
PERICLE, PRINŢ AL TYR-ULUI 
Pericles, Prince of Tyre, 1609 


Persoanele 


Antiochus, regele Antiohiei! 


1 Antiohia, oraş în provincia Alep din Siria, fondat în jurul anului 
300 î.e.n. De Seleucos (355-280 î.e.n.) - general macedonean, 
locotenent al lui Alexandru cel Mare. 

Numele oraşului a fost dat în cinstea numelui tatălui lui 
Seleucos, Antiochus, iar Antiohia a fost considerat drept unul 
dintre cele mai mari oraşe ale vremii, ajungând până la 500.000 
de locuitori în epoca sa de înflorire din timpul lui Antiochus al IIl- 
lea cel Mare (223-187 î.e.n.) şi în epoca de după acesta, fiind 
întrecut numai de Roma şi Alexandria. 

Seleucos (cunoscut în istorie şi sub numele său latinizat 
Seloucus) este, totodată, fondatorul dinastiei seleucizilor (care au 
domnit până în secolul | î.e.n., când Siria a devenit provincie 
romană). 

Cum au existat treisprezece regi din dinastia seleucizilor numiţi 
Antiochus, personajul shakespearean nu poate ajuta la stabilirea 
timpului istoric în care dramaturgul situează acţiunea piesei. 


cas e 


William Shakespeare 
Pericle“, prinţ al Tyr-ului” 
Helicanus, Escanes, nobili din Tyr 
Simonides, regele Pentapolisu-lui” 
Cleon, guvernator al Thars-ului” 
Lysimach, guvernator al Mytilenei* 
Cerimon, un nobil din Efes” 
Thaliard, un nobil din Antiohia 
Philemon, servitorul lui Cerimon 
Leonin, servitorul Dionyzei 


2 Pericle, prinţ al Tyr-ului, reprezintă, probabil, preluarea numelui 
Pericle din istoria lui Plutarh (cca. 50 - cca. 124 e.n.), intitulată 
Vieţile paralele şi e folosit aici pentru un personaj fără niciun fel de 
atestare istorică. De altfel şi folosirea numelor Simonides, Cleon, 
Lysimach, deşi întâlnite în istorie, nu corespund unor regi sau 
guvernatori atestaţi de aceasta. 
3 Cetate vestită în lumea antică, situată pe coasta Feniciei. A 
rezistat odată timp de cinci ani unui asediu infructuos al asirienilor 
şi, mai târziu, unui asediu de treisprezece ani a lui Nabucodonosor, 
regele  Babilon-ului. Ulterior, vechea cetate a fost părăsită, 
construindu-se una nouă pe o insulă în apropierea celei vechi, care 
apoi a fost cucerită şi distrusă în anul 322 î.e.n. de către Alexandru 
cel Mare. Faptul ar putea situa deci acţiunea din piesă înainte de 
această dată. Un prinţ Pericle al Tyr-ului nu se întâlneşte în istoria 
antică. 
4 Pentapolis era numele unei asociaţii de cinci cetăţi de pe coasta 
Cirenaicei, în Africa de Nord. In piesa de faţă este nume de oraş. 
5 Tharsus este numele unei cetăţi bogate din vechime situată în 
Cilicia, în Asia Mică. Este localitatea unde s-au întâlnit pentru 
prima oară Cleopatra şi Antoniu. 

Locuitorii din Tharsus aveau reputaţia de a fi îngâmfaţi, 
efeminaţi şi dedaţi luxului. 
6 Mytilene, cetate vestită din insula Lesbos, a cărei putere a fost 
nimicită de spartani în secolul al V-lea î.e.n. 
7 Cetate antică pe coasta de vest a Asiei Mici vestită pentru 
templul zeiţei Artemis (Diana), una din cele şapte minuni ale 
antichităţii. Templul a fost incendiat şi distrus de un locuitor 
neînsemnat din Efes, Erostrate. 

Dacă personajele din piesă sunt fictive, localităţile menţionate 
sunt, în schimb, reale. 

Un majordom 
Un codoş şi Boult, sluga lui 
Gower, ţinind locul corului 
Fiica lui Antiochus 
Dionyza, soţia lui Cleon 
Thaisa, fiica lui Simonides 
Marina, fiica lui Pericle şi a Thaisei 
Lychorida, doica Marinei 
O codoaşă 
Nobili, doamne, cavaleri, sefiiori, marinari, pirați, 
pescari Şi crainici. 


Acţiunea se petroce în diferite ţinuturi ale Asiei 
Mici. 


Actul | 


În faţa palatului lui Antiochus:. 
Intră Gower. 


Gower: 
să cânte-un cânt din vechi cântat, 
Azi din cenuşă a-nviat 
Bătrânul Gower, care-şi ia 
Trup muritor, spre-a vă-ncânta. 
A fost cântat la sărbători, 
În carnaval şi şezători, 
Şi lorzi şi doamne l-au citit, 
Şi-n duhul lui s-au întărit, 
În el, să tindă-n slavă omu-i pus. 


8 În primele ediţii ale piesei Pericle nu se indică locurile unde se 
desfăşoară actele şi scenele respective. 


D păi 


William Shakespeare 
Et bonum quo antiguius, eo melius? 
lar voi, născuţi mai de curând, 
Dacă primi-veţi să vă cânt, 
Dacă-ascultând la un moşneag 
La inimă v-o fi pe plac, 

Eu mi-aş dori să ard de viu, 
O torţă pentru voi să fiu. 
Deci dar, fu Antiohia zidită 
De Antioh” - cetate-a-i fi iubită 
În Siria vestită, vă spusei 
Ce spun şi cronicarii mei. 

O soaţă riga şi-a luat, 

Ci ea, murind, o fată-a dat 
Nurlie, mândră, că-al ei har 
Părea al cerurilor dar. 

De patimi tatăl fu cuprins, 

Şi fiica la incest şi-a-mpins: 
Prime rău, părinte şi mai rău! 
Nicicând să nu strici ce-i al tău. 
Dar obiceiul ce-au legat, 

Cu timpul n-a mai fost păcat, 
Şi pentru-ai păcătoasei nuri, 
Mulţi prinți tocmiră urzituri, 
S-o aibă la plăceri soţie 
Într-a nuntirii bucurie. 

Ca s-o ferească de bărbat, 

O lege regele a dat: 

Să moară cine-o va peti, 


9 Adagiu latin, aplicabil vinului şi însemnând: „Cu cât e mai vechi, 
cu atât e mai bun”. Atribuit lui Aristotel, a fost tradus în limba 
latină. 
10 Antiohia a fost întemeiată de Seleucos, (v. nota 1), care a 
denumit cetatea după tatăl său. Fiul lui Seleucos s-a numit tot 
Antiochus. 

Şi-o ghicitoare n-o ghici. 
Prinţi mulţi s-au strâns - ne stau dovezi 
Rânjite tidvele-n grămezi. 
să judecaţi cu ochii ce-o să vie, 
Ei doar mi-s cea mai bună mărturie. 
(lese.) 


Scena 1 


Antiohia. O cameră în palat. 
Intră Antiochus, Pericle şi suita lor. 


Antiochus: 
Deci, tânăr prinţ de Tyr, acum ştii bine 
Primejdiile sarcinii ce-ţi iei. 
Pericle: 
Da, Antioch, cu sufletu-mboldit 
De slava unui astfel de triumf, 
Nu-mi pasă dacă moartea o înfrunt. 
Antiochus: 
Să vie fiica noastră, îmbrăcată 
Ca pentru-a-i fi lui lupiter'! mireasă; 
La naşterea-i, vegheată de Lucina”, 
Cu haruri multe o-nzestră natura 
Şi sfat ţinură astrele-mpreună, 
Să-i dea desăvârşirea lor întreagă. 
(Muzică. Intră fiica lui Antiochus.) 
Pericle: 
Ah, iat-o, primăvară în podoabe, 
11 Deşi acţiunea piesei se petrece în lumea greacă, Antiochus se 
referă la zeitatea romană lupiter, în loc de Zeus, cum este numit 
zeul suprem în mitologia greacă. De altfel Shakespeare foloseşte 


în tot restul piesei aproape numai denumirile romane pentru zei. 
12 Lucina era zeiţa luminii şi a naşterilor la romani. 

Supuse Graţiile-i sunt, şi roabe, 
Virtuţile la gândul ei se-nchină! 
Obrazul ei e-o carte-a frumuseţii, 
În care-i scris doar farmecul suav, 
Şi-n care întristarea-n veci e ştearsă, 
Mânia să nu-i poată fi surată. 
Voi, zei, ce m-aţi creat, stăpâni iubirii, 
Ce mi-aţi aprins dorinţa de-a muşca 
Din fructu-accstui arbore ceresc, 
Ori de-a muri, să-mi staţi într-ajutor, 
Căci fiu şi serv sunt eu voinţei voastre, 
Spre-a smulge-această mare fericire! 
Antiochus: 
Pericle, prinţ de Tyr... 
Pericle: 
Ce ginere lui Antioch se vrea. 
Antiochus: 
În faţa ta e-o mândră Hesperidă" 
Cu rod de aur, însă greu de-atins. 
Îi stau îngrozitori dragoni de pază". 
Cerescu-i chip te-ndeamnă să contempli 
Splendori ce doar prin merit se câştigă; 


13 Hesperidele erau păzitoarele merelor de aur pe care zeiţa Gea 
le dăruise Herei (lunonei) la căsătoria acesteia cu Zeus (lupiter). 
Hesperidele erau fiicele lui Atlas şi ale Hesperiei. Legendele 
mitologiei clasice se contrazic în privinţa părinţilor Hesperidelor, ca 
şi a numărului lor. Astfel, în unele legende ele sunt în număr de 
trei, în altele patru şi în altă parte chiar şapte. Aducerea merelor 
din grădina Hesperidelor a fost penultima (după unii ultima) din 
cele douăsprezece munci impuse lui Hercule de regele Eurystheu, 
conform poruncii Pythiei, preoteasa oracolului din Delfi. După ce 
Hercule a oferit merele zeiţei Atena (Minerva), aceasta le-a 
restituit Hesperidelor. 

14 In sarcina lor de a păzi merele, hesperidele erau ajutate de 
balaurul Ladon. 

Dar fară merit morţii eşti supus, 
Plătind c-ai năzuit atât de sus. 
Te uită, prinți vestiți, cândva, ca tine, 
Atraşi de faimă, îmboldiţi de pofte, 
Vorbesc cu mute limbi şi feţe pale, 
Acoperiş având doar câmp de stele, 
Martiri în luptele lui Amor”, grele. 
Spăimântători la chip ei nu te lasă 
Să te arunci în neagra morţii plasă. 
Pericle: 
Har ţie, Antioch, că-mi aminteşti 
Cât de plăpând mi-e trupul muritor, 
Cu-aceste hâde lucruri pregătindu-l 
S-aştepte-o soartă asemănătoare; 
Căci moartea-i o oglindă-n care vezi 
Că viaţa-i vânt; greşeşti, în ea de crezi. 
Să-mi las diata, ca un b6lnav care 
Zăreşte cerul, şi simțind că moare 
Respinge pământeştile plăceri: 
La toţi şi ţie pace v-am lăsat, 
Aşa cum face-un prinţ adevărat. 
Averea-mi las ţărânii ce-i fu mamă; 
(Către fiica lui Antiochus.) 
lar ţie, flacăra iubirii pure. 
Şi-ntr-astfel pregătit de viaţă-ori moarte 
Aştept, oricât de grea ar fi-ncercarea. 
Antiochus: 
Sfidând ce-am spus, citeşte ghicitoarea! 
Dar de-o citeşti şi n-o dezlegi, e lege: 
Ca toţi aceşti, cu moartea te-i alege. 


15 Amor sau Cupidon era zeul iubirii la romani şi corespundea lui 
Eros din mitologia greacă. Era fiul lui Venus (Afrodita) şi al lui 
Marte (după unii al lui Zeus sau al lui Hermes). 


D: 99 


William Shakespeare 
Fiica lui Antiochus: 
Din toţi acei ce-au încercat, doar ţie 
Izbândă îţi doresc şi fericire! 
Pericle: 
Ca un atlet semeţ eu intru-n luptă 
Şi nu cer sfat nici unui fel de gânduri 
Decât credinţei şi-ndrăznelii mele. 
(Citeşte ghicitoarea.) 
„Nu-s viperă, dar mă înfrupt 
Din sânul de la care-am supt. 
Un soț cătam şi, cum vă spun, 
Găsii un tală de-asta bun. 
EI soț mi-e, ginere şi tată; 
Eu - mamă, soață, dar şi fată. 
Cum toți aceştia-n doi pot fi? 
De tii la viață, vei ghici.” 
(Aparte.) 
Amarnic leac: o, voi, puteri ce daţi 
Ochi cerului să vadă pe pământ, 
De ce nu-nvăluiţi a lor privire 
De-i adevăr în ce-am citit, pălind? 
Îmi erai dragă,-oglindă de lumină, 
Şi-mi poţi fi încă, dacă n-ar fi plină 
De rău lăcriţa: gându-mi se răscoală 
Căci nu e om acel ce-aflând păcatul 
Din ea, portiţei i-ar sfărma lăcatul. 
Fermecătoare eşti ca o violă... 
Atinse legiuit, strunele ei - 
Ce-s simţurile tale -, chiar pe zei 
l-ar face să asculte din înalturi. 
Dar cum au fost cântate prea curând, 
Sub scrâşnituri doar iadu-l văd jucând. 
(Întorcându-se către prinţesă.) 

De tine, află, nu mai vreau să ştiu. 
Antiochus: 
Pe viaţa ta, fereşte-te Pericle: 
E-un cap al legii tot atât de groaznic 
Cum e şi restul. S-a sfârşit răgazul, 
Acum dezleagă, ori primeşte-osânda. 
Pericle: 
Mărite rege, 
Puţini de-al lor păcat ar vrea s-audă 
Şi prea de-aproape v-aş jigni de-aş spune-o! 
Acela care-nseamnă într-un hronic 
Ce fapte săvârşesc monarhii lumii 
E mai la adăpost de-l ţine-nchis; 
Căci viciul povestit, ca vântu-aleargă 
Şi-aruncă praf în ochi ca să se-ntindă, 
Dar ce se-alege din acestea, iată: 
De trece vântul, ochii prind să vadă, 
Pe când orbiţi ar fi de-ar sta-mpotrivă-i; 
Sobolii orbi movile zvârl spre cer: 
Strigând la zei că-s apăsaţi, ei pier. 
Aicea regii-s zei: a lor voinţă 
E lege-n viciu. Oare-i cu putinţă 
Pe lupiter să-l cerţi când a greşit? 
Deci taci: mai rău e răul dezvelit. 
Toţi dragostea de mamă-o simt firească: 
Daţi voie limbii capul să-mi ferească. 
Antiochus (aparte): 
O, zei, vreau capu-i. Ştie dezlegarea: 
Să-l viclenim, dar. 
(Tare.) 
Tânăr prinţ din Tyr, 
Aşa precum a fost tocmită legea, 
Fiindu-ţi mincinoasă dezlegarea, 

Noi am putea să te scurtăm de zile; 
Nădejdea, însă, ce-o rodi un arbor 
Ca tine de frumos, ne-ndeamnă-ntr-alt fel: 
Iti dăm răgaz de patruzeci de zile; 
De-i taina-n ăst răstimp dezvăluită, 
C-un ginere ni-i mila răsplătită; 
lar până-atuncea îţi vom da cinstire 
Pe preţul tău şi-a noastră strălucire. 
(Antiochus iese, cu fiica sa şi cu suita.) 
Pericle: 
Cum curtenia-nvăluie păcatul, 
Când eşti în fapte-asemeni c-un făţarnic 
Ce nu e bun decât la-nfăţişare! 
De-i drept că dezlegarea mi-i greşită, 
Atunci nu eşti atât de rău, vezi bine, 
Ca sufletul să-ţi pierzi în greu incest; 
Că ginere şi tată eşti deolaltă 
Arată-mperecherea cu-a ta fiică - 
Plăceri ce ţin de-un soţ, şi nu de-un tată; 
lar ea din carnea maică-sii se-nfruptă, 
Cu fapta-i părintescul pat spurcându-l; 
Ei doi ca şerpii-s ce-şi trag hrana din 
Flori dulci - care-n dulceaţă dau venin. 
Plec, Antioch! Înţelepciunea spune 
Că fuge pe-orice cale de lumină 
Acel ce n-a roşit de neagra-i vină. 
Ştiu, un păcat aduce altu-n drum: 
Desfrâul, crima, flacără-s şi fum! 
Pentru mişel, otrava şi vânzarea 
Sunt mâini şi scut ce-l scapă de ruşine; 
Prin moartea-mi, deci, vă ştergeţi de blestem; 
Fugind, scap de primejdia ce-o tem. 
(lese.) 

(Reintră Antiochus.) 
Găsit-a dezlegarea, şi de-aceea 
Vreau capul lui să-l am. 
El nu poate trăi spre-a-mi trâmbiţa 
Ruşinea, nici să dea de ştire lumii 
Ce mârşav Antioch păcătuieşte. 
Aşadar, prinţul trebuie răpus; 
Doar prin căderea-i slava mea stă sus. 
E cineva pe-aici? 
(Intră Thaliard.) 
Thaliara: 
Chemat-ai, doamne? 
Antiochus: 
Tu ţii de casa noastră, Thaliard; 
De-aceea tainei noastre eşti părtaş 
Şi vrem credinţa ta să te înalțe. 
Aici e-otravă, Thaliard, şi aur, 
Urâm pe-ăst prinţ din Tyr şi vrem să moară. 
Nu e nevoie pricina s-o ştii, 
Îţi dăm poruncă. Spune, te-nvoieşti? 
Thaliara: 
Stăpâne, mă-nvoiesc. 
Antiochus: 
Destul. 
(Intră un crainic.) 
Te răcoreşti, spunând ce zor te-a duce. 
Crainicul: 
Măria-ta, Pericle a fugit. 
(lese.) 
Antiochus (către Thaliard): 
De ţii la viaţă, zboară după el 
Ca o săgeată de arcaş dibaci 
Ce-atinge ţinta, şi să nu te-ntorci 

Decât spre-a-mi spune că Peride-i mort. 
Thaliara: 
Stăpâne,-o dată doar, 
De-l prinde-n ţintă-al meu pistol'“, e gata: 
lar până-atunci mă-nchin măriei-voastre. 
Antiochus: 
Te du (lese Thaliard.) 
Cât timp Pericle va fi viu, 
De tihnă sufletu-mi va fi pustiu. 
(lese.) 


Scena 2 


Tyr. O cameră în palat. 
Intră Pericle. 


Pericle (aparte): 
să nu fim tulburaţi! 

Ce-s, oare, aceste gânduri? 
Tristeţea cu ochi stinşi, cernită soaţă, 
Mi-e oaspe nelipsit, că-n timpul zilei 
Cu pas măreț, şi într-a nopţii tihnă, 
Când chinurile dorm, eu n-am odihnă. 
Plăceri mă-ndeamnă-aici, dar nu le văd. 
Primejdia-i la Antioch, departe, 

Şi braţu-i - mult prea scurt s-ajungă-aici. 
Dar artele plăcerii nu mă-ncântă, 
Departe-s de duşman, dar tot nu-s sigur. 
E-adevărat că orice tulburare, 
Iscată mai întâi de-o mare spaimă, 
Hrănită-i şi-aţâţată de nelinişti; 


16 Anacronism. Armele de foc au fost inventate abia la sfârşitul 
Evului Mediu. 

Şi ce-a fost teamă de nenorocire 
Se schimbă-ncet în grija de-a o-nfrânge. 
Aşa şi eu: căci Antioch cel mare” - 
Cu care-s mult prea mic să mă măsor, 
Când el îşi schimbă-n fapt oricând voinţa - 
Chiar de-aş jura să tac, nu mă va crede; 
Nu mi-ar sluji spunându-i că-l cinstesc, 
De bănuie că pot să-l necinstesc; 
Spre-a nu roşi de ce ştiut s-ar face, 
Va folosi tot felul de mijloace; 
Va cotropi cu oşti vrăjmaşe ţara, 
Desfăşurând putere-atât de mare, 
Că va pieri-ngrozit curajul ţării; 
Învinşi mi-or fi oştenii fără luptă, 
Plătind jigniri la care nici visară. 
De grija lor, iar nu de mila mea 
(Căci nu-s decât al arborelui creştet 
De pază rădăcinii ce-i dă hrană), 
Mi-s trup şi suflet prinse-n caznă grea, 
Mai iute decât Antioch ar vrea. 
(Intră Helicanus şi alți nobili.) 
Întâiul nobil: 
Coboare haru-n sacrul vostru suflet! 
Al doilea nobil: 
Şi până la întoarcere, în pace 
Şi bucurie gândul vă rămână! 
Helicanus: 
Domol, domol, cuvânt daţi bătrâneţii! 
Jignire-i pentru rege linguşirea; 
Ca nişte foale ea aţâţă viciul; 


17 Nu este vorba de Antioch al Ill-lea numit cel Mare în istorie şi 
care a domnit între 223-187 î.e.n., deşi din text ar rezulta că 
Pericle se referă totuşi la faptele glorioase de arme ale acestuia. 

Căci lucrul lăudat e doar scânteia 
Din care linguşirea umflă para, 
Pe când mustrarea-n cinste,-i mai aproape 
De regii care pot greşi, ca oameni. 
Jupân Lingugşitorul spune pace, 
Dar e, viclean, cu viaţa ta-n război. 
Mă iartă, doamne,-ori bate-mă, de-i vrea, 
Mai jos ca în genunchi nu pot cădea. 
Pericle: 
Lăsaţi-mă cu el. Dar cercetaţi 
Ce nave ies din porturile noastre 
Şi daţi-mi ştire. 
(Cei doi nobili ies.) 
Helicanus, tu 
Ne-ai tulburat. Ce vezi pe faţa noastră? 
Helicanus: 
Mânie grea, temut stăpân. 
Pericle: 
De-s fulgere-n domneasca încruntare, 
Cum de cutezi a ne-nteţi mânia? 
Helicanus: 
Cum poate să privească-o plantă cerul 
Care-o hrăneşte? 
Pericle: 
Ştii că am puterea 
Să te ucid. 
Helicanus (ingenunchind): 
Am ascuţit securea; 
Rămâne să loveşti. 
Pericle: 
Sus, sus, te rog! 
Aşează-te. Tu nu mă linguşeşti 
Şi-ţi mulţumesc; iar cerurile facă 

Mustrarea - când greşesc - la regi să placă! 
Demn slujitor şi-al domnului tău sfetnic, 
Ce schimbi un prinţ în serv cu-nţelepciunea-ţi, 
Ce vrei să fac? 
Helicanus: 
Îndură cu răbdare 
Durerile ce singur ţi le-ai dat. 
Pericle: 

Vorbeşti precum un doctor, Helicanus, 
Şi-mi ceri să iau un leac ce şi pe tine 
Te-ar îngrozi dacă ar fi să-l bei. 
Ascultă:-n Antiohia plecasem, 
Şi-acolo, stând, cum ştii,-mpotriva morții, 
Vrui să câştig o mândră frumuseţe, 
Spre-a-mi da urmaşi, ce-s reazemul domniei 
Şi celor cârmuiţi sunt bucurie. 

La chip: minune fără seamăn, restul 
Ţi-o spun în şoaptă - negru ca incestul; 
Ghicind eu totul, mârşavul părinte, 

În loc de-a mă lovi, vru să mă-ncânte. 
Dar când tiranii par mieroşi, te teme! 
Crescându-mi frica, am fugit încoace 
Sub priinciosul văl al unei nopţi 
Ce-mi fuse-ocrotitoare;-ajuns aici, 
Gândii la tot ce-a fost şi ce-o urma. 

ÎI ştiu prea crud; mai iute decât anii 
Le creşte spaima când se tem tiranii. 

De bănuie - precum, desigur, face - 

Că voi striga în cele patru vânturi, 

Cât sânge lăudat de prinți vărsat-a, 

Ca sumbrul său alcov să-l ţie-n taină, 

Cu oşti veni-va ca să-şi curme teama, 
Tocmind nu ştiu ce-ocară-nchipuită; 

Şi tot din vina mea - de-i vină asta - 
Vor îndura războiul şi năpasta: 
Şi grija mea de toţi, ca şi de tine, 
De tine, care-acum mă cerţi... 
Helicanus: 
Vai, Doamne! 
Pericle: 
Îmi ţine ochii treji şi faţa suptă 
Şi-mi urcă-n gând neliniştea şi spaima 
Cum să opresc furtuna la pornire; 
Şi negăsind mijloc de mântuire, 
Îi plâng, din preadomnească miluire. 
Helicanus: 
Ei bine, doamne, voi vorbi deschis, 
De mă-nvoieşti. Te temi de Antioch, 
Şi teama-ţi de tiran o cred firească, 
Căci prin război sau tainică vânzare 
El vrea să-ţi ia viaţa. 
De-aceea, doamne, -i bine-un timp să pleci, 
Că poate-i trece furia turbată, 
Sau poate-i rupe Soarta firul vieţii. 
Dă altui sceptrul. Dacă mi-l dai mie 
Slujirea mea-n credinţă va să fie. 
Pericle: 
Nu pot să-ţi pun credinţa la-ndoială; 
Dar dacă mi-ar lovi puterea-n lipsă? 
Helicanus: 
Va curge-al nostru sânge înfrățit 
În glia ce pe toţi ne-a obârşit. 
Pericle: 
Aşadar, plec din Tyr şi mă îndrept 
Spre Tharsus, unde veşti îmi vei trimite; 
Mă voi călăuzi din ce-mi vei scrie. 

lar grija de supuşi ţi-o-ncredinţez, 

Vei şti s-o porţi cu-a ta înţelepciune. 

Nu-ţi cer să juri, cuvântul tău mi-ajunge, 

De-l calci, uşor şi-un jurământ poţi frânge. 
Şi drepţi şi cu credinţă să rămânem, 
Nedezminţind c-am fost cu-adevărat 
Eu - prinţ ales, tu - sfetnic luminat. 

(les.) 


Scena 3 


Tyr. O anticameră în palat. 
Intră Thaliard. 


Thaliard: Bun, iată-mă ajuns în Tyr şi iată curtea. 
Aici va trebui să-l ucid pe regele Pericle; căci de nu, 
sigur sunt că voi fi spânzurat la întoarcere: e cu 
primejdie... Ei da, bag de seamă că era băiat 
înţelept şi prevăzător, care, poftit fiind să ceară de 
la rege tot ce şi-a dorit, se roagă să nu-i afle 
niciodată nicio taină'*. Acum văd câtă dreptate 
avea; căci e destul ca un rege să ceară unui om să 
fie ticălos, pentru ca acesta să şi fie, legat cum e 
prin jurământ. Ssst! lată că vin nobilii din Tyr. 

(Intră Helicanus, Escanes şi alți nobili.) 

Helicanus: 


18 Comentatorii textului shakespearian văd în ceea ce spune 
Thaliard preluarea unui fragment din lucrarea lui Barnabe Riche, 
Soldier's Wish to Briton's Welfare (apărută în 1604): „Il voi lăuda 
prin urmare pe poetul Phi/ippides, care fiind întrebat de regele 
Lysimachus ce favoare i-ar putea acorda pentru faptul că îi arată 
atâta dragoste, i-a răspuns regelui: «Maiestatea Voastră să nu-mi 
împărtăşească niciodată vreunul din secretele voastre»”. (Text 
împrumutat din Plutarh apărând în Viața lui Demetrius, Cap. XII.). 

Mai mult n-aveţi, curteni aleşi din Tyr, 
A mă-ntreba de-a regelui plecare; 
Pecetluita sarcină ce-mi dete-i 
De-ajuns; el pleacă-ntr-o călătorie. 
Thaliard (aparte): 
Cum? Regele-a plecat? 
Helicanus: 
lar dacă, totuşi, vreţi să ştiţi pricina 
Ce să vă-mbrăţişeze l-a oprit, 
Vă voi aduce-ntr-asta luminare. 
Pe când era în Antiohia... 
Thaliard (aparte): 
Cum? Ce-a spus de-Antiohia? 
Helicanus: 
Măritul Antioch - de ce, eu nu ştiu 
A prins asupra lui o grea mânie, 
lar el, fiindu-i teamă c-a greşit, 
Întru căinţa lui, s-a pedepsit. 
Şi singur se-azvârli pe-a mării undă, 
În care moartea veşnic stă la pândă. 
Thaliard (aparte): 
Bun, bun, gândesc că încă nu voi fi 
Urcat în ştreang, chiar dacă-aş cere-aceasta; 
lar regele şi-o mulţumi că scapă, 
Lăsând uscatul, ca să piară-n apă. 
Şi-acum să ies. 


(Tare.) 
Nobleţii voastre, pace! 
Helicanus: 
E bunvenit cinstitul Thaliard 
Trimis de Antioch. 
Thaliara!: 


S-aduc din parte-i 

Înaltului Pericle o solie; 
Dar, cum aflai de când am tras la țărm - 
El dus fiind într-o călătorie 
Mi-ntorc solia către cel ce-a dat-o. 
Helicanus: 
Să-i ştim cuprinsul n-avem îndreptare, 
Fiind trimisă domnului, nu nouă: 
Ci-ngăduiţi ca, până la plecare, 
să fiţi primit în Tyr, cu cinste mare. 
(les.) 


Scena 4 


Tharsus. O cameră în casa guvernatorului. 
Intră C/eon, Dionyza şi suita. 


Cleon: 
Să stăm aici, Diânyza mea dragă, 
Şi povestind de alte suferinţi 
să încercăm a le uita pe-a noastre. 
Dionyza: 
Aţâţi într-astfel focu,-n loc să-l stingi; 
De sapi un munte ce prea-nalt îți pare, 
Surpându-l, creşti un altul şi mai mare. 
Mâhnite doamne,-aşa e şi-n durere: 
Văzută-acum cu-o tulbure vedere, 
De-o tai, ca pomii, creşte în putere. 
Cleon: 
O, Dionyza, 
E vreun flămând ce foamea nu şi-o strigă, 
Şi cine, flămânzind, s-a stins în taină? 
să ne strigăm durerea, ca s-ajungă 
La ceruri. Şi ai noştri ochi să plângă 

Ca să strigăm cu noi puteri, mai tare, 
Că poate astfel zeii adormiţi 
Au să se-ndure şi de-acei ce sufăr. 
Dureri-atâtor ani voi da cuvânt, 
lar tu să plângi, când glasu-mi voi fi frânt. 
Dionyza: 
Stăpâne, mă voi strădui. 
Cleon: 
In Tharsus, sub a noastră guvernare, 
Domnea, pe vremi, atâta-mbelşugare, 
Că până şi pe străzi vedeai comori; 
A sale turnuri se-nălţau în nori, 
Că le priveau străinii cu uimire; 
Era-n veşminte-atâta strălucire, 
Că parcă unu-ntr-altul se-oglindeau; 
lar mesele anume-mpodobite, 
Ca poftele să facă-a fi trezite; 
Dar spre sărac, trufaşi priveau şi-n silă. 
Şi-ajunse de ocară vorba „milă”. 
Dionyza: 
O, cât e de adevărat! 
Cleon: 
Dar cerul, iată, se schimbă deodată, 
Şi-aceste guri ce n-au fost săturate 
De mare, de văzduh şi de pământ, 
Oricâte daruri ar fi risipit, 
Se prăpădesc acum în cruntă lipsă, 
Cum casele se năruie cu-ncetul 
Când nu mai sunt de nimeni locuite. 
Palatele ce, nu-s nici două veri, 
Scorneau mereu huzururi şi răsfăţuri, 
S-ar mulţumi cu-o pâine-acum, cerşind-o; 
lar mama ce, spre-a-şi îndopa copiii, 

Nimic nu mai găsea pe plac, acum 
E gata să-şi mănânce dragii prunci. +° 
Şi-mpinşi de colții foamei, soţ şi soaţă, 
Işi trag la sorţi pe cine lasă-n viaţă. 
Aici un nobil plânge,-o doamnă colo; 
Mulţi pier; şi-aceia care-i văd căzând, 
Puteri au doar să-i ducă la mormânt. 
Nu-i, oare,-adevărat? 
Dionyza: 
Ni-s martori ochii şi obrajii supti. 
Cleon: 
O, să audă marile cetăți 
Ce sorb din plin din cupa Abundenţei, 
Al nostru plâns, în vana lor orgie! 
Ca Tharsus pot şi ele-oricând să fie. 
(Intră un nobil.) 
Nobilul: 
Unde-i guvernatorul? 
Cleon: 
E aici. 
Vesteşte răul ce-l aduci în grabă, 
Căci binele-a fugit de mult de noi. 
Nobilul: 
Am desluşit pe coasta-nvecinată 
O flotă-naintând spre ţărmul nostru. 
Cleon: 
Mă aşteptam. 
Un rău aduce-un altu-ntotdeauna, 
Pe care-l lasă în locu-i drept urmaş; 
Aşa şi noi; vreo nație vecină, 


19 Pasajul pare să fi fost inspirat de relatările din literatura 
contemporană privind foametea din Ierusalim în timpul asediului 
cetăţii de către romani în anul 70 e.n. 

Luând folos din suferinţa noastră, 

A înarmat aceste mari corăbii, 
Să-nfrângă un popor ce-i gata-nfrânt; 
Îngenunchind pe un sărman ca mine, 

Pe care nu-i o slavă să-l dobori. 

Nobilul: 
Nu-i nicio teamă; căci stindardul alb 
Ce-l desfăşoară-arată gând de pace; 
Nu duşmani, ci prieteni vin încoace. 
Cleon: 
Vorbeşti ca unul care n-are ştire 
Că faţa blândă-ascunde viclenire. 
Dar orişice-ar voi şi-ar unelti 
La ce ne-am teme? 
Cel mai adânc abis e un mormânt, 
lar noi pe muche stăm. Să duci cuvânt 
Mai-marelui că-l aşteptăm aci, 
Spre-a şti de unde şi de ce veni. 
Nobilul: 
Mă duc, stăpâne. 
(lese.) 
Cleon: 
Binevenită-i pacea, de vrea pace, 
De vrea război, prea slabi suntem a-l face. 
(Intră Pericle, cu suita.) 
Pericle: 
Înalt guvernator, ce-aflăm că sunteţi, 
N-aş vrea ca oastea şi-ale noastre nave 
să le priviţi ca focuri mari de spaimă. 
Ştiam de jalea voastră chiar din Tyr, 

Şi am văzut pustiul de pe uliţi; 

Noi nu aducem pricini noi de lacrimi, 
Ci uşurare suferinţei voastre; 

Sau poate credeţi că aceste vase, 
Ca vechiul cal troian, de arme-s pline 
Şi-ameninţă cu sânge şi ruine? 
Dar ele sunt cu grâne încărcate, 
Să-nvie pe cei morţi pe jumătate. 


Toti: 

Vă ocrotească zeii din Hellada! 

Cu toți ne vom ruga. 
Pericle: 
Sus, sus, vă rog: 

Nu închinare cerem, ci iubire. 

lar navelor şi mie - găzduire. 
Cleon: 


Acel ce n-o-mplini dorinţa voastră 
Sau va gândi cu nerecunoştinţa, 
De ne-ar fi soaţă, prunc, chiar noi de-am fi, 
De cer şi oameni fie blestemat. 
Dar până-atunci (şi-n veci n-o să se-ntâmple) 
Cinstim venirea voastră în cetate. 


Pericle: 
Primim; şi-om aştepta în veselie, 
Ca stelele cu zâmbet să ne-mbie. 
(les.) 
Actul Il 
Intră Gower. 
Gower: 


De-un falnic rege-aici s-a spus 
Cum fata la incest şi-a dus, 
Şi de un altul, bun şi blând, 
Cinstit prin faptă şi cuvânt. 

Aveţi, ca oamenii, răbdare 
Pân' ce-o să scape din vâltoare. 
Voi arăta cum cel sărman 
Câştigă munţi, pierzând un ban. 
Cinstitul prinţ, cel bun şi-ales 
Pe care-l binecuvântez 
E încă-n Thars, de toţi slăvit, 
Şi-al lui cuvânt e ca sfinţit, 
Şi-ntru slăvirea lui, un faur 
Îi taie-acum statuie-n aur. 
Dar, iată,-n ochii voştri cresc 
Veşti noi: la ce să mai vorbesc? 


Pantomimă 


Intră, dintr-o parte, Pericle, vorbind cu Cleon, 
urmaţi de suitele lor. Intră, din altă parte, un 
curtean cu o scrisoare pentru Pericle. Pericle arată 
scrisoarea lui Cleon, apoi îi dă o răsplată solului şi îl 
face cavaler. Pericle şi Cleon ies. Prin dreapta şi prin 
stânga, cu suitele lor. 

Gower (continuând): 

lar bunul Helican e-acasă, 
Dar nu la miere de-alţi culeasă, 
Ca trântorul; ci năzuind 
să facă bine-n rău lovind; 
Şi după-a prinţului dorinţă, 
De orice faptă-i dă ştiinţă: 
Cum Thaliard veni pătruns 
Ca să-l ucidă pe ascuns; 
Şi c-ar fi bine pentru el 
Ca-n Thars să nu mai stea de fel. 
Şi prinţul iar se-avântă-n mare, 

Pe unde pacea, tihna-s rare, 
Şi vântu-ncepe furios, 

Sus fulgere, talazuri jos 
Lovesc în punte şi catarg, 
Apleacă nava şi o sparg; 

lar prinţu-n valuri e cuprins 
Şi dintr-un țărm într-altu-mpins. 
Averi şi oameni au pierit, 
Doar singur el s-a mântuit. 
Dar Soarta firul rău şi-l curmă, 
La mal zvârlindu-l pân’ la urmă; 
Şi iată-l. Nu spun ce-o mai fi, 
Căci povestirea s-ar lungi. 


(lese.) 
Scena 1 
Pentapolis. Pe ţărmul mării. 
Intră Peric/e, ud leoarcă. 
Pericle: 


Prea rău v-aţi mâniat, luminători! 
Vânt, ploaie, trăsnet, omul e-o făptură 
Ce-n faţa voastră-şi pierde-mpotrivirea; 

Şi eu v-ascult, c-aşa mi-e dată firea. 
O, Doamne, marea m-azvârli pe stânci 
Din țărm în țărm, suflare-având abia 
Să simt doar moartea ce se-apropia. 
Fiţi mulţumite, groaznice puteri 
C-aţi despuiat un prinţ de-orice averi. 

Zvârlit din groapa undelor amară, 

El cere, doar, ca-n tihnă,-aici, să moară. 
(Intră trei pescari.) 

Întâiul pescar: Hei! Măi, caracudă! 

Al doilea pescar: Hei! Vin’ de strânge năvoadele! 

Întâiul pescar: Hai odată, izmană cârpită! 

Al treilea pescar: Ce-ai spus, meştere? 

Întâiul pescar: Că grăbit mai eşti! Vin’ odată sau 
te-aduc cu cangea! 

Al treilea pescar: Zău, meştere, da' mă gândeam 
la sărmanii care au pierit sub ochii noştri, 
adineauri... 

Întâiul pescar: Vai, sărmanii! Mi se rupea inima 
auzindu-i cât de jalnic ne rugau să-i ajutăm, când, 
dragă-doamne, de-abia şi noi dacă am putut scăpa. 

Al treilea pescar: N-am spus eu asta, meştere, 
când am văzut porcii-de-mare”” că-ncep să sară şi 
să se scufunde? Se zice că-s jumătate peşte, 
jumătate carne. Dar-ar ciuma-n ei, de cum se arată 
mă şi văd ud pân’ la piele. Meştere, oare cum or fi 
trăind peştii-n mare? 

Întâiul pescar: Cum? Ca oamenii pe pământ: cei 
mari mănâncă pe cei mici“'. Nu-i pot asemui mai 
bine pe bogaţii noştri hapsâni decât cu o balenă 
care se joacă şi sare, mânând înainte plevuşcă 
măruntă, ca pân’ la urmă s-o înhaţe dintr-o- 
nghiţitură. Am auzit vorbindu-se că ar fi şi pe 
pământ balene de soiul ăsta, care nu se lasă până 
nu înghit parohia, biserica, clopotniţa, clopotele şi 
tot ce mai rămâne. 

Pericle (aparte): Frumoasă pildă! 

Al treilea pescar: Păi să fi fost eu, meştere, 


20 Conform credinţei generale a pescarilor, starea de nelinişte a 
porcilor-de-mare prevestea apropierea unei furtuni. 

21 Comparaţii asemănătoare se întâlnesc şi în 2 Henric al IV-lea, 
III, 2; Regele Lear, IV, 2 şi Troilus şi Cresida, V, 5. 

paracliser în ziua aceea, m-aş fi aflat în clopotniţă. 

Întâiul pescar: Pentru ce, omule? 

Al treilea pescar: Pentru că balena m-ar fi înghiţit 
şi pe mine; şi aflându-mă în burta ei, aş fi tras 
clopotele atât de tare, că n-ar fi scăpat până când n- 
ar fi zvârlit totul din ea: clopote, clopotniţă, biserică 
şi parohie”. Dar dacă bunul rege Simonides ar fi de 
părerea mea... 

Pericle (aparte): Simonides! 

Al treilea pescar: Am curăța ţara de trântorii ăştia, 
care fură mierea albinelor. 

Pericle (aparte): 

Cum ştiu prin gintea mărilor solzoasă 

S-arate-aceşti pescari ce-i hâd în om! 
Ce bine-aleg din umedul regat 
Ce-i rău în om şi ce-i de lăudat! 

(Tare.) 

În pace să munciţi, cinstiţi pescari. 

Al doilea pescar: Cinstit?! Ce-i asta, vere? De-o fi 
cumva vreun sfânt, şterge-l din calendar şi n-o să-l 
mai caute nimeni. 

Pericle: Vedeţi, marea m-a vărsat pe ţărmul 
vostru. 

Al doilea pescar: Ticăloasă beţivancă mai fu şi 
marea dacă te-a vărsat în calea noastră! 


22 Unii comentatori văd în aceste rânduri influenţa unui pasaj din 
Utopia lui Thomas Morus, Cartea I, în care autorul, referindu-se la 
intensa transformare a regiunilor rurale în păşuni pentru oi, a căror 
lână constituia una din bogăţiile Angliei la sfârşitul secolului al XV- 
lea, scrie: „Turmele voastre de oi, care dacă îndeobşte sunt aşa de 
blânde şi se hrănesc cu nimica toată, acum, pe cât se spune, au 
început să fie atât de lacome şi neîmblânzite, încât pe oameni îi 
înghit de-a binelea, iar ogoarele, casele şi satele le nimicesc şi le 
pustiesc” (în traducerea Utopiei efectuată de E. şi Şt. Bezdechi, 
Edit. Ştiinţifică, Bucureşti, 1958, p. 55). 

Pericle: 
Un om zvârlit de valuri şi de vânt, 
Ca mingea-ntr-un gigantic joc de tenis, 
Vă cere mila voastră umilit; 
El, care niciodată n-a cerşit. 

Întâiul pescar: Nu zău, mă frate-meu, nu ştii să 
cerşeşti? Sunt unii în ţara noastră, Grecia, care 
câştigă cu cerşitul mai mult decât noi cu munca. 

Al doilea pescar: Ştii să prinzi peşte? 

Pericle: N-am încercat niciodată. 

Întâiul pescar: Atunci, fii sigur că vei crăpa de 
foame, pentru că în zilele noastre nu poţi câştiga 
niciun lucru dacă nu ştii să-l pescuieşti. 

Pericle: 

Pe cel ce-am fost altdată l-am uitat; 
Ce-anume sunt mă-nvaţă-acum nevoia: 
Un om zbârcit de frig, cu gheaţa-n vine, 

Şi-atâta viaţă mai rămâne-n mine, 
Ca limba să vă ceară-ajutorare: 
De nu mi-o daţi - vă rog, ca om ce sunt, 
La moartea mea să-mi faceţi un mormânt. 

Întâiul pescar: Vorbeşti de moarte? Ne ferească 
zeii! Am aici o haină; hai, îmbrac-o; o să te- 
ncălzească... la te uită ce băiat chipeş! Hai, o să stai 
la noi, o să avem carne în zi de sărbătoare, şi peşte- 
n zilele de post, iar pe deasupra - budincă şi gogoşi; 
Şi tu vei fi binevenit. 

Pericle: Mulţumesc domniei-tale. 

Întâiul pescar: Ascultă, prietene, ziceai că nu ştii 
să cerşeşti! 

Pericle: Eu m-am rugat doar. 

Al doilea pescar: Doar te-ai rugat! Atunci o să mă 
fac şi eu rugător, ca tine, şi-ntr-ăst fel am să scap de 

bici. 

Pericle: Cum, adică toţi cerşetorii-s biciuiţi la voi? 

Al doilea pescar: Oh, nu toţi, prietene, nu toţi; căci 
dacă toţi cerşetorii ar fi biciuiţi, nu mi-aş dori altă 
slujbă decât cea de armaş. Apăi, meştere, mă duc 
să trag afară năvoadele. 

(lese cu al treilea pescar.) 

Pericle (aparte): 

Ce simplă voie bună-aduc în muncă! 

Întâiul pescar: la spune, domnule, oare ştii pe 
unde te afli? 

Pericle: Nu prea bine. 

Întâiul pescar: Ei bine, să-ţi spun eu: această ţară 
se cheamă Pentapolis, şi regele nostru - bunul 
Simonides. 

Pericle: 

Îi spuneţi bunul rege Simonides? 

Întâiul pescar: Da, domnule, şi-i vrednic a fi numit 
într-ăst fel, pentru domnia-i paşnică şi înţeleapta lui 
ocârmuire. 

Pericle: E-un rege fericit, dacă prin a sa ocârmuire 
şi-a câştigat de la supuşi un bun renume. Cât de 
departe e curtea sa de coastă? 

Întâiul pescar: Ehei, domnule, să tot fie cale de 
jumătate de zi. Şi-o să-ţi mai spun că are o fată 
mândră şi frumoasă iar mâine-i ziua ei de naştere; şi 
sunt acolo prinți şi cavaleri care s-au strâns din 
toate părţile lumii să se ia la întrecere ca să-i 
câştige dragostea. 

Pericle: 

De-ar fi norocu-mi mare cât dorinţa, 
Aş vrea să fiu acum în rândul lor. 
Întâiul pescar: O, domnule, lucrurile trebuie să fie 

ceea ce pot fi; şi dacă omul nu se poate căpătui 
astfel, să ceară plată legiuită de la cel căruia îi 
închiriază sufletul nevestei sale. 

(Reintră al doilea şi al treilea pescar, trăgând o 
plasă.) 

Al doilea pescar: Ajutor, meştere, ajutor! E aici un 
peşte care s-a-ncurcat în plasă ca dreptul unui om 
sărman în slovele legii. O să fie greu să-l tragem 
afară. Ha! Fir-ar afurisit, uite-l că a ieşit, până la 
urmă, preschimbat într-o armură ruginită. 

Pericle: 

O platoşă, prieteni! Vreau s-o văd; 

O, soartă,-ţi mulţumesc că-mi dai prilejul 
Ca după-atâtea chinuri iar să cresc; 
Dar e a mea, e-armura moştenită, 

Pe care tatăl meu, murind, mi-a dat-o, 
Legându-mă cu-acest îndemn temut: 
„Păstreaz-o, fiul meu, mi-a fost un scut 
În faţa morţii”; (-apoi privind brăţarul:) 
„El m-a salvat, să-l porţi la grea-ncercare, 
Şi-oricând îţi va sluji drept apărare.” 

O luam oriunde,-atât mi-era de dragă, 
Când marea mi-a răpit-o, mâniată, 
Spre-a mi-o reda, acum, când e-mpăcată. 
Uitând de naufragiu,-ţi mulţumesc, 
Căci am în faţă darul părintesc. 

Întâiul pescar: 

Ce vrei să spui cu-acestea, domnule? 

Pericle: 

Prieteni buni, vă cer aceste zale, 
Ce-au fost, pe timpuri, ale unui rege; 
Cunosc pecetea. Mă iubea nespus; 
De dragul lui, doresc să fie-a mea. 

Apoi aş vrea la curte să mă duceţi; 
Gătit astfel, voi fi primit cu cinste. 
lar daca-al meu noroc se-arată spornic 
Vă voi plăti; şi vă rămân datornic. 

Întâiul pescar: Cum, vrei să lupţi pentru domniţă? 

Pericle: Voi arăta virtutea mea în arme. 

Întâiul pescar: Hai, ia-ţi platoşa şi zeii să te 
fericească! 

Al doilea pescar: Da, dar ascultă bine, prietene; 
noi am fost aceia care, din pânza aspră a talazurilor, 
ţi-am croit acest veşmânt; şi să nu uiţi picuşul. Port 
nădejde, demnule, că dacă izbuteşti, ai să-ţi aduci 
aminte cui îi eşti dator. 

Pericle: 

Credeţi-mă, nu voi uita de fel 
Că port, prin voi, o haină de oţel; 
Izbească marea cât ar vrea de greu, 
Odoru-acesta-i strâns de braţul meu; 
Un roib pe preţul lui aş vrea să-ncalec, 
Jucând în mers şi-al cărui mândru port 
să farmece pe cei ce l-or privi. 
Prieteni, înc-un lucru vă voi cere: 
Îmi trebuie şi două genunchere. 

Al doilea pescar: Găsim noi: îţi dau haina mea cea 
mai bună, ca să-ţi faci o pereche; şi chiar eu te duc 
la curte. 

Pericle: 

De-acuma, ţinta mea e doar onoarea; 
Ori mă ridic, ori mi-adâncesc pierzarea. 
(les.) 


Scena 2 

Pentapolis. O platformă ducând spre arenă. 
Într-o parte - o estradă pentru primirea regelui, 
prinţesei, curtenilor etc. 

Intră Simonides, Thaisa, curteni şi slujitori. 


Simonides: 
Sunt gata cavalerii să se-ntreacă? 
Întâiul curtean: 
Sunt gata, doamne, şi aşteaptă doar 
Venirea voastră, pentru-nfăţişare. 
Simonides: 
Vesteşte-i c-am sosit; aici va sta 
Copila noastră, Fiica Frumuseţii, 
A cărei zi cu-ntreceri e serbată. 
Aici, ca s-o admire lumea toată. 
(lese un curtean.) 
Thaisa: 
Cu-atât mai sus, părinte, mă ridici, 
Cu cât şi meritele-mi sunt mai mici. 
Simonides: 
Aşa se cade-a fi. Căci regii sunt 
Creați de ceruri după chipul lor: 
Cum, ne'ngrijit, păleşte-un juvaer, 
Uitaţi - şi regii, fără slavă, pier. 
Şi-acum, ţi-e rându-a-mi lămuri, copilă, 
Pe cavaleri după deviza lor. 
Thaisa: 
Voi încerca, spre cinstea mea, s-o fac. 
(Intră un cavaler; el traversează scena, iar 
scutierul închină scutul lui prințesei.) 
Simonides: 
Cine-i acel ce-ntâi se-nfăţişează? 

Thaisa: 
Un cavaler din Sparta,-nalt părinte; 
Emblema ce pe scutul lui o poartă 
E-un etiopian ţintind spre soare. 
Deviza lui: Lux tua vita mih”. 
Simonides: 
Vrăjit e, dacă-i eşti izvorul vieţii. 
(Trece al doilea cavaler.) 
Cine-i al doilea ce ni se arată? 
Thaisa: 
Regesc părinte,-un prinţ macedonean, 
Emblema ce pe scut e încrustată, 
E-un cavaler armat învins de-o doamnă, 
Deviza lui, în spaniolă: Mas por dulzura que por 


fuerza”. 
(Trece al treilea cavaler.) 
Simonides: 
Şi-al treilea? 
Thaisa: 


Din Antiohia; 
Emblema - o heraldică ghirlandă; 
Deviza: Me pompae provexil apex”. 
(Trece al patrulea cavaler.) 
Simonides: 
Cine-i al patrulea? 


23 Deviză în limba latină: „Lumina ta o viata mea”. 

24 Deşi în textul original se afirmă că deviza respectivă este în 
limba spaniolă, concluzia comentatorilor este că în textul 
shakespearian ne aflăm în fața unei devize exprimate într-o limbă 
italiană coruptă sau a unui amestec de spaniolă cu italiană; ca 
urmare textul a fost corectat într-o formă spaniolă, însemnând: 
„Mai mult prin blândeţe decât prin forță”. 

25 |n limba latină: „Dorința de renume m-a îndemnat să merg 
înainte”. 

Thaisa: 
O torță-arzând cu para răsturnată; 
Deviza: Quod me alit me extinguiP®. 
Simonides: 
Adică frumusetea e în stare 
Şi să-l aprindă, dar şi să-l omoare. 
(Trece al cincilea cavaler.) 
Thaisa: 
Al cincilea, o mână-n nouri prinsă, 
Cu aur tras la piatra de-ncercare; 
Având deviza: Sic spectanda fides”. 
(Trece al şaselea cavaler, Pericles.) 
Simonides: 
Şi cine-i cel din urmă ce-şi închină 
Cu-aşa plăcută curtenie scutul? 
Thaisa: 
El pare-a fi străin; emblema lui 
E-un ram uscat, ce doar în vârf e verde; 
lar jos: /n hac spe vivo”. 
Simonides: 
Bună pildă; 
Căci, după starea-i jalnică, el speră 
Ca soarta-i iar, prin tine, să-nflorească. 
Întâiul curtean: 
E nevoit s-arate-a fi mai mult 
Ca portul ce-n folosu-i nu vorbeşte; 
Căci prin înfăţişarea-i tristă pare 
Cu biciu-a fi-nvăţat, şi nu cu lancea... 
Al doilea curtean: 
26 „Ceea ce mă hrăneşte mă şi stinge”, (lat.). 
27 „Aşa se încearcă fidelitatea”, (lat.). 
28 „Trăiesc cu această speranță” (lat.). Sursa acestei devize e 


necunoscută, iar comentatorii textului presupun că e posibil ca 
autorul ei să fi fost dramaturgul însuşi. 

Pe drept el pare-a fi străin, căci vine 
La-ntreceri-nalte-n fel aşa ciudat. 
Al treilea curtean: 
Şi dinadins i-e zaua ruginită, 
Ca-n praf să fie astăzi curăţită. 
Simonides: 
Deşert e gândul şi lipsit de minte 
Când judeci omul după-mbrăcăminte. 
Dar, iată, cavalerii-ncep să vie; 
Să trecem dar cu toţii-n galerie”. 
(les.) 
(Puternice aclamații, strigăte: „Slăvit să fie 
cavalerul cel sărac!”) 


Scena 3 


Pentapolis. O sală de recepții: un banchet pregătit. 
Intră Simonides, Thaisa, curteni, cavaleri şi suita. 


Simonides: 
Că sunteţi, cavaleri, bineveniţi, 
Ar fi s-o spun cu totul de prisos. 
Şi-n cartea falnicelor voastre fapte 
De-aş pune-n frunte arta voastră-n arme, 
Nu mi-aţi dori s-o fac, nici nu se cade, 
Căci orice merit fală-şi poartă singur. 
Porniţi ospăţul dar, cu veselie, 
Îmi sunteţi mie însumi prinți şi oaspeţi. 
Thaisa (lui Pericle): 
Dar voi, voi, cavaler şi oaspe mie; 
Cu lauri de izbândă vă-ncunun 


29 Prin „galerie” se înţelegea în teatrul elisabetan „în afara 
scenei”. 

Ca rege-al fericirii-acestei zile. 
Pericle: 
Mai mult noroc decât vreun merit, doamnă. 
Simonides: 
Să-i spui cum vrei, victoria-i a ta; 
Şi sper că-aici nu-ţi poartă nimeni pizmă. 
Nălţându-şi meşteri, arta vru să facă 
Pe unii buni, pe alţii să-i întreacă, 
Îi eşti scump ucenic. lar tu, regina 
Serbării, fiica mea, aici te-aşează, 
Vor sta toţi ceilalţi după rang şi vază. 
Cavalerii: 
E-o mare cinste, rege Simonides. 
Simonides: 
Mi-e cinstea mult prea dragă, feţii mei, 
Cei ce-o urăsc, la fel urăsc pe zei. 
Majordomul (către Pericle): 
Înalte domn, aici vi-e locul. 
Pericle: 
Un altu-ar fi mai vrednic. 
Întâiul cavaler: 
Nu sta-mpotrivă, căci noi suntem nobili 
Ce pe cei mari nicicând n-au pizmuit, 
Şi-n veci pe cei sărmani nu i-au hulit. 
Pericle: 
Eşti prea bun, cavalere. 
Simonides (lui Pericle): 
Te aşază. 
Pericle (aparte): 
Pe Joe,-al gândurilor rege,-i de mirare, 
Nu pot mânca: numai la ea mi-e gândul. 
Thaisa (aparte): 

Pe luno, ce-i regina căsniciei”, 
Tot ce mănânc îmi pare fără gust - 
Pe gust mi-e numai el. 
(Către Simonides.) 
E-un om de neam! 
Simonides: 
Îmi pare-a fi un nobil mic de ţară; 
Şi nu-i mai breaz ca ceilalţi cavaleri. 
A rupt o lance, două, vai de ele. 
Thaisa (aparte): 
Îmi pare-un diamant printre mărgele. 
Pericle (aparte): 
Pe tatăl meu îl văd în acest rege, 
De gloria din juru-i amintindu-mi; 
Cu tronul străjuit de prinți, ca stele, 
Şi-n mijloc el, slăvit de toţi: un soare; 
Ce-i ce-l priveau, ca astre mai mărunte, 
Îşi închinau smeriţi a” lor tiare 
În timp ce fiu-i, licurici e-n umbră, 
Lucind nu ziua, ci în noaptea sumbră. 
Şi văd că-al oamenilor rege-i Timpul, 
Căci el e tatăl şi mormântul lor, 
Şi doar ce vrea le dă, iar nu ce vor. 
Simonides: 
Ei bine, sunteţi veseli, cavaleri? 
Întâiul cavaler: 
Se poate-altfel, când regele-i de faţă? 
Simonides: 
Ei bine,-o cupă pân’ la buze plină - 
Aşa cum beţi şi voi pentru iubite - 
Închin eu vouă. 


30 luno sau lunona, soţia lui lupiter (Zeus) era la romani zeiţa 
căsniciei. In mitologia greacă este numită Hera. 

Cavalerii: 
Mulţumim, stăpâne. 
Simonides: 
Dar staţi puţin: 
E-un cavaler aici ce stă prea trist; 
S-ar spune că serbarea curţii noastre 
Se-arată-a fi nevrednică de rangu-i. 
Nu crezi, Thaisa? 
Thaisa: 


Dar ce-mi pasă, tată? 
Simonides: 
O, fata mea, ascultă:-aicea regii 
Asemeni sunt cu zeii cei de sus, 
Ce-s darnici cu oricine îi cinstește; 
lar regii ce nu fac într-ast fel sunt 
La fel cu muştele zbârnâitoare, 
Ce-atunci când mor, te miri cât sunt de mici; 
Aşadar, ca să-i fermecăm visarea, 
Pocalu-acesta zi-i că-l bem în cinstea-i”!. 
Thaisa: 

O, tatăl meu, c-un cavaler străin 
Nu-mi este-ngăduit a fi-ndrăzneaţă. 
Ar lua ofranda mea ca o sfruntare; 

Bărbaţii-ntr-asta văd neruşinare. 

Simonides: 

Cum? 
să faci ce-ţi spun, ori vrei să-mi ies din fire? 
Thaisa (aparte): 


Pe zei, nici nu-i ceva mai mult să-mi placă. 
Simonides: 


Şi încă să-i mai spui că vrem a şti 


31 Probabil o reminiscență din scena duelului din Hamlet, când 
regele Claudiu închină un pahar de vin pentru Hamlet, (V, 2, 300). 

De unde-i, din ce stirpe şi-al său nume. 
Thaisa (lui Pericle): 
În cinstea voastră regele-a băut. 


Pericle: 
Îi mulţumesc. 
Thaisa: 
Şi vă urează-o viaţă 
La fel de plină cum e cupa lui. 
Pericle: 


Vă mulţumesc, şi-nchin la fel din suflet. 
Thaisa: 
Şi-ar vrea să ştie încă de la voi 
De unde sunteţi, numele şi stirpea. 
Pericle: 
Sunt prinţ din Tyr, Pericle e-al meu nume; 
Sunt instruit în arte şi în arme; 
Plecând în lume să-mi încerc norocul, 
Pierdui pe-o mare aspră oşti şi vase, 
Şi valul m-azvârli pe-aceste ţărmuri. 
Thaisa: 
El mulţumeşte naltei voastre graţii. 
E prinţ din Tyr, Pericle e-al său nume, 
Pierdu oştiri şi vase,-ntr-o năpaste, 
De-o mare aspră-mpins pe-aceste coaste. 
Simonides: 
Pe zei, mă-nduioşează greaua-i soartă 
Şi vreau să-i spulberăm amărăciunea; 
Hai, domnilor, prea-ntârziem la fleacuri, 
Pierzând un timp ce-aşteaptă noi răsfăţuri. 
Armurile pe care le purtaţi 
Stau bine-unor soldaţi care dansează; 
Nici să n-aud că muzica-i prea aspră, 
Şi-a doamnelor ureche - prea gingaşă; 

Le plac bărbaţii-n arme, dar şi-n pat. 
(Cavalerii dansează.) 
Aşa, ce v-am cerut s-a şi făcut. 
Ei, seniore, iată o domniţă 
Care-ar dori să se mai dezmorţească. 
Am auzit că-n Tyr toţi cavalerii 
Pe doamne le deprind îndat' cu dansuri 
În care ei înşişi sunt desăvârşiţi. 
Pericle: 
Da, doamne, cei ce-şi pot îngădui. 
Simonides: 
Ah, parcă-aştepţi să fie neprimită 
Aleasa-ţi invitare. 
(Cavalerii şi doamnele dansează.) 
Rupeţi lanţul: 
Vă mulţumesc, aţi fost neîntrecuţi. 
(Lui Pericle.) 
Şi voi, fără pereche. Paji şi facle 
Pe cavaleri să-i ducă la odăi. 
(Lui Pericle.) 
lar voi veţi fi vecin cu ale noastre. 
Pericle: 
Supusul înălţimii voastre. 
Simonides: 
De vorbe de iubire-i prea târziu, 
Căci, prinții mei, aici ţintiţi, o ştiu: 
În paturi, dar. lar mâine toţi de-aci 
Vor face tot ce ştiu spre-a izbuti. 
(les.) 


Scena 4 


Tyr. O cameră în palatul guvernatorului. 

Intră Helicanus şi Escanes. 


Helicanus: 
Nu, nu, Escanes; Antioch, să ştii, 
Păcatul de incest îl făptui: 
Drept care zeii n-au mai vrut să-amâne 
Mult timp pedeapsa ce i-o pregăteau 
Pentru această crimă-ngrozitoare. 
În culmea slavei chiar şi-a strălucirii, 
Când lângă fiica lui se-afla-ntr-un car, 
Al cărui preţ întrece-nchipuirea, 
Un foc căzu din cer şi-i prefăcu 
În scrum scârbos; puţeau atât de greu, 
Că cei ce-i adorau mai înainte 
S-ar fi spurcat săpându-le morminte. 
Escanes: 
E prea-ciudat. 
Helicanus: 
Dar drept. Şi n-a scăpat 
De trăsnetul ceresc, cu slava-i toată; 
Păcatul negru şi-a primit răsplată. 
Escanes: 
E prea adevărat. 
(Intră trei nobili.) 
Întâiul nobil: 
Priviţi, nu-i altu-ngăduit la vorbă, 
Ori pentru sfat de taină decât el. 
Al doilea nobil: 
Mai mult n-o merge-aşa fără mustrare. 
Al treilea nobil: 
Şi blestemat acel ce nu-i alături. 
Întâiul nobil: 
Veniţi, dar. Nobil Helican, o vorbă. 

Helicanus: 
Cu mine? Bun venit, aleşi curteni! 
Întâiul nobil: 
Aflaţi că supărarea ni-i la culme 
Şi va sfârşi rupând acum zăgazul. 
Helicanus: 
Voi, supăraţi?! De ce? Jigniţi pe rege! 
Întâiul nobil: 
Pe tine te jigneşti, nalt Helicanus. 
De-i domnul viu, ne lăsă-a-l saluta, 
Ori ţara să o ştim unde respiră. 
De e pe lume,-om merge-a-l căuta; 
De zace-ntr-un mormânt, îl vom găsi; 
Să ştim: trăieşte - să ne-ocârmuiască, 
Ori dacă-i mort - s-avem de ce să-l plângem, 
Şi să pornim s-alegem domn pe altul. 
Al doilea nobil: 
Cum moartea-i - cred - e faptul cel mai sigur 
Şi cunoscând că, fără cap, regatul 
Ca un palat lipsit de-acoperiş 
S-ar prăbuşi, doar vouă,-ales senior, 
Cel mai dibaci la cârmă şi la lege, 
Ne-om închina de-acum ca unui rege. 
Toți: 
Trăiască-alesul nostru Helicanus! 
Helicanus: 
Spre-a cinstei slavă,-opriţi a' voastre glasuri; 
Dacă vi-i drag Pericle, vă opriţi. 
Făcând ce vreţi, m-aş avânta pe-o mare, 
Cu ani de zbucium, cu răgazuri rare. 
Ingăduiţi-mi, dar, a vă ruga 
Să-l aşteptaţi pe rege încă-un an. 
lar dacă nu se-ntoarce-n ăst răstimp, 

Primi-voi, cu răbdarea vârstei, jugul. 
De nu-mi veţi arăta iubirea-ntr-alt fel, 
Porniţi măcar, ca nobili, după el, 
Şi-n căutarea-i dovediţi virtute; 
De-l veţi reda iar ţării lui natale, 
Olmazuri fi-veţi voi coroanei sale. 
Întâiul nobil: 
Nebun e cel ce-i surd la-nţelepciune, 
Şi fiindcă-naltul Helican ne-ndeamnă, 
Numaidecât ne pregătim de drum. 
Helicanus: 
Daţi mâna dar, iubindu-ne-n unire, 
În veci păstrăm a ţării strălucire. 
(les.) 


Scena 5 


Pentapolis. O cameră în palat. 
Intră Simonides, citind o scrisoare; cavalerii 
îi ies înainte. 


Întâiul cavaler: 
ÎI salutăm pe bunul Simonides! 
Simonides: 
Ţin, cavaleri, din partea fiicei mele, 
Să vă vestesc că ea s-a hotărât 
A nu se mărita, până-ntr-un an. 
Pricina doar de ea e cunoscută 
Şi n-am putut cu niciun chip s-o aflu. 
Al doilea cavaler: 
Dar poate-ar vrea să ne primească, sire? 
Simonides: 
Nu-i chip, vă jur. S-a-nchis atât de straşnic 


~ 44 ~ 


William Shakespeare 
La ea-n iatac, că-ar fi cu neputinţă. 
Jură, sub ochii Cynthiei”, să poarte 
Dianei” sacre, încă-un an veşmântul, 
Legându-şi cu fetia jurământul. 
Al treilea cavaler: 
Cu suflet greu, vă spunem bun rămas. 
(Cavalerii ies.) 
Simonides: 
Bun, iată-i duşi; acum, scrisoarea fetei: 
Îmi spune de străinul cavaler 
Că numai lui ea vrea să-i fie soaţă, 
Ori nu va mai vedea lumina-n viaţă. 
Bun, bun, domniţă:-alesul tău îmi place; 
Mă bucur, dar priviţi ce hotărâre, 
Nici nu se-ntreabă dacă-mi place-ori nu! 
Oricum, alesul i-l încuviinţez; 
Sst! lată-l c-a sosit. Să mă prefac. 
(Intră Pericle) 
Pericle: 
Lui Simonides bunul, fericire! 
Simonides: 
Şi vouă, -ales sefior! Îndatorat 


32 Diana (Artemis la greci) este cunoscută şi sub numele de 
Cynthia, după muntele Cynthus, din insula Delos, unde s-a născut. 
Ca zeiţă a lunii este denumită şi Selene, şi sub acest nume s-a 
îndrăgostit de păstorul Endymion, fermecată de frumuseţea 
acestuia. 

Dorind ca Endymion să-şi păstreze veşnic frumuseţea, Selene l- 
a rugat pe Zeus să-l cufunde într-un somn din care să nu se mai 
trezească niciodată, rămânând astfel permanent tânăr şi frumos. 
33 Diana era şi zeiţa castităţii, necunoscând sentimentul iubirii. 
Alaiul de tinere zeițe care o însoțeau în permanenţă duceau şi ele 
aceeaşi viaţă castă ca şi zeiţa pe care o slujeau. De aici, în 
literatura medievală, a fi slujitoarea Dianei însemna a duce o viaţă 
ascetică. 

De muzica de-as-noapte. - Adevărat, 
Nicicând nesaţul meu nu conteni 
S-audă-atât de-alese armonii. 


Pericle: 
Din mila voastră-s lăudat; şi n-am 
vreun merit. 
Simonides: 
Un adevărat maestru. 
Pericle: 


Sunt cel mai prost şcolar, mărite doamne. 
Simonides: 
Îngăduiţi-mi, prinţe, o-ntrebare: 
Spuneţi-mi, ce gândiţi de fata mea? 
Pericle: 
E cea mai virtuoasă principesă. 
Simonides: 
Si-apoi e şi frumoasă, nu-i aşa? 
Pericle: 
Precum o zi de vară, o minune. 
Simonides: 
Şi fiica mea vă preţuieşte mult; 
Atât, c-ar vrea ca voi să-i fiţi magistrul, 
Ea - ucenică vouă; chibzuiţi. 
Pericle: 
Sunt prea nedemn să fiu magistrul ei. 
Simonides: 
Ea crede-altfel; citiţi mai bine-aceasta. 
Pericle (aparte, citind scrisoarea pe care i-o 
întinde Simonides): 
Ce văd? Ea scrie-aicea că-l iubeşte 
Pe cavalerul ce-a venit din Tyr! 
E-o cursă-a regelui să-mi ieie viaţa. 
(Tare.) 

O, nu-ncerca s-ademeneşti, mărite, 
Un prinţ străin şi trist ce n-a-ndrăznit 
Spre fata voastră-a tinde cu iubire 
Şi n-a ţintit decât a ei cinstire. 
Simonides: 
Cu vrăji mi-ai prins în mreje fata, eşti 
Un ticălos. 
Pericle: 
Pe zei, mă jur că nu: 
Nicicând jignire-asemeni nu gândii 
Şi nu-ncercai prin fapte-a dobândi 
Mânia voastră sau a ei iubire. 
Simonides: 
Minţi, trădător. 


Pericle: 
Eu trădător! 
Simonides: 
Da, minţi! 
Pericle: 


De n-ar fi regele, oricui pe gât 
Minciuna i-aş vâri numaidecât. 
Simonides (aparte): 
Pe zei, îmi place bărbăţia lui. 
Pericle: 
Ca gândul mi-e şi fapta de aleasă 
Şi n-au trădat nicicând o stirpe joasă. 
La curtea voastră vin iubind onoarea, 
Nu legile să-i calc şi aşezarea: 
lar celui ce n-o crede-i fac dovadă 
Că-i duşman cinstei cu această spadă. 
Simonides: 
Nu? lată că soseşte fiica mea, 
Şi poate-adeveri ce-am spus şi ea. 

(Intră Thaisa.) 
Pericle: 
O, tu, curată precât eşti de mândră, 
Arată mâniosului tău tată 
De limba mea cerşi ori mâna-mi scrise 
Vreo vorbă semănând a fi iubire. 
Thaisa: 
Şi dacă-aţi fi făcut-o, cine oare 
Ar fi jignit de-asemenea-ncântare? 
Simonides: 
Da, doamnă? Chiar atât de hotărâtă? 
(Aparte.) 
Da altfel, sunt nespus de mulţumit. 
(Tare.) 
Te îmblânzesc eu; şi-ai să-nveţi tu minte. 
Cutezi, fără să-mi ceri încuviințarea, 
Să dărui dragoste şi simţăminte 
Unui străin 
(Aparte.) 
ce, după câte ştiu, 
Ar fi - nici n-aş putea gândi altfel - 
De-un sânge tot atât de-nalt ca mine?... 
(Tare.) 
Ei bine, doamnă,-ascultă: ori te pleci 
Voinţei mele - dumneata la fel, 
Stimate domn, te pleacă - ori vă fac 
Soţ şi soţie. 
Pecetluiţi cu buzele acestea 
Şi-acum că, le-aţi unit, o să vă spulber 
Speranţele şi - ceea ce-i mai rău 
Vă ţie-n bucurie Dumnezeu! 
Ei, sunteţi mulţumiţi? 
Thaisa (lui Pericle): 

Da, de-ţi sunt dragă. 

Pericle: 

Ca sângele vieţii ce-o hrăneşte. 
Simonides: 

Ei bine, sunteţi învoiţi? 

Amândoi: 

Da, dacă-i e pe plac măriei-tale. 
Simonides: 

Atât, că şi pornesc la cununat; 

Şi-apoi, cât veţi putea de iute-n pat! 

(les.) 


Actul III 
Intră Gower. 


Gower: 
Acum nuntaşii-au adormit; 
Palatu-ntreg e-un sforăit, 

Pe care-l creşte-un pântec plin 
De-al nunţii preapompos festin. 
Mâţa cu ochi de jar aprins 
Pe-o bortă de guzgan s-a-ntins; 
Şi cântă greierii de zor, 
Pe-o gură caldă de cuptor. 
Hymen a dus mireasa-n pat, 
Şi cu fetia ce-a lăsat 
A prins un prunc. Luaţi aminte, 
Ca timpul scurs de-aci-nainte 
Cu gândul voi să-l fi umplut: 
Voi spune-n vorbe jocul mut. 

Intră pe-o uşă Pericle şi Simonides cu suitele. Un 
sol le iese înainte, îingenunchează şi-i întinde o 
scrisoare lui Pericle. Acesta arată scrisoarea lui 
Simonides; sefiiorii îngenunchează în faţa lui Pericle. 
In această clipă, intră Thaisa, însărcinată, şi 
Lychorida. Simonides arată fiicei lui scrisoarea; ea 
îşi manifestă bucuria. Thaisa şi Pericle îşi iau rămas 
bun de la tatăl ei şi pleacă împreună cu Lychorida şi 
suitele lor. Apoi Simonides şi suita lui se retrag. 
Gower (continuând): 
Prin munţi, deşerturi, mări ori sihle, 
Cu sârg e căutat Pericle, 
În patru zări încrucişate, 
În trunchiul lumii-nmănuncheate; 
Şi-n căutare iscusinţă, 
Corăbii, cai, bănet, silinţă 
S-au pus. Dar, în sfârşit, din Tyr - 
Slujind şi faima-n urmăriri - 
Lui Simonides un trimis 
l-aduce-o carte-n care-i scris 
Că Antioch şi fiica-s morţi; 
lar cei din Tyr au tras la sorţi, 
Pe Helican să-l ungă rege. 
Bătrânul n-a vrut, se-nţelege. 
Şi vrând să-astâmpere răscoala, 
El le dădu făgăduiala 
Că într-un an de n-o veni 
Pericle craiul, va primi 
Coroana, toate ce s-au scris, 
Sosind aci-n Pentapolis, 
Uimiră-n jur pământ şi ţară 
Şi, veseli, toţi se minunară: 
„E-un rege pruncul aşteptat! 

Minune! Cine-ar fi visat?” 
Pe scurt, spre Tyr el va pleca: 
Regina-nsărcinată vrea 
A-I însoţi - să-i stai în cale? 
Săr despărţire, plâns şi jale: 
Pe doica ei, Lychbrida, 
Regina-n drum o va lua. 
Şi iată-i avântaţi pe mare, 
Şi vasul trece-n legănare, 

Pe talpa-i, jumătate drum. 
Dar soarta iar se schimbă-acum; 
Şi-asmute Nordul mohorât 
O astfel de furtună,-ncât, 
Cum dă răţoiu-afund să scape, 
Se-nalţă-ori cade vasu-n ape; 
Şi doamna - cerul să ferească! - 
De spaimă trebuie să nască. 
Ce-n viforul cumplit mai vine 
Se-nfăţişează de la sine. 

Şi mă opresc; în acţiune 
Se-arată clar ce mai rămâne. 
Dar n-arăta ce povestii, 
lar scena-nchipuiţi-o a fi 
A navei punte unde-apare 
Vorbind Pericle, clătinat de mare. 

(lese.) 


Scena 1 

Intră Pericle, pe o corabie în mare. 


Pericle: 
Zeu peste-adâncuri, ceartă-aceste valuri 
Ce scaldă cer şi iad; stăpân pe vânturi, 
In lanţuri de aramă să le fereci 
Când din adânc le-ai strâns! O, domoleşte, 
Cumplitu-ţi tunet greu; şi stinge lin 
Verzuiul fulger viu! Lych6rida, 
Ce-mi face doamna? Trombă otrăvită, 
Vrei să te scuipi întreagă? Şuieratul 
Comenzii-o şoaptă-i la urechea morţii, 
Abia. Lych6rida! Lucina, o, 
Divină moaşă-ocrotitoare-a celor 
Ce strigă-n noapte, harul ţi-l pogoară 
Pe vasul zdruncinat şi-alină chinul 
Reginei mele! 
(Intră Lychorida, ținând un copil în brațe.) 
Ei, Lychorida? 
Lychorida: 
Prea crudă-i pentru-asemeni loc făptura 
Ce-aduc; de-ar şti, s-ar stinge, cum voi face 
Şi eu: luaţi în braţe o fărâmă-a 
Reginei moarte! 
Pericle: 
Ce spui, Lychorida! 
Lychorida: 
Răbdare, sire; nu-nteţi furtuna, 
E tot ce mai e viu din doamna voastră, 
O fată gingaşă; de dragul ei, 
Fii tare, fii bărbat. 
Pericle: 
O, zei! De ce 

Ne faceţi să iubim a' voastre daruri, 
Spre-a ni le smulge-ndat? Noi, cei de jos, 
Noi nu luăm ce-am dat, şi într-aceasta 
Ne măsurăm cu voi. 
Lychorida: 
Răbdare, doamne, 
Chiar pentru-această gingaşă povară. 
Pericle: 
Şi-acum, să-ţi fie-ntreaga viaţă blândă! 
Căci n-a fost prunc mai zbuciumat din leagăn; 
Să-ţi fie bună firea şi blajină! 
Căci un mai aspru bun-sosit pe lume 
N-a fost sortit copilei unui prinţ. 
Şi fie-ţi viitorul fericit! 
Căci te-ai născut în cel mai aprig freamăt 
_Ce aer, apă, foc, pământ şi cer 
Il pot isca spre-a te vesti pe lume; 
lar pierderea ce-o-nduri de la pornire 
N-o vei răscumpăra cu preţul vieţii 
Şi tot ce poţi găsi aci. Asupră-i 
Pogoare-şi zeii ochii cei mai blânzi! 
(Intră doi marinari.) 
Întâiul marinar: 
Cum ţi-e tăria, doamne? Zeii te păzească! 
Pericle: 
Întreagă: de furtună nu mi-e teamă; 
Mi-a dat tot ce-i mai rău. Insă de dragul 
Acestui prunc, prea fraged marinar, 
i Aş vrea să se aline. 
Intâiul marinar: Slăbeşte odgoanele, acolo! Mă 
auzi, auzi ori nu? Suflă, uragan, şi crapă. 
Al doilea marinar: Dacă ţinem tot în larg, valurile 
tulburi şi sărate n-au decât să urce pân' la lună; nici 

că-mi pasă. 

Întâiul marinar: Mărite, regina trebuie zvârlită 
peste bord: marea e umflată, vântul - aprig, şi nu s- 
or potoli decât atunci când corabia va fi golită de 
moartă. 

Pericle: 

Aşa-i credinţa voastră? 

Întâiul marinar: Să fim iertaţi, stăpâne; e-un fapt 
văzut mereu de noi pe mare şi vrem să ţinem 
datina. Aşadar,  sloboziţi-o iute; căci trebuie 
numaidecât zvârlită-n mare. 

Pericle: 

Cum credeţi. Vai, sărmana mea regină! 

Lychorida: 

Stăpâne, iat-o-aici întinsă. 

Pericle: 

Grozav te-ai chinuit născând, iubito; 
Nici foc, nici facle; şi vrăjmaşe foarte 
Ţi-au fost stihiile; nici nu am timpul 
Să-ţi fac mormânt şi slujbe şi-ntr-o clipă 
Te zvâri, doar în sicriu, în mâlul mării. 
Aici, în loc de candele şi lespezi, 
Te vor veghea doar scoicile şi trupul 
ŢI-I vor strivi balena vărsătoare 
Şi undele în freamăt. Lychorida, 
S-aducă Nestor pană, carte,-arome, 
Odoare şi lădiţa; iar Nicandru 
Cutia de mătase:-aşează pruncul 
Pe pernă; fugi, cât îi mai spun Thaisei 
Un sfânt adio; repede, femeie! 

(lese Lychorida.) 

Al doilea marinar: Stăpâne, avem sub punte un 
cufăr gata călăfătuit şi smolit. 

Pericle: Îţi mulţumesc. Ce coastă-i asta, marinare? 
Al doilea marinar: Ne apropiem de Thars. 
Pericle: 
Acolo, mergem, drag corăbier. 
Ne-abatem dinspre Tyr. Când poţi ajunge? 
Al doilea marinar: În zori, de cade vântul. 
Pericle: 
Spre Thars te-ndreaptă! 
Mă duc să-l văd pe Cleon, căci copilul 
Nu ţine pân’ la Tyr. Acolo-l las 
În bună pază. Hai, corăbier. 
La drum: aduc îndată trupul. 
(les.) 


Scena 2 


Efes. O cameră în casa lui Cerimon. 
Intră Cerimon, un slujitor şi câțiva naufragiați. 


Cerimon: 
Hei, Philemon! 
(Intră Philemon.) 
Philemon: 
Stăpânul m-a chemat? 
Cerimon: 
Fă foc, şi pentru-aceşti sărmani - mâncare: 
A fost o noapte grea şi viforoasă. 
Slujitorul: 
Văzut-am multe; dar asemeni noapte 
Nicicând n-am petrecut. 
Cerimon: 
Până te-ntorci, stăpânul tău se stinge - 
Nimic n-o să-l mai poată-nzdrăveni. 

(Către Philemon.) 
Mergi, dă-i spiţerului aceste rânduri 
Şi află ce fel este leacul. 
(les toți, afară de Cerimon. Intră doi seniori.) 
Întâiul señior: 
Plecat mă-nchin. 
Al doilea senior: 
Mă-nchin domniei-voastre. 
Cerimon: 
Seniori, cum v-aţi trezit aşa devreme? 
Întâiul señior: 
Cinstite domn, a' noastre locuinţe 
Fiind pe țărm, de vânturi neferite, 
Au fost, ca de-un cutremur, zdruncinate; 
Părea că stâlpii bolţii se vor frânge 
Şi tot se va surpa: năuc de groază, 
Mi-am părăsit în grabă casa. 
Al doilea señior: 
De-aceea prea curând vă tulburăm, 
Şi nu din vrednicie. 
Cerimon: 
Drept vorbiti. 
Întâiul señior: 
Dar mult mă mir că señioria-voastră, 
Cu-aşa bogat huzur a scuturat 
Al tihnei vis de aur prea curând. 
Ciudat îmi pare 
Să-şi caute-o fiinţă-ntr-astfel truda, 
Când nu-i silită. 
Cerimon: 
Am socotit tot timpul 
Virtutea şi priceperea mai sus 
Ca titlul de nobleţe sau averea 

Pe care moştenitorii uşuratici 
Le pot mânji sau irosi; pe când 
Celor dintâi li-e dată nemurirea 
Ce face-un zeu din om. E cunoscut 
C-am prins prin studiu taina medicinii; 
Citind pe marii doctori şi eu însumi 
Lucrând pe-acest tărâm, am învăţat 
Să-mi iau într-ajutor 
Slăvitele puteri fireşti ce zac 
În plante, în metale şi în pietre; 
Şi pot vorbi de orice tulburări 
Ori leacuri din natură,-aflând într-asta 
Plăceri mai mari şi mai adevărate, 
Ca setea după şubrede onoruri, 
Ori banii strânşi în sacii de mătase, 
Spre-a fi pe plac bufonilor şi morţii”. 
Al doilea señior: 
N-aţi pregetat la milă în Efes 
Şi sute-s cei ce-şi zic că-s ale voastre 
Făpturi, prin voi aflându-şi mântuirea; 
Ştiinţa, truda voastră şi chiar punga, 
Deschisă-oricând, v-au dat atât renume, 


34 Se relatează că într-o stampă flamandă din epoca Renaşterii 
este reprezentată Moartea jefuind un avar de pungile sale, în timp 
ce un măscărici aflat în spatele Morți; rânjeşte batjocoritor privind 
scena. 

Unii comentatori văd în scena de faţă o referire la aşa-numitele 
dansuri ale morţii în care Moartea şi bufonul sunt zugrăviți 
împreună, în toată Europa, pe ziduri, pereţii peristilurilor sau pe 
ferestre, precum şi în xilogravuri, în secolele al XV-lea şi al XVI-lea. 
Cele mai renumite xilogravuri reprezentând un măscărici şi 
Moartea sunt cele executate de pictorul Hans Holbein (1465-1524) 
din care s-au păstrat un număr de patruzeci şi trei până în zilele 
noastre. Publicul elisabetan putea astfel înţelege uşor referirea la 
bufon împreună cu Moartea în replica lui Cerimon. 

Că timpul n-o putea în veci să-l stingă. 
(Intră doi slujitori, purtând un cufăr.) 
Întâiul slujitor: 
Aşa; ridică-l. 
Cerimon: 
Dar ce-i asta? 
Întâiul slujitor: 
Doamne, 
Un cufăr din vreun naufragiu-adus 
La țărm. 
Cerimon: 
Lăsaţi-l jos, să-l cercetăm. 
Al doilea senior: 
Aduce c-un sicriu. 
Cerimon: 
Orice ar fi, 
E uimitor de greu. Deschideţi-l; 
În pântecul ei marea grămădeşte 
Atâta aur că din când în când 
Prisosu-şi face cale prin gâtlej. 
Mai ştii? Ne-mbogăţim! 
Al doilea señior: 
Aşa e, Doamne. 
Cerimon: 
Ce straşnic e smolit şi astupat! 
A fost zvârlit de mare? 
Întâiul slujitor: 
Talaz mai-nalt eu n-am văzut, stăpâne, 
Decât acel ce l-a zvârlit pe țărm. 
Cerimon: 
Desfaceţi-l; ia staţi! O, ce mireasmă! 
Al doilea señior: 
Ales parfum! 

Cerimon: 
Mai dulce nu cunosc, 
Deschideţi-l. O, zei atotputernici! 
Ce-i asta, ce-mi văd ochii? Un cadavru! 
Întâiul señior: 
Ciudat peste măsură! 
Cerimon: 
În strai sărbătoresc, îmbălsămat, 
Saci de arome şi-o scrisoare! 
Apollo, învaţă-mă-a ceti aceste slove! 
(Citeşte dintr-un pergament.) 
„Aici, s-pre-a da de ştire scriu, 
De-atinge-un țărm acest sicriu, 
Că eu, Pericle-crai pierdui 
Regină cum pe lume nu-i. 
Cine-o găsi o-ngroape-n lege: 
A fost odrasla unui rege; 
Cu-aceste odoare, mila-i toată 
Plălesc-o zeii inc-o dată!” 
De mai trăieşti, Pericle, al tău suflet 
E frânt de jale! S-a-ntâmplat as-noapte. 
Al doilea senior: 
Se pare. 
Cerimon: 
Nu, e sigur, astă-noapte; 
Priviţi ce fragedă-i! Prea cruzi au fost 
Cei ce-au zvârlit-o-n mare. - Aprindeţi focul. 
Cutiile mi-aduceţi din cămară. 
(lese un slujitor.) 
Natura poate fi de moarte-nvinsă 
Mai multe ceasuri, focul vieții, însă, 
Mai poate-aprinde-un duh” strivit. Şi ştiu 


35 Conform fiziologiei lui Claudius Galenus (cca 130 - cca 200 

De-un egiptean“ ce-a stat mort nouă ceasuri 
Dar cu-ngrijiri a fost adus la viaţă. 
(Reintră un slujitor, aducând cutii, ştergare şi foc.) 
Bun, bun! Foc şi ştergare. Să răsune 
Domol şi trist ce muzică avem. 
Vă rog. Viola înc-o dată! Mişcă, 
Buştean! Hai, muzică! O, daţi-i aer! 
Seniori, regina-aceasta va trăi: 
Natura se deşteaptă; şi căldura 
Din ea răzbate; n-a stat amorţită 
Mai mult decât cinci ceasuri; ia priviţi 
Cum se deschide iarăşi floarea vieţii! 
Întâiul señior: 
Sporindu-ne prin voi uimirea, cerul 
Vă-nalţă faima-n veci. 
Cerimon: 
Trăieşte, iată, 
Cum pleoapele-i, cutii de nestemate 
Cereşti, ce-au fost pierdute de Pericle, 
Desfac ale lor margini aurite; 
Diamante-n ape fără preţ se-arată, 
Dublând averea lumii. O, trăieşte, 
Şi fă-ne-a plânge povestindu-ţi soarta, 
Făptură mândră, pe cât pari de rară. 
(Ea se mişcă.) 


e.n.) medic grec şi autor de scrieri medievale şi filosofice, 
sufletele erau nişte substanţe subtile şi foarte rafinate, care se 
aflau răspândite în sângele şi organele principale ale corpului 
omenesc. Originar din Pergam (Asia Mică), el şi-a petrecut ultima 
parte a vieţii la Roma, fiind medicul împăraţilor Marcus Aurelius şi 
Lucius Verus. 

36 Menţionarea unui egiptean mort şi readus la viaţă se bazează 
pe anumite legende care circulau în vremea lui Shakespeare, în 
care se povesteau cazurile unor asemenea egipteni. 

Thaisa: 
O, draga mea Diana, unde sunt? 
Şi unde-i domnul meu? Ce lume-i asta? 
Al doilea senior: 
Nu e ciudat? 
Întâiul señior: 
Cum rar s-a pomenit. 
Cerimon: 
Tăcere, dragi vecini! Şi m-ajutaţi 
S-o ducem în odaia de alături. 
Aduceţi rufe:-acum se cere grijă, 
Căci dacă iar se-ntoarce răul, moare. 
Veniţi, şi Esculap“ să ne îndrume. 
(les ducând pe braţe pe Thaisa.) 


Scena 3 


37 Aesculapius sau Asclepius era zeul medicinii. În //iada lui Homer 
el nu apare ca zeu, ci doar ca un medic desăvârşit ai cărui doi fii 
erau medici şi făceau parte din armata grecilor. Mai târziu el apare 
în legendele mitologice ca fiu al lui Apolo şi al lui Coronis sau 
Arsino&a. Ajuns la maturitate, era atât de versat în arta medicinii 
încât l-a readus la viaţă pe un oarecare Hippolytus. Zeus, însă, 
temându-se că datorită lui Esculap oamenii ar putea înşela 
moartea, l-a ucis cu un trăsnet, împreună cu Hippolytus, cel pe 
care îi readusese la viaţă. La rugămintea lui Apolo, Zeus l-a aşezat 
pe Esculap printre stele. În formă de statuie, Esculap este însoţit 
de un şarpe (şerpii erau socotiți că au darul de a descoperi 
plantele vindecătoare). 

Urmaşii lui Esculap au constituit o castă preoțească, arta 
medicală fiind considerată ca o taină sacră; era transmisă din tată 
în fiu. 

Tharsus. O cameră în palatul lui Cleon. 
Intră Peric/e, Cleon, Dionyza şi Lychorida, 
ţinând în braţe pe Marina. 


Pericle: 
Cinstite Cleon, trebuie să plec; 
Sfârşit e anul, şi-ntr-o pace strâmbă 
Trăieşte Tyr-ul. Voi şi doamna voastră 
Primiţi întreaga mea recunoştinţă, 
Şi zeii vă plătească pentru toate! 


Cleon: 
Săgeata soartei v-a rănit de moarte 
Dar golul ce-a lăsat regina-n urma-i 
ÎI resimţim şi noi. 
Dionyza: 
Draga de ea! 
De-o aducea aici ursita crudă, 
Să-mi bucur ochii! 
Pericle: 


S-ascultăm ni-i dat 
Puterilor de sus. Chiar de-aş urla nebun 
Ca marea-n care zace, pân’ la urmă 
La fel ar fi. Pe fiica mea, Marina, 
Numită-astfel căci s-a născut pe mare, 
Cu ruga să-i daţi creştere aleasă 
Cum cere stirpea ei. 
Cleon: 
Mărite, să n-ai teamă! 
Întreg poporu-ţi va cinsti copila 
Fiindcă ştie ce fel l-ai hrănit 
În vremea secetei. Presupunând 
Că sunt atât de ticălos încât 


si DP 


William Shakespeare 
Să uit de-ndatorire, m-ar sili 
S-o-ndeplinesc! lar dacă firea mea 
Are nevoie de imbolduri, zeii 
Să-mi dea pedeapsă mie şi-alor mei 
Din neam în neam şi-n veci de veci. 
Pericle: 
Vă cred; 
Nu vă legaţi într-astfel - cinstea voastră 
Şi bunătatea sunt de-ajuns. Domniţă, 
Până la nunta ei, jur pe Diana” 
Că foarfeci părul nu mi-l vor atinge, 
Chiar dacă m-ar sluţi. Deci, bun rămas 
Şi fericiţi-mă, slăvită doamnă, 
Crescându-mi fata. 
Dionyza: 
Nalte domn, eu însămi 
O fiică am, ce nu-mi va fi mai dragă 
Decât a voastră. 
Pericle: 
Mulțumind, mă-nchin. 
Cleon: 
Te însoţim până la țărm şi-acolo 
Te-ncredinţăm ascunsului Neptun” 
Şi adierii priincioase. 
Pericle: 
Primesc cu drag. Veniţi, preascumpă doamnă, 
Lychârida, nu plânge: 
De mica ta stăpână-atârni acum. 
Veghează-asupră.-i. Vino,-nalte domn. 
38 V. notele 32 şi 33. 
39 Neptun (Poseidon la greci) era zeul suprem al mărilor. Era 
fratele lui lupiter şi al lui Hades (numit şi Pluto). După răsturnarea 
tatălui lor Crenos, Zeus a preluat stăpânirea pământului, Poseidon 
a mărilor iar Hades a lumii subpământene. 

(lese.) 
Scena 4 
Efes. O cameră în casa lui Cerimon. 
Intră Cerimon şi Thaisa. 
Cerimon: 


Această carte, doamnă, şi-aste-odoare 
Se-aflau cu voi, în cufăr; stau acum 
La bunul vostru plac. Cunoaşteţi slova? 
Thaisa: 
E-a-naltului meu soţ. Am fost luată 
De-un vas pe mare, mi-amintesc prea bine, 
'Nainte de a naşte; dacă, însă, 
Născui acolo-ori nu, pe zeii sacri, 
N-aş şti să spun. Dar fiindcă nu mi-e dat 

Să-l mai revăd pe regele Pericle, 

Stăpânu-mi legiuit, lua-voi vălul 

Vestalei“”, renunțând la bucurii. 

Cerimon: 
De-aţi hotărât aşa cum spuneţi, doamnă, 

40 Vestalele erau preotesele fecioare ale zeiţei Vesta (la greci 
Hestia), zeiţa focului. Acesta era considerat sacru şi vestalele 
trebuiau să-l păzească pe altarele dedicate zeiţei ca să nu se 
stingă niciodată. In cazul când focul se stingea, ceea ce se 
considera ca o mare nenorocire, vestalele vinovate erau 
condamnate la moarte. Zeița Vesta era, ca zeitate a focului, şi 
zeiţa care ocrotea vatra în fiecare casă romană. Vesta nu era 
reprezentată prin statui, simbolul ei fiind focul care ardea pe 
altarele sale. O vestală celebră în istorie a fost Rhea Sylvia, mama 
lui Romulus şi Remus. Fiind condamnată la moarte de regele 
Amulius, deoarece îşi călcase jurământul de păstrare a castităţii 
prestat ca vestală, a fost salvată de intervenţia preoţimii, care a 
susţinut că cei doi copii erau copiii zeului Marte şi prin urmare 
mama lor nu putea fi executată. 

William Shakespeare 
Nu prea departe-i al Dianei templu; 
Puteţi rămâne-acolo pân-la moarte, 
De-altminteri, o nepoată-a mea, de vreţi, 
Vă va-nsoţi. 

Thaisa: 

Îţi mulţumesc din suflet, Cerimon! 

Cuvintele n-au mare preţ, dar, iată, 

În ele se cuprinde-aleasă plată. 

(les.) 


Actul IV 
Intră Gower. 


Gower: 

Pericle-n Tyr, gândiţi-l c-a sosit, 
Primit cu bine-aşa cum şi-a dorit. 
Regina-i tristă-n Efes stă retrasă, 

Dianei să se-nchine preoteasă. 
Daţi gându-acum Marinei, care, 

Pe scena noastră mişcătoare, 
E-n Thars, de Cleon instruită 
În arte-a fi desăvârşită; 
Deprins-a-ntreaga strălucire 
A creşterii, stârnind uimire 
Şi minunând întreaga ţară. 
Dar pizma - vai! - această fiară 
Ce-ades e gloriei ruina 
Vrea s-o ucidă pe Marina, 
Sub al vânzării junghi să cadă. 
Şi din această rea plămadă, 
O fiică-al nostru Cleon are - 
Crescută pentru peţitoare - 

Pe nume Filotena;-i dat 


În basm c-ar fi adevărat, 
Că-alături de Marina ea 
să fie-oricând şi-oriunde vrea: 
Când da mătasea la război 
Cu degete subţiri şi moi; 
Sau când cu vârf de ac rănea 
Batista ce-o împodobea; 
Când ghiers isca din alăută, 
De sta privighetoarea mută; 
Când pe stăpâna.-i, pe Diana, 
Statornică-o slăvea cu pana. 
În toate Filotena tinde 
Să-i ia Marinei înainte: 
Cum corbu-ar vrea ca porumbiţa 
Din Pâphos“, albă-a-i fi peniţa! 
Marina laudele toate 
Le ia, fiindu-i datorate, 
lar nu ca daruri. ŞI, fireşte, 
Al Filotenei preţ păleşte. 
lar maică-sa, cu gând zăcaş, 
Pe-ascuns stârneşte-un ucigaş 
Marinei. Prin acest omor, 
Va sta în frunte-al ei odor. 
Slujind mârşavul gând ce poartă, 
Lych6rida, dădaca,-i moartă: 
Acum Di6nyza păgână, 
Cu-a furiei unealtă-n mână, 
Se-aţine. Cer îngăduinţă 


41Cetate în insula Cipru, în apropierea căreia, conform legendelor 
mitologice, zeiţa Venus (Afrodita) se născuse din valurile mării. 


Locul a fost declarat sacru, zeiţei dedicându-i-se un altar pe care i 
se aduceau jertfe. 

De faptele ce-or lua fiinţă; 
Pot timpul doar să-l mişc aproape 

De pasul rimei mele şchioape. 
Dar n-aş putea s-o fac nicicând, 

De nu m-aţi însoţi în gând. 

Di6nyza cu Leonin, 
Un ucigaş, în scenă vin. 


(lese.) 
Scena 1 
Tharsus. O plajă pe ţărmul mării. 
Intră Dionyza şi Leonin. 
Dionyza: 


Adu-ţi aminte c-ai jurat s-o faci.“ 
O lovitură doar, pe veci ascunsă. 
N-ai săvârşit alt lucru-atât de iute 
Cu-atât câştig. Şi cugetul tău rece 
Să nu-l laşi, aprinzând iubirea-n sânucţi, 
Mustrarea să-ţi aprindă; şi nici mila, 
Pe care-a lepădat-o chiar femeia, 
să nu te-nmoaie, ci să fii soldatul 
Ce-ascultă de poruncă. 
Leonin: 
Sunt gata; totuşi, cât e de gingâşă! 
Dionyza: 
Mai vrednică-i atunci s-o aibă zeii. 
Dar iat-o jeluindu-şi doica moartă. 
Te-ai hotărât? 


42 Cuvintele Dionyzei reamintesc scena din Macbeth în care Lady 
Macbeth îşi îndeamnă soţul să-şi respecte jurământul de a-l ucide 
pe regele Duncan, (|, 7, 57). 

Leonin: 


M-am hotărât. 
(Intră Marina, purtând un coş cu flori.) 
Marina: 
Nu, nu, lui Tellus vreau să-i fur podoaba, 
Să-ţi pun pe iarbă flori: albastre, roşii, 
Şi vineţi toporaşi şi gălbinele 
Ca un covor vor sta, cât ţine vara, 
Pe-al tău mormânt. Vai mie! Biată fată, 
Născută-ntr-o furtună-n care mama 
S-a stins, un veşnic uragan mi-e lumea, 
Zvârlindu-mă departe de prieteni. 
Dionyza: 
Dar cum? De ce eşti singură, Marina? 
Şi cum de nu-i şi fata mea cu tine? 
De ce te stingi jelind? N-ai oare-n mine 
O doică? Doamne, cât de tras ţi-e chipul 
De jalea-ţi stearpă! Hai, dă-mi mie jerba 
De flori, cât nu le strică marea. Du-te 
Şi plimbă-te cu Leonin. Căci briza 
E tare şi-ţi înviorează pofta. 
Hai, ia-o, Leonin, de braţ îndată 
Şi plimbă-te cu ea. 
Marina: 
O, nu, vă rog; 
N-aş vrea de slugă-a vă lipsi. 
Dionyza: 
Hai, hai; 
De rege, tatăl tău, ca şi de tine, 
Mă simt legată nu ca o străină. 
Mereu îl aşteptăm: când va veni 
Şi-şi va vedea într-ast fel ofilită 
Minunea fără seamăn altădată, 


~ 68 — 


William Shakespeare 
Va plânge truda unui drum prea lung; 
Certaţi vom fi, stăpânul meu şi eu, 
Că nu ne-am îngrijit destul de tine. 
Hai, plimbă-te şi fii din nou voioasă; 
Păstrează-ţi mândra ta înfăţişare, 
Ce fermeca pe tineri şi bătrâni. 
N-ai grija mea, mă-ntorc şi ne'nsoţită. 
Marina: 
Ei bine, merg, dar n-am de fel dorinţa. 
Dionyza: 
Hai, du-te,-ți face bine. Leonin, 
Nu mai puțin de-o jumătate oră 
Să vă plimbaţi. Să nu uiţi ce ţi-am spus. 
Leonin: 
Fiţi liniştită, doamnă. 
Dionyza: 
Te părăsesc, Domniţă, pentru-o clipă; 
Te rog să umbli-ncet, nu te-ncălzi; 
Doar ştii că trebuie să-ți port de grijă! 
Marina: 
Vă mulţumesc, preascumpă doamnă. 
(Dionyza iese.) 
Adie vântul dinspre vest? 
Leonin: 
Sud-vest. 
Marina: 
Când m-am născut bătea din nord. 
Leonin: 
Aşa? 
Marina: 
Şi tatăl meu, mi-a povestit dădaca, 
Era ne'nfricoşat: „Viteji matrozi!” 
Striga corăbierilor, rănindu-şi 

Regeasca-i mână, ce trăgea de-odgoane; 
Şi prins de un catarg primeşte-un val 
Ce sparge-aproape puntea. 
Leonin: 
Când a fost asta? 
Marina: 
Când m-am născut. 
Nicicând n-au fost nici vânt, nici val mai aspre: 
Şi smulge un băiat dintre parâme. 
„Hai! Spune el, vrei să te cari?” şi-ndată, 
Lăsându-se cu meşteşug să cadă, 
Îi vezi sărind pe toţi din proră-n pupă; 
Nostromul fluieră, stăpânul strigă, 
Şi-nvălmăşeala e-ntreit mai mare. 


Leonin: 
Hai, roagă-te. 
Marina: 
Ce spui? 
Leonin: 


De nu-ntărzii prea mult cu rugăciunea, 
Te-ngădui: roagă-te; dar n-o lungi, 
Căci zeii-aud uşor, iar eu jurai 
S-o fac în grabă. 


Marina: 
Dar de ce-mi vrei moartea? 
Leonin: 
Să-i fac pe plac stăpânei. 
Marina: 


Şi pentru ce să mă omoare? 
Pe cât mi-aduc aminte, pot jura 
Că-n viaţa mea nu i-am făcut vreun rău: 
N-am spus vreo vorbă rea, nici n-am rănit 
Făptură vie; uite, crede-mă, 

N-ara ucis un şoarec niciodată, 
Şi n-am lovit o muscă; am călcat 
Un vierme, fără voia mea, şi-am plâns. 
Cu ce-o jignii, la ce-i serveşte moartea-mi, 
Şi viaţa mea cu ce-o primejduieşte? 
Leonin: 
Nu sunt pus 
Să judec moartea, ci s-o săvârşesc. 
Marina: 
Dar n-ai s-o săvârşeşti, aşa socot. 
Pari bun, şi-nfăţişarea ta vesteşte 
Un suflet blând“. Şi nu demult văzut-am 
Cum te-ai rănit oprind o luptă-n doi, 
Spre cinstea ta; să faci şi-acum tot astfel: 
Stăpâna ta-mi doreşte moartea: vino, 
Aşează-te-ntre noi să scapi o biată 
Ca mine, mult prea slabă. 
Leonin: 
Am jurat, 
Şi nu-mi iau îndărăt cuvântul. 
(În timp ce Marina se zbate, intră piraţii.) 
Întâiul pirat: 
Stai, ticălosule! 
(Leonin fuge.) 
Al doilea pirat: 
O pradă! O pradă! 
Al treilea pirat: 
Pe din două, băieţi, pe din două. 
Haideţi, s-o ducem repede la bord. 


43 Cuvintele Marinei reamintesc scena din Regele loan în care 
prinţul Arthur se referă la primul servitor, care venise să-i scoată 
ochii, spunând că acesta ar avea o „privire aspră, însă o inimă 
blândă”, (IV, 1,88). 

(les pirații cu Marina. Reintră Leonin.) 
Leonin: 
Tâlhari de ape-ai lui Valdés cel mare“ 
Au prins-o pe Marina. Ducă-se: 
Şi, cred, pe veci. Jura-voi c-a murit 
Şi c-am zvârlit-o-n mare. Poate, hoţii 
Doar gustul şi-au făcut cu ea cruţând-o. 
Dac-o scăpa, precum nădăjduit-a, 
De mâna mea pieri-va siluita! 
(lese.) 


Scena 2 


Mytilene. Interiorul unui lupanar. 
Intră Codoșul, Codoaşa şi Boult. 


Codoşul: Boult! 

Boult: Stăpâne? 

Codoșul: Cercetează târgul de aproape: 
Mytilene“”-i plin de crai. Am pierdut destui bani anul 
ăsta, din lipsă de fete. 

Codoaşa: Niciodată n-am stat atât de prost cu 
fetele. N-avem decât trei nenorocite şi fac şi ele ce 


44 Shakespeare dă numele de Valdes şefului piraţilor care o 
capturează pe Marina, după Don Pedro de Valdes, unul dintre 
amiralii spanioli din Armada Spaniolă care avea misiunea să 
debarce în Anglia, în 1588, o armată spaniolă de invazie. Armada a 
fost împiedicată de corăbiile englezilor, mai mici dar mai mobile, 
să-şi îndeplinească misiunea. Corabia amiralului spaniol a fost 
incendiată şi scufundată de căpitanul de vas Sir Francis Drake şi 
Don Pedro de Valdes a fost făcut prizonier. 

Intr-o piesă a dramaturgului Thomas Dekker, contemporan cu 
Shakespeare, sunt enumeraţi o serie de căpitani spanioli printre 
care este menţionat şi Pedro de Valdes. 

45 V. nota 6. 

pot; din pricină că lucrează prea mult, mai că nu 
sunt bune de nimic. 

Codoşul: Să facem, dar, rost de prospătură, oricât 
ne-ar costa. Dacă-n meserie nu pui conştiinţă, nu 
câştigi niciodată. 

Codoaşa: E-adevărat; şi nu crescând nişte biete 
mâţe care, eu ce să zic, unsprezece au fost şi ne-au 
adus câştig... 

Boult: Da, până la unsprezece ani, că pe urmă le- 
ai făcut una cu pământul. Ei, dau o raită prin târg? 

Codoaşa: Avem altceva de făcut? Mărfurile pe 
care le avem sunt atât de şubrede că un vânt ceva 
mai tare le-ar face bucățele. 

Codoşul: Spui drept; sunt prea bolnave, e- 
adevărat. Sărmanul transilvănean care se culca cu 
otrava aia mică, s-a curăţat. 

Boult: Ehe, l-a dat gata repede; friptură pentru 
viermi l-a făcut; dar să mă duc în târg. 

(lese.) 

Codoşul: Trei ori patru mii de ţechini ar fi bani 
frumoşi ca să putem trăi liniştiţi, şi atunci ne lăsăm 
de negustorie. 

Codoașa: Şi pentru ce, rogu-te, să ne lăsăm? E 
ruşine să câştigi când eşti bătrân? 

Codoşul: O, respectul nu ne vine-o dată cu 
câştigul; şi nici nu se măsoară câştigul cu primejdia; 
aşadar, dacă putem strânge, cât mai suntem tineri, 
o avere frumuşică, bine-am face să-nchidem 
prăvălia. Şi pe lângă toate astea, stăm cam prost cu 
zeii, şi asta-i o pricină serioasă să ne lăsăm de 
treabă. 

Codoașa: Prostii, ceilalţi păcătuiesc şi ei la fel cu 
noi. 

Codoșul: La fel cu noi! Aşa e, dar lucrează mai 
„Ccurat” - noi suntem cei mai ticăloşi. Şi apoi, treaba 
pe care o facem nu e o meserie sau o chemare... 
Uite că vine Boult. 

(Intră Boult, cu Marina şi pirații.) 

Boult (către Marina): Înaintează. Spuneţi că e 
fecioară, meşterilor? 

Întâiul pirat: Jupâne, nicio îndoială. 

Boult: Stăpâne, am dat mult ca să pot pune mâna 
pe bucăţica asta; dacă-ţi place, bine; dacă nu, am 
pierdut arvuna. 

Codoșul: Are cu ce să se mândrească, Boult? 

Boult: E chipeşă, vorbeşte frumos, şi-i bine 
îmbrăcată; are tot ce-i trebuie ca să fie dorită. 

Codoşul: Ce preţ are, Boult? 

Boult: O mie de galbeni! N-am izbutit să rup niciun 
dinar mai jos. 

Codoşul: Bine, meşteri, urmaţi-mă, primiţi banii 
numaidecât. Femeie, bagă fata-n casă; învaţ-o ce 
are de făcut, să nu fie ageamie la treabă. 

(les codoşul şi pirații.) 

Codoașa: Boult,  înseamnă-ţi trăsăturile «ei, 
culoarea părului, a feţei, înălţimea, vârsta, dovada 
fecioriei; şi strigă: „Cine mai mult va da, întâiu-o va 
avea”. O feciorie ca asta se plăteşte scump, dacă 
bărbaţii ar mai fi ce-au fost. Fă ce-ţi poruncesc. 

Boult: Treaba se va-ndeplini întocmai. 

(lese.) 

Marina: 

Prea slab şi-ncet fu, doamne, Leonin! 
De-ar fi lovit şi n-ar fi scos o vorbă; 
De ce piraţii - nu destul de bârbari - 
Nu m-au zvârlit, să-mi caut maica,-n mare! 

Codoaşa: De ce plângi, frumoaso? 

Marina: Pentru că sunt frumoasă. 

Codoașa: Fii cuminte, zeii te-au înzestrat astfel. 

Marina: Nu-i învinuiesc. 

Codoaşa: Ai căzut în mâinile mele şi n-are de ce 
să-ţi pară rău. 

Marina: 

Îmi pare numai rău că am scăpat 
De mâna ce urma să mă ucidă. 

Codoașa: Crede-mă, o să-ţi petreci viaţa în plăceri. 

Marina: Nu. 

Codoaşa: Ba da, să vezi, ai să te freci de 
domnişori de toate soiurile. O s-o duci bine; şi ai să- 
ncepi să deosebeşti toate firile. Cum? li astupi 
urechile? 

Marina: Spune, eşti femeie? 

Codoaşa: Ce vrei să fiu, dacă nu sunt femeie? 

Marina: Ori eşti cinstită, ori nu eşti femeie. 

Codoaşa: Ei, drăcie! Sau vrei să pun mâna pe bici, 
nătângo! Mi-e teamă că o să am de furcă cu tine. 
Hai, hai, nu eşti decât o toantă mică şi-ai să faci 
bine să te pleci voinţei mele. 

Marina: Mă ocrotească zeii! 

Codoașa: Dacă-or vrea zeii să fii ocrotită de 
oameni, ei bine! Se vor găsi oameni să te mângâie, 
oameni să te hrănească, oameni să te stârnească... 
Boult s-a întors. 

(Intră Boult.) 

Ei, domnia-ta, ai strigat-o bine prin târg? 

Boult: l-am strigat până şi firele de păr din cap; şi 
cu glasul meu i-am zugrăvit icoana. 

Codoașa: Şi spune-mi, rogu-te, ce gândeau 
oamenii, cei tineri mai cu seamă? 

Boult: Pe legea mea, ascultau la mine ca şi cum ar 
fi ascultat testamentul tatălui lor. Era un spaniol 
căruia-i lăsase gura apă într-atât, că, numai după 
cât am zugrăvit-o eu, a şi căzut la pat. 

Codoaşa: O să-l vedem aci chiar mâine, 
împopoţonat cu gulerul cel mai frumos pe care-l are. 

Boult: În seara asta chiar, în seara asta. Dar, 
stăpână, îl ştii pe cavalerul franţuz, ăla pe care de- 
abia-l mai ţin balamalele? 

Codoasșa: Cine? Monsieur Véroles“®? 

Boult: Da; la strigarea mea, a-ncercat o săritură; 
dar asta l-a făcut să ţipe de durere, şi s-a jurat că va 
veni chiar mâine să o vadă. 

Codoaşa: Bine, bine. În ceea ce-l priveşte, şi-a 
adus boala aici; nu face decât s-o mai aducă o dată. 
La adăpostul casei noastre n-are decât să-şi 
cheltuiască coroanele“. 

Boult: Drace, de-ar fi să vie călători din toate 
neamurile pământului, îi putem adăposti pe toţi sub 
firma fetei ăsteia. 

Codoașa (Marinei): la vino mai aproape, te rog. 
Te-a găsit norocul. Ascultă-mă bine: să te prefaci că 
ţi-e scârbă de ce-ai să faci de bunăvoie, şi să 
dispreţuieşti folosul, acolo unde ai mai mult de 
câştigat. Să-ţi plângi viaţa pe care o duci; asta va 
stârni milă iubiţilor tăi; şi rar se-ntâmplă ca mila să 
nu le trezească o părere bună despre tine şi părerea 
asta bună să nu fie o pomană pentru tine. 

Marina: Nu te-nţeleg. 

46 În limba franceză, vérole înseamnă „variolă” dar şi „sifilis”. 
Numele personajului Monsieur V&rolles, este astfel sugestiv, având 
în vedere contextul în care apare. 
47 Denumirea unor monede de aur franceze, circulând curent în 
Anglia în vremea lui Shakespeare. 

Boult: Ah! Dă-o pe brazdă, stăpână, dă-o pe 
brazdă: să-i risipim roşeaţa asta numaidecât, cu 
puţină învăţătură. 

Codoaşa: Că bine zici! Zău c-ar trebui; căci o 
mireasă, chiar, nu se duce fără ruşine unde-i legiuit 
să meargă. 

Boult: Ei da, unele-s ruşinoase, altele nu. Dar vezi, 
stăpână eu am arvunit bucăţica asta gustoasă... 

Codoaşa: E dreptul tău să-ţi pui o felie pe frigare. 

Boult: E dreptul meu. 

Codoașa: Şi cine-ar spune nu? la vin’, junico, da’ 
ştii că-mi place cum îţi stau veşmintele? 

Boult: Da, zău, n-o să le schimbe-aşa curând. 

Codoașa: Boult, vesteşte-o-n tot oraşul; să se afle 
ce pensionară avem; şi n-ai să pierzi nimic dacă-i 
îmbogăţeşti învăţătura. Când natura a făcut bucata 
asta, binele ţi-a vrut; du-te, dar spune şi ce minune- 
avem aici, şi din ce vei spune tu, tu vei culege 
roadele. 

Boult: Fii liniştită, stăpână, mai repede decât 
trezeşte tunetul ţiparii“*, lauda frumoasei va stârni 
toţi craii. Chiar în astă seară îţi aduc câţiva. 

Codoaşa: Vino după mine. 

Marina: 

Pumnale, focuri, ape, de mai sunt, 
Păstra-voi nodul fecioriei sfânt. 
Diana, gându-mi ocroteşte-l tu. 

Codoașa: Dar ce-avem noi de-a face cu Diana? Vii, 

ori nu? 


48 Conform unei tradiţii populare din vremea lui Shakespeare, 
tunetul nu impresionează peştii, în afară de ţipari. Aceştia se 
sperie şi părăsesc noroiul în care stau retraşi în mod obişnuit şi 
sunt astfel mai uşor de prins. 

(les.) 


Scena 3 


Tharsus. O cameră în palatul lui Cleon. 
Intră Cleon şi Dionyza. 


Dionyza: 
Ce, eşti nebun? Se poate şterge-o faptă? ^’ 
Cleon: 
O, soarele, Diónyza, şi luna 

Asemeni crimă n-au văzut nicicând! 

Dionyza: 
Mai multă minte au copiii! 

Cleon: 

_ Stăpân al lumii dacă aş fi fost, 

Intreagă o dădeam ca făr'delegea 

Să nu se săvârşească! Ah, Marina, 

Mai naltă prin virtute ca prin sânge, 

O principesă-ntre egali menită 
Să poarte cea mai scumpă din coroane! 
Şi-acest nemernic Leonin pe care 
L-ai otrăvit! De-ai fi băut din cupa:i, 
Această curtenie-ar fi sfârşit 

Cu bine-a ta lucrare! Ce vei spune, 

Când va-ntreba de fiica sa, Pericle? 
Dionyza: 

Că-i moartă. O dădacă nu-i destinul, 


49 Dialogul dintre Dionyza şi Cleon reaminteşte pe acela dintre 


Lady Macbeth şi Macbeth imediat după uciderea regelui Duncan, 
(II, 1), comentatorii piesei menționează de asemenea asemănarea 
cu scena dintre Albany şi Goneril (Regele Lear, IV, 2). În toate trei 
cazurile, personajele care îndeamnă la crimă sunt femei. Spre 
deosebire, însă, de Macbeth, Cleon şi Albany nu iau parte la crimă. 

Ca să ferească pruncul şi când doarme. 
Muri-ntr-o noapte; iată ce-i voi spune. 
Şi cine-mi poate-aduce dezminţire? 
Doar dacă tu, voind să pari cucernic, 
Spre-o ieftină cinstire, n-ai să strigi, 
„Ea a murit ucisă-n chip mişel”. 
Cleon: 
Ei, haide, isprăveşte. Bine, da... 
Din câte-omoruri s-au făcut sub cer, 
Acesta-i pentru zei cel mai urât. 
Dionyza: 
Da, fii şi tu din cei ce cred că-n Tharsus 
Zbura-vor vrăbiile mici, să-i spună 
Ce-ascundem, lui Pericle. Mi-e ruşine 
Când mă gândesc cât eşti de-nalt prin sânge 
Şi cât de laş prin fire. 


Cleon: 
Cel ce-ar da 
Acestor fapte, nu spun învoirea, 
Ci doar încuviințarea, se desparte 
De căile onoarei. 
Dionyza: 


Bine, fie! 

Dar numai tu ştii cum a fost ucisă, 
Şi nimeni altul: Leonin e mort. 
O-ntuneca pe fata mea stând între 
Norocul ei şi ea, era uitată, 

Căci ochii toți cătau înspre Marina; 
Şi ca pe-o slujnică-o priveau pe-a noastră, 
Nevrednică măcar de-o „bună ziua”. 
Aceasta mă durea; zi că-s mârşavă, 
Tu, care n-o iubeşti, dar eu mă laud 
Cu fapta mea, ce-i numai spre folosul 

Unicei tale fiice. 
Cleon: 
lerte-ţi cerul! 
Dionyza: 
Cât de Pericle, ce-ar putea să spună? 
Am plâns-o la sicriu, jelim şi astăzi: 
Mausoleul ei e-aproape gata, 
Şi-un epitaf în aur va s-arate 
Întregu-i preţ şi bunătatea noastră 
De-a-l fi-nălţat. 
Cleon: 
Cu-o harpie te-asemeni, 
Ce poartă,-nşelătoare, chip de înger, 
Spre-a prinde prada-n ghearele-i de vultur. 
Dionyza: 
Eşti ca păgânul ce blestemă zeii 
Pentru că gerul muştele răpune; 
Ştiu, totuşi, că vei face cum voi spune. 

(les.) 


Scena 4 


Intră Gower, în faţa mausoleului Marinei, 
în Tharsus. 


Gower: 
Ne trecem timpu-astfel, scurtăm largi zări; 
In coji de nuci hălăduim pe mări, 

Fiindu-ne avere-o nălucire; 


Plutind, spre-a umple-a voastră-nchipuire, 
Dintr-un hotar într-alt, din ţară-n ţară. 
lertaţi de voi, o crimă n-o să pară 
Că-o limbă-avem, oriunde par să-nvie 
A' noastre scene. - 'Ngăduit să-mi fie 
S-arăt eu, ce-n răstimpuri doar apar, 
Ce fapte vor urma. Pericle, dar, 
Cu-al său alai, vicleana mare-o-nfruntă, 
Să-şi vadă fata, bucuria-i sfântă. 
Bătrânul Escanes, ce-a fost în urmă 
De Helican nălţat la trebi de cârmă, 
Rămas-a-n fruntea ţării. Ţineţi minte 
Că în suită-i Helican de-aci-nainte. 
Corăbii iuți şi vânturi bune-au dus 
Pe rege-n Thars. Cârmaciul lui supus, 
Gândirea voastră-o faceţi; într-astfel, 

Şi-a' voastre gânduri vor pluti cu el; 
El fiica-şi cată, ce-a plecat la drum. 
lar voi priviţi-i o clipită-acum 
Mişcându-se ca umbre ori stafii. 
Urechi şi ochi, să-mpac, mă voi sili. 


Pantomimă 
Intră, dintr-o parte, Pericle cu suita lui; Cleon şi 
Dionyza - din cealaltă. Cleon arată lui Pericle 
mormântul Marinei; Pericle izbucneşte în plâns, 
îmbracă haina de doliu şi pleacă sfâşiat de durere. 
les apoi şi Cleon cu Dionyza. 
Gower (continuând): 
Priviţi făţarnicii-amăgind credinţa! 
Jelire de-mprumut li-i suferinţa; 
Şi-aşa, Pericle, de durere ars, 

Cu ochii-n lacrimi, pleacă iar din Thars, 
Jurând să nu-şi mai spele trista faţă, 
Nici părul să nu-şi taie-ntreaga viaţă, 
Imbracă doliul şi, pe mare! lar 
Furtuna-i sfarmă vasul funerar. 
Dar scapă. - Acum lăsaţi să fie zis 
Un epitaf pentru Marina scris 
De scorpia DiOnyza. 
(Citeşte inscripția de pe mausoleul Marinei.) 
„O mândră floare-aici e-ntinsă, 
În primăvara vieţii stinsă. 

E-a regelui din Tyr copilă, 
Jertfită mortii fără milă. 
Marian, se numea; când se născu 
Prea-mândră, Thetis” peste țărm trecu: 
Dar de potop pământu-nspăimântat, 
Copilul mării-n ceruri l-a-nălțat: 
De-atuncea Thetis spumegă-n mânie, 
Jurând să bată-n ţărmuri pe vede.” 
Mai bună mască nu-i la mârşăvie 
Ca dulcea, blânda linguşitorie. 
Pericle creadă-şi fiica moartă încă 


50 Thetis, una din fiicele zeului Nereus, aparţinea categoriei celor 
cincizeci de nimfe de mare numite Nereide. Cum zeiţa Themis 
prorocise că fiul lui Thetis îşi va depăşi în valoare, cu mult, tatăl, 
Zeus, temându-se pentru viitorul său, hotărî ca Thetis să se 
căsătorească numai cu un muritor de rând, ceea ce se şi întâmplă, 
Thetis căsătorindu-se cu Peleus, regele mirmidonilor şi devenind 
mama lui Ahile. 

In textul piesei întâlnim însă o confuzie datorată tipografului 
care a ortografiat numele Thetis, cu litera ; în loc de a-l ortografia 
cu y, Thetys fiind zeitatea la care se gândise Shakespeare şi care 
era soţia lui Oceanus, zeul râului uriaş care înconjura tot 
pământul, imaginat ca un disc circular în cele mai vechi legende 
mitologice. Nereida Thetis nu-şi avea justificarea în piesa Pericle. 

Şi-a lui ursită scrisă de-o poruncă 
A Doamnei Soarte,-n timp ce-n scenă-om spune 
Tot chinul mârşavei robii păgâne 
Ce-ndură fiica-i. Aşadar, răbdare, 
Şi-n Mytilene-nchipui-se-oricare. 
(lese.) 


Scena 5 


Mytilene. O stradă în faţa lupanarului. 
Intră doi nobili, ieşind din lupanar. 


Întâiul nobil: Ai mai auzit aşa ceva? 

Al doilea nobil: Nu, şi nici n-o să mai aud asemeni 
lucruri, o dată cu plecarea ei. 

Întâiul nobil: S-auzi o predică într-un asemeni loc! 
Ai fi visat vreodată una ca asta? 

Al doilea nobil: Nu, nu. Hai, nici că mai pot să văd 
un lupanar: ce-ar fi să mergem s-auzim vestalele 
cântând? 

Întâiul nobil: De-aci-nainte-s pregătit să nu mai fac 
decât cei virtuos; şi simt că nu voi mai putea, să fiu 
pe veci în călduri. 

(les.) 


Scena 6 


Mytilene. Interiorul lupanarului. 
Intră Codoșul, Codoaşa şi Boult. 


Codoşul: Da, şi mi-aş dori, de-ar preţui de două ori 
mai mult, ca niciodată să nu fi intrat aici. 
Codoașa: Pfui, scârbă mi-e de ea! Ar fi în stare să-l 

îngheţe chiar şi pe zeul Priap” şi să desființeze un 
neam întreg. Ori izbutim să fie siluită, ori ne 
descotorosim de ea. În loc să-şi facă datoria faţă de 
muşterii şi să ne bucure în meseria noastră, 
dumneaei îmi face mofturi, are ideile ei, ideile ei de 
temei, rugăciunile ei, mătăniile ei; ar face şi din 
diavol un pocăit, de s-ar tocmi cu ea pentru o 
sărutare. 

Boult: Zău, trebuie s-o siluiesc, altfel o să ne 
gonească toţi cavalerii”, şi din craii noştri o să facă 
popi. 

Codoşul: Ah! Dar-ar sfrenţia în fecioria ei! 

Codoașa: Zău, nu-i altă cale să scăpăm de ea 
decât sfrenţia. lată, vine sefiorul Lysimach, 
deghizat. 

Boult: Ar fi venit aci şi nobili, şi oameni de rând, 
numai de s-ar fi dat otrava asta ursuză la muşterii. 

(Intră Lysimach.) 

Lysimach: Ei! Cât mai e duzina de fete mari? 

Codoaşa: Zeii să vă binecuvânte, preacinstite! 

Boult: Sunt fericit să văd pe sefnioria-voastră 
sănătos. 

Lysimach: Şi poţi să fii, căci sunteţi mai câştigaţi 
dacă musafirii voştri stau bine pe picioare... Ei bine, 
sănătoasă nelegiuire, aveţi ceva pe-aici cu care-un 
om să poată avea de-a face, bătându-şi joc de 


51 Priap, fiul lui Dionysus şi al Afroditei era zeul rodniciei, în 
general şi protectorul turmelor de oi şi capre, al albinelor, al viței 
de vie şi al produselor grădinilor, motiv pentru care era 
reprezentat ca ducând fructe şi ţinând în mână o seceră sau un 
corn al abundenței. Pentru elisabetani era şi un simbol ai 
desfrâului. 

52 Termenul de origine italiană este folosit în cazul de faţă cu 
sensul de „tinerii nobili” dedaţi unei vieţi de plăceri. 

felcer? 

Codoaşa: Avem noi una aici, stăpâne, dacă-ar voi 
ea - dar alta să-i semene nu s-a văzut vreodată-n 
Mytilene. 

Lysimach: Dacă-ar voi să facă fapte pe-ntuneric, 
vrei să spui. 

Codoașa: Nobleţea-voastră înţelege bine despre 
ce e vorba. 

Lysimach: Bine, cheam-o, cheam-o! 

Boult: Cât priveşte carnea şi sângele, stăpâne, 
albeaţa şi roşeata, o să vedeţi un trandafir; şi-ar fi 
cu adevărat un trandafir, numai de-ar... 

Lysimach: Ce, rogu-te? 

Boult: O, stăpâne, ştiu să fiu sfios. 

Lysimach: Sfiala înalţă renumele unui pezevenghi, 
după cum dă şi multor târfe faima fecioriei. 

(lese Boult.) 

Codoaşa: lat-o că se arată, dreaptă pe tulpina ei, 
încă neculeasă, vă pot încredința. 

(Reintră Boult cu Marina.) 

Nu-i oare-o creatură-ncântătoare? 

Lysimach: Pe legea mea, s-ar potrivi, după un 
drum îndelungat pe mare. Bun, asta-i pentru voi. 
Lăsaţi-ne. 

Codoașa: Rog pe înălţimea-voastră să mă ierte: o 
vorbă doar, şi-am isprăvit. 

Lysimach: Chiar te rog! 

Codoaşa (Marinei, pe care o ia la o parte.): Mai 
întâi, ţin să ştii că ai în faţa ta un om de-naltă cinste. 

Marina: Doresc să-l văd într-ast fel, ca să pot pe 
drept cuvânt a-l preţui. 

Codoașa: Şi pe urmă, e guvernatorul ţării, şi un 
om faţă de care sunt îndatorată. 

Marina: Dacă guvernează ţara, îi eşti, într-adevăr, 
îndatorată, dar cât e de cinstit într-asta, nu pot şti. 

Codoaşa: Te rog, nu-ţi mai păzi fecioria, vrei să te 
porţi frumos cu el? O să-ţi umple şorţul cu aur. 

Marina: Orice bunăvoinţă-ar vrea să-mi facă o voi 
primi cu recunoştinţă. 

Lysimach: Aţi isprăvit? 

Codoaşa: Stăpâne, nu-i încă dată pe brazdă; va 
trebui să vă daţi puţină osteneală ca s-o îmblânziţi. 
Haideţi, să-i lăsăm singuri pe sefioria-sa şi pe ea. 

Lysimach: Daţi-i drumul. (les Codoşul, Codoaşa şi 
Boult). Şi-acum, frumoaso, ia spune-mi de câtă 
vreme faci negoţul ăsta? 

Marina: Ce negoţ, domnule? 

Lysimach: Acel al cărui nume-i o jignire. 

Marina: Nu pot să fiu jignită-n ceea ce fac. Vă rog 
numiţi-l. 

Lysimach: De când te afli-n meseria asta? 

Marina: De când mi-aduc aminte. 

Lysimach: Atât de tânără ai început? Ai fost ţăţică 
de la cinci, ori şapte ani? 

Marina: Şi mai devreme, dacă sunt şi-acum. 

Lysimach: Eh, casa-n care te găseşti te-arată-a fi o 
creatură ce se vinde. 

Marina: Ştiţi că-i o casă pentru întâlniri de soiul 
ăsta şi totuşi intraţi în ea? Mi s-a spus că sunteţi un 
om vrednic de cinste şi guvernatorul acestei ţări. 

Lysimach: Cum? Ţi-a spus patroana cine sunt? 

Marina: Dar cine e patroana mea? 

Lysimach: Păi, grădinăreasa ta; cea care seamănă 
ruşinea şi sădeşte ocara. Pesemne, ai auzit 
vorbindu-se de puterea mea, şi de aceea stai 
deoparte, aşteptând să fii rugată cu mai mare 

stăruinţă. Dar te încredinţez, frumoaso, că puterea 


ce mi s-a dat n-o să-ţi facă niciun rău şi o să închidă 
ochii la felul tău de viaţă. Acum du-mă într-un loc 
ferit. Hai, te rog. 


Marina: 
De-ai fost născut în cinste, dovedeşte-o; 


De-i porţi doar faima, să-ntăreşti părerea 
Ce te-a crezut vrednic de ea. 


Lysimach: 
Cum? Cum? Nu prea te înţeleg - mai spune. 


Marina: 
Fecioară sunt, chiar dacă nenorocul 
M-a azvârlit în cocina aceasta 
În care văd că bolile se vând 
Mai scump ca leacurile. Dar-ar zeii 
să mă prefac 
În cea mai mică pasăre ce zboară 
Prin aer mai curat! 
Lysimach: 
N-aş fi crezut 
Că poţi vorbi cu-atâta meşteşug. 
De-aş fi adus aici vreun gând urât, 
L-ai fi schimbat cu vorba-ţi. Uite, aur: 
Rămâi pe calea bună-n care umbli, 
Şi zeii să te întărească! 
Marina: 
Vă ocrotească zeii! 
Lysimach: 
Cât despre mine, fii încredinţată 
Că n-am pornit cu rău; căci pentru mine 
Chiar uşile de-aici duhnesc păcatul. 
Rămâi cu bine. Eşti virtutea însăşi, 
Nu mă-ndoiesc de creşterea-ţi aleasă - 

Şi iată, aur, încă, pentru tine - 
Să fie blestemat, să moară-n ştreang, 
Acel ce ţi-ar răpi neprihănirea! 
Şi dacă vei mai auzi de mine, 
Doar spre folosul tău va fi. 

(În clipa în care Lysimach îşi închide punga, intră 
Boult.) 

Boult: 

Domnia-voastră, un galben pentru mine. 

Lysimach: 

Piei, paznic blestemat! Dugheana voastră, 
De nu i-ar fi fecioara-aceasta sprijin, 
S-ar prăbuşi, strivindu-vă. În lături! 

(lese.) 

Boult: Ce-o mai fi şi asta? Cu tine o să-ntoarcem 
foaia. Dacă fecioria ta ursuză, care nu face nici cât 
un prânz în cea mai ieftină dintre ţările care se află 
sub cer, n-o să prefacă-n pulbere o casă-ntreagă, să 
fiu scopit ca un prepelicar! Vino! 

Marina: Dar încotro vrei să mă duci? 

Boult: Să-ţi iau fetia, că de nu, ţi-o ia călăul. Hai, 
vino. Nu vom mai îngădui ca domnii să fie goniţi. 
Vino, îţi spun. 

(Reintră Codoaşa.) 

Codoaşa: Ei, ce mai e? 

Boult: Din ce în ce mai rău, stăpână; a spus 
cuvinte cucernice preaiînaltului Lysimach. 

Codoașa: Ce mârşăvie! 

Boult: Ne face meseria, ca să zic aşa, scârboasă-n 
faţa zeilor. 

Codoaşa: La dracu! Să fie spânzurată-n vecii 
vecilor! 

Boult: Acest senior s-ar fi purtat cu ea ca un 

domn, şi ea l-a făcut să plece mai rece decât un 
bulgăr de zăpadă, şi mai spunea şi rugăciuni pe 
deasupra. 
Codoașa: Boult, ia-o de-aici; fă cu ea, ce-ţi place; 
sparge-i gheaţa fecioriei şi înmoaie-i toate celelalte. 
Boult: De-ar fi chiar țarina cea mai bogată-n 
mărăcini, va fi arată. 
Marina: Auziţi, auziţi, voi, zei! 
Codoaşa: Descântă! Afară, vrăjitoare! De nu mi-ai 
fi intrat în casă niciodată! Lua-te-ar ciuma! Asta s-a 
născut anume ca să ne nenorocească. Ah, va să zică 
nu vrei să treci pe unde trec toate femeile? Dracu să 
te ia! Uitaţi-vă la turta asta umplută cu feciorie, 
rozmarin şi foi de dafin! 
(lese.) 
Boult: Vino, duducă, vin' cu mine. 
Marina: Unde vrei să mă duci? 
Boult: Să-ţi iau juvaerul pe care-l preţuieşti atât de 
scump. 
Marina: Te rog să-mi spui un lucru, mai întâi. 
Boult: Arată-ţi lucrul. 
Marina: Duşmanul tău cam ce-ai dori să fie? 
Boult: Ştiu şi eu... Să fie stăpânul meu, sau mai 
degrabă stăpâna. 
Marina: 
Nici el, nici ea, nu-s putrezi cum eşti tu, 
Atâta timp cât sunt mai-marii tăi. 
Căci slujba ta, chiar dracul cel mai scârnav 
Din iad s-ar înjosi cu-a lui s-o schimbe: 
Eşti uşierul famen al oricărui 
Nemernic care-şi cată-aici femeia; 
Şi-orice pungaş urechea-ţi poate sparge 
Cu pumnii furioşi; chiar hrana ta 

Ţi-o iei din ce-au scuipat murdare gâturi! 

Boult: Ce vrei să fac? Să plec în război, ai? Unde, 
după şapte ani de slujbă, poţi să te alegi cu un picior 
mai puţin, şi până la urmă s-ajungi să n-ai nici 
măcar bani ca să-ţi poţi cumpăra unul de lemn? 

Marina: 

Fă tot, afară de ce faci. Goleşte 
Haznale ori canaluri de lături; 
Chiar slugă la călău te poţi tocmi; 
Oricare-i mai de preţ decât aceasta: 
Chiar o maimuţă, de-ar vorbi, de slujba-ţi 
S-ar lepăda. O, mântuie-mă zeii, 

Să pot scăpa din locu-acesta-ntreagă! 
Priveşte,-aici e aur pentru tine. 

De vrea prin mine-a câştiga stăpânu-ţi, 
Să-i spui că ştiu cânta, dansa şi coase, 
Şi altele cu care nu mă laud 
Şi mă-nvoiesc pe alţii să-i învăţ. 

Nu mă-ndoiesc că în cetatea-aceasta 
Am să găsesc destui şcolari. 

Boult: 

Cu-adevărat, poţi tot ce-ai spus să-nveţi? 

Marina: 

Dacă nu pot, adu-mă-aici din nou 
Şi dă-mă celui mai de jos rândaş 
Ce vine-n casa voastră. 

Boult: Bine, să văd ce pot face pentru tine; dacă 
pot să-ţi aflu un loc, om te fac. 

Marina: Între femei cinstite, numai. 

Boult: Pe legea mea, nu prea am eu cunoştinţe 
printre ele. Dar fiindcă stăpânul şi stăpâna te-au 
cumpărat, nu putem pleca fără încuviințarea lor; aşa 
că le voi aduce la cunoştinţă ceea ce ai de gând, şi 

nu mă îndoiesc că vor fi destul de înţelegători. Hai, o 
să fac tot ce pot; vino! 

(les.) 


Actul V 
Intră Gower. 


Gower: 
Şi-aşa, Marina scapă din bordel, 
Şi intră - cum povesti a noastră spune - 
În casa unui om cinstit. La fel 
E-n cânt şi dans cu zânele străbune; 
Stau muţi bătrânii dascăli de uimire, 
Şi acu-i lumea-ntreagă-o face-asemeni: 
Surori aduce rozelor din fire, 
Şi dăruie cireşei roşii gemeni. 

În juru-i strânge nobili ucenici, 
Ce-o copleşesc cu daruri. Ce câştigă 
li dă codoaşei. S-o lăsăm aici, 
Pornind spre taică-su, mâhnitul rigă, 
Pe care l-am pierdut din ochi pe valuri, 
Impins de vânturi, iată-l c-a ajuns 
Pe unde-i fiica lui. Pe-aceste maluri 
El ancorează.- Oraşu-ntreg s-a strâns 
Pentru-a-l serba pe zeul Poseidon”. 
Când nava noastră tyriană-o vede, 

__ Cu scump tacâm şi negru pavilion, 
In luntrea.-i, Lysimach spre ea purcede. 
Vă-nchipuiţi aşadar, înc-o dată, 


53 Sărbătoarea anuală în cinstea lui Poseidon (Neptun la romani) 
avea loc la data de 23 iulie şi era marcată prin mari festivități 
publice. 

Că vasul lui Pericle-i în ăst loc 
În care te miri ce nu se arată... 
Şi-acum staţi jos şi ascultați, vă rog. 
(lese.) 


Scena 1 


La bord, pe vasul lui Pericle, în rada portului 
Mytilene. 
Pe punte - un cort închis de o perdea, înăuntrul 
căruia se află Pericle, întins pe un pat. O barcă 
legată de vas. 
Intră goi marinari, unul - de pe vasul tyrian, 
celălalt - de pe barcă. 
Spre ei se îndreaptă Helicanus. 


Marinarul Tyrian: 
Unde-i sefiiorul Helicanus? Îţi va răspunde. 
(Către marinarul din Mytilene) 
Ah, iată-l că se-arată! Luminate, 
O luntre a venit din Mytilene, 
În care-i Lysimach, guvernatorul, 
Ce-ar vrea să vie sus. Care vi-i voia? 
Helicanus: 
Să i-o-mplinesc pe-a lui. Câţiva curteni 
să urce. 
Marinarul Tyrian: 
Seniori! Vă cheamă domnul! 
(Intră doi sau trei curteni.) 
Întâiul curtean: 
Luminăţia-voastră ne-a strigat? 
Helicanus: 
Seniori, un oaspe-nalt ar vrea să urce; 


~92 ~ 


William Shakespeare 
Vă rog să-i faceţi o primire-aleasă. 
(Curtenii şi cei doi marinari coboară în luntre; 
apoi, din luntre, urcă pe punte Lysimach, însoțit de 
sefiiori din Mytilene, de curtenii tyrieni şi de cei doi 
marinari. ) 
Marinarul Tyrian: 
Nobleţea-voastră, iată,-acesta-i omul 
Ce poate-a vă răspunde la orice. 
Lysimach: 
Preavenerate, zeii vă păzească! 
Helicanus: 
lar vouă, ani mai mulţi decât îi număr 
Şi-o moarte cum îmi vreau. 
Lysimach: 
Urarea-mi place. 
Fiind pe țărm de ziua lui Neptun, 
Văzui plutind măreaţa voastră navă, 
Şi-am vrut să aflu dincotro veniţi. 
Helicanus: 
Dar mai întâi să-mi spuneţi cine sunteţi. 
Lysimach: 
Guvernatorul-acestei ţări din faţă. 
Helicanus: 
Seniore, vasul nostru e din Tyr, 
Având la bord pe scumpul nostru rege. 
Un om ce n-a vorbit trei luni cu nimeni 
Şi n-a mâncat decât atâta cât 
Să-şi poată prelungi durerea. 
Lysimach: 
Dar care-i pricina-ntristării sale? 
Helicanus: 
Aş zăbovi prea mult s-o povestesc. 
Dar chinul lui cel mare-i c-a pierdut 

O fiică şi-o soţie mult iubite. 
Lysimach: 
Nu-i oare cu putinţă să-l vedem? 
Helicanus: 
E cu putinţă; dar vederea voastră 
Va fi-n zadar, căci nu vrea să vorbească 
Cu nimeni. 
Lysimach: 
Totuşi, ruga împliniţi-mi. 
Helicanus: 
Priviţi. 
(O perdea se ridică, lăsând să fie văzut Pericle.) 
A fost un om frumos, 'nainte 
Ca noaptea ceea de urgii cumplite 
Să-l fi adus în starea-aceasta. 
Lysimach: 
Mărite rege! Zeii vă păzească! 
Har vouă, nobil rege! 
Helicanus: 
Te strădui în zadar; nu-ţi va vorbi. 
Întâiul nobil: 
Cinstite,-avem în Mytilene-o fată 
Ce, fac prinsoare,-ar izbuti să-i smulgă 
Vreo câteva cuvinte. 
Lysimach: 
Bun ti-i gândul. 
Nu mă-ndoiesc că ea, cu glasu-i gingaş 
Şi farmecu-i ales, va dezmorţi 
Auzul lui atât de vătămat. 
Mai fericită, şi mai mândră-n toate, 
Decât tovarăşele ei de joacă, 
Ea se găseşte-acum sub bolta verde 
De pe un țărm al insulei. 

(Vorbeşte în şoaptă întâiului nobil, care se 
coboară în luntrea lui Lysimach.) 
Helicanus: 
În van e-orice; şi totuşi, nu vom trece 
Nimic din tot ce poate fi un leac. 
Dar pentru că-ntr-atât ne-am bucurat 
De bunătatea voastră,-ngăduiţi 
Să cumpărăm cu aur, noi provizii. 
Din cele vechi ne-au mai rămas destule, 
Dar s-au sleit şi nu pot fi mâncate. 
Lysimach: 
O, nalt senior, această, curtenie 
De-o vom respinge, zeii-ar fi prea drepţi 
Umplând de-omizi butucii-n orice vie, 
Întru pedeapsa-ntregului ţinut. 
Dar, înc-o dată, aş dori să aflu 
Cu de-amănuntul pricina durerii 
De care-i frământat stăpânul vostru. 
Helicanus: 
Să ne-aşezăm şi vă voi povesti. 
De, iar sunt întrerupt. 
(Reintră, urcând din luntre întâiul nobil, Marina, şi 
o tânără fată.) 
Lysimach: 
Chiar ea e fata 
Ce-o căutam! Bine-ai venit, frumoaso! 
Nu-i o minune? 
Helicanus: 
E fermecătoare. 
Lysimach: 
Atât, încât de-aş şti că se coboară 
Din stirpe-aleasă şi-are-un mândru herb, 
N-aş mai dori să-mi caut altă soaţă, 

Şi-un mire norocos m-aş socoti. 
(Către Marina.) 
Întruchipare-a frumuseţii, deci 
Şi-a bunătăţii, vindecare-aşteaptă 
Un rege greu bolnav. lar dacă tu, 
Cu arta de-a tămădui pe oameni, 
Îi smulgi măcar o vorbă, ai să capeţi 
Orice răsplată ai dori să ceri 
Pentru divinul leac. 
Marina: 
Voi folosi 
Întreaga-mi măiestrie ca să-l vindec, 
Dar numai dacă îmi îngăduiţi 
Să fiu cu el doar eu şi-a mea surată. 
Lysimach: 
Hai, s-o lăsăm; şi zeii s-o ajute; 
(Marina cântă.) 


Te-aude? 
Marina: 
Nu, nici nu ne-a luat în seamă. 
Lysimach: 
Priviţi, o să-i vorbească. 
Marina: 
Slăvit să fii! Mărite,-ascultă-mă! 
Pericle: 
Hum, ha! 
Marina: 


Eu sunt o fată, doamne, 
Ce până-acum nicicând n-a fost privită 
Decât ca o cometă călătoare: 
Ea spune, doamne, c-a-ncercat dureri 
La fel cu-a voastră, dacă-ar sta-n balanţă. 
Deşi lovită-am fost de-a soartei toane, 

Strămoşii mei au stat pe-aceeaşi treaptă 
Cu cei mai falnici regi şi mai puternici: 
Dar timpul vântură întreaga-mi stirpe, 
Şi-n lume şi sub grelele-i năpaste 
Mă-mpinse în robie. 
(Aparte) 
M-aş opri; 
Dar e ceva ce-mi înfierbântă-obraijii, 
Şoptind: „Să nu pleci pân-ce nu cuvântă”. 
Pericle: 


„Strămoşii...”, „soarta mea...”, „înaltă stirpe... 
„La fel cu-a mea!...”. Aşa e? Ce tot spui? 
(O respinge.) 
Marina: 


Spun, Doamne, că de mi-ai cunoaşte stirpea 
Nu m-ai certa într-astfel. 
Pericle: 
Ai dreptate. 
Te rog, întoarce-ţi ochii iar spre mine. 
Te-asemeni cu... Dar unde te-ai născut? 
Pe-aceste ţărmuri? 
Marina: 
Nu, pe niciun țărm: 
Dar m-am născut prin moarte şi nu sunt 
Decât ce para fi. 
Pericle: 
Sunt plin de-amar 
Şi-aş vrea să-mi aflu-n lacrimi uşurarea. 
Leită-i doamna mea această fată, 
Şi fiica-mi, azi, putea să-i fie-asemeni, 
O frunte-naltă ca regina mea; 
La stat întocmai; zveltă ca un plop; 
Cu glas de-argint; cu ochi ca nestemate 

In scumpe lacre; pasul de lunonă”; 
La fel cu ea înfometând auzul, 
Cu-o hrană ce mai mult i-aţâţă pofta 
S-audă glasu-i. Unde locuieşti? 
Marina: 
Aici, unde-s străină: de pe pod 
Se vede locul. 
Pericle: 
Unde-ai fost crescută? 
Şi cum ţi-ai însuşit aceste daruri, 
Ce-atât de scump le faci să strălucească? 
Marina: 
De-aş povesti s-ar crede că-s scorniri 
Ce n-au vreo noimă. 
Pericle: 
Rogu-te, vorbeşte 
Nu ai nimic făţarnic, căci arăţi 
Senină ca Dreptatea: un palat 
În care Adevăru-şi are tronul; 
Cu-ntreaga mea fiinţă te voi crede, 
Oricât ar fi de greu; fiindcă semeni 
Cuiva ce mi-a fost drag cu-adevărat. 
Şi cine-ţi sunt părinţii? Nu spuneai, 
Când te-am respins, întâi, că te cobori 
Din mândru herb? 
Marina: 
Am spus, într-adevăr. 
Pericle: 
Din cine te cobori? Spuneai, îmi pare, 
C-ai fost zvărlită din jigniri în chinuri, 


54 Referirea la mersul maiestuos al zeiţei lunona apare şi în 
Furtuna (IV, 1), aprecierea laudativă fiind preluată din Eneida lui 
Vergiliu, Cântul I (v. şi nota 30). 

Şi-n lacrimi poţi să te măsori cu mine, 
De-ar fi ştiute. 


Marina: 
Aproape; şi n-am spus 
Decât ce cugetul mă-ncredinţează 
Că-i cu putinţă. 
Pericle: 


Povesteşte-ţi viaţa; 
Şi dacă ea cuprinde-a mia parte 
Din chinul meu, tu eşti bărbat, iar eu - 
Muiere-n jalea mea; însă tu pari 
Statuie a Răbdării”” ce priveşte 
Mormintele de regi, surpând Urgia 
Cu zâmbetul. Cine ţi-au fost prieteni? 
Cum i-ai pierdut? Ce nume porţi, fecioară? 
Te rog să-mi spui. Şi vino mai aproape. 
Marina: 
Marina mă numesc. 
Pericle: 
Vai, râzi de mine, 
Şi-un zeu pornit te-aduse spre-a mă face 
De râsul lumii-ntregi. 
Marina: 
Răbdare, Doamne, 
Sau tac. 
Pericle: 
O, nu, voi fi prea răbdător; 


55 Referire la obiceiul din epoca elisabetană de a aşeza la 
morminte o statuie personificând resemnarea, exprimând astfel 
suferinţa cauzată de moartea unei fiinţe iubite. Asemenea statui, 
sau numai chipuri, erau înfăţişate zâmbitoare pentru a simboliza 
atât supunerea faţă de destinul care hotărâse sfârşitul vieţii celui 
din mormânt, cât şi dispreţ faţă de acest destin (v. şi A 
Douăsprezecea Noapte, nota 49). 

Tu nu ştii cât de mult m-ai zguduit 
Cu numele Marina. 


Marina: 
Mi-a fost dat 
De-un om ceva mai falnic, tatăl meu, 
Un rege. 
Pericle: 
Cum? Eşti fiica unui rege? 
Şi te numeşti Marina? 
Marina: 


Că vei crede 
Ai spus, clar ca să nu-ţi mai tulbur pacea, 
Sfârşesc. 
Pericle: 
Dar eşti din carne şi din sânge? 
Îţi bate pulsul? Poate eşti vreo zână? 
Un semn! Hai, spune. Unde te-ai născut? 
De ce Marina-ţi spun? 


Marina: 
Mi-au spus Marina 
Căci m-am născut pe mare. 
Pericle: 
Din ce mamă? 
Marina: 


Odrasla unui rege mi-a fost mamă, 
Ce-n clipa care m-am născut se stinse, 
Cum doica mea Lych6rida, plângând, 
Ades mi-a povestit. 
Pericle: 
Ah, stai o clipă! 
(Aparte.) 
C-un vis mai straniu somnul n-a minţit 
Pe-un trist nebun; nu poate fi; e moartă 

Copila mea. 


(Tare.) 
Bun. Unde-ai fost crescută? 
Am să-ţi ascult povestea pin' la capăt 
Fără să te opresc. 


Marina: 
Iti va fi greu să crezi; mai bine tac. 


Pericle: 
Voi crede pân' la ultima silabă 
Din ce-mi vei spune. Totuşi, de ce eşti 
Tocmai aici? Şi unde-ai fost crescută? 


Marina: 

Regescu-mi tată mă lăsase-n Thars, 
Şi-acolo Cleon şi cu soaţa-i crudă, 
Vrând moartea mea, tocmiră un nemernic 
S-o facă; tocmai când trăgea pumnalul, 
De-o ceată de pirați am fost scăpată 

Şi-adusă-n Mytilene. Dar, mărite, 
Ce gânduri ai cu mine? De ce plângi? 
Mă crezi o mincinoasă: nu, îţi jur, 
Spun drept, sunt fiica regelui Pericle, 
Dacă Pericle, regele, există. 


Pericle: 
Hei, Helicanus! 
Helicanus: 
M-aţi chemat, stăpâne? 
Pericle: 
Tu eşti un sfetnic nobil, demn şi drept, 
Cuminte-n toate: spune-mi, dacă poţi, 
Ce-i fata asta, sau ce poate fi, 
Că-ntr-ast fel m-a făcut să plâng? 


Helicanus: 
Nu ştiu, 
~ 101 ~ 


Opere Complete Volumul 8 
Dar văd, stăpâne, că guvernatorul 
Din Mytilene-o laudă. 
Lysimach: 
De-ai săi 
Nicicând n-a spus nimic. Când o-ntrebai, 
Ea rămânea tăcută, lăcrămând. 
Pericle: 
Loveşte-mă, cinstite Helicanus, 
Şi fă-mi o rană, chiar acum să sufăr, 
Ca marea bucuriei ce mă umple 
De țărmurile firii să nu treacă 
Şi să mă-nece-n desfătări. O, vino, 
Tu, ce dai viaţă celui ce ţi-a dat-o. 
Născută-n mare,-nmormântată-n Thars, 
Pe mare-aflată iar! O, Helicanus, 
Plecat să-nalţi spre zei un imn puternic 
Ca trăsnetul: aceasta e Marina. 
Al mamei nume,-atât mai vreau să-mi spui, 
Căci adevărul nu e niciodată 
Adeverit destul, chiar şi atunci 
Când îndoielile au adormit. 
Marina: 
Dar mai întâi, mărite,-al vostru titlu? 
Pericle: 
Pericle sunt, din Tyr: şi-acuma spune-mi, 
Tu, ce-ai vorbit cereşte până-aici, 
Cum se numea-necata mea regină, 
Şi pe regat vei fi moştenitoare, 
Reînviind pe tatăl tău, Pericle. 
Marina: 
N-am, dar, de spus, spre-a fi a voastră fiică, 
Decât că mama se numea Thaisa? 
Thaisa mi-a fost mamă, şi-a murit 

In clipa-n care viaţa mea-ncepea. 
Pericle: 
Ridică-te! Fii binecuvântată, 
Eşti fiica mea. Mi-aduceţi noi veşminte. 
A mea e, Helican, ea n-a murit 
În Thars, cum ar fi vrut mârşavul Cleon: 
Ea îţi va spune tot! Şi-ngenunchind, 
să recunoşti că-ţi stă în faţă 
Domnița ta. 
(Arătând pe Lysimach.) 
Acesta cine este? 
Helicanus: 
Guvernatorul urbei Mytilene, 
Ce-aflând de jalea ta veni, stăpâne, 
Spre-a te vedea. 
Pericle: 
Vă-mbrăţişez, sefiore. 
Mi-aduceţi mantia. Când văd ce văd, 
Simt că-mi pierd minţile de bucurie. 
O, ceruri, binecuvântaţi-mi fata! 
Dar, ascultați, ce muzică-i aceasta? 
Marina, spune-i tot lui Helicanus, 
Ce-i încă îndoit că-mi eşti copilă... 
Dar ce-i această muzică? 
Helicanus: 
Mărite, 
N-aud nimic. 
Pericle: 
Nimic? Auzi, Marina, 
A sferelor înaltă armonie.” 


56 Cu alte cuvinte: o muzică cerească, adică muzica produsă de 
corpurile cereşti în învârtirea lor în jurul pământului, care ocupă un 
punct fix în spaţiu, conform sistemului astronomic conceput de 

Lysimach: 
Nu-i bine-a-i sta-mpotrivă. Să-i dăm pace. 
Pericle: 
Voi n-auziţi? O, sunete suave! 
Lysimach: 
Mărite,-aud. 
(Muzică.) 
Pericle: 
O, muzică cerească! 

Sunt plin de armonii, şi-un semn adânc 

Pe ochi mi-atârnă: mă lăsaţi să dorm. 
Lysimach: 

O pernă! Să-l lăsăm, acum, cu toţii... 
Prieteni, dacă-i un răspuns acesta 

La ce cred eu, vă voi aduce-aminte. 

(Toţi ies, afară de Pericle. Diana i se arată lui 
Pericle ca într-un vis.) 
Diana: 
Mi-e templu-n Efes; mergi în fuga mare 
Şi adu-mi pe altare sacrificii. 
Acolo, când vestalele-mi fecioare 
S-or strânge-n, faţa lumii, cu durere, 
Să spui cum ţi-ai pierdut pe mare-o soaţă, 
Şi-n jalea ta, şi-a fetei milă cere, 
Din nou dând chinurilor voastre viaţă. 

Te-oi ferici, pe arcul meu de-argint, 
De-asculţi, de nu, tu vei trăi jelind. 
Trezeşte-te şi povesteşte-ţi visul. 

(Diana dispare.) 
Claudius Ptolomeu, matematician, astronom şi geograf helenistic 
din Alexandria (Egipt). Ptolomeu a trăit şi a scris în prima jumătate 
a secolului al Il-lea al erei noastre, opera sa Geografia bucurându- 


se de o mare autoritate în timpul Evului Mediu şi al Renaşterii în 
Europa. 

Pericle: 
Diana mea, zeiţă, argintie, 

Am să te-ascult! O, Helican! 
(Reintră Helicanus, Lysimach şi Marina.) 
Helicanus: 

Stăpâne! 
Pericle: 
Gândeam să plec în Thars, spre-a-l pedepsi 
Pe crudul Cleon, dar mai înainte 
Am altă treabă:-ndreaptă către Efes 

Corabia, vei şti curând de ce. 

(Lui Lysimach.) 
Seniore-ngăduiţi, cu-al nostru aur, 
Pe ţărmul vostru-a face proviantul 

De trebuinţă-ntr-o călătorie. 

Lysimach: 
Prea-bucuros, iar când vă veţi întoarce, 
O cerere-am şi eu. 
Pericle: 
Va fi primită, 
De-ar fi chiar mâna fetei, căci se pare 
C-ai fost cu ea prea nobil. 


Lysimach: 
Dati-mi braţul, 
Înalte domn. 
Pericle: 
Vino, Marina mea. 
(Toţi ies.) 


Scena 2 


Intră Gower, în faţa templului Dianei din Efes. 

Gower: 
Clepsidra noastră s-a golit; 
Incă puţin, şi s-a sfârşit. 

Vă rog, o ultimă cerinţă - 
Mă-ajute-a voastră-ngăduinţă - 
Cu-nchipuirea să vedeţi 
Ce dans, ce fast, ce cântăreţi, 
Ce lupte-aduse prin arene 
Guvernatoru-n Mytilene, 
Cinstind pe rege-atât de bine, 
Că mâna mândrei lui Marine 
Acesta-i dă, dar să adaste 
Pân' va jertfi Dianei caste. 

Şi craiu-nfruntă iar talazul, 
Cu mintea, treceţi voi, răgazul. 
Sunt aripi pânzele umflate, 
Şi-n ce-o urma-mplinite-s toate. 
La templu-n Efes suntem toţi. 
Priviţi pe rege şi-ai lui soţi, 
Ce-atât de iute au sosit, 
Fiindcă v-aţi închipuit. 


(lese.) 


Scena 3 


Templul Dianei în Efes; Thaisa, lângă altar, ca 
mare preoteasă; 
de fiecare parte a altarului - câteva fecioare; 
în mulţime Cerimon şi alţi locuitori din Efes. 
Intră Pericle, cu suita, Lysimach, Helicanus, Marina 

şi o doamnă. 


Pericle: 
Mă-nchin, Diana! Împlinind porunca, 
Eu spun aici că-s regele din Tyr; 
Gonit de groază, la Pentapolis, 
Nuntit-am cu Thaisa preafrumoasa. 
Pe mare a murit, născând o fată, 
Marina, care poartă, o, zeiţă, 
Veşmântul tău de-argint. A fost crescută 
În Thars, de Cleon, care-i vru pieirea 
La paisprezece ani; dar steaua-i bună 
O-aduse-n Mytilen; plutind pe coasta-i, 
Ursita-i o mână pe puntea noastră; 
Aici, cu amintiri ea dovedi 
Că-mi este fiică. 
Thaisa: 
Glasul lui şi chipul! 
Tu eşti, tu eşti!... O, rege-al meu, Pericle! 


(Leşină.) 
Pericle: 
Ce spune ea? Vai, moare! Ajutor, 
Aleşi seniori! 
Cerimon: 
De-aţi spus, înalte domn, 
Pe-altarele Dianei adevărul, 
E soaţa voastră. 

Pericle: 


Preacinstite, nu; 
Cu-aceste braţe-am aruncat-o-n mare. 
Cerimon: 
Cam pe aceste ţărmuri. 
Pericle: 

Se prea poate. 
Cerimon: 
Vegheaţi asupra doamnei! O, e numai 
Prisosul fericirii care-o umple. 
Pe o furtună-n zori, a fost zvârlită 
Pe ţărmu-acesta. Am deschis sicriul 
Şi am găsit într-însul trupul ei 
Şi scumpe-odoare. Am redat-o vieţii, 
Apoi am însoţit-o pân-la templul 
Dianei. 
Pericle: 
Pot vedea aceste-odoare? 
Cerimon: 
Mărite, vor fi duse-n casa mea, 
În care vă poftesc. Priviţi, Thaisa 
E trează. 
Thaisa: 
O, lăsaţi-mă să-l văd! 
De nu e el, cu mirul sanctității 
Voi şti să-nfrâng al simțurilor glas, 
Chiar ochilor în ciudă. Nalte domn, 
Nu eşti Pericle? Ca al lui ţi-e glasul 
Şi chipul. N-ai vorbit de o furtună, 
De-o naştere, de-o moarte? 
Pericle: 
Dar e glasul 
Thaisei care a pierit! 
Thaisa: 
Sunt Thaisa 
Ce-a fost crezută moartă şi-necată. 
Pericle: 
Diana sfântă, o, nemuritoare! 
Thaisa: 

Acum te recunosc mai bine. Când, 
Plângând, plecat-am din Pentapolis, 
Primiseşi de la rege, tatăl meu, 
Un scump inel asemeni cu acesta. 
(Îi arată un inel.) 
Pericle: 
Acesta e, la fel! Destul, o, zei! 
Că-n faţa bunătăţii voastre, astăzi, 
Trecuta-mi suferinţă-mi pare-un joc. 
O, faceţi ca, pe buze sărutând-o, 
Pierdut de fericirea mea să pier. 
O, vin’ să te-nmormânt a doua oară 
În braţele-mi. 
Marina: 
Ah, inima-mi tresare 
Şi se avântă-n sânul mamei mele. 
(Îngenunchează în fața Thaisei.) 


Pericle: 
Priveşte cine îngenunche-acum! 
Din carnea ta e carne ce-ai purtat-o 
Pe mare şi numită-a fost Marina, 
Căci a văzut în larg lumina zilei. 
Thaisa: 


Copila mea, fii binecuvântată! 
Helicanus: 

Har ţie, doamnă şi regina mea! 
Thaisa: 

Nu te cunosc. 
Pericle: 
M-ai auzit vorbind 
De un bătrân pe care l-am lăsat, 
Când am fugit din Tyr, să-mi ție locul, 
Îți aminteşti cum îi spuneam? Ades 

Ţi i-am numit. 
Thaisa: 
Da, el e Helicanus. 
Pericle: 
O nouă-adeverire; îmbrățişează-l, 
Thaisa dragă, el e. Şi acum, 
Cum ai scăpat cu viață pân-la urmă 
Şi cui anume, afar’ de zei, se cade 
Să-i mulțumesc pentru minunea-aceasta. 
Thaisa: 
Lui Cerimon, stăpâne - al meu; prin care 
Şi-au arătat a lor putere zeii 
Şi care poate tot să-ți desluşească. 
Pericle: 
Prea venerat señior, nu cred ca zeii 
Să-aib-un slujitor pe-această lume 
Ce-ar semăna mai mult c-un zeu. Ci spune-mi 
Cum de trăieşte iar regina-mi moartă. 
Cerimon: 
Vă spun, slăvite. Însă, mai întâi, 
Veniţi în casa mea ca să v-arăt 
Odoarele şi să vă povestesc 
De-a fir a păr cum am adus-o-n templu. 
Pericle: 
Diană castă! Bine te cuvânt 
Că mi te-ai arătat şi-ţi voi aduce 
Prinos de noapte. 
(Arătând pe Lysimach.) 
- Acestui prinţ, Thaisa, 
Logodnică ţi-e fiica, nunta lor 
Vom face-o în Pentapolis. Marina, 
O să-mi retez sălbaticele plete 
Şi barba mi-o voi potrivi, căci briciul 

N-a mai atins-o paisprezece ani. 
Aceasta, pentru ziua nunţii tale! 
Thaisa: 
Cinstitul Cerimon aflat-a, sire, Doamne, 
Din cărţi primite, demne de crezare, 
Că tatăl meu s-a săvârşit din viaţă. 
Pericle: 
În ţara lui sărbători-vom nunta 
Şi tot aici, regina mea şi eu 
Vom încheia ce ani ne-au mai rămas. 
Copiii noştri vor domni în Tvr. 
Cinstite Cerimon, spre casa ta! 
Ce-ai să ne spui nu poate aştepta. 
(les.) 
(Intră Gower.) 
Gower: 
S-a spus prin Antiochus şi-a lui fată 
Cum şi-a primit desfrâu-a sa răsplată; 
lar prin Pericle, fiică şi regină, 
(Deşi-ncolţiţi de-o soartă mult haină), 
Virtutea mântuită de urgie, 
De cer încoronată-n bucurie. 
Prin Helicanus vi s-a-nfăţişat 
Credinţa, cinstea, cugetul curat. 
Prin veneratul Cerimon, fiinţa 
Ce pune-n slujba binelui ştiinţa; 
lar Cleon şi soţia-i, când pe lume 
Se-află de crima lor şi-naltul nume 
Al lui Pericle, oamenii din Thars 
Palatul le-au aprins şi-n foc i-au ars. 
El ia pedeapsa zeilor cumplită 
Pe-o crimă nefăcută, dar gândită. 
Şi-aşa, mereu în grațiile voastre, 

Cu noi răsfăţuri şi-ncântări măiastre, 
Vă fie sufletul împodobit. 
Cu-aceasta, piesa noastră s-a sfârşit. 
(lese.) 


Pericle, prinţ al Tyr-ului 
Comentarii 


Unicul reper sigur privind datarea piesei este 
pagina de titlu a primei ediţii /in-cuarto din 1609. 
Shakespeare e menţionat aici ca autor al „mult 
admiratei piese Pericle, prinț al Tyr-ului” „aşa cum a 
fost ea jucată, adeseori şi în diferite rânduri de către 
Slujitorii Maiestăţii Sale la teatrul Globul (the 
Globe)”. Inregistrarea la 20 mai 1608 de către 
Stationers’ Company a unui text Pericle (fără 
specificarea autorului) face referire la „... o carte 
intitulată Cartea despre PERICLE prinț al Tyr-ului”, 
ceea ce îl determină pe F.D. HoEniger (după 
analizele textologice ale lui W. Greg) să comenteze: 
„... Se poate deduce cu rezonabilă certitudine /sub/. 
ns.] că exemplarul prezentat pentru înregistrare a 
fost manuscrisul de sufler al piesei”. 

F.E. Hallidy consideră că dramaturgul a redactat 
piesa în anii 1608-  1609%, deşi pentru 
reprezentarea ei scenică reţine informaţia că „o 
piesă intitulată Pericle” a fost văzută la Londra de 
către Zorzi Giustinian, ambasadorul Veneţiei în 


57 F.D. Hoeniger, îngrijitorul ultimei ediţii Arden a piesei, Peric/es, 
1963, Methuen, London, p. XXIII-XXIV. 
58 F.E. Halliday, A Shakespeare Companion: 1564-1964, Penguin, 
Harmondsworth, 1964. 

Anglia în perioada cât a funcţionat acolo, 6 ianuarie 
1606 - 23 noiembrie 1608. După F.D. Hoeniger, 
însă, anul limită este 1608, când a apărut romanul 
The Painfull Adventures of Pericles Prince of Tyre 
(Chinuitoarele peregrinări ale lui Pericle, prințul Tyr- 
ului) de George Wilkins, roman care reproduce 
acţiunea dintr-o reprezentaţie teatrală (cu păstrarea 
numelor eroilor). Hoeniger conchide, printre altele: 

„Dacă Pericle a existat sau nu într-o formă 
anterioară este o chestiune de pură speculație. Tot 
ce se poate afirma cu oarecare convingere [subl. 
ns.] este că piesa Pericle, aşa cum o cunoaştem, a 
fost scrisă şi jucată cândva între 1606-1608. Acesta 
este punctul de vedere general al specialiştilor, care 
o situează la începutul pieselor romantice 
/romances/...[...]. Pe de altă parte, nu avem 
cunoştinţă despre o referire anterioară anului 1608. 
Toate aceste fapte indică o dată de la sfârşitul 
anului 1607 sau de la începutul anului 1608, înainte 
de inchiderea teatrelor prin decret regal în martie 
1608 sau, în orice caz, înainte de reînchiderea lor la 
28 iulie 1608 din cauza agravării epidemiei de 
ciumă”. 

Prima ediție /n-cuarto din 1609 (Qı) a fost 
retipărită, cu foarte mici modificări, în acelaşi an 
(Q2), apoi, cu alte modificări la fel de neînsemnate, 
în 1611 (Q3) 1619 (Q4) 1630 (Q;) şi 1635 (Qe) iar în 
format in-folio în cea de a 3-a ediţie (Fə, 1664, pe 
baza lai  Qs). Absența piesei din canonul 
shakespearian din 1623 (F.) precum şi din F2 (1632) 
a fost interpretată în diverse moduri, una din 
motivări fiind şi caracterul extrem de defectuos al 


59 F.D. Hoeniger, Op. cit., p. LXIV-LVV. 

primei ediţii in-cuarto, text „pirat” după Rowse® şi 
alţii. 

La problemele textologice vin să se adauge cele 
privind sursele utilizate de Shakespeare. Vechea 
poveste a lui Apollonius (= Pericle) din Tyr circula 
atât de intens sub diferite forme în Anglia 
elisabetană şi iacobită, încât direcţia împrumuturilor 
din noile „variante” este foarte greu de stabilit. 
Totodată, unele texte importante s-au pierdut şi 
cercetători avizaţi bănuiesc existenţa unui „Ur- 
Pericle” mai apropiat de piesa lui Shakespeare decât 
The Pattern of Painfull Adventures (Modelul unor 
peregrinări chinuitoare) de Laurence Twine. 
Lucrarea lui Twine, înregistrată oficial încă în 1576, 
1607, reprezintă o versiune în proză a cărţii a 8-a 
din poemul englez cu titlu latin Confessio Amantis 
(1393) al lui John Gower (cca. 1330-1408). De fapt, 
ambele lucrări sunt socotite principalele izvoare de 
inspiraţie pentru Shakespeare, care a intervenit 
masiv cu devieri, scurtări sau adăugiri personale. 
Una din sursele minore este romanul Arcadia (1580, 
publ. 1590) de Philip Sidney. 

In sfârşit, a apărut problema paternităţii piesei, 
spinoasă şi nerezolvată nici astăzi, cu toate că 
opinia cvasi-generală, sprijinită de criterii estetice, 
face o distincţie între primele două acte, compuse 
de autori obscuri sau oricum, lipsiţi de geniul lui 
Shakespeare, şi actele III-V, compuse integral sau în 
cea mai mare parte de dramaturg. Dar multe 
afirmaţii în acest, sens sunt formulate cu o prudenţă 


60 A.L. Rowse, What Shakespeare Read and Thought, Coward, 
New York, 1981, p. 135. 

ce lasă loc şi pentru alte interpretări: „e aproape 
sigur o lucrare scrisă în colaborare de Shakespeare 
și un autor dramatic necunoscut” (John Vain“), ,... 
Shakespeare îşi manifestă vădit interesul începând 
cu actul IlI” (Frank Kermode“”), „... textul piesei e 
atât de prost (poor) încât el reprezintă doar o 
versiune a ceea ce Shakespeare a scris într- 
adevăr” etc. La rândul lor, nici „integraliştii” nu 
sunt categorici, iar atunci când sunt astfel, nu 
conving pe deplin pentru că, atacând - pe bună 
dreptate - concepţia potrivit căreia dramaturgul nu 
a putut crea decât capodopere, pun numai în 
sarcina lui Shakespeare imperfecţiunile structurale 
şi artistice ale piesei. 

Surprinzător de neîntemeiat e punctul de vedere 
al lui Caroline Spurgeon, care ne-a deprins cu 
investigaţiile corecte ale lumii de imagini 
shakespeariene: 

„Dintre piesele romantice, numai Pericle nu 
conține un «motiv» continuu şi nu ne înfăţişează 
nicio continuitate a tabloului sau gândului în 
imagini, fapt care e suficient în sine ca să arunce 
mari îndoieli asupra paternităţii piesei”. 

Este la îndemâna oricărui cititor al lui Peric/e să 
constate, dimpotrivă prezenţa marcată a anumitor 


61 John Vain, The Living World of Shakespeare, Macmillan, London, 
1964, p. 205. 

62 Frank Kermode, Shakespeare, Spenser, Donne, Routledge, 
London, 1971, p. 225. 

63 Kenneth Muir, Pericles, 1960, în „Shakespeare Criticism, 1935- 
1960”, selected by Anne Ridler, Oxford Uiliversity Press, London, 
1964, p. 329. 

64 Caroline Spurgeon, Shakespeare's Imagery and what it tells us, 
1935, Cambridge University Press, London, 1905, p. 291. 

imagini, sesizate şi comentate de un alt specialist în 
imagistica  shakespeariană, Donald A. Stauffer: 
„marea şi Roarele, muzica şi zeii”. Pentru moment, 
să închidem această paranteză pentru a o relua 
apoi, dezvoltat, într-un context funcţional. 

În favoarea contribuţiei lui Shakespeare la 
redactarea piesei vorbesc o serie de analogii 
evidente cu alte lucrări sau fragmente din alte 
lucrări ale sale. 

În primul rând trebuie subliniat că, deşi inferioară 
calitativ, Pericle face corp comun cu celelalte piese 
romantice din ultima perioadă de creaţie a lui 
Shakespeare, Cymbeline, Poveste de iarnă şi 
Furtuna, semnificând nu numai începutul unui nou 
experiment dramatic, ci şi al unei noi viziuni, după 
perioada tragediilor „sumbre” fără ca Shakespeare 
să renunţe la experimentele anterioare: 

„In aceste piese se face din ce în ce mai simțită o 
iradiere solemnă a seninătății totale, manifestarea 
unei înțelegeri care prin însăşi natura ei, nu este 
comunicabilă”*. 

Îndeosebi din punct de vedere structural, printr-o 
serie de convenţii şi un deznodământ fericit, ele 
amintesc de comediile timpurii, dar de data aceasta 
intriga dublă scoate în evidenţă rolul copiilor în 
restabilirea vieţii de familie (în urma unor întâmplări 
miraculoase); relatarea indirectă a unor întâmplări 
din viaţa eroilor acoperă lungi perioade de timp; râul 
e înfăţişat ca o forţă reală permanent activă; 
oamenii sunt la discreţia Fortunei şi a zeilor, care în 


65 Donald A. Stauffer, Op. cit., p. 269. 
66 Una Ellis-Fermor, The Jacobean Drama, 1936, Methuen, London, 
1973, p. 266. 

cele din urmă le răsplătesc suferinţele cu fericire 
îndelungă; lumea din ultimele piese pare foarte 
îndepărtată de existenţa cotidiană.” 

Ca „reluări” în Pericle se semnalează frecvent: 
pentru rolul de „cor” al lui Gower, Corul din Henric a/ 
V-lea; pentru scenele reunirii lui Pericle cu Marina şi 
Thaisa, cea a lui Aegeon cu soţia sa în Comedia 
erorilor, a Violei cu Sebastian in A douăsprezecea 
noapte, a lsabellei cu Claudio în Măsură pentru 
măsură, a lui Lear cu Cordelia în Regele Lear; pentru 
instigarea la crimă a bărbaţilor de către soţii (v. 
Dionyza şi Cleon în Pericle), scenele dintre Macbeth 
şi Lady Macbeth înainte şi după omorârea lui 
Duncan sau conversaţia dintre Albany şi Goneril 
(Regele Lear, IV); furtuna reparatoare din Pericle, 
contrastată cu furtuna-pedeapsă din Regele Lear. 
Scenele de bordel din actul IV au fost comparate de 
W. Raleigh cu tablourile realiste ale promiscuităţii 
din Măsură pentru măsură, cu generalizarea: 

„Nicăieri nu este Shakespeare mai credincios sieşi 
ca în refuzul de a oferi vreun adăpost celor mai 
delicate personaje din beletristica engleză”*. 

lar auto-împrumuturile prezente în întregul grup 
de piese romantice au fost puse în lumină de Peter 
Ure, care, referindu-se la Totu-i bine când sfârşeşte 
bine şi Troilus şi Cresida, găseşte importante 
trăsături comune cum sunt „caracterizarea 
discontinuă, forme «baroce» sau de «comedie 
veche» satira amestecată cu povestirea incredibilă”, 
dar încheie subliniind că: 

„=. este extrem de dificil să spunem cât anume 


67 După F.D. Hoeniger, Op. cit., p. LXXI-LXXIV. 
68 Sir Walter Raleigh, citat de F.D. Hoeniger, Op., cit., p. LXX. 

preia noua manieră din realizările anterioare şi cât îi 
este ea îndatorată noilor dramaturgi şi unui climat 
teatral diferit”."* 

Ca realizare artistică, Peric/e este mult sub nivelul 
unei capodopere shakespeariene, deşi s-a bucurat 
de succes la public nu numai înainte de Restauraţie, 
dar chiar şi în montările britanice din ultima vreme 
(fidele textului  /in-cuarto, amendat). Intriga e 
deficitară, nu există un conflict central, scenele 
descriptive abundă pe când cele cu adevărat 
dramatice sunt puţine (după Hoeniger, furtuna de la 
începutul actului III, întâlnirea Marinei cu Lysimach 
în bordel, scena în care, treptat, Pericle îşi 
recunoaşte fiica), personajele sunt sau foarte bune 
sau foarte rele, chiar şi cele principale (Pericle, 
Marina, Cerimon) sunt lipsite de profunzime 
psihologică, versificaţia e inegală ca structură şi 
valoare. 

Cu toate acestea, lăsând de o parte „frânturile” 
sau „secţiunile” vădit shakespeariene şi 
impresionante prin realizare artistică, multe din 
deficienţele de genul celor de mai sus se 
estompează dacă piesa e privită prin prisma noului 
model sau tipar dramatic pe care, în mod deliberat, 
şi l-a ales Shakespeare. În felul acesta, după cum 
unitatea fundamentală din Timon din Atena se 
revelează prin modelul ei structural care este 
moralitatea medievală, tot astfel unitatea 
fundamentală din Peric/e se revelează printr-un alt 
model medieval (anterior moralităţilor), miracolele 


69 Peter Ure, Shakespeare and the Drama of His Time, în „A New 
Companion to Shakespeare Studies”, edited by K. Muir and S. 
Schoenbaum, Cambridge University Press, London, 1971, p. 218. 

(miracles, miracle plays), piese cu caracter 
moralizator descriind viețile sfinților. F.D. Hoeniger 
face o analiză amănunţită şi convingătoare a relaţiei 
miracole-Peric/e cu trimiteri la piese concrete ale 
genului; dar teza fusese enunțată mai înainte, de 
Donald A. Stauffer: 

„Pericle... Nu e nici comedie, nici tragedie, nici 
dramă realistă, nici piesă-problemă, nici moralitate. 
Este o piesă-miracol bazată pe o poveste 
renascentistă de tip romantic”. 

În concepția lui Stauffer (reluată de alţi 
shakespeariologi), dramaturgul deapănă în faţa 
noastră o poveste veche plină de minuni şi 
simboluri, pentru ca „povestind de alte suferinți,/Să 
încercăm a le uita pe-a noastre” (Cleon, |, 4, 2-3). 

După ce aminteşte că pentru Shakespeare însuşi 
povestea este „această mare minune” (Pericle, în V, 
3, 58), Stauffer distinge două tipuri de miracole 
săvârşite în piesă. În prima categorie intră cele 
evidente: scăparea cu viaţă a eroului din palatul 
incestuos al lui Antioch (un fel de vrăjitor), 
naufragiul şi salvarea lui Pericle, găsirea de către 
pescari a armurii ruginite pe care acesta o 
moştenise de la tatăl său; readucerea la viaţă a 
soţiei lui Pericle, Thaisa, prin arta lui Esculap şi prin 
muzică; salvarea Marinei de către pirați; pedepsirea 
prin foc a duşmanilor trufaşi; deznodământul fericit 
(familia reunită). Cea de a doua categorie de minuni 
din acest „basm” sunt minunile „reale”, minunile 
„Spiritului”, înfăţişate ca iluminări subite, când: 

„Realismul psihologic, pregătirea lentă pentru o 
acțiune inevitabilă sunt sacrificate - aproape 

intenționat, pentru ca schimbările magice să apară 
magice în cel mai deplin înțeles al cuvântului./.../ 
Răsturnările de situații survin ca trăsnetele. Oamenii 
sunt loviti fără niciun fel de implicare a voinței lor; 
greşelile şi virtuțile nu stau în ei înşişi, în afară de o 
predispozitie spre bine sau spre rău; în piesă liberul 
arbitru există dincolo de oameni, în aştri. În tunet şi 
într-o viziune instantanee, o misterioasă ordine 
morală plasticizează ceea ce a existat în cugetul 
omenesc; şi chiar în clipa când Pericle speculează 
neputincios asupra a ceea ce s-ar putea întâmpla 
«de-ar fi norocu-mi mare cât dorinţa» (II, 1, 121), 
marea îi aduce izbăvirea /armura/. 

(...) Un element însă şi mai tipic shakespearian; o 
bruscă scăpărare a virtuţii are loc într-o lume 
întunecoasă atunci când ne-am aştepta mai puțin. 
Astfel, Simonides îşi ascunde voit sentimentele față 
de fiica sa Thaisa şi fată de Pericle cam în felul în 
care Prospero pune la grea încercare loialitatea 
Mirandei şi a lui Ferdinand. El amenință s-o aducă la 
ascultare pe fiica sa şi îl numeşte pe Pericle vrăjitor, 
mincinos şi trădător, dar îşi incheie tirada cu o 
neașteptată schimbare de atitudine: «Ei, bine, 
doamnă, - ascultă: ori te pleci/Voinţei mele - 
dumneata la fel,/Stimate domn, te pleacă - ori vă 
fac/Soţ şi soţie» (II, 5, 81-84). În aceste patru versuri 
se cuprinde doctrina supunerii fată de o putere 
presupus  binefăcătoare chiar atunci când se 
manifestă enigmatic sau ostil, supunerea fiind 
imediat urmată de o împlinire. 

Şi Marina îşi are victoriile ei. Asaltată de codoaşă, 
codoş, sluga acestuia şi de puternicul guvernator al 
Mytilenei, Marina /.../ nu trebuie decât să-şi înalte 

simpla rugăciune către zei ca să fie «prefăcută/in 
cea mai mică pasăre ce zboară/Prin aer mai curat» 
(IV, 6, 110-112) şi ce/ care se transformă e 
guvernatorul. /.../ 

Miracolul sufletesc final se săvârşeşte pe corabia 
cu steag negru pe care Pericle a zăcut nemişcat şi 
mut din pricina suferințelor. Marina îl trezeşte la o 
nonă viaţă, născută în lacrimile lui; şi, ca un fel de 
Beatrice, ii pregăteşte calea spre muzica sferelor 
cereşti - neauzită de ceilalți - şi pentru viziunea 
Dianei care îl va reuni cu sotia sa pierdută. Instinctul 
firesc de dragoste al Marinei, întărit şi îndrumat de o 
putere din afara ei, îndeamnă copila să-şi dezvăluie 
taina naşterii pentru întâia oară: «M-aş opri,/Dar o 
ceva ce-mi înfierbântă-obrajii,/Şoptind: «Să nu pleci 
pân-ce nu cuvântă» (V, 1, 96-97)”. 

Mark van Doren mai aminteşte un „miracol”: 

„=. primele două acte, indiferent cine le-a 
redactat, sunt necesare pentru rest ca fundal 
cronologic; rătăcirile lui Pericle inainte de a o 
cunoaşte pe Thaisa ne ajută să înțelegem valoarea 
deosebită cu care ele aureolează pe soția şi fiica 
eroului atunci când acesta le dobândeşte şi, 
totodată, scot şi mai mult în relief scenele 
recunoaşterii, realizarea supremă a piesei. Dacă se 
acceptă această relație şi, iarăşi, faptul că actul II 
reprezintă un progres față de primul, formând, 
totodată, o perfectă punte de trecere spre actul III, 
atunci trebuie să mărturisim că Shakespeare a găsit 
un fragment în chip miraculos potrivit intentiilor 
sale. Oricare ar fi adevărul, şi este sigur că adevărul 
nu va fi niciodată aflat, Pericle are mai multă unitate 

decât s-a convenit să se recunoască şi, astfel, 
prezintă interes sporit ca un tot. Tehnica narativă cu 
care începe piesa e abandonată din clipa când şi-a 
îndeplinit funcția - adică de îndată ce l-a înfățişat pe 
erou ca om fără cămin - pentru a ceda locul 
diferitelor tehnici ale concentrării pe care 
Shakespeare e stăpân. Piesa trebuie judecată ca un 
întreg, oricât de multi ar fi autorii ei”.'* 

Un important element unificator sunt imaginile- 
simboluri, în primul rând marea (aproape permanent 
asociată cu furtuna). 

„Din mare iese Marina, despre care ni se 
aminteşte mereu că e născută din mare şi din 
furtună, că «nu este a ţărmurilor», că trăieşte într-o 
lume a furtunilor - «zvârlită departe de prieteni» (IV, 
1, 20). Marina este o creaţie deliberată. Ea răsare 
din ape ca Venus, dar într-un bordel curmă rolul 
acesteia. Când o vedem pentru prima oară, ea 
presară marea cu flori /.../ 

/.../ Marea îl reuneşte pe regele aproape nebun cu 
fiica sa pierdută. /.../ Shakespeare nu a adus nimic 
care să contravină modului de gândire a epocii 
atunci când a reprezentat prin mare ceea ce pare să 
fie o activitate haotică a Fortunei, dar este, de fapt, 
acțiunea Proniei /.../”."* 

Simbolurile reprezentate de do; zei au fost puse în 
lumină de Stauffer: 

„.„.. marile simboluri din această piesă, cele care 
conferă consfințire suprafirească precum şi o natură 
vizibilă temei unei lumi aspre cucerite de puritate 


72 Mark van Doren, Shakespeare, 1939, Doubleday, New York, 

spirituală, sunt zeul mării Neptun şi Diana, zeița 
castității. Cele două scene culminante, ale 
recunoaşterii şi recuperării, se desfăşoară în 
Mytilene la sărbătoarea anuală a lui Neptun şi în 
templul de la Efes al Dianei. Neptun se agită şi tună 
în versuri ca «zeu peste-adâncuri, ceartă- aceste 
valuri!» (III, 1, 1) jar «strălucitoarea Diana, pe care o 
cinstim cu toţii», «zeiţa vestală», «cereasca Diana, 
zeiţă argintie» ale cărei închinătoare mai poartă 
straiul ei de argint, «nemuritoarea Diana!» «curata 
Diana!» e pe buzele tuturor /.../ În această dramă a 
compasiunii, Diana nu mai este o zeitate rece şi 
depărtată ca aceea pe care ar putea-o invoca 
Valeria sau tânăra Isabella; ea este protectoarea 
curățeniei sufleteşti, dar şi farul călăuzitor spre o 
viață nouă. Divinitatea ei se manifestă în momentul 
culminant când, în visul lui Pericle, ea îi porunceşte 
acestuia să-i aducă jertfe inaintea altarului: «Te-oi 
ferici, pe arcul meu de-argint!» (V, 1, 249) 
Rugăciunea adresată ei cuprinde câteva din cele 
mai mişcătoare versuri din piesă: 

«Pericle: 

Lucina, O, 

Divină moaşă-ocrotitoare-a celor 
Ce strigă-n noapte, harul ţi-l pogoară 
Pe vasul zdruncinat şi-alină chinul 
Reginei mele!» (III, 1, 10-14) 

Atât de puternice sunt cele două imagini - Neptun 
şi Diana - încât se pot înlocui între ele atât în 
rugăciunea lui Pericle cât şi în durerea cumplită 
căreia îi dă el glas lângă trupul fără simtire al soției 
sale: 

«Grozav te-ai chinuit născând, iubito; 

Nici foc, nici facle; şi vrăjmaşe foarte 
Şi-au fost stihiile; nici nu am timpul 
Să-ţi fac mormânt şi slujbe şi-ntr-o clipă 
Te zvârl doar în sicriu, în mâlul mării. 
Aici, în loc de candele şi lespezi, 
Te vor veghea doar scoicile şi trupul 
ŢI-l va strivi balena vărsătoare 
Şi undele în freamăt» (III, 1, 57-65)”". 

Simboluri pot fi şi oamenii, atunci când sunt 
caracterizați succint prin noţiuni abstracte. Pentru 
Lysimach Marina este „intruchiparea frumuseții, 
deci/Şi-a bunătăţii” (V, 1, 70), iar Pericle îi spune: ,... 
arăți/Senină ca Dreptatea: un palat/În care Adevăru- 
şi are tronul” (N, 1, 122-124) sau „... tu pari/Statuie 
a Răbdării ce priveşte/Mormintele de regi, surpând 
Urgia/Cu zâmbetul” (V, 1, 139-141). Wilson Knight 
comentează astfel ultimul citat: 

„Ne aducem aminte de versul Violei «Răbdarea 
(Resemnarea) pe un monument, 
zâmbind/Nefericirii» (A douăsprezecea noapte, Il, 4, 
116); dar implicațiile acestor rânduri sunt mai 
profunde. Întreaga lume a marii tragedii 
(«mormintele de regi») e dominată de o întruchipare 
ce o supraveghează, ca de pildă dragostea Cordeliei 
stând la căpătâiul lui Lear care doarme. De aceea, 
«Urgia», adică dezastrul ireversibil (poate şi cu 
sugerarea timpului nesfârşit) este negată, scoasă 
din acțiune, de încrederea senină ce corespunde 
credinței exprimate de Sf. Pavel în «Moarte, unde 
este ghimpele tău»? Răbdarea este aici un calm 
care, atoate-indurător, vede sfârşitul tragediei; prin 

nesfârşita moarte el zâmbeşte eternității pururi 
vi”, 

În afară de simboluri, simbolismul structural al 
piesei este un factor determinant al unităţii şi 
integrării, după cum se poate vedea şi din analiza 
amplă a „modelului simbolic semnificativ” 
întreprinsă de către Derek Traversi. Din motive de 
spațiu, o reproducem mai mult sub formă de 
rezumat. 

Pelerinajul lui Pericle în căutarea adevăratei 
fericiri („rodul pomului ceresc” sau merele din 
grădina Hesperidelor) începe cu scena de la curtea 
regelui Antioch(us), unde eroul, prevenit de acesta 
că, daci nu va dezlega o anumită ghicitoare, va fi 
decapitat ca atâția alți peţitori ai frumoasei fiice a 
regelui, îşi încearcă totuşi norocul; descifrează 
cumplitul tâlc al ghicitorii (incestul dintre Antioch şi 
fiica sa) şi descoperind existența în frumuseţe a 
răului ascuns, fuge de la curte. Diferitele experienţe 
prin care trece (sărăcia, furtuna, intervenţia 
simbolică a pescarilor) „pot fi interpretate ca fiind 
tot atâtea etape ale evoluției sale morale”. 
Căsătoria cu Thaisa încheie primele două acte. 

Restul tragediei e prima încercare a lui 
Shakespeare de a dezvolta tema împăcării 
simbolice. Sensul real al acţiunii devine limpede o 
dată cu furtuna de pe mare (atribuită expres de 
Pericle „zeilor” în III, 1) şi cu moartea în chinurile 
naşterii a Thaisei; ea îi încredinţează lui Pericle 
perpetuarea vieţii ei prin copilă, în timp ce eroul 
întimpină naşterea acesteia „cu cuvinte în care se 
întrepătrund semnificativ stressul şi calmul, tragedia 

şi pacea”: 

„Și-acum, să-ți fie-ntreaga viaţă blândă! 
Căci n-a fost prunc mai zbuciumat din leagăn; 
Să-ţi fie bună firea şi blajină, 

Căci un mai aspru bun-sosit pe lume 
N-a fost sortit copilei unui prinț. 

ȘI fie-ți viitorul fericit! 

Căci te-ai născut în cel mai aprig freamăt 

Ce aer, apă, foc, pământ şi cer 
Il pot isca spre-a te vesti pe lume”. (III, 1, 27-34). 

Substanţa poetică, reală şi sprijinită de imaginaţie 
din acest episod, care priveşte retrospectiv la 
suferinţele îndurate de Pericle în pelerinajul său şi 
anticipează naşterea unei noi şi mai profunde 
înţelegeri, devine pivotul sau momentul de cotitură 
al întregii acţiuni. Planul simbolic capătă viaţă, 
validitate artistică, în primul rând în termenii poeziei 
(specifie  shakespeariene) - evoluţia Marinei, 
superioritatea ei morală într-o lume depravată; 
readucerea la viaţă a Thaisei; suferinţele lui Pericle, 
renaşterea lui morală, mijlocită de propriul său copil 
şi mărturisită de erou prin cuvinte care explicitează 
simbolul central: 

„O, vino, 
Tu, ce dai viaţă celui ce ti-a dat-o, 
Născută-n mare,-nmormântată-n Thars, 
Pe mare regăsită!” (V, 1, 196-199). 

Finalul comentariilor lui Traversi: 

„Pericle ... născut a doua oară prin intervenția 
salvatoare a fiicei sale, îşi pune acum «veşminte 
noi» şi cere muzică, aceasta fiind, ca în toate piesele 
romantice, expresia armoniei  restabilite. Astfel 
îmbrăcat şi după ce suferințele sale, ca şi cele ale lui 

Lear, au fost alinate în somn, el se îndreaptă spre 
templul din Efes ca să fie redat soției pe care o 
pierduse. Redarea se petrece sub ecoul, repetat 
pentru ultima oară, al celor două idei fundamentale 
din piesă: cea a relației organice care uneşte 
naşterea şi moartea, ambele raportate la originea 
lor prin expunerea la stihii - «... N-ai vorbit de o 
furtună,/De-o naştere, de-o moarte?» (V, 3, 33-34) -, 
precum şi cea a continuității sacre a familiei, 
recreată în mare şi acum restabilită fizic pentru a 
căpăta deplina blagoslovire: 
«Priveşte cine îngenunche-acum! 
Din carnea ta e carne ce-ai purtat-o 
Pe mare şi numită-a fost Marina, 
Căci a văzut în larg lumina zilei» (V, 3, 46- 
48). 778 

Filosofia morală din piesă reflectă, în esență, 
ethosul creştin al epocii, cu glorificarea virtuților 
care, înfrângând în final răul, sunt răsplătite, cu 
motivarea existenţei răului ca urmare a păcatului 
originar, cu acceptarea tradiţionalelor teze şi 
precepte biblice (ca în atâtea alte piese, şi în Peric/e 
Shakespeare reproduce sau  parafrazează din 
Vechiul şi Noul Testament, de ex. „ceartă-aceste 
valuri”, cf. Matei, 8, 26 etc.). În esenţă, pentru că 
pelerinajul eroului nu este numai „pelerinajul 
bunului creştin”, iar implicaţiile morale ţin şi de 
viziunea gândirii umaniste (ecouri ale antichităţii 
clasice,  interdependenţa dintre microcosm şi 
macrocosm - la care face aluzie Lychorida în versul 

„Răbdare, domnul meu, nu ajuta furtuna”, IIl, 1, 19 
etc.). 

In ceea ce priveşte modul în care Shakespeare a 
receptat, a selectat şi a amalgamat aceste teze 
morale cu tezele filozofice ale vremii pentru a 
realiza noua sinteză din Pericle, o colaţionare a 
piesei cu Comedia erorilor mi se pare instructivă. 
Această primă comedie shakespeariană se inspiră 
parţial din aceeaşi sursă ca şi Pericle, Cartea a 8-a 
din Confessio Amantis de John Gower. Suferințele 
Emiliei şi ale lui Aegeon pe mare, furtuna, şi 
naufragiul - „urgia” (extremity, cuvânt subliniat şi în 
Comedia erorilor) sunt reeditate în bună măsură de 
Pericle şi Thaisa. În ambele piese există intervenţii 
ale providenţei, inclusiv prin mijlocirea pescarilor 
salvatori. Emilia devine stareță a mănăstirii din Efes 
(templul Dianei fusese prezentat ca mănăstire încă 
de Gower), Thaisa, „mare preoteasă” a templului 
Dianei, iar în acest locaş iau sfârşit tribulaţiile şi se 
proclamă „împăcarea” sau „recunoaşterea” finală. 
Şi într-un caz şi în celălalt personajele sunt mai 
curând schiţate decât zugrăvite. Totodată, deşi 
piesa de început este în primul rând o comedie 
(mulţi cercetători o califică „farsă”), ea conţine şi 
substraturi ideatice nu mai puţin serioase ca acelea 
din Pericle. O „deplasare de accent” în zonele 
comparabile priveşte semnificaţiile oraşului Efes, pe 
baza textului din Faptele Apostolilor, XIX: în 
Comedia erorilor Efes-ul e sediul unor forţe magice 
puse în slujba dezordinii şi confuziei, „... scamatori 
îndemânatici care amăgesc ochiul,/Vrăjitori care cu 
lucrările lor întunecoase zăpăcesc mintea,/vrăjitoare 
care ucid sufletele şi schilodesc trupurile” etc. (|, 2, 

98 şi urm.) etc., pe câtă vreme în Peric/e este doar 
oraşul în care se află templul Dianei. lar dincolo de 
această deplasare de accent apar o serie de 
diferențieri. 

Gemenii din Comedia erorilor (v. şi postfaţa 
respectivă) sunt pregătiţi pentru „sărbătoarea 
baptismală” prin străbaterea unor etape necesare 
din procesul cunoaşterii logice (sunt uimiţi de ceea 
ce li se întâmplă, repetă obsesiv întrebările cauzale 
„de ce”? Şi „pentru ce”? Ca să lămurească nişte 
„Miracole” false, dau vina pe vrăji inexistente - cu 
urmarea că încurcăturile datorate asemănării lor 
fizice sporesc elementul comic -, apoi, pentru prima 
oară în viaţa lor, îşi pun problema identităţii şi a 
cunoaşterii de sine, încep să se îndoiască de 
mărturia ochilor). Din textul piesei romantice reiese 
că Pericle trece foarte repede, numai prin faza 
autocunoaşterii şi anume atunci când rezolvă 
ghicitoarea lui Antioch: „îţi multumesc, Antioch, că 
ai învățat/Trupul meu  bicisnic şi muritor să se 
cunoască pe sine” (\, 1, 42-43). Ca şi Marina, prin 
ascultare, nesumeţire şi dragoste, el a ajuns la 
certitudinea mediată de cunoaşterea intuitivă. Este 
adevărat, şi el are momente când se arată uimit de 
cele ce se întâmplă; dar uimirea lui nu izvorăşte din 
dorinţa de a afla „cauzele”, ca gemenii, ci din 
sentimentul acceptării necondiționate a miracolului 
ca parte integrantă a existenţei. In marea scenă a 
recunoaşterii, de asemenea, eroul are îndoieli cu 
privire la identitatea Marinei şi cere dovezi (cf. 
Troilus în Troilus şi Cresida, V, 1), ultima dintre 
acestea fiind: „A/ mamei nume,-atât mai vreau să- 
mi spui”, (V, 1, 202) dar justificarea o sesizează el 

însuşi: 
„Căci adevărul nu e niciodată 
Adeverit de-ajuns, chiar şi atunci 
Când bănuielile au adormit”. (V, 1, 203-204) 
şi: 


„Când văd ce văd 
Simt că-mi pierd minţile de bucuric”. (N, 1, 224). 
După care, parcă pe un ton acuzator, el transferă 
altora necesitatea dovezilor: 
„Marina, spune-i tot lui Helicanus, 
Ce-i incă îndoit că-mi eşti copilă”. (vers. 226-227) 
şi aude muzica divină... 

Tema esenţă-aparenţă e mereu prezentă în 
Comedia erorilor iar în Pericle se întâlneşte sporadic, 
deşi în două rânduri e accentuată puternic - o dată 
ca generalizare sugerată do ipocrizia lui Antioch: 

„Pericle: 

Cum curtenia-nvăluie păcatul, 
Când eşti în fapte-asemeni c-un făţarnic 
Ce nu e bun decât la-nfăţişare!” (|, 1, 121-123) 
şi altă dată ca autocaracterizare a Marinei: 
„Marina! 
... Nu sunt 

i Decât ce par a fi”. (V, 1, 105-106). 

In sfârşit, nu este lipsită de interes o comparare a 
lui Pinch, definit pe lista personajelor din Comedia 
erorilor ca „învățător şi vraci /conjurer/” în ediţia 
Craig şi ca „învăţător” în ediţia Arden, cu Cerimon 
(„nobil din Efes”). Pinch e un impostor din familia 
care, printre alţii, avea să-l includă ulterior pe 
Holofernes, pedantul ironizat pentru etimologiile 
sale false în Zadarnicele chinuri ale dragostei sau pe 
ignorantul profesor de latină Hugh Evans din 

Nevestele vesele din Windsor, cu deosebirea că s-a 
specializat în ochii credulilor ca „vraci de duhuri 
rele”: „... unul Pinch, un mațe-fripte,/Un ghicitor 
pârlit, un coate-goale,/Lihnit de foame, prăpădit, cu 
ochii/In fundul capului, un scamator,/O stârpitură cu 
privirea şuie,/Pastramă-pe picioare. Lepra asta/Şi-a 
luat-o-n cap că-i vraci de duhuri rele” (Antipholus 
din Efes, în V, 1, 233-243). Cerimon este însă un 
cărturar adevărat, deşi termenul este omis în 
caracterizarea pe care i-o face Kenneth Muir: „un 
personaj înțelept şi nobil, ce pare să întruchipeze 
spiritul esențial al pieselor din ultima perioadă de 
creație a lui Shakespeare”." 

Anticipându-l până la un punct pe Prospero ca om 
de ştiinţă, Cerimon s-a specializat însă în medicină, 
după cum ne informează el însuşi: 

„E cunoscut 
C-am prins prin studiu taina medicinii; 
Citind pe marii doctori şi eu însumi 
Lucrând pe-acest tărâm...” (1, 2, 31-34). 

Studiul a dat roade, pentru că din spusele celui de 
Al doilea nobil aflăm că a vindecat sute de bolnavi; 
iar noi înşine îl vedem pe scenă readucând-o la viaţă 
pe Thaisa (III, 2, 49-111) după ce îl invocă pe Apollo 
ca patron al învăţăturii (/earning, în interpretarea lui 
Malone).  „Miracol” pentru profani, intervenţia 
salutară a medicului (III, 2, 80-111) este astfel 
explicată de dr. Olaru: 

„Cerimon Îşi dă seama că în cazul Thaisei nu este 
vorba de o moarte reală, ci de una aparentă, de un 
colaps prelungit, invocând pe Esculap /.. / şi 
recomandând o reanimare lentă, utilizând diverse 


77 Kenneth Muir, Op. cit., p. 341. 

procedee: muzică, masaje cu ştergare, căldură, 
aer”. '* 

Pe urmele lui Lorenzo, călugărul filosof, medic şi 
farmacist din Romeo şi Juliela (III, 3, 1-30), şi în 
consonanţă cu concepţiile „naturiste” ale Renaşterii, 
bazate pe Hipocrat din Kos, Dioscoride etc., Cerimon 
acordă o deosebită importantă empirismului 
popular: 

„+... am învățat 
Cu timpul cum să-mi iau într-ajutor 
Slăvitele puteri fireşti ce zac în plante, 
În metale şi în pietre 
Și pot vorbi de orice tulburări 
Sau leacuri din natură...” (ll, 2, 34-38). 

Reţine atenţia relaţia de co/aborare dintre omul de 
ştiinţă şi natură: am luat „într-ajutor” („made 
familiar... to my aid”; variantă posibilă: „m-am 
familiarizat şi l-am familiarizat şi pe ajutorul meu 
/Philemon/ cu...”), în niciun caz însă „am supus 
slăvitele puteri” (traducere germană de K. Simrock) 
sau „smulgând slăvitele puteri” (într-o variantă 
românească). De altfel, ideea armoniei dintre 
microcosm şi macrocosm, a „corespondenţelor” 
este parţial implicată şi în tema „ascultării”, ca în 
versurile în care Pericle se supune stihiilor: „Prea 
rău v-aţi mâniat, luminători!/Vânt, ploaie, trăsnet, 
omul e-o făptură/Ce-n fața  voastră-şi pierde- 
mpotrivirea;/Şi eu v-ascult, c-aşa mi-e dată firea”. 
(II, 1, 1-4). 

Către sfârşitul piesei, Pericle o roagă pe Thaisa să- 


78 Alexandru Olaru, Shakespeare şi psihiatria dramatică. Scrisul 
Românesc, Craiova, 1976, p. 131. 
Șlejănescu-Drăgăneşti 

i spună: 
„Cum ai scăpat cu viață pân-la urmă 
ȘI cui anume, afar' de zei, se cade 
Să-i mulțumesc pentru minunea-aceasta” (V, 3, 
56-68). 

iar Thaisa răspunde: 

„Lui Cerimon, stăpâne-al meu; prin care 
Și-au arătat a lor putere zeii”. (Ibid., 59-60). 

Dar în autoportretul lui Cerimon apropierea omului 
de zei devine o echivalare, în perspectiva îmbinării 
priceperii/ştiinţei cu virtutea: 

„Am socotit întotdeauna 
Virtutea şi priceperea mai sus 
Ca titlul de noblețe sau averea 
Pe care uşuraticii urmaşi 
Le pot mânji sau irosi; pe când 
Celor dintâi li-e dată nemurirea 
Ce face-un zeu din om”. (III, 2, 26-31). 

Virtutea supremă e dragostea, şi nu numai 
dragostea limitată la membrii familiei, ci dragostea 
faţă de oameni, simpatia, compasiunea. Adresându- 
i-se lui Cerimon, A/ doilea nobil spune: „N-aţi 
pregetat la milă /charity/ în Efes” (II, 2, 43-44), iar 
în Epilog Gower reia subliniat îmbinarea virtute- 
pricepere folosind termeni mai specifici, 
dragoste/caritate - învăţătură/ştiinţă: 

„Prin Helicanus vi s-a-nfăţțişat 
Credința, cinstea, cugetul curat. 
Prin veneratul Cerimon, ființa 
Ce pune-n slujba binelui ştiinţa”. (V, 3, 91-94). 

O traducere în proză, deci fără rime de inevitabilă 
încorsetare, e mai fidelă ca substanţă: „Prin 
veneratul Cerimon se arată desluşit/Valoarea din 

totdeauna a iubirii/milei/omeniei cu învățătură ”|the 
worth that learned charity aye wears/. 

Leon D. Leviţchi 


CYMBELINE 
Cymbeline, 1609-1610 


Persoanele 


Cymbeline, regele Britaniei 

Cloten, fiul reginei din prima ei căsătorie 

Posthumus Leonatus, un nobil, soţul Imogenei 

Belarius, un mare dregător, surghiunit, 
ascunzându-se sub numele de Morgan 

Guiderius,  Arviragus, fiii lui Cymbeline, 
ascunzându-se sub numele de Polydor şi Cadwal, 
presupuşii fii ai lui Morgan 

Philario, italian, prieten cu Posthumus 

lachimo, italian, prieten cu Philario 

Un gentilom francez, prieten cu Philario 

Caius Lucius, general al oştilor romane 

Un căpitan roman 

Doi căpitani din oastea britonă 

Pisanio, servitorul lui Posthumus 

Cornelius, doctor 

Doi seniori de la curtea lui Cymbeline 

Doi gentilomi de la aceeaşi curte 

Doi temniceri 

Regina, soţia lui Cymbeline 

Imogena, fiica lui Cymbeline din prima sa 
căsătorie 

Elena, doamna de companie a lmogenei. 

Gentilomi, doamne, senatori romani, tribuni, un 
gentilom olandez, un  gentilom spaniol, un 
prezicător, muzicanti, ofiteri, căpitani, soldati, 
crainici, alti însoțitori 

Duhuri 


Acţiunea se petrece în Britania şi Italia. 
Actul | 
Scena 1 


Britania. Grădina palatului lui Cymbeline. 
Intră doi gentilomi”. 


Întâiul gentilom: 
Toţi umblă încruntaţi - amărăciunea 
Ce l-a cuprins pe rege se vădeşte 
Pe chipuri ca pecetea stelelor 
În firea noastră. 
Al doilea gentilom: 
Dar ce s-a-ntâmplat? 

Întâiul gentilom: 

Păi, fiică-sa, urmaşa lui la tron, 

(Menită pentru fiul văduvei 


79 Începutul scenei introductive (vers. 1-69), considerat specific 
shakespearian. Apare ca un dialog. De fapt, însă, este un monolog 
al Întâiului gentilom ale cărui replici ample sunt dirijate de 
întrebările şi observaţiile celui de al Doilea gentilom. 

Cu care s-a-nsurat) a îndrăgit 
Un gentilom sărac însă destoinic; 
Şi cum s-au cununat, el e proscris 
lar dânsa-ntemniţată. Toţi sunt trişti 
De formă, însă regele, cred eu, 
De-adevărat. 
Al doilea gentilom: 
Adică numai el? 
Întâiul gentilom: 
Şi cel care-a pierdut-o; şi regina 
Ce-o vrea ca noră. Dar curtenii noştri, 
Sub masca-mprumutată de la rege, 
Se bucură în suflet de pricina 
Tristeţii prefăcute. 
Al doilea gentilom: 
Cum aşa? 
Întâiul gentilom: 
Cel ce-a pierdut prinţesa e-un tâlhar 
Nevrednic chiar de vorba cea mai slută. 
lar cel ce-o are (dar n-o are, bietul, 
Fiindcă-i surghiunit) este un om 
Cum nu se află-al doilea; oricând 
Pe-un geamăn presupus l-ar pune-n umbră. 
Socot că-i singurul ce-mbină astfel 
Frumosul cu virtutea. 
Al doilea gentilom: 
Prea îl lauzi... 
Întâiul gentilom: 
După măsură! Ba chiar nu de-ajuns 
Când mă gândesc la meritele lui. 
Al doilea gentilom: 
Îi spune cum? Şi din ce neam coboară? 
Întâiul gentilom: 

Nu ştiu în amănunt; dar tatăl său, 
Sicilius“, a înfruntat romanii 
Cu cinste-alături de Cassibelan; 
Sporindu-i însă faima sub Tenantius"!, 
Acesta i-a dat titluri şi, de-asemeni, 
Porecla Leonatus*?. Cum Sicilius 
Avea alţi doi factori, căzuţi în lupte 
Cu spada sus, şi el era acum 
În vârstă iar durerea de părinte 
ÎI mistuia grozav, s-a prăpădit. 
S-a stins şi-aleasa-i doamnă dându-i viaţă 
Acelui despre care-i vorba. Riga 
Îl ia pe prunc în grija sa, îi spune 
Posthumus Leonatus şi îl creşte, 
Îl face paj, îi dă învăţătura 
Cea mai înaltă-a vremii, iar băiatul 
O soarbe de îndată, precum noi 
Sorbim aer în piept. S-a pârguit 


80 Numele tatălui lui Posthumus, Sicilius, este preluat din cronica 
istoricului Raphael Holinshed. Nu are nicio legătură eu regele 
britonilor Sicilius, care şi-a început domnia în anul 430 î.e.n. 
Menţionarea lui ca tată al lui Posthumus nu contribuie cu nimic la 
definirea cadrului istoric al piesei. _ 
81  Tenantius este istoriceşte tatăl regelui Cymbeline. In 
Cymbeline, Shakespeare latinizează şi alte nume pe care le 
atribuie unor britoni. 

În privinţa numelor italiene, el le păstrează, însă, cu terminația - 
o, un sunet final foarte comun în cazul acestora. 
82 Leonatus este supranumele lui Posthumus - un corespondent 
latin al termenului englez „lion-hearted” (inimă de leu). Porecla i-a 
fost dată de regele Cymbeline în amintirea lui Sicilius, tatăl lui 
Posthumus, căruia regele Tenantius îi acordase acest titlu pentru 
marile sale fapte de vitejie împotriva romanilor care încercaseră să 
cucerească Britania. 

Numele latin Posthumus se dădea la Roma unui fiu născut după 
moartea tatălui. 

În primăvara tinereţii; lucru rar, 
Era iubit şi lăudat la curte: 
Pentru cei tineri, pildă; pentru alţii, 
Oglindă a ţinutei; pentru vârstnici, 
Când o luau razna, bun îndrumător. 
La rându-i, principesa l-a ales 
Pe cel azi surghinuit, şi astfel dânsa, 
Pierzând dreptul la tron, a arătat 
Ce mult îl preţuieşte şi că omul 
Nu-şi are seamăn. 
Al doilea gentilom: 
Il cinstesc din spusa-ţi. 
Dar regele nu are alţi copii? 
Întâiul gentilom: 
Nu, ea e singurul. De vrei să afli, 
A mai avut doi fii, răpiți din casă - 
Cel mare când avea trei ani, cel mic 
Abia în scutece. Nici până astăzi 
N-au dat de urma lor. 
Al doilea gentilom: 
Cât e de-atunci? 
Întâiul gentilom: 
Vreo douăzeci de ani. 
Al doilea gentilom: 
Răpiţi astfel, copiii unui rege! 
Păziţi atât de prost şi căutaţi 
Atât de-ncet! 
Întâiul gentilom: 
Oricât e de ciudat 
Şi-oricât de caraghioasă-i delăsarea, 
Acesta-i adevărul. 
Al doilea gentilom: 
Sunt convins. 

Întâiul gentilom: 
Hai să plecăm - se-apropie Posthumus, 
Regina şi prinţesa. 
(les.) 
(Intră regina, Posthumus şi Imogena.) 
Regina: 
Nu, fata mea; se cleveteşte-ades 
Pe seama maşterelor, însă eu 
Rău n-am să-ţi fac. Deşi îmi eşti captivă, 
O să primeşti chiar de la paznic cheia 
De la odaia-n care stai. Posthumus, 
De-ndată ce-l mai îmblânzesc pe rege, 
Am să te apăr; totuşi, deocamdată 
E-atât de mânios încât mai bine-i 
Să te supui poruncii, luându-ţi scut 
Răbdarea înţeleaptă. 
Posthumus: 
Plec azi, doamnă. 
Regina: 
Primejdia o ştiţi. Deşi stăpânul 
Nu v-a dat voie să vorbiţi, mă plimb 
O clipă prin grădină - prea mi-e milă 
De caznele iubirii ferecate. 
(lese.) 
Imogena: 
Vicleană milă, despot care mângâi 
Unde răneşti! Drag soţ, mânia tatii 
Mă sperie atât doar cât îmi cere 
A unei fiice sfântă datorie*”, 
Dar nu mă tem că m-ar putea lovi. 


83 Datoria supunerii faţă de părinţi este „sfântă”, deoarece este 
conformă cu cea de a cincea din cele zece porunci date omului de 
divinitate, după Biblie. 

Te duc Eu, ţinta ochilor vrăjmaşi, 
Am să m-alin cu gândul că departe 
M-aşteaptă-un giuvaer. 
Posthumus: 
Regina mea! 
Nu plânge, ca să nu fiu bănuit 
De gingăşii ce nu fac nicio cinste 
Unui bărbat. Voi fi cel mai statornic 
Din soţii cari au dat un jurământ. 
Philario, prietenul lui tata, 
(Ne ştim doar din scrisori) mă găzduieşte 
La Roma. Scrie-mi, draga mea, acolo, 
Ca eu să sorb cu ochii orice slovă, 
Chiar de-i venin cerneala. 
(Intră din nou regina.) 
Regina: 
Hai, vă rog. 
De vine regele, mă ia-n răspăr. 
(Aparte.) 
L-aduc încoace; oricând ne certăm, 
Plăteşte scump pentru greşeala mea 
Ca să mă recâştige. 
Posthumus: 
Dacă noi 
Ne-am lua o viaţă-ntreagă bun rămas 
Mereu ar creşte chinul despărțirii“. 
Adio! 
Imogena: 
Nu, te rog, mai stai o clipă. 
Asemeni bun rămas ar fi prea scurt 
Chiar de te-ai duce să te plimbi. Acesta 


84 Scena de faţă aminteşte de scena despărțirii dintre Troilus şi 
Cresida din piesa cu acelaşi titlu (IV, 4). 

A fost olmazul mamei; ia-l, iubite, 
Şi poartă-l pân-te-nsori cu-o altă soaţă 
Când moare lmogena. 
Posthumus: 
Cum cu alta? 
Păstraţi-mi-o pe-aceasta, zei din ceruri! 
Şi braţele-mi uscați de vor cuprinde 
Altă femeie! Tu rămâi aici 
(Îşi pune inelul în deget.) 
Cât am simţire. - Neasemuito, 
Aşa cum ai pierdut nespus, făcând 
Un schimb cu biată sinea mea, tot astfel 
Primesc mai mult în dar. De dragul meu 
să porţi cătuşa dragostei. O pun 
(Îşi încinge brațul cu o brățară.) 
Celei mai scumpe-ntemniţate. 
Imogena: 
Ceruri! 
Când ne vom revedea? 
(Intră Cymbeline, însotit de curteni.) 
Regele, vai. 
Cymbeline: 
Piei, ticălosule! Să nu te văd: 
Cu umbra ta de-mi mai întuneci curtea, 
Eşti mort, otravă-n al meu sânge! 
Posthumus: 
Zeii 
Te aibă-n grijă şi pe cei destoinici 
Ramaşi la curte să-i blagoslovească. 
Mă duc. 
(lese.) 
Imogena: 
Nici chiar împunsătura morţii 

Nu poate fi mai rea. 
Cymbeline: 
Vicleană ziditură, 
În loc să mă susţii, mi-ngreunezi 
Povara anilor. 
Imogena: 
Te rog, stăpâne, 
Nu-ţi face singur rău. Mânia ta 
Mă lasă rece. - Adânca mea restrişte 

A-năbuşit şi teama şi durerea. 

Cymbeline: 
Tot nu mai vrei s-asculţi? Nu ceri iertare? 

Imogena: 

Nu cer nimic cei deznădăjduiţi. 
Cymbeline: 

În loc să fii a prinţului soţie! 

Imogena: 

Har Cerului că nu-s, şi c-am ales 

Un vultur, nu un uliu! 
Cymbeline: 
Ai luat un cerşetor ca-n tronul meu 
S-aşezi ocara. 


Imogena: 
Nu, i-am adăugat 
O strălucire nouă. 
Cymbeline: 
Şarpe! 
Imogena: 
Doamne, 


Din vina ta îmi este drag Posthumus, 
Tu ne-ai crescut alături... Azi e vrednic 
De cea mai bună soaţă - parcă-ntrece 

Chiar preţul ce-l plăteşte. 

Cymbeline: 
Eşti nebună! 
Imogena: 
Aproape - mă-ntremeze cerul! Ah, 
De-aş fi o fată de văcar, iar dânsul 
Fiu al păstorului vecin! 
Cymbeline: 
Neroada! 
(Intră din nou regina.) 
Au fost iar împreună - ai călcat 
Porunca mea. la-o de-aici şi pune-o 
Sub lacăt! 
Regina: 
Nu te-aprinde! Fiică dragă, 
Te linişteşte. - Scumpul meu stăpân, 
Ne lasă-aici iar tu omoară-ţi timpul 
Cum crezi. 
Cymbeline: 
să piardă-un strop de sânge zilnic 
Şi-această nebunie s-o răpună 
Când i-o fi scris. 
(Cymbeline şi curtenii ies.) 
Regina: 
Ruşine! Mai domol! 
(Intră Pisanio.) 
Uite-l pe servitorul tău. - Ce este? 
Pisanio: 
Feciorul vostru mi-a-nfruntat stăpânul 
Cu un pumnal. 
Regina: 
Cum? Vai, nădăjduiesc 
Că n-a ieşit nimica rău dintr-asta. 
Pisanio: 

Putea să iasă, dar stăpânul meu 
Cu dânsul s-a luptat mai mult în joacă, 
Fără aprindere. l-au despărţit 
Curteni aflaţi în preajma lor. 
Regina: 
Mă bucur. 
Imogena: 
Unit cu tata, fiul dumitale 
Loveşte-ntr-un proscris... Vai, ce curaj! 
Aş vrea să fiu cu ei într-un pustiu 
Ca să-l împung cu acul pe acela 
Ce dă-ndărăt! Dar pe stăpânul tău 
De ce l-ai părăsit? 
Pisanio: 
Mi-a spus să plec. 
Nu m-a lăsat să-l însoțesc în port. 
Mi-a scris aici cum cată să v-ajut 
Oricând îmi cereţi. 


Regina: 
Slugă credincioasă 
Ţi-a fost şi pot jura că-n viitor 
Va fi la fel. 
Pisanio: 


Vă mulţumesc smerit. 

Regina (către Imogena): 
să ne plimbăm. 

Imogena (către Pisanio): 

In mai puţin de-un ceas 

Te-ntorci, să stăm de vorbă. Pân-atunci 
Vezi dacă domnul meu s-a îmbarcat. 
Măcar atât să faci. 

(les.) 

Scena 2 


Britania, într-o piaţă publică. 
Intră Cloten cu doi seniori. 


Întâiul senior: Alteță, te-aş sfătui să-ţi schimbi 
cămaşa. După această încleştare grozavă, iese 
aburul din domnia ta aşa cum iese dintr-o jertfă 
proaspătă. Dacă n-o schimbi, trebuie să primeneşti 
aerul pe care-l pierzi, iar cel din afară nu e atât de 
sănătos ca acela care iese din trupul domniei tale. 

Cloten: Îmi schimb cămaşa dacă e plină de sânge. 
L-am scos din luptă? 

Al doilea senior (aparte): De unde! Nici măcar din 
răbdări nu l-a scos. 

Întâiul señior: Scos din luptă? Dacă nu e rănit, 
înseamnă că trupul lui e un schelet descărnat, drum 
liber pentru sabie. 

Al doilea senior (aparte): Sabia lui fugea de 
duşman ca datornicul de oraş, se aţinea tot pe 
drumuri dosnice. 

Cloten: Mişelul nu stătea locului o clipă. 

Al doilea senior (aparte): Cum să stea locului când 
se năpustea mereu asupra ta? 

Întâiul sefiior: Fugea de rupea pământul! Nu-i 
vorbă, înălţimea ta ai şi aşa destul pământ, dar vezi 
că duşmanul, bătând în retragere, îţi lăsa şi 
pământul de sub el. 

Al doilea seriior (aparte): Cam atâtea palme câte 
oceane ai tu. Gogomanii! 

Cloten: Mor de necaz că ne-au despărţit. 

Al doilea senior (aparte): D-apoi eu! Trebuia mai 
întâi să cadă lat ca să vedem cât e de lung nătărăul. 

Cloten: Şi când mă gândesc că dânsa îl iubeşte pe 
individul ăsta şi pe mine mă dă la o parte! 

Al doilea senior (aparte): Dacă este un păcat să 
faci o alegere dreaptă, prinţesa e osândită pe vecie. 

Întâiul sefior: Alteță, întotdeauna ţi-am spus că 
frumuseţea şi mintea ei nu se potrivesc între ele. 
Faţa e luminoasă, dar nu-i luminează mintea. 

Al doilea senior (aparte): Aş! Se fereşte să-i 
lumineze pe nătărăi ca să nu-şi ştirbească razele. 

Cloten: Hai la mine în odaie. Mare păcat că nu s-a 
sfârşit cu o spintecătură. 

Al doilea seriior (aparte): Dacă era spintecat 
dobitocul ăsta, n-ar fi fost niciun păcat. 

Cloten (către al doilea senior): Vii cu noi? 

Întâiul sefiior: Eu merg. 

Cloten: Mergem cu toţii. 

Al doilea seriior: Bine, alteţă. 

(les.) 


Scena 3 


O cameră în palatul lui Cymbeline. 
Intră /mogena şi Pisanio. 


Imogena: 
Să te fi preschimbat pe țărm în steiul 
Ce poate iscodi oricare vas! 
Îmi scrie... - dacă nu primesc răvaşul? 
E ca şi cum iertarea n-ar ajunge 
La un ocnaş! Ce ultime cuvinte 
L-ai auzit rostind? 
Pisanio: 
„Regina mea”! 

Imogena: 
Apoi şi-a fluturat batista? 
Pisanio: 
Da, 

Şi-a sărutat-o. 

Imogena: 
Pânză fără suflet, 
Mai fericită astfel decât mine! 

Şi asta-i tot? 

Pisanio: 


Nu, doamnă, de pe punte”, 

Cât încă-l mai vedeam, îşi flutura 
Mănuşa, pălăria sau batista, 
Trădându-şi chinul, vrând parcă să spună 
Că dorul lui nu s-a desprins de țărm 
În timp ce vasul zboară. 


Imogena: 
Trebuia 
să-l urmăreşti pân-ce ar fi ajuns 
Cât o stăncuţă. 
Pisanio: 
Am făcut întocmai. 
Imogena: 


lar ochii mei s-ar fi umplut de sânge, 
Căznindu-se să-l vadă - tot mai mic, 
Tot mai subţire, ca un vârf de ac, 
Apoi topit ca musculiţa-n aer. 
Numai atunci mi-aş fi desprins privirea, 


85 Dialogul dintre Imogena şi Pisanio aminteşte de descrierea 
scenei despărțirii lui Ceyx de Alcyone, soţia sa, când primul pleacă 
într-o lungă călătorie pe mare pentru a se duce la oracolul din 
Claros (Asia Mică). Povestea tristă a sfârşitului celor doi soţi 
formează subiectul secţiunii a 7-a, Ceyx şi Alcyone, din Cartea a 


11-a din Metamorfozele lui Ovidiu. 

Plângând amar. Dar, bunul meu Pisanio, 
Când vom primi vreo ştire de la el? 
Pisanio: 
Fiţi, doamnă,-ncredinţată că vă scrie 
Cu cel dintâi prilej. 
Imogena: 
Nici bun rămas 
Noi nu ne-am luat - şi mult ce-aş fi dorit 
Cu vorbe-alese să-l împac; să-i spun 
Că la anume ceas, cu-anume gânduri 
Mă-ndrept spre dânsul; ori să-l pun să jure 
Că italiencele nu vor clinti 
Nici dreptul meu, nici cinstea, lui; să-l conjur 
Că-n zori, la prânz şi-n miez de noapte, ruga-i 
S-o-ntâmpine pe-a mea, fiindcă-atunci 
Sunt pentru el în ceruri; sau să-i dau 
Sărutul despărțirii, întrerupt 
De vorbe dulci. Atunci apare tata 
Asemeni crivăţului mânios 
Ce-ngheaţă mugurii. 
(Intră o doamnă de la curte.) 
Doamna: 
Regina, doamnă, 
V-aşteaptă. 
Imogena (către Pisanio): 
Faci întocmai cum ţi-am spus. 
Mă duc la dumneaei. 
Pisanio: 
Să n-aveţi grijă. 
(les.) 

Scena 4 


Roma. O cameră în casa lui Philario. 
Intră Philario, lachimo, un francez, un olandez şi 
un spaniof*. 


lachimo: Crede-mă, domnule, l-am cunoscut în 
Britania; pe atunci era în plin urcuş spre culmea la 
care avea să ajungă. Mă uitam la el, dar, cum să zic, 
fără să mă minunez, deşi opisul marilor lui însuşiri îl 
însoțea peste tot şi-l puteam citi punct cu punct. 

Philario: Vorbeşti despre o vreme când nu era încă 
înzestrat cu ceea ce-l face astăzi să fie cum este pe 
dinafară ca şi pe dinăuntru. 

Francezul: Eu l-am cunoscut în Franţa. lar acolo 
erau destui vulturi care, ca şi el, puteau privi soarele 
fără să clipească. 

lachimo: Şi istoria asta cu însurătoarea! Acum e 
judecat mai curând după meritele fiicei regelui. Aşa 


86 Olandezul şi spaniolul sunt două personaje mute a căror 
prezenţă în scena de faţă nu apare cu nimic justificată. Unii 
comentatori presupun că scena ar mai fi putut conţine unul sau 
două versuri care s-ar fi pierdut. În orice caz, Shakespeare a 
socotit că aceştia doi trebuie să fie îmbrăcaţi ca olandezii şi 
spaniolii tipici, pentru a fi uşor recunoscuţi de spectatori ca atare şi 
nu este exclus ca amândoi să se comporte pe scenă într-o stare de 
ebrietate totală care nici nu le mai permite să vorbească, spre 
hazul spectatorilor - englezii având la acea vreme o părere cât se 
poate de proastă atât despre olandezi cât şi despre spanioli. 

se face că a câştigat o faimă mai mare decât i se 
cuvine. 

Francezul: Mai e şi surghiunul. 

lachimo: Bineînţeles. Faima i-au sporit-o şi mai 
mult cei cari, călăuziţi de flamura prinţesei, deplâng 
acest nenorocit divorţ, chiar dacă jelesc numai ca să 
sprijine cu proptele slaba ei putere de judecată. Păi 
nu? Până şi o baterie uşoară ar fi fost în stare s-o 
dărâme devreme ce s-a însoţit cu un cerşetor, ba şi 
mai rău. Dar cum se face că o să stea la dumneata? 
Şi de unde până unde îl cunoşti? 

Philario: Am fost la oştire împreună cu taică-său şi 
el m-a scăpat de la moarte în mai multe rânduri. 
- Uite-l şi pe briton. Ai grijă să-i ţină de urât 
gentilomi luminaţi ca dumneata, aşa cum merită un 
străin de seama lui. (/ntră Posthumus.) Faceţi 
cunoştinţă cu acest gentilom, un ales prieten al 
meu. Cât preţuieşte vă las să descoperiţi mai târziu 
singuri; să nu vi-l zugrăvesc când e de faţă. 

Francezul: Dacă nu mă înşel, ne-am cunoscut la 
Orleans. 

Posthumus: E adevărat, de atunci ţi-am rămas 
dator pentru curtenie, dator pe viaţă. 

Francezul: Eşti prea drăguţ. Am fost bucuros că te- 
am împăcat cu concetăţeanul meu. Era păcat să vă 
încleştaţi şi să vă ucideţi dintr-o ceartă pentru o 
nimica toată. 

Posthumus: lartă-mă, domnule, pe atunci eram un 
călător tânăr care se purta după capul său şi nu 
ţinea seama de experienţa altora; dar chiar acum, 
când judec mai bine (nu-mi luaţi în nume de rău 
lauda de sine), îndrăznesc să spun că nu apăram 
chiar o nimica toată. 

Francezul: Se poate, dar, oricum, nu se cădea ca 
într-o asemenea ceartă să hotărască săbiile, mai 
ales între doi oameni ca voi. Urmarea ar fi fost 
moartea unuia sau a amândurora. 

lachimo: Putem şti şi noi din ce s-au luat la harţă? 

Francezul: Cum de nu, a fost o ciocnire în văzul 
tuturor şi am s-o descriu fără niciun fel de părtinire. 
Seamănă cu cearta noastră de aseară, când fiecare 
şi-a lăudat frumoasele din ţara sa. Acest domn a 
susţinut - şi era gata chiar să-şi apere spusele cu 
sabia - că iubita lui e mai frumoasă şi mai virtuoasă, 
mai cinstită, mai neprihănită, statornică şi 
desăvârşită şi mai puţin supusă ispitei decât oricare 
dintre cele mai de laudă doamne de la noi din 
Franţa. 

lachimo: Ori doamna aceea nu mai este în viaţă, 
ori părerea domnului s-a mai schimbat. 

Posthumus: Dumneaei îşi păstrează virtutea tot 
aşa după cum eu îmi păstrez părerea. 

lachimo: Doar n-o să spui că le întrece pe 
italiencele noastre! 

Posthumus: Dacă m-ar înfrunta acum cineva ca 
atunci în Franţa, tot nu m-aş abate o iotă de la ceea 
ce am spus, cu toate că mă socotesc mai degrabă 
închinătorul, nu iubitul ei. 

lachimo: „La fel de frumoasă şi de virtuoasă” şi 
încă ar fi o comparaţie prea frumoasă pentru oricare 
doamnă din Britania. Chiar dacă doamna dumitale 
le-ar întrece pe cele pe care le-am cunoscut tot aşa 
cum diamantul dumitale străluceşte mai puternic 
decât multe diamante pe care le-am văzut vreodată, 
n-aş putea crede că le depăşeşte pe multe prin 
virtute; dar eu nu am văzut cel mai de preţ diamant 

din câte sunt şi nici dumneata n-ai văzut-o pe cea 
mai virtuoasă doamnă. 

Posthumus: O laud după cum o preţuiesc; după 
cum preţuiesc şi diamantul. 

lachimo: Şi cât de mult îl preţuieşti pe acesta? 

Posthumus: Mai presus de toate comorile lumii. 

lachimo: Ori neasemuita dumitale doamnă a 
murit, şi atunci bineînţeles, preţuieşte mai mult 
diamantul, ori o preţuieşti mai prejos decât un lucru 
mărunt de care se bucură o lume întreagă. 

Posthumus: Greşeşti: diamantul poate fi vândut 
sau dăruit. E cumpărat de cineva care are destui 
bani pentru târg sau primit de cineva cu destule 
înzestrări pentru un asemenea dar. lar dânsa nu 
poate fi cumpărată. E un dar al zeilor. 

lachimo: Pe care ţi l-au dat zeii? 

Posthumus: Care, cu voia zeilor, o să rămână al 
meu. 

lachimo: S-o stăpâneşti sănătos; dar vezi că prin 
iazurile vecine poposesc răţoi veniţi de aiurea. Şi 
inelul dumitale poate fi furat; aşa că din aceste două 
comori fără preţ, una e supusă ispitei iar cealaltă 
supusă ghinionului. Un hoţ dibaci sau un curtean 
desăvârşit (adică şi iute de mână) s-ar încumeta să 
le câştige pe amândouă. 

Posthumus: În Italia dumitale nu se află un 
curtean atât de desăvârşit încât să facă de ocară 
cinstea doamnei mele. Cât despre hoţi, nu mă 
îndoiesc că aveţi destui; dar nu mă tem nici pentru 
inel. 

Philario: Să ne oprim aici, domnilor. 

Posthumus: Bucuros. Îi mulţumesc din inimă 
acestui nobil sefior că nu mă socoteşte un străin. 

Ne-am împrietenit de la început. 

lachimo: Dacă aş putea schimba cu frumoasa 
dumitale de cinci ori mai multe cuvinte decât am 
schimbat noi, aş câştiga-o de partea mea. lar dacă 
aş putea ajunge la ea acasă, cinstea ei s-ar preda. 

Posthumus: Cu neputinţă! 

lachimo: Sunt gata să zălogesc jumătate din 
averea mea împotriva inelului dumitale, deşi, după 
mine, aceasta face mai mult. Dar rămăşagul îl fac 
nu atât împotriva renumelui doamnei cât împotriva 
încrederii ce i-o arăţi ei. lar ca să înlătur orice 
bănuială de jignire, sunt gata să încerc să 
ademenesc oricare altă femeie. 

Posthumus: Te amăgeşti cu vorbe peste măsură 
de semeţe. Încercările dumitale, sunt încredinţat, 
vor întâmpina ceea ce merită. 

lachimo: Adică? 

Posthumus: Împotrivire - deşi astfel de încercări, 
cum le spui, cer mai mult: pedeapsă. 

Philario: Ajunge, domnii mei. Aţi început fără 
veste, sfârşiţi la fel. Şi căutaţi, vă rog, să vă 
cunoaşteţi mai bine unul pe altul. 

lachimo: Pentru a dovedi ce am spus ar fi trebuit 
să pun în joc întreaga mea avere, ba chiar şi averea 
vecinilor! 

Posthumus: Şi pe care anume doamnă ai dori s-o 
ispiteşti? 

lachimo: Pe a dumitale, devreme ce o socoteşti 
atât de credincioasă. Pun rămăşag zece mii de 
ducați împotriva inelului ce-l porţi. Dacă-mi dai 
câteva rânduri cu care să pot pătrunde la curtea 
unde locuieşte, două întrevederi cu prinţesa îmi sunt 
de ajuns ca să-ţi aduc cinstea pe care ţi-o închipui 

atât de bine păzită. 

Posthumus: Împotriva aurului dumitale pun tot 
atâta aur şi eu! La inelul acesta ţin la fel de mult ca 
şi la degetul pe care-l port, e o parte din mine. 

lachimo: Te-ai apropiat de catehismul meu - te-ai 
înţelepţit. Chiar dacă ai cumpăra cu un milion 
dramul de carne femeiască, tot n-ai putea-o feri de 
stricăciune. Dar văd că-ţi lipseşte cu desăvârşire 
evlavia - ţi-e frică. 

Posthumus: Spui vrute şi ne vrute din obişnuinţă; 
sper să-ţi fie mai cinstite gândurile. 

lachimo: Ştiu ce spun şi sunt gata să îndeplinesc 
ce-am făgăduit, jur. 

Posthumus: Da? Atunci îţi împrumut inelul până 
când te întorci. Semnăm învoiala cum se obişnuieşte 
după lege. Virtutea doamnei mele e mai presus de 
toate gândurile dumitale mârşave. Foarte bine, 
primesc provocarea. Poftim inelul“. 

Philario: N-am să îngădui un astfel de rămăşag! 

lachimo: L-am încheiat, pe zeii cerului! Dacă nu-ți 
aduc destule dovezi că m-am înfruptat din 
farmecele doamnei, cei zece mii de ducați ai mei 
precum şi inelul sunt ai dumitale. Dacă mă înapoiez 
lăsând-o neprihănită aşa cum crezi că este, atunci 
dumneaei, odată cu giuvaerul ăsta şi cu aurul meu ţi 
se cuvin fără doar şi poate. Aceasta însă cu condiţia 
să-mi dai recomandarea de a putea ajunge 
nestingherit în preajma prinţesei. 

Posthumus: Primesc! Să întocmim actele. Dar pun 
şi eu o condiţie: dacă duci aventura la bun sfârşit şi- 
mi dovedeşti convingător că ai izbutit, nu mai sunt 
duşmanul dumitale, pentru că doamna nu mai este 


87 ÎI dă probabil lui Philario. 

vrednică de cearta noastră. Dacă însă ea nu se lasă 
cucerită şi dumneata nu poţi dovedi că m-a trădat, 
atunci va trebui să răspunzi cu spada în mână 
pentru părerile jignitoare pe care le-ai rostit cât şi 
pentru încercarea de a o necinsti. 

lachimo: Dă mâna, ne-am înţeles. Întărim legal 
învoiala iar eu plec neîntârziat în Britania pentru ca 
nu cumva, judecând dumneata mai la rece, să nu-ţi 
schimbi gândul. Mă duc după bani, apoi aşternem 
pe hârtie prevederile celor două rămăşaguri. 

Posthumus: Prea bine. 

(Posthumus şi lachimo ies.) 

Francezul: Crezi că vor duce lucrurile până la 
capăt? 

Philario: Da. lachimo nu se lasă. Să mergem după 
ei. 

(les.) 


Scena 5 


Britania. O încăpere în palatul lui Cymbeline. 
Intră regina, doamne de onoare şi Cornelius. 


Regina: 
Nu, rupeţi florile cât mai e rouă. 
Mai iute. Cine le-a-nsemnat? 
Prima doamnă: 
Eu, doamnă. 
Regina: 
Plecaţi. 
(Doamnele ies.) 
Ei, doctore, ce droguri mi-ai adus? 

Cornelius: 


~ 155 — 


Opere Complete Volumul 8 
Aici sunt toate, Înălţimea-voastră. 
(Îi dă o lădiţă.) 
Dar, rogu-vă - şi nu vă supăraţi, 
Mă-ndeamnă conştiinţa să vă-ntreb; 
De ce mi-aţi poruncit să vin aici 
Cu-aceste doctorii otrăvitoare 
Ce-aduc o moarte netăgăduită 
Chiar dacă e înceată? 
Regina: 
Mult mă mir 
De întrebare! Nu ţi-am fost elevă 
Atâta vreme? Nu m-ai învăţat 
să fac parfumuri, să le limpezesc, 
Să le păstrez? Şi leacurile mele 
Chiar regele nu mi le cere-adesea? 
Şi cum am propăşit (doar nu-ţi închipui 
Că m-a-ndrumat satana), nu-i firesc 
Să-nvăţ şi alte lucruri? Vreau să văd 
Cum pot înrâuri aceste droguri 
Făpturile nevrednice de ştreang 
(Nu oamenii!), să le încerc puterea, 
Să caut leacuri împotriva lor 
Şi să le dau de rost. 
Cornelius: 
Asemeni studii 
Vă-nvârtoşează inima; şi-apoi, 
Tot cercetând urmările otravei, 
să nu vă-mbolnăviţi. 
Regina: 
O, fii pe pace. 
(Intră Pisanio.) 
(Aparte.) 
Lingău netrebnic, am să-ncep cu tine - 

Ţii cu stăpânul, iar pe fiul meu 
ÎI duşmăneşti... 
(Tare.) 
Ce faci, Pisanio? - 
Eşti liber. 
Cornelius (aparte): 
Te cam bănuiesc, cucoană. 
Oricum, te-mpiedic de la rele. 
Regina (către Pisanio): 
- O vorbă. 
Cornelius (aparte): 
Nesuferita - crede că i-am dat 
Otrăvuri ce ucid domol. Ştiu bine 
De ce e-n stare cugetu-i murdar 
Şi tocmai lui să i le-ncredinţez? 
Fierturile acestea doar un timp 
Intunecă şi amorţesc simţirea. 
Se poate să le-ncerce mai întâi 
Cu câinii şi pisicile, apoi 
Să meargă mai departe; dar primejdii 
Nu se ascund în moartea-nşelătoare. 
Într-un târziu, strivitul duh al vieţii 
Va învia! O-nşel, dar amăgind-o, 
Eu sprijin cinstea. 


Regina: 
Doctore, eşti liber. 
Te chem dacă-i nevoie. 
Cornelius: 
Mă închin plecat. 
(lese.) 


Regina (către Pisanio): 
Mai plânge, spui? Tot nu s-a liniştit? 
Tot nu se-nduplecă şi nebunia 

O stăpâneşte? Vezi, nu te lăsa! 


Când ai să-mi spui că mi-a-ndrăgit băiatul, 
O să-ţi răspund că eşti la fel de mare 
Ca şi stăpânul tău, mai mare încă! 
Norocul lui a amuţit, iar faima 
l-e şubredă. Nu poate să se-ntoarcă, 
Nici să rămână-acolo unde este. 
Să. Plece într-alt loc? Ar însemna 
Doar să-şi strămute chinul în zadar 
Căci fiecare zi dărâmă-ntr-însul 
Ce-a-nfiripat în ziua dinainte. 
Caţi sprijin într-un om care,-aplecat, 
Se prăbuşeşte şi prieteni n-are 
Nici să-l susţină? 
(Regina scapă lăcrița, Pisanio o ridică.) 
Nu ştii ce ridici. 
Sunt leacuri minunate - ţi le dau 
Pentru osârdie. Le-am pregătit 
Eu însămi şi cu ele în cinci rânduri 
Pe rege de la moarte l-am scăpat. 
Nimic nu întremează-atât de iute. 
Hai, ia-le, chezăşie pentru tot 
Ce-am să-ţi mai pregătesc. Stăpânei tale 
Arată-i ca din parte-ţi ce-o aşteaptă. 
Ţi-e teamă, înţeleg, să-ţi schimbi credinţa. 
Dar judecă: stăpână nu ţi-o schimbi 
lar fiul meu îţi va purta de grijă. 
Pe rege am să-l pun să te înalțe; 
Eu, mai ales, te voi plăti regeşte. 
să vină doamnele. Şi... ia aminte! 
(Pisanio iese.) 
Nu-l cumperi, blestematul! E viclean 
Şi la Posthumus ţine-atât de mult 

Că-ntr-una-i aminteşte Imogenei 
Îndatoririle de soaţă. Ha! 
De bea tâlharul leacul, ea va pierde 
Pe cel din urmă crainic al iubirii; 
Ea însăşi o să-l guste negreşit, 
De nu se cuminţeşte. 
(Intră din nou Pisanio cu doamnele de la curte.) 
Le-aţi adus? 
Aglicea, primula şi toporaşii 
Le duceţi în iatacul meu. - Pisanio, 
Cu bine. Nu uita ce-am spus. 
(Regina şi doamnele ies.) 
Pisanio: 
Se poate? 
Eu să-mi trădez stăpânul? Nu! Mai bine 
Mă-nec! Atât pot face pentru tine. 
(lese.) 


Scena 6 


Britania. O altă încăpere în palatul regelui. 
Intră /mogena. 


Imogena: 
Un tată crud, o maşteră vicleană, 
Un tâmp curtând o doamnă-al cărei soţ 
E surghiunit - ah, soţule, cunună 
A dorurilor mele! Cât îndur... 
Eram, vai, fericită dacă hoţii 
M-ar fi răpit ca şi pe fraţii mei! 
Cumplită e neîmplinirea râvnei 
Când ţinta e prea sus; blagosloviţi 
Sunt cei mărunți şi cari se-ndestulează 

Cu mici plăceri. - Cine-i? 
(Intră Pisanio şi lachimo.) 
Pisanio: 
Un domn din Roma 
De la stăpânul meu scrisori v-aduce. 
lachimo: 
De ce, domniţă, v-aţi schimbat la faţă? 
E bine prea cinstitul Leonatus 
Şi vi se-nchină. 
(Îi dă o scrisoare.) 
Imogena: 
Mulţumesc frumos. 
Sunteţi binevenit. 
lachimo (aparte): 
Fără cusur e ce zăreşte ochiul! 
Dacă se-arată astfel şi la minte, 
E o minune-ntre minuni, e phoenix, 
lar eu pierd rămăşagul. Cutezanţă, 
Ajută-mă! Din creştet până-n tălpi 
Mă înarmează! Altfel lupt ca parții” 
Ce nu se lasă nici atunci când fug. 
Imogena (citeşte): „E un om ales şi îi sunt adânc 
îndatorat pentru prietenia pe care mi-o arată. 
Primeşte-l cum se cuvine, fii la înălțime. ” 
Imogena: 


88 Arcaşii călăreţi din Parţia erau vestiți pentru tactica lor de luptă. 
După ce îşi slobozeau săgețile asupra duşmanului, ei părăseai în 
goană mare câmpul de luptă pentru a evita o ciocnire corp la corp. 
Intorşi în şa, continuau însă să tragă cu arcul asupra inamicilor 
care porneau în urmărirea lor, astfel încât aceştia nu se puteau 
apropia de ei. 

Prin comparaţia sa cu parții, lachimo vrea să spună că în cazul 
când va fi învins de Imogena în lupta pe care o începe împotriva 
ei, el va continua să folosească mijloace indirecte pentru a-şi 

Atât doar cu glas tare am citit. 
Ce-a mai rămas îmi încălzeşte însă 
Străfundul inimii. Prea vrednic domn, 
Vă spun „bine-aţi venit” şi-aceste vorbe 
Le voi adeveri în chip de gazdă. 
lachimo: 
Vă mulţumesc, frumoasă doamnă. Cum? 
Bărbaţii sunt nebuni? Le-a dat ochi firea 
Să vadă bolta şi bogatul rod 
Al mării şi pământului, să poată 
Deosebi, sus, stelele aprinse, 
Jos, pe nisipul socotit în cer, 
Un fir îngemănat, însă nu pot, 
Cu-asemenea unelte preţioase, 
Distinge-ntre frumos şi urâciune? 
Imogena: 
Ce vă uimeşte-atât? 
lachimo: 
Nu, vinovat 
Nu este ochiul. Chiar şi pavianul 
Alege maimuţica arătoasă 
Şi cu grimase-alunge pe cea slută. 
Nici judecata - până şi-un nătâng 
Se-nţelepţeşte-n faţa frumuseţii. 
Nici pofta. Întâlnind desăvârşirea, 
Murdarul gând, îngreţoşat de sine, 
Îneacă-n vărsături dorinţa. 
Imogena: 
Nu te-nţeleg... 
lachimo: 
Dorinţa nesăţioasă, 
Butoiul fără fund*”, da, pofta care 


89 Aluzia pare a fi la butoiul danaidelor, o referire foarte comună 

Întâi înghite-un miel, apoi tânjeşte 
După lături. 
Imogena: 
Ce ai, iubite domn? 
Ţi-e bine? 
lachimo: 
Bine, doamnă, mulţumesc. 
(Către Pisanio.) 
Te rog, mergi la valetul meu şi spune-i 
să mă aştepte unde l-am lăsat. 
E cam ţâfnos şi n-a mai fost pe-aici. 
Pisanio: 
Da, domnule, mă duc să-i dau bineţe. 
(lese.) 
Imogena: 
Şi zici că soţul meu e sănătos? 
lachimo: 
Da, doamnă. 


în literatura Renaşterii. 

Conform legendei din mitologia clasică, Danaus era regele Libiei 
şi fratele geamăn al lui Aegyptus, regele Egipt-ului. Tatăl lor era 
fiul zeului Poseidon (Neptun). Aegyptus avea cincizeci de fii iar 
Danaus cincizeci de fiice, cunoscute sub numele de Danaide. Când 
copiii celor doi fraţi crescuseră, Danaus află că fratele său urmărea 
să-i ia tronul, aşa că fugi împreună cu fiicele sale la Argos în 
Peloponez, unde fu ales rege. Cei cincizeci de fii ai lui Aegyptus 
veniră însă la el şi-i cerură în căsătorie pe cele cincizeci de fiice. 
Temându-se să-i refuze, Danaus consimţi, dar dădu fiicelor sale 
câte un pumnal cu porunca să-şi ucidă fiecare soţul în noaptea 
nunţii. Danaidele se conformară, afară de una singură dintre ele, 
care îşi salvă soţul. Acesta, însă, îşi răzbună fraţii ucigându-l pe 
Danaus. 

Pentru fapta lor, Danaidele au fost condamnate în Infern să 
umple cu apă un butoi cu fundul de sită, - după unii poeţi, fără 
fund. Din această situaţie s-a născut ideea unei munci zadarnice şi 
chinuitoare efectuată la infinit. 

Imogena: 

Nădăjduiesc că-i vesel? 
lachimo: 

Foarte vesel. 
N-avem străin mai plin de voie bună, 
Mai pus pe ghiduşii. L-au poreclit 
Britonul cel petrecăreţ. 


Imogena: 
Aici 
Mai mult era-ntristat, adeseori 
Fără temei. 
lachimo: 


Eu trist nu l-am văzut. 
La Roma i-e prieten un monsieur 
Îndrăgostit grozav de-o tinerică 
Rămasă-n Galia. Sărmanul om! 
Cum scoate hornul fum, el scoate ofuri, 
În timp ce uşuraticul briton 
(Adică Leonatus) hohoteşte 
Şi strigă: „Păi să nu te strici de râs 
Când vezi că un bărbat care cunoaşte 
Din pilde, cărţi, şi chiar din viaţa lui 
Ce e femeia, cât de schimbătoare.-i, 
În ceasuri de răgaz mai că se stinge 
De dorul jugului?” 
Imogena: 
Aşa vorbeşte? 
lachimo: 
Da, doamnă, prăpădindu-se de râs. 
E un desfăt s-auzi cum pe franţuz 
Îl ia peste picior; însă cu stângul 
Mai calcă şi destui bărbaţi. 
Imogena: 

El, nu. 
lachimo: 
A, nu! Dar pentru-al cerurilor har 
Nu-i recunoscător de-ajuns. Primit-a 
Alese însuşiri şi, cu prisos, 
Pe-ale domniei tale, bunul lui. 
Sunt uluit, dar mi-e şi milă... 


Imogena: 
Milă? 
De cine? 
lachimo: 
De-amândoi. 
Imogena: 


Zău? Şi de mine? 
Cum mă priveşti! Ce vezi pe chipul meu 
Ca să te-nduioşeze? 


lachimo: 
Vai! Să fugi 
De raza soarelui. Să te mângâie 
Un muc aprins în temniţă! 
Imogena: 


Te rog, 

Răspunde-mi desluşit: de ce ţi-e milă? 

lachimo: 
Fiindcă alţii se înfruptă 
(Era să spun) îşi stăpânesc... nu, zeii 
Să judece, nu eu. 
Imogena: 
Parcă ai şti 
Ceva ce mă priveşte. Spune - răul 
Ce-i numai presupus doare mai mult 
Ca răul cunoscut; te-mpaci cu el 
Sau cauţi leacul. Spune-mi ce anume 

Îţi dă frâu liber dar şi te-nfrânează? 
lachimo: 
Dac-aş putea cu buzele s-ating 
Acest obraz, această mână care 
Iti smulge jurăminte de credinţă! 
Să stăpânesc tot ce-mi îmbie ochii! 
Şi blestemat să fiu dacă sărut 
Cocotele cu buze mai tocite 
Ca treptele de urcă-n Capitoliu”; 
Dacă strâng mâini scorţoase de atâta 
Corvoadă strâmbă; dacă mă atrag 
Privirile furişe-atunci când ochiul, 
Negrăitor, aruncă-un luciu palid 
Ca licărele mucului hrănit 
De seul puturos. Chinuri drăceşti 
Pentru asemeni rătăciri! 
Imogena: 
Mă tem 
Că a uitat Britania stăpânul meu. 
lachimo: 
Cum s-a uitat pe el. Aş fi tăcut - 
Trădarea lui vorbeşte de la sine - 
Dar farmecul domniei tale-a smuls 
Mărturisirea mutului meu cuget. 
Imogena: 
Nu vreau să mai aud. 
lachimo: 
Suflet curat! 
Durerea ta m-a-mbolnăvit de milă! 
O doamnă fără seamăn de frumoasă, 


90 Aluzie la cele o sută de trepte ducând la templul lui Iupiter de 
pe colina Capitoliului din Roma, tocite de marele număr al 
credincioşilor care urcau a templul tatălui şi regelui zeilor. 

Moştenitoare-a unui tron ce-ar da 
Celui mai mare dintre regi o ţară 
Întinsă ca a lui, s-o pună-alături 
De târfele plătite cu bănet 
Din sipetele ei, de-otrepe care 
Prăsesc, în schimbul aurului, frenţea 
Şi otrăvesc otrava! Te răzbună! 
Altminteri ori nu-ţi e regină mama, 
Ori stirpea ţi-o trădezi. 
Imogena: 
să mă răzbun? 
Dar cum? Chiar dac-ar fi adevărat 
Ce-am auzit, - dar inima nu crede, - 
Nu mă pripesc. Chiar dacă este astfel, 
Cum pot să mă răzbun? 
lachimo: 
Eu n-aş răbda 
să mă-nfăşor ca flamenul Dianei 
În reci cearşafuri, pe când el petrece 
Cu scârbele pe banii dumitale. 
Răzbună-te! Sunt dintr-un neam mai bun 
Decât acela ce te-a părăsit 
Şi-s gata să-ţi robesc plăcerii dulci, 
lubindu-te statornic şi în taină. 


Imogena: 
Pisanio! 
lachimo: 
Mă leg printr-un sărut. 
Imogena: 


În lături! Prea-ndelung te-am ascultat. 
De-ai fi cinstit, îmi povesteai acestea 
Dintr-un imbold curat, nu pentru-un ţel 
Urât şi îndrăzneţ. Nedreptăţeşti 


~ 166 ~ 


William Shakespeare 
Un gentilom străin de tot ce-ai spus 
Ca tu de cinste şi ai cutezanţa 
să-nfrunţi o doamnă pentru care eşti 
Scârbos ca diavolul. Pisanio! 
Părintele meu, regele,-o să afle 
Ce-ai îndrăznit să faci. Dacă socoate 
Că-i potrivit ca un străin obraznic 
La curtea lui să târguiască-ntocmai 
Ca-n lupanarul Romei şi pe faţă 
Să ne vorbească de mârşavu-i gând, 
Atunci palatul nu-i e drag şi fiica 
Nu şi-o cinsteşte. Hei, Pisanio! 
lachimo: 
Te fericesc, Posthumus! Recunosc: 
Crezând în tine astfel, doamna este 
Prea vrednică de-a ta statornicie 
lar darurile tale-s pe măsura 
Credinței ce ţi-o poartă. Vă doresc 
Ani mulţi şi fericiţi, soţie-aleasă 
A celui mai destoinic om, sortit 
Măriei voastre numai. Cer iertare 
Că v-am vorbit aşa, însă am vrut să ştiu 
Pe ce vă-ntemeiaţi credinţa voastră. 
Acum adeveresc că Leonatus 
E cel ce este, rennoit prin mine: 
Un gentilom perfect, un vrăjitor 
Al inimilor. 
Imogena: 
Pari să te căieşti. 
lachimo: 
E ca un zeu ce-adastă printre oameni; 
Un fel de nimb al cinstei îl înalţă 
Deasupra muritorilor. Alteță, 

Să nu vă supăraţi c-am cutezat 
să vă încerc cu vorbe care până la urmă 
Au dovedit înţelepciunea voastră 
Când v-aţi ales un soţ fără cusur. 
V-am ispitit de dragul lui, dar văd 
Că zeii v-au creat, nu ca pe alţii, 
Ispitei nesupusă. Cer iertare. 
Imogena: 
Prea bine. Pot să vă ajut la curte? 
lachimo: 
Vă mulţumesc. Aproape că uitasem - 
Vă cer o mică-ngăduinţă, totuşi 
De-nsemnătate pentru noi, cari suntem 
Legaţi de-o învoială: soţul vostru, 
Eu însumi, câţiva nobili... 
Imogena: 
Ce anume? 
lachimo: 
Noi, doisprezece gentilomi din Roma - 
Un evantai în care Leonatus 
E cea mai mândră pană - ne-am gândit 
Să-i facem împăratului un dar. 
Am fost rugat din Franţa să i-l cumpăr: 
Măiastră-argintărie şi odoare 
De-aleasă lucrătură şi scump preţ. 
Cum sunt străin, aş ţine să le ştiu 
Într-un ungher ferit. V-ar supăra 
S-adăpostiţi comoara? 
Imogena: 
Cu plăcere. 
Chezaşă-mi pun onoarea că va fi 
Păzită-n lege. Întrucât la mijloc 
E şi bărbatul meu, o voi păstra 

La mine în alcov. 
lachimo: 
E într-un cufăr 
Lăsat în grija oamenilor mei. 
Cu voia voastră am să vi-l trimit 
Doar peste noapte. Mâine plec. 
Imogena: 
O, nu! 
lachimo: 
Zău, trebuie, căci prelungind şederea 
Nu-mi ţin cuvântul dat. Din Galia 
Am străbătut o mare doar să-mi ţin 
Făgăduiala c-am să vă cunosc. 
Imogena: 
Vă mulţumesc, prea mult v-aţi ostenit. 
Dar nu plecaţi chiar mâine. 
lachimo: 
Nu se poate. 
Vă rog de-aceea încă de cu seară 
Să-i scrieţi lui Posthumus. Şi aşa 
Am zăbovit cu darul. 
Imogena: 
O să-i scriu. 
Trimiteţi cufărul. Va fi păzit 
Şi-napoiat întreg. Umblaţi cu bine. 
(les.) 


Actul Il 
Scena 1 


Britania. În faţa palatului lui Cymbeline. 
Intră C/oten şi doi seriiori. 

Cloten: Ce noroc porcesc pe neisprăvitul ăla! Auzi, 
tocmai când bila mea alerga drept spre ţintă, mi-o 
pocneşte bila ăstuia şi, haţ! Mi-au zburat o sută de 
lire ca nimica! lar scârnăvia, maimuţoiul dracului, 
mă ia şi la trei păzeşte pentru că de ce înjur, auzi, 
de parcă aş fi împrumutat înjurăturile de la el şi n- 
am dreptul să ocărăsc cât îmi place! 

Întâiul sefior: Şi ce-a câştigat? Domnia-ta i-ai 
spart capul cu bila. 

Al doilea senior (aparte): Dacă avea tot atâta apă 
la cap ca acela care i-a spart ţeasta, i s-ar fi scurs 
toţi creierii. 

Cloten: Când unui gentilom îi vine să înjure, se 
cuvine oare ca vreunul din cei de faţă să-i reteze 
sudalmele? 

Al doilea señior: Fireşte că nu, alteţă! (Aparte.) 
Dar nici să-i ciuntească urechile de măgar. 

Cloten: Ce porc de câine! Să mai ceară şi 
satisfacţie! Măcar dacă era de teapa mea! 

Al doilea senior (aparte): Adică la fel de tâmpit ca 
tine. 

Cloten: Nimic nu mă supără mai rău ca teapa 
înaltă de care ţin, dea ciuma-ntr-însa! Mai bine nu 
mă năşteam atât de nobil. Pentru că maică-mea e 
regină, nimeni nu îndrăzneşte să se bată cu mine. 
Orice prostovan se poate măsura cu cine pofteşte, 
iar eu trebuie să păşesc ţanţoş în sus şi în jos ca un 
Cocoş de care nu cutează să se apropie careva. 

Al doilea seriior (aparte): Eşti clapon, nu cocoş, 
chiar dacă faci „cucurigu” şi ai o creastă gogonată. 

Cloten: Ce-ai spus? 

Al doilea senior: Că nu se cade ca înălţimea 

voastră să vă bateţi cu orice mitocan pe care l-aţi 
jignit. 

Cloten: Bineînţeles că nu; dar se cade ca eu să-i 
jignesc pe cei mai prejos de mine. 

Al doilea seriior: E numai dreptul înălţimii voastre. 

Cloten: Păi eu ce zic? 

Întâiul sefior: Aţi aflat că astă-noapte a sosit la 
curte un străin? 

Cloten: Un străin - şi eu să nu ştiu? 

Al doilea señior (aparte): Nu ştii nici măcar că eşti 
un netot. 

Întâiul sefior: E italian şi se spune că e prieten cu 
Leonatus. 

Cloten: Aud? Cu Leonatus, nemernicul surghiunit? 
Înseamnă că e tot un nemernic, orice ar fi el. Cine ti- 
a spus despre italianul ăsta? 

Întâiul sefiior: Unul din pajii înălţimii voastre. 

Cloten: Se cade oare să mă duc să-l văd? Nu mă 
înjosesc? 

Al doilea sefior: Nu vă puteţi înjosi, înălţimea 
voastră. 

Cloten: Ar fi şi greu, ai dreptate. 

Al doilea senior (aparte): Adică nu se mai poate 
înjosi - boul e pe ultima treaptă a tâmpeniei. 

Cloten: Veniţi cu mine, vreau să dau ochi cu 
italianul. Ce-am pierdut azi la jocul cu bile, câştig 
diseară de la el. Haideţi! 

Al doilea señior: 

V-ajung din urmă, înălţimea-voastră. 

(Cloten şi întâiul senator ies.) 

Să nască un asemeni dobitoc 
Vicleana diavoliţă? O femeie 
A cărei minte sfarmă orice piedici 

lar fiul nu e-n stare să adune 
Nici doi cu trei. Vai, biată Imogena, 
Cât suferi! Tatăl, rob al soaţei lui, 
Ea, maştera, urzind la orice pas 
Şi peţitorul, care e mai groaznic 
Decât surghiunul scumpului tău soţ, 
Toţi s-au unit să vă despartă! Cerul 
Te întărească-n cinste, să nu surpe 
Al minţii tale templu-ales, iar voi, 
Viteazul tău proscris, cu tine-odată', 
Să stăpâniţi acest frumos regat! 

(lese.) 


Scena 2 


Alcovul Imogenei. Într-un colţ se află cufărul. 
Imogena, culcată, citeşte. Intră £E/ena, doamna de 
companie a lmogenei. 


Imogena: 

Cine-i? Elena, tu eşti? 
Doamna: 

Eu, stăpână. 
Imogena: 
Ce oră e? 

Doamna: 

Aproape miezul nopţii. 
Imogena: 


Citesc de vreo trei ceasuri, mă dor ochii, 
Îndoaie fila unde am rămas. 
Mergi şi te culcă, însă lumânarea 
O laşi aici, aprinsă. Dacă poţi 
să te trezeşti la patru, să mă scoli. 

Mă fură somnul. (Doamna iese.) Zei, mă ocrotiţi 
De iezme şi ispititorii nopţii, 
Vă conjur! 
(Adoarme. lachimo iese din cufăr.) 
lachimo: 
Greierii cântă, oamenii trudiţi 
Se întremează-n somn. E ceasul când 
Tarquiniu™ a păşit tiptil pe stuf” 
'Nainte de-a trezi neprihănirea 
Ca să o frângă. Cytheraea”, 


91 Tarquiniu este Tarquinius Sextus, fiul ultimului rege al Romei, 
numit Tarquinius Superbus, a cărui domnie s-a caracterizat prin 
abuzuri şi tiranie. Conform legendei istorice, Tarquinius Sextus, 
profitând de lipsa vărului său din Roma, s-a strecurat noaptea în 
casa acestuia şi i-a necinstit soţia, pe Lucreția. Imediat după ce 
Sextus i-a părăsit casa, Lucreția şi-a chemat soţul şi tatăl şi după 
ce le-a relatat cele întâmplate şi le-a cerut să o răzbune, s-a 
sinucis. Îndureraţi şi revoltați, soţul şi tatăl Lucreţiei, împreună cu 
tribunul Lucius lunius Brutus, au răsculat poporul roman care, de 
altfel, ajunsese la limita răbdării din cauza modului tiranic în care 
domnea Tarquinius Superbus. Acesta a fugit din Roma, iar Brutus a 
proclamat Republica Romană în anul 510 î.e.n., fiind apoi ales unul 
din cei doi consuli care, conform constituţiei romane, au înlocuit 
regalitatea prin consulat, instituţie ce a rămas organul de 
conducere suprem la Roma până în vremea lui August. Lucius 
lunius Brutus era considerat strămoşul lui Brutus, unul din cei doi 
conducători ai conspirației împotriva lui luliu Cezar (v. /uliu Cezar, 
notele 16 şi 28). 

Aluzia la Tarquiniu simbolizează lipsa de orice apărare în care 
se găseşte Imogena. 

92 În epoca elisabetană, pardoseala încăperilor era acoperită cu 
un fel de rogojini de papură care amortizau zgomotul paşilor. 

În Cymbeline, Shakespeare transpune această practică şi la 
romani, Tarquiniu păşind pe astfel de rogojini, fapt care constituie 
însă un anacronism. 

93 Cytheraea, un alt nume sub care era cunoscută Venus 
(Afrodita), după numele insulei Cythera, în largul ținutului Laconia 
(Laconica) din Peloponiz, insulă pe al cărui țărm s-a născut, în 
unele legende, zeiţa ieşind din spuma mării. In alte legende, 

Podoabă vrednică de-acest culcuş! 


Crin” mai curat şi alb decât cearşaful! 
Doar s-o ating... Doar s-o sărut o dată, 
Uşor, cum se sărută între ele 
Gingâşele ei buze rubinii! 
Răsuflul îi înmiresmează-alcovul. 
Văpaia sfeşnicului se apleacă 
Spre dânsa, doar, doar am să văd sub gene 
Luminile ascunse-acum de pleoape 
Alb-azurii, cu vinişoare-albastre. - 
Dar ţinta mea? la’ să-mi însemn ce văd 
În cameră: tablouri, ăsta, ăsta... 
Fereastra, patul şi tapiseria, 
Căminul cu gravuri, ce povestire 
Ţes ele... Dar un semn pe trupul ei 
Ar întregi dovezile-nmiit. 
Tu, somn, tablou al morţii, fă-o-ntocmai 
Cum este-o statuetă pe-un mormânt”. 
(Îi desprinde brățara.) 
Desfă-te! N-a fost nodul gordian! 
E-a mea, dovada ce-i va stinge ochii 
Şi mintea-i va sminti. O aluniţă 
Pe sânul sting - cinci boabe purpurii 
Din cupa primulei! Nici omul legii 
Nu are mărturii mai nendoioase. 
Silit să-mi dea dreptate, Leonatus 
Va crede c-am spart lacătul şi-apoi 
l-am luat soţiei giuvaerul cinstei. 
Ajunge. La ce bun să scriu acestea 
Afrodita s-a născut la Paphos (v. Peric/e, nota 41). lachimo dă 
Imogenei numele zeiţei frumuseţii cu care astfel o identifică. 


94 In epoca elisabetană, floarea de crin era emblema castităţii. 


95 Aluzie la efigiile aşezate culcat pe mormintele defuncţilor de 
seamă. 

Când le-am săpat în minte. 
Ea citea Povestea lui Teren” iar fila cărţii 
E îndoită unde Philomela îi face voia. 
să mă-ntorc în cufăr 
Şi arcul să-l apăs. Hai, zmei ai nopţii, 
Plecaţi, ca zeii să deştepte corbii! 
Un înger coborât din cere ea, 
Dar locul e un iad, nu altceva. 
Mă-ngheaţă frica. 
(Se aude ceasul bătând.) 
Unu, doi, trei. Gata. 
(Intră în cufăr. Cortina se lasă.) 


96 Tereus, fiul regelui tracilor din ţinutul Daulis (mai târziu numit 
Phocis), a fost chemat în ajutor de Pandion, regele Aticei, să-l 
apere de nişte duşmani. Cum avea două fiice, pe Procne şi 
Philomela, i-a dat-o de soţie pe prima. După ce a avut un fiu, 
Tereus, dorind să se căsătorească cu Philomela, i-a spus acesteia 
că Procne a murit, ascunzându-şi, de fapt, soţia într-o localitate 
îndepărtată şi tăindu-i limba pentru a nu putea dezvălui nimănui 
cine este. După ce Tereus s-a căsătorit cu Philomela, Procne a 
reuşit, totuşi, să-i trimită surorii sale un veşmânt pentru ceremonii 
religioase, pe care i-a ţesut câteva cuvinte conţinând povestea ei 
nefericită şi locul unde se află. Philomela şi-a adus atunci, pe 
ascuns, sora la ea, care şi-a ucis copilul, l-a tăiat în bucăţi pe care 
le-a servit lui Tereus la masă, şi a fugit apoi împreună cu 
Philomela. Fiind urmărite pentru a fi ucise de Tereus, ele s-au 
rugat de zei să le preschimbe în păsări. Zeii le-au ascultat 
rugămintea transformând-o pe Philomela într-o privighetoare, pe 
Procne într-o rândunică şi pe Tereus într-o pupăză. In alte variante 
ale legendei mitologice, Procne a fost transformată în 
privighetoare, Philomela într-o rândunică, iar Tereus într-un uliu. 

Una din variantele legendei formează subiectul capitolului 
intitulat Procne şi Philomela din Cartea a VI-a a Metamorfozelor lui 
Ovidiu. 

Scena 3 


Antreu lângă alcovul Imogenei. 
Intră C/oten şi seniori. 


Întâiul  sefior:  Înălţimea-voastră  înduraţi o 
pierdere cu o seninătate desăvârşită. Un jucător de 
zaruri cu atâta sânge rece n-am mai văzut. 

Cloten: Oricui îi îngheaţă sângele când pierde. 

Întâiul sefior: Dar nu oricine se împacă în acest 
chip nobil cu pierderea, în schimb, vă apucă toţi 
dracii când câştigaţi. 

Cloten: Oricine câştigă prinde curaj. Dacă aş putea 
pune mâna pe această neroadă de Ilmogena, aş 
avea bani, nu glumă! Mi se pare sau a şi început să 
se lumineze? 

Întâiul sefior: E ziuă, alteţă. 

Cloten: Să vină odată muzicanţii! M-au sfătuit unii 
să-i închin câte o muzicuţă după răsăritul soarelui, 
cică asta răzbeşte. 

(Intră muzicanții. ) 

Hai, repede, acordaţi-vă instrumentele. Dacă o 
mişcaţi ciupind corzile, e bine. Încercăm şi cu glasul. 
Dacă nu izbutim nici aşa, nici aşa, treaba ei, dar eu 
nu mă dau bătut în raptul capului. Ei, mai întâi o 
bucăţică cu totul şi cu totul nemaipomenită şi plină 
de fantezie; pe urmă un cântec minunat de dulce, 
cu cuvinte bogate şi încântătoare pe deasupra, şi, 
ce mai calea-valea, o lăsăm să cumpănească. 

Cântec 

„Ascultă cântul ciocârliei, 
Căci Phoebus” îşi dă zor 
Ca să-şi adape bidiviii 
Cu roua florilor. 
Chiar gălbinelele-adormite 
Deschid ochii uşor; 
Ca tot ce-i minunat, iubito, 
Alătură-te lor - 
Trezeşte-te, odor!” 

Cloten: Bine, plecaţi. Dacă aşa ceva răzbeşte, 
cinste şi slavă muzicii voastre; dacă nu, înseamnă 
că urechile ei sunt betege şi nu le pot vindeca nici 
părul de cal, nici maţele de vițel, nici guiţatul unui 
eunuc. 

(Muzicanţii ies.) 

Al doilea seriior: Maiestatea sa! 

Cloten: Ce bine-mi pare că nu m-am culcat - d-aia 
şi sunt treaz din zori. Regele o să se bucure că o 
iubesc atât de mult pe fata lui. 

(Intră Cymbeline şi regina.) 

Bună dimineaţa, Măria ta, bună dimineaţa, mamă. 

Cymbeline: 

Aştepţi aici, la uşa fiicei noastre? 
Tot îndărătnică e? Şi se-nchide? 

Cloten: Am dat atacul cu muzica dar nu 
catadicseşte să mă bage în seamă. 

Cymbeline: 

lubitul i-e-n surghiun prea de curând 
Spre-a-l da uitării; dar după o vreme 


97 Unul din epitetele lui Apolo, zeul soarelui, însemnând la greci 
„cel strălucitor”, „cel pur”, în cinstea căruia cântă ciocârlia în zori. 
Apolo este imaginat conducându-şi carul tras de patru cai pe bolta 
cerească. 

Din amintire chipu-i se va şterge. 
Atunci va fi a ta. 
Regina: 
Faţă de rege 
Eşti foarte-ndatorat - el face totul 
Ca să te-nalţe-n ochii fiicei sale. 
La ceasul potrivit, însă, tu singur 
Sileşte-te să-i placi. Te-ndepărtează? 
Cu-atât fii mai zelos: Fă-o să creadă 
Că tot ce săvârşeşti de dragul ei 
Porneşte de la tine; fii miel blând, 
lar dacă te alungă, să te-arăţi 
Nesimţitor. 
Cloten: 
Nesimţitor? Ha! Eu? 
(Intră un crainic.) 
Crainicul: 
Măria ta, trimişi din Roma. Unul 
E Caius Lucius. 
Cymbeline: 
Un om destoinic, 
Cu toate că nu vine cu gând bun. 
Nu-i vina lui şi cată să-l cinstim 
Cum cere ajutorul ce ne-a dat 
Precum şi rangul celui ce-l trimite. 
Fiu drag, salut-o pe prinţesă,-apoi 
Vom merge împreună cu regina 
Să-ntâmpinăm pe-acest roman. Hai, doamnă. 
(les toți afară de Cloten.) 
Cloten: 
De s-a sculat, vorbesc cu ea; de nu, 
Să doarmă cât o vrea şi să viseze. 
E voie? (Bate la uşă.) Slujnicele ei se află 

Prin preajma-i. Dac-aş mitui vreuna... 
Cu aur se deschide orice uşă“; 
Cu aur şi-ai Dianei” pădurari 
Pe cerbi spre hoţi îi mână; şi cu aur 
Nevinovatul e răpus iar lotrul, 

Ca prin minune, scapă; uneori 
Atârnă-n ştreang alături. Ce nu poate 
Să facă aurul, sau să desfacă? 

Eu la chichiţe nu mă prea pricep - 
Să-mi iau o slujnică apărător. 

E voie? (Bate la uşă.) 


Doamna: 
Cine bate? 
Cloten: 
- Un gentilom. 
Doamna: 
Atât? 
Cloten: 


Şi fiul unei doamne mari. 

Doamna (aparte): 

Cum pot plăti scump croitorul, mulţi 

Se laudă într-astfel. (Tare.) Ce doriţi? 
Cloten: 

S-o văd pe principesă. Gata-i? 
Doamna: 
Da, 
să stea unde-i acum. 

Cloten: 


98 Referirea la puterea aurului de a face orice aminteşte de 
aprecierile asemănătoare ale lui Timon în piesa Timon din Atena 
(IV, 3). (Vezi comentariile). 

99 Diana (Artemis), zeiţa lunii, vânătorii şi castităţii, sora lui Apolo. 
Este frecvent menţionată în piesele lui Shakespeare, cele mai 
multe asemenea referiri întâlnindu-se în Pericle. 

la nişte galbeni. 
Şi vinde-mi veste bună. 
Doamna: 
Adică vreţi să mi se ducă vestea? 
Sau de poveste să vă fac? Prinţesa! 
(Doamna iese.) 
(Intră Imogena.) 
Cloten: 
Frumoasă soră, bună dimineaţa. 
Mânuţa dulce... 
Imogena: 
Bună dimineaţa. 
Zadarnic, domnul meu, te osteneşti. 
Drept mulţumire, pot numai să-ţi spun; 
Atât sunt de săracă-n mulţumiri 
Că n-am de împărţit nimic. 


Cloten: 
ŞI, totuşi, 
Îţi jur că te iubesc. 
Imogena: 
De juri sau nu, 
Tot una-i pentru mine. Jurământul 
Mă lasă rece. 
Cloten: 
Nu-i răspuns acesta. 
Imogena: 


Vorbesc doar ca să nu socoţi cumva 
Că dacă tac, m-am învoit. Fii bun 
Şi cruţă-mă - altminteri voi răspunde 
La cele mai frumoase măguliri 
Cu cele mai de rând necwviinţe. 
Om firoscos cum eşti, s-ar cuveni 
să te-nfrânezi. 

Cloten: 

Aş face un păcat 

De te-aş lăsa în prada nebuniei; 

Şi n-am să-l fac. 

Imogena: 
Un tont nu-i un nebun. 
Cloten: 
Eu, tont? 

Imogena: 


Devreme ce eu sunt nebună. 

Dar dacă eşti cuminte, amândoi 
Ne-nzdrăvenim odată. Domnul meu, 
Imi pare rău că trebuie să spun 
Cuvinte mult prea aspre pentru-o doamnă. 
să ţi fie limpede, nu te iubesc, 
Acesta-i adevăru-adevărat. 

Mai mult - chiar dacă nu-i frumos - îmi eşti 
Nesuferit la culme şi-ţi port ură. 
Credeam c-ai înţeles şi n-ai să-mi smulgi 
Aceste vorbe. 

Cloten: 

Dar păcătuieşti 
Neascultând de tatăl dumitale. 
Căsătoria cu un terchea-berchea, 
Un maţe-goale, un pomanagiu 
Căruia la ospeţele domneşti 
| se zvârleau fărâmituri, nu este, 
Nu poate fi nicicând căsătorie! 
Celor de jos (cine-i mai jos ca dânsul?) 
Le sunt îngăduite legături 
Ce-aduc pe lume numai plozi milogi, 
Dar dumneata, urmaşă la domnie, 
N-ai dreptul la această libertate 

Şi nu poţi pângări regescu-ţi neam 
Unindu-te cu un netrebnic rob, 
O slugă, un argat şi o otreapă. 
Imogena: 
Defăimătorule, nu meritai 
Nici rob să-i fii, chiar dacă Joe 
'Ţi-era părinte şi ai fi crescut 
Cum ai crescut. Pot să vă pun alături? 
El împărat şi dumneata slujindu-l 
Ca ajutor de gâde, mult urât 
Fiindcă e o cinste ce n-o meriti. 
Cloten: 
Ajungă-l negura din miază-zi'”! 
Imogena: 
Năpasta cea mai mare pentru dânsul 
E-atunci când numele i-l pomeneşti. 
lar pentru mine e mai scump veşmântul 
Cel mai de rând pe care l-a purtat 
Decât tot părul de pe capul tău, 
Chiar dacă fiecare fir ar naşte 
Un prinţ ca tine. - Hei, Pisanio! 
(Intră Pisanio.) 


Cloten: 
„Veşmântul lui cel mai de rând”! Ei, drace! 
Imogena: 
Te rog s-o chemi aici pe Dorothea. 
Cloten: 
„De rând...” 
Imogena: 


Mă tot aţine ca un duh, 
Mă sperie, m-a scos din fire. Du-te 


100 Aluzie la credinţa populară că vânturile din miazăzi aduceau 


cu ele boli contagioase necruțătoare. 

Şi spune-i să îmi caute brăţara. 
Mi-a lunecat, cred, de pe mână-n somn. 
O am de la stăpânul tău şi, jur, 
N-aş vrea s-o pierd în schimbul bogăției 
Nici unui rege din Europa! Cred 
Că am văzut-o-n zori; de bună seamă 
Era pe braţ aseară;-am sărutat-o. 
Nădăjduiesc că n-a plecat să-i spună 
Lui Leonatus că am sărutat 


Pe-altcineva. 
Pisanio: 
O s-o găsim, fireşte. 
Imogena: 
Cu orice preţ! Mergi, caut-o şi tu. 
Cloten: 


Greu m-ai jignit - „cel mai de rând veşmânt!” 
Imogena: 
Aşa am spus. Mă dai în judecată? 
Să-ţi chemi şi martori. 
Cloten: 
Am să-i povestesc 
Şi regelui. 
Imogena: 
Şi mamei dumitale. 
Atât de dragă-i sunt încât va crede - 
Trag cel puţin nădejde - tot ce-i spui 
Mai rău pe socoteala mea. Şi-acum 
Te las să spumegi. 
Cloten: 
Am să mă răzbun, 
Să ştii! „Veşmântul lui cel mai de rând!”... 
(les.) 
Scena 4 

Roma. O cameră în casa lui Philario. 
Intră Posthumus şi Philario. 


Posthumus: 
N-ai teamă! Dac-aş putea să cred 
Cum cred în cinstea ei, că pân-la urmă 
Pe rege-am să-l înduplec! 
Philario: 
Ai de gând 
să întreprinzi ceva? 
Posthumus: 
Nimic. Se poate 
Ca vremea să se schimbe; deocamdată 
E ger, dar cred că prind şi zile calde. 
Când ros do teamă, când nutrind nădejdi, 
N-apuc să-ţi răsplătesc bunăvoința. 
Mi-e c-am să mor datornic. 
Philario: 
Dimpotrivă - 
M-ai copleşit ca om de lume şi prieten. 
Ei, cred că Cymbeline cunoaşte-acum 
Dorinţa lui Augustus". Caius Lucius 
Solia şi-o va-ndeplini întocmai, 
Primind şi datoria şi tributul; 
Altfel Britania va fi din nou 
Călcată fără milă de romani. 
Posthumus: 
Nu-s om de stat şi nici n-aş vrea să fiu, 
Însă prevăd război; acest tribut 


101 Menţionarea împăratului roman Octavian August situează 
acţiunea piesei de faţă spre sfârşitul secolului I î.e.n., sau în primii 
ani ai secolului | e.n. 

Britonii vajnici n-au să vi-l plătească 
lar legiunile din Galia 

Vor debarca pe țărmurile noastre. 

Ei sunt mai pregătiţi ca odinioară 

Când luliu Cezar'” le zeflemisea 

Nedibăcia, chiar dacă adesea 

Se încrunta văzând ce dârji pot fi. 

Cei cari i-atacă azi ştiu că bravura, 

Dând aripi artei ostăşeşti, îi face 


De neînvins. 
(Intră lachimo.) 
Philario: 
Pe cine văd? lachimo! 
Posthumus: 


Pe ţărmuri te-au purtat cerbi iuți ca gândul? 
Pe ape toate vânturile lumii 
Ţi-au sărutat vântrelele? 
Philario: 
Salut! 
Posthumus: 
Răspunsul scurt, nădăjduiesc, te-a-ntors 
Atât de iute. 
Iachimo: 
N-am văzut femeie 
Frumoasă cum e soaţa dumitale - 
Posthumus: 
Şi virtuoasă. Altfel, frumuseţea 
Din geam să-mbie inimi trădătoare 
Şi să le-nşele! 
lachimo: 
Ţi-am adus scrisori. 


102 Aluzie la cele două scurte expediţii ale lui luliu Cezar în 
Britania (în 55 şi 54 î.e.n.). 

Posthumus: 
Veşti bune, bănuiesc? 
lachimo: 
S-ar prea putea. 
Philario: 


Pe când era la curte, Caius Lucius 
Venise-acolo? 
lachimo: 
Nu, îl aşteptau. 
Posthumus (isprăvind de citit): 
Da, toate-s bune încă. - Diamantul 
Mai străluceşte ori atât s-a şters 
Că nu mai vrei să-l porţi? 
lachimo: 
Dacă-l pierdeam, 
Ţi-aş fi dat aurul - aşa, sunt gata 
să fac un drum de două ori mai lung 
Ca să mai gust o noapte-atât de dulce, 
Dar mult prea scurtă. E al meu inelul. 
Posthumus: 
E greu să-l dobândeşti. 
lachimo: 
Nu tocmai. Doamna 
Mi-a înlesnit izbânda. 
Posthumus: 
Domnul meu, 
Ţi-ascunzi în şagă pierderea. Prieteni 
Nu mai putem rămâne. 
lachimo: 
Ba rămânem 
Dacă respecţi tocmeala. Am avea 
Temei de ceartă, dacă n-aş veni 
Chiar din iatacul doamnei. Spun deschis: 


~ 186 ~ 


William Shakespeare 
Am cucerit-o şi ţi-am câştigat 
Inelul, fără s-o jignesc pe ea 
Şi nici pe dumneata. Tot ce-am făcut 
A fost doar cu consimţământul vostru. 
Posthumus: 
Să-mi dovedeşti că te-ai culcat cu dânsa 
În patul ei şi mâna ţi-o întind 
Odată cu inelul. Dacă nu, 
Fiindcă i-ai hulit neprihănirea, 
Ori spada mea, ori spada dumitale, 
Ori amândouă nu mai au stăpân 
Şi le culege cineva de jos. 
lachimo: 
Să-ncep cu-o seamă de-amănunte care, 
Fiind vădite, au să te silească 
Să-mi dai crezare. Pot jura că spun 
Doar adevărul, dar nu e nevoie. 
să vezi. 
Posthumus: 
Vorbeşte. 
lachimo: 
Mai întâi iatacul 
(În care n-am dormit, fiindcă veghea 
Mă răsplătea din plin). Tapiseria, 
Mătase şi argint, înfăţişează 
Povestea mândrei Cleopatra-n clipa 
Când se-ntâlnea cu-al ei roman şi Cydnus'"* 
Se revărsa, umflat de multă fală 


103 Referire la întâlnirea istorică din anul 41 î.e.n. dintre Cleopatra 
şi Marc Antoniu, la locul vărsării în Marea Egee a râului Cydnus, din 
provincia Cilicia din Asia Mică, vestit pentru apa sa rece în care, 


scăldându-se, Alexandru cel Mare aproape şi-a pierdut viaţa. 


Fiind roman, lachimo se compară cu Marc Antoniu, „romanul” 


Cleopatrei. 

Sau de duiumul bărcilor. Lucrarea 
Nu-şi are-asemuire, măiestria 
La-ntrecere s-a luat cu preţul ei. 
M-a uluit migala ţesăturii, 
Atâta viaţă - 
Posthumus: 
E adevărat. 
Acestea însă le puteai afla 
Aici, din gura mea sau de la alţii. 
lachimo: 
Atunci să-ţi spun şi alte amănunte. 
Posthumus: 
Te rog. Vezi că-ţi dai cinstea pe ruşine. 
lachimo: 
Spre miazăzi, căminul; pe cămin, 
Gravura feciorelnicei Diana 
Intrând în apă". N-am văzut nicicând 
Trup zugrăvit mai viu. Ca şi natura, 
Artistul a creat, lipsindu-l doar 
De suflu şi mişcare. 
Posthumus: 
Şi de-acestea 
Puteai s-auzi întâmplător. 
lachimo: 
Tavanul 
E-mpodobit cu heruvimi de aur; 
Era să uit - doi amoraşi de-argint 
Cu torţe-n mâini ţin lemnele din vatră. 


104 Aluzie la legenda mitologică în care se relatează că Diana a 
fost pândită de Acteon, vânător vestit al lumii antice, în momentul 
în care zeiţa se scălda împreună cu nimfele sale. Fiind surprins de 
Diana, aceasta, de mânie, l-a transformat într-un cerb, sfâşiat apoi 
de cei cincizeci de câini de vânătoare ai lui Acteon, care nu şi-au 
putut recunoaşte stăpânul sub noua lui înfăţişare, (v. şi nota 20). 

Posthumus: 
Dar unde intră cinstea ei în joc? 
Ce dovedeşti, chiar dacă i-ai văzut? 
Atât doar că ai ţinere de minte. 
Descrierea iatacului n-ajunge 
Ca să câştigi prinsoarea. 
Iachimo: 
Bine,-atunci 
Dă-mi voie să-ţi arăt acest odor... 
(Îi arată brățara.) 
Mai poţi rămâne rece? L-ai văzut? 
să-l pun la loc. Va face casă bună 
Cu diamantul dumitale. 
Posthumus: 
Ceruri! 
S-o mai privesc o dată. E brăţara 
Pe care i-am lăsat-o? 
Iachimo: 
Chiar aceea. 
A scos-o de la mână, - parcă văd 
Cu câtă graţie mi-o dăruieşte, 
Sporindu-i astfel preţul - şi mi-a spus 
Ce dragă i-a fost altcândva. 


Posthumus: 
Poate voia 
să mi-o trimită mie. 
lachimo: 
Scrie asta? 
Posthumus: 


_ Nu scrie, ah, nu, nu. la şi inelul. 
(li dă inelul.) 
E ca un bazilisc'* ce mă omoară 


105 În mitologia clasică, basiliscul este imaginat ca un şarpe, o 


~ 189 — 


Opere Complete Volumul 8 
Când îl privesc. Să nu mai fie cinste 
Unde e frumusețe; adevăr 
Unde-i spoială multă; nici iubire 
Unde-i un alt bărbat. lar jurământul 
Dat de femei rămână vorbă goală 
Ca târgul ce-l încheie cu virtutea. 
Căţeaua! 
Philario: 
la-ţi inelul înapoi 
Şi-aşteaptă, încă nu l-a câştigat. 
Brăţara? A pierdut-o, sau, mai ştii? 
O slujnică plătită a furat-o. 
Posthumus: 
Aşa e, se prea poate. Dă-mi inelul. 
Vreau o dovadă mult mai grăitoare, 
Un semn pe trapul ei. 
lachimo: 
Pe lupiter,'%* 
Brăţara de la mână-a scos-o. 
Posthumus: 
jură! 
Aţi auzit, pe lupiter! Aşa e, 
Nu-mi da inelul. Sunt încredinţat 
Că n-a pierdut-o; slujnicele ei, 
Cinstite cum le ştiu, puteau s-o fure 
Pentra-un străin? Nu, s-a culcat cu el 
Şi-acesta-i semnul prăbuşirii sale. 


şopârlă sau un balaur care are puterea să ucidă orice vieţuitoare 


fie cu privirea, fie suflând asupra acesteia. In zoologie, basiliscul 
este o şopârlă nepericuloasă, având o lungime de circa 80-90 cm 
şi trăind în America tropicală. 

106 Shakespeare foloseşte jurămintele solemne în care este 
invocat lupiter în piesele a căror acţiune se petrece în vremurile 
premergătoare epocii creştine. 

Scump se plăteşte numele de târlă! 
la-ţi solda şi de ea să aibă parte 
Toţi diavolii din iad! 
Philario: 
Vino-ţi în fire! 
Pentru-o asemeni doamnă nu-s de-ajuns 
Dovezile de pân-acum. 
Posthumus: 
Sfârşeşte! 
S-au drăgostit în pat. 
lachimo: 
Nu sunt de-ajuns? 
Pe sânul ei prea vrednic de-alintare 
E-o aluniţă, mândră de-un locaş 
Atât de minunat. Pe viaţa mea, 
Am sărutat-o şi, deşi sătul, 
Am flămânzit din nou. Îţi aminteşti 
De-această pată? 
Posthumus: 
Da, şi ea trădează 
O alta, necuprinsă precum iadul. 
lachimo: 
Mai vrei s-asculţi? 
Posthumus: 
Te rog să mă scuteşti 
Cu aritmetica. Îmi e totuna 
Dac-a trădat o dată sau de mii de ori! 
lachimo: 
Jur - 
Posthumus: 
Nu jura. De juri că n-ai atins-o 
Mă vei minţi; dacă tăgăduieşti 
Că m-ai încornorat, te voi ucide. 

lachimo: 
Eu nu tăgăduiesc nimic. 
Posthumus: 
Păcat 
Că nu-i aici, s-o sfâşii în bucăţi! 
Mă duc la curte, am s-o scald în sânge 
Sub ochii regelui. Voi face!” - 


Philario: 
Bietul, 
Rău şi-a ieşit din fire. Ai învins. 
să-l urmărim. E-atât de tulburat 
Că-şi poate face seama. 
Iachimo: 
Te-nsoţesc. 
(les.) 
Scena 5 


Roma. O altă încăpere în casa lui Philario. 
Intră Posthumus. 


Posthumus: 
De ce nu pot bărbaţii să se nască 
Fără femei? Bastarzi suntem cu toţii. 
Distinsul om pe care-l numeam tată 
Era dus nu ştiu unde când vreun tânăr 
Mi-a ciocănit moneda măsluită, 
Deşi pe-atunci măicuţa mea părea 
Diana însăşi. Astăzi, Imogena... 
107 În furia sa disperată, Posthumus nu mai e în stare să găsească 
modul cel mai cumplit de a se răzbuna pentru presupusa trădare a 
lmogenei. Replica lui a fost comparată cu ameninţarea 


neputincioasă a lui Lear (Regele Lear, II, 4) împotriva fiicelor sale 
nerecunoscătoare Goneril şi Regan. 

Ah! Răzbunare, răzbunare! Dânsa 
Îmi drămuia dezmierdul legiuit 
Şi mă ruga ades să mă-nfrânez; 
Roşeaţa ei sfielnică putea 
Să-nvăpăieze pe Saturn, bătrânul, 
lar eu curată o credeam ca neaua 
De soare neatinsă. Pe toţi dracii! 
Acest gălbui lachimo, într-un ceas, 
Nu, mai puţin, de la-nceput, chiar poate 
Făr-a-i vorbi, ca un mistreţ german” 
Umflat cu jir, a scos un grohăit 
Şi-a-ncălecat-o, neîntâmpinând 
Vreo-mpotrivire, oricât de firească. 
Dac-aş afla în mine o meteahnă 
Obişnuită la femei dar care 
Mai rar devine viciu la bărbaţi, 
N-aş pregeta s-o smulg din rădăcini, 
Ştiind că este-a lor. A lor, minciuna; 
A lor, înşelăciunea, linguşirea, 
Gândul nemernic, pofta, răzbunarea, 
Ambiţia, invidia, disprețul, 
Trufia, clevetirea, şovăiala! 

A lor o tot ce are-n iad un nume, 
Tot sau o parte; mai degrabă tot 
Căci nu-s statornice măcar în vicii - 
De-abia se zvântă unul, vine altul. 
Am să te biciuiesc în scris, cu vorbe 
Mustind de indignare şi ocară. 
Nu. Urii voi da glas printr-o urare: 
Să-şi facă toate poftele din plin! 
Nici iadul nu le dă mai mare chin. 


108 Un autor contemporan cu Shakespeare descrie mistreţii 
germani ca „fioroşi, puternici şi foarte graşi”. 

(lese.) 


Actul Ill 
Scena 1 


Britania. O sală în palatul regelui Cymbeline. 
Pe o uşă intră Cymbeline, regina, Cloten, şi 
însoțitori; 
pe altă uşă, Caius Lucius şi suita sa. 


Cymbeline: 
Ce vrea, dar, Cezar August de la noi? 
Lucius: 
Când luliu Cezar (amintirea cărui 
E vie-n ochii tuturor şi pururi 
Va dăinui pe buza şi-n urechea noastră) 
A-nvins Britania, Cassibelan, 
Bunicul vostru (luptător cinstit 
De Cezar însuşi) s-a-nvoit ca Romei 
Să-i dea tribut, în fiecare an, 
Trei mii de livret. Însă voi, de-o vreme, 
Nu le plătiţi. 
Regina: 
Nici nu le vom plăti. 
Cloten: 
O să mai fie mulţi Cezari, dar nu şi un al doilea 
luliu. Britania e o lume de sine stătătoare şi n-o să 
plătim un ban pentru dreptul de a ne călăuzi după 
propriul nostru nas. 
Regina: 
Prilejul de atunci al Romei, astăzi 


109 E vorba de 3.000 de livre (1360 kg) de aur sau argint. 

Ne va sluji pe noi. Slăvite Doamne, 
Ţi-adu aminte de străbunii tăi 
Şi de tăria insulei aceste, 

Un parc al lui Neptun'"”, păzit şi-ncins 
De stânci semeţe şi muginde ape, 
Cu-adânci nisipuri ce pot înghiţi 
Chiar şi catargul vaselor duşmane. 
Aici nici Cezar n-a învins deplin 
Ca să-şi rostească vorbele făloase: 
„Venit-am, am văzut, am cucerit” 1", 
Pentru întâia dată, cu ruşine 
A fost îndepărtat de ţărmul nostru 
De două ori; corăbiile lui, 
Sărmane jucării pe marea noastră, 
Săltau ca nişte coji pe valuri crunte 
Şi se zdrobeau de stânci. Plin de avânt, 
Cassibelan''?, care lui Cezar spada 
Aproape că i-a smuls-o! (hâtră soartă!), 
A luminat târgul lui Lud?” cu focuri 


110 Unii comentatori ai textului shakespearian consideră că prin 
„Parcul lui Neptun” trebuie să se înţeleagă marea care, fiind 
înconjurată de stânci, devine la rândul ei limitată ca o insulă. 
Interpretarea se bazează pe relatarea cronicarului R. Holinshed, 
care povestea că luliu Cezar, referindu-se la Britania, a afirmat că 
a descoperit o altă lume, presupunând că, în locul insulei 
înconjurate de apele mării, marele ocean ar putea fi de fapt închis 
de jur împrejur de un uscat imens. 

111 Aluzie la vestita comunicare Veni, vidi, vici pe care Cezar a 
trimis-o senatului, la Roma, după ce repurtase rapid victoria 
împotriva lui Pharnaces, fiul lui Mitridate cel Mare, regele Pont-ului, 
în bătălia de la Zela (47 î.e.n.). 

112 Căpetenie a britonilor, pe care Shakespeare îl face fratele 
bunicului lui Cymbeline, numit Lud. 

113 Legele Lud este un personaj legendar, unchiul după bunic al 
lui Cymbeline. Pentru meritele sale, mai ales în ceea ce priveşte 
dezvoltarea Londrei, numele acestui oraş ar proveni din Lud + 

Şi pe britoni i-a îndârjit. 

Cloten: Ce mai tura-vura, nu mai plătim niciun fel 
de tribut. Regatul nostru e mai puternic decât era 
pe atunci; şi, cum am spus, nu se mai află 
asemenea Cezari. Or mai fi printre ei şi alţii cu 
nasuri coroiate, dar niciunul nu are braţe atât de 
puternice. 

Cymbeline: Fiule, las-o pe mama ta să sfârşească. 

Cloten: Sunt printre noi destui cari apucă la fel de 
strâns ca şi Cassibelan. Nu vreau să spun că mă 
număr printre ei, dar şi eu am mâini. De ce tribut? 
Pentru ce să plătim tribut? Înţeleg, dacă Cezar ar 
putea să ne ascundă soarele cu o pătură sau să-şi 
vâre luna în buzunar, i-am plăti tribut pentru lumină. 
Până atunci însă, Măria-ta, să nu le mai dai niciun 
tribut, te rog. 

Cymbeline: 

Cum ştii, 'nainte de-a ne stoarce Roma 
Acest tribut nedrept, noi eram liberi. 
Ambiţia lui Cezar, ce-nghiţise 
Aproape-ntreg pământul, pe grumaz 
Ne-a pus un jug cu care niciodată 
N-o să se-mpace un popor războinic 
Cum suntem noi. 
Cloten şi suita: 


town (oraş), ceea ce nu pare totuşi plauzibil. Romanii au numit 
Londra Londinium, iar numele Londrei ar fi fost într-un trecut 
îndepărtat 7roynovant, ceea ce ar putea să aibă o oarecare 
legătură cu legenda mitologică conform căreia o parte din troienii 
refugiaţi din Troia, după căderea acesteia, ar fi ajuns în Anglia. 

Astfel, întemeietorul neamului briton ar fi Brute sau Brutus, fiul 
lui Sylvius, nepot direct al lui Ascanius, fiul lui Eneas. Conform 
legendei, Brutus (numit Brut în poemul lui Layamon - cca. anul 
1200) a fost strămoşul regelui Arthur, (v. şi nota 42). 

Aşa.-i. 
Cymbeline: 
Spune-i lui Cezar 
Cum că Mulmutius'"*, străbunul nostru 
A rânduit ce legi aveam, că ele 
Sunt mult ciuntite de-a lui Cezar spadă 
Şi că vom căuta-ne stă-n puteri - 
să le-ntremăm, chiar dară vom stârni 
Mânia Romei. Dătător de legi, 
Mulmutius a fost întâiul brit 
Ce şi-a zis rege şi-a purtat coroană 
De aur. 
Lucius: 
Mi-este greu să spun, dar August 
(Ce are la poruncă regi mai mulți 
Decât aveţi voi slugi) vă este-atunci 
Duşman jurat. În numele lui, deci, 
Război Britanici şi pustiire! 
Mânia lui, să ştiţi, nu are margini. 
Pentru primire, mulţumesc. 
Cymbeline: 
Eşti oaspe drag 
Blazon de cavaler mi-a dat el însuşi; 
Când eram tânăr, m-a vegheat de-aproape; 
El m-a-nvăţat ce-nseamnă, datoria 
Şi nu va izbuti să mă dezveţe. 
Panonii şi dalmaţii''” s-au sculat 


114 După Raphael Holinshed, primul rege care a purtat coroană în 
Britania ar fi just Malmucius Dunwallon, dătător al celor mai vechi 
legi britone traduse din celtică mai întâi în limba latină şi apoi în 
engleză de Alfred cel Mare (sfârşitul sec. al IX-lea). 

115 După R. Holinshed, locuitorii provinciilor romane Panonia 
(Ungaria de azi) şi Dalmația s-au răsculat împotriva romanilor în 
timp ce în Britania domnea Tenantius, tatăl lui Cymbeline. 

Şi-şi cer cu arma-n mână libertatea. 
De n-ar urma această pildă, briţii 
Ar fi priviţi ca nişte laşi; iar Cezar 
Laşi n-o să-i afle. 
Lucius: 
Hotărască lupta. 

Cloten: Măria sa îţi spune bun venit. Petrece cu 
noi o zi sau două, ba şi mai multe. lar dacă te întorci 
la noi cu alte gânduri, o să ne găseşti pe aceeaşi 
insulă înconjurată de apă sălcie. Ne scoţi dintr-însa? 
E a dumitale. Îți laşi oscioarele aici? Cu atât mai 
bine, corbii noştri au să se înfrupte bogat. Asta e şi 
pace bună. 

Lucius: 

Da, prinţe. 

Cymbeline: 

Am aflat ce gând nutreşte 
Stăpânul tău; pe-al meu prin tine-l află. 
Încolo, să ne spunem „voie bună”. 


(les.) 
Scena 2 
Britania. O altă încăpere în palat. 
Intră Pisanio, cu o scrisoare. 
Pisanio: 


Cum? Adulter? Dar nu mi-ai scris ce monstru 
O-nvinuieşte astfel! Leonatus! 
Stăpâne, ce netrebnic italian 
Înveninat în cuget şi vorbire 

Ţi-a picurat otravă în auzul 
Prea lesne crezător? Necredincioasă? 
O, nu! Când pentru cinstea ei îndură 
Ca o zeiţă, nu ca o soţie, 
Şi-nfrantă zilnic crâncena jignire 
Adusă unei astfel de virtuţi! 
Stăpâne, vai! Faţă de ea eşti astăzi 
În cuget mai prejos decât erai 
Ca treaptă, odinioară! Mi-aminteşti 
De jurământul ţie dat, credinţă 
Şi dragoste, şi-mi cer să o ucid? 
Dacă aceasta-nseamnă slujbă dreaptă, 
Voi fi în veac necredincioasă slugă. 
Arăt eu a neom de mă socoţi 
În stare de-o asemeni grozăvie? 
(Citeşte. ) 
„Aşa să faci. Răvaşul ce i-am scris 
La stăruința ei îți dă prilejul.” 
Hârtie blestemată, neagră, cum e 
Cerneala de pe tine! Petic surd, 
Atât de nentinat pe din afară, 
Părtaş eşti mârşăviei? Vine doamna. 
să mă prefac că nu ştiu de poruncă. 
(Intră Imogena.) 


Imogena: 
Ei, ce mai nou, Pisanio? 
Pisanio: 
Domniţă, 
De la stăpânul meu, scrisoare. 
Imogena: 


Cum? 
Al tău? Al meu adică, Leonatus! 
Cât de-nvăţat ar fi un astrolog 

Şi cum ar desluşi el viitorul 
Dac-ar cunoaşte stelele aşa 
Cum îi cunosc eu scrisul! Ah, zei buni, 
Să-mi spună-aceste rânduri că-i sunt dragă, 
Că-i sănătos, că-i mulţumit; nu însă 
Fiindcă suntem despărțiți; nu, nu, 
să-l doară despărţirea. Uneori 
Durerea foloseşte, ca aceasta 
Ce-i de priinţă dragostei. Voios 
Te vreau mereu, dar dorul să te-apese! 
Mă iartă, ceară! Binecuvântate 
să fiţi, albinelor, pentru pecetea 
De taine-ascunzătoare. 'Ndrăgostiţii 
Decât datornicii se roagă-ntr-altfel. 
Tu, ceară, pe tâlhari i-arunci în ocne, 
Dar aperi tainele lui Cupidon". 
Veşti bune, zei! 

(Citeşte. ) 

„Nici aspra judecată, nici urgia tatălui tău (dacă 
mă prinde pe tărâmurile lui) nu mi-ar părea atât de 
crude dacă tu (cea mai neasemuit de dragă dintre 
făpturi) ai arunca aspră-mi privirile tale dătătoare de 
viață. Află că sunt în Cambria, la Milford-Haven. 
Citind aceste rânduri, fă cum te va sfătui inima. Cu 
toate doririle de fericire, cel care rămâne credincios 
jurământului său; cel a cărui dragoste pentru tine 
sporeşte mereu, 

Leonatus Posthumus. ” 

Un cal înaripat! Auzi, Pisanio? 
La Milford e! Citeşte! E departe? 
Un om cu trebi mărunte-ajunge-acolo, 
Agale,-n şapte zile; n-am să zbor 


116 V. Pericle, nota 15. 

William Shakespeare 
În una? Dragul meu Pisanio, 

Şi tu, ca mine, vrei să-ţi vezi stăpânul; 
Tânjeşti, dar nu ca mine (să mai scad...), 
Mult mai puţin, fiindcă dorul meu 
Nu are margini. Spune-mi răspicat 
(Acela ce-i sfătuitor de taină 
Într-ale dragostei ar trebui 
Să asurzească-auzul): e departe 
Blagoslovitul Milford? Şi mai spune-mi 

Cum de s-a-nvrednicit să aibă Wales" 
Asemeni port? Dar, mai întâi de toate, 
De-aicea cum ne strecurăm, şi-ntorşi, 
Cum lămurim îndelungata lipsă? 
Nu, cum ieşim. Temeiul, după faptă. 
Vom mai vorbi. Cam câte zeci de mile 
Putem străbate într-un ceas, călări? 
Pisanio: 
Vreo două, între zori şi asfinţit. 
Pentru domnia ta destul, ba chiar 
Prea mult. 
Imogena: 
Nici osânditul dus la moarte 
N-ar merge-atât de-ncet. Am auzit 
Că unii cai pe cari se pun prinsori 
Mai iuți sunt ca nisipul din clepsidre. 
Vorbesc prostii. Mergi, spune-i cameristei 
Să se-nvoiască şi să plece-acasă 
La tatăl ei cu chip că e bolnavă. 
Tu să-mi aduci un strai de călărie, 
Cum poartă o nevastă de răzeş. 


117 Wales, ţinut locuit de velşi, popor celtic, este denumit Ţara 
Galilor în limba română, după denumirea franceză „Pays de 
Galles”, întrucât galii erau îndeaproape înrudiţi cu velşii. 

Pisanio: 

Poate mai chibzuieşti puţin, stăpână. 
Imogena: 

Nu, înainte, numai înainte! 
Tot ce e-n jur, 'napoi, în dreapta,-n stânga, 
Ce va mai fi, e-atât de-nnegurat 
Că ochii nu mai văd. Te rog, aleargă! 
Aceasta-i tot. Fă cum ţi-am poruncit. 
Doar drumul către Milford e-nsorit. 

(les.) 


Scena 3 


Wales. O peşteră într-un ţinut muntos. 
Din peşteră ies Be/arius, Guiderius şi Arviragus. 


Belarius: 
Prea e senină ziua ca să stăm 
În casă, apăsaţi de-acoperiş! 
Băieți, plecaţi-vă - această poartă 
Va-nvaţă cerul să-l slăviţi, şi fruntea 
S-o închinaţi în ruga dimineţii. 
Arcada regilor e-atât de-naltă 
Că-având pe cap turbanul''* păgânesc, 
Semet, nedându-i soarelui bineţe, 
Şi-un uriaş trece sub ea. Salut, 
Frumoasă boltă! Noi trăim în stânci, 
Dar nu te prigonim cum fac acei 
Ce locuiesc în falnice palate. 
Guiderius: 
Cer, te salut! 


118 În vremea lui Shakespeare, uriaşii din povestirile din timpul 
Renaşterii erau confundați cu sarazinii mahomedani. 

Arviragus: 
Închinăciune, slăvi! 
Belarius: 
La vânătoare, sus. Vi-s tineri paşii. 
Eu mă preumblu-n vale. Când, de-acolo, 
Mă veţi vedea cât ceuca, urmăriţi 
Cum locul micşorează sau măreşte 
Şi amintiţi-vă ce v-am tot spus 
De curţi şi regi şi-a luptei şiretlicuri, 
De plata pentru ce se recunoaşte, 
Nu pentru ce-ai făcut. Ştiind acestea, 
Tot ce vedem ni-e de folos; şi-adesea, 
Aflăm cu mulţumire că-n elitre 
Un biet gândac e mai adăpostit 
Ca vulturul cu aripi larg întinse. 
O, e mai nobil să trăieşti aşa 
Decât să slugăreşti la curte numai 
Pentru-a primi ocară; mai plăcut 
Decât s-aştepţi pomană trândăvind; 
Mai demn decât să tot foşneşti mătăsuri 
Pe care nu le-ai plătit. Ce porţi, te prinde 
Şi croitoru-ţi face temeneli, 
Dar, vai, din catastif el nu te şterge. 
Pe lâng-a noastră, viaţă e aceasta? 
Guiderius: 
Vorbeşti ca om trăit. Bieţi pui nevârstnici, 
Zburând, noi cuibul nu-l scăpăm din ochi; 
Alt vad nu ştim. Da, suntem fericiţi, 
De-nseamnă fericire tihna. Tie, 
Care-ai trecut prin greu şi ai ajuns 
La vârsta neputinţii, îţi prieşte; 
Dar pentru noi această viaţă este 
Chilie-a neştiinţei, drum prin pat, 

Şi închisoare pentru un datornic 
Ce nu cutează-a trece peste prag. 
Arviragus: 
Noi despre ce vom şti vorbi la vârsta-ţi? 
Cum vom scurta noi ceasurile reci 
În hruba asta umedă şi strâmtă 

Când prin a iernii bezne vor răzbate 

Furtuni şi ploi? Noi n-am văzut nimic. 
Suntem ca fiarele - şireţi ca vulpea 

Când cată pradă; sângeroşi ca lupul 
Când ne e foame; vitejia noastră-i 

să hăituim făpturile care fug. 
Asemeni pasării întemniţate, 
Din colivie strană am făcut 
Şi-n libertate ne cântăm robia. 
Belarius: 

Ehei! Dac-aţi cunoaşte răul din oraş, 
Trăindu-l singuri; viaţa de la curte, 
De care te-alipeşti sau te desparţi 

La fel de greu, spre-al cărei vârf de urci, 

Cazi negreşit sau luneci, încât frica 

E rea ca prăvălişul: truda luptei, 

Când, chinuit, caţi, parcă, doar primejdii 
Şi slava care moare căutând 

Şi-şi află-un epitaf al bârfei, sau, 

Un hronic al bravurii; ba, adesea, 
Când face bine,-aude rău; mai rău: 
Se-nchină-nvinuirii... Toate-acestea 

În mine poate lumea să citească. 

Romanii mi-au crestat cu săbii trupul; 

Am fost vestit odată; Cymbeline 

Ţinea la mine mult; când se vorbea 
Despre viteji, eu nu eram uitat. 

Păream un pom împovărat de roadă. 
Dar într-o noapte, hoţii sau furtuna 
(Spuneţi-i cum doriţi) mi-au scuturat 
Belşugul pârgului, chiar şi frunzişul, 
Şi m-au lăsat stingher în voia vremii. 
Guiderius: 
Sorţi schimbători! 
Belarius: 
Deşi n-aveam vreo vină 
(V-am spus doar), doi nemernici i-au şoptit 
Lui Cymbeline că m-am unit cu Roma 
lar strâmbă juruinţa lor fiind 
Mai grea ca nepătata mea onoare, 
M-a surghiunit. De douăzeci de ani 
Ţinutul stâncilor e lumea-n care 
Înalt mai multe rugi de mulţumire 
Ca oricând înainte. Dar acesta 
Nu-i grai de vânător. Sus, către munţi! 
Acel care doboară-ntâiul prada 
E regele ospăţului, ceilalţi 
ÎI vor sluji cinstit şi nu vor pune 
Otravă în mâncare, cum se-ntâmplă 
Pe la palate. Vă aştept la poale. 
(Guiderius şi Arviragus ies.) 
E greu s-ascunzi scânteile naturii! 
Băieţii nu ştiu că sunt fii de rege, 
Nici Cymbeline nu-şi poate-nchipui 
Că mai trăiesc. Ei cred că le sunt tată 
ŞI, totuşi, chiar dac-au crescut umil 
În peştera apăsătoare, gândul 
Le-atinge-acoperişuri de castele 
Şi firea lor regească se vădeşte, 
Mai mult decât la alţii, chiar şi-n lucruri 

Din cele mai mărunte. Polydor, 
Moştenitorul tronului briton 
Căruia regele-i spunea Guiderius, 
Pe lupiter!''”! Când stau pe trepied 
_ Şi-i povestesc de fapte din război, 
Imi soarbe vorbele. De-ajuns să spun: 
„Aşa l-am doborât eu pe duşman, 
Aşa pe gâtul lui am pus piciorul”, 
„Că sângele domnesc i-aprinde faţa, 
li curg sudori, i se-acordează muşchii 
Şi gesturile lui îmi tălmăcesc 
Orice cuvânt. La fel mezinul, Cadwal 
(Sau Arviragus), spusei îi dă viaţă, 
Dar cu adaos de la el. Aha! 
Vânatul e stârnit. Ah, Cymbeline, 
Doar conştiinţa mea şi cerul ştiu 
Că pe nedrept m-ai surghiunit! De-aceea, 
Aşa cum mi-ai răpit pământul, eu, 
Ca să nu ai urmaşi, ţi-am luat copiii - 
Unul de trei şi altul de doi ani. 
Pe Euriphile, doica, au crezut-o 
Măicuţa lor şi-n fiecare zi 
l-au îngrijit mormântul. Despre mine, 
Belarius - altădată Morgan - ştiu 
Că le sunt tată. Vânătoarea-ncepe! 
(lese.) 


Scena 4 


Lângă Milford-Haven. 
Intră Pisanio şi Imogena. 


119 Când vorbitorul invocă pe lupiter, el vrea să fie crezut cu tot 
dinadinsul, (v. nota 27). 

Imogena: 
Când am descălecat spuneai că locul 
E-aproape. Mama nu doreşte-atât 
să-şi vadă nou-născutul, cum aştept 
să-l văd pe soţul meu. Pisanio, 
Unde-i Posthumus? Ce te tot frământă? 
De ce priveşti aiurea şi oftezi? 
Tabloul unui om cu-asemeni chip 
Durerea ar înveşnici-o. Ah, 
Arăţi cumplit, mă scoţi din minţi. Vorbeşte! 
Ce-i cu hârtia asta că mi-o-ntinzi 
De parcă vrei să scapi de ea? Veşti bune? 
Atunci zâmbeşte! Nu? Rămâi aşa! 
E scrisul lui? Văd, blestemata Romă 
L-a otrăvit! Vorbeşte, pregătind 
O veste ce m-ar omori, citind-o. 
Pisanio: 
Te rog, citeşte şi-o să ştii că eu 
De soartă-s mai lovit, sărman de mine. 
Imogena (citeşte): „Stăpâna ta, Pisanio, s-a 
preschimbat în târfă chiar în aşternutul meu. 
Dovezile trădării ei, mi-au străpuns inima. Nu este 
vorba despre nişte bănuieli oarecare; dovezile sunt 
la fel de puternice ca şi durerea mea şi tot atât de 
adevărate cum, nădăjduiesc, îmi va fi răzbunarea. 
Tu, Pisanio, trebuie s-o săvârşeşti în locul meu, dacă 
trădarea ei nu ti-a clătinat credința față de mine. Sã- 
i ridici viața cu mâna ta. Îti dau prilejul să faci asta 
la Milford-Haven, unde va veni în urma scrisorii 
mele. Dacă ti-e teamă s-o loveşti şi nu mă înştiinţezi 
că ai săvârşit omorul, înseamnă că te faci părtaşul 
necinstei sale şi-mi eşti la fel de necredincios ca şi 

ea.” 
Pisanio: 
Să mai scot sabia când, vai, scrisoarea 
l-a şi tăiat gâtlejul? Clevetirea 
Mai ascuţit tăiş are ca spada, 
Veninul ei l-întrece pe acela 
Al şerpilor din Nil'“, suflarea-i zboară 
În lung şi lat pe aripi de furtună. 
Regi, doamne, dregători, matroane, fete, 
Chiar taine de mormânt, nimic nu-i scapă 
Năpârcii clevetire. Ce-i, stăpână? 
Imogena: 
Eu - să-l trădez? Ce-nseamnă a trăda? 
Să nu ai somn, gândindu-te la el? 
să plângi mereu? Să aţipeşti şi-apoi 
În lacrimi să te scoli dintr-un coşmar 
În care-ndură el? Asta-i trădare? 
Pisanio: 
Vai, vai, stăpână! 
Imogena: 
Eu - să-l trădez? lachimo, fii tu martor; 
Când îl învinuiai de stricăciune, 
Te socoteam un ticălos; azi văd 
Că n-ai minţit. Vreo pupăză din Roma, 
Născută din boieli, mi l-a furat. 
Eu, biata, sunt o rochie-nvechită 
Dar îndeajuns de scumpă ca s-atârne 
Pe un perete - sfârtecă-mă, dar! 
Bărbaţii ne trădează când ne jură. 
Ah, soţule, prin marea-ţi strâmbătate 
Tot ce ne pare bun la voi devine 


120 Aluzie la aspida a cărei muşcătură a cauzat moartea 
Cleopatrei. 

O mască-a josniciei şi momeală 
Pentru femei. 
Pisanio: 
Ascultă-mă, stăpână. 
Imogena: 
Jurând ca Eneas'"!, cei mai cinstiţi 
N-au fost crezuţi; iar plânsul lui Sinon??? 
A stins credinţa-n lacrimile sfinte 
Şi mila pentru-adevăratul chin. 
Şi tu, prin fapta-ţi, vei mânji, Posthumus, 
Pe cei curaţi; ce-i bun şi drept va fi 
Urât şi strâmb. Fii, omule, cinstit 
Şi fă ce-a zis stăpânul. Când îl vezi 
Să-i spui c-am fost ascultătoare. Uite, 
Chiar eu trag spada, ia-o şi loveşte 
In inimă, locaş neprihănit 
Al dragostei. N-ai teamă, e pustiu, 
Doar jalea stăruie; stăpânul tău, 
Comoara lui, l-a părăsit. Loveşte! 
Pentru-un temei mai bun te ştiu viteaz; 
Pregeţi acum? 
Pisanio: 
121 Căpetenie troiană, fiul Afroditei şi al troianului Anchise. 
Conform Eneidei lui Vergiliu, după căderea Troiei, Eneas a izbutit 
să se refugieze pe mare cu o parte a populației Troiei. După o 
lungă călătorie, când ajunse la Cartagina, în Africa de Nord, regina 
Didona s-a îndrăgostit de el. Eneas se îndrăgosti la rândul său de 
regină. Întrucât zeii i-au cerut să-şi continue călătoria spre Italia, el 
a părăsit Cartagina, călcându-şi jurământul faţă de Didona, care s- 
a sinucis. Astfel, Eneas s-a dovedit sperjur. 
122 Grecul Sinon - o rudă a lui Ulise - a reuşit, printr-un joc 
dramatic impresionant, simulând sinceritatea, să-i convingă pe 
troieni că grecii au renunţat la asediul Troiei şi au plecat înapoi 
spre Grecia, lăsând calul de lemn ca un dar făcut zeului Neptun, 
ocrotitorul Troiei şi creatorul calului. Sinon e dat şi el ca un 
exemplu de falsitate extremă. 

În lături, sculă blestemată! 
N-ai să-mi spurci mâna! 
Imogena: 
Trebuie să mor; 
Şi dacă nu de mâna ta, înseamnă 
Că l-ai trădat. Răpunerea de sine 
E un păcat prea greu spre-a-l săvârşi. 
Hai, iată-mi inima. Ferit e pieptul? 
Afară! Inima n-are nevoie 
De zale şi supusă e ca teaca. 
Scrisori ale cinstitului Posthumus, 
Sunteţi eresuri! Mi-aţi stâlcit credinţa, 
Nu-mi mai sunteţi pieptar. Tot astfel, proştii 
Ce-i cred pe-nvăţătorii mincinoşi 
îndură greu, dar nici amăgitorul 
Nu scapă de pedeapsă! 
Posthumus, vai, tu, care m-ai silit 
Să nu-l ascult pe rege, tatăl meu, 
Să-nlătur peţitori de neam domnesc, 
Vei înţelege într-o zi c-am fost 
Mânată de un rar îndemn lăuntric. 
Te plâng gândindu-mă la clipa când, 
Sătul de dezmierdările femeii 
Pe care-o ţii în gheare, vei ofta 
De mine amintindu-ţi. Haide! Mielul 
Se roagă de casap. Unde-i cuțitul? 
Nu zăbovi! Porunca lui şi eu 
O vreau îndeplinită. 
Pisanio: 
Bună doamnă, 
De când mi-a dat-o, n-am dormit o clipă. 
Imogena: 
Îndeplineşte-o şi te culcă-apoi. 

Pisanio: 
Întâi am să orbesc de veghe. 
Imogena: 
- Atunci 
Ce rost au toate? Pentru ce-am făcut 
Atâta drum? De ce suntem aici 
La ceas de noapte, frânţi, şi noi şi caii? 
La ce bun zarva ce-am stârnit plecând 
De la palatul unde, ce e drept, 
Nu vreau să mă întorc? De ce laşi arcul 
În faţa ciutei? 
Pisanio: 
să câştig răgaz, 
Să cuget cum pot ocoli năpasta. 
M-ascultă cu răbdare. Am un plan. 
Imogena: 
Vorbeşte, dacă nu vrei să-ţi cruţi gura. 
Am auzit că-s târfă şi mai greu 
Urechea mea nu poate fi rănită. 
Totuşi, te-ascult. 
Pisanio: 
Am socotit să nu te mai întorci. 
Imogena: 
Ei da, omorul. 
Pisanio: 
Nu, nu-i aşa. 
De-aş fi-nţelept pe cât sunt de cinstit, 
Socot c-aş izbândi. Stăpânul meu 
E tras pe sfoară de vreun ticălos 
Ce v-a lovit pe amândoi. 
Imogena: 
Vreo fleoarţă de la Roma? 
Pisanio: 

Nu, pun capul, 
Îi scriu că te-am ucis şi îi trimit 
O mărturie-nsângerată-a morţii 
Domniei-tale. Lipsa de la curte 
O va-ntări. 
Imogena: 
Prietene, şi eu 
Ce fac? Unde mă duc? Ce fel trăiesc 
Fără nădejdi, când pentru soţul meu 
Sunt moartă? 
Pisanio: 
De te-ntorci la curte - 
Imogena: 
Nici curte, nici părinte, nici ciocniri 
Cu reaua maşteră, cu tontul Cloten, 
A cărui curte-a fost înfricoşată 
Ca un asediu. 
Pisanio: 
Dacă nu la curte, 
Nici în Britania nu poţi rămâne. 
Imogena: 
Dar unde-atunci? Numai aici e soare, 
Sau zi şi noapte? În cuprinsul lumii 
Britania e-o parte doar; un cuib 
De lebede-ntr-un mare eleşteu. 
Câţi nu trăiesc aiurea! 
Pisanio: 
Mult mă bucur 
Că-ţi este-n gând alt loc. Lucius romanul 
Soseşte mâine-n Milford. De-ai putea 
Să joci un rol la fel de neguros 
Cum ţi-e norocul şi ai şti s-a scunzi 
Fireasca-nfăţişare ce trădează, 

Pe-un drum plin de făgadă ai păşi! 
Ai fi, poate, aproape de Posthumus, 
Fără să-l vezi, însă ştiind ce face 
În fiecare ceas. 
Imogena: 
Dacă-mi primejduiesc 
Nu cinstea, ci sfiala, fac ce-mi spui. 
Pisanio: 
Atunci să uiţi că eşti femeie. - Ascultă, 
Nu porunci; preschimbă gingăşia 
Şi teama (ce sunt slugile femeii 
Sau, mai curând, însăşi podoaba ei) 
Într-un curaj sfruntat, fii mucalită, 
Înţepătoare, dârză, certăreață 
Ca nevăstuica'“*; uită de comoara 
Ascunsă în obraji şi (vai, ce greu e, 
Dar nu se poate-altfel) încredinţeaz-o 
Sărutului focos al lui Titan“, 
Zeu ce nu ştie să aleagă; uită 


123 Conform credinţei populare, nevăstuicile erau considerate 
animale foarte certăreţe. Nu se ştie cum s-a creat această tradiţie. 
124 Titanii au fost fiii şi fiicele lui Uranus (Cerul) şi ai Geei 
(Pământul). Titanii s-au răzvrătit împotriva stăpânirii tiranice a 
tatălui lor, l-au detronat, iar domnia lumii a fost preluată de 
Cronos. La rândul său, Cronos, care îşi înghiţea copiii, a fost 
răsturnat, împreună cu titanii de Zeus, pe care mama acestuia 
reuşise să-l salveze. Helios, fratele lui Zeus şi zeul soarelui, 
înaintea lui Apolo, ca şi ceilalţi fii ai titanilor, era şi el numit titan. 
Cum Apolo devine mai târziu şi zeu al soarelui, el este adesea 
numit titan în mitologia clasică. 

În scena de faţă, Pisanio se referă, prin urmare, la zeul soarelui 
căruia Ilmogena trebuie să-i ofere obrajii pentru a-i fi rumeniţi de 
dogoarea acestuia. Conform concepţiilor despre frumuseţe în 
vremea lui Shakespeare, un chip bronzat constituia un exemplu de 
urâţenie, ceea ce făcea ca femeile nobile să-şi ferească tenul de 
soare (purtând măşti de protecţie). 

Şi de gătelile atât de scumpe 
Şi-atât de fin lucrate că lunona'” 
S-a mâniat. 
Imogena: 
Fii scurt. Am înţeles 
Care ţi-e gândul. Mă şi simt bărbat. 
Pisanio: 
Dar mai întâi să semeni cu bărbaţii. 
In sacul meu eu ţi-am şi pregătit 
Pieptar şi pălărie, pantaloni 
Şi tot ce trebuie. Domnia ta, 
Gătită astfel, şi mereu cu gândul 
La felul cum arată-un tânăr, mergi 
La Caius Lucius, stărui pentru-o slujbă, 
li spui ce arte stăpâneşti şi dacă 
Îi place muzica, te va primi 
Cu bucurie - e un om cinstit, 
Mai mult, cucernic. Prin străinătăţi 
Îţi port de grijă eu. N-o să-ți lipsească 
Nimic, acum şi mai târziu. 
Imogena: 
Eşti toată mângâierea 
Ce mi-au trimis-o zeii. Dar să mergem. 
De cumpănit mai sunt destule, însă 
Cu timpul le vom rândui pe toate. 
Acum sunt luptător şi-nfrunt cercarea 
Cu un curaj regesc. Te rog, să mergem. 
Pisanio: 
Stăpână, să ne despărţim de-ndată. 


125 lunona, ca zeiţă a căsătoriei şi a femeilor căsătorite, era şi 


zeiţa gospodăriei familiei şi, în această calitate, era o meşteră 
desăvârşită în confecţionarea îmbrăcămintei femeieşti; zeiţa se 
mâniase pe Ilmogena pentru că o întrecea în măiestria lucrului de 
mână, (v. şi Pericle, notele 30 şi 54). 

Cum nu mă văd la curte, toţi vor spune 
Că te-am răpit. Aici e o lăcriţă - 
Dar al reginei - cu un leac de preţ; 
O-nghiţitură-ajunge ca să-ţi treacă 
Durerea de stomac, răul de mare 
Şi câte altele. Colo în crâng 
Preschimbă-te-n bărbat. Te-ndrume cerul 
Cum e mai bine! 
Imogena: 
- Amin. Îţi mulţumesc. 
(les separat.) 


Scena 5 


O încăpere în palatul lui Cymbeline. 
Intră Cymbeline, regina, Cloten, Lucius, 
seniori şi suita. 


Cymbeline: 
Aici te las. Drum bun. 
Lucius: 
Vă multumesc. 
Mi-a dat poruncă Cezar să mă-ntorc. 
Îmi pare foarte rău că plec cu vestea 
Că îi sunteţi duşman. 
Cymbeline: 
Supuşii noştri 

Nu vor să-ndure jugul lui; iar noi 
Am înjosi regescul cin vădind 
Mândrie-a neatârnării mai puţină. 
Lucius: 
Prea bine, Doamne. Vă poftesc să-mi dați 
Escortă pân-la Milford Haven. Vă urez 
Şi vouă şi reginei sănătate! 
Cymbeline: 
Voi, domnii mei, să-l însoţiţi pe sol, 
Curtenitori, aşa cum se cuvine. 
Cu bine, Lucius. 


Lucius: 
Mâna voastră, printe. 
Cloten: 
Ţi-o dau prieteneşte, mai târziu 
Duşmană o să-ţi fie. 
Lucius: 


Doar sfârşitul 
Va arăta cine a-nvins. Cu bine. 
Cymbeline: 
Nu-l părăsiţi o clipă până când 
Va trece peste Severn'“. Cale bună! 
(Lucius şi seniorii ies.) 
Regina: 
Se-ntoarce încruntat - ne face cinste 
Că noi i-am dat temei. 
Cloten: 
Cu-atât mai bine - 
Sunt dârji britonii şi le place lupta. 
Cymbeline: 
Lui Cezar Lucius i-a scris, cred eu, 


126 Râu în vestul Angliei, care se varsă în marea numită Canalul 
Bristol (cf. Canalul Mânecii). 

Cum am răspuns soliei. Călăreţii 
Şi carele să fie pregătiţi. 
Armata lor din Galia,-ntărită, 
O să pornească împotriva noastră. 
Regina: 
Nu-i vreme de pierdut. Să ne-narmăm 
Cât mai puternic, fără-ntâărziere. 
Cymbeline: 
Nici noi, ştiind ce poate să se-ntâmple, 
N-am stat cu mâna-n sân. Dar, scumpă doamnă, 
Unde mi-e fiica? N-a venit să-şi ia 
Rămas bun de la sol şi nici pe noi 
Nu ne-a cinstit cu zilnica urare. 
Mai mare i-e-ncăpăţânarea, văd, 
Ca-ndatorirea. Aduceţi-o-ncoace. 
Am fost prea răbdător. 
(lese un slujitor.) 
Regina: 
Măria ta, 
De când Posthumus este în surghiun 
Ea duce-un trai retras şi numai timpul 
Poate s-o schimbe. Nu-i vorbi urât, 
Te rog; e gingaşă şi pentru dânsa 
Orice dojană e o lovitură, 
lar lovitura, moarte. 
(Intră din nou slujitorul.) 
Cymbeline: 
Unde e? 
Anume cum s-a dezvinovăţit? 
Slujitorul: 
Odăile i-s încuiate, Doamne, 
Şi strigătele noastre au rămas 
Fără răspuns. 

Regina: 
Când am vorbit cu ea 
Ultima oară, m-a încredinţat 
Că nu se simte bine şi de-aceea 
Stă-nchisă în odaia ei. Prin mine 
lritare ţi-a cerut că nu mai poate 
Să-ţi facă-obişnuitele urări. 
Pe mine să mă cerţi - m-am luat cu treaba 
Şi am uitat să-ţi spun. 
Cymbeline: 
Uşi încuiate? N-a fost văzută? 
Presimţirea mea 
Să o dezmintă Cerul! 
(lese.) 
Regina: 
Băiete, du-te după rege. 
Cloten: 
Pe slujitorul ei, Pisanio, 
Nu l-am văzut de două zile-ncoace. 
Regina: 
Fugi, caută.-l. 
(Cloten iese.) 
Pisanio, tu, care Mereu îl aperi pe Posthumus, ai 
Un leac de-al meu. Ah, dacă lipsa ta 
l-ai datora-o lui! Doar crezi în el... 
Dar unde-i ea? Mai ştii, a fost cuprinsă 
De-adâncă deznădejde, ori, zburând 
Pe aripa iubirii, se îndreaptă 
Spre dragul ei Posthumus; a plecat 
Spre moarte sau ocară. Mi-e totuna 
Cum va sfârşi ea, dar să cadă-odată 
Ca eu să fiu aici încoronată. 
(Intră din nou Cloten.) 

Ei, cum e? 
Cloten: 
A fugit. Du-te la rege 
Şi-mbună.-l. E atât de furios 

Că toţi îl ocolesc. 
(Aparte.) 

Cu-atât mai bine. 
Regina: 

De n-ar mai apuca ziua de mâine! 

(lese.) 
Cloten: 


Mi-e dragă şi-o urăsc deopotrivă. 
De-adevărat prinţesă! E frumoasă 
Şi întruneşte tot ce-i mai de soi 
La doamne, la femei - faţă cu dânsa, 
Ele-s nimic. De-aceea o iubesc. 
Dar cum de mine nici nu vrea să ştie 
Şi-n schimb îi dă întreaga ei iubire 
Mişelului Posthumus, pentru mine 
Îşi pierde orice farmec. De aceea 
O şi urăsc şi vreau să mă răzbun. 
Când proştii - 
(Intră Pisanio.) 
Cine-i? Ce urzeşti, jupâne? 
la' să te văd, codoş bătrân! Tâlhare, 
Unde ţi-e doamna? Spune, scurt, altminteri 
Ajungi în iad îndată. 
Pisanio: 
Vai, stăpâne! 
Cloten: 
Unde ţi-e doamna? Şi, pe lupiter, 
Nu-ntreb a treia oară. Ticăloase, 
Din inimă-ţi smulg taina, ori o-njunghii 


~ 219 ~ 


Opere Complete Volumul 8 
Ca s-o găsesc. E cu Posthumus, 
Grămada de gunoi unde nu afli 
Un dram de cinste? 
Pisanio: 
Vai de mine, prințe, 
Cum poate fi cu el? De când lipseşte? 
El e la Roma. 
Cloten: 
Unde-i? Dă-te-neoace 
Şi spune-mi tot ce ştii, fără tertipuri. 
Ce s-a-ntâmplat cu ea? 
Pisanio: 
O, mare prinţ! 
Cloten: 
Zi, mare ticălos, 
Şi zi pe dată unde ţi-e stăpâna. 
Termină cu „mărite prinţ”, vorbeşte, altfel, 
Tăcând, te osândeşti la moarte singur. 
Pisanio: 
Acest răvaş cuprinde tot ce ştiu 
_ De fuga ei. 
(li dă o scrisoare.) 
Cloten: 
să văd. O urmăresc 
De-ar fi s-ajung la tronul lui Augustus. 
Pisanio (aparte): 
N-aveam de-ales: sau fac aşa, sau mor. 
Ce află el e drumul, însă ea 
Departe-i şi la adăpost. 
Cloten: 
Aha! 
Pisanio (aparte): 
Să-i scriu stăpânului că a murit. 

Ah, Imogena, umblă sănătoasă 
Şi sănătoasă să te-napoiezi! 

Cloten: Ascultă, nenişorule, o fi adevărat ce zice în 
scrisoarea asta? 

Pisanio: Eu aşa cred. 

Cloten: E scrisul lui Posthumus, îl cunosc. Uite ce 
e: dacă isprăveşti cu potlogăriile şi mă slujeşti cu 
credinţă, dacă faci întocmai şi cinstit tot ce-ţi 
poruncesc, adică orice nelegiuire pe care ţi-o cer, 
am să te socotesc un cetăţean de ispravă. Să vezi, 
om te fac: n-o să duci lipsă de nimic şi ca să te 
ajungi, am să pun oricând un cuvânt bun. 

Pisanio: Prea bine, Înălţimea ta. 

Cloten: Eşti gata să-mi slujeşti? Milogului ăsta de 
Posthumus i-ai slujit cu atâta răbdare şi statornicie 
încât nu se poate, fie măcar din recunoştinţă, să nu- 
mi fii slugă credincioasă. Eşti gata să-mi slujeşti? 

Pisanio: Gata, alteţă. 

Cloten: Dă-mi mâna şi ţine punga asta. Ai păstrat 
vreo haină de-a fostului tău stăpân? 

Pisanio: Da, prinţe, am în odaie îmbrăcămintea pe 
care a purtat-o când şi-a luat rămas bun de la 
doamna şi stăpâna mea. 

Cloten: Prima însărcinare pe care ţi-o dau: du-te şi 
adă hainele acelea. E prima însărcinare, pleacă. 

Pisanio: Plec, stăpâne. (/ese.) 

Cloten: „... Să te-ntâlnesc la Milford-Haven!” Haiti, 
am uitat să-l întreb ceva - nu-i nimic, îmi aduc eu 
aminte. Da, chiar acolo, nemernicule Posthumus, îţi 
fac felul. De-ar veni odată hainele astea. Mi-a spus 
ea cândva - şi acum simt venin în inimă - că 
preţuieşte mai mult până şi veşmântul cel mai de 
rând al lui Posthumus decât făptura mea nobilă din 

naştere împreună cu întreaga podoabă a însuşirilor 
mele. O siluiesc cu hainele astea pe mine; dar mai 
întâi îl omor sub ochii ei ca să-mi vadă vitejia şi să-i 
pară rău că s-a ţinut atât de fudulă. Il fac una cu 
pământul, îi blagoslovesc leşul cu o ploaie de ocări, 
îmi satur poftele cu ea (cum am spus, fac asta ca s- 
o batjocoresc şi mai grozav îmbrăcat cu hainele pe 
care le-a lăudat atâta), apoi o duc înapoi la curte - 
cu ghionturi şi lovituri de picior în spate. l-a plăcut 
să mă privească de sus? Pe mine o să mă încânte 
răzbunarea. 

(Intră din nou Pisanio, cu hainele.) 

Astea-s hainele? 

Pisanio: Da, nobile stăpân. 

Cloten: De când a plecat spre Milford-Haven? 

Pisanio: De-abia dacă a ajuns acolo. 

Cloten: Du hainele astea în odaia mea - asta ea 
doua poruncă pe care ţi-o dau. A treia este să nu 
sufli o vorbă nimănui despre ceea ce am de gând să 
fac. Să-mi fii credincios şi n-ai să aştepţi mult 
înaintarea în slujbă. Pe mine răzbunarea mă 
aşteaptă la Milford - dacă aş avea aripi, aş zbura 
după ea. Vino, fi arată-te credincios. (/ese.) 

Pisanio: 

Adică să-mi trădez stăpânul, care 
E-a cinstei nentinată-ntruchipare? 
Pleacă la Milford ca să n-o găseşti 
Pe biata doamnă. Voi, puteri cereşti, 
S-o ocrotiți! Acest grăbit netot 
Să-ntâmpine doar piedici peste tot. 
(lese.) 


Scena 6 

Wales. În faţa peşterii lui Belarius. 
Intră /mogena, în haine băieţeşti. 


Imogena: 
Uf, grea e viaţa de bărbat, sunt frântă. 


De două nopţi dorm pe pământul gol. 
M-aş prăbuşi de n-aş fi tare. Milford, 
Păreai aproape când Pisanio 
De pe o creastă mi te-a arătat. 

Vai, ceruri, cred că adăpostul fuge 
Când vede nevoiaşi, în loc să-i scape! 
Doi cerşetori mi-au spus c-acesta-i drumul. 
Că doar nu mint săracii, cari cunosc 
Atât de bine chinul şi pedeapsa! 

Ba, mint; şi nu mă mir când cei bogaţi 
Arar spun adevărul. Dacă minţi 
Când eşti avut, faci un păcat mai mare 
Decât atunci când eşti sărac. La fel 
Şi cu trădarea; e mai rea la regi 
Decât la cerşetori. lubitul meu, 
M-ai înşelat şi tu! Gândind la tine, 
Mă simt sătulă; dar ca şi-altădată, 
Rămân flămândă-ntr-una. - O cărare 
Ce duce spre-un locaş pustiu? Mai bine 
Nu strig; nu îndrăznesc; dar foamea, 
Ne dă curaj când ne pândeşte moartea. 
Huzurul naşte laşi, ca trândăveala; 
Nevoia însă-i mama bărbăţiei. 
Cine-i acolo? De eşti om, vorbeşte! 
lar dacă eşti sălbatic, ori ia-mi viaţa, 
Ori dă-mi-o. Hei! Niciun răspuns? Să intru 
Dar să scot sabia. Dacă duşmanul 

De sabie se teme ca şi mine, 
O să mă lase-n pace. Ceruri, daţi-mi 
Un astfel de duşman! 
(Intră în peşteră.) 
(Intră Belarius, Guiderius şi Arviragus.) 
Belarius: 
Tu, Polydor, te-ai dovedit a fi 
Cel mai destoinic vânător; de-aceea 
Eşti şi stăpânul mesei. Eu şi Cadwal 
Ne facem bucătar şi ospătar, 
Cum am vorbit. Priceperea şi truda 
Ar lâncezi de n-ar fi răsplătite. 
Hai, pântecele noastre vor da gust 
Bucatelor sărace. Oboseala 
Pe-o piatră sforăie, dar pentru leneş 
Chiar perina e aspră. Pace ţie, 
Biet adăpost ce-ţi porţi de grijă singur! 
Guiderius: 
Sunt vlăguit. 
Arviragus: 
Şi eu, dar mi-e o foame... 
Guiderius: 
Vânatul pân-se frige, să gustăm 
Ce-a mai rămas din carnea rece. 
Belarius (uitându-se în peşteră): 
Staţi afară! 
De nu s-ar înfrupta din hrana noastră, 
Ai crede că-i un silf. 
Guiderius: 
Cum? Ce-ai văzut? 
Belarius: 
Pe lupiter, un înger! Dacă nu, 
Minunea lumii. la' priviţi şi voi - 

Un băieţandru chipeş ca un zeu! 
(Intră Imogena.) 
Imogena: 
Rău să nu-mi faceţi, oameni buni. 
Pân-a intra, am tot strigat cu gândul 
Că voi cerşi sau cumpăra ce-am luat. 
Zău, n-am furat nimic, şi de-ar fi fost 
Chiar aur risipit pe jos şi încă 
Nu-l luam. Poftim, sunt banii pentru hrană. 
Când isprăveam, i-aş fi lăsat pe masă, 
Şi m-aş fi dus, cu rugi pentru stăpân. 
Guiderius: 
Bani, flăcăuaşule? 
Arviragus: 
Nu, mai degrabă 
Tot aurul din lume şi argintul 
Să se prefacă în noroi, cum sunt 
În ochii celor care nu se-nchină 
La zei murdari. 
Imogena: 
V-aţi supărat? Să ştiţi, 
Pin' să-mi luaţi viaţa pentru-această vină, 
Că m-aş fi stins de nu păcătuiam. 
Belarius: 
Şi unde vrei să mergi? 


Imogena: 
La Milford-Haven. 
Belarius: 
Ce nume porţi? 
Imogena: 


Fidele. - Un văr se-mbarcă-n Milford-Haven 
Pentru Italia. Mergeam acolo, 
Dar, mort de foame, am păcătuit. 

Belarius: 
Băiat frumos, te rog să nu ne iei 
Drept ţărănoi; iar gândul nostru bun 
Nu-l judeca după acest bordei. 
Eşti musafirul nostru! S-a-nserat. 
Pân-a pleca, se cade să mănânci 
Ceva mai săţios. Rămâi la cină. 
Băieți, uraţi-i bun venit. 
Guiderius: 
De-ai fi femeie, 
Ţi-aş face curte şi nu te-aş trăda. 
Spun ce gândesc şi gândul mi-e cinstit. 
Arviragus: 
Ce dacă e bărbat? Ca la un frate 
La el pot ţine; şi-l primesc frăţeşte 
Ca după-o despărţire. Bun venit! 
Fii vesel, ai căzut între prieteni. 
Imogena: 
Între prieteni? 
(Aparte.) 
De-mi erau ei fraţi, 
N-aş mai fi fost urmaşă la domnie, 
M-apropiam de tine, soţ iubit. 


Belarius: 

Ceva l-apasă. 
Guiderius: 

Gata sunt să-l sprijin. 
Arviragus: 
Şi eu. Aş înfrunta orice durere, 

Orice primejdii. 

Belarius: 


Ascultaţi, băieţi. 
(Le vorbeşte în şoaptă.) 

Imogena (aparte): 
Chiar cei mai mari şi nobili oameni, 
Cu-o curte cât e hruba, fără slugi 
Al căror număr e-n schimbare veşnic, 
Grijind de toate singuri şi având 
Virtuţi de conştiinţa lor sădite, 
Nu i-ar putea întrece pe-aceşti doi. 
Trădată de Posthumus, mi-aş dori 
Să fiu bărbat - iertare, zei din ceruri! - 
Ca să rămân cu ei. 
Belarius: 
Aşa va fi; 
Gătim vânatul. Tinere, pofteşte. 
Grea-i vorba când ţi-e foame. După cină 
Ne spui atât cât crezi din viaţa ta. 
Guiderius: 
Te rog să vii, poftim. 
Arviragus: 
Mai drag ne eşti 
Decât e făptul nopţii pentru strigă 
Şi-al dimineţii pentru ciocârlie. 


Imogena: 
Vă mulţumesc. 
Arviragus: 
Pofteşte. 
(les.) 
Scena 7 


Roma. O piaţă publică. 
Intră doi senatori şi doi tribuni. 


Întâiul senator: 

Vă spun pe scurt ce scrie împăratul. 
Cum oamenii de rând sunt toţi plecaţi 
să lupte cu panonii şi dalmaţii 
Şi-n Galia ce legiuni avem 
Prea slabe sunt ca să-i atace-acum 
Pe numeroşii răzvrătiți britoni, 
Urmează să-i mobilizăm pe nobili 
Şi să-i trimitem contra lor. Pe Lucius 
El l-a numit proconsul. Voi, tribuni, 
Aveţi puteri depline să-ntocmiţi, 
Degrabă,-aceste oşti. Trăiască Cezar! 
Întâiul tribun: 
E Lucius generalul? 
Al doilea senator: 
Da. 
Întâiul tribun: 
Acum 
E-n Galia? 
Întâiul senator: 
Cu-acele legiuni 
De care v-am spus. Voi le veţi întări. 
De voi atârnă numărul de oameni 
Precum şi ziua când au să pornească. 
Întâiul tribun: 
Am înţeles. Ne facem datoria. 
(les.) 


Actul IV 
Scena 1 


Wales. Pădurea din preajma peşterii lui Belarius. 
Intră C/oten. 

Cloten: Dacă Pisanio n-a greşit, nu sunt departe 
de locul unde urmează să se întâlnească. Hainele lui 
Posthumus mi s-au potrivit de minime! Cum să nu 
mi se potrivească de minune şi iubita lui, făcută tot 
de cel care l-a făcut şi pe croitor? Cu atât mai mult 
cu cât (să-mi fie iertat) se spune că femeia se 
potriveşte cu cel ce i se năzăreşte. Bărbatul trebuie 
să dea dovadă de dibăcie, să arate ce poate. Când 
stau de vorbă cu mine însumi - nu e nicio ruşine 
dacă omul stă de vorbă cu oglinda în odaia lui - care 
va să zică îmi spun că înfăţişarea mea nu e cu nimic 
mai prejos decât cea a lui Posthumus. Nu-s mai 
tânăr ca el, îl întrec în putere; averea mea nu e mai 
puţină, clipa de faţă mi-e mai prielnică. Sunt de 
neam mai mare ca el, tot aşa de priceput pe câmpul 
de luptă şi mai priceput încă în dueluri; şi, totuşi, 
încăpăţânata asta îl iubeşte şi eu rămân în pagubă. 
Ce e şi viaţa omului! Posthumus, capul îţi mai stă pe 
umeri, dar peste un ceas o să zboare de acolo; îţi 
siluiesc iubita şi în faţa ei îţi fac hainele bucățele. 
După ce isprăvesc cu trebuşoara asta, o duc în 
ghionturi la  taică-su, care s-ar putea să se 
îmbufneze puţin din pricina purtării mele grosolane; 
dar mama se pricepe să-l îmbuneze pe ţâfnosul ei şi 
până la urmă o să mă aleg cu laude. Calul mi-e legat 
cu nădejde. Ei, sabie, ieşi din teacă, te aşteaptă o 
muncă fioroasă! Soartă, dă-mi-o pe mână! Asta 
seamănă cu locul unde trebuie să se întâlnească. 
Aşa mi l-a descris Pisanio şi nu cred că ar fi putut să 
mă înşele. 

(lese.) 

Scena 2 


În faţa peşterii lui Belarius. 
Din peşteră ies Be/arius, Guiderius, Arviragus şi 
Imogena. 


Belarius (către Imogena): 
Nu prea ţi-e bine, stai aici. 
Ne-ntoarcem îndată după vânătoare. 
Arviragus (către Imogena): 
Frate, 
Rămâi aici. Nu suntem fraţi? 
Imogena: 
Aşa s-ar cuveni să fie între ei 
Toţi oamenii; doar rangul osebeşte 
'Ntre lut şi lut, când pulberea-i aceeaşi. 
Mi-e rău. 
Guiderius: 
Vă duceţi voi, eu stau cu dânsul. 
Imogena: 
Nu sunt bolnav, atât că nu mi-e bine; 
Dar nu-s dintre aceia care mor 
'Nainte de-a se-mbolnăvi. Vă rog, 
Făceţi-vă, ca-n orice zi, tipicul. 
Când calci un obicei, le calci pe toate. 
Mi-e rău, dar nu-mi puteţi fi de folos. 
Tovărăşia nu e uşurare 
Când nu o cauţi. Prea bolnav nu sunt 
Devreme ce mai pot vorbi de boală. 
Vă-ncredinţez că n-am să fur nimic, 
Cel mult mă pot fura pe mine însumi; 
lar dacă mor, hoţia-i nensemnată. 
Guiderius: 

Zău, te iubesc; cum am mai zis, la fel 
Ca şi pe tata, mult, adânc... 
Belarius: 
Ce-aud? 
Arviragus: 
De-i un păcat să spun acestea, vina 
E ca şi-a fratelui: nu ştiu de ce 
L-am îndrăgit pe tânăr - nu degeaba 
Spuneai că dragostea temei nu are. 
De-ar bate moartea-n uşă ca să-ntrebe 
Cine-o aşteaptă, i-aş răspunde: „Tata, 
Necum băiatul”. 
Belarius (aparte): 
Minunat avânt! 
Nobleţea firii, sângele regesc! 
Laşi nasc din laşi, din cârpe nasc otrepe. 
În fire sunt tărâţe şi făină, 
Ocară dar şi farmec. Nu li-s tată; 
Dar să-l iubească pe acest băiat 
Mai mult decât pe mine! E o taină. 
(Tare.) 
Sunt nouă ceasuri. 


Arviragus: 
Păi, cu bine, frate. 
Imogena: 
Vânat bun! 
Arviragus: 


Ţie, sănătate! Haidem. 
Imogena (aparte): 

Cât sunt de buni! Cum mai scorneau la curte 
Cei ce spunea că în afara ei 
Sălbăticie-i totul! Văd acum 

Că nu-i aşa. In râuri cresc mulţi peşti 

Gustoşi ca şi acei din mări întinse, 
Dar monştri nu se zămislesc. Mi-e rău. Pisanio, 
Să-ţi încerc leacul. 
Guiderius: 
N-am aflat decât 
Că este de neam nobil însă are 
De îndurat destule, că-i cinstit 
Dar că necinstea e pe urma lui. 
Arviragus: 
Cum mi-a răspuns şi mie. A rămas 
Că, poate, îmi mai spune. 


Belarius: 
Hai, la drum! 
Du-te-năuntru şi te odihneşte. 
Arviragus: 
Mult nu lipsim. 
Belarius: 


Te rog, nu fi bolnav, 
Vrem să te facem gospodina noastră. 
Imogena: 
Bolnav sau sănătos, al vostru sunt. 
Belarius: 
Şi vei rămâne veşnic. 
(Imogena intră în peşteră.) 
S-ar părea 
Că, necăjit cum e, are strămoşi 
De viţă-naltă. 
Arviragus: 
Cântă ca un înger! 
Guiderius: 
Şi cum găteşte! A tăiat figuri 
Din rădăcini, apoi a dres fiertura 
Ca pentru luno când era bolnavă. 

Arviragus: 
Surâsu-i cum se-ngână cu suspinul, 
Suspinul parc-ar vrea surâs să fie, 
Surâsul râde de suspin că vrea 
Să zboare dintr-un templu-atât de sacru 
Şi să se-ngemăneze cu furtuna 
Ce-o blestem’ marinarii. 
Guiderius: 
Văd că-ntr-însul 
Se-mbină suferinţa cu răbdarea. 
Arviragus: 
Răbdare, creşte! Suferinţă, 
Tu, buruiană rea, să piei de-ndată 
Ca să nu-năbuşi viţa cea bogată! 
Belarius: 
Hai, e târziu. Dar - cine e acolo? 
(Intră Clolen. ) 
Cloten: 
Nu-i pot găsi pe-aceşti fugari. Tâlharul, 
M-a înşelat. Sunt rupt. 
Belarius: 
„Aceşti fugari!” 
De noi e vorba? Parcă-l ştiu. E Cloten, 
Fiul reginei. E pe urma noastră? 
Nu l-am văzut de-atâţia ani şi, totuşi, 
îl recunosc. Suntem proscrişi - plecaţi. 
Guiderius: 
Rămân cu el, e unul singur, voi 
Vedeţi de nu-s ascunşi prin preajmă alţii. 
Vă rog. 
(Belarius şi Arviragus ies.) 
Cloten: 
Staţi locului, unde fugiţi? 

Tâlhari din munte sunteţi? De-alde ăştia 
Am auzit. Tu, ce mişel mai eşti? 
Guiderius: 
De n-aş răspunde unui prost cu spada 
Aş fi mişel într-adevăr. 
Cloten: 
Eşti hoţ, 
Nelegiuit, tâlhar, bandit - predă-te! 
Guiderius: 
Cui? Ţie? Dar tu cine eşti? Mi-e braţul 
Mai slab decât al tău, aşa socoţi? 
Nu-mi este inima la fel de mare? 
E-adevărat, mă-ntreci la vorbă - eu 
Nu-mi port pumnalu-n gură. Cine eşti 
De-mi ceri să mă predau? 
Cloten: 
Nu mă cunoşti, 
Tâlhare, după haine? 
Guiderius: 
Nu, jivină, 
Nici după croitor, bunicul tău; 
El le-a croit, iar hainele te fac puţin 
S-aduci a om. 
Cloten: 
Mişele, nu-s făcute 
De croitorul meu. 
Guiderius: 
Atunci dă fuga 
Şi spune-i „mulţumesc frumos” acelui 
Ce ţi le-a dăruit. Eşti cam nerod, 
Mi-e silă să te bat. 
Cloten: 
Atunci să-ţi spun 

Ce nume port ca să te ia fiorii, 
Tâlhar fălcos! 


Guiderius: 
Aşa te cheamă? 
Cloten: 
Cloten, 
Nemernice. 
Guiderius: 


Nemernice-ndoit, de-ţi spune Cloten, 
E-un nume ce nu-mi dă atâţi fiori 
Ca Broască sau Păianjen sau Năpârcă. 
Cloten: 
Şi-acum de-a binelea îngheaţă. Află 
Că sunt fiul reginei. 


Guiderius: 
Rău îmi pare 
Că-ţi faci neamul de râs. 
Cloten: 
Chiar nu ţi-e frică? 
Guiderius: 


Mi-e frică doar de cei pe cari îi ţin 
La mare cinste - de-nţelepţi. De proşti 
Îmi râd, nu mă-nspăimântă. 
Cloten: 
Mori, atunci. 
Când te răpun, îi urmăresc pe cei 
Care-au fugit de-aici, le vin de hac, 
Pe urmă tigvele vi le atârn 
Pe porţile oraşului lui Lud. 
Predă-te, ţărânoi muntean. 
(les luptându-se.) 
(Intră din nou bBelarius şi Arviragus.) 
Belarius: 

Nu-i nimeni primprejur. 
Arviragus: 
Nicio suflare. 
Nu cred că este el, te-ai înşelat. 
Belarius: 
Ce pot să spun? Nu l-am văzut de ani, 
Dar vremea chipul nu i l-a schimbat; 
Se bâlbâia, avea glas şovăielnic... 
A fost chiar Cloten. 
Arviragus: 
l-am lăsat aici; 
Nădăjduiesc că nu s-au luat la harţă. 
Spuneai că prinţul e cumplit la fire. 
Belarius: 
Pe când era copil, nu tresărea 
La nicio grozăvie. Judecata 
E cea care, ades, stârneşte frica. 
E fratele tău colo! 
(Intră din nou Guiderius, ținând în mână capul lui 
Cloten.) 
Guiderius: 
Cloten ăsta 
A fost un tont, o pungă fără bani; 
Din capul lui nici Hercul n-ar fi stors 
Un dram de creier; eu i l-am desprins, 
Altminteri el mi-l reteza pe-al meu. 
Belarius: 
Vai, ce-ai făcut! 
Guiderius: 
L-am despărţit de cap. 
Era un marţafoi care-şi spunea 
Fiul reginei. M-a numit tâlhar muntean, 
M-a înjurat, voia să mă omoare, 

Pe urmă tigvele să ni le-atârne 
Pe porţile oraşului lui Lud'”. 
Belarius: 
Suntem pierduţi. 
Guiderius: 
Avem ce pierde? 
Jura că nu ne lasă-n viaţă! Legea 
Ne apără? Şi-atunci, de frica ei 
să fim blajini şi să îngăduim 
Unui dărab de carne îndrăzneață 
să ne ameninte, să fie singur 
Judecător şi gâde? Ce-aţi aflat 
Pe unde-aţi fost? 
Belarius: 
N-am întâlnit pe nimeni; 
Dar nu pot crede că n-avea escortă; 
Cu toate că era nesocotit, 
Vârându-se-n tot felul de buclucuri, 
Nu-l aduceau, neînsoţit, încoace 
Nici toana, nici sminteala. La palat 
Putea s-ajungă zvonul că pe-aici 
Trăiesc, vânând ca noi, proscrişi în stare 
Să-njghebe cete; iute la mânie, dânsul 
Putea să fi jurat că ne va prinde; 
Dar dacă este-aşa, mira-m-aş foarte 
să vină singur, când ştiau şi alţii. 
Cu bun temei mă tem că trupul ăsta 
Are şi coadă, mai primejdioasă 
Decât i-e capul. 
Arviragus: 
Ce va fi, să fie! 
Dar Polydor nu a greşit nicicum. 


127 Londra, (v. nota 34). 

Belarius: 
Băieți, n-am chef de vânătoare azi; 
Mă-ngrijorează boala lui Fidele. 
Guiderius: 
Cu sabia pe care-o flutura 
Pe lângă gâtul meu i l-am tăiat pe-al lui. 
lar capul o să-l zvârlu în pârâul 
Din dosul stâncii noastre ca s-ajungă 
în mare şi să spună şi la peşti 
Că el e Cloten, al reginei fiu. 
Nu e frumos? 


(lese.) 
Belarius: 
Mă tem de răzbunare. 
ÎI prinde vitejia, dar mai bine 
Nu-l omora. 
Arviragus: 


Eu să fi fost făptaşul, 
Pe mine să m-ajungă răzbunarea! 
Deşi mi-eşti drag, te pizmuiesc, frăţâne, 
Că mi-ai răpit acest prilej. Pedeapsa, 
Oricât de grea ar fi, să ne lovească 
Pe amândoi. 
Belarius: 
Ce-a fost, a fost. lar astăzi 
Nu mai vânăm şi nici nu căutăm 
Primejdii fără rost. La stânca noastră! 
Tu şi Fidele sunteţi bucătari. 
'L aştept pe Polydor şi cum se-ntoarce 
Venim ca să mâncăm. 
Arviragus: 
Bietul Fidele! 
Mă duc la dânsul. Ca să-l văd iar rumen, 

Aş omori un pâlc întreg de Cloteni 
Şi nu m-aş socoti neomenos. 
(lese.) 
Belarius: 
Zeiţă Firet, te vesteşti tu însăţi 
În aceşti doi băieţi de rege! Ei 
Sunt gingaşi ca zefirul ce alintă 
Şi leagănul suavii toporaşi; 
Dar când domnescul sânge li se-aprinde, 
Se-aseamănă cu viforul turbat 
Ce pleacă vârful brazilor spre vale. 
E o minune cum răzbesc într-înşii, 
Fără îndemn, simţiri împărăteşti, 
Cum au deprins onoarea fără carte 
Şi fără pilde curtenia, sau 
Cum vitejia lor, crescută-n voie, 
Dă rod de parcă ar fi fost sădită. 
Pe Cloten, totuşi, ce l-a-mpins încoace 
Şi moartea-i ce-o s-aducă? 
(Intră din nou Guiderius. ) 
Guiderius: 
Unde-i Cadwal? 
Pe apă am trimis ca sol reginei 
Ţeasta lui Cloten, trupul ne-a rămas 
Ostatec pân-se-ntoarce. 
(Muzică solemnă.) 
Belarius: 
Polydor, 
Auzi? Unealta mea măiastră sună! 
128 Poezia idilică din această replică a lui Belarius este un 
procedeu frecvent în cele patru piese romantice ale lui 
Shakespeare. E folosit şi în descrierea Cleopatrei de către 
Enobarbus (Antoniu şi Cleopatra, Il, 2), cele două replici fiind 
comparabile atât ca vocabular cât şi ca imagini. 

De ce-o fi pus-o Cadwal în mişcare? 
Guiderius: 
E-acasă? 
Belarius: 
Adineaori a intrat. 
Guiderius: 
N-am ascultat-o de la moartea mamei. 

Dar ce se-ntâmplă? Muzica solemnă 
Se-ngână cu solemne-mprejurări. 
Cântarea de triumf pentru-un nimic 
Desfată pe maimute, cea de jale 
Îi mişcă pe copii. Nu-i zdravăn Cadwal? 

(Intră din nou Arviragus, purtând în brațe pe 

Imogena, moartă.) 


Belarius: 
Ah, iată-l, vine şi în braţe 
Dovadă-aduce că l-am judecat 
Cu nedreptate. 
Arviragus: 


Păsărica noastră, 
Ce-atât ne bucurase, a murit. 
Ca să nu văd aşa ceva, mai bine 
Cei douăzeci de ani ai mei săreau 
La şasezeci, şi-n cârje se schimba 
Zburdatul tinereţii! 
Guiderius: 
Gingaş crin 
Purtat în braţe când nestingherit 
Creşteai pe lujer! 
Belarius: 
Ah, tristeţe, cine 
Ţi-a măsurat adâncul? Cine scurmă 
Nămolul sufletului ca pe om 

La țărm să-l scoată? Fecioraş destoinic, 
Ştiu zeii ce bărbat puteai ajunge! 
Dar, vai, tristeţea te-a răpus de tânăr... 
Cum l-ai aflat? 
Arviragus: 
Nu mai avea suflare; 
Zâmbea ca gâdilat în somn de-o gâză, 
Nu săgetat de moarte. - Obrazul drept 
Culcat pe-o pernă. 
Guiderius: 
Unde? 
Arviragus: 
Pe podea. 
Credeam că doarme - ca să nu-l trezesc, 
Mi-am scos bocancii. 
Guiderius: 
Doarme şi acum; 
lar dacă-i mort, îşi face pat mormântul. 
De strajă-i vor fi zânele, şi viermii 
N-au să-l atingă. 
Arviragus: 
Dragul meu Fidele, 
Cât mai trăiesc aici, tot timpul verii 
Mormântu-ţi voi găti cu flori - aglice, 
Gălbii cum eşti la faţă; clopoței 
Albaştri cum ţi-s vinele; măceş, 
Mireasma căruia - nu-l clevetesc - 
O-ntrece numai suflul tău. Prihorul 
Din toate-ţi va aduce, ruşinând 
Destui urmaşi avuţi ce nu aşază 
La căpătâiul taţilor o piatră. 
Când flori nu vor mai fi, mormântul 
l-I învelesc cu muşchi - 

Guiderius: 
Te rog, destul. 
Te vaieţi ca o babă, când ne-aşteaptă 
O treabă bărbătească. Vorba multă 
Amână-ndeplinirea datoriei. 
să-l îngropăm de-ndată. 


Arviragus: 
Unde-anume? 
Guiderius: 
Lângă Euriphile, mama noastră. 
Arviragus: 


Prea bine. Polydor, chiar dacă glasul 
Ni s-a-năsprit de-atunci, să-l prohodim 
Cântând aşa cum i-am cântat şi ei, 
Aceeaşi melodie,-aceleaşi vorbe, 
Numai, „Fidele”-n loc de, „Euriphile”. 
Guiderius: 
Nu pot cânta, nu, Cadwal. 
Am să rostesc cuvintele, plângând. 
Un bocet fals cântat este mai rău 
Decât minciuna-n gura unui famen. 
Arviragus: 
să recităm. 
Belarius: 
Durerea mare-i leac 
Pentru cea mică. Am uitat de Cloten. 
Ne-a pus gând rău şi l-am răpus; dar fost-a 
Vlăstar regesc. Milogi şi dregători 
Sunt una când în pulberi se prefac, 
Cinstirea însă, îngerul lumesc, 
Deosebeşte între-nalt şi jos. 
Deşi l-am dat noi morţii ca duşman, 
Se cade să-l înmormântăm ca prinţ. 

Guiderius: 
Vrei să-l aduci încoace? Trupul lui Tersit!** 
E-aidoma cu cel al lui Aiax: 
Când amândoi sunt morţi. 
Arviragus: 
Fii bun şi adă-l. 
Noi între timp cântăm. Î Începe, frate. 
(Belarius iese.) 
Guiderius: 
să-l aşezăm spre răsărit cu faţa. 
Aşa se face, spune tata. 


Arviragus: 
Ai dreptate. 
Guiderius: 
Ajută-mă să-l mut. 
Arviragus: 


Aşa - începe. 
Guiderius (cântă): 
„De arşiță nu te mai teme, 
De recea iernilor vântoasă; 
Lumeasca muncă ai sfârşit-o, 
Ţi-ai luat simbria, mergi acasă. 
Domnițe, feți-frumoşi, hornari, toți cată 
Să se prefacă-n pulbere odată.” 


129 Personaj cu un fizic diform, laş şi cu o comportare obraznică, 
făcând parte din tabăra grecilor la asediul Troiei. Homer relatează 
că din cauza atitudinii sale enervante şi insultătoare, Tersit a fost 
ucis de Ahile (Iliada, Cântul al II-lea). Vezi şi piesa lui Shakespeare, 
Troilus şi Cresida. 

130 Deşi Shakespeare nu-l prezintă pe Aiax într-o lumină 
favorabilă în Troilus şi Cresida, totuşi, prin antiteza dintre Tersit şi 
Aiax exprimată în replica lui Guiderius, eroul apare aici în lumina în 
care este prezentat în legendele clasice, ca un mare viteaz, fiind 
de altfel considerat de grecii care asediau Troia ca al doilea după 
Ahile. 


~ 243 ~ 


Opere Complete Volumul 8 
Arviragus (cântă): 
„Te lasă rece-acum cruzimea, 
Al despotului bici, minciuna; 
Nu te-ngrijeşti de strai sau pâine; 
Stejari sau trestii ti-s totuna. 
Crăimea, vracii, dascălii, cândva 
Cu toții în pământ te vor urma.” 
Guiderius (cântă): 
„De fulger nu-ți mai pasă-acum. ” 
Arviragus (cântă): 
„Si nici de trăsnetul'“' cumplit.” 
Guiderius (cântă): 
„Nici de veninul clevetirii.” 
Arviragus (cântă): 
„Plăceri şi chinuri s-au sfârşit. ” 
Amândoi (cântă): 
„Îndrăgostiţii tineri azi, cândva, 
Toți, toți, în pulbere te vor urma.” 
Guiderius (cântă): 
„Vrăjitor să nu te-atingă!” 
Arviragus (cântă): 
„Nicio vrajă nu te-nvingă!” 
Guiderius (cântă): 
„ȘI strigoii te-ocolească!” 
Arviragus (cântă): 
„Niciun rău să nu te pască!” 
Amândoi (cântă): 
„Odihneşte-n pace şi mormântul 
Fie-ţi lăudat de-ntreg pământul!” 
(Intră din nou bBelarius cu trupul lui Cloten.) 


131 Trăsnetul era socotit în antichitate ca o piatră şi era arma 
preferată a lui lupiter, a cărui imagine zeiască domină de altfel 
piesa de faţă prin desele sale invocări. 

Guiderius: 
Orânda s-a sfârşit. Pune-l aici. 
Belarius: 
Am strâns câteva flori; la miezul nopţii 
Mai strâng; de rouă rece umezite, 
Se potrivesc mai bine celor morţi. 
Dar să-i acoperim. Erau şi ei 
Ca florile; şi-acum s-au ofilit, 
Aşa cum se vor ofili acestea, 
Zvârlite pe morminte. În genunchi! 
Pământul i-a născut şi-acum îi cere; 
Ei nu mai ştiu desfăt şi nici durere. 
(Belarius, Guiderius şi Arviragus ies.) 
Imogena (se trezeşte): 
Da, domnule, la Milford. Cum ajung? 
Vă mulţumesc. Prin crâng? Şi mai e mult? 
Vai, cerule! Încă vreo şase mile? 
Am mers întreaga noapte. Să mă culc... 
(Vede trupul lui Cloten.) 
Ei, cum? Alăturea de altul, zei? 
Văd flori, podoaba lumii; văd şi-un leş, 
A lumii urâciune! Nu, visez! 
Aşa credeam că-s paznică-ntr-o hrubă 
Şi unor oameni buni le fac mâncare. 
A fost o-nchipuire, o săgeată 
Zburând de nicăieri spre nicăieri, 
Când mintea rătăceşte. - Adesea ochii 
Ni-s orbi ca judecata. Tremur încă; 
Dar dacă-n cer mai este-un strop de milă, 
Un strop cât ochiul unei pitulici, 
Daţi-mi o parte, zei! Încă mai dorm: 
Chiar dacă-s trează, visul e în mine 
Şi-n jurul meu - îl simt, nu mi-l închipui. 

Trup fără cap? Veşmântul lui Posthumus? 
Piciorul, mâna... pulpa lui Mercur, 
Coapsa lui Marte, muşchii lui Hercule; 
Dar mândra faţă a lui Joe unde-i? 
Omor în ceruri! Ah, Pisanio, 
Blestemele Hecubei şi-ale mele 
să cadă-asupra ta! Ai uneltit 
Cu diavolul de Cloten şi stăpânul 
Mi l-ai ucis. De astăzi înainte 
Trădare fie scrisul şi cititul! 
Cu măsluitele-i scrisori, tâlharul 
A doborât catargul unui vas 
Cum nu mai e pe lume! Vai, Posthumus, 
Pe unde-ţi zace capul? Nu putea 
să te înjunghie în loc să-l taie? 
Cum s-a-ntâmplat? Pisanio şi Cloten, 
Setea de bani şi ura, sunt de vină. 
E limpede, vai! Leacul ce ni-a dat 
Zicând că este-atât de-ntremător, 
Simţirea nu mi-a amorţit-o, toată? 
Pisanio şi Cloten sunt făptaşii. - 
Cu sânge dintr-al tău să-mi înroşesc 
Obrajii palizi, să se înspăimânte 
Mai tare încă cei ce intră-aici. 
Stăpânul meu! Stăpânul meu! Posthumus! 
(Cade pestre trupul lui Cloten.) 
(Intră Lucius, un căpitan, alţi ofițeri şi un 
prezicător.) 
Căpitanul: 
De peste mare, cum aţi poruncit, 
Sosit-au legiunile. V-aşteaptă 
Aici, la Milford. Flota-i pregătită. 
Lucius: 

Dar de la Roma ce mai ştii? 
Căpitanul: 
Senatul 
Oştire-a ridicat din italieni, 
Locuitori şi gentilomi, toţi dornici 
Să lupte vajnic. Fratele Sienei, 
lachimo, îi conduce. 


Lucius: 
Când sosesc? 
Căpitanul: 
La-ntâiul vânt prielnic. 
Lucius: 


Graba lor 
Meneşte-a bine. Căpitanii noştri 
să inspecteze trupele. - la’ spune 
Ce-ai mai visat despre acest război? 
Prezicătorul: 
Postind şi tot rugându-mă la zei, 
Ast-noapte o vedenie-am avut: 
Romanul vultur, pasărea lui Joe, 
Zbura din miază-zi înspre apus; 
__ Cânda ajuns aici, ea s-a topit 
In focul soarelui, şi-aceasta-nseamnă 
(De nu-mi slăbesc păcatele puterea 
De-a face prevestiri) izbânda Romei. 
Lucius: 
Să mai visezi aşa, făr' să greşeşti. 
Hei, ce-i cu trupul ăsta fără cap? 
A fost zidire falnică, se pare. 
Un paj? E mort sau doarme? Nu, e mort 
Şi-a rezemat faţa de leş. Naturii 
l-e scârbă să se culce lângă morţi. 
la' să-l vedem la chip. 

Căpitanul: 
E viu! 
Lucius: 
Atunci 
O să ne spună ce-i cu trupul ăsta. 
Băiete, povesteşte-ţi soarta - văd 
Că ea aşteaptă s-o-ntrebăm. Pe cine 
Te sprijini ca pe-o-nsângerată pernă? 
Cine-a sluţit acest tablou al Firii? 
Ai fost părtaş? Cum s-a-ntâmplat? El, cine-i? 
Şi tu ce eşti? 
Imogena: 
Nimic; sau mi-aş dori 
să nu însemn nimic. Stăpân mi-a fost 
Şi l-au ucis muntenii - ce briton 
Viteaz şi bun era! Nu se mai află 
Stăpâni ca el, oricât aş colinda 
Din răsărit pân-la apus, oricât 
Aş căuta, slujindu-i cu credinţă 
Pe cei mai buni. 
Lucius: 
Brav tânăr, sunt mişcat 
De jalea ta, nu mai puţin decât 
De moartea celui ce ţi-a fost stăpân. 
Ce nume a purtat? 


Imogena: 
Richard du Champ. 
(Aparte.) 
Minţind, rău nimănui nu fac, iar zeii 
Mă vor ierta. 
Lucius: 
Pe tine cum te cheamă? 

Imogena: 

Fidele. 
Lucius: 
Numele se potriveşte - 
E vrednic de credinţa ta, credinţa 
E vrednică de nume. Vrei norocul 
Să ţi-l încerci slujindu-mă pe mine? 
Nu-s ca stăpânul tău, dar îmi vei fi 
La fel de drag. Destoinicia ta 
Ai dovedit-o singur; prin scrisori 
Încredinţate mie de un consul, 
Augustus nu te lăuda atât! 
Ei, mă urmezi? 
Imogena: 
Da, domnule, fireşte, 
Dar mai întâi vreau să-mi feresc stăpânul 
De roiul găzelor, scurmând pământul 
Cât pot de-adânc cu-aceste târnăcoape. 
lar după ce voi presăra pe groapă 
Frunziş şi buruieni culese-n codru 
Şi voi rosti un veac de rugăciuni, 
Plângând, oftând şi luându-mi bun rămas, 
Vă voi urma. Primiţi-mă, vă rog. 
Lucius: 
Da, şi ţi voi fi părinte, nu stăpân. 
Prieteni buni, băiatul 
Ne-nvaţă datoria ostăşească. 
Cu lănci şi alebarde să-i săpaţi 
O groapă mortului pe un tăpşan 
Cu cele mai frumoase margarete. 
Hai, luaţi-l. Tinere, de dragul tău 
ÎI vom înmormânta ca pe-un soldat. 
Nu plânge, ţine-ţi firea. Nu arare 
Căderea prevesteşte înălţare. 

(les.) 


Scena 3 


Britania. O încăpere în palatul lui Cymbeline. 
Intră Cymbeline, seniori, Pisanio şi slujitori. 


Cymbeline (unui slujitor): 
Mergi şi mai află cum se simte doamna. 
(Slujitorul iese.) 
De când i-e dus feciorul, s-a smintit 
Şi viaţa i-e-n primejdie; ah, ceruri, 
Mă prigoniţi amarnic. Imogena, 
Din mine-o parte, a plecat; regina 
Se zbate-n gheara morţii; mă aşteaptă 
Războaie crâncene, iar prinţul, care 
Mi-era de ajutor, nu-i de găsit. 
Prea multe lovituri odată! 
(Către Pisanio.) 
Câine, 
Ridici mereu din umeri când e vorba 
De fuga ei. Sub caznă-o să ne spui 
Tot adevărul. 
Pisanio: 
Doamne, viața mea 
E-n mâna voastră, dar despre stăpână, 
Nu ştiu nici unde-i, nici de ce-a plecat, 
Nici când se-ntoarce. Slugă credincioasă 
Rămân Măriei voastre. 
Întâiul señior: 
Nu vă minte. 
Era aici în ziua când prinţesa 
N-a fost găsită în palat. Ştiu bine 

Că este-un om de toată cinstea. Cloten 
E căutat de toţi cu-nfrigurare 
Şi nu mă îndoiesc că-l vor găsi. 
Cymbeline: 
Sunt tulburi vremurile. 
(Către Pisanio). 
Deocamdată 
Te-ai strecurat, dar eşti sub ochii noştri. 
Întâiul señior: 
Mărite, legiunile romane 
Aflate-n Galia precum şi oastea 
De gentilomi trimişi de senatori 
Au debarcat la noi. 
Cymbeline: 
Ah, nici regina, 
Nici prinţul nu mă pot povâăţui. 
Cum mă descurc? 
Întâiul señior: 
Stăpâne-al meu, avem 
Destui soldaţi ca să-nfrantăm duşmanul 
De vin mai mulţi, mai mulţi sunt pregătiţi! 
Se cade doar să punem în mişcare 
Pe cei plini de avânt. 
Cymbeline: 
Îţi mulţumesc. 
Să aşteptăm ce ne va cere vremea. 
De Roma nu ne temem, dar ne doare 
Ce s-a-ntâmplat la curte. Hai veniţi. 
(les toti în afară de Pisanio.) 
Pisanio: 
Stăpânul meu nu mi-a trimis un rând 
De când i-am scris că Imogena-i moartă. 
Ciudat. Nici dânsa nu mi-a dat vreo veste, 

Deşi făgăduise. lar, nu ştiu 
Ce e cu Cloten. Toate mă frământă, 
Dar cerul mă vă ajuta. Trădez 
Ca să m-arăt statornic în credinţă 
Şi mint pentru-adevăr. Războiul 
Va dovedi chiar regelui ce mult 
Ţin eu la ţara mea. Mai bine mort 
Decât să nu o apăr! Celelalte 
O să le cearnă vremea. Zeii pot 
S-aducă-n port şi-un vas fără pilot. 


(lese.) 
Scena 4 
Wales. În faţa peşterii lui Belarius. 
Intră Bel/arius, Guiderius şi Arviragus. 
Guiderius: 
E larmă-n preajmă. 
Belarius: 
Să plecăm de-aici. 
Arviragus: 
Fără isprăvi de seamă, ce plăceri 
Găsim în viaţă? 
Guiderius: 


A Ce nădăjduim 
In ascunzişuri? Cum suntem britoni, 
Romanii ne vor omori pe loc 
Sau după ce-i slujim în fel şi chip - 

Pedeapsă pentru că suntem barbari 
Şi împotriva lor ne-am răsculat. 
Belarius: 
Băieți, să mergem mult mai sus, în munţi, 
În oastea regelui am fi priviţi 
Cu bănuială. Nu ne ştie nimeni, 
N-am apărea pe liste, după ştirea 
Că prinţul a murit, am fi-ntrebaţi 
Unde-am trăit şi ce-am făcut, apoi 
Ne-ar omori în cazne grele. 


Guiderius: 
Tată, 
Asemeni temeri, pe-o asemeni vreme, 
Ne supără. 
Arviragus: 


Nu cred că auzind 
Nechezul cailor romani şi, iarăşi, 
Văzând ce focuri au aprins duşmanii, 
Bretonii vor avea urechi sau ochi 
Şi pentru noi. Doar n-o să-şi piardă timpul 
Ca să ne-ntrebe despre rostul nostru. 
Belarius: 
Mulţi din armată mă cunosc. Pe Coten, 
Ştiţi bine, nu-l văzusem ani de zile 
(Era copil) dar l-am recunoscut. 
Pe urmă, regele nu este vrednic 
De slujba mea, nici de iubirea voastră. 
Surghiunul meu - nespus de rău îmi pare - 
V-a văduvit de-o creştere aleasă, 
De bucurii la care-aveaţi tot dreptul 
Prin neam, în schimb v-a dat o viaţă aspră, 
Zăduful verii şi al iernii ger. 
Guiderius: 

Decât aşa, mai bine să murim. 
să mergem la oştire! Eu şi Cadwal 
Nu suntem cunoscuţi; pe dumneata 
Toţi te-au uitat şi eşti schimbat la chip 
De şirul anilor. 
Arviragus: 
Pe sfântul soare, 
Eu merg! Nu am văzut cum moare-un om, 
lar cum arată sângele am învăţat 
Privind iepuri fricoşi şi tapi turbaţi! 
O dată numai am urcat pe-un cal, 
Şi-acela fără pinteni şi potcoave, 
Cu-un călăreț la fel de prost ca mine. 
La soare când mă uit, simt ruşinare 
Că-mi dăruieşte raza lui bogată 
lar eu rămân un biet necunoscut. 
Guiderius: 
Plec, jur! Blagosloveşte-mă, părinte, 
Şi-atunci voi fi mai grijuliu în luptă. 
De nu mă laşi, eu tot mă duc, şi-atunci 
De mâini romane voi muri. 
Arviragus: 
Amin! 
Belarius: 
De nu vă preţuiţi voi viaţa, eu 
Să-mi apăr bătrâneţea? Pentru ţară, 
Vă însoțesc. lar dacă se întâmplă 
să vă răpună moartea în război, 
Voi odihni alăturea de voi. 
Porniţi! 
(Aparte.) 
Dar ce rost are să-i zoresc 
Când fierbe-ntr-înşii sângele regesc? 

William Shakespeare 
(les.) 


Actul V 
Scena 1 


Britania. Tabăra romană. 
Intră Posthumus, ţinând în mână o batistă 
însângerată. 


Posthumus: 

Te voi păstra, batistă-nsângerată - 
Eu te-am vrut astfel. Dacă toţi bărbaţii 
Ar merge pe-acest drum, câţi n-ar ucide 
Pentru-o scăpare soaţe ce-i întrec 
Cu mult! Pisanio, o slugă bună 
Îndeplineşte doar porunca dreaptă, 
Nu chiar pe toate. Zei, dacă la vreme 
Îmi pedepseaţi păcatele, pe-acesta 
Nu-l săvârşeam; gingaşa Ilmogena, 
Cruţată, s-ar fi pocăit... De ce 
Nu m-aţi ucis pe mine, ticălosul! 
Dar, vai, pentru păcate mici, pe unii 
Îi luaţi la voi din dragoste, ferindu-i 
De vini mai grele; şi lăsaţi pe alţii 
Să calce din greşeală în greşeală 
Ca să trăiască preschimbaţi în monştri, 
Pân-ce-şi dau seama de vinovăţie 
Şi se căiesc. Cum voi aţi luat-o sus, 
Putere daţi-mi să v-ascult porunca. 
Am fost adus aici să lupt alături 
De gentilomi italieni cu ţara 
Domniței mele; este de ajuns, 

Britanie, că ţi-am ucis stăpâna; 
A doua oară nu te mai rănesc. 
De-aceea, zei din ceruri, ascultați 
Ce am de gând. Am să mă-mbrac în straiul 
Unui ţăran briton, ca să lupt astfel 
Cu cei cu cari pornesc şi ca să mor 
Prin tine, pentru tine, lImogena, 

Deşi orice răsuflu-al meu e-o moarte. 
Necunoscut, nici plâns, nici duşmănit, 
Voi fi unde-i primejdia mai mare, 
Să-mi recunoască lumea vitejia 
Ascunsă-n strai umil. Zei, dăruiţi-mi 
Puterea Leonaţilor! Schimb moda 
În ciuda lumii: faţă mai puţin 
Şi, dimpotrivă, miezul cât mai plin. 

(lese.) 
Scena 2 


Câmp de bătălie între tabăra britonă şi cea 
romană. 

Intră, dintr-o parte, Lucius, lachimo şi armată 
romană; din cealaltă, armata britonă. Leonatus 
Posthumus, îmbrăcat în modeste haine ostăşeşti, 
intră ultimul. Soldatii intră şi ies. Trâmbiţe. Apoi 
reintră, luptând unul cu altul, /achimo şi Posthumus. 
Acesta din urmă îl învinge şi-l dezarmează pe 
lachimo, lăsându-l singur pe scenă. 


lachimo: 
Povara vinii îmi apasă pieptul 
Şi-mi ia puterea. Am învinuit, 
Fără temei, pe principesa ţării 
Şi aerul de-aici, ca s-o răzbune, 

M-a stors de vlagă - altfel cum puteam 

Eu, mare luptător, să fiu învins 

De-un ţopârlan? Nobleţe şi onoare 

Au fost acum călcate în picioare. 
Dacă britonii gentilomi l-întrec 
Aşa cum el întrece pe ai noştri, 

Înseamnă că suntem biete femei 

Alăturea cu dânşii, nişte zei. 

(lese.) 

(Bătălia continuă, britonii fug, Cymbeline e prins; 
apoi îi sar în ajutor Belarius, Guiderius şi Arviragus.) 

Belarius: 

Staţi! Nu fugiţi! Ni-e de priinţă strunga 
Şi e păzită - frica ticăloasă 
Vă mână îndărăt! 
Guiderius, Arviragus: 
Opriţi: Luptaţi! 

(Intră din nou Posthumus, venind în ajutorul 
britonilor. Toţi îl salvează pe Cymbeline. Intră iar 
Lucius, lachimo şi Imogena.) 

Lucius: 

Băiete, ieşi din luptă - fugi şi scapă! 
Prietenul omoară pe prieten 
Şi vălmăşagul a sporit la culme, 
Juri că războiul e legat la ochi. 
lachimo: 
Le vin noi întăriri. 
Lucius: 
Ce-ntorsătură! 
De nu primim la vreme niciun sprijin, 
Va trebui să ne retragem. 
(les.) 

Scena 3 


O altă parte a câmpului de bătălie. 
Intră Posthumus şi un seriior briton. 


Seniorul: 
Vii dinspre locul unde-ai noştri 

Fac zid puternic? 
Posthumus: 

Da, iar dumneata 

Parc-ai veni dinspre fugari. 
Seniorul: 
Aşa e. 

Posthumus: 


Eu nu te-nvinuiesc. Eram pierduţi 
Făr-ajutor de sus. Regele însuşi 
Se răzleţise; oastea-i era frântă; 
Vedeai doar spete de fugari, zorind 
Spre-ngustul defileu; duşmanul, dârz, 
Setos de sânge şi neprididind 
Să-şi folosească armele din plin, 
Lovea la întâmplare, ucidea, 
Rănea sau atingea, unii căzând 
De groaza morţii. Strunga se umpluse 
De morţi loviți în spate şi de laşi 
Sortiţi şi ei pieirii. 
Seniorul: 
Unde-i strunga? 
Posthumus: 
Chiar lângă câmpul de bătaie,-un şanţ 
Tivit cu iarbă. Din senin, acolo 
A apărut un moş, soldat călit 
In lupte pentru ţară, dovedind 

Că n-a trăit degeaba ca s-ajungă 
La vârsta părului cărunt. Cu el 
Erau doi tinerei, mai potriviţi 
De-a leapşa să se joace, nu să intre 
In ăst măcel; pe feţele lor blonde 
Puteau să poarte măşti de domnişoare. 
Cei trei au astupat intrarea-n strungă, 
Strigând fugarilor: „Prin fugă, cerbii 
Îşi scapă viaţa, nu britonii noştri! 
În iad fricoşii! Staţi! Altfel, să ştiţi 
Că devenim romani şi ca pe vite 
Vă batem, căci fugiţi ca ele! Staţi! 
Cu faţa la duşman, asta-i scăparea!” 
Trei mii erau cei trei, atât prin faptă 
Cât şi încredere, căci trei eroi 
Fac cât o oaste de neputincioşi. 
Cu „Staţi!” al lor, măiastru folosind 
Ingustul defileu, şi mai măiastru 
Vădindu-şi vitejia ce putea 
Să schimbe fuse-n lănci, ei au aprins 
Privirea stinsă;-n cei ce dezertau 
S-a deşteptat ruşinea şi cu ea 
S-a-ntors curajul, iar cei speriaţi 
(Blostem pe primul laş într-un război!) 
Privind la alţii, au sărit ca leii 
Asupra lăncilor vrăjmaşe. - Atunci 
Romanii s-au clătit şi-au început 
Să se retragă; a urmat curând 
Învălmăşeala; cei ce mai întâi 
înaintau ca vulturii, acum 
Fugeau ca nişte pui; învingătorii 
Erau nişte bieţi sclavi, fricoşii noştri, 
Prinzând curaj, le-au dat altora viaţă 

Cum dau posmeţii într-un greu naufragiu, 
Şi cum s-au războit, găsind deschisă 
Portiţa inimilor! Cum au dat 
În vii şi morţi, răniţi, duşmani, prieteni! 
La început, un om punea pe fugă zece; 
Acum el ucidea vreo douăzeci. 
Cel ce dorea să moară devenise 
Sperietoarea câmpului. 
Seniorul: 
Ciudat! 
O strungă, un moşneag şi doi băieţi... 
Posthumus: 
Pari unul dintre cei ce mult se miră 
Când află despre fapte mari, dar singuri 
_Le ocolesc. Aşa, numai de haz, 
Ingăduie-mi să înjghebez un stih: 
O strungă, un moşneag şi doi băieţi 
Pe duşman l-au vârât în sperieţi. 
Seniorul: 
Te-ai supărat. 
Posthumus: 
Se poate? Sunt prieten 
Cu-acela care fuge de vrăjmaş; 
Dacă rămâne cum i-e dat să fie, 
El va fugi şi de prietenie. 
lar am rimat. 
Seniorul: 
Te-ai supărat. Mă duc. 
Posthumus: 
lar a fugit. Nobleţe ticăloasă, 
Pe mine să mă-ntrebi de ştiri, când eşti 
Pe câmpul luptei! Ca să-şi scape hoitul, 
Câţi nu s-au lepădat azi de onoare! 

Şi, totuşi, au murit. lar eu, păzit 
De chinul meu lăuntric, ca prin farmec 
N-am fost lovit de moarte unde-aceasta 
Era în largul ei. Cum e un monstru hâd, 
Ciudat e că se-ascunde în potire, 
În paturi moi, în vorbe dulci; şi, iarăşi, 
Că are-atâţia slujitori, mai mulţi 
Decât acei ce-n lupte-i flutur spada. 
O aflu pân-la urmă. M-am bătut 
Pentru britoni, dar nu mai sunt de-al lor, 
Mă-ntorc iar la romani. Dar nu mai lupt 
Şi mă predau îndată ce de umăr 
M-atinge careva. Aici romanii 
Făcut-au crunt măcel; la fel de crunt 
Le vor plăti aceşti britoni. Eu unul 
Atâta vreau, să ispăşesc prin moarte; 
Nu-mi pasă unde-s şi de care parte; 
De dragul Ilmogenei, chiar acum 
Sunt gata pentru-acest sfârşit de drum. 
(Intră doi căpitani britoni şi soldati.) 
Întâiul căpitan: 
Slăvit fii, Joe, Lucius e prins. 
Toţi spun că moşul şi băieţii lui 
Sunt zei, nu oameni. 
Al doilea căpitan: 
A mai fost un altul 
Care-a luptat cu ei. 
Era-mbrăcat în straie ţărăneşti. 
Întâiul căpitan: 
Aşa se spune. 
Dar nu ştim unde sunt. Stai! Cine eşti? 
Posthumus: 
Roman sunt şi n-aş lâncezi aici 

De-aş fi avut ostaşi viteji ca mine. 
Al doilea căpitan: 
Legaţi-l! Câine, nu te mai întorci 
La Roma ca să povesteşti ce corbi 
l-au ciugulit aici. E dârz şi pare. 
Un om de vază - duceţi-l la rege. 

(Intră Cymbeline cu suita, Belarius, Guiderius, 
Arviragus, Pisanio şi prizonieri romani. Căpitanii îl 
prezintă pe Posthumus lui Cymbeline, care îl dă pe 
mâna unui temnicer; apoi ies toți.) 


Scena 4 


Britania. Loc deschis lângă tabăra britonă. 
Intră Posthumus şi doi temniceri. 


Întâiul temnicer: 
Nu te mai fură, eşti împiedicat. 
Poţi paşte dacă ai imaş. 
Al doilea temnicer: 
Sau poftă. 
(Temnicerii ies.) 
Posthumus: 
Robie,-ţi mulţumesc, tu eşti o cale 
Spre libertate! Însă eu mă simt 
Mai fericit ca un bolnav de gută 
Ce-ar vrea să geamă-un secol mai curând 
Decât să fie vindecat de Moarte, 
Un vraci de nimeni întrecut, şi-o cheie 
Cu care se deschide şi-al meu lacăt. 
Tu, conştiinţă, eşti mai ferecată 
Decât aceste mâini şi glezne. 
Zei, îmi dăruiţi unealta ispăşirii 

Ca să fiu pururi liber! Mă căiesc? 
N-ajunge:-astfel copiii îşi îmbună 
Părinţii, iar decât aceştia, zeii 
Sunt mai miloşi. Mă pocăiesc? Dar cum? 
În lanţuri, când eu lanţuri mi-am dorit 
Şi nu sunt o povară? Să plătesc? 
Dacă tributul mic al libertăţii 
Înseamnă ispăşire, luaţi-mi tot. 
O, zei, sunteţi cu mult mai iertători 
Cu oamenii, cari cer de la datornici 
A treia parte,-a şasea,-apoi a zecea, 
Aşteaptă să se-ndrepte ca pe urmă 
Să le mai ceară. Asta nu-mi doresc, 
În schimbul vieţii Imogenei, luaţi-o 
Pe-a mea - nu face cât a dânsei, totuşi 
E-o viaţă, şi ea poartă chipul vostru. 
Un om nu cântăreşte-orice monedă; 
Chiar de-i uşoară, preţul e-n tipar. 
Pe-al meu voi mi l-aţi dat; deci, mari puteri, 
Făceţi-vă socoata, luaţi-mi viaţa 
Şi-mi ştergeţi datoria. Imogena, 
Te chem fără cuvinte. 

(Adoarme.) 

(Muzică solemnă. Intră în chip de vedenie, Sicilius 
Leonatus, tatăl lui Posthumus, un om în vârstă 
îmbrăcat ca luptător, tine de mână o femeie 
venerabilă, soția sa şi mama lui Posthumus. 
Amândoi sunt precedați de muzicanți. După alti 
muzicanți urmează cei doi tineri Leonati, frații lui 
Posthumus, cu rănile de moarte pe care le-au primit 
în război. Ei îl înconjoară pe Posthumus, adormit.) 

Sicilius: 

Stăpâne-al fulgerelor, nu lovi 

Biete fiinţe muritoare! 
Fii crud cu Marte, ceart-o pe lunona 
Ce-ntr-una cată răzbunare 
Pentru isprăvile-ţi de crai. 
Cu ce-a greşit băiatul meu pe care 
N-am apucat să-l văd la faţă? 
M-am stins când el era în matca mamei 
Şi-şi aştepta intrarea-n viaţă. 


Tu, tată al orfanilor (aşa 
Mereu spun oamenii ca eşti), 
Nu s-ar fi cuvenit să-i aperi oare 
De-atâtea rele pământeşti? 
Mama: 
La naştere nu m-a slujit Lucina"? 
Şi am murit în mare chin. 
Posthumus mi-a fost smuls, plângând de parcă 
Ştia că-n lume-i mult venin. 
Sărman copil! 
Sicilius: 
Ca şi strămoşilor, măreaţa fire 
l-a dat ce-avea mai bun în dar, 
Încât o lume-ntreagă a vrăjit 
Al lui Sicilius vlăstar! 
Întâiul frate: 
Apoi, bărbat deplin, când s-a oprit 
În ţara mândră-a briţilor, 
Cine putea cu el să se măsoare? 
Şi este oare-ntâmplător 
Că Imogena l-a ales pe dânsul 
Al vieţii sale-nsoţitor? 
Mama: 


132 Lucina era zeiţa naşterilor, (v. Pericle, nota 12). 

De ce i-au luat în râs căsătoria 
Cu dragoste pecetluită? 
De ce l-au surghiunit şi-astfel l-au smuls 
De lângă soaţa lui iubită, 
Gingâşa Imogena? 
Sicilius: 
Pe măscăriciul italian lachimo 
Cum l-aţi lăsat să-i zăpăcească 
Neîntrecuta inimă şi minte 
Cu gelozie nebunească 
Şi pân-la urmă laşul a avut 
Prilejul să-l batjocorească? 
Al doilea frate: 
Din lumea umbrelor cea necuprinsă, 
Părinţii noştri şi noi doi, 
Cari pentru ţară am luptat viteji 
Şi ne-am dat viaţa în război, 
Am coborât ca să păzim a' lui Tenantius 
Orânduiri şi pravili noi. 
Întâiul frate: 
La fel de dârz şi brav s-a războit 
Posthumus pentru Cymbeline; 
Atunci, o, lupiter, zeu între zei, 
Cum ai putut privi senin 
Ce-a făptuit, ba chiar, în loc de plată, 
l-ai dat pedeapsă, dor şi chin? 
Sicilius: 
Deschide-ţi, dar, fereastra de cleştar, 
Priveşte vajnicul popor 
Şi nu-l mai urgisi atât de crunt 
Cu sceptrul tău răzbunător. 
Mama: 
O, lupiter, băiatul nostru-i bun, 


~ 265 — 


Opere Complete Volumul 8 
Aşterne-i cale fără nor. 


Sicilius: 
Te uită din palatul tău de marmur! 
Noi, slabe duhurile-aceste, 
De nu-l ajuţi, soborului de zei, 
Aşa să ştii, îi dăm de veste. 
Frații: 


Ajută-l, sau vom spune că dreptate 
În cârmuirea ta nu este. 

(lupiter coboară prin tunete şi fulgere, aşezat pe 
un vultur. Aruncă un trăsnet. Duhurile cad în 
genunchi.) 

lupiter: 

Ajunge, duhuri din tărâm de jos, 
Mi-aţi împuiat auzul! Îndrăzniţi 
A-nvinui pe cel al cărui trăsnet 

Îi spulberă oricând pe răzvrătiți? 

Plecaţi în Elizeu'“*, sărmane umbre, 
să v-odihniţi pe pajiştea sihastră 
Cu flori nepieritoare; de cei vii 
Să nu vă sinchisiţi - e grija noastră. 
Pe cei mai buni nu-i cruţ. E şi mai mare 
Răsplata când ispita e mai grea. 
Dar, liniştiţi-vă. Pe fiul vostru 
Curând îl voi scăpa şi înălța. 
Doar s-a născut sub semnul stelei noastre 
Şi-n templul nostru fost-a cununat. 
De Imogena iar va fi alături, 


133 Elizeul, numit şi „Câmpiile eliziene”, nu aparţine, la Homer, 
ținuturilor morţilor. Poetul îl situează în partea de apus a 
pământului, în apropierea Oceanului; e descris ca o ţară fericită 
unde nu există zăpadă, frig sau ploaie. La poeţii latini, Elizeul este 
o parte a lumii subpământene şi reşedinţa umbrelor celor 
merituoşi. 

Mai fericit decât a fost vreodat'. 
Pe pieptul lui să puneţi acest sul - 
E pentru soarta lui un calendar. 
Plecaţi şi isprăviţi cu-atâta zarvă, 
Altminteri mă stârniţi, e vai şi-amar. 
Sus, vulture, spre doma de cleştar. 
(Urcă.) 
Sicilius: 
Când a venit cu tunet, se simţea 
Pucioasă-n aer; vulturul lui sfânt 
Părea că-i gata să ne ciopârţească. 
Acum se-nalţă, însă,-nmiresmat 
Ca Elizeul; pasărea cerească 
'Şi ascute pliscul şi îşi netezeşte 
Nemuritoarea aripă - ai zice 
Că zeul e-mbunat. 
Toți: 
Slăvit fii, Doamne! 
Sicilius: 
Podeaua marmorie s-a închis. 
E sub aprinsa boltă. Am plecat 
Să-ndeplinim porunca ce ne-a dat. 
(Duhurile dispar.) 
Posthumus (trezindu-se): 
Ca un al doilea bunic, tu, somn, 
Mi-ai dăruit un tată şi, de-asemeni, 
O mamă şi doi fraţi - însă prea iute 
S-au dus din nou spre cele neştiute; 
Şi m-am trezit. Sărmanii ce-s la voia 
Mai-marilor visează, se deşteaptă 
Şi nu găsesc nimic. Nu, câteodată, 
Fără să merite, primesc răsplată, 
Chiar cu prisos; cum mi se-arată mie 

În acest vis. De ce? Nimeni nu ştie. 
Pe-aici sunt zâne? Ce-i? Un pergament? 
O, dac-ai fi frumos şi prin cuprins, 
Nu cum se-ntâmplă azi cu sclivisiţii 
A căror haină-i mult mai arătoasă 
Decât ce-acoperă. Nu fi cum sunt 
Curtenii noştri. Să vedem. 

(Citeşte. ) 

„Când puiul de leu, neavând ştiinţă de sine, va 
găsi ceea ce caută şi va fi îmbrățişat de un suflu 
gingaş; când crengile unui cedru falnic var fi fost 
tăiate fiind moarte ani îndelungați şi vor creşte şi 
înverzi din nou după aceea pe vechiul trunchi, 
atunci vor lua sfârşit nenorocirile lui Posthumus, iar 
în fericita Britanie va înflori pacea şi belşugul. ” 

E încă-un vis, ori este-o nebunie, 
Sau amândouă? Nu-i nimic sau poate 
Sunt vorbe ca-ntr-un vis sau fără tâlc. 
Dar, orice-ar fi, sunt ca şi viaţa mea, 

La fel de încurcate. Pergamentul 

Am să-l păstrez. 

(Intră din nou temnicerii. ) 

Întâiul temnicer: Ei, prietene, eşti gata pentru 
ospăţul morţii? 

Posthumus: De mult - aproape că m-am răscopt. 
la-mă de pe foc. 

Întâiul temnicer: Ştreangul te aşteaptă oricum. 
Dacă eşti gata înseamnă că ai fost gătit cum 
trebuie. 

Posthumus: Adică dacă sunt o mâncare pe gustul 
spectatorilor, osteneala n-a fost degeaba. 

Întâiul temnicer: Viaţa o să fie cam piperată 
pentru dumneata; te poţi însă mângâia cu gândul că 

ai isprăvit cu plăţile o dată pentru totdeauna. N-o 
să-ţi mai fie frică nici de socotelile de la crâşmă, 
astea îl otrăvesc adesea pe om după ce s-a sfârşit 
cu veselia. Intri leşinat de foame, ieşi cu capul 
ameţit de băutură, ţi-e necaz că ai plătit prea mult şi 
că te-a ajuns udeala; şi punga şi capul sunt goale; 
capul e greu pentru că a fost prea uşuratic, iar 
punga e uşoară pentru că s-a uşurat. De-acum 
încolo scapi de asemenea lucruri care se bat cap în 
cap. O, cât de milostivă e o frânghie de un ban! Într- 
o clipită socoteşte până la o mie; crede-mă, n-ai să 
găseşti un socotitor mai bun; te descarcă de tot ce-a 
fost, este şi va fi. Gâtul dumitale, domnule, 
înseamnă şi condei, şi catastif, şi tejghea. Cât ai zice 
peşte, socoata e gata. 

Posthumus: Eu sunt mai fericit să mor decât eşti 
dumneata să trăieşti. 

Întâiul temnicer: E adevărat, domnule, cine 
doarme nu mai simte durerea de măsele. Dar omul 
care se pregăteşte să doarmă somnul dumitale - şi 
încă ajutat de călău - cred că ar fi bucuros să-şi 
schimbe locul cu el; fiindcă dumneata nu ştii ce 
drum te aşteaptă. 

Posthumus: Ba eu ştiu. 

Întâiul temnicer: Atunci moartea dumitale are ochi 
în frunte şi eu unul n-am văzut-o zugrăvită astfel 
nicăieri. Ori eşti călăuzit de cineva care zice că ştie, 
ori dumneata îţi închipui lucruri pe care sunt 
încredinţat că nu le ştii, ori puţin îţi pasă de ceea ce 
se petrece dincolo. Oricum, înapoi nu cred că te 
întorci vreodată ca să povesteşti cum ai ajuns la 
capătul drumului. 

Posthumus: lar eu, prietene, îţi spun că fiecare om 

are ochi ce-l călăuzesc pe drumul pe care mă duc 
eu, afară doar de cei care îi închid şi nu-i folosesc. 

Întâiul _temnicer: E culmea, domnule! Auzi 
dumneata, rostul cel mai de seamă al ochilor este, 
care va să zică, să-i arate omului drumul pe care o 
să orbecăie! Eu, una ştiu: că spânzurătoarea e calea 
ce-ţi închide ochii pe veci. 

(Intră un mesager.) 

Mesagerul: Scoateţi-i fiarele şi duceţi-l în faţa 
regelui. 

Posthumus: Bună veste aduci - mă cheamă ca să- 
mi dea drumul. 

Întâiul temnicer: Ar însemna să mă spânzure pe 
mine. 

Posthumus: O să fii atunci mai liber decât oricare 
alt temnicer; pentru morţi nu se fac zăvoare. 

(les toți în afară de întâiul temnicer.) 

Întâiul temnicer: Chiar şi unul care ar vrea să se 
însoare cu  spânzurătoarea şi să  plodească 
ştrenguleţe n-ar fi mai ahotnic ca el. Pe cinstea 
mea, cu toate că e roman, sunt nemernici şi mai 
mari cari vor să trăiască; şi, totuşi, mulţi dintre ei 
mor fără pernă la cap. Aşa s-ar întâmpla şi cu mine 
dacă aş fi unul dintre aceştia. N-ar fi rău deloc ca 
toţi să aibă aceeaşi părere şi părerea să fie dreaptă. 
Să vezi atunci cum li se înfundă temnicerilor şi 
spânzurătorilor! Nu vorbesc cu folos pentru mine, 
dar în dorinţa mea se cuprinde şi o slujbuliţă mai 
bună. 

(lese.) 


Scena 5 

Britania. Cortul lui Cymbeline. 
Intră Cymbeline, Belarius, Guiderius, Arviragus, 
Pisanio, sefiori, ofițeri şi suită. 


Cymbeline: 
Staţi lângă mine, voi, apărători 
Ai tronului; păcat că nu-l găsim 
Pe-acel soldat sărman care-a luptat 
Atât de vajnic, ale cărui zdrenţe 
Au pus în umbră zaua lucitoare, 
Al cărui piept descoperit a mers 
'Naintea scuturilor. Fericit 
Îl fac pe cel care-l găseşte. 
Belarius: 
N-am văzut 
Un om de jos luptând cu-atâta foc 
Şi săvârşind minuni de vitejie 
Ca dânsul, un milog la-nfăţişare. 
Cymbeline: 
Nu s-a aflat nimic? 


Pisanio: 
L-au căutat 
Zadarnic printre vii şi morţi. 
Cymbeline: 
Mă doare 


Că eu păstrez ce plată-i se cuvine; 
(Către Belarius, Guiderius şi Arviragus) 
Dar am s-o-mpart cu voi, izbăvitorii 
Acestei ţări - v-aţi dovedit a-i fi 
Duh, inimă şi creier”. Dar e vremea 


134 Conform credinţei generale din epoca elisabetană, ficatul, 
inima şi creierul erau considerate organele vitale ale corpului 
omenesc. Ficatul genera spiritele naturale, inima ceea ce era vital 

Să-mi spuneţi cine sunteţi. 
Belarius: 
Ne-am născut 
În Cambria'” şi suntem gentilomi. 
N-ar fi frumos şi drept să ne fălim 
Cu altceva, afară doar de cinste. 
Cymbeline: 
Ingenuncheaţi. Deci, cu puterea noastră, 
Vă facem cavaleri!“ şi ne veţi fi 
Însoţitori de seamă. Vă vom da 
Tot ce se cade pentru rangul vostru. 
(Intră Cornelius şi doamne de onoare.) 
De ce întâmpinați cu întristare 
Izbânda noastră? Parc-aţi fi romani, 
Şi nu curtenii noştri. 
Cornelius: 
'Nalt stăpâne, 
Cu veste rea vă-ntunec bucuria: 
Regina a murit. 
Cymbeline: 
Asemeni veste 
Aduce doctorul? E drept, 
Un leac mai prelungeşte viaţa, totuşi 
Nici vracii nu sunt veşnici. Cum s-a stins? 


pentru existenţa fiinţei omeneşti, iar creierul genera natura 
omului. Din situaţia de mai sus, ficatul apărea ca sediul pasiunilor 
omului (manifestărilor pătimaşe), inima al sentimentelor frumoase, 
iar creierul al raţiunii. 

135 Cambria este numele medieval ai Ţării Galilor. Subliniind că s- 
a născut în Ţara Galilor Belarius declară cu mândrie că e velş, 
adăugind că, este şi nobil totodată - dovedind un puternic 
sentiment patriotic, deseori observat la velşi de către englezi în 
vremea lui Shakespeare. 

136 Innobilarea unor viteji pe câmpul de luptă era o veche practică 
medievală. 


~ 272 ~ 


William Shakespeare 
Cornelius: 
Cum a trăit - hain şi în sminteală. 
Cumplită-n viaţă, în cumplite chinuri 
S-a despărţit de ea. Cu voia voastră 
Vă povestesc tot ce-a mărturisit. 
Dacă greşesc, să spună-aceste doamne 
Care-au şezut şi-au plâns cu lacrimi grele 
La căpătâiul ei când se sfârşea. 
Cymbeline: 
Te rog. 
Cornelius: 
Intâi a spus că niciodată 
Nu v-a iubit, dar i-a plăcut mărirea 
Şi-atunci s-a măritat cu tronul vostru. 
Din suflet vă ura. 
Cymbeline: 
Eu nu ştiam; 
Şi de n-ar fi mărturisit acestea 
Pe patul morţii, nu aş fi crezut. 
Vorbeşte. 
Cornelius: 
A mai spus că, fiica voastră, 
Pe care-o alinta mereu făţarnic, 
Era un scorpion în ochii ei; 
Voia s-o otrăvească pe prinţesă 
Dar dânsa a fugit. 
Cymbeline: 
Diavol viclean! 
Femeia cum s-o desluşim? Atât? 
Cornelius: 
Ceva încă mai rău. Vă pregătise 
Otravă ucigaşă; înghiţind-o, 
V-aţi fi topit cu-ncetul. Între timp 

Avea de gând mai mult să vă subjuge, 


Prin grijă, lacrimi, sărutări şi-alint, 
Apoi să vă silească să-l numiţi 
Moştenitor al tronului pe Cloten. 
Acesta dispărând în chip ciudat, 
l-a dat greş planul şi, nebună, dânsa 
l-a blestemat pe oameni şi pe zei 
Şi-a dat toate-n vileag cu ofu-n suflet 
Că nu-şi îndeplinise uneltirea. 
Astfel, smintelii pradă, a murit. 
Cymbeline (către doamnele de onoare): 
Aşa e? 
Doamnele: 


Da, stăpâne. 
Cymbeline: 
Ochii mei 
N-au vină, căci era frumoasă foarte; 
Auzul, iarăşi, căci îl măgulea; 
Nici inima care credea că este 
Ceea ce pare. N-ar fi fost cinstit 
S-o bănuiesc. Şi, totuşi, lImogena, 
Tu poţi să spui că sunt un prost, fiindcă 
Pe tine te-am lovit. Fie ca zeii 
Să-ndrepte ce se poate îndrepta! 

(Intră Lucius, lachimo, prezicătorul, prizonieri 
romani sub pază; în urma lor, Posthumus şi 
Imogena.) 

Ei, Caius, nu mai poţi să ceri tribut. 
Ţi l-am plătit cu sabia, deşi 
S-au prăpădit şi mulţi viteji britoni. 
Ca sufletele lor să doarmă-n pace, 
Am fost rugaţi de rude să-i ucidem 
Pe toţi captivii. Noi ne-am învoit. 

Aşadar, pregătiţi-vă de moarte. 
Lucius: 
Cum se întâmplă-n lupte, aţi învins 
Printr-un noroc. Dar dacă biruinţa 
Era a noastră, buna judecată 
Ne-ar fi ferit să-i omorâm pe prinşi. 
Cum însă zeii drept răscumpărare 
Cer numai viaţa noastră, să le-o dăţi 
Cum ştiu romanii, cu romane inimi. 
Dar Cezar este viu şi n-o să uite. 
Am doar o rugăminte: să cruţaţi 
Pe pajul meu briton. Niciun stăpân 
Nu a avut un paj ca dânsul: bun, 
Destoinic, harnic, credincios, gingăş 
Ca o fecioară; iar la toate-acestea 
S-adaug ceva ce-atârnă şi mai greu: 
Cu toate c-a slujit unui roman, 
Rău n-a făcut niciunui brit. Cruţaţi-l, 
Pe ceilalţi daţi-i morţii. 
Cymbeline: 
Chipul lui 
Mi-e cunoscut. Privirea ta, băiete, 
M-a fermecat. Acum eşti pajul meu. 
Nu ştiu de ce anume-ţi spun: trăieşte! 
Nu-i mulţumi stăpânului; îţi dau 
Orice mi-ai cere şi e potrivit 
Cu dărnicia mea şi slujba ta. 
Poţi chiar să-mi ceri un prins, pe cel mai nobil. 
Imogena: 
Vă mulţumesc plecat, Măria voastră. 
Lucius: 
Nu stărui să-mi cruţe viaţa. Ştiu 
Că asta o să-l rogi. 

Imogena: 
Vai, nu! Aici 
Zăresc ceva ce-i mai cumplit ca moartea. 
Stăpâne, izbăveşte-te cum poţi. 
Lucius: 
De mine nici nu-i pasă, m-a trădat. 
să nu te-ncrezi nicicând într-un băiat! 
Dar ce-l înfricoşează? 
Cymbeline: 
Ce-ai dori? 
Îmi eşti din ce în ce mai drag, copile. 
Tu vezi de cumpăneşte cât mai bine 
Ce vrei să-mi ceri. L-ai cunoscut pe omul 
La care te tot uiţi? Vrei să trăiască? 
Ţi-e rudă? Ţi-e prieten? 
Imogena: 
E roman 
Şi rudă mi-este mai puţin 

Decât Măria voastră, căci fiind născut 

Vasalul vostru, suntem mai aproape. 
Cymbeline: 

De ce-l priveşti aşa? 


Imogena: 

Vă spun în taină 

De vreţi să m-ascultaţi. 

Cymbeline: 

De bună seamă. 

Cum te numeşti? 
Imogena: 

Fidele. 
Cymbeline: 
Îmi eşti paj, 


Îţi sunt stăpân - vorbeşte fără frică. 

(Cymbeline şi Imogena trec într-o parte şi stau de 
vorbă.) 
Belarius: 
A înviat din morţi băiatul nostru! 
Arviragus: 
El şi Fidele seamănă-ntre dânşii 
Mai mult ca două fire de nisip! 
Ce zici? 
Guiderius: 
E limpede, a înviat. 
Belarius: 
Tăceţi, să aşteptăm. Nu ne-a văzut. 
Ades, asemănările înşală. 
De-ar fi fost el, ar fi vorbit cu noi. 
Guiderius: 
Nu l-am văzut noi mort? 
Belarius: 
Taci. Ai răbdare. 
Pisanio (aparte): 
Stăpâna mea! Devreme ce evie, 
O să se-aleagă într-un fel cu timpul. 
(Cymbeline şi Imogena păşesc în faţă.) 
Cymbeline: 
Stai lângă noi şi-ntreabă cu glas tare. 
(Către lachimo). 
Tu să răspunzi cinstit la întrebări, 
Altminteri, pe cuvântul meu de rege, 
Voi cerne adevărul de minciună 
Prin cazne-nfricoşate. Hai, întreabă.-l. 
Imogena: 
să spună de la cine a primit 
Acest inel. 
Posthumus (aparte): 

Ce-i pasă lui de unde-i? 
Cymbeline: 
Cum de-a ajuns la tine diamantul 
Pc care-l porţi la deget? 
lachimo: 
Mă chinui dacă mint; dar adevărul 
Pe tine te va chinui. 
Cymbeline: 
Pe mine? 
lachimo: 
Mă bucur că, silit, pot să dezvălui 
O taină ce m-apasă. Mişeleşte 
Am căpătat inelul; el era 
Al lui Posthumus, cel proscris de tine, 
Dar - spre durerea ta mai mare încă 
Decât a mea - să ştii că nu-i pe lume 
Un om mai nobil. Să continuu, Doamne? 
Cymbeline: 
Vreau să ştiu tot. 
lachimo: 
Un înger este fiica ta, 
lar eu, vai - inima îmi sângerează 
Şi sufletul mârşav se înfioară 
Când mi-amintesc. Simt că leşin... Mă iartă. 
Cymbeline: 
Ce e cu fiica mea? Vino-ţi în fire. 
Consimt să mai trăieşti cât ţi-a fost scris. 
Dar nu muri pân-ce nu te destăinui. 
lachimo: 
Odată - blestemat să fie ceasul - 
La Roma - blestemată fie casa - 
La un ospăț - mai bine otrăveau 
Mâncarea (doar pe-a mea) -, bunul Posthumus 

(Prea bun ca să trăiască printre răi, 
Mai bun chiar decât cei mai buni) sta trist 
Şi ne-asculta cum lăudam pe rând 
Frumoasele Italiei cu vorbe 
Mai sunătoare mult decât rosteşte 
Un mare orator. Ele umbreau 
Atât trupul Venerei cât şi mândra 
Statură a Minervei'“, darul Firii 
Fiind desăvârşit pe lângă artă. 
Şi noi nu proslăveam doar frumuseţea, 
A căsniciei nadă, ci, de-asemeni, 
Atâtea înzestrări care ne fac 
să îndrăgim femeia. 
Cymbeline: 
Stau pe jar - 
La fapte! 
lachimo: 
'Ndată, dacă vrei să suferi. 
Posthumus, care o iubea nespus 
Pe principesă, a intrat în joc. 
Făr' să dezmintă ce slăvisem noi 
(Era-ngăduitor cum e virtutea), 
Ne-a zugrăvit-o pe soţia lui 
Cu-atât avânt lăuntric şi cu grai 
Atât de-ales încât ni se părea 
Că noi am preamărit spălătorese, 
Ori am vorbit ca nişte proşti. 
Cymbeline: 
Hai, iute. 


137 Minerva (Atena la greci), una dintre marile divinităţi romane, 
era zeiţa înţelepciunii şi a tuturor artelor şi meseriilor. Totodată ea 
îi îndruma în războaie pe luptători ca să-i scape de primejdii. 
Sărbătoarea închinată Minervei ţinea cinci zile la Roma. 

lachimo: 


De curăţia fiicei voastre-i vorba! 
Doar dânsa era castă-n spusa lui - 
Diana însăşi apărea pătată, 
lar eu, netrebnicul, m-am îndoit 
Şi am făcut prinsoare, eu cu aur, 
El cu acest inel (pe care-atunci 
La deget îl purta) că voi pătrunde 
In aşternutul lui ca să-l câştig, 
Păcătuind cu Imogena. Dânsul, 
Statornic cavaler, crezând în cinstea.-i, 
Intocmai cum aveam să cred şi eu, 
Mi-a dat zălog inelul. Mi-l dădea 
Chiar dacă ar fi fost rubin desprins 
Dintr-a lui Phoebus roată sau făcea 
Cât carul său. Pe urmă am plecat 
Cu grabă spre Britania. Mărite, 
Nu v-amintiţi când am venit la curte? 
Aicea fiica voastră m-a-nvăţat 
Ce hău desparte pofta de iubire. 
Eram înfrânt, dar gândul la prinsoare 
Mă-nnebunise. Mintea italiană 
Încă-n Britania a pus la cale 
Un plan mârşav, cu grijă ticluit. 

Pe scurt, atunci când m-am întors la Roma, 
Puteam să-l scot din minţi pe Leonatus 
Cu-aşa zise dovezi că i-am surpat 
Credinţa-ntr-însa; i-am descris alcovul, 
Căminul şi tablourile,-apoi 
l-am arătat brăţara ei (furată 
Cu rară dibăcie!), ba, mai mult, 
l-am spus despre-un anume semn ascuns 

Pe trupul ei - destule mărturii 

Ca să-l conving că eu am sfărâmat 
Sfinţita legătură dintre dânşii. 
Ah, parcă-l văd... 
Posthumus (ieşind în față): 
Da, diavol italian! 
Chiar eu sunt, prostul lesne crezător, 
Tâlharul, ucigaşul, tot ce-a fost 
Sau este sau va fi mai rău pe lume! 
Daţi-mi frânghie, un cuţit, otravă, 
Doresc un jude drept! Tu, rege, cheamă 
Pe cei mai cruzi schingiuitori. Eu sunt 
Cel mai scârbavnic monstru, eu, Posthumus, 
Al fiicei tale ucigaş; nu, mint, 
Am dat poruncă altui ticălos, 
Mult mai mărunt ca mine, s-o omoare. 
Ea-nchipuia un templu al virtuţii, 
Era virtutea însăşi. Mă scuipaţi. 
În mine daţi cu pietre şi noroi, 
Pe câini îi asmuţiţi asupra mea. 
Posthumus Leonatus să se cheme 
Orice nemernic, iar nemernicia 
Să fie-un biet cuvânt! O, Imogena, 
Regina mea, soţia, viaţa mea! 
Imogena: 
Te linişteşte, domnul meu, şi-ascultă - 
Posthumus: 
Faci pe bufonul, paj neobrăzat. 
Când eu sunt scos din minţi? la’ să-ţi curm rolul! 
(O loveşte, ea cade.) 
Pisanio: 
Vai, domnilor, mă ajutați! 
Stăpâna mea e şi stăpâna voastră. 
Stăpâne-al meu, Posthumus, doar acum 

Ai omorât-o. Ajutor! Săriţi! 


Cymbeline: 
S-a-ntors lumea pe dos? 
Posthumus: 
Nu cred că-s zdravăn. 
Pisanio: 
Trezeşte-te, stăpână! 
Cymbeline: 


De e astfel, 
Socot că zeii vor să mă ucidă 
Cu-atâta bucurie. 
Pisanio: 
Buna mea stăpână, 
Cum te mai simţi? 
Imogena: 
Piei, om primejdios, 
Mi-ai dat otravă. Printre prinți de seamă 
Să nu mai umbli. 
Cymbeline: 
Tonul Imogenei! 
Pisanio: 
Stăpână, lupiter să mă trăsnească 
De n-am crezut că leacul din lăcriță 
E o minune. Mi l-a dat regina. 


Cymbeline: 

Cum? Ce? 
Imogena: 

M-a otrăvit. 
Cornelius: 


Ah. Zei, uitasem: 
Regina a mai spus ceva şi-aceasta 
Te-arată om cinstit: „Dacă Pisanio 
Îi dă stăpânei lui acea fiertură 

Lui dăruită-n chip de leac grozav, 
O să-i priască ei cum îi prieşte 
Unui guzgan.” 
Cymbeline: 
Şi ce înseamnă asta? 
Cornelius: 
Regina, doamne, îmi cerea adesea 
Să-i fac otrăvuri ea să le încerce 
Pe animale fără rost, cum sunt 
Pisicile şi câinii de pripas. Eu, însă, 
Temându-mă de gânduri necurate, 
l-am pregătit un leac care-nghiţit 
Opreşte suflul vieţii dar curând 
Puterea firii izbândeşte iar. 
Domnia ta dintr-însul ai gustat? 
Imogena: 
Aşa se pare, da; am fost ca moartă. 
Belarius: 
Băieți, suntem de vină. 
Guiderius: 
E Fidele. 
Imogena (către Posthumus): 
De ce te-ai lepădat de soaţa ta? 
Închipuieşte-ţi că suntem pe-o stâncă 
Şi mă arunci din nou. 
(Îl îmbrățișează.) 
Posthumus: 
Ah, suflet drag, 
Cât sunt în viaţă să te ţii de mine 
Ca rodul de un pom.'* 


138 Versul original: „Posthumus: Hang there like fruit, my soul,/Till 
the tree die” („[ine-te de mine, sufletul meu, ca fructul până ce 
pomul moare”) este considerat de poetul Alfred Tennyson (sec. al 

Cymbeline: 
Ei cum, adică. 
Tu, trup din trupul meu, mă laşi să stau 
Ca privitor? Nu-mi spui o vorbă? 
Imogena (îngenunchind): 
Doamne, 
Dă-mi binecuvântarea. 
Belarius (către Guiderius şi Arviragus): 
Nu mă mir 
De ce v-a fost atât de drag Fidele. 
Aveaţi temei. 
Cymbeline: 
Copila mea. Aceste lacrimi 
Asupra ta să cadă preschimbate 
În apă vie. Maică-ta e moartă. 
Imogena: 
Mă doare să aud. 
Cymbeline: 
Prea a fost rea 
Şi răutatea ei ne-a strâns aici 
În chip ciudat. Dar despre fiul ei 
Nu ştim nimic. 
Pisanio: 
Măria ta, cutez 
Să spun tot adevărul. Prinţul Cloten, 
Când a plecat stăpâna, a venit 
Turbat de furie, cu spada scoasă. 
Şi s-a jurat că dacă n-am să-i spun 
Unde s-a dus, pe loc îmi face seama. 
l-am dat atunci scrisoarea ce-o primisem 
De la stăpânul meu. Ela citit-o 


XIX-lea) ca unul dintre cele mai delicate versuri din piesa lui 

Şi-aflând că dânsa e în munţi, la Milford, 
Mi-a dat poruncă să-i găsesc o haină 
Purtată de Posthumus, a-mbrăcat-o 
Şi a purces - cu gândul ticălos 
De-a-mi necinsti stăpâna. Ce-a urmat 
Nu am ştiinţă. 
Guiderius: 
să închei povestea. 
Eu l-am ucis acolo. 
Cymbeline: 
Zei din ceruri, 
Nu mă siliţi să-l osândesc la moarte, 
Când a luptat ca un erou! Băiete, 
Zi c-ai minţit. 


Guiderius: 
Ce-am spus e-adevărat. 
Cymbeline: 
A fost un prinţ. 
Guiderius: 


Un bădăran. Purtarea lui n-avea 
Nimic regesc. Pe mine m-a-mproşcat 
Cu-njurături răcnite-atât de crunt 
Încât şi marea aş fi pedepsit-o 
Dacă urla ca el. De-aceea capul 
| l-am tăiat şi mult mă bucur astăzi 
Că nu-i aici să-nşire el povestea. 
Cymbeline: 
Mă doare inima, însă tu însuţi 
Te osândeşti la moarte. Legea noastră 
Nu poate fi călcată. 
Imogena: 
Am crezut 
Că trupul fără cap e-al lui Posthumus. 

Cymbeline: 
Legaţi-l şi plecaţi cu el. 
Belarius: 
Mărite, 
E mai de seamă decât cel ucis. 
Se trage dintr-o viţă ca a ta 
Şi-i datorezi cu mult mai mult decât 
Unei duzini de Cloteni. 
(Către strajă.) 
Nu-l atinge! 
Nu i-au fost braţele nicidecum menite 
Pentru cătuşe! 
Cymbeline: 
Soldăţoi bătrân, 
Stârnindu-mi furia, vrei să întuneci 
Aceste fapte pentru care răsplata 
Noi încă nu ţi-am dat-o? Cum adică 
Cu noi de-o viţă? 


Arviragus: 
Prea departe-a mers. 
Cymbeline: 
Şi tu-ai să mori. 
Belarius: 


O să murim toţi trei, 
Dar mai întâi voi dovedi că dânşii 
Sunt neam regesc. Băieți, ce-am să dezvălui 
Poate-nsemna pedeapsă pentru mine 
Dar este fericire pentru voi. 
Arviragus: 
Pedeapsa ta-i a noastră. 
Guiderius: 
Fericirea 
O împărţim cu el. 

Belarius: 
Păi, să vorbesc. 
Aveai pe vremuri, Doamne, un supus 
Numit Belarius. 
Cymbeline: 
Ei şi? E-un trădător, l-am surghiunit. 
Belarius: 
E-acum de vârsta mea; 
E surghiunit, dar trădător nu este. 
Cymbeline: 
Luaţi-l de-aici, nu-l scapă-ntreaga lume. 
Belarius: 
Nu te aprinde, mai întâi plăteşte-mi 
Că ţi-am crescut feciorii, apoi ia 
Tot ce mi-ai dat. 
Cymbeline: 
Cum mi-ai crescut feciorii? 
Belarius: 
Sunt prea-ndrăzneţ, dar nu mă scol de jos 
Pân-ce nu le redau înaltul rang; 
Şi-atunci pe-ncărunţitul lor părinte 
Să nu-l mai cruţi. Slăvite,-aceşti doi tineri 
Cari îmi spun tată, nu sunt fiii mei, 
Ci vrednice vlăstare zămislite 
Chiar de Măria ta, le curge-n vine 
Acelaşi sânge. 
Cymbeline: 
Cum? Urmaşii mei? 
Belarius: 
E-adevărat, întocmai cum, la rânducţi, 
Eşti fiul tatălui Măriei tale. 
lar eu (bătrânul Morgan) sunt Belarius 
Pe care l-ai proscris; bunul tău plac 

A fost trădarea ce mi-ai pus-o-n seamă 
Şi chinul meu, tot răul ce-am făcut. 
Pe-aceşti destoinici prinți (căci prinți sunt ei) 
Eu douăzeci de ani i-am îngrijit 
Şi i-am deprins cu tot ce cunoşteam - 
Doar ştii c-aveam învăţătură-aleasă. 
Eu i-am cerut Euriphilei, doica, 
Să-i fure, după ce m-ai surghiunit, 
Şi, drept răsplată,-am luat-o de soţie. 
Lovit în cinste, am simţit îndemnul 
Să te trădez; iar gândul că pierzându-i 
Vei suferi cumplit, se potrivea 
Cu țelul meu. Dar iată-ţi fiii iar, 
Eu pierd prieteni cum nu sunt pe lume. 
Pe creştetele lor înaltul cer 
Să cearnă rouă binecuvântării, 
Fiindcă-s vrednici să-ncrusteze bolta 
De stele-alături. 
Cymbeline: 
Tu vorbeşti şi plângi; 
Dar faptele ce-aţi săvârşit toţi trei 
Sunt mai de necrezut decât ce-ai spus. 
Dacă aceştia sunt copiii mei, 
Nu-mi vreau feciori mai buni! 
Belarius: 
O clipă. 
Acesta, Polydor numit de mine, 
E Guiderius; acesta. Cadwal, 
Este mezinul, Arviragus. El 
Era-nvelit într-o manta lucrată 
Măiastru chiar de mama sa, regina. 
Cum am păstrat-o, pot să v-o arăt. 
Cymbeline: 

Stai, Guiderius avea pe gât 
Un semn, da, o steluţă sângerie. 
Belarius: 
Şi-acum mai este. Înţeleaptă Fire 
N-a şters-o ea să fie azi dovadă. 
Cymbeline: 
Dar ce sunt eu la urma urmei? Mamă 
A trei copii? Oricum, mă bucur mult 
Că s-au născut! Întorşi la crugul vostru, 
Fiţi binecuvântaţi! Vai, Imogena, 
Pierzi un regat. 
Imogena: 
Recapăt două lumi. 
Ah, fraţii mei iubiţi, în ce chip nou 
Ne întâlnim! Să recunoaşteţi, însă, 
Că eu v-am spus mai cu dreptate fraţi 
Decât voi mie - pentru că vi-s soră. 
Cymbeline: 
V-aţi mai văzut? 
Arviragus: 
Da, Înălţimea ta. 
Guiderius: 
Din prima clipă ne-a fost drag Fidele 
Şi l-am iubit frăţeşte pân-la capăt, 
Când am crezut că-i mort. 
Cornelius: 
Da, din pricina 
Otravei dăruite de regină. 
Cymbeline: 
Chemarea minunată a Naturii! 
Când aflu tot? Ciudatele-ntâmplări 
Ce-au fost înşiruite-aici în grabă 
Ascund nenumărate amănunte 

La fel de necuprinse. Unde-aţi stat? 
Cum aţi trăit? Anume când romanul 
Te-a luat în slujba lui? Cum i-ai găsit 
Pe fraţii tăi, cum i-ai lăsat? De ce 
Ai părăsit palatul? Te-ai dus unde? 
Voi trei cum de-aţi intrat în focul luptei? 
Şi multe altele aş vrea să ştiu. 
Ca să-nteleg mai bine legătura 
Dintre-ntâmplări. Dar nu e vremea, 
Nici locul să mă lămuresc. Priviţi, 
Posthumus ancora şi-a aruncat-o 
În preajma Imogenei; ochii ei 
(Ca nişte fulgere nevinovate) 
Străluminează chipul lui, al meu, 
Al fraţilor, şi bucuria noastră 
l-o oglindeşte pe a ei. Acum 
să ne-ndreptăm spre templu ca să-l umplem 
Cu fumul jertfelor. 
(Către Belarius.) 
Îmi vei fi frate 
Până la moarte. 
Imogena: 
Mie-mi eşti părinte. 
Această sărbătoare tu mi-ai dat-o. 
Cymbeline: 
Toţi sunt voioşi afar-de cei în lanţuri. 
Vreau să se bucure şi ei. Îi iert. 
Imogena (către Lucius): 
Sunt gata să te mai slujesc, stăpâne. 
Lucius: 
Fii fericită! 
Cymbeline: 
Dac-ar fi cu noi 

Oşteanul cel sărac care-a luptat 


Ca un erou, l-aş răsplăti regeşte. 
Posthumus: 
Măria-ta, eu sunt oşteanul care 

l-a însoţit în lupte pe cei trei 
Cu dinadins în straie ţărăneşti. 
lachimo, poţi adeveri ce spun; 
Deşi te-am doborât, nu te-am ucis. 
lachimo (căzând în genunchi): 
Sunt la pământ din nou, însă acum 
Sub apăsarea grea a conştiinţei. 
Te rog, ia-mi viaţa, vreau să mă plătesc, 
Întâi să-ţi dau inelul; şi brăţara 
Acelei ce-i întruchiparea cinstei. 
Posthumus: 
Ridică-te; puterea ce o am 
E să te cruţ şi răzbunarea mea 
E să te iert. Trăieşte, şi cu alţii 
să fii mai bun. 
Cymbeline: 
Ce nobilă osândă! 
Mă-nvaţă-un ginere mărinimia; 
lertare tuturor. 
Arviragus: 

Ne-ai ajutat 
Ca şi un frate; şi ne bucurăm 
Că ne eşti frate cu adevărat. 
Posthumus: 

Prinţi, sluga voastră. Senior din Roma, 

Pofteşte-l pe augurul tău încoace. 

Dormeam şi-n somn mi s-a părut că văd 
Pe lupiter”, călare pe-al său vultur, 


139 Referirea lui Posthumus la lupiter subliniază dominarea 

Şi duhuri ale neamurilor mele. 
La deşteptare am găsit pe piept 
Ast sul cu un cuprins al cărui tâlc 
Mi-a fost cu neputinţă să-l pătrund. 
Cu arta lui, să-l tălmăcească-augurul. 
Lucius: 
Ei, Philarmonus! 
Prezicătorul: 
Sunt aici, stăpâne. 
Lucius: 
Citeşte şi ne spune înţelesul. 
Prezicătorul (citeşte): „Când puiul de leu, neavând 
ştiinţă de sine, va găsi ceea ce caută şi va fi 
îmbrățişat de un suflu gingaş,; când crengile unui 
cedru falnic vor fi fost tăiate fiind moarte ani 
îndelungați şi vor creşte şi înverzi din nou după 
aceea pe vechiul trunchi, atunci vor lua sfârşit 
nenorocirile lui Posthumus iar în fericita Britanie va 
înflori pacea şi belșugul. ” 
Tu, Leonatus, eşti puiul de leu, 
Cum numele te-arată: Leo-natus. 
(Către Cymbeline.) 
Un suflu gingaş, milostiv stăpâne, 
E virtuoasa voastră fiică - noi 
Îi spunem mollis aer; mollis aer, 
Adică mulier; iar mulier ^? 


acțiunii piesei de către zeul suprem roman. Dar ideea de a 
considera recunoaşterea de către britoni a supremației lui lupiter, 
deşi greu de dovedit, ar putea corespunde faptului că în Orientul 
Mijlociu, în unele provincii romane, lupiter era acceptat ca zeitate 
de prim rang şi de către locuitorii băştinaşi care îşi păstrau totuşi 
religia lor. 

140 Etimologia cuvântului mulier-mulieris (femeie) ca fiind mollis 
(delicat, tandru) este atribuită de Tertulian (cca 160 - cea 230 

Este soţia credincioasă care, 
Întocmai cum stă scris în prorocie, 
(Către Leonatus) 
Fără ştiinţa ta, fără s-o cauţi 
Te-mbrăţişează cu-al ei suflu gingaş. 
Cymbeline: 
Aşa pare să fie. 
Prezicătorul: 
Mândrul cedru 
Înfăţişează pe 'Nălţimea voastră; 
lar crengile tăiate sunt feciorii 
Luaţi de Belarius şi socotiți, 
Atât amar de vreme, morţi. Acum 
Au înviat şi s-au unit cu cedrul, 
Vestind Britaniei belşug şi pace. 
Cymbeline: 
Chiar noi această pace s-o începem. 
Deşi învingători, noi, Caius Lucius, 
Lui Cezar şi imperiului roman 
Ne vom supune şi făgăduim 
Că vom plăti tributul ca-nainte. 
Călcasem legământul după vrerea 
Hapsânei noastre soaţe. Dar şi dânsa 
Şi fiul ei şi-au căpătat pedeapsa 
Mult dreaptă-a zeilor. 
Prezicătorul: 
Puterile de sus au mijlocit 
Această armonie-a păcii voastre. 
Se-adevereşte-astfel o viziune 
De care Lucius avea ştiinţă 
'Naintea luptei ce abia s-a stins. 
Căci vulturul roman zburând spre-apus 


e.n.) lui Marcus Terentius Varro (cca. 116 - cca 27? î.e.n.). 

Din miazăzi, s-a micşorat aici 
Şi s-a topit în razele de soare. 
Aceasta-nseamnă că măreţul Cezar 
Se va-mpăca din nou cu Cymbeline, 
Cel care străluceşte-n asfinţit. 
Cymbeline: 
Pe zei slăviţi-i. Fumul din altare 
Să urce pân-la cer. De-această pace 
Să afle toţi supuşii. Înainte! 
Romanul steag să fluture alături 
De cel briton. Noi vom păşi prin Lud 
Spre templul zeului atotputinţe 
Şi-acolo pacea o vom întări. 
Pecetea o s-o punem la ospăț; 
Pe săbii mai e sânge, însă, iată, 
Am şi căzut la pace şi-ntre noi 
Am hotărât să nu purtăm război. 
(les.) 


Cymbeline 
Comentarii 


S-a stabilit cu certitudine că piesa a fost redactată 


între 1606-1611 (interval în care anii 1608-1610 


sunt cei mai plauzibili) şi jucată în 1611, deşi nu 
sunt excluse reprezentații anterioare. Înregistrarea 
oficială a avut loc la 8 noiembrie 1623. În acelaşi an, 
Cymbeline a fost publicată pentru prima oară, în 
„canon” sub titlul The Tragedie of Cymbeline, fiind 


trecută ca ultima piesă din secţiunea tragediilor. 

Textul, considerat „bun” sau „curat”, este cules fie 
după un manuscris al suflerului, fie după ciorne 
(imperfecte). Sunt indicate actele şi scenele. 

Pentru părţile istorice (Britania în sec. | şi 
respingerea romanilor) Shakespeare a folosit liber 
(ca în Regele Lear) Cronicile lui Raphael Holinshed, 
deficitare la capitolul respectiv ca informaţie, 
claritate şi consecvență; probabil două „tragedii” 
despre Guiderius, tipărite în 1587 ca supliment, la 
The Mirror for Magistrates de Thomas Blenerhasset 
şi John Higgins; potrivit lui Frank Kermode, o sursă 
nemenţionată în ediţiile New Arden şi New 
Cambridge este episodul Child Tristram din The 
Fairie Queene (Crăiasa zânelor), VI, cântul 2, unde 
Tristram: 

„... Ca şi Guiderius, e «născut briton, fiu de rege» 
şi e un mare vânător. /.../ Se putea vedea de îndată 
că era «de neam nobil» şi «se trăgea dintr-o viţă 
eroică». Aşa cum  Guiderius îl omoară pe 
nemanieratul Cloten, şi Tristram îl omoară pe 
cavalerul care o asaltase pe Priscilla”.!"! 

Este posibil ca episoadele legate de Belarius să fi 
fost inspirate din The Rare Triumphs of Love and 
Fortune  (Triumfurile neobişnuite ale dragostei şi 
norocului), o piesă anonimă jucată în faţa reginei 
Elisabeta în 1589. În legătură cu Imogena poate fi 
menţionat şi basmul despre Albă-ca-Zăpada, (Snow 
White), sursă  „neconvingătoare” pentru James 
Noswarthy'“? şi sigură pentru A. Smirnov: 


141 Frank Kermode, Shakespeare: The Final Plays, Longmans, 
London, 1965, p. 21. 

142 James Nosworthy, îngrijitorul de ediţie al piesei în „The Arden 
Shakespeare”, 1955, Methuen, London, p. 189. 

„=. hu s-a găsit varianta engleză a Albei-ca- 
Zăpada, dar este cert că ea a existat în vremea lui 
Shakespeare şi i-a servit ca sursă directă ”.!** 

Pe de altă parte, s-a constatat că mai multe 
personaje din Cymbeline reapar în drama romantică 
Philaster (jucată în 1611) de Beaumont şi Fletcher - 
Arethusa e lmogena; Bellario, Fidele; Philaster, 
Posthumus; Pharamond, Cloten!". Direcţia 
împrumutului nu a fost stabilită cu precizie, totuşi se 
crede în general că debitorul este Phi//aster, nu 
Cymbeline (Bradbook'“”, Nosworthy'“ etc.). 

Motivul rămăşagului este împrumutat - prin 
intermediari - din Decameronul lui Boccaccio 
(povestea lui Bernabo din Genova). 

In afara surselor menţionate mai sus, specialiştii 
vorbesc insistent şi despre probabilitatea unor 
importante surse pierdute sau încă neidentificate. 

Autenticitatea integrală a textului atribuit lui 
Shakespeare este recunoscută aproape unanim. 
Atât în pasajele cele mai impresionante, cât şi în 
cele mai puţin realizate (aci intră şi aspecte ale 
„prostului gust”), Shakespeare rămâne  sieşi 
credincios, după cum o dovedesc şi auto- 
împrumuturile din numeroase lucrări anterioare. 


143 A. Smirnov, postfață la traducerea rusă a piesei Sekspir, Vol. 
7, Moskva, 1960, p. 817. 

144 V., de pildă, Peter Ure, Shakespeare and the Drama of His 
Time, în „A New Companion to Shakespeare Studies”, edited by 
Kenneth Muir and S. Schoenbaum, Cambridge University Press, 
1971,p. 219. 

145 M.C. Bradbrook, The Growth and Structure of Elizabethan 
Comedy, 1955, Cambridge University Press, 1987, p. 202. 

146 James Noswarthy, Op. cit., p. XVII. 

147 Wolfgang H. Clemen, The Development of Shakespeare's 
Imagery, 1951, Methuen, London, 1966, p. 208. 

„Tragedie” pentru Heminge şi Condell, „piesă 
istorică” sau „roman dramatic” pentru Hazlitt, 
„tragi-comedie” pentru M.C. Bradbrook, Cymbeline 
se încadrează organic în grupul pieselor romantice 
unde se impune ca un super-experiment de tipul cel 
mai „avangardist”, în primul rând prin: 

„... îmbinarea neaşteptată a elementelor. /.../ 
Intriga este axată pe istoria Britaniei şi stăvilirea 
atacului romanilor /.../, Iprecum şi pe/ relatarea 
uneltirilor lui  lachimo  /.../. Holinshed şi 
Boccaccio! /.../ este ca şi cum am spune «Disraeli şi 
Rimbaud» sau «Tolstoi şi Marţial» ‘8, şi prin dorința 
autorului de a scrie: 

„-- Un nou gen de piesă în care probabilitățile şi 
personalitățile contează mai puţin decât loviturile de 
teatru, acestea din urmă sugerând cu limpezime 
ideală adevăruri rămase obscure în vălmăşagul 
vieții reale”. +? 

A fost reuşit noul experiment, surprinzător şi prin 
aceea că în cele 466 de versuri ale scenei finale 
există nu mai puţin de 24 de rezolvări- 
deznodăminte? 

Părerile au fost şi sunt împărţite. 

Samuel Johnson condamna piesa fără apel: 

„Găsim în această piesă multe sentimente 
adecvate, oarecare dialoguri fireşti şi unele scene 
plăcute, dar ele au fost realizate cu prețul a 
nenumărate incongruente. A semnala stupiditatea 
acțiunii, absurditatea comportării, confuzia numelor 
şi a moravurilor din epoci diferite, precum şi 


148 John Wain, The Living World of Shakespeare, Macmillan, 
London, 1964, p. 289. 
149 Frank Kermode, Op. cit., p. 21. 

imposibilitatea întâmplărilor în vreun sistem de 
viață, ar insemna să ne irosim timpul criticând 
imbecilitatea flagrantă, greşelile prea evidente 
pentru a fi căutate şi prea grosolane pentru a mai 
putea fi depășite”. 

Hazlitt o considera piesa lui favorită!” iar 
Tennyson a fost înmormântat cu un exemplar din 
Cymbeline alături. 

După F.R. Leavis, „Cymbeline nu este o mare 
operă de artă cum este Poveste de iarnă”. 

Pentru Kermode e „o piesă superbă”. 

Nosworthy respinge critica lui Johnson: 

„.„.„. Ceea ce Johnson considera a fi defecte prea 
palpabile pentru a fi luate serios în considerație, se 
dovedesc până la urmă virtuți de prim ordin ale 
piesei romantice conventionale. Ele se cer 
acceptate, nu scuzate”**. 

Şi este de părere că piesa: 

„= exprimă, în ultimă instanță, ceva ce 
Shakespeare nu a realizat niciodată pe deplin în altă 
parte; e o piesă care, după ce s-a ținut seama de 
toate obiecțiile ce rămân valabile, trebuie să fie 
inclusă printre supremele realizări 
shakespeariene”*”. 

Intriga e neobişnuit de complicată, „numai un 


150 Samuel Johnson, Preface to Shakespeare, 1765. 

151 William Hazlitt, Characters of Shakespeare's Plays, 1817. 

152 F.R. Leavis, The Criticism of Shakespeare's Laye Plays, în 
„Shakespeare Criticism 1935-1960”, selected by Anne Ridler, 
Oxford University Press, London, 1936, p.134. 

153 Frank Kermode, Op. cit., p. 23. 

154 James Nosworthy, Op. cit., p. XLVIII. 

expert o poate rememora”. Totuşi, chiar şi un 
cititor mai puţin avizat o poate urmări suficient 
pentru a subscrie la constatarea lui Hazlitt: 

„Cu toate că incidentele sunt risipite pe o 
suprafaţă atât de întinsă şi antrenează o atât de 
mare varietate de personaje, verigile care leagă 
strâns diferitele puncte de interes ale piesei nu sunt 
niciodată rupte total. Evenimentele cele mai răzlețe 
și mai întâmplătoare la prima vedere sunt 
concepute de o asemenea manieră încât în cele din 
urmă duc la cea mai desăvârşită dezvoltare a 
catastrofei”. 

Intriga i-a oferit lui Shakespeare: 

„Prilejul de a exprima în chip absolut lucrurile 
absolute şi, în figura Imogenei, de a urmări până la 
capăt viziunea unei femei credincioase la modul 
absolut pentru că este îndrăgostită la modul 
absolut. Dar eroina piesei nu poate fi înțeleasă 
înainte de a înțelege stilul lucrării, cel mai bogat şi 
mai lucrat din stilurile folosite până acum de 
Shakespeare”. 

Vocabularul, sporadic arhaizant (ca şi gramatica) 
pentru a sugera timpuri îndepărtate, alteori, mai 
ales în momente patetice sau lirice, reprezentând 
premiere absolute prin conversiune neobişnuită 
(astfel, substantive folosite ca verbe, de ex. pang'd 
„torturat”, de la subst. pang „durere”, „chin”), 
deseori ambiguu (mai cu teamă în scenele comice), 
este în general supus la constrângeri semantice, 


156 Mark van Doren, Shakespeare, 1939, Doubleday, New York, 

deşi în conversaţia de rutină sau, dimpotrivă, în 
momente de extremă încordare, poate fi extrem de 
simplu. 

Sintaxa, cum arată Mark van Doren: 

„=. face impresia că a devenit o preocupare în 
sine a poetului Shakespeare; frazele bazate pe 
subordonare, imposibil de analizat gramatical de 
către o ureche lipsită de exercițiu, sunt marea lui 
satisfacţie. /.../ Stilul său e  suprasolicitat. La 
scurtimea expresiei care a caracterizat Antoniu şi 
Cleopatra se adaugă şi alte condensări, uneori 
perverse, precum şi momente de tensiuni mai 
nervoase”. 

Kermode ilustrează convingător dificultăţile pe 
care le întâmpină în înţelegerea unor pasaje nu atât 
„expertul” cât personajele cărora le este adresată 
replica, precum şi spectatorul şi cititorul obişnuit. 
Fragmente din expunere: 

„/.../ lachimo... caută să se apropie de Imogena cu 
fraze atât de incâlcite incât ea nu pricepe ce 
urmăreşte (l|, 7, 32-51). Şi lui Cloten îi sunt adresate 
versuri atât de dificile, încât el nu le înțelege decât 
pe jumătate (III, 3, 45-52). /.../ 

/Cloten se simte profund jignit de observația 
Imogenei că «veşmântul cel mai de rând a lui 
Posthumus» «e mai scump decât tot părul de pe 
capul lui Cloten», I, 3, 132-134; comparatia íl 
obsedează.//.../ Hainele lui Posthumus încep să 
invadeze scena. Este adevărat că ele se leagă de un 
obiectiv tematic al piesei - relația dintre natură şi 
educație, precum şi cea dintre adevăr şi aparență. 
Metaforele inspirate de imbrăcăminte sunt curent 

folosite în aceste scopuri. Dar modul cum sunt 
aplicate aici nu contribuie, cred, la înțelegerea 
acestor teme, fie măcar pentru motivul că sunt 
complicate într-un mod atât de absurd. De pildă: 
fizicul lui Posthumus nu-şi are seamăn: dar cel al lui 
Cloten il egalează. Găsind trupul fără cap al lui 
Cloten îmbrăcat în hainele lui Posthumus, Imogena îl 
recunoaşte ca fiind al soțului ei nu numai după 
haine ci şi după fizic: «Trup fără cap? Veşmântul lui 
Posthumus?/Piciorul, mâna... pulpa lui 
Mercur,/Coapsa lui Marte, muşchii lui Hercule;/Dar 
mândra faţă a lui, Joe -» (IV, 2, 308-311). 

Hainele i se potrivesc. Marea deosebire față de 
Posthumus rezidă în capul său, căruia fiii regelui îi 
acordă, după merit, un tratament deosebit de aspru. 
Evident, morala nu este că «Trupul lui Tersit/£- 
aidoma cu cel al lui Aiax/Când amândoi sunt morţi» 
(IV, 2, 252-253) - de fapt, e greu să descoperim 
vreo morală aici. Şi cu cât analizăm mai mult 
vorbăria aceasta despre haine, cu atât mai încâlcită 
ne apare. /.../..%* 

Parantezele sunt frecvente în Cymbeline, 
îndeplinind mai ales trei funcții: de a transmite 
informații necesare interlocutorilor sau spectatorilor 
de a marca întreruperea şirului logic al gândurilor 
vorbitorului datorată stării emoționale - ca parte a 
„Sintaxei vorbirii impulsive” (folosesc expresia lui 
Walter Raleigh) sau ca procedeu retoric calculat, de 
exemplu: 

a) „urmaşa lui la tron,/(Menită pentru fiul 
văduvei/Cu care s-a-nsurat) a îndrăgit/Un gentilom 


160 Frank Kermode, Shakespeare, Spenser, Donne, Reutledge, 

sărac însă destoinic” (|, 1, 4-7); 

b) „imogena: Spune-mi răspicat/(Acela ce-i 
sfătuitor de  taină/Într-ale dragostei ar trebui/Să 
asurzească-auzul): e departe/Blagoslovitul Milford?” 
(III, 2, 57-60); „lachimo: în timp ce uşuraticul 
briton/(Adică Leonatus) hohotejte/...” (|, 6, 67-68). 

Frecvente sunt şi apostrofa, concetti, paralelismul. 

Clemen insistă asupra stilului ornat al piesei: 

„Granville-Barker'”' vorbeşte pe bună dreptate 
despre «înclinația spre decorativ» care străbate 
întreaga lucrare, despre «un non eufuism al 
imaginaţiei», despre un stil cu bună ştiinţă artificial 
şi sofisticat. Ín Cymbeline există o tendinţă, 
asemănătoare celei din piesele timpurii, de a 
«insera» maxime, exclamații retorice, imagini şi 
comparații”?. 

Nosworthy semnalează paralelisme cu Venus şi 
Adonis: 

„Atât piesa cât şi poemul au trăsături arcadiene, 
folosesc din plin eresul patetic Ipersonificarea/ şi 
periodul episodic ”®. 

Caroline Spurgeon reține imaginile din natură: 

„Atmosfera rurală a piesei este scoasă în relief, 
atât în scenele din Roma sau palatul regelui din 
Britania, cât şi în cele din munţii velşi. În mare 
măsură această atmosferă este creată şi susținută 
de impresionanta proporție a imaginilor rustice 
neobişnuit de mare chiar pentru Shakespeare, 
întrucât se ridică la aproximativ 40% din numărul 


161 Trimiterea e la Harley Granville-Barker, Prefaces to 

total. 

Fundalul pomilor, parfumul florilor şi prezența 
păsărilor se impun conştiinţei cu deosebită 
pregnantă /.../"*. 

Ca în Visul unei nopți de vară sau Cum vă place, în 
Cymbeline natura reprezintă şi un refugiu pentru 
năpăstuiţi (Belarius, prinții, Imogena), iar avantajele 
vieţii simple sunt discutate amplu de Belarius, care 
o contrastează cu viaţa artificială, zbuciumată şi 
primejdioasă de la curte. Totodată, imaginile 
menţionate de C. Spurgeon intră frecvent în 
comparații şi metafore funcţionale la nivelul 
caracterizărilor: Belarius era „ca un pom/Cu ramuri 
împovărate de rod”, cei doi fraţi „Sunt gingaşi ca 
Zefirul ce alint/Şi leagănă suavii toporaşi;/Dar când 
domnescul sânge li se-aprinde,/Se-aseamănă cu 
viforul turbat/Ce pleacă vârful brazilor spre vale”, 
Imogena e „Cel mai dulce şi frumos crin”, Britania e 
„un cuib de lebădă într-un mare eleşteu”, etc. 

Unele imagini din lumea naturii au implicaţii 
subtile, conotative şi simbolice. Astfel, pomul folosit 
adesea ca simbol al monarhului în piesele istorice, 
este reprezentat prin  „cedru/  fal/nic” din 
pergamentul sibilin lăsat de lupiter pe pieptul lui 
Posthumus (V, 4, 138-145), textul fiind descifrat de 
prezicător: „Mândrul cedru/Înfăţişează pe 'Nălțimea 
voastră;/lar crengile tăiate sunt feciorii/Luaţi de 
Belarius şi socotiți, /Atât amar de vreme, morti. 
Acum/Au înviat şi s-au unit cu cedrul...” (V, 5, 454- 
458). Florile fratelui Lorenzo (Romeo şi Julieta), care 
vedea în ele atât balsamul cât şi otrava, sunt 

reeditate ca exemplificări concrete în Cymbeline. 
Mark van Doren remarcă antiteza dintre 
„degradarea temei florilor” de către regină (care le 
foloseşte pentru prepararea otravei) şi „reabilitarea ” 
ei (când Arviragus spune ce flori va presăra pe 
mormântul lui Fidele, IV, 2, 218-229).'“ Nosworthy 
face o analiză a „simbolului” din imaginile 
ornitologice: 

„/.../ Posthumus e înfățişat ca un vultur. Aşa îl 
numeşte Ilmogena în |, 2, şi analogia e întărită de 
remarca francezului că «el putea privi soarele» fără 
să clipească. /.../ Ilmogena, cum notează Wilson 
Knight, este eterică şi ca Fidele, «e păsăruica 
noastră/Ce-atât ne bucurase». /achimo este mai 
precis când recunoaşte că «numai ea e pasărea din 
Arabia» şi, dacă ținem seama de moartea şi învierea 
ei, acest simbol al phoenix-ului este cel mai 
potrivit. /.../ prinții sunt «bieţi pui nevârstnici» care 
şi-au făcut «strană din colivie». /../ Cloten e 
denumit, destul de adecvat, «un uliu». Be/arius, care 
e înțelept, e ca «o cioară»; presupusa seducătoare a 
lui Posthumus e «vreo gaiţă din Italia», iar /achimo, 
după toate aparențele, e «un corb». După părerea 
mea, putem deduce că Shakespeare a avut intenția 
să vadă în personajele sale atât ființe omeneşti cât 
şi păsări, ceea ce le conferă un fel de semnificație 
dublă care aparține fabulelor de tip esopic, sau, mai 
curând, semnificația dublă exploatată putin mai 
înainte în chip strălucit de Ben Jonson în Volpone 
/1606/, unde Volpone e vulpea, Corbaccio, corbul, 
Voltore, vulturul, Corvino, cioara”. 


165 Mark van Doren, Op. cit., p. 270. 

„Cymbeline, care, după cum s-a putut observa, nu 
apare în seria de simboluri-păsări, este, spre 
sfârşitul piesei, reprezentat ca un cedru şi asemuit 
cu soarele. Atât pomul cât şi soarele sunt simboluri 
importante pentru că se asociază strâns cu phoenix- 
ul (Imogena), întronat pe un pom în Heliopolis, 
oraşul soarelui. Natura exactă a pomului phoenix- 
ului e obscură şi destul de greu de înţeles, dar 
elisabetanii, cu concepția lor despre grad, care 
îmbrățişa intreaga creaţie, înclinau să  întroneze 
pasărea în cedru, regele pomilor. Unirea Imogenei 
cu Cymbeline, aşadar, este şi unirea phoenix-ului cu 
«neîntrecutul pom din Arabia» şi, iarăși, unirea 
păsării cu soarele. De asemenea, repunerea în 
drepturi a fiilor pierduţi ai lui Cymbeline corespunde 
întru totul mitului phoenix-ului întrucât pomul este 
un pom uscat readus la viață într-un mod 
misterios.” 

O altă imagine semnificativă este îmbrăcămintea, 
organic legată de predilecta temă shakespeariană a 
opoziţiei dintre „a fi” şi „a părea”. Ea apare frecvent 
în vorbirea lui Cloten, iar într-o replică a lui 
Posthumus stă la baza unei observaţii critice: „Ce-/? 
Un  pergament?/0, dac-ai fi frumos şi prin 
cuprins,/Nu cum se-ntâmplă azi cu solivisiții/A căror 
haină-i mult mai arătoasă/Decât ce-acoperă. Nu fi 
cum sunt/Curtenii noştri”, (V, 4, 133-136). 

Există şi imagini legate de vânzare, cumpărare, 
bunuri. Pentru a o putea vedea pe Ilmogena, Cloten 
se gândeşte s-o mituiască pe una din doamnele de 
onoare ale prinţesei; iar scurtul său monolog 
aminteşte mai degrabă de o odă la adresa banilor 


167 /bid., p. LXXXI-LXXXII. 

decât de blestemele lui Timon: „Cu aur se deschide 
orice uşă;/Cu aur şi-ai Dianei pădurari/Pe cerbi spre 
hoți îi mână; şi cu aur/Nevinovatul e răpus iar 
lotrul,/Ca prin minune, scapă;  uneori/Atârnă-n 
ştreang alături”, (II, 3, 72-77). 

Cu un precedent creat mai ales în Antoniu și 
Cleopatra,  pentametrul iambic îşi ia libertăți 
consonante cu natura noului experiment: versuri 
frânte, versuri „continui” sau „cu angambament”, 
rime „nefuncţionale” (de pildă în mijlocul unei replici 
lungi). Shakespeare realizează astfel ceea ce Rowse 
a denumit „versuri-paragrafe” care: 

„Seamănă cu impresionismul din ultima fază de 
creație a marilor pictori, de exemplu Tizian, ca să 
amintim un contemporan al dramaturgului: de la 
arta liniară a începătorului la impresionismul degajat 
al operelor târzii, impresionism care conţine şi 
sugerează mai multe lucruri”. 

Ritmul: 

„... este abrupt şi totuşi elegiac, angular şi totuşi 
plăcut. Acest ritm straniu, obsedant, este 
caracteristica distinctivă a piesei (Cymbeline, 
trăsătura care rămâne în sufletul nostru stăruitor, 
după ce toate celelalte elemente s-au estompat”.!" 

Ritmuri specifice se întâlnesc în „cântec” 
(lamentaţia rituală la moartea Imogenei), în scurtele 
versuri rimate ale duhurilor (V, 4, 30-92), în 
pentametrii iambici cu rime încrucişate din replica 
lui lupiter (V, 4, 93-113). 


168 A.L. Rowse, What Shakespeare Read and Thought, Coward, 

Dintre personaje, Cymbeline: 

„Îndeplineşte funcția regelui simbolic al basmelor. 
E o marionetă care nu capătă viață niciodată. Când 
o confruntat cu o situație reală, e neajutorat: «Ah, 
nici regina,/Nici prinţul nu mă pot povăţui./Cum mă 
descurc?» (IV, 3, 27-28). Dacă-/ privim din punct de 
vedere realist, el nu este decât «... Cymbeline, acest 
sălbatic  timp/Cu creierul în capul  soaţei 
sale»/versuri de G.B. Shaw în Cymbeline Refinished, 
1938 - n.n./ şi atunci vedem în el un monarh slab 
care sugerează o comparaţie cu Lear. Dar 
comparatia e nejustificată atât calitativ cât şi ca 
prezență. Lear e o ființă îndeajuns de omenească 
pentru a ne trezi sentimente de milă şi groază şi a 
ne reține simpatia; Cymbeline e atât de ireal încât 
ne lasă impasibili. /.../ Ca făptură vie este aproape 
absurd; dar ca simbol convenţional el corespunde, 
cel puțin, necesităților existente. 

Mulți critici l-au atacat pe Shakespeare din cauza 
Reginei. Întruchipare a răutății, ca nu ne poartă, 
totuşi, spre Goneril sau Lady Macbeth, ci spre 
vrăjitoarea din basme şi cu florile şi otrăvurile, 
pisicile şi câinii ei e total sau în cea mai mare parte 
în afara experienței obişnuite. Întrucât convenția 
reclamă o fantoşă răuvoitoare şi nu o femeie 
punând la cale lucruri rele, ea ar putea fi 
considerată o reuşită dacă nu ar fi manifestarea 
vigorii umane care destramă pentru un timp iluzia 
atunci când Caius Lucius soseşte pentru prima oară 
la curtea Britaniei”"". 

Donald A. Stauffer o compară cu Dyoniza din 
Pericle." 

Cloten reeditează prin prostie, îngâmfare, grotesc 
şi violenţă de limbaj pe Aiax din Troilus şi Cresida şi 
precede prin animalitate pe Caliban din Furtuna. „În 
Cloten, Caliban e îmbrăcat în hainele lui Osric.”'*. E 
„nevrednic chiar de vorba rea mai slută” (1, 1, 17). 
Epitetul cel mai frecvent ce i se acordă este acela 
de „fool” (prost), justificat în mai multe situaţii (v. 
de exemplu comentariile lui Cloten după duelul cu 
Posthumus în |, 3 etc.); altădată, însă, el „exprimă 
gânduri care depășesc condiția reală a intelectului 
său”, ca atunci când face remarci ironice: „Pentru 
ce să plătim tribut? Înţeleg, dacă Cezar ar putea să 
ne ascundă soarele cu o pătură sau să-şi vâre luna 
în buzunar, i-am plăti tribut pentru lumină”, (WM, 1, 
43-45). Tiran în devenire, nu numai că-i 
disprețuiește pe inferiori, ci înţelege să-i şi ofenseze: 
„dar se cade să-i jignesc pe cei mai prejos de mine”, 
(II, 1, 26-27). 

Belarius este mai mult decât „sihastrul romantic 
convențional” şi nicidecum o „marionetă” care „se 
retrage... în fața  realităților ce-i ameninţă 
anonimatul simbolic” şi face „generalizări morale 
abstracte ce ne impresionează numai prin 
stupiditatea lor (sic!)” sau care, deşi „virtuos, nu e 
un om de caracter”, cum îi interpretează 
Nosworthy!'*. E o prezenţă omenească vie, un om 
trecut prin multe, un patriot dârz („Posthums: ... un 
171 Donald A. Stauffer, Shakespenre's World of Imagcs, 1949, 
Indiana Universitv Press, Bloomington-London, 1966, p. 280. 

172 /bid., p. 281. 


173 James Nosworthy, Op. cit., p. LVI. 
174 Ibid., p. LII-LIII. 

moş, soldat călit/in lupte pentru ţară”, V, 3, 15-16) 
în ciuda firii sale contemplative; e un părinte adoptiv 
extrem de grijuliu (rol asumat, totuşi, prin fapt, ca 
răzbunare); e cult şi, s-ar părea, bun ca profesor, 
manierat, sensibil la frumos (ca în scena dinaintea 
înmormântării lui Fidele şi Cloten, IV, 2, 283-290), 
demn (când îi spune despre sine lui Cymbeline: „E 
surghiunit, dar trădător nu este”, V, 5, 320-321), e 
inteligent, ştie să fie diplomat (ca atunci când nu 
consideră că a sosit momentul să-şi dezvăluie 
identitatea: „Ne-am născut/in Cambria şi suntem 
gentilomi. N-ar fi frumos şi drept să ne fălim/Cu 
altceva, afară doar de cinste”, V, 5, 1619) iar „frica” 
sa e motivată mai ales de grija pentru soarta 
prinților. 

Guiderius şi Arviragus se înrudesc cu prinții 
convenţionali din basme şi romanele cavalereşti şi 
seamănă între ei atât prin calităţi (vitejie, curtenie, 
cinste etc.) cât şi prin exprimare (uneori trădând 
„mimetism lingvistic”). Dintr-o descriere făcută de 
Belarius reiese că Arviragus e o fire mai aprinsă şi 
mai imaginativă: „La fel mezinul, CadwalASau 
Arviragus), spusei îi dă viață,/Dar cu adaos de la el” 
(III, 3, 95-97). După Clemen, Guiderius foloseşte mai 
puţine imagini, fiind „mai realist şi rational” +” 

Imogena: 

„... este centrul piesei; dacă în comediile sale 
Shakespeare a zugrăvit «oameni reali în situaţii 
ireale», aici Imogena este singurul personaj realizat 
pe deplin”.!'* 


175 W.H. Clemen, Op. cit., p. 210. 
176 M.C. Bradbrook, The Living Monument, 1976, Cambridge 
University Press, 1978, p. 194. 

Dintre numeroasele comentarii analitice care 
pornesc de la păreri asemănătoare, reproduc, 
înlocuind citatele lungi cu trimiteri, pe cel al lui Mark 
van Doren: 

„... intensitatea dragostei ei nu numai că a salvat 
piesa, ci i-a împrumutat o fascinatie unică. Virtutea 
ei nu e specificată printr-un nume (spre deosebire 
de cea a Isabellei); mai mult, Imogena nici nu e 
conştientă de faptul că e o virtute. lar devotamentul 
ei în comparație cu al Violei e ca avalanşele fată de 
arome - e năprasnic, puternic, irezistibil. Totodată, 
el nu are nimic din inoportunitatea care, uneori, 
reducea devotamentul Helenei la nivelul barbariei. 
Fiind desăvârşit, el îşi are gingăşiile sale stăruitoare 
dar şi reticențele sale pasionale. Influența lui se 
răsfrânge asupra tuturor momentelor din piesă în 
care este implicat; pe lachimo îl face un mare poet 
iar lui Posthumus îi conferă o seriozitate care 
altminteri i-ar fi lipsit acestuia. Posthumus există 
prin Imogena, aşa cum lachimo există prin amândoi. 
Vorbirea ei are întotdeauna o forță pe care cu greu 
ar putea-o depăşi poezia, indiferent dacă se exprimă 
prin întrebări şi exclamaţii scurte, precise şi concise: 
«Aşa spune stăpânul meu?» /.../ «Îndeplineşte-o şi 
te culcă-apoi» /.../, dacă îşi exprimă gândul printr-o 
metaforă bruscă: [...|] «Dar dacă-n cer mai este-un 
strop de milă,/Un strop cât ochiul unei pitulici,/Daţi- 
mi o parte, zei!» (IV, 2, 303-305), sau dacă, în replici 
lungi, ea urmăreşte până la limită tema 
neasemuitului ei devotament. Diaogul de la 
începutul scenei a 3-a din actul I este suficient ca să 
singularizeze piesa şi, în orice caz, înainte ca noi să 
urmărim textul mai departe, să ne facă să simtim 

impetuozitatea precum Şi frumusețea 
temperamentului eroinei:  „lmogena: Să te fi 
preschimbat pe țărm în steiul» etc. (vers. 1-22). 
Printr-o insistență care nu este niciodată isterie, 
Imogena îl creează pe Posthumus prin dragostea ei 
iar pe servitor îl aduce chiar în situaţia de a fi un 
poet. Pentru că Pisanio impărtăşeşte cu Imogena 
momentele când ea vorbeşte mai frumos ca oricând 
- ca să dăm un alt exemplu, momentul când ea 
citeşte scrisoarea lui Posthumus pe care i-a dat-o el: 
«Un cal înaripat! Auzi, Pisanio?» etc. (III, 2, 50-63). 
Aceasta nu e isterie ci extaz. Femeia care se 
năpusteşte asupra lui Pisanio şi asupra noastră cu o 
asemenea dezlănțuire a înflăcărării, cu asemenea 
rafale de bucurie, este sănătoasă şi puternică ea 
însăşi”, 

Deşi sărac, Posthumus e un gentilom de toată 
lauda, neîntrecut prin chipeşie şi virtuţi, bine 
crescut, cult, singurul bărbat vrednic de dragostea 
Imogenei. Aşa îl zugrăveşte Întâiul gentilom încă în 
prima scenă a piesei, iar superlativele se vor 
adeveri pe parcurs prin atitudinile şi faptele sale, 
completându-se cu adaosuri: foarte viteaz, cinstit, 
statornic în dragoste, simplu în comportare şi 
vorbire, e un orator excelent; totodată, „are 
înclinații spre poezia satirică”'"*. Clemen subliniază 
că „de-a lungul întregii piese, el apare ca un 
personaj... cu puțină imaginaţie” (astfel, multe din 
comparaţiile lui sunt banale)"; cu toate acestea, el 
trăieşte intens în lumea imaginaţiei, mai ales din 


177 Mark van Doren, Op. cit., p. 268-270. 
178 James Nosworthy, Op. cit., p. 73. 
179 W.H. Clemen, Op. cit., p. 200. 

momentul când dă dovadă de o credulitate 
prostească faţă de minciunile lui lachimo cu 
urmarea că va lua hotărârea cumplită de a o ucide 
pe Ilmogena. Cel puţin două replici lungi au un 
pronunţat caracter  retoric-hiperbolic:  diatribele 
împotriva femeii în general (II, 4, 153-186) şi 
autocondamnarea («Chiar eu sunt, prostul lesne 
crezător» etc., V, 5, 211-228), după mărturisirile lui 
lachimo. De remarcat că înainte de aceste 
mărturisiri, dar după ce vede batista însângerată - 
„dovada” omorârii de către Pisanio a Imogenei - 
Posthumus se căieşte de fapta sa; iar mai târziu, tot 
înainte de mărturisirile lui lachimo, el îi cruţă viaţa 
când îl învinge în luptă. lertarea e menţionată în 
indicaţia scenică într-o formă discretă: „E/ î] învinge 
și îl dezarmează pe lachimo, apoi îl lasă” (V, 2). 
Întrezărim motivaţia gestului în mustrările de cuget 
ale lui Posthumus din scena anterioară (V, 1, 1-110): 
vinovat de cele petrecute e numai el. Evoluţia 
morală a eroului atinge însă o culme după ce 
lachimo reconstituie etapele mârşăviei sale în faţa 
tuturor şi este iertat chiar şi atunci de către 
Posthumus: „Ridică-te, puterea ce o am/E să te crut 
şi răzbunarea mea/E să te iert”, (V, 6, 418-420). 

lertarea este piatra de căpătâi a filosofiei morale a 
Ducelui din Măsură pentru măsură şi a lui Prospero 
în Furtuna. Posthumus învaţă târziu această lecţie a 
convieţuirii între oameni, dar o învaţă atât de 
temeinic încât exemplul său e urmat de îndată şi de 
Cymbeline, care rezolvă toate problemele rămase în 
suspensie: „Ce nobilă osândă!/Mă-nvaţă-un ginere 
mărinimia./lertare tuturor”, (vers. 420-422). 

Conştiinţa, după dovezile palpabile ale existenţei 

binelui în lume (cinstea Imogenei, integritatea lui 
Posthumus), produce schimbări şi în sufletul lui 
lachimo: „Povara vinii îmi apasă pieptul/Şi-mi ia 
puterea”, (V, 2, 1-2); „Sunt la pământ din nou, însă 
acum/Sub apăsarea grea a conştiinţei” (V, 6, 413- 
414). Vina pe care şi-o impută e cuprinsă în 
cuvintele: „Am învinuit,/Fără temei, pe principesa 
țării”, (V, 2, 2-3). 

Despre caracterul lui lachimo s-au formulat păreri 
divergente. Unii critici l-au comparat pe italian cu 
Edmund din Regele Lear sau cu lago din Othello 
(„lachimo e un lago de dimensiuni mai reduse”.!**). 
„E un sienez”, scrie Kermode, „și manierele sale se 
potrivesc cu  vicioasa Italie din imaginatia 
iacobită”.!*! 

Nosworthy respinge comparaţia cu Edmund şi 
lago: 

„lachimo este mai puțin un simbol decât un clişeu, 
un model minor al ticălosului italian. /.../ e un 
smecher lăudăros şi care joacă teatru, dar faptele 
sale reprobabile nu au o putere reală de convingere. 
li lipseşte personalitatea, răutatea consecventă, 
înclinarea spre răzbunare, tactica de distrugere pe 
termen lung de care, indiscutabil, dispun ticăloşii 
tragici. /../ Se poate susține că l-a atras pe 
Posthumus într-o situație falsă, dar rămăşagul în 
sine, oricât de deplorabil, este destul de cinstit şi 
trebuie să observăm că răufăcătorul nostru acceptă 
fără şovăire şanse cu totul inegale. Din acest punct 
de vedere el se apropie de ticălosul comic mai 


180 Donald A. Stauffer, Op. cit., p. 280. 
181 Frank Kermode, Shakespeare: The Final Plays, Longmans, 
London, 1963, p. 20. 

vechi, Shylock, al cărui contract ridicol are o singură 
şansă la un milion de a-i îndreptăți speranțele. In 
dramă, succesul unor astfel de şiretlicuri este fie 
improbabil, fie fictiv. Cele ale lui Edmund şi lago, 
după cum ne dăm seama de la început, nu pot da 
greş. 

In a doua etapă a tentativelor, lachimo seamănă 
mai mult cu ticălosul tragic, dar Imogena nu se lasă 
înşelată. El câştigă rămăşagul recurgând la un truc 
pe care lago l-ar disprețui. După cum observă 
Granville Barker: «Din capul locului individul are 
ceva fantastic într-însul şi, să recunoaştem, nici un 
scelerat potenţial tragic nu ar ieşi vreodată dintr-un 
cufăr»'*. Scopul lui este să câştige rămăşagul şi 
îndărătul acțiunilor sale nu se ascunde nicio intenţie 
mai urâtă, nicio strategie care să urmărească 
distrugerea Imogenei. /.../ 

In scena finală când i se smulge mărturisirea, 
lachimo îşi înzorzonează relatarea. Confesiunea lui, 
plină de divagații, este, de fapt, o pledoarie pentru 
iertare /.../ E clar că, spre deosebire de Cloten şi 
regină, el nu e un monstru care trebuie negreşit 
răpus. În tiparul ultim al regenerării i se asigură un 
loc. Odată înlăturată masca ticăloşiei integrale, 
lachimo se dovedeşte a fi un prost, pur şi simplu. 

/../ Ca intenție dramatică, lachimo este un 
intrigant de comedie, convențional, artificial şi 
inconsecvent, iar în raport cu tiparele 
caracterologice shakespeariene se situează undeva 
la mijloc între Shylock şi Autolycus lin Poveste de 
iarnă, n.n./. In realitate, totuşi, el depăşeşte 


182 Harley Granville Barker, Prefaces to Shakespeare: Second 
Series, 1930. 


~ 314 ~ 


William Shakespeare 

convenția prin aceea că sugerează probabilitatea 
psihologică iar anumite detalii individualizatoare 
contravin tipului caracteristic. Personajul în stare să 
spună: «Dac-aş putea cu buzele s-ating/Acest obraz, 
această mână care/lţi smulge jurăminte de 
credinţă!» etc. (|, 6, 99-112) încetează de a mai 
contribui la crearea unei iluzii. El conferă realitate 
fanteziei şi tragediei realității. 

Ar fi absurd să pretindem ca forța motrice în 
cadrul intrigii rămăşagului să fie cât mai nerealistă, 
să constituie exclusiv produsul artificiului. Orice 
dramaturg ştie că nu e nici uşor, nici recomandabil 
să-şi prezinte personajele ca pe nişte păpuşi sau ca 
pe nişte simple simboluri. Dar lachimo putea să 
corespundă mai mult modelului general. Atât 
realitatea sa cât şi sporadicul său ton tragic 
reprezintă o alunecare din lumea piesei romantice în 
cea a tragediei. Dacă portretizările din Cymbeline ar 
fi fost mai sistematice, piesa ar fi câştigat în 
uniformitate dramatică. Atunci însă ea ar fi fost 
sărăcită de multă poezie exceptional” ®. 

Rolul doctorului Cornelius e limitat însă hotărâtor 
pentru desfăşurarea evenimentelor, întocmai ca 
acela al doctorului Cerimon din Pericle care o 
readuce la viaţă pe Thaisa. Cornelius o readuce la 
viaţă pe Ilmogena cu licoarea miraculoasă sorbită de 
aceasta în peştera lui Belarius, dar iniţial, în actul |, 
el preîntâmpină moartea principesei înlocuind cu 
medicamentul otrava pe care i-o ceruse regina sub 
pretextul că vrea să facă experienţe cu „animale 
fără rost”. Falsităţii criminale a reginei doctorul îi 
răspunde cu minciuna pusă în slujba binelui; şi 


183 James Nosworthy, Op. cit., p. LVII -LVIII. 

merită să reținem că în discuţia cu regina (când în 
lăcriţă se şi află medicamentul, nu otrava), doctorul 
strecoară ideea conştiinţei profesionale pentru a o 
deruta: „Mă-ndeamnă conştiinţa să vă-ntreb:/De ce 
mi-ati poruncit să vin  aici/Cu-aceste doctorii 
otrăvitoare/Ce-aduc o moarte netăgăduită/Chiar 
dacă e înceată?” ||, 5, 7-10). Ceva mai departe, 
derutarea continuă antrenând şi accente ironice: 
„Asemeni studii! Vă-nvârtoşează inima; şi-apoi,/Tot 
cercetând urmările otravei,/Să nu vă-mbolnăviți” 
(vers. 23-26). 

Pisanio e personificarea slujitorului credincios 
care, la rândul lui, minte în numele adevărului şi al 
cinstei („Trădez/Ca să m-arăt statornic în credință/Şi 
mint pentru-adevăr” - IV, 3, 42). Caracter rectiliniu 
ca şi Cornelius, nici Pisanio nu are probleme de 
conştiinţă, iar atunci când primeşte porunca lui 
Posthumus de a o omori pe Ilmogena, de a cărei 
nevinovăție este convins, ceea ce-l frământă este 
modalitatea de a o salva. Planul complicat asupra 
căruia se opreşte trădează ingeniozitate iar, pe 
parcursul aplicării lui, sensibilitate sufletească (ia cu 
greu hotărârea de a-i arăta Imogenei scrisoarea 
confidențială nu atât pentru că divulgă o poruncă 
demenţială cât pentru că se teme că „dovada” 
crudului adevăr o va descumpăni pe Ilmogena). In 
felul acesta, Pisanio „psihologul” contribuie la 
dramatismul piesei tot astfel după cum Pisanio 
„inventatorul planului” contribuie, substanţial, la o 
parte a intrigii generale, organizată de dramaturg în 
cele mai mici amănunte. 

Temele shakespeariene majore, omniprezente în 
lucrările de până acum apar şi în Cymbeline. 

Conştiința e bine reprezentată, după cum s-a putut 
vedea în legătură cu caracterizarea unor personaje. 
Binomul „a fi” - „a părea” e scos în relief în pasajele 
ce folosesc imaginea „hainelor”; aici ar mai trebui 
amintit, doar fragmentul extraordinar al 
dezvinovăţirii lui Cymbeline: „(despre regină) Ochii 
mei/N-au vină, căci era frumoasă foarte,;/Auzul, 
iarăşi, căci îl măgulea;/Nici inima care credea că 
este/Ceea ce pare”, (V, 5, 62-65). Cunoaşterea nu e 
menţionată ca atare în piesă, iar în bibliografie nu 
am găsit-o decât sub forma de „autocunoaştere” la 
Traversi, care spune că, în final, „Cymbeline 
revinelis  restored//la adevărata cunoaştere de 
sine”.'** Totuşi, pe fondul epic al piesei se pot 
urmări mai multe  exemplificări -  lachimo, 
Posthumus, Belarius, cei doi fii ai regelui. De fapt, 
sunt tot atâtea cazuri de „moarte simbolică” 
(aceasta „stă în centrul piesei”'*”), ca acelea din 
Pericle, moarte urmată de  „reînviere” sau 
„renaştere”. lmogena, a cărei dragoste „nu caută la 
ale sale”, moare şi renaşte în alt sens, ca stare 
psihică, nu sub raportul atitudinii morale. 

În afară de aceste teme, un loc important îl ocupă 
relaţia antonimică „natură” - „educaţie”: 

„/.../ în această ultimă perioadă Shakespeare a 
fost foarte preocupat de problema: «Ce-i face buni 
pe oameni?» sau, într-o formulare modificată pentru 
a o privi dintr-un alt punct de vedere: «Ce anume 
face/creează oameni buni?» În mod deosebit îl 


184 D.A. Traversi, Ths Last Plays of Shakespeare, în „The Age of 
Shakespeare”, edited by Boris Ford, 1955, Penguin Books, 
Harmondsworth, 1964, p. 267. 

185 M.C. Bradbrook, The Living Monument, Op. cit., p. 201. 

interesa această problemă a virtuţii naturale în 
opoziție cu virtutea inculcată. Vor găsi oare 
exploratorii Lumii Noi pe sălbaticul nobil din 
imaginaţia europeană? Sau vor găsi o creatură 
decăzută în chip jalnic, brutală şi ignorantă, care 
trebuie ridicată prin instrucţie şi educatie? De 
asemenea, virtutea se află în sânge? Poate ea fi 
moştenită, cu urmarea că, la rândul lor, copiii din 
familii nobile sunt nobili în mod natural? Cymbeline 
sugerează multe răspunsuri. Posthumus e de 
departe superior animalicului Cloten, deşi Cloten e 
fiul unui rege şi al unei regine. Pe de altă parte, cei 
doi fii ai regelui, răpiți de un curtean exilat drept 
răzbunare şi crescut de el într-o peşteră din munții 
Wales-ului, îşi trădează sângele regesc în tot ce fac, 
cu toate că nu ştiu nimic despre existența unui lucru 
ca regalitatea; şi bătrânul Belarius, tutorele lor, e 
îndreptățit să comenteze: 

«E o minune cum răzbesc într-înşii,/Fără îndemn, 
simţiri împărăteşti,/Cum au deprins onoarea fără 
carte/Şi fără pilde curtenia, sau/Cum vitejia lor, 
crescută-n voie,/Dă rod de parcă ar fi fost sădită» 
(IV, 2, 176-179). 

Băieții ar fi putut să i se plângă lui Belarius aşa 
cum Orlando i se plângea fratelui său Oliver în Cum 
vă place: 

«Pe patul de moarte, tata m-a lăsat în grija ta, şi 
ţi-a cerut să-mi dai o creştere aleasă. Tu însă m-ai 
crescut ca pe-un fecior de slugă şi-ai încercat pe 
toate căile să-năbuşi în mine pornirile înalte. Duhul 
părintelui nostru e însă treaz în sufletul meu. Nu mai 
pot îndura starea asta.» (|, 1, 72-77). 

În piesele romantice tema aceasta e reluată cu 

profundă seriozitate, în Cymbeline, personajele îşi 
schimbă hainele şi se deghizează aproape tot atât 
de des ca în A douăsprezecea noapte, dar accentul 
e diferit, în comediile de aur, schimbarea rapidă a 
deghizărilor simbolizează căutarea eului, pe câtă 
vreme în piesele romantice ea se referă mai mult la 
problema nobleţei, care-şi dă de veste prin zdrențe 
sau îşi proclamă absenta prin veşminte de aur. 

După cum ne puteam aştepta, Cymbeline 
cochetează cu această idee într-un mod neobişnuit 
de cutezător. [...] |n continuare, autorul din care 
cităm, John Wain, analizează reacţiile violente ale lui 
Cloten la observaţia Imogenei că el nu face nici cât 
«cel mai de rând veşmânt» al lui Posthumus, apoi 
trage încheierea care urmează - diferită de 
«vorbăria asta despre haine» în interpretarea lui 
Kermonde, v. primul citat din «Shakespeare, 
Spenser, Donne». 

După ce unul din băieții nobili îl decapitează pe 
Cloten, Imogena dă peste trupul fără cap şi, 
bineințeles, crede că este trupul lui Posthumus. 
Acesta este unul din momentele extravagante ale 
simbolismului vizual pe care îl asociem cu 
Shakespeare din ultima perioadă. Lui Cloten i se 
potrivesc de minune hainele lui Posthumus (cum 
observă el însuşi: «Infăţişarea mea nu e cu nimic 
mai prejos»), aşa că numai capul - locaşul 
inteligenţei şi caracterului - îi diferențiază pe cei doi. 
Aceasta are o legătură directă cu discuţia despre 
Natură şi Educaţie, pentru că, se înțelege de la sine, 
faptul că cineva e puternic şi bine alcătuit nu este 
suficient pentru a-i conferi un caracter nobil, cum s- 

ar întâmpla dacă oamenii ar fi animale”**. 

Potrivit lui Traversi, mesajul piesei („adevărata 
temă”) este: 

„Întoarcerea la normalitate prin integrarea 
simplităţii naturale cu adevăratele virtuți curteneşti, 
precum şi subordonarea amândurora unei loialități 
superioare”. 

Relaţia „natură” - „artă” (discutată pe larg în 
Poveste de iarnă) e menţionată în treacăt de 
lachimo, care, implicit, proclamă superioritatea celei 
dintâi când descrie tablourile din alcovul lmogenei: 
„Ca şi  WNatura,/Artistul a creat,  lipsindu- 
I/tabloul/doar/De suflu şi mişcare”, (II, 4, 83-86). 

In paralel cu aceste teme se dezvoltă şi se 
sancţionează un subiect patriotic: răscoala 
britonilor, războiul cu romanii şi încheierea unei păci 
de pe urma căreia băştinaşii au profitat sub raportul 
civilizaţiei şi culturii. 

Tema secundară a aurului, amintită anterior pe 
marginea caracterizării lui Cloten, este reluată în III, 
6, în momentul când Fidele vrea să le plătească 
vânătorilor banii pentru mâncare: „Guiderius: Bani, 
flăcăuaşule? Arviragus: Nu, mai degrabă/Tot aurul 
din lume şi argintul/Să ce prefacă în noroi, cum 
sunt/În ochii celor care nu se-nchină/La zei murdar.” 
(vers. 62-66). 

S-ar părea că aici se încheie înregistrarea temelor 
semnificative din Cymbeline. Totuşi, cred că ar mai 
fi ceva de adăugat, ceva care dacă nu este o temă 
propriu-zisă, reprezintă un deosebit de important 
element al temei cunoaşterii: viziunea 


186 John Wain, Op. cit., p. 214-216. 
187 D.A. Traversi, Op. cit., p. 264. 

shakespeariană globală a existenţei, aşa cum se 
reflectă ea în mod specific în această piesă (deşi, 
într-o anumită măsură, găsim puncte analoge în 
Visul unei nopți de vară). Replica întâiului gentilom, 
„Oricât e de ciudat /.../, Acesta-i adevărul”, (|, 1, 65- 
67), indică treapta de cunoaştere pe care s-a oprit 
Shakespeare gânditorul contemplând lumea, în 
afară de minunile  „propriu-zise” (reduse în 
Cymbeline la câteva coincidenţe, cum este prima 
întâlnire a Ilmogenei cu fraţii ei, întâlnirea tuturor 
protagoniştilor în scena finală, până la un punct 
profeția tălmăcită de prezicător), piesa abundă în 
minuni aparente (vindecarea Ilmogenei în peşteră 
etc.), în îngroşări, exagerări şi improbabilităţi 
(episodul cu lachimo în alcovul lmogenei etc.). Multe 
din asemenea momente sunt încriminate de critici. 
Ca şi cum truismul „realitatea întrece literatura” sau 
faimoasa remarcă a lui Hamlet „Ma; multe-s pe 
pământ şi-n cer, Horaţio,/Decât inchipuie filosofia” 
nu ar fi decât nişte bon mots presărate în 
conversațiile a căror parte cu adevărat interesantă 
rezidă în ceea ce nu se spune. Să se observe 
sfiiciunea lui Stoll când justifică impostura lui 
lachimo: 

„... atât în Cymbeline cât şi în Othello respectiva 
lume se apropie destul de mult de lumea noastră, în 
care impostura izbândeşte (în limite mai restrânse - 
subl. n.) /../ Situaţia se aseamănă întrucâtva cu 
Călătoriile lui Gulliver. Laputa şi Brobdingnag sunt 
tratate ca lumea reală, deşi sunt perfect distincte şi 
conforme propriei lor structuri”. +° 


188 E.E. Stoll, Art and Artifices in Shakespeare, 1933, Methuen 
London, 1963, p. 37. 

Ca şi cum Cymbeline nu ar fi o piesă: 

„Caracteristic shakespeariană care recunoaşte că 
viața însăşi este un model incoerent /.../, o înlănțuire 
confuză de experiențe bune şi rele, serioase şi 
comice, importante şi banale”. +9 

Ca şi cum visul nu ar face parte integrantă din 
viaţă şi nu ar putea produce suferinţe sau bucurii ca 
acelea trăite în stare de veghe. Ca şi cum 
Cymbeline nu ar trebui privit decât ca un simplu 
basm frumos şi urât, iar straniul şi totodată 
tulburătorul amalgam al elementelor componente 
nu ar avea nicio legătură cu realitatea stărilor de 
perplexitate  subliminală din replicile eroilor 
principali: 

„Imogena: Văd flori, podoaba lumii; văd şi-un 
leş,/A lumii urâciune! Nu, visez!/Aşa credeam că-s 
paznică-ntr-o hrubă/Şi unor oameni buni le fac 
mâncare./A fost o-nchipuire, o săgeată/Zburând de 
nicăieri spre nicăieri/Când mintea rătăceşte/.../... 
încă mai dorm;/Chiar dacă-s trează visul e în 
mine/Şi-n jurul meu - îl simt, nu mi-l închipui”. (IV, 2, 
296-307). 

„Posihumus: E încă-un vis, ori este-o nebunie,/Sau 
amândouă? Nu-i nimic sau poate/Sunt vorbe 
aşternute fără noimă?/Dar, orice-ar fi, sunt ca viaţa 
mea,/La fel de încurcate”. (V, 4, 140-150). 

Leon D. Leviţchi 


POVESTE DE IARNĂ 
The Winter's Tale, 1594-1611 


189 James Nosworthy, Op. cit., p. LXXIX. 

Persoanele!” 


Leontes, rege al Siciliei 

Mamillius, tânărul principe al Siciliei 

Camillo Antigonus Cleomenes Dion, nobili sicilieni 
Polixenes, rege al Boemiei 

Florizel, principe al Boemiei 

Archidamus, nobil din Boemia 

Un marinar 

Un temnicer 

Un păstor bătrân, presupusul tată al Perditei 
Un țăran, fiul păstorului 

Autolycus, un vagabond 

Timpul, în chip de cor 

Regina Hermiona, soţia lui Leontes 

Perdita, fiica lui Leontes şi a Hermionei 
Paulina, soţia lui Antigonus 

Emilia, doamnă din suita reginei 


190 Cercetătorii au demonstrat că majoritatea personajelor din 
Poveste de iarnă au fost preluate din Plutarh, Vietile paralele 
(Plutarch's Parallel Lives, traducerea lui Thomas North, 1959; 
1603): Leontes (se presupune însă, în paralel, că numele ar fi fost 
sugerat de Posthumtis Leonatus, eroul din Cymbeline), Antigonus, 
Cleomenes, Dion, Polyxenes (Polyxemus la Plutarh), Archidamus, 
Autolycus (prezent, totuşi, şi în Metamorfozele lui Ovidiu - 
Metamorphoses, traducere engleză de Golding, 1567), Hermiona 
(Hermione) şi Emilia (Aermilia la Plutarh). Mamillius este probabil 
împrumutat din Robert Greene (două romanţuri intitulate 
Mamillia). După câte se pare, Florizel e un nume născocit de 
Shakespeare (pe baza rădăcinii latine sau romanice „flor” - floare; 
înfloritor), dar pseudonimul său Doricles apare în //iada şi Eneida. 
Perdita şi Mopsa se întâlnesc în Pandosio de Robert Greene, sursa 
cea mai importantă a piesei. Dorcas apare în Faptele Apostolilor. 
Clown, în sensul de „ţăran”, „ţărănoi”, trimite la Hamlet 
(„groparul”) sau Antoniu şi Cleopatra („ţăranul”). 

Mopsa, Dorcas, păstoriţe 


Nobili doamne, gentilomi, ofiteri şi slujitori, 
păstori şi păstorite, paznici etc. 


Scena: parte în Sicilia, parte în Boemia. 
Actul | 
Scena 1 


Sicilia. La curtea lui Leontes. 
Intră Camillo şi Archidamus. 


Archidamus: Dacă vei ajunge în Boemia, Camillo, 
cu un prilej asemănător celui care m-a adus pe mine 
aici. Vei vedea că, aşa cum ţi-am spus, sunt mari 
deosebiri între Boemia noastră şi Sicilia voastră. 

Camillo: Mi se pare că la vară regele Siciliei are de 
gând să-i răspundă regelui Boemiei!” cu vizita pe 
care, pe drept, i-o datorează. 

Archidamus: Chiar dacă primirea ce vă vom face 
nu se va putea asemui cu aceea pe care ne-aţi 
făcut-o voi, dragostea noastră o va face să fie 
frumoasă, pentru că, desigur... 

Camillo: Te rog... 

Archidamus: Vorbesc întocmai cum gândesc: noi 
nu putem cu asemenea strălucire... cu o atât de 
rară... Nu ştiu cum să spun, aşa încât simţurile 


191 În original, Bohemia (Boemia). Numele unei ţări e adesea 
folosit şi în sensul de „regele” ei (Cf. Regele loan, France „Franţa”, 
dar şi „regele Franţei” în Hamlet, Denmark „Danemarca” dar şi 
„regele Danemarcei” etc). 

voastre să nu bage de seamă lipsurile noastre şi, 
deşi nu vor putea să ne laude, nici să nu ne aducă 
învinuiri. 

Camillo: Plătiţi prea scump ce vi se dă fără să vi se 
ceară plată. 

Archidamus: Crede-mă, vorbesc cum mă învaţă 
judecata şi aşa cum se rosteşte cinstea însăşi. 

Camillo: Regele Siciliei'” nu va putea nicicând să 
îşi arate întreaga dragoste ce-o poartă regelui 
Boemiei. Au fost crescuţi împreună în copilărie şi 
dragostea ce-i leagă a prins asemenea rădăcini 
încât acum nu poate decât să înflorească. Dar, de 
când demnităţile lor de mai târziu şi regalele poveri 
i-au despărţit, întâlnirile, deşi prin mijlocirea 
trimişilor regeşti, au fost însoţite de daruri, scrisori, 
solii pline de dragoste, încât păreau că se află 
împreună, cu toate că erau departe. Işi dădeau 
mâna peste prăpăstii şi se îmbrăţişau de la capetele 
vânturilor potrivnice. Dea cerul ca dragostea lor să 
fie veşnică! 

Archidamus: Nu cred că e pe lume răutate sau 
vreo altă pricină care s-o tulbure. Aveţi negrăita 
mângâiere a tânărului vostru prinţ Mamillius; n-am 
văzut niciun gentilom mai plin de făgăduinţe. 

Camillo: Sunt întru totul de părerea domniei tale 
în ceea ce priveşte nădejdile pe care ni le punem în 
el. E un copil viteaz, adevărat balsam pentru supușii 
lui, întinerind inimile bătrâne. Cei care umblau în 
cârje când s-a născut el vor să mai trăiască până să- 
| vadă bărbat în toată firea. 

Archidamus: Altminteri ar fi mulţumiţi să moară? 

Camillo: Bineînţeles, dacă nu au alt ţel, la ce bun 


192 În original, Sicilia, (v. nota 2). 

ar mai dori să trăiască? 
Archidamus: Dacă regele n-ar avea niciun fiu, ei ar 
vrea să umble în cârje până o să aibă unul. 
(les.) 


Scena 2 


La curtea lui Leontes. 
Intră Leontes, Polixenes, Hermiona, Mamillius, 
Camillo şi slujitori. 


Polixenes: 
De nouă ori păstorul a privit 
Schimbarea stelei apelor”, de când 
Lăsat-am tronul singur; tot atât 
Ne-ar trebui să-ți mulțumim, o frate, 
Şi tot am fi datori pe veci. Precum 
O cifră pusă unde se cuvine, 
Cu încă-un „mulțumesc” voi înmii 
Pe cele dinaintea lui. 


Leontes: 
Amână-ţi 
Aceste mulţumiri: le vei rosti 
Când vei pleca. 
Polixenes: 


Plecarea-i mâine, sire. 
Mă-ncearcă teama că, în lipsa noastră, 
să nu se işte-un vifor şi să zicem, 
„Aveam dreptate să ne fie teamă”. 
Şi-apoi, am stat prea mult şi-am obosit-o 
Pe maiestatea ta. 


193 Schimbarea chipului lunii („astrul umed” în Hamlet, |, 1, 118 
etc.). Polixenes şi-a părăsit ţara cu nouă săptămâni în urmă. 

Leontes: 
Putem să ducem 
Poveri mai grele, frate. 
Polixenes: 
Totuşi, plec. 
Leontes: 
Măcar o săptămână. 

Polixenes: 


Nu, plec mâine. 
La jumătate ne-nvoim: nu-ngăduli 
Nicio tocmeală. 
Polixenes: 
Nu mai stărui; 
Că nu-i pe lume glas să mă supună 
Atât de iute. - Ar fi şi-acum la fel: 
De trebuinţe-mi spui; va trebui 
să nu te-ascult. Mă cheamă-acasă treburi. 
E pentru mine bici iubirea ta. 
Dacă rămân, povară-ţi sunt şi grijă. 
Mai bine-i, deci, pentru-amândoi, o, frate, 
Să-ţi spun: „Cu bine!” 
Leontes: 
Taci, regina mea? 
Hermiona: 
Gândeam să tac, stăpâne, până când 
Să jure-l faci că pleacă, îl înfrunţi 
Prea cu răceală. Spune-i că, de ieri, 
Sosit-a veste că la el în ţară 
Sunt toate bune. Spune-i, şi-l învingi 
Când garda lui mai tare-i. 
Leontes: 
Bine zis! 
Hermiona: 

N-am şovăi de-ar spune că tânjeşte 
După copil: s-o spună şi-l lăsăm. 
Să jure, dar, c-aşa e şi să plece; 
Cu furci de tors îl batem şi-l gonim. 
Ca oaspete regesc al meu, cutez 
Să-ţi cer o săptămână cu-mprumut. 
Când fi-va în Boemia să-l iei 
Pe domnul meu, şi eu m-oi învoi 
După sorocu-ntoarcerii să stea 
O lună-ntreagă. Nu-mi eşti drag, Leontes, 
Nici cu o clipă mai puţin decât 
E-o soaţă unui soţ. Rămâi? 


Polixenes: 
Nu, doamnă. 
Hermiona: 
Şi chiar nu vrei? 
Polixenes: 
Nu pot, cu-adevărat! 
Hermiona: 


Cu-adevărat! 
Deci vrei să fugi c-un jurământ beteag. 
De-ai vrea, jurând, din ceruri să smulgi aştrii'”, 
Ţi-aş spune tot „Nu pleci! Cu-adevărat!” 
Nu pleci, căci adevărul unei doamne 
E vajnic cât şi cel al unui domn. 
Pleci, dar? N-am încotro: te ţin ostatec, 
Nu oaspete: plătind răscumpărarea'”, 
Păstrează-ţi mulţumirile. Ce vrei: 
Ostatec? Oaspe? Cruntu-ţi adevăr 
194 „Să scoţi aştrii din orbita lor” (în conformitate cu teoria lui 
Claudius Ptolomeu (sec. al II-lea e.n.), aceştia se mişcau în jurul 
pământului). 
195 Pe lângă plata pentru întreţinere, ostatecii erau obligaţi să 
achite o anumită sumă în momentul când erau eliberaţi. 

Atâta poate-alege. 
Polixenes: 
Oaspe, doamnă, 
Că n-am făcut vreun rău să-ţi fiu ostatec. 
Mi-ar fi mai greu să-l fac decât îţi este 
să-l pedepseşti. 
Hermiona: 
Deci, nu-ţi sunt temnicer, 
Ci gazdă primitoare; vreau să aflu 
Ce pozne aţi făcut, domnia ta 
Şi soţul meu, pe când eraţi copii, 
Doi pui drăguţi de nobil. 
Polixenes: 
Doamnă bună, 
Eram doi flăcăiandri ce credeam 
Că mâine fi-va tot la fel ca astăzi, 
Că-n veci vom fi copii. 
Hermiona: 
Pesemne el 
Era, din doi, mai zvăpăiat. 
Polixenes: 
În soare, noi zburdam ca mieii gemeni 
Ce behăie, schimbându-și între ei 
Neprihănirea; nu ştiam ce-i răul, 
Nici nu visam că alţii pot să-l facă 
De n-ar fi fost plăpândul nostru spirit 
Hrănit apoi de-un sânge-al bărbăţiei, 
„Nevinovat” am fi putut răspunde 
La judecata cerului, spălaţi 
Şi de păcatul strămoşesc. 
Hermiona: 
Se pare 
Că-n drum v-aţi poticnit. 

Polixenes: 
Slăvită doamnă, 
De-atunci mi s-a ivit ispita-n cale. 
Eram doi pui golaşi, când soaţa mea 
Era copil. Tovarăşu-mi de joacă 
Făptura-ţi fără seamăn n-o văzuse. 
Hermiona: 
O, Doamne!-Opreşte! Ai s-ajungi să spui 
Că eu şi doamna ta suntem doi demoni! 
Ba nu! Vorbeşte! Dacă v-am greşit, 
O să răspundem, dacă noi am fost 
Păcatul vostru cel dintâi, şi-apoi 
Tot noi v-am fost păcatul, nimeni alta. 
Leontes: 
Te dai bătut? 
Hermiona: 
Rămâne sigur, Doamne. 
Leontes: 
Eu l-am rugat şi n-a vrut; Hermiona, 
Nicicând vorbirea ta nu s-a-ndreptat 
Spre-un ţel mai bun. 


Hermiona: 
Nicicând? 
Leontes: 
Ba într-un rând. 
Hermiona: 


Cum? Când am mai vorbit cu rost o dată? 
Te rog să-mi spui. Cu laude mă-ndoapă 
Ca pe-orătănii când le-ngraşi. Când moare 
O faptă bună fără să vorbească 
Ucide alte-o mie-n urma ei; 

Că lauda ni-e plata: un sărut 
Ne-ndeamnă mii de leghe s-alergăm, 

Un pinten - câţiva coti... Dar să ne-ntoarcem. 
A doua faptă bună-a mea ar fi 
Că l-am făcut să stea. Dar care-i prima? 
De nu greşesc, e-o soră-a ei mai mare: 
De-ar fi s-o cheme Graţia! O dată 
Am mai vorbit cu rost? Când? Spune-mi! Când? 
Din suflet vreau să ştiu. 
Leontes: 
A fost atunci 
Când trei cernite luni trăgeau să moară 
Pân' ce putut-am mâna să-ţi deschid 
Şi, mâna mea strângând-o, ai rostit, 
„A ta-s pe veci”. 
Hermiona: 
E Graţia, desigur! 
Deci am vorbit cu rost de două ori: 
Mi-am luat întâi pe veci un soţ regesc 
Şi un amic, apoi, pe-un timp. 
(Îi dă mâna lui Polixenes.) 
Leontes (aparte): 
Prea cald! 
Prea strânsă legătură-ntre prieteni 
Devine legătură,-apoi, de sânge. 
Am tremor cordis'*, inima-mi dansează, 
Dar nu sunt vesel. Găzduirea-aceasta 
Un chip prea liber ar putea să ia, 
Purtarea caldă, darnică, deschisă 
Să mijlocească ar putea... Pot crede... 
Văd - degetele-şi strâng, şi-ating şi palma 
C-un zâmbet prefăcut, ca în oglindă. 
Oftatul le răsună ca un corn 
Vestind că-i cerbul mort... E-o găzduire 


196 Bătăi de inimă, (lat.). 

Ce nu-i pe plac nici inimii, nici frunţii. 
(Tare.) 
Mamillius, mi-eşti fiu? 
Mamillius: 
Da, Doamne! 
Leontes: 
Fir' ar! 
Eşti cocoşelul meu. Mânjit ţi-e nasul. 
Ei spun că-mi eşti asemeni. Hai, voinice! 
leduţul meu... Nu ied! Nu! Fără coarne.!... 
Dar junci, viței, juncani au totuşi coarne 
La cobză tot mai cântă-n palma ei? 
Vitel zglobiu... Tu eşti viţelul meu? 
Mamillius: 
De-i voia ta, da Doamne! 
Leontes: 
N-ai, ca mine 
O ţeastă tare ce dă ramuri, deci, 
Nu-mi eşti aidoma; se spune, totuşi, 
Că-asemenea suntem ca două ouă: 
Femeile vorbesc, când n-au ce spune. 
Chiar de-ar minţi, ca prea-vopsitul strai, 
Ca apa, vântul, zarul măsluit, 
Tot ar fi drept că nu-s deosebiri 
Între noi doi. Privirea ta senină 
Spre mine-ntoarce-o, pajule, acuma. 
Tâlhar iubit, comoară, carne-a mea! 
Sau poate eşti juncanul mamei tale. 
O, patimă! În inimă te-mplânti. 
Faci cu putinţă ce-i cu neputinţă, 
Legi punți cu visul - oare cum se poate? - 
Te faci părtaş cu tot ce-i nălucire 
Părtaş eşti cu nimicul. Deci să credem 

Că poţi să fii unit şi cu-adevărul 
Chiar întrecând măsura, cum citesc 
În însăşi rătăcirea minţii mele 
Şi-mpovărarea frunţii. 


Polixenes: 

Ce tot spune? 
Hermiona: 

Ceva îl tulbură. 
Polixenes: 


Măria ta! 
De ce strigi? Ce-i cu tine. Dragă frate?” 
Hermiona: 
Pari, după chip, pierdut. Ce-i? 
Leontes: 
Jur, nimica! 
Cum îşi trădează firea nebunia 
Şi duioşia, ajungând adesea 
De râsul inimilor tari! Privesc 
Al fiului meu chip şi-mi vine-a crede 
Că sar cu două'ştrei de ani în urmă!*: 
Mă văd pe mine, cel cu pulpe goale, 
Hăinuţa mea de catifea verzuie, 
Jungherul bont, stăpânul să nu-şi muşte, 
Cum fac primejdioasele podoabe. 
Mă-ntreb: cu ţâncu-acesta-am semănat? 
C-un sâmbure! C-un prinţişor! la spune-mi: 
O să te laşi, deci, tras pe sfoară? 
Mamillius: 
Nu, sire,-o să mă bat! 


197 În unele ediţii ale piesei, replica lui Polixenes e rostită de 


Leontes. 
198 S-a dedus că în acest moment Leontes are aproximativ 


treizeci de ani iar Mamillius şapte. 

Leontes: 
Te baţi? Ferice fie-ţi viaţa! 
(Lui Polixenes): 
Frate, 
La fel de drag vă este prinţul vostru 
Cum nouă ni-i al nostru? 
Polixenes: 
El înseamnă 
Mişcarea, bucuria, viaţa însăşi, 
Prieten bun, duşman, linguşitor, 
Oştean şi dregător şi tot. Preschimbă 
O zi de vară-n scurtă zi de iarnă; 
lar sângele-ngroşat de-nagrijorări 
Copilăria lui mi-l spală. 
Leontes: 
- Asemeni 
Cu slujba-acestui scutier la noi. 
Noi doi să mergem, sire:-ţi vei urma 
Pe urmă drumul plin de strălucire. 
Cât mă iubeşti, arat-o, Hermiona, 
În găzduirea lui. Şi tot ce-i scump 
Aici să fie ieftin pentru el. 
Cu tine şi tâlharul meu, el mi-este 
Părtaş iubirii. 
Hermiona: 
Suntem în grădină. 
Cum porunceşti: să te-aşteptăm acolo? 
Leontes: 
Cum vă e plăcu',-oriunde-aţi fi sub soare, 
Vă voi afla. 
(Aparte.) 
Le dau acum frâu liber 
Şi nu-şi dau seama cum mă joc cu ei. 

(Tare.) 
Plecaţi! Plecaţi! 
(Aparte.) 
Spre el şi-nalţă clonţul, se-narmează 
Cu toată cutezanţa unei soaţe 
Al cărei soţ o-ngăduie. Plecat-au. 
Sunt pân’ la glezne, la genunchi, la creştet, 
Peste urechi şi coarne... 
(Tare.) 
Hai, băiete, 
La joacă du-te, maică-ta se joacă, 
Şi eu joc; josnic rol - ce - va sfârşi 
Atunci când mă vor prohodi la groapă, 
Scârbite chiote şi huiduieli. 
Hai, joacă-te, băiete! C-au mai fost 
(De nu mă-nşel) şi alţi încornoraţi 
Pe vremuri; chiar şi-n clipa când spun astea, 
Din câţi îşi iau de braţ nevasta, multi 
Nu bănuiesc că ea, în lipsa lor, 
A spart zăgazul şi, la ei în iaz, 
A pescuit Jupân Surâs, vecinul. 
Mă mângâi că-s şi alte porţi deschise 
Ca şi a mea, chiar fără voia lor. 
Nădejdea de şi-ar pierde cei ce au 
Neveste răzvrătite, o zecime 
Din lumea asta ştreangul şi l-ar pune. 
Nu-i leac, că unei stele desfrânate 
Îi suntem robi la est, vest, nord şi sud'”. 
Ştim că un pântec nu-i păzit de ziduri: 
Duşmanii intră, ies cum le e voia, 


199 Hiperbola supralicitează teoria astrologilor potrivit căreia 
stelele puteau înrâuri soarta oamenilor numai în anumite 
împrejurări, în funcţie şi de poziţia lor pe firmament. 

Cu tot cu catrafuse... Multe mii 
Bolnavi sunt şi nu ştiu. Ce zici băiete? 
Mamillius: 
Toţi spun că-ţi semăn. 


Leontes: 
Da, e-o mângâiere. 
Camillo, aici eşti? 
Camillo: 
Da, preanălţate Doamne. 
Leontes: 


Eşti om cinstit, băiete; treci la joacă! 
Camillo, domnul ăsta mai rămâne. 
Camillo: 
Cu ancora-i v-aţi zbuciumat prea mult: 
Voi o lăsaţi şi ea urca. 
Leontes: 
Văzut-ai? 
Camillo: 
Voi îl rugaţi, el stăruia că-n ţară 
L-aşteaptă grele treburi. 
Leontes: 
Ai simţit? 
(Aparte.) 
Şi-au şi dat seama: îşi vorbesc în şoaptă 
Că regele.-i... Au mers departe... Aflu 
Eu cel din urmă... 


(Tare.) 
Dar de ce-a rămas? 
Camillo: 
Că l-a rugat preabuna doamnă. 
Leontes: 
Doamnă? 


Da, fie! „Bună”? S-ar cădea!... Aşa-i 

William Shakespeare 
Că nu-i. Au priceput şi alte tidve 
Isteţe ca şi-a ta? Tu sorbi mai mult 
Decât un prost de rând. Au înţeles 
Doar firile alese,-aşa-i? Doar unii 
Căpoşi grozav? Cei de la coasa mesei 
Sunt, poate chiori în treaba asta? Zi! 
Camillo: 
Ce treabă, sire? - Am înţeles 
Că regele mai stă. 


Leontes: 
Ha! 
Camillo: 
Că mai stă. 
Leontes: 
Aşa-i. Dar pentru ce? 
Camillo: 


Pe plac să facă maiestăţii voastre 
Şi rugilor reginei. 
Leontes: 
Cum? Pe plac? 
Şi rugilor reginei, zici? Pe plac! 
Destul! Camillo, ţi-am încredinţat 
Tot ce se-ascunde-n inima-mi, şi taina 
Păcatului meu. Şi, ca un duhovnic, 
Tu sufletul mi-l lecuiai; plecam 
Ca penitentul mântuit. Dar iată, 
Ne-ai înşelat cu cinstea-ţi, sau ce pare 
Că-i cinste. 
Camillo: 
Doamne sfinte, mă păzeşte! 
Leontes: 
Mai mult: nu eşti cinstit; de tinzi să fii, 
Eşti un mişel lovind din spate cinstea 

Şi fugi de drumul bun. Un prostănac 
Ce-mi jefuieşte-ncrederea şi uită 
De-ndatoriri. Un prost ce vede bine 
Cât e de mare miza pusă-n joc 
Dar el o ia în glumă. 
Camillo: 
Preamărite, 
Sunt poate lăsător, fricos şi prost, 
Că niciun om de ele nu-i ferit, 
Ci delăsarea, frica şi prostia 
Sunt printre-atâtea fapte fără număr 
Ce-n lume se ivesc. Dacă-am uitat 
De-ndatoriri vreodată-n slujba voastră, 
Prostia mea-i de vină. Dacă-am fost 
Un prost cu sârg, de vină-i delăsarea: 
N-am cântărit urmările. Şi dacă 
Vreodată m-am codit să fac un lucru 
Fiindcă mă-ndoiam că iese bine, 
Şi-apoi, când îl făceam, striga din el 
Întreaga-mi nepricepere, aceasta 
Era o teamă care-i molipseşte 
Şi pe-nţelepţi. Stăpâne,-acestea sunt 
Îngăduite beteşuguri care 
Nu ocolesc nici cinstea. Dar, stăpâne, 
Te rog fierbinte să îmi spui pe şleau 
Ce vină am şi cum arată. Dacă 
N-o recunosc, ea nu-ia mea. 
Leontes: 
Ce spui? 

Cum, n-ai văzut? Ba da, nu-i îndoială, 
Ori ai pe ochi o coajă şi mai groasă 
Decât e-un corn de-ncornorat. Cum oare 
N-ai auzit nimic? Că zvonul zboară 

Din astfel de privelişti. N-ai gândit 
(Doar cel ce n-are minte nu gândeşte) 
Că lunecoasă-i soaţa-mi? De nu vrei 
să minţi fără ruşine că n-ai văz, 
Auz, gând, spune-atunci că soaţa mea 
Paiaţă e c-un nume de ruşine, 
O cârpă ce se lasă folosită 
'Naintea nunţii. Spune-o lămurit. 
Camillo: 
Nu am de gând s-aud că doamna noastră 
E ponegrită şi să n-o răzbun. 

Pe legea mea! Nicicând cuvântul vostru 
Nu v-a-njosit atât. De l-aţi mai spune, 
V-ar fi păcatul cât e şi al ei, 
Dacă-ar avea păcat. 

Leontes: 
Nimic nu-i şoapta? 

Obrazul când de-un alt obraz l-apropii? 
Sau nasul de-un alt nas? Şi nici sărutul 
Cu buzele retrase?“ C-un suspin 
(Semn limpede al cinstei întinate) 
Când bidiviul râsului l-opreşti? 
Piciorul călărind peste picior? 

Când te piteşti prin colţuri? Zoreşti ceasul 
Minutul vrându-l oră,-amiaza - noapte? 
Toţi ochii orbi de-albeaţă - şi nu şi-ai lor 
Să poată nevăzuţi păcătui? 

Nimic nu-s astea? Lumea-i, deci, nimic 
Şi toate ce-s în ea. Nimic nu-i cerul 
Şi regele Boemiei nimic, 


200 Conform obiceiului timpului, femeile, atât căsătorite cât şi 
necăsătorite, erau, în chip de salut, sărutate pe buze cu buzele 
retrase. 

Nimic soţia mea şi nici nimic 
Nimicur'le-astea, dacă nu-i nimic 
Nici faptu-acesta. 
Camillo: 
Vindecă-te, sire, 
Degrabă de un gând bolnav ca ăsta, 
Că-i cu primejdii. 


Leontes: 
- O fi, dar e-adevărul. 
Camillo: 
O, nu stăpâne! 
Leontes: 


Ba mă minţi, mă minţi! 
Am spus că minţi, şi te urăsc. Mărlan, 
Rob fără minte, uliu şovăielnic 
Prinzând şi rău şi bine-ntr-o ochire 
Dar neputând s-aleagă. Dacă-ar fi 
Stricat ficatul soaţei mele, - aşa cum e 
Şi viaţa ei, n-ar mai trăi nici cât 
Nisipul curge-n ornic. 
Camillo: 
Cine-o strică? 
Leontes: 
Cum cine? Cel ce-o poartă aninată 
La gât, ca pe-o medalie de-a ei. 
Riga Boemiei", acel pe care 
Dacă-aş avea slujbaşi mai credincioşi, 
Cu ochii treji veghind la cinstea mea 
Ca la câştigul lor, l-ar face sigur 


201 Gentilomii obişnuiau să poarte la gât giuvaieruri legate cu o 
panglică. 

Astfel cavalerii ordinului jartierei au purtat un giuvaier cu 
portretul Sf. Gheorghe până în vremea regelui Charles |. 

Să nu mai poată face ce-a făcut. 
l-ai fost paharnic; eu te-am ridicat, 
De cei înalţi în rang te-am pus alături: 
Tu, care chinu-mi vezi, cum cerul vede 
Pământul şi pământul vede cerul, 
Să-i torni o cupă, veşnic somn să-i dea, 
lar mie leac să-mi fie. 
Camillo: 
Pot, stăpâne, 
Dar nu cu un amestec prea năvalnic, 
Ci-un altul mai domol, ce nu loveşte 
Cu ură. Ca veninul; dar nu pot 
să cred sfiala doamnei că-i umbrită 
Atât de crunt... Onoarea ei regească 
De te-a iubit... 
Leontes: 
Te-ntrebi şi mergi la dracu'! 
Mă crezi atât de mârşav şi nebun 
Să-mi caut singur zbucium? Să mânjesc 
Neîntinatul, albu-mi aşternut 
(Păzit de somn, iar dacă-i pângărit, 
E numai spini, ţepi, viespi, urzici)? 
Şi sângele copilului meu, prinţul, 
să-l defăimez (cred că-i copilul meu 
Şi îl iubesc de parcă-ar fi al meu)? 
De n-aş fi chibzuit aş face asta? 
Crezi c-o pot lua atât de razna? 
Camillo: 
Doamne, 
Nu pot să nu vă cred: îi fac, deci, seama. 
Dar, după ce-l voi da pe el deoparte, 
Regina să v-o luaţi din nou alături 
De dragu'-odraslei voastre; îmi închipui 

Ce cleveteli vor fi prin ţări, la curţi 
Prietene măriei voastre. 
Leontes: 
- 'Ntocmai! 
Mă-ndemni să merg pe drumu-ales de mine; 
lar cinstea ei n-o voi umbri nicicum. 
Camillo: 
Stăpâne, 
Plecaţi şi fiţi surâzător cu ei 
Ca-n zi de sărbătoare un prieten; 
li sunt cupar: de-i va prii licoarea, 
Din slujba ta m-alungă. 
Leontes: 
Asta-i tot. 
O faci, şi ai din inima-mi o parte; 
N-o faci, pe-a ta o spinteci. 


Camillo: 
O fac, Doamne! 
Leontes: 
Prietenos m-arăt, cum ţi-a fost sfatul. 
(lese.) 
Camillo: 


Sărmană doamnă! Da-n ce stare sunt 
Eu însumi? Datu-mi-i să-l otrăvesc 
Pe bunul Polixen; şi mi-e temei 
Supunerea mea faţă de-un stăpân 
Ce-n răzvrătirea, faţă de el însuşi 
l-o răzvrăti pe-ai săi supuşi. Mărire 
Mi-aduce fapta asta. Chiar de-ar fi 
Dovezi că mii de ucigaşi de regi 
Trăit-au în belşug, tot n-aş ucide; 
Dar cum arama, piatra, pergamentul 
Nu dau astfel de pilde, fărdelegea 

Va da-napoi... Deci trebuie să fug: 
De-o făptuiesc sau nu, tot îmi frâng gâtul. 
O, de-ar luci o stea ferice! lată-l 
Pe regele Boemiei. 
Polixenes: 
Ciudat! 
Mai reci par cei de-aici. Niciun cuvânt? 
Camillo, bună ziua. 


Camillo: 
Mă-nchin ţie, 
Mărite Doamne! 

Polixenes: 

Ce e nou la curte? 
Camillo: 

Nimic de seamă. 
Polixenes: 


Regele arată 
De parcă şi-a pierdut nişte ţinuturi 
Mai dragi ca viaţa însăşi. Chiar acum 
L-am întâlnit. L-am salutat, dar el 
Şi-a-ntors privirea şi, strâmbându-şi gura 
Cu mult dispreţ, s-a-ndepărtat în grabă, 
Lăsându-mă să chibzuiesc ce pricini 
Schimbatu-i-au purtarea. 
Camillo: 
Stăpâne, nu cutez să ştiu. 
Polixenes: 
Cum? Nu cutezi? Nu? Ştii şi nu cutezi? 
Vorbeşte lămurit; acesta-i tâlcul: 
Nu poţi să spui că nu cutezi să-ţi spui 
Ce ştii tu însuţi. Bunule Camillo, 
Oglindă-mi este faţa ta schimbată 
Vădind cum s-a schimbat şi-a mea. Părtaş 

Sunt la schimbare, dându-mi bine seama 
Cât m-a schimbat. 


Camillo: 
E-o boală ce pe unii 
l-a zdruncinat: nu ştiu să-i spun pe nume. 
Eşti teafăr, dar le-ai dat-o tu. 


Polixenes: 
Le-am dat-o? 


Să nu mă faci să par un basilisc: 
Pe-atâţia i-am privit, şi ochii mei 
Le-au dat belşug, nu i-au ucis. Camillo, 
Eşti gentilom şi învăţat, ştiu bine, 
Împodobind deopotrivă cinul 
Şi părintescul nostru nume nobil 
Ce-l moştenim cu cinste. Dacă ştii 
Ceva ce s-ar cădea să ştiu, te rog 

Nu-l zăvori în temniţa tăcerii. 


Camillo: 
Nu pot răspunde. 


Polixenes: 
Cum, le-am dat o boală 
Şi-s sănătos? Dator eşti să-mi răspunzi. 
Ascultă-mă, Camillo, te conjur 
Pe tot ce-n oameni vrednic e de cinste 
- La fel de vrednică-i şi ruga mea -, 
Să-mi spui ce rele se târăsc spre mine, 
Cât sunt, de-aproape, cum să le-ocolesc, 
Şi, de nu pot, cum să le-ndur. 
Camillo: 
Va spun, 
Fiindcă mi-e învinuită cinstea 
De el, şi-l cred cinstit. Vă dau un sfat 
Ce trebuie urmat mai iute chiar 

Decât mi-ar trebui să-l spun; altminteri 
Strigam: „Suntem pierduţi”, şi-n veci adio! 
Polixenes: 


Te-ascult. 
Camillo: 
El m-a tocmit să te ucid. 

Polixenes: 

El, cine? 
Camillo: 

Regele. 
Polixenes: 

De ce, Camillo? 

Camillo: 


El bănuieşte, jură chiar - de parcă 
Ar fi văzut sau el ar fi unealta 
Ce v-a împins - că de regina lui 
Voi v-aţi atins cum nu e-ngăduit. 
Polixenes: 
Atunci în smârc spurcat să se prefacă 
Întregu-mi sânge, numele-njugat 
Să-mi fie cu-al acelui ce vândut-a 
Pe cel mai blând“. Şi faima-mi să se schimbe 
Într-o miazmă ce-ar strâmba şi nasul 
Cel mai nesimţitor; oriunde-ajung, 
să fugă toţi, hulindu-mă, de mine. 
Mai mult: să mă blesteme ca pe-o boală, 
Cea mai cumplită boală despre care 
S-a scris sau s-a vorbit cândva. 
Camillo: 
Juraţi 
Pe stele şi pe-nrâurirea lor 
Ca bănuiala să-i goniţi; mai lesne 


202 Aluzie la trădarea lui lisus Hristos de către luda. 

De lună marea n-o lăsaţi s-asculte 
Decât cu jurăminte şi cu sfaturi 
Surpaţi clădirea nebuniei lui, 
Zidită pe-o credinţă ce-o trăi 
Cât o să-şi ţină trupul drept. 
Polixenes: 
Dar cum 
Iscatu-i-am acestea toate? 
Camillo: 
Nu ştiu, 

Dar e mai chibzuit să ne ferim 
Decât să ne-ntrebăm cum s-a ivit. 
De-mi credeţi cinstea care stă închisă-n 
Lăcriţa mea ce-o veţi lua zălog, 
Fugim la noapte. Le voi da de ştire 
În taină celor din suita voastră 
Şi, câte doi sau trei, prin alte porţi 
Pe rând i-oi scoate din oraş. 
lar eu în slujba voastră-mi pun ursita care 
Pierdută-i prin destăinuirea asta. 

Nu şovăiţi: rostit-am adevărul; 

V-o jur pe cinstea tatei. Dar de vreţi 
Dovezi, să ştiţi că nu-ndrăznesc s-aştept. 
Mai sigur nu sunteţi nici voi decât 
E-un osândit a cărui moarte-a fost 
Jurată chiar de rege. 

Polixenes: 
O, te cred! 

Pe-obraz citit-am inima-i. Dă-mi mâna. 
Să-mi fii pilot şi să îmi stai alături. 
Corăbiile-s pregătite;-ai mei 
De două zile aşteptau să plece. 
Această gelozie-i zămislită 

De o fiinţă scumpă şi va fi 
Cumplită, pe cât ea-i de minunată 
Şi de puternic el. Cum socoteşte 
C-a fost vândut de-un om ce i-a jurat 
Prietenie pururi, va urzi 
Amare răzbunări. Sunt prins de spaimă 
Plecarea e-n folosul meu, iar doamnei 
Ea-i va aduce liniştea, căci el 
Vorbeşte despre ea, dar ea nu-şi află 
În bănuiala lui bolnavă locul. 
Te-oi răsplăti, Camillo, ca pe tata 
Cu viaţă de mă scoţi de-aici. Să mergem. 
Camillo: 
Maimare-s peste porţile cetăţii 
Şi cheile le ţin. Vă rog, mărite, 
Grăbeşte ceasul. Deci să mergem, sire! 
(les.) 


Actul Il 
Scena 1 


Sicilia. La curtea lui Leontes. 
Intră Hermiona, Mamillius şi doamnele. 


Hermiona: 
la-l po băiat: mă sâcâie prea tare 
Şi nu mai rabd. 

Prima doamnă: 
Prea nobile stăpâne, 
Vii să te joci? 
Mamillius: 
Nu vreau, cu tine nu! 
Prima doamnă: 
De ce, iubite Doamne? 
Mamillius: 
Mă ţii prea strâns în braţe şi-mi vorbeşti 
De parcă-aş fi un prunc. Tu-mi placi mai mult. 
A doua doamnă: 
De ce stăpâne? 
Mamillius: 
Nu pentru că ai 
Sprâncenele mai negre; dar se zice 
Că, dacă-s negre, vă şi stau mai bine 
Când nu sunt prea păroase, ci un arc, 
O semilună trasă cu condeiul.” 
A doua doamnă: 
Dar cine te-a-nvăţat? 
Mamillius: 
Am desluşit 
Pe-obrazul doamnelor. Să ne jucăm. 
Sprânceana ta cum e? 
Prima doamnă: 
Albastră, Doamne. 
Mamillius: 
E-o glumă. Nas albastru, la o doamnă, 
Văzut-am, nu sprâncene. 
Prima doamnă: 
Auzi colo! 


203 Este posibil ca această referire la sprâncene să ridiculizeze, ca 
în atâtea alte piese shakespeariene, sulemenirea femeilor. 

Regina, maică-ta, se împlineşte 
Şi vom sluji un prinţ frumos, curând; 
Cu noi o să te joci atunci doar dacă 
Vrem noi. 
A doua doamnă: 
Ea a dospit de-un timp încoace. 
De fericire aibe parte! 
Hermiona: 
Ce-i? 
Ce gânduri, înțelepte vă frământă? 
Hai, domnul meu. Am timp şi pentru tine. 
Stai jos aici şi spune-ne-o poveste. 
Mamillius: 
Şi cum să fie - veselă sau tristă? 
Hermiona: 
Cât poţi de veselă. 
Mamillius: 
Mai bune-s iarna cele triste. Una 
Cu priculici şi duhuri. 
Hermiona: 
Te-ascult. Spune-o 
Şi cu strigoii sperie-mă: la asta 
Doar te pricepi. 


Mamillius: 
A fost odată-un om... 
Hermiona: 
Nu!-ntâi te-aşează. 
Mamillius: 


Sta la cimitir... 
Ţi-o spun în şoaptă, greierii-ăştia gureşi 
Cumva să n-o audă. 
Hermiona: 
Hai, vino şi mi-o spune la ureche. 

(Intră Leontes, Antigonus şi curtenii.) 
Leontes: 
L-ai întâlnit? Pe-ai lui? Şi pe Camillo? 
Primul curtean: 
Eram după brădet. N-am pomenit 
Zorind aşa pe nimeni. l-am văzut 
Cum merg spre vas. 
Leontes: 
Cât sunt de fericit 
Că, osândindu-i, n-am dat greş! Dar, vai, 
De ce a trebuit să ştiu atâtea? 
O fericire fără margini ca aceasta 
E un blestem! Ascuns pe-un fund de cupă 
Poate-un paing să fie, tu să bei, 
Făr' să te otrăveşti, fiindcă nu ştii. 
Scârboasa mirodenie de-o vezi, 
Icneşti de-ţi rupi şi coaste şi gâtlej. 
Eu am băut şi am văzut paingul,"”* 
Codoş şi ajutor i-a fost Camillo: 
E-o uneltire-n contra mea şi-a ţării 
E-adevărat ce bănuiam: mişelul 
Ce mă slujea era în slujba lui. 
El planul meu i-a dezvelit, iar eu 
Sunt o paiaţă, - un giumbuşluc cu care 
Se joacă ei. Dar cum li s-au deschis 
Atât de lesne porţile? 
Curteanul: 
Era-n 
Puterea lui ce, la porunca voastră, 


204 Există credinţa că un păianjen rătăcit în mâncare sau băutură 
otrăvea pe consumator numai dacă acesta ştia că păianjenul se 
află acolo. (J.H.P. Pafford, îngrijitorul ultimei ediţii a piesei în „The 
Arden Shakespeare”, Methuen, London, 1968, p. 38). 

O folosise-adesea. 
Leontes: 
Ştiu prea bine. 
(Hermionei): 
Băiatul dă-mi-l: nu l-ai alăptat 
ŞI-s bucuros: e-n el ceva de-al meu, 
Dar prea mult sânge-al tău. 
Hermiona: 
Ce-i asta? Joc? 
Leontes: 
Luaţi-l de-aici! Să nu-l mai văd cu ea! 
Luaţi-l şi lăsaţi-o să se joace 
Cu-acel care să crească a făcut-o. 
Că Polixen te-a bulbucat aşa. 
Hermiona: 
Eu am să spun că nu şi jur că spusa-mi 
Ai să mi-o crezi, chiar dacă-ai vrea s-o negi. 
Leontes: 
Uitaţi-vă la ea, cinstiţi curteni! 
Veţi spune: „E-arătoasă”, dar mai drept 
Ar fi de-ar spune inima: „Păcat 
Că nu e şi cinstită... şi virtuoasă!”, 
Infăţişarea ei pe dinafară 
Cuvine-se slăvită; şi, pe urmă, 
Un „hm!”, un „ha!”, săltând uşor din umăr, 
Mărunte soiuri ale calomniei... 
Ba nu; am luat-o razna; ale milei... 
De calomnii virtutea-i vestejită, 
Că „hm!” şi „ha!” şi semnele din umăr 
Ce-au însoţit cuvântul „arătoasă” 
Se-opresc până să spuneţi că-i cinstită. 
Aflaţi prin cel mai încercat de chinuri: 
E-adulterină. 


~ 351 — 


Opere Complete Volumul 8 
Hermiona: 
Un mişel de-ar spune-o, 
Cel mai netrebnic din mişeii lumii, 
Ar fi şi mai mişel. La tine, Doamne, 
Doar o greşeală-i. 
Leontes: 
Doamnă, tu greşit-ai 
Pe Polixen luându-l drept Leontes. 
Făptură,-ai rang înalt, nu-ţi spun pe nume: 
Mă tem cuvântul hâd să nu-l înveţe 
Şi cei de jos, şi fără osebire 
să glăsuiască prinţul şi calicul. 
Ani spus: e-adulterină şi cu cine. 
Mai rău: e trădătoare, iar Camillo-i 
Părtaşul ei, el ştie ceea ce 
Pe ea s-o ruşineze-ar trebui 
Că ştiu ea însăşi şi cu-acel netrebnic 
Mai mârşav decât toţi - că ea anume 
Culcuşul mi-a spurcat, precum acelea 
La care în popor urât le zice. 
Şi a ştiut, de fuga lor. 
Hermiona: 
Nu! Jur 
Că n-am ştiut! Ce chin vei îndura 
Când cugetul mai limpede-ţi va fi 
Că-n faţa lumii m-ai hulit. Stăpâne, 
Dreptate pe deplin abia-mi poţi face 
De spui că ai greşit. 
Leontes: 
Nu! De-i greşit 
Temeiu-ncredinţării mele,-atunci 
Nici centrul lumii n-ar putea să-nvârtă 
Un titirez. La temniţă cu ea! 

Cel care-o apără e vinovat 


O vorbă doar de spune. 
Hermiona: 
- O stea vrăjmaşă 
Domneşte-acum. Va să-mi păstrez răbdarea 
Până când cerul fi-va mai prielnic 
Cinstiţi curteni, spre plâns nu-s aplecată 
Ca o femeie; fără-această rouă, 
A voastră milă, poate, ar seca. 
Mă mistuie un nobil gând mai tare 
Ca lacrimile. Dar vă rog din suflet 
Mă judecaţi cu gândul cumpănit, 
Cum vă îndeamnă mila. Şi voinţa-i 
Se va-mplini. Cu mine cine merge? 
Te rog, stăpâne, să te-nduri şi-mi lasă 
Pe doamne-n preajmă. Starea-mi, vezi, o cere. 
Prostuţelor, n-aveţi de ce să plângeţi: 
De-aflaţi că pe dreptate doamna voastră 
A fost trimisă-n temniţă, jeliţi-o 
Pe cea de-atunci. Eu merg la închisoare 
Ca faima cinstei mele să sporească. 
(Lui Leontes): 
Adio, Doamne! N-am dorit nicicând 
să văd că eşti mâhnit. Acum ştiu sigur 
C-am să te văd. 
(Doamnelor): 
Veniţi cu mine, -i voie. 
Leontes: 
Plecaţi! Am poruncit. 
Primul curtean: 
Te rog, slăvite, cheam-o înapoi. 
Antigonus: 
Ai grijă, judecata să nu-ți fie 

Prea crudă, oropsind trei mari făpturi: 
Măria ta, regina şi copilul. 
Primul curtean: 
Îmi pun chezaşă viaţa pentru ea: 
Primeşte-mi chezăşia: ne-ntinată-i, 
În faţa cerului şi-a ta, de tot 
Ce-o-nvinuieşti. 
Antigonus: 
Şi dacă nu-i aşa, 
Mi-aduc în casa soaței mele grajdul, 
Mă leg cu ea în zgardă: în regină 
Mă-ncred doar cât o simt şi-o văd: atât! 
De-i vinovată, - atunci în lumea-ntreagă 
Orice fărâmă-a cărnii de femei 
Minciună-i doar! 
Leontes: 
Tăceţi! 
Primul curtean: 
Mărite doamne, 
Vorbim nu pentru noi, ci pentru tine: 
Te-a înşelat vreun amăgitor 
Ce fi-va blestemat. Dacă l-aş şti, 
L-aş sfărâma. Ea cinstea de-a mânijit-o, 
Eu, iată, am trei fote, cea mai mare 
De unsprezece afli, iar celelalte 
De nouă şi de cinci; de-a fost aşa, 
Or să plătească ele: pentru asta, 
Pe cinstea mea, pe toate le scopesc. 
N-or să apuce paisprezece ani. 
Să nu îmi dea bastarzi; sunt ale mele 
Şi mai curând mă jugăneam decât 
să n-am urmaşi neîntinaţi. 
Leontes: 

Ajunge! 
Pe toate le miroşi c-un simţ de gheaţă. 
Ca nasul unui mort! Dar eu o văd 
Şi-o simt cum simţi tu asta (// loveşte) şi cum vezi 
Uneltele simţirii. 
Antigonus: 
De-i aşa, 
N-are nevoie cinstea de mormânt 
Şi nu-i un dram în ea să-nmiresmeze 
Al lumii bălegar. 
Leontes: 
Cum? N-am crezare? 
Primul curtean: 
N-ai, doamne; mai curând am eu. Aş crede 
Mai bucuros în cinstea ei decât 
În bănuiala ta, fiind hulit 
Cum s-ar putea să fii. 
Leontes: 
Dar ce nevoie-i 
_Să vă împărtăşim acestea toate 
In loc ce vrerea dârză s-o urmăm? 
Că drepturile noastre n-au de ce 
S-asculte sfatul vostru; v-am vorbit 
Doar din fireasca noastră bunătate. 
Voi, uluiţi - sau numai părând astfel, - 
Nu vreţi sau nu puteţi gusta, ca noi, 
Un adevăr: aflaţi că sfatul vostru 
Nu ne mai trebuie. Câştig şi pierderi 
Şi rânduiala lor, cu toate sunt 
De drept a'noastre. 
Antigonus: 
Aş fi vrut ca totul 
să-l cântăreşti în pacea minţii, sire, 

Dar la iveală să nu-l scoţi. 
Leontes: 
Cum asta? 

Ori anii te-au prostit, ori eşti nătâng 
Chiar din născare. Fuga lui Camillo 
(Adausă legăturii lor, 

Vădită cum sunt roadele-ndoielii, 

Că doar le vezi şi-n ele ai dovada, 
Sporită-apoi de tot ce se întâmplă) 
Îmi duce hotărârea mai departe. 
Dar, pentru-ncredinţare mai deplină, - 
Că-n pricini înseninate cum e-aceasta, 
E jalnic de eşti repezit -, trimis-am 
La templul lui Apolo,-n sacrul Delphos"”?, 
Pe Dion şi Cleomenes*”; îi ştiţi 
Cât sunt de vrednici. Ei ne vor aduce 
De la oracol adevăru-ntreg 
Şi sfatul lui cel sfânt m-o ţine-n frâu 
Sau pinteni o să-mi dea. Făcut-am bine? 

Primul curtean: 


205 Delphos, denumire folosită greşit de contemporanii lui 
Shakespeare în loc de Delos (Dhilos în limba greacă, altădată 
Ortygia), cea mai mică insulă din arhipelagul Cicladelor (în Marea 
Egee). În antichitate, grecii o socoteau centrul arhipelagului, fiind 
şi locul legendar de naştere al zeului Apolo şi al zeiţei Artemis 
(Zeița lunii, vânătorii şi castităţii - Diana în mitologia romană). Tot 
la Delphos (Delos) exista şi un oracol al lui Apolo. Pe de altă parte, 
Delphos nu trebuie confundat cu Delphi (sau Pytho în greaca 
veche, astăzi Dhelfoi), în engleză Delphi, în română Delphi sau 
Delfi, oraş din Phocis (Focida) - în nordul Greciei - aşezat pe 
versantul sud-vestic al Parnas-ului. Incepând cu sec. al XVII-lea 
î.e.n. era vizitat de vechii greci pentru templul lui Apolo şi 
binecunoscutul oracol (închiso în anul 390 c.n.). Faptul că Leontes 
a hotărât să consulte oracolul situează acţiunea piesei în 
antichitatea pre-creştină. 

206 V. nota 1. 

Bine-ai făcut, stăpâne. 
Leontes: 
Deşi n-am îndoieli şi nu-i nevoie 
să ştiu mai mult, oracolul va da 
Odihnă altor minţi - cum e a lui - 
A căror neştiinţă nu e-n stare 
La adevăr s-ajungă. Socotit-am 
Că-i chibzuit s-o-nchidem, depărtând-o 
De noi, ca nu cumva cei doi fugari 
Pe seama ei să fi lăsat trădarea. 
Urmaţi-ne! Poporului vorbi-vom; 
Ne va trezi pe toţi povestea-aceasta. 
Antigonus: 
De-atâta râs - aşa cum cred - de-ndată 
Ce adevărul se va şti. 


(les.) 
Scena 2 
La intrarea unei temnițe în Sicilia. 
Intră Paulina, un nobil şi slujitori. 
Paulina! 


Pe paznic cheamă-l. Spune-i cine sunt. 
(Nobilul iese.) 
O, doamna mea,-n Europa nu-i palat 
Prea strălucit să fie pentru tine: 
În temniţă ce cauţi? 
(Intră nobilul însoțit de paznic.) 

Domnul meu, 
Mă ştii, nu e aşa? 


Paznicul: 


Ca pe o doamnă 
De vază, vrednică de cinste. 


Paulina: 


- Atunci, 
Te rog condu-mă la regină. 


Paznicul: 


Doamnă, 
N-am voie. Sunt porunci ne-nduplecate. 


Paulina: 


Ce-nverşunare! Să nu-ngădui cinstei 
Dragi oaspeţi să primească! S-ar putea 
Cu-o doamnă din suită să vorbesc? 
Emilia? Sau cu oricare alta? 


Paznicul: 


Vă rog atuncea, doamnă, 
Pe slujitorii-aceştia-ndepărtaţi-i 
Şi pe Emilia o-aduc. 


Paulina: 


Te rog 
S-o chemi. lar voi plecaţi. 


(les nobilul şi slujitorii.) 
Paznicul: 


- Şi, doamnă, 
Va trebui să fiu şi eu de faţă. 


Paulina: 


Fie cum vrei. 


(lese paznicul.) 


Câtă silinţă ca să strici culoarea, 
Făcând o pată unde nu e pată! 


(Iniră paznicul şi Emilia.) 

Cinstită doamnă, spune-mi cum se simte 
Stăpâna noastră bună? 
Emilia: 
Aşa cum poate o fiinţă mare 
Şi-nsingurată să se simtă-aici. 
De-atâta chin şi spaimă - cum nicicând 
N-a îndurat o gingaşă femeie - 
Născut-a înainte de soroc. 
Paulina: 
Băiat? 
Emilia: 
O fată foarte drăgălaşă. 
Un prunc voinic şi plin de viaţă care 
Reginei alinare-i dete; zis-a: 
„Sărmana mea captivă, ca şi tine, 
Nevinovată sunt”. 
Paulina: 
Cutez să jur: 
Blestem pe-a regelui sminteală cruntă! 
Va trebui să-i spunem - şi-i vom spune. 
E treabă de femeie: eu o fac. 
De-oi fi blajină, bubele să-mi crească 
Pe limba care-n veci să nu mai fie 
Trompet al roşiei mânii. Te rog 
De-adânca mea credinţă spune-i doamnei. 
De se încrede-n mine, să-mi dea pruncul; 
Eu regelui o să-l arăt, fiindu-i 
Apărător înflăcărat. Şi poate 
S-o-nduioşa când o vedea copilul. 
Ades tăcerea nevinovăţiei 
Învinge când dă greş cuvântul. 
Emilia: 
Doamnă, 

ŢI-s bunătatea, cinstea prea vădite 
Să nu învingă planul tău. Pe lume 
Nu-i nicio doamnă-atât de potrivită 
Acestui ţel măreț. Te rog să intri-n 
Odaia de alături. Deîndată 
De nobilul tău gând dau ştire doamnei 
Ce astăzi chiar croise-un plan la fel, 
Dar nu-ndrăznea să-l dea cuiva pe seamă 
De teamă că acela n-o să-l vrea. 
Paulina: 
Să-i spui că vorbelor voi da frâu liber: 
De va ţâşni din ele-nţelepciunea 
Ca îndrăzneala mea din suflet, sigur 
Voi izbândi. 
Paulina: 
Fii binecuvântată! 
Merg la regină. Vino mai aproape. 
(lese.) 
Paznicul: 
Regina de-şi trimite pruncul, nu ştiu 
Câte primejdii cheamă-asupra mea: 
N-am împuternicire... 


Paulina: 
Nu te teme: 
Copilul-a fost întemnițat în pântec; 
Prin legea şi-mplinirea Firii,-i liber 


Cu drept deplin: a regelui mânie 
Şi vina mamei (dacă-a fost vreo vină) 
Cu el n-au, astfel, nicio legătură. 
Paznicul: 
La fel cred întru totul. 
Paulina: 
N-ai teamă: pe cuvântul meu, voi sta 

Intre primejdie şi tine. 
(les.) 


Scena 3 


Sicilia. La curtea lui Leontes. 
Intră Leontes, slujitori, Antigonus şi curteni. 


Leontes: 
Nici! Zi, nici noapte n-am odihnă. Prea slab 
Să-mi port acestea toate. Sunt prea slab. 
De n-ar fi fapta vie... parte-a faptei - 
Ea, dezmățata; desfrânatul rege 
De braţul meu departe-i şi de ținta 
În care mintea-mi, răzbunând trădarea, 
Vrea să-l lovească. Dar pe ea am prins-o, 
E-n gheara mea; dacă-ar pieri în flăcări, 
O jumătate din odihna mea 
Mi s-ar întoarce. Cine e? 
(Intră un slujitor.) 


Slujitorul: 
Stăpâne! 
Leontes: 
Ce face fiul meu? 
Slujitorul: 


Dormit-a bine. 
Şi sunt nădejdi că-i vindecat. 
Leontes: 
Ce nobil! 
Văzând necinstea maică-sii, slăbit, 
Luând ruşinea asupră.-i, îşi pierdu 
Şi cugetul şi somnul; şi, tânjind, 
Căzu la pat. Tu du-te-acum să vezi 

Ce face. 
(Slujitorul iese.) 
Pfui! Să uit de Polixen! 
Chiar gândul răzbunării se întoarce 
Mereu la mine: el e prea puternic, 
Şi el, şi-ai săi prieteni; să aştept 
Un timp prielnic. Răzbunarea-acum 
S-o-ndrept spre ea. Camillo, Polixen 
Îşi râd de mine şi de-a mea durere. 
De i-aş ajunge, n-ar mai râde; nici ea 
Nu râde, că e-n mâna mea. 
(Intră Paulina, purtând copilul.) 
Un nobil: 
Nu-i voie! 
Paulina: 
Mai bine, domnii mei, să-mi staţi drept sprijin: 
De patima lui crudă vi-e mai teamă 
Decât de viaţa Doamnei? Ne-ntinarea-i 
E mai cinstită ca mândria lui. 
Antigonus: 
Ajunge! 
Slujitorul: 
Doamnă, n-a dormit azi noapte 
Şi-a poruncit să nu lăsăm pe nimeni. 
Paulina: 
Fiţi liniştiţi, eu somnul i-l aduc 
Voi vă târâţi ca umbrele în preajmă-i, 
Oftând la înfoierile-i deşarte, 
Hrănind pricina lipsei lui de somn. 
l-aduc cuvânt lecuitor şi-adevărat, 
Cinstit, să-l vindec de acea umoare 
Ce somnul i-l alungă. 
Leontes: 

Câtă zarvă! 
Paulina: 
Nu-i zarvă, Doamne; ţinem sfat s-alegem 

Naşi pentru Înălţimea Voastră. 

Leontes: 
Cum? 
Ce cutezanţă!-Afară! Antigonus, 
Ţi-am spus că n-are voie-aici să vină; 
Ştiam că va-ncerca. 


Antigonus: 
l-am spus şi eu 
Că, dacă vine, te vei supăra, 
La fel şi eu. 
Leontes: 
Cum? Nu o poţi opri? 
Paulina: 


De la necinste da. Acuma, însă, 
De nu-ţi urmează pilda, să mă-nchidă 
Virtutea fiindc-o sprijin, să fii sigur 
Că nu mă va opri. 
Antigonus: 
O auziti? 
De-o ia la fugă, frâul i-l las slobod, 
Că nu se poticneşte. 
Paulina! 
Vin, stăpâne, 
Să te implor să mă asculţi: îţi sunt 
Sfetnic supus, preacredincioasă slugă 
Şi doctor; dar nu-ndrăznesc, ca alţii 
Ce-s strânşi în jurul tău, să par cumva 
Că îţi alin durerea. Vin din partea 
Cinstitei doamne. 
Leontes: 

Ha! Cinstita doamnă! 
Paulina: 
Cinstită, da! Cinstită-am zis, cinstită 
M-aş bate pentru cinstea ei, de-aş fi 
Bărbat, chiar cel mai laş din preajma ta. 
Leontes: 
Afară! 
Paulina: 
Cine m-o atinge înseamnă 
De ochii lui că-şi râde. Plec că vreau. 
Da-ntâi să spun ce-aveam: cinstita doamnă 
(Fiindcă-i cinstită)-ţi dărui o fată. 
Priveşte-o! Binecuvânteaz-o! 
Leontes: 
- Afară! 
Câinoasă vrăjitoare! Daţi-o-afară! 
Codoaşă înrăită! 
Paulina: 
Nu ştiu de-astea 
Cum nu le ştii nici tu când mi le spui: 
Cinstită sunt precât eşti de smintit, 
Şi-ajunge-atât, cum merge lumea asta, 
să ziceţi că-s cinstită. 
Leontes: 
Trădători! 
N-o daţi afară-n brânci? 
(Lui Antigonus): 
Dă-i şi bastardul. 
Tu prost bătrân, îmbrobodit de soaţă, 
Gonit din cotineaţă de-o găină”. 


207 În original, Partlet, după numele tradiţional al găinii în limba 


franceză (Pertelote). Cel al cocoşului era Chanticleer în engleză 
(după Chanticlere din franceză). 

Bastardul ia-l! Îţi spun să-l iei şi dă-i-l 
Baborniţei. 
Paulina: 
În veci dispreţuită 
Să-ţi fie mâna dacă iei prinţesa 
Doar fiindcă el îi dete pe nedrept 
Un nume josnic. 


Leontes: 
De nevastă-i frică! 
Paulina: 
Şi ţie de ţi-era, vedeai copiii 
Că sunt ai tăi. 
Leontes: 
Un cuib de trădători! 
Antigonus: 


Nu-s trădător, jur pe lumina sfântă! 
Paulina: 
Nici eu! Aici e-un singur trădător: 
El. Sacra lui onoare, a reginei, 
A fiului ce-ndreptăţea sperante, 
A pruncului a dat-o pradă hulei; 
Cu acul ei, mai ascuţit ca spada. 
E-un blestem: cum stau lucrurile-acuma, 
Nu poţi să-i smulgi credinţa-adânc înfiptă 
Cu rădăcina putredă, precât 
De tari sunt stânca sau stejaru'. 
Leontes: 
- Arţagul 
Furcatei limbi ce soţul, ştiu, nu-şi iartă 
Mă ceartă-acum pe mine. Plodul ăsta 
Prăsilă-i de-a lui Polixen. Afară! 
Şi cu căţeaua-aceea dimpreună 
În foc zvâriţi-l. 

Paulina: 
E al tău copilul. 
Zicala veche ţi s-ar potrivi: 
„Spre răul lui, îţi seamănă””*. Priviţi: 
Tiparu-i mic, da-i taică-su întreg; 
Ochi, gură, nas, încruntătură, frunte, 
Gropiţe în bărbie şi-n obraz, 
Surâs şi croi al mâinii, unghii, deget. 
Zeiţă bună Fire, ai făcut-o 
Asemeni celui care-a zămislit-o; 
Când mintea-i vei clădi, între culori 
Să nu-i pui galben“, nu cumva să creadă, 
Cum crede el, că pruncii ei nu sunt 
Ai soţului. 
Leontes: 
Baborniţă murdară! 
Om de nimic, de nu o faci să tacă, 
Te-aşteaptă ştreangul. 
Antigonus: 
De-i trimiţi la ştreang 
Pe toţi ce nu pot face-aşa ceva, 
Rămâi fără supuşi”. 
Leontes: 
Dar luaţi-o-odată! 
Paulina: 
Cel mai stricat şi mai nevrednic rege 
Nu s-ar purta aşa. 
Leontes: 
Pe rug! 


208 Proverb înregistrat de M.P. Tilley, A Dictionary of the Proverbs 


in England in the 16" and 17: Centuries, 1950. 

209 Conform tradiţiei, culoarea galbenă era, şi în timpul lui 
Shakespeare, simbolul geloziei. 

210 S-a sugerat că e vorba de un aparteu. 

Paulina: 
Nu-mi pasă! 
Ereticul e cel ce-aprinde rugul, 
Şi nu cel ars pe el“''. Nu-ţi spun tiran, 
Însă cruzimea-ţi faţă de regină, 
Pornind din năluciri prost întocmite, 
Miroase-a tiranie. O să fii 
Ruşinea lumii. 
Leontes: 
Mi-aţi jurat credinţă: 
În numele acestui jurământ, 
Vă cer s-o alungaţi. De-aş fi tiran 
Ea ar mai fi în viaţă? - Ar cuteza 
Să-mi spună-aşa de-ar şti că sunt? Afară! 
Paulina: 
Vă rog să nu mă-mpingeţi. Plec. Ai grijă 
De pruncul tău, stăpâne: e al tău. 
Trimită-i Zevs"'* mai bună călăuză! 
Ce vor aceste mâini? Voi, mult prea blânzi 
Cu-a lui sminteală, nu-i veţi face-un bine 
Nicicând. Adio! Noi plecăm. 
(lese.) 
Leontes: 
Tu, trădător, tu ţi-ai trimis soţia. 
Copilul meu? Afar' cu el! Chiar tu, 
Care-l priveşti cu-atâta duioşie, 


211 Aluzie la practica Inchiziției de a arde pe rug pe cei consideraţi 


eretici. 


Anacronism, deoarece această practică nu aparţinea 
antice. 


212 În original, Jove (preluat din forma latină în genitiv Jovis), Joe, 
lupiter, stăpânul zeilor. Echivalentul din mitologia greacă era Zeus 
(Zeus în engleză, Zeus sau Zevs în română). Invocarea zeului 


confirmă situarea acţiunii piesei în antichitatea pre-creştină. 

la-l, vezi să fie înghiţit de foc. 
Chiar tu şi nimeni altul. la-l de-ndată 
Şi într-un ceas să-mi spui că s-a făcut. 
Să ai şi martori, altfel îţi iau viaţa 
Şi tot ce zici că e al tău. Să-mi spui 
Dacă nu vrei, mânia-mi înfruntând-o, 
Bastardului eu ţeasta-i voi zdrobi 
Cu mâna mea. la-l, du-l să-l arzi de viu, 
Că ţi-ai întărâtat muierea. 
Antigonus: 
Nu! 
Curtenii-aceştia, fraţi de-ai mei, de vor 
Mă pot spăla de-nvinuire. 
Curtenii: 
- Aşa-i! 
Nu el e vinovat de-a ei venire. 
Leontes: 
Cu toţi minţiţi. 
Primul curtean: 
Ne dă crezare, Doamne! Te-am slujit 
Cu cinste-ntotdeauna. Te rugăm 
să preţuieşti aceasta. In genunchi 
Te implorăm să răsplăteşti credinţa 
Trecută şi din viitor: şi gândul, 
Atât de sângeros, să-l schimbi, că duce 
La crâncene urmări. Îngenunchem. 
Leontes: 
Sunt fulg în vânt. Trăi-voi să-l văd, oare, 
Pe-acest bastard îngenunchind şi tată 
Numindu-mă? Decât să-l blestem mâine, 
Azi îl ucid. Dar, fie! Îi las viaţa! 
Şi nu va fi niciuna, nici cealaltă. 
la vino-ncoace, domnul meu: tu, care 

Duios te-amesteci unde nu ţi-e locul, 
Tu şi găina?” ta, făcând pe moaşa 
Să scape viaţa-acestui prunc bastard - 
Că sigur e bastard, la fel de sigur 
Precât că barba asta-i sură: spune 
Ce-ai face să-i scapi, viaţa-acestui plod? 
Antigonus: 
Orice îmi stă-n puterea iscusinţei 
Şi rangul nobil cere,-atât măcar. 
Puţinul sânge ce-l mai am în trup 
ÎI pun zălog să-l scap, de-i cu putinţă, 
Pe cel nevinovat. 


Leontes: 
E cu putinţă: 
Pe spadă jură că m-asculţi. 
Antigonus: 
Te-ascult. 
Leontes: 


la seama, fă ce-ţi spun: orice greşeală 
Îţi va aduce moartea - nu doar ție, 
Ci şi soţiei tale, rea de gură, 

Pe care o iertăm. Îţi poruncim, 
Fiind vasalul nostru, ia de-aici 
Bastarda, du-o într-un loc pustiu, 
Cât mai departe de hotarul ţării, 

Şi las-o fără milă-n seama ei 
Şi-n grija vremii. Cum ne-a fost trimisă 
De-o preaciudată soartă,-ţi cer prin lege, 
Pe sufletu-ţi, pe caznele-ţi trupeşti, 
S-o duci ca pe-o străină într-un loc 
Unde-ntâmplarea poate să-i dea viaţă 


213 În original, Lady Margery, termen dispreţuitor pentru „găină”; 
variantă a lui Partlet, (v. nota 18). 

Sau s-o ucidă. la-o, deci, de-aici. 
Antigonus: 
Îți jur, voi face-ntocmai. Deşi moartea 
Dacă venea acuma, chiar, era 
Mai milostivă. Haide, biet copil, 
Un duh atotputernic să-i învețe 
Pe corbi şi pe ereți să-ți fie doici; 
Că lupi şi urşi, se zice, şi-au lăsat 
Cruzimea, arătându-şi astfel mila. 
S-ai parte, Doamne, de belşug, mai mult 
Decât te-ndreptăţeşte fapta-aceasta, 
De partea ta să fie fericirea 
În luptă cu această răutate. 
Biet prunc, sortit pieirii! 
Leontes: 
Nu voi creşte 
Prăsila altcuiva. 
(Intră un slujitor) 
Slujitorul: 
Sosit-au, doamne, 
De-acum un ceas, veşti de la cei trimişi 
La Delphos“'*, Dion şi Cleomenes 
Au coborât pe țărm, zorind încoace. 
Primul curtean: 
luţeală fără seamăn! 
Leontes: 
Douăzeş'trei de zile: ce iuţeală! 


214 Shakespeare face uneori greşeli de ordin geografic. În cazul 
de faţă el confundă oracolul din Delphi cu cel din insula Delos. 
Confuzia, însă, nu, îi aparţine lui Shakespeare. Dramaturgul s-a 
inspirat mult din Pandosto, culegerea de povestiri a lui Robert 
Greene, şi cum în Povestea /ui Dorastus şi Faumis se vorbeşte de 
„insula Delphes”, el a presupus că autorul de prestigiu al 
povestirilor cunoştea geografia şi mitologia Greciei antice. 

E semn că-Apolo însuşi va rosti 
Curând cuvântul plin de adevăr. 
Deci, domnilor, vom ţine judecată: 
O vom chema de faţă,-aici, să vină 
Pe soaţa noastră cea necredincioasă; 
Cum în auzul tuturor a fost 
Învinuită, tot astfel va avea 
O judecată dreaptă şi deschisă 
Cât ea va fi în viaţă. O povară 
Mi-e inima. Lăsaţi-mă acum. 
Porunca nu-mi uitaţi. 


(les.) 

Actul Ill 

Scena 1 

Sicilia. Pe un drum. 
Intră Cleomenes şi Dion. 
Cleomenes: 
E blândă vremea, aerul e dulce 
Şi insula-i mănoasă, templu-ntrece 
Măreaţa-i faimă. 

Dion: 


O să-mi amintesc 
- Căci m-au mişcat adânc - cerescul strai 
(Aşa i-aş spune) şi pe cei ce-l poartă 
Cu pietate, gravi; solemna jertfă, 

Măreaţă,-n toate mai presus de Fire, 
Când s-a adus ofranda. 
Cleomenes: 
Mai ales 
Când izbucni asurzitorul glas 
Cu tunetul lui Zeus înrudit 
- Oracolul. Şi mi-am simţit atunci 
Nimicnicia. 
Dion: 
Dacă şi reginei 
Prielnic drum-acesta o să-i fie 
(De-ar fi să-i fie) cum ne-a fost şi nouă - 
Fără zăbavă,-ncântător - înseamnă 
Că timpul nu a fost pierdut. 
Cleomenes: 
Apolo 
Spre bine să întoarcă totul; nu-mi plac 
Strigările ce-o-nvinuiesc astfel 
Pe Hermiona. 
Dion: 
Îndârjirea-aceasta 
Le va sfârşi sau limpezi pe toate 
De-ndată ce oracolul lui Phoebus, 
Pecetluit de marele lui preot, 
Cuprinsu-şi va dezvălui, dând ştire 
De-un lucru fără seamăn. Sus, pe cai! 
Să fie încheierea fericită! 
(les.) 


Scena 2 


Sicilia, o curte de judecată. 
Intră Leontes, curteni, aprozi. 

Leontes: 
Această adunare, trişti o spunem, 
Ne umple de amar. Învinuita-i 
Odraslă-a unui rege, soaţa noastră 
Preamult iubită. Nu vrem să se spună 
C-am fi tiran, de vreme ce lăsăm 
Dreptatea-atât de liber să-şi urmeze 
Firescul dram spre-osândă sau iertare. 
Aduceţi-o pe-ntemniţată. 
Aproaul: 
Măria Sa voieşte ca regina 
să vină-aicea, la judeţ. 

(Intră Hermiona, pregătită de judecată, Paulina şi 
doamne.) 

(Tăcere.) 

Leontes: 

Citeşte învinuirile. 

Aprodul: „Hermiona, regină şi soţie a 
preavrednicului Leontes, rege al Siciliei, te afli aici 
învinuită şi trimisă în faţa judecății pentru înaltă 
trădare, pentru că ai comis adulter cu Polixen, şi ai 
uneltit împreună cu Camillo împotriva suveranului 
nostru stăpân, regele, regalul tău soţ. Planul fiind 
dat în vileag de împrejurări, tu, Hermiona, 
nesocotindu-ţi credinţa şi legământul unui supus 
cinstit, i-ai sfătuit şi ajutat, pentru a-i apăra de 
primejdie, să fugă de aici în timpul nopţii”. 

Hermiona: 

Cum tot ce pot să spun tăgăduieşte 
Învinuirile ce mi se-aduc 
Şi niciun martor n-am de partea mea 
Decât pe mine însămi, nu-mi ajută 

ă”; cinstea mea-i 


r 


Să spun „nu-s vinovat 
Privită drept minciună; tot la fel 


Va fi şi dacă îi dau glas. Dar dacă 
Puterile cereşti văd fapta noastră 
- Şi-o văd - atuncea Nevinovăţia 
Va ruşina Nedreapta-'Nvinuire 
lar Tirania s-o cutremura 
Văzând Răbdarea. Sire, cel mai bine 
Ştii - deşi pari că nu mai ştii - că viaţa-mi 
A fost atât de castă şi de dreaptă 
Pe cât de-amară-i azi; şi nici în cronici 
Pe scenă nu-s aduse-asemeni pilde 
Spre a-i mişca pe spectatori. Eu, iată, 
Părtaşă-a patului regesc, şi deci 
A unei jumătăţi de tron, vlăstar 
De regi puternici, mamă-a unui prinţ 
Îndreptăţind speranţa, stau aici 
Şi flecăresc să-mi apăr viaţa, cinstea, 
În faţa cui ar sta să mă asculte. 
Mi-e viaţa scumpă cât mi-e şi durerea 
De care m-aş lipsi. Dar cinstea-mi este 
Tot ce mă leagă de ai mei; de-aceea 
Lupt pentru ea. Şi cugetul întreabă-ţi 
Cum, până nu venise Polixen, 
Îmi dăruiai - cum meritam - iubirea. 
După venirea lui, ce-am săvârşit, 
Potrivnic firii mele, să m-aducă 
În starea asta-aici? Dacă-am călcat 
Cu-o iotă,-n gând sau fapt, hotarul cinstei, 
Să se-mpietrească inimile celor 
Ce mă aud, iar cei din neamul meu 
Pe-al meu mormânt disprețul să şi-l strige. 

N-am auzit neruşinatul viciu 
Că-i mai obraznic când tăgăduieşte 
Decât când făptuit-a. 
Hermiona: 
Aşa e, 
Dar spusa, sire, nu mi se cuvine. 
Leontes: 
Nu recunoşti c-o meriti. 
Hermiona: 
Nu am dreptul 
să recunosc c-ar fi a mea greşeala 
Ce nu o am. Pe Polixen, cu care 
Sunt împreună-nvinuită,-i drept, 
Eu l-am iubit cum cinstea o cerea, 
lubire-ngăduită unei doamne 
Ca mine, o iubire cum tu însuţi 
Mi-ai poruncit; de nu te ascultam, 
Eram o nesupusă şi-o ingrată 
Faţă de tine şi de-al tău prieten. 
Ce ţi-a jurat iubirea-n prima clipă, 
Copil fiind, când a putut vorbi. 
lar uneltirea nu ştiu ce gust are, 
Deşi-mbiată-am fost s-o-ncerc. Atâta 
E tot ce ştiu; Camillo-a fost cinstit; 
De ce-a plecat de-aici, nici zeii înşişi 
N-o ştiu, de sunt neştiutori ca mine. 
Leontes: 
Ştiai de fuga lui, precum ştiai 
Ce-ar fi urmat să faci în lipsa lui. 
Hermiona: 
Vorbeşti o limbă ne-nţeleasă mie, 
Mi-e viaţa-n voia visurilor tale, 
Deci mă supun. 

Leontes: 
Mi-e vis doar fapta ta. 
Că de la Polixen ai un bastard, 
E vis. Călcând ruşinea, asta-i fapta, 
Călcat-ai adevăru'.-N van e truda 
să negi. Cum plodu-ţi fost-a surghiunit - 
Pe drept, că niciun tată nu-l ceruse 
(E crima ta, şi nu a lui, desigur) - 
Tu vei simţi dreptatea noastră,-n care 
Cea mai uşoară caznă-i moartea. 
Hermiona: 
Sire, 
Amenințarea cruţă-ţi; nu mă sperii 
Cu stafia aceasta: eu o caut 
Că viaţa nu-mi aduce bucurie. 
Coroana, liniştea, iubirea ta 
Ştiu că-s pierdute, însă nu ştiu cum 
De-a doua bucurie,-ntâiul rod 
Al trupului meu, iată-s despărțită 
De parcă port o molimă. Şi-a treia, 
Purtând al stelei rele semn, mi-e smulsă 
Având în gura ei nevinovată 
Nevinovatul lapte, şi-i sortită 
Cumplitei morţi; iar despre mine însămi 
Pe fiecare stâlp se dă de veste 
Că-s desfrânată; ura sfidătoare 
Mi-a luat şi patul lăuziei, dreptul 
Femeilor de orice rang. Şi-apoi 
Aicea m-a târât, sub cerul liber’, 
Prea slabă încă. Spune-mi, dar, stăpâne, 


215 Sub cerul liber însemna expunerea cuiva la respirarea aerului 
liber, considerat periculos pentru convalescenţi şi mai cu seamă 
pentru lehuze, în epoca shakespeariană. 


~ 376 ~ 


William Shakespeare 
Ce bucurii îmi dăruieşte viaţa 
Ca moartea să, mi-o tem? Urmează, deci - 
Ascultă-mă; să nu-nţelegi greşit; 
De viaţa mea nu-mi pasă, ci de cinste 
Şi liberă o vreau; de-s osândită. 
Doar pentru că orice dovadă doarme 
Şi bănuiala-ţi singură e trează, 
Asprime e, nu lege. Domnii mei, 
Oracolului mă încredinţez. 
Apolo fie-mi jude. 
Leontes: 
-Ndreptăţită 
Ţi-e cererea. Oracolu-l aduceţi 
În numele divinului Apolo. 
(les aprozii. ) 
Hermiona: 
Măritu-mi tată fost-a împărat 
Al Rusiei”'*. De-ar fi trăit să vadă 
Această judecată-a fiicei lui 
Şi prăbuşirea ei, cu ochii, însă, 
Ai milei, nu ai răzbunării! 
(Intră aprozii, Cleomenes şi Dion.) 
Aproaul: 
Juraţi aici pe sabia dreptăţii, 
Cleomenes şi Dion, c-aţi adus 
Din Delphos”"” un oracol sigilat 


216 Anacronism preluat din Pandosto - în vremea în care e situată 
piesa de faţă neexistând un asemenea monarh. Comentatorul 
Charlton consideră că menţionarea împăratului, ca tată al 
Herminei în cazul de faţă, imprimă „o notă de maiestate şi patos”, 
deoarece, în opera lui Robert Greene, împăratul Rusiei este tatăl 
soţiei lui Egistus, care apare sub numele de Polixenes în Poveste 
de iarnă (Pafford, op. Cit., p. 60). 

217 V. nota 16 şi 25. 

De-al lui Apolo însuşi mare preot 
Că sfânta lui pecete nu aţi rupt-o 
Nici tainele nu le-aţi citit. 
Cleomenes şi Dion: 
Jurăm! 
Leontes: 
Rupeţi pecetea şi citiți. 

Aprodul: „Hermiona e neprihănită, Polixenes - 
nevinovat, Camillo - un supus credincios, Leontes - 
un tiran gelos, nevinovatul lui prunc - un copil 
legiuit şi Regele va trăi fără moştenitor, dacă acela 
care e pierdut nu va fi găsit”. 


Curtenii: 

Mărit să fie-Apolo! 
Hermiona: 

Slavă lui! 

Leontes: 

Citit-ai cum e scris? 
Aprodul: 

Da, sire,-ntocmai 
Cum scrie-aici. 

Leontes: 


Nu spune adevăru-acest oracol! 
Urmăm cu judecata:-s doar minciunii 
(Intră un slujitor.) 


Slujitorul: 
Măria ta! Măria ta! 
Leontes: 
Ce este? 
Slujitorul: 


Mă veţi uri că dau această veste: 
Al vostru fiu, gândind la soarta mamei, 
Infricoşat, s-a dus. 

Leontes: 

S-a dus? 
Slujitorul: 

E mort. 
Leontes: 


Apolo-i mânios şi cerul însuşi 
Loveşte-n nedreptatea mea. 
(Hermiona leşină.) 
Ce este? 
Paulina: 
Reginei, ştirea-aceasta-aduce moarte. 
Priviţi ce săvârşeşte moartea. 
Leontes: 
Luaţi-o: 
l-e inima prea grea. Dar îşi revine. 
M-am încrezut prea mult în bănuieli. 
Vă rog, fiţi milostivi şi-i daţi vreun leac 
Să-i dea iar viaţă. 
(les Paulina şi doamnele, purtând-o pe Hermiona.) 
lartă-mă, Apolo! 
Ţi-am pângărit oracolul, slăvite. 
Mă-mpac cu Polixen, reginei mele 
lubirea-i dăruiesc, iar pe Camillo 
Îl chem din nou aici şi îl numesc 
Un om cinstit şi voitor de bine. 
De gelozie-mpins spre răzbunare 
Şi gânduri sângeroase, l-am ales 
Prietenului meu să-i dea otravă. 
Şi-aşa s-ar fi-ntâmplat, dar gându-i bun 
A-ntârziat pripita mea poruncă, 
Cu toate că prin moarte sau răsplată 
Eu l-am ameninţat sau îmbiat, 
De nu o face sau o face. El, 

__Cinstit şi omenos, dădu-n vileag 
Intregu-mi plan, lăsatu-şi-a norocul, 
Primejdia-nfruntând, nesiguranța, 
Şi drept avere şi-a păstrat doar cinstea. 
Cum străluceşte prin rugina mea! 
Lângă evlavia-i ce neagră-i fapta-mi! 
(Intră Paulina.) 
Paulina: 
O, chinuri! Smulgeţi-mi pieptarul: altfel 
Rupându-l, inima se frânge. 
Leontes: 
Ce s-a întâmplat prea bună doamnă? 
Paulina: 
Ce cazne îmi meşteşugeşti, tirane? 
Ce roţi, grătare, ruguri? Să mă fierbi 
In plumb sau în ulei? Să mă jupoi? 
Ce chinuri vechi sau noi, când orice vorbă 
De-a mea sortită e urgiei tale? 
Că tirania ta şi gelozia 
Au născocit poveşti de necrezut 
Nici de copii şi prea copilăroase 
Pentru fetiţele de nouă ani. 
la seama ce-ai făcut şi-ajungi nebun, 
Nebun curat: smintelile-ţi trecute 
Fărâme-s doar din tot ce-a fost. Trădat-ai 
Pe Polixen, dar asta nu-i nimic: 
Te-ai arătat nebun şi năzuros, 
Nerecunoscător, de hulă vrednic. 
Nici c-ai vrut cinstea bunului Camillo 
Să o striveşti, punându-l să ucidă 
Un rege. Mici greşeli - tot ce-i mai crâncen 
Abia urmează. Nu îmi pasă dacă 
E rău sau bine dacă zvârlit-ai pruncul 

La corbi, deşi un demon ar vărsa 


Din ochii lui de foc potop de lacrimi, 
De-ar fi s-o facă. Nu răspunzi de-a dreptul 
De moartea prinţului, al cărui gând 
Cinstit şi falnic, inima gingaşă 
l-a frânt, văzând un rege rău, nebun, 
Regina ponegrindu-şi. De-astea toate 
Nu vei răspunde, nu! Dar cea din urmă... 
Strigaţi, curteni, „vai!”, auzind: regina, 
Făptură dragă,-i moartă: răzbunarea 
Nu a izbit. 


Curtenii: 
Să ne păzească zeii! 


Paulina: 
E moartă, jur! Cuvântul de nu-mi credeţi, 
Nici jurământul, mergeţi să vedeţi. 
De-i veţi aduce-n ochi luciri, pe buze 
Culoarea,-n trup suflarea şi căldura, 
Vă voi sluji cum i-aş sluji pe zei 
De faptele-ţi nu te căi, tirane: 
Prea grele sunt să le urnească plânsul; 
Te lasă doar în voia deznădejdii, 
Că mii de ani de-ai sta, flămând şi gol, 
Şi ai îngenunchea de mii de ori 
În toiul iernii pe un pisc golaş 
Bătut de vifor, n-o să-ndupleci zeii 
Spre tine să privească. 


Leontes: 
Spune, spune-mi 
N-ai cum vorbi prea mult: am meritat 
Amarul graiurilor toate. 


Primul lord: 
- Ajunge! 

Orice-ar fi fost, greşeşti vorbindu-i astfel, 
Atât de îndrăzneţ. 
Paulina: 
Îmi pare rău; 

De câte ori greşesc, când îmi dau seama, 
Am remuşcări. Vai, m-a împins departe 
Nesăbuinţa femeiască:-l doare, 

Că l-am rănit în inimă. Ce-a fost, 

Ce nu mai poţi să-ndreopţi, n-ar trebui 
Să ne mai doară. Şi să nu-mi iei ruga 
Drept dor de răzbunare; ci, mai bine, 
Mă pedepseşte că ţi-am amintit 
Ce trebuia să uiţi, Măria ta, 
Stăpâne bun, te rog s-o ierţi pe-o proastă: 
lubirea pentru doamna... iar sunt proastă, 
De ea nu-ţi mai vorbesc, nici de copii; 
Nici de bărbatul meu, pierdut şi el. 

Fii răbdător şi tac. 

Leontes: 
Dar ai vorbit 

Mai bine că rostit-ai adevărul 

Decât dacă-mi vorbeai cu milă. Du-mă 
La prinţ şi la regina fără viaţă. 

Va fi pentru-amândoi doar un mormânt; 
Pricina morţii lor, pe el săpată, 

Va sta spre veşnica-mi ruşine. Zilnic 
La locu-odihnei lor voi merge, plânsul 
Fiindu-mi desfătarea. Şi mă leg 
Acestea zi de zi să le urmez 
Cât Firea-mi va îngădui. Tu poartă-mi paşii 
Spre marile-mi dureri. 
(les.) 

Scena 3 


Un ţinut pe coasta mării, în Boemia. 
Intră Antigonus şi un marinar, ducând pruncul. 


Antigonus: 
Eşti sigur deci că nava ne-a adus 
În al Boemiei pustiu???’ 
Marinarul: 
Da, Doamne. 
Dar teamă mi-e că-n ceasul neprielnic: 
Cumplitul cer îşi urlă-amenințarea; 
ÎI mânie,-mi dau seama, fapta noastră 
Şi ne priveşte încruntat. 
Antigonus: 
O, facă-i-se voia! Mergi pe navă 
Şi vezi de ea: eu n-o să-ntârzii mult 
Şi-o să te chem. 
Marinarul: 
Zoreşte, dar ia seama 
să nu te depărtezi: vine furtuna. 
Ţinutul e vestit - sunt mii de fiare 
Ce mişună pe-aici. 
Antigonus: 
Acuma pleacă; 
Îndată vin şi eu. 
Marinarul: 
Ce bine-mi pare 
Că scap de-aşa ceva. 
218 Deseori, critica literară menţionează confuzia de ordin 
geografic pe care o face Shakespeare când consideră Boemia o 
ţară maritimă, ca în scena de faţă. Confuzia respectivă este şi de 


data aceasta preluată de dramaturg tot din Pandosto, unde se 
vorbeşte despre „coasta Boemiei”, (v. şi nota 31). 

(lese.) 


Antigonus: 


Hai, prunc sărman! 
Am auzit că duhul celor morți 
Se poate-ntoarce. Nu cred. De-i aşa, 
Pe maică-ta azi noapte am văzut-o: 
Nicicând n-a fost un vis atât de-aevea. 
Venea spre mine clătinând din cap; 
Nu am văzut un vas atât de plin 
De-atâta jale şi de frumusete - 
În straie albe, se apropia, 
Ca o zeiţă, de culcuşul meu. 
De trei ori se-nchină: vrând să vorbească 
Din ochi îi izbucniră lacrimi. Apoi, 
Când tulburarea a trecut, mi-a spus 
Cu glasul tremurat: „O, Antigonus, 
Cum soarta, împotriva firii tale 
A vrut ca tu să-mi zvârli bietul prunc, 
Fiindcă-aşa-i jurat, să ştii că sunt 
Deşerturi în Boemia, destule, 
Încât să-l laşi scâncind şi tu plângând. 
Toţi îl socot pierdut pe veci: de-aceea, 
Te rog să-i spui Perdita. lar tu însuţi, 
Pentru neîndurata-nsărcinare 
Primită de la soţul meu, nicicând 
N-o s-o mai vezi pe soaţa-ţi, Paulina”. 
Ş-apoi, c-un țipăt, se topi-n văzduh. 
Înspăimântat, mi-am revenit cu-ncetul. 
Gândind c-a fost adevărat, un vis. 
Căci visurile-s glume; dar acesta, 
Cu toată dreapta mea credinţă, poate 
Să-mi fie călăuză. Hermiona 
Cred că s-a stins şi că Apolo însuşi 

(Cum pruncul sigur e-al lui Polixen) 
A vrut ca el să fie-adus aici, 
Chiar pe pământul tatălui de drept, 
Spre viaţă sau spre moarte. Floare, creşti! 
(Pune jos copilul.) 
Te las aici, cu-acest înscris. Şi-acestea 
(Pune jos o boccea.) 
Să-ţi poată da o creştere frumoasă 
De-o vrea Fortuna, şi să-ţi şi rămână. 
Furtuna-ncepe. Prunc nefericit, 
Greşeala mamei te aruncă astfel 
În voia soartei şi te dă pierzării; 
Şi câte-or mai urma! Nu pot să plâng, 
Dar inima îmi sângeră. Blestem 
Cu jurământ c-am fost legat! Adio! 
E tot mai cruntă ziua. Vei avea 
Un crâncen cânt de leagăn. N-am văzut 
Un cer atât de negru-n plină zi. 
Ce vuiet fioros! Dacă-aş putea 
S-ajung pe navă! Uite, asta-i fiara. 
M-am dus pe veci. 
(lese urmărit de un urs***. Intră un păstor.) 


219 Ursul care îl urmăreşte şi apoi îl sfârtecă pe Antigonus 
constituie o problemă care a stârnit numeroase discuţii. Un punct 
de vedere interesant, prin aceea că pare convingător, este cel 
exprimat pe larg de Nevil Coghill care, printre altele, referindu-se 
la o replică a Ţăranului (v. nota 32), afirmă: 

„/Shakespeare/ a subliniat cu bună ştiinţă juxtapunerea stărilor 
sufleteşti, inventând ursul /.../ Departe de a fi crudă şi demodată, 
o asemenea intervenție este un moment extraordinar al 
avangardismului; nu găsim o paralelă pentru ceea ce realizează el 
instantaneu: transformarea tragediei în comedie /.../” (Nevil 
Coghill, Six Points of Stagecraft, 1958, în „Shakespeare, The 
Winter's Tale”, edited by Kenneth Muir, Casebook Series, 
Macmillan, London, 1968, p. 204). 

Păstorul: Aş vrea ca de la zece pân' la douăzeci şi 
trei de ani să nu fie nicio vârstă sau tinerii să 
doarmă mereu ne-ntorşi. Pentru că în răstimpu' ăsta 
ei nu se îndeletnicesc cu altceva decât să le facă 
târfelor copii, să-i necăjească pe părinţi, să fure şi să 
se încaiere. Cine ar ieşi la vânătoare pe-o vreme ca 
asta decât nişte minţi  înfierbântate de 
nouăsprezece şi de douăzeci şi doi de ani? Mi-au pus 
pe fugă două oi şi dintre ăle mai bune şi tare mă 
tem că o să le găsească lupu’ înaintea stăpânului. N- 
o să dau de ele decât, cine ştie, tocmai pe malu' 
mării“, la păscut de iederă... Doamne-Dumnezeule, 
facă-se voia ta! Ce-i aici? Ai milă, Doamne! Un plod! 
Un plod tare drăgălaş! Ce-o fi: băiat sau copil? Tare-i 
drăgălaş, e tare, tare drăgălaş. Sunt sigur, vreo fată 
care a călcat strâmb. N-oi fi eu cine ştie ce învăţat, 
da' tot pot să citesc aci că o domnişoară slujnică a 
călcat strâmb. O treabă făcută pe vreo scară, aşa, 
pe ascuns, pe după vreo uşă. Le-a fost mai cald 
decât îi e nenorocitei ăsteia aici. O iau cu mine din 
milă. Da' s-aştept să vină şi fiu-meu. L-am auzit 
strigând tot timpu', numai acu' tace. Hei, ahooo! 

(Intră țăranul.) 

Țăranul: Ho-hooo! 

Păstorul: Cum! Aşa de-aproape eşti? Dacă vrei să 
vezi o chestie de care-o să se pomenească şi când o 
să fii mort şi putrezit, vino-ncoa'! Ce-i cu tine, ce te 
doare, băiete? 

Țăranul: Văzui două chestii de-astea, pe mare şi 
pe uscat. Da' nu pot zice că e mare, fiindcă acum e 


220 O dată ce Boemia e considerată ţară maritimă este normal ca 
păstorul să creadă că oile pe care le-a pierdut ar putea fi, 
eventual, pe malul mării. 

cer. Între cer şi ea nu poţi vâri niciun vârf de 
pumnal. 

Pastorul: Cum vine asta, băiete? 

Țăranul: Numai să fi văzut şi dumneata cum se- 
nfurie, cum turbează, cum izbeşte malu'. Da' nu 
asta voiam să spun. Vai, strigătele de jale ale 
bietelor suflete! Când le vezi, când nu le vezi; aci 
corabia sfredeleşte luna cu catargul, aci e-nghiţită 
de drojdii şi de spume, de parc-ai fi aruncat un dop 
într-un poloboc. Şi pe urmă chestia cu ăla de pe 
uscat, asta era un alt fel; să fi văzut cum ursul i-a 
sfărâmat osul umărului, cum mă striga să-i vin în 
ajutor şi zicea că-l cheamă Antigonus şi că-i nobil. 
Da' ca să isprăvesc cu corabia, să fi văzut cum 
marea a dat-o pe gât; da'ntâi, cum urlau săracii de 
ei şi marea-şi bătea joc de amândoi; şi cum urla 
gentilomu', săracu', şi ursu' râdea de el şi amândoi 
urlau mai tare decât marea şi decât furtuna”. 

Păstorul: Doamne, iartă-ne! Când s-a-ntâmplat 
asta, băiete? 

Țăranul: Acum, chiar acum. Nici n-am mai clipit 
bine din ochi de când am văzut priveliştile astea. 
Oamenii nici nu s-au răcit sub apă şi ursu' n-a 
prânzit nici jumătate din nobilu'-ăla - îşi vede încă 
de treabă. 

Păstorul: Să fi fost eu acolo, să-l ajut pe bătrân!” 

Țăranul: Eu zic că era mai bine să fi ajutat corabia; 
milostenia dumitale nici n-ar fi atins pământul. 

Păstorul:  Jalnice-ntâmplări, din cale-afară de 
jalnice! Da' ia uite aici, băiete. Bucură-te acum şi tu 


221 Replica la care se referă Coghill, (v. nota 32). 
222 Ilnadvertenţă: păstorul nu avea cum să ştie că Antigonus e 
bătrân. 

te-ai întâlnit cu ăi de mureau, eu cu unu' care abia 
s-a născut. Uite ceva care merită văzut. la uite ce 
scutece de copil de cavaler! la uite, ia-o, ia-o şi 
deschide-o băiete! Aşa, ia să vedem! Mi s-a zis că 
zânele or să mă facă bogat. E-un prunc pe care l-au 
furat ele.*** Deschide-o: ce-i înăuntru, băiete? 

Țăranul: Bătrâne, eşti un om făcut. Dacă ţi-au fost 
iertate păcatele din tinereţe, ai cu ce trăi de-acum 
înainte. Aur, numai aur! 

Păstorul: E aur de-al zânelor, băiete, şi-o să se 
dovedească, ai să vezi, că-i aşa. Sus cu el, ţine-l 
bine şi hai acasă, acasă pe drumul cel mai scurt! 
Avem noroc, băiete, şi ca să fim mereu aşa n-avem 
nevoie decât să ne ţinem gura. Dă drumul oilor; hai, 
băiete, pe drumul cel mai scurt, acasă. 

Țăranul: Du-te dumneata pe drumul cel mai scurt 
şi ia ce-ai găsit. Eu mă duc să văd ursul dacă a 
plecat de lângă nobilu'-ăla şi cât a mâncat. Nu sunt 
fioroşi decât când le e foame. Dacă a mai rămas 
ceva din el, o să-l îngrop. 

Păstorul: Asta-i o faptă bună”. Dacă după ce-a 
rămas din el poţi desluşi cine-a fost, cheamă-mă să-l 
văd şi eu. 

Țăranul: Jur că aşa o să fac. Şi tu o să mă ajuţi să-l 
pun în pământ. 

Păstorul: E-o zi cu noroc; astăzi să facem numai 
fapte bune. 

(les.) 


223 Exista credinţa că zânele fură câteodată un copil drăgălaş şi-l 
înlocuiesc cu unul de al lor. 

224 Potrivit unei tradiţii străvechi, a îngropa un mort găsit însemna 
a săvârşi o faptă bună. 

Actul IV 


Scena 1 


Intră Corul, în veşmintele Timpului. 


Timpu’: 
Eu, cel iubit de mulți, le-ncerc pe toate: 
Şi bucurii, şi spaimele-ndurate 
Şi de cei buni, şi de cei răi, mereu; 
Greşeli dau în vileag, greşesc şi eu, 
Îmi iau puterea Timpului şi-mbrac 
Aripile-mi: păcat nu cred că-mi fac 
De las în urmă,-n zborul meu cel iute, 
Atât amar de fapte neştiute 
În şaisprezece ani; răstimpu-i lung, 
Dar am putere legea să o-nfrâng, 
lar datina s-o răsădesc, şi-ndată 
S-o smulg din rădăcini. Purcedem. lată, 
Azi, rostu-i altul, eu sunt neschimbat: 
Şi tot eu viaţă celui vechi i-am dat. 
Cum tot eu voi preface iar în scrum 
Ce-i proaspăt şi strălucitor acum. 
Povestea-mi ofilită va să pară 
Pe lângă vechi poveşti de-odinioară. 


225 Prologul pe care îl rosteşte Timpul apare ca absolut necesar 
pentru a explica spectatorilor cele ce s-au petrecut în cei 
şaisprezece ani care s-au scurs între actele III şi IV, un interval 
neobişnuit de lung într-o piesă de teatru din acea vreme. Ca formă 
literară, în original, prologul se situează pe acelaşi plan cu 
frumoasele prologuri în versuri albe din Henric al V-lea. Inaintea lui 
Shakespeare, dramaturgul John Lyly (1554-1606), introdusese, în 
Endimion (1591), un interval de timp de patruzeci de ani, între 


două dintre actele piesei. 

De-aveţi îngăduinţă şi răbdare, 
Răstorn clepsidra: scena creşte mare 
Şi strâng tot ce-ntre timp s-a petrecut 
Doar în răstimpul unui vis - şi-atăt. 
Vă-nchipuiţi Leontes c-a rămas 
Muncit de chinuri grele, fără glas, 
Văzând urmarea cruntei gelozii. 
Dragi privitori, acum voi poposi 
Pe al Boemiei tărâm; de el 
V-am spus - de fiul rigăi, Florizel. 
De Perdita mă-ndemn în grabă-a spune, 
Frumoasă coz, crescând ca o minune; 
Dar soarta nu i-o profeţesc: mai bine 
să spună Timpul tot, când se cuvine; 
O fată de păstor: ce-a fost să fie 
Şi ce va fi cu ea, doar Timpul ştie. 
lar până-acum, în timpul ce trecu, 
Un timp mai rău dacă-aţi trăit sau nu, 
Rosteşte Timpul însuşi gândul său: 
Să nu vă mai pândească niciun rău. 
(lese.) 


Scena 2 


Boemia. Palatul lui Polixenes. 
Intră Polixenes şi Camillo. 


Polixenes: Te rog, bunule Camillo, nu mai stărui. 
Sufăr dacă nu-ţi împlinesc o cerere, dar dacă ţi-o 
împlinesc pe aceasta, înseamnă moarte 

Camillo: Sunt cincisprezece ani de când nu mi-am 
văzut ţara”“. Deşi în mai tot acest răstimp am 


226 Inadvertenţă: în scena precedentă (IV, 1, 9) Timpul specifica 

respirat aer străin, vreau ca oasele mele să 
odihnească acolo. Şi, în afară de asta, regele, 
stăpânul meu, se căieşte şi a trimis după mine; l-aş 
mai putea alina, sau sunt un lăudăros gândind aşa, 
dar acesta e un alt îndemn care mă împinge să plec. 

Polixenes: Fiindcă îţi sunt drag, Camillo, nu pleca, 
dând deoparte tot binele pe care mi l-ai mai putea 
face. Insăşi bunătatea ta a făcut să am nevoie de 
tine. Mai bine nu te-aş fi avut niciodată alături de 
mine, decât să-mi lipseşti astfel. Ai făcut pentru 
mine atâtea lucruri pe care, pe niciunul, nu l-aş fi 
putut duce la capăt; acum trebuie sau să rămâi să le 
desăvârşeşti, sau să iei cu tine tot binele pe care mi 
l-ai făcut. Şi pe care eu nu l-am răsplătit îndeajuns - 
pentru că întrece puterile mele; cum să-ţi fiu mai 
recunoscător, aceasta va fi strădania mea şi folosul 
meu va fi grămada de lucruri pe care le vei face 
pentru mine. Te rog să nu mai vorbeşti despre acea 
tară aducătoare de nenorociri - Sicilia, al cărei nume 
însuşi mă pedepseşte cu amintirea acelui rege plin 
de căinţă (cum îi spui tu), fratele meu, care şi-a 
pierdut nepreţuita soţie şi copiii, ceea ce şi acum e 
un fapt vrednic de plâns. Spune-mi, când l-ai văzut 
pe prinţul Florizel, fiul meu? Regii nu sunt mai puţin 
nefericiţi când odraslele lor nu le dau ascultare, 
decât atunci când le pierd şi ştiu ce pline de virtuţi 
erau ele. 

Camillo: Stăpâne, sunt trei zile de când l-am văzut 
pe prinţ. Care pot fi fericitele lui îndeletniciri, nu 
ştiu; dar am băgat de seamă că lipseşte, că în 
ultima vreme stă departe de Curte şi îşi împlineşte 
mai rar datoriile sale princiare decât înainte. 


şaisprezece ani. 

Polixenes: Am chibzuit îndelung, Camillo, şi cu 
multă grijă atâta vreme cât am ochi care privesc 
pentru mine, văzându-l în locurile unde se ascunde; 
de acolo am aflat ce ştiu, că rareori se ţine departe 
de casa unui păstor foarte simplu, un om - se spune 
- care, chiar din nimic şi dincolo de puterea de 
închipuire a vecinilor lui, a ajuns putred de bogat. 

Camillo: Am auzit, stăpâne, de un asemenea om 
care are o fiică întrutotul fără de seamăn. Faima ei a 
ajuns atât de departe încât nu poţi crede că a 
izvodit dintr-un bordei. 

Polixenes: Întocmai cum mi-a spus şi mie iscoada; 
dar mi-e teamă că-i momeala care-l trage într-acolo 
pe fiul nostru. Mă vei însoţi până în locul acela, 
unde, fără să se ştie cine suntem, să stăm puţin de 
vorbă cu păstorul. Şi din nevinovăția lui nu cred că 
ne va fi greu să aflăm pricina pentru care fiul meu e 
mereu atras într-acolo. Te rog să-mi fii tovarăş în 
această treabă şi să laşi deoparte gândurile despre 
Sicilia. 

Camillo: Din toată inima îţi voi asculta porunca. 

Polixenes: Bunul meu Camillo! Trebuie să ne 
schimbăm veşmintele. 

(les.) 


Scena 3 


Un drum în apropiere de coliba păstorului. 
Intră Auto/ycus, cântând. 


Autolycus: 
„Când stânjeneii ies în soare, 
Hei! Trec cu mândra prin vâlcea, 

Şi-n crugul verii strâng dogoare, 
S-o am în sânge-n iarna grea. 


Pe gard, cearceafuri la-nălbit, 
Hei, ce de păsări ciripesc! 
Un gând hoţțesc mi-a încolțit, 
Un gât de bere-i prânz regesc. 


Hei, hei! Şi sturzi şi cintezoi 
ȘI ciocârlii ne cântă-n slavă, 
Drăguţei, mie, amândoi 
Când ne dăm tumba prin otavă. ” 

L-am slujit pe prinţul Florizel şi, la vremea mea, 
purtam catifea din a mai bună, dar acum m-au dat 
afară. 

„Să mă jelesc? Păi ce, se face? 
Luceşte-n noapte luna: 
Eu umblu-ntăi încolo,-ncoace 
Și-apoi merg drept intruna. 


Cârpacii-n voie vin, se duc, 
Cu sacii lor de scule; 
lar eu, când pus sunt la butuc, 
Să n-am dovezi destule?” 

Fac negoţ cu cearceafuri. Când coțofana îşi face 
cuibul, fiţi cu băgare de seamă la rufele mai mici. 
Taică-meu mi-a dat numele Autolycus, ceea ce, 
venind eu pe lume sub semnul lui Mercur”*, a fost 
ca o îmbucătură în gura iubitorilor de glume 
227 În mitologia greacă, Autolycus este fiul lui Hermes (Mercur, la 
romani) şi al Chiomei (fiica regelui Daedalion). El e totodată 
bunicul lui Ulise. Homer afirmă că Autolycus a întrecut pe toţi 


muritorii în şiretenie. Shakespeare a preluat personajul respectiv 
din Metamorfozele lui Ovidiu (Cartea a XI-a, versul 313). 

proaste. Cu zarurile şi cu târfele am ajuns să-mi 
cumpăr zdreanţa asta şi veniturile mi le-aduc 
pungăşiile mărunte. Furcile şi ciomăgeala au prea 
multă putere la drumul mare. Şi mie mi-o frică de 
bătaie şi de ştreang: cât oi mai trăi, o să-mi piară 
somnul când mă gândesc la ele. Hei, o pleaşcă! Vine 
o pleaşcă! 

(Intră Țăranul.) 

Țăranul: la să vedem: la unş'pe oi, vin douăş'opt 
de funzi de lână. La douăş'opt de funzi vine o liră şi 
ceva. Din o mie cinci sute de tunsori, cât face lâna 
asta? 

Autolycus (aparte): Dacă păcăleala ţine, cocoşu-i 
al meu. 

Țăranul: Nu, nu pot pe dinafară. la să vedem, ce 
trebuie să cumpăr pentru serbarea tunsului oilor???’ 
Trei funzi de zahăr, cinci funzi de stafide, orez... Ce- 
o fi vrând soru-mea asta să facă cu orezu’? Da' 
taică-meu pe ea a făcut-o doamna serbării şi ea a şi- 
nceput să se grozăvească. Mi-a făcut douăş'patru de 
buchete pentru ăi de tund oile, toţi cântăreţi pe trei 
glasuri şi vin ăi mai buni. Da’ ăi mai mulţi sunt 
tenori şi başi, şi unu' singur e puritan şi ăsta cântă 
psalmi la corn. Trebuie să iau şofran să vopsesc 
plăcintele de mere; nucşoară; curmale, nu, nu-s pe 
listă; nucşoare - şapte; o rădăcină sau două de 
ghimbir, da' astea pot să le cer cuiva; patru funzi de 
prune uscate şi tot atâtea de struguri uscați. 

Autolycus (face câțiva paşi inainte şi se 
prăbuşeşte la pământ): O, de nu m-aş mai fi născut! 

Țăranul: Pentru numele...! 


228 Fastuoasă serbare populară engleză organizată pe vremuri 
spre sfârşitul lui iunie. În Poveste de iarnă ea are loc mai târziu. 

Autolycus: Ajutor! Ajutor! Smulge-mi zdrenţele 
astea şi pe urmă moartea, moartea! 

Țăranul: Vai, săracu'! Ai nevoie de ceva mai multe 
zdrenţe să pui pe dumneata, şi nu să le lepezi pe 
astea. 

Autolycus: O, domnule! Înfăţişarea lor scârboasă 
mă-ndurerează mai tare decât vergile pe care le-am 
primit, un milion şi toate grozave! 

Țăranul: Vai, bietul om! Un milion de bătăi, asta 
înseamnă ceva! 

Autolycus: Am fost jefuit, domnule, şi bătut. Mi-au 
luat banii şi straiele şi au pus pe mine chestiile 
astea îngrozitoare. 

Țăranul: Ce era? Călăreţ sau pedestraş? 

Autolycus: Pedestraş, prea bunul meu domn, 
pedestraş. 

Țăranul: Sigur că da, trebuie să fi fost pedestraş, 
după straiele pe care ţi le-a lăsat: dacă ar fi fost 
hainele unui călăreț, ar fi arătat mai ca lumea. Dă- 
mi mâna, o să te ajut; hai, dă-mi-o (// ridică). 

Autolycus: Oh, bunul meu domn, încet! Oh! 

Țăranul: Vai, bietul om! 

Autolycus: Oh, bunul meu domn, domol; mi-e 
frică, domnule, că osul umărului a ieşit din locul lui. 

Țăranul: Cum adică? Nu poţi sta în picioare? 

Autolycus: Încet, domnul meu (îi bagă mâna în 
buzunar), bunul meu domn, încet... Mi-ai dat un 
ajutor plin de mărinimie. 

Țăranul: Îţi lipsesc bani? Pot să-ţi dau ceva bani. 

Autolycus: Nu, prea bunul meu domn; nu, te 
implor, domnule! Am o rudă, nu mai departe de trei 
sferturi de leghe de aici; la ea mă duceam. Acolo o 
să am şi bani şi orice-mi mai doresc... Nu-mi da 

bani, te rog: asta-mi ucide inima. 

Țăranul: Ce fel de ins era ăl de te-a jefuit? 

Autolycus: Un ins, domnule, pe care-l ştiam de la 
nişte jocuri cu mingea. Ştiam cândva că era în slujba 
prinţului. N-aş putea să-ţi spun, domnule, pentru 
care virtuţi, dar e sigur că a fost alungat cu biciul de 
la curte. 

Țăranul: Vicii, ar trebui să spui: nicio virtute nu e 
alungată cu biciul de la curte. Ei le răsfaţă să le facă 
să rămână acolo, dar ele nu zăbovesc prea mult. 

Autolycus: Vicii ar trebui să spun, domnule. Il ştiu 
bine pe omul ăsta: de când l-au izgonit, a fost unul 
din ăia care umbla cu o maimuța prin bâlciuri, pe 
urmă slugă la judecător, aprod; pe urmă a pus mâna 
pe nişte păpuşi cu care îl juca pe Fiu/ risipitor şi s-a 
însurat cu nevasta unui cârpaci, la o leghe de unde 
sunt pământurile şi reşedinţa mea. Şi, încercând 
multe îndeletniciri pungăşeşti, s-a oprit doar la cea 
de coţcar. Unii îi spun Autolycus. 

Țăranul: Ruşine lui! Un derbedeu, o jur, un 
derbedeu! Bântuie pe la hramuri, prin iarmaroace, 
pe la luptele de urşi. 

Autolycus: Aşa e, domnule: ăsta e, domnule, ăsta 
e! Asta-i ticălosul care m-a îmbrăcat aşa! 

Țăranul: În toată Boemia nu-i un ticălos mai laş: 
numai dacă te sumeţeai la el şi-l scuipai, o lua la 
sănătoasa. 

Autolycus: Trebuie să-ţi spun cinstit, domnule, nu 
ştiu să mă bat; e slăbiciunea mea şi el o ştie, îl 
proteguiesc. 

Țăranul: Cum te simţi acum? 

Autolycus: Bunul meu domn, mult mai bine decât 
înainte. Pot să stau în picioare şi să umblu. Chiar o 

să-mi iau rămas bun de la dumneata şi o să pornesc 
încet spre casa rudei mele. 

Țăranul: Să te duc eu? 

Autolycus: Nu, prea bunule domn, nu, milostive 
domn. 

Țăranul: Atunci, rămas bun: trebuie să mă duc să 
cumpăr mirodenii pentru sărbătoarea tunsului oilor. 

(lese.) 

Autolycus: Să ai parte de belşug, bunul meu 
domn. N-ai o pungă destul de iute pentru atâtea 
mirodenii. O să vin şi eu la tunsul oilor; dacă 
potlogăria asta nu aduce altă potlogărie şi dacă ăi 
de tund nu se dovedesc a fi nişte oi, atunci să fiu 
scos de pe lista pungaşilor şi numele să-mi fie pus în 
cartea virtuţilor! 

Cântec 
„Săltați, săltaţi pe verzi poteci, 
Săriți, hai, peste prag! 
Cei veseli zburdă zile-ntregi, 
Cel trist e un beteag.” 
(lese.) 


Scena 4 


Boemia. Pajişte lângă coliba păstorului. 
Intră Florizel şi Perdita. 


Florizel: 
Aceste flori ciudate?™ dau viață 
Făpturii tale: nu o păstoriță, 


229 După părerea lui Pafford (Op. Cit., p. 89), atât Florizel cât şi 
Perdita sUnt îmbrăcați de sărbătoare, iar Perdita poartă ghirlande 
de flori sau s-a împodobit cu flori. 

Ci Flora se iveşte-n prag de-April. 
lar tunsul oilor e-o adunare 
A zeilor mărunți. Tu eşti regina. 
Perdita: 
Stăpâne, eu nu pot să-ţi dojenesc 
Năzdrăvăniile (te rog mă iartă 
Pe nume că le spun): tu, preaînalte, 
Semn luminos, cinstit de-ntreaga ţară, 
Te-ascunzi în straie de cioban; pe mine, 
Sărmană fată de păstor, mă-mbraci 
Ca pe-o zeiţă. Dar e-un joc serbarea, 
O datină ce-o gustă toţi mesenii. 
Mă ruşinez când văd ce haine porţi 
lar dacă m-aş privi într-o oglindă, 


Aş leşina. 
Florizel: 
Slăvită fie clipa 
Când pe pământul bunului tău tată 
Zburat-a şoimul meu. 
Perdita: 


Te-ndrume Zeus! 
Deosebirea asta mă-nspăimântă; 
Mărite, frica tu n-ai învăţat-o - 
Eu tremur toată că din întâmplare 
Ar trece tatăl tău, cum ai trecut 
Cândva şi tu. O, Parcelor“! Ce-ar zice 
Văzând lucrarea-i nobilă-mbrăcată 
Atât de hâd? Dar eu cum m-aş simţi 
Cu multele-mi zorzoane de-mprumut 
230 Parcele (Moirae la Greci) erau cele trei zeițe hotărând durata 
vieţii oamenilor. Ele tăiau sau rupeau firul vieţii când viaţa 
fiecăruia trebuia să se sfârşească. Prima dintre ele torcea firul, a 
doua hotăra momentul când trebuia întrerupt iar a treia îl tăia sau 

Când el e-atât de aspru? 
Florizel: 
Să nu ştii 
Decât de veselie! Zeii înşişi 
Şi-au umilit iubitele ades 
Sub chip de lighioană: lupiter 
S-a prefăcut în taur”! şi mugea, 
lar verdele Neptun într-un berbec" 
Şi behăia; Apolo, auritul, 
Cel cu veşmânt de foc, într-un cioban”, 
Ca mine-acuma. Nu s-au preschimbat 
De dragul frumuseţii, iar dorinţa 
N-a fost vreodată castă cum e-a mea 
Ce nu-mi întrece cinstea. lară pofta 
Decât credinţa mea nu-i mai aprinsă. 
Perdita: 
Dar, Doamne, hotărârea ta-i prea slabă 
De-i stă-mpotrivă-a regelui putere. 
Din două, una trebui' lepădată: 
Ori țelul tău, ori viaţa mea. 
Florizel: 
Nu, astfel, 
lubită Perdita, cu-aceste spaime, 
Întuneci veselia sărbătorii. 
Ori sunt al tău, ori nu mai sunt al tatii, 


231 Aluzie la transformarea lui lupiter într-un taur alb care a dus-o 
pe frumoasa Europa, fiica regelui Tyr-ului, în insula Creta. Aici, 
Europa i-a dăruit trei fii (Minos, Rhadamantus şi Sarpedon). 


Metamorfoza zeului e amintită succint în Pandosio. 


232 Transformarea lui Neptun în berbec e menţionată în Pandosio. 
233 Apolo apare aici ca zeu al soarelui (cf. sinonimului Phoebus în 
Furtuna, Visul unei nopți de vară, Mult zgomot pentru nimic). 
Despre transformarea lui Apolo în păstor aminteşte şi R. Greene în 


Pandosio. 

Căci nu pot fi al meu, al nimănui, 
De nu-s al tău. Şi fi-voi neclintit, 
Chiar dacă soarta se împotriveşte. 
Fii veselă! Ucide-aceste gânduri 
Cu tot ce vezi în preajma ta. Vin oaspeţi. 
Zâmbeşte, ca şi cum aceasta-i ziua 
Nuntirii noastre ce-amândoi jurat-am 
Că va sosi cândva. 
Perdita: 
O, tu, Fortuna”! 
Prielnică să-mi fii! 
Florizel: 
Vezi, vin încoace: 
Sileşte-te frumos să le vorbeşti 
Şi cu desfăt ne-mbujorăm. 
(Intră păstorul, țăranul, Polixenes, Camillo, Mopsa, 


Dorcas, slujitori.) 


Păstorul: 
Ruşine, fata mea! Pe când trăia, 


Nevastă-mea era-ntr-o zi ca asta 
Chelar şi pivnicer şi bucătar, 
Stăpână, slugă,-ntâmpinând pe toţi, 
Slujind pe toţi, cântând şi dănţuind. 
Şi, când în capul mesei, când la mijloc, 
Lângă un oaspe, lângă altul: faţa 
De trudă-ncinsă; dar sorbea un pic 
Şi închina mereu cu câte-un oaspe, 
Dogoarea să-şi mai stingă. lară tu 
Deoparte stai: nu eşti sărbătorita, 


234 Fortuna (Tuche la Greci) era zâna norocului la romani, 
reprezentată, uneori, cu o cârmă (cârmuind lumea), alteori, pe o 
sferă (instabilitatea norocului) sau purtând cornul abundentei. 
Traian a ridicat la Roma un templu în onoarea zeiţei. 

Ci gazda adunării. Bun venit 
Urează-le prietenilor noştri 
Necunoscuţi, că astfel ne cunoaştem 
Şi buni prieteni ne legăm. Hai, vino, 
Alungă-mbujorarea şi le spune 
Că tu eşti doamna sărbătorii. Haide, 
Zi bun venit la sărbătoarea ta 
Şi turma să-ţi sporească. 
Perdita (lui Polixenes): 
Bun venit. 
E voia tatii ca să iau asupră-mi 
Îndatorirea gazdei. 
(Lui Camillo.) 
Bun venit; 
Dă-mi, Dorcas, florile. Cinstite feţe, 
Sunt rozmarin şi rută”, ce-şi păstrează 
Întreaga iarnă chipul şi mireasma. 
Vă fie de-amintire şi iertare. 
Bine-aţi venit. 
Polixenes: 
Frumoasă păstorită, 
Ai potrivit preabine vârsta noastră 
Cu florile de iarnă. 
Perdita: 
Domnul meu, 
Când anu-mbătrâneşte, însă vara 
Nu a murit, nici iarna-nfrigurată 
Nu s-a născut, e vremea când răsar 
Garoafe şi vrâstate micşunele”*: 


235 Rozmarinul simboliza aducerea aminte, iar ruta (virnanţul), 
iertarea sau remuşcarea. 

236 Micşunelele simbolizau desfrânarea; de unde atributul de 
„bastarde”. 

Bastarde ale Firii li se spune; 
Dar pe la noi nu cresc şi nici n-aş vrea 
Să am răsad de-al lor. 
Polixenes: 
De ce, frumoaso, 
Nu-ţi plac defel? 
Perdita: 
Fiindcă-am auzit 
Că arta ce le face-aşa pestriţe 
Cu Firea însăşi, marea creatoare, 
Lucrează împreună. 
Polixenes: 
S-ar putea. 
Dar nu poţi Firea să o faci mai bună 
Decât c-un mijloc plămădit de Fire. 
Deci arta care zici că schimbă Firea 
De Fire-i plămădită. Vezi, frumoaso, 
Cel mai sălbatic trunchi îl logodim 
Cu un altoi ales, şi scoarţa aspră 
Dă mugure de soi. E, deci, o artă 
Ce-ndreaptă Firea, chiar mai mult, o schimbă. 
Dar Fire-i arta însăşi. 
Perdita: 
Aşa este. 
Polixenes: 
Cu micşunele umple-ţi, deci, grădina: 
Nu spune că-s bastarde. 
Perdita: 
Nu voi pune 
Niciun răsad de-acesta în pământ, 
Cum nu aş vrea, de-aş fi sulemenită, 
Să-i plac cumva acestui flăcăiandru 
Şi de aceea să mă vrea drept soaţă. 

Sovârvul, minta, cimbrul, levănţica 
Şi-o gălbenea, cu soarele-adormind 
Şi tot cu el trezindu-se în lacrimi, 
Sunt flori de miez de vară, potrivite 
Cu cei în floarea vârstei”“. Bun venit. 
Camillo: 
De-aş fi în turma ta, nici n-aş mai paşte 
Şi te-aş privi mereu. 
Perdita: 
Vai, păi atunci 
Ai fi atât de slab, că vântul iernii 
De colo-colo te-ar sufla. lar ţie, 
Aş vrea să-ţi dau, frumosul meu prieten, 
Flori de Prier, aşa cum se cuvine 
La vârsta ta. Şi vouă, ce purtaţi 
Pe ramuri feciorelnice un mugur, 
O, Proserpina““, florile acelea. 
Pe care,-nspăimântată, le-ai pierdut 
Din carul ladului!*“” Narcise 
Ce se ivesc 'naintea rândunicii 
Şi vântul primăverii îl vrăjesc. 
Şi violete triste, însă dulci 
Ca pleoapele lunonei, ca suflarea 
Lui Venus?’ însăşi; palide primule 


237 Enumerarea florilor reaminteşte de scena în care Ofelia oferă 


diferite flori explicând şi sensul lor (Hamlet, IV, 5). 


238 In mitologia romană, Proserpina [identificată la greci cu 
Persephone) era fiica zeiţei Ceress şi soţia zeului Hades (Pluto), 


împreună cu care conducea lumea subpământeană. 


239 In original, „din carul lui Dis”, acesta din urmă identificat în 


mitologia romană cu Hades (Pluto). 


240 În original, Cytheraea din mitologia greacă (de asemenea 
Aphrodite, asimilată de romani ca Venus). Zeița îşi trăgea acest 
nume de la insula în care era venerată, Kithira (Cythera în limba 


latină), din largul coastei de sud-est a Peloponez-ului. 

Ce nenuntite mor, fără să-l vadă 
Pe Phoebus în puterea strălucirii 
(E-un rău ce-atinge mai ales pe fete). 
Semeţe-aglice,-mpărăteşti coroane, 
Crini de tot felul, lilii mai cu seamă; 
De le-aş avea acum, v-aş împleti 
Cununi, iară pe dragul meu prieten 
L-aş înveli cu flori. 
Florizel: 
Cum? Ca pe-un leş? 
Perdita: 
Ba nu, ca pe un țărm unde iubirea 
Aşteaptă sau se joacă: nu un leş, 
Şi chiar de-ar fi, nu în mormânt - ci, viu, 
La pieptul meu. Veniţi să vă dau flori, 
Îmi pare c-aş juca-ntr-o pastorală 
Cum de Rusalii’ am văzut. Ştiu sigur, 
Veşmântu-mi schimbă firea. 
Florizel: 
Tot ce faci 
Desăvârşeşte ce-i făcut pe lume. 
Vorbeşti - şi-aş vrea să îmi vorbeşti mereu; 
Cânţi - şi aş vrea să vinzi, să cumperi, 
Să dai pomeni şi să te rogi cântând; 
Dansezi - şi-aş vrea să fii un val de mare 
Mişcânduc-te în neclintirea ta: 
Atât să fii - şi altceva nimic; 
Şi tot ce făptuieşti e fără seamăn 
În orice amănunt, încoronând 
Tot-ce-mplineşti acum. 


241 Rusaliile erau o perioadă când aveau loc mari festivități 
populare, inclusiv reprezentații cu piesele bazate pe legendele lui 
Robin Hood şi Maid Marian. 

Perdita: 
O, Doricles*"! 
Ţi-s laudele prea din cale-afară. 
Dar sângele-ţi curat, ce tinereţea 
Îl dă-n vileag, de-a dreptul te preface-n 
Păstor neprihănit. O, Doricles, 
Mă-ndeamnă-nţelepciunea să mă tem 
Pe căi greşite că mă-ndrumi. 
Florizel: 
Socot 
Că n-ai defel temei să-ţi fie teamă, 
Cum eu n-am gânduri rele; să dansăm, 
Te rog dă-mi mâna: două turturele 
Nedespărţite-n veci. 
Perdita: 
Pe ele jur. 
Polixenes: 
Codana cea mai mândră dintre toate 
Câte-au zburdat pe-aceste pajişti, însă, 
E în purtarea ei ceva prea nobil 
Pentru aceste locuri. 
Camillo: 
El îi spune 
Ceva ce-o face să roşească; zău, 
Ea e regina brânzei şi-a smântânii. 
Țăranul: 


Hai, muzica! 
Dorcas: 
Vei dănţui cu Mopsa; 
Dă-i usturoi s-o poţi şi săruta. 
Mopsa: 


La naiba! 


242 Pseudonimul lui Florizel, (v. şi nota 1). 

Țăranul: 
Hai! Niciun cuvânt! Fiţi gata! 
Hai, muzica! 
(Dans al păstorilor şi păstorițelor.?**) 
Polixenes (păstorului): 
Dar cine-i ciobănaşul ce dansează 
Cu fiica ta? 
Păstorul: 
Îi zice Doricles şi se făleşte 
Că-i înstărit; mi-a spus-o el şi-l cred. 
Cinstit îmi pare. Zice c-o iubeşte 
Pe fiică mea: şi asta-mi vine-a crede; 
Că luna-n ape n-a privit nicicând 
Cum el citeşte-n ochii fetei mele. 
Şi cred că un sărut nu şi-a iubit 
Mai mult perechea. 
Polixenes: 
Ea dansează sprinten. 
Păstorul: 
Aşa e-n toate. Eu o spun, deşi 
S-ar cuveni să tac. Dar Doricles 
De-i iese-n cale, ea-i va dărui 
Tot ce el nici nu a visat. 
(Intră un slujitor.) 
Slujitorul: O, stăpâne, dacă l-ai auzi pe bocceagiul 
care stă la uşă, n-ai mai dansa niciodată după tobă 
şi după fluier. Nu, nici măcar cimpoiul nu te-ar putea 
urni. Îţi cântă la cântece mai iute decât poţi 
dumneata să-ţi numeri banii. Le zice de parcă ar fi 


243 După Pafford (Op. Cit, p. 99), „probabil un fel de morris- 


dance”. Morris-dance era un vechi dans popular englez interpretat 
mai cu seamă în perioada Rusaliilor de personaje costumate ca 
eroi ai ciclurilor de legende legate de Robin Hood. 

mâncat numai balade”* şi toată lumea îşi ciuleşte 
urechile la cântecele lui. 

Țăranul: Nici că putea să pice mai bine. Să intre! 
Îmi place o baladă mai mult decât orice, dacă e de 
jale şi cântată vesel sau dacă e glumeaţă şi cântată 
tânguios”"”. 

Slujitorul: Are cântece şi pentru bărbaţi şi pentru 
femei, de toate mărimile; niciun negustor de marfă 
de lux nu o potriveşte aşa de bine, ca pe o mănuşă, 
muşteriilor lui. Are cântece frumoase de dragoste 
pentru fete şi - asta-i tare ciudat - fără măscări. Cu 
refrene gingaşe cum ar fi ha-ha-ha-ha sau diri-diri- 
drang, „fă-te-neoa' şi ţup încolo”; şi-acolo unde un 
golan fără frâu la gură ar avea gânduri rele şi ar 
băga vorbe urâte, el o pune pe fată să zică: „omule, 
nu-mi face rău”, să-l împingă cât colo, să se uite la 
el cu dispreţ şi să-i zică: „omule, nu-mi face rău”. 

Polixenes: Dar e un om grozav! 

Țăranul: Pe cinstea mea, vorbeşti de-un flăcău cu 
mult haz! Are ceva marfă proaspătă? 

Slujitorul: Are panglici de toate culorile 
curcubeului, găitane pe care nici toţi avocaţii din 
Boemia la un loc n-ar avea cum să le poarte, chiar 
dacă ar veni grămadă la el; ceaprazuri de in şi de 
lână, chembrică şi batist. Şi le cântă de parcă sunt 
zei şi zeițe. Poţi crede că o cămaşă e un înger, aşa-i 


244 Este vorba despre aşa-nnmitele broadside ballads - „poezii 
sau cântece cu caracter descriptiv sau narativ, compuse mai ales 
în secolele XVI-XVIII într-o formă baladescă simplă şi având un 
subiect popular /.../; erau cântate sau recitate în public sau tipărite 
pe mari foi volante ce se vindeau pe stradă” (Webster's Third New 
International Dictionary, 1366). 

245 Incepând cu această replică şi, în continuare, până la cântecul 
lui Autolycus, Shakespeare parodiază baladele broadside. 

cântă el mânecile şi broderia de la piept. 

Țăranul: Te rog adu-l încoa' şi zi-i să vină cântând. 

Perdita: Spune-i să nu presare măscări prin 
cântecele lui. 

(lese slujitorul.) 

Țăranul: Ei, surioară, sunt coropcari din ăştia care 
au în ei mai multă bunăcuviinţă decât crezi. 

Perdita: Da, frăţioare, sau mai multă decât aş 
vrea. 

(Intră Autolycus, cântând.) 

Autolycus: 

„Borangicu-i alb ca neaua, 
Ca un corb e catifeaua, 
Mănuşi cu miros de floare, 
Iscusite obrăzare, 
Brățări, salbe şi colane 
ȘI parfum pentru cucoane; 
Scufe, brâie aurite 
Luati, flăcăi, pentru iubite; 
Fiare de călcat şi ace, 
Tot ce fetelor le place. 
Hai, băiete, ia! Haide, ia! 
Mândra nu ti-o supăra! 
Haide, ia!” 

Țăranul: Dacă n-o iubeam pe Mopsa, nu vedeai tu 
niciun bănuţ de la mine; dar, fiindcă sunt prinsul ei, 
asta înseamnă şi sclavia unor mănuşi şi a câtorva 
panglici. 

Mopsa: Mi le-a promis încă înainte să înceapă 
serbarea, da’ nici acum nu e prea târziu. 

Dorcas: Ţi-a promis el mai mult decât atât, dacă 
ce se zice nu-i minciună. 

Mopsa: Ţie ţi-a plătit tot ce-ţi promisese; poate că 

ţi-a plătit şi mai mult, care va să zică ceva ce ţi-ar fi 
ruşine să-i mai dai înapoi. 

Țăranul: Ce, şi-au pierdut fetele de tot bunele 
purtări? Or s-ajungă să-şi dea poalele peste cap? N- 
aveţi destul timp când mulgeţi oile sau când vă 
duceţi la culcare sau staţi la foc ca să vă spuneţi 
toate sicretele astea? Trebuie să pălăvrăgiţi faţă de 
oaspeţi? Bine că şuşotesc şi ei între ei! Ţineţi-vă 
gura şi lăsaţi vorba! 

Mopsa: Gata, am isprăvit. Haide, mi-ai promis un 
lănţişor şi nişte mănuşi parfumate”. 

Țăranul: Nu ţi-am povestit cum am fost înşelat pe 
drum de mi-am pierdut toţi banii? 

Autolycus: Aşa e, domnule, mişună pungaşii peste 
tot. Se cuvine să ai mare grijă. 

Țăranul: Nu-ţi fie frică, omule, aici n-o să pierzi 
nimic. 

Autolycus: Aşa nădăjduiesc şi eu, domnule, pentru 
că am la mine multe mărfuri de preţ. 

Țăranul: Adică ce? Balade? 

Mopsa: Hai, te rog, cumpără şi tu câte ceva. Tare 
îmi plac baladele când sunt tipărite, pe cuvântul 
meu, fiindcă atunci ştii că sunt şi adevărate. 

Autolycus: Uite una pe o melodie foarte jalnică 
despre nevasta unui cămătar care era însărcinată cu 
douăzeci de pungi cu bani şi cum tânjea ea să 
mănânce capete de vipere şi broscoi fripţi pe 
cărbuni. 

Mopsa: Crezi că-i adevărată? 


246 Moda mănuşilor parfumate fusese adusă în Anglia din Italia de 
Contele de Oxford şi fusese imediat adoptată de Regina Elisabeta, 
care a fost atât de încântată de noua metodă încât a poruncit să i 
se facă un portret cu mâinile înmănuşate. 

Autolycus: Cât se poate de adevărată şi n-a trecut 
decât o lună de când s-a întâmplat. 

Mopsa: Să mă ferească Dumnezeu să mă mărit cu 
un cămătar! 

Autolycus: Aici stă scris şi numele moaşei, una 
Coana, Poartă-vorbă şi încă vreo cinci sau şase 
femei cumsecade care erau de faţă. De ce aş umbla 
cu minciuni? 

Mopsa: Te rog, cumpăr-o! 

Țăranul: Fie, pune-o deoparte şi mai arată-ne şi 
alte balade. Pe urmă o să cumpărăm şi alte lucruri. 

Autolycus: Uite şi-o altă baladă, despre un peşte 
care s-a ivit pe coastă în ziua de miercuri optzeci 
aprilie, la patruzeci de mii de stânjeni deasupra apei 
şi a cântat balada asta împotriva inimilor de piatră 
ale fetelor. Se crede că era o femeie prefăcută într-o 
făptură cu sânge de peşte” pentru că n-a vrut să 
se cunoască la trup cu unul care-o iubea. Balada e 
foarte tristă şi e adevărată. 

Dorcas: Crezi că-i şi adevărată? 

Autolycus: Cinci judecători au iscălit drept dovadă 
şi mai sunt şi alte mărturii, mult mai multe decât ar 
intra în desăgile mele. 

Țăranul: Pune-o şi pe asta deoparte. Alta! 

Autolycus: Asta-i o baladă veselă, dar e foarte 
drăguță. 

Mopsa: Hai să vedem şi din cele vesele. 

Autolycus: Da, asta-i grozav de veselă şi se cântă 
pe melodia Două fete petesc un bărbat. Nu-i fată, în 
tot Apusul să n-o cânte. E la mare căutare, ascultați 


247 În anul 1604 s-a publicat o broşură intitulată: Povestea stranie 
a unui peşte monstruos care a apărut în forma unei femei de la 
mijloc la cap şi care trăieşte în mare. 

ce vă spun. 

Mopsa: Am putea-o cânta noi două. Dacă vrei, ţine 
şi tu un glas, ascult-o doar. E pe trei glasuri. 

Dorcas: O ştim de-o lună de zile. 

Autolycus: Pot să cânt şi eu partea mea. Ştiţi doar 
că asta mi-e meseria. Hai, luaţi aminte! 


Cântec 

Autolycus: 

„Du-te, că eu plec de-aci, 

Unde? N-ai de ce să ştii.” 
Dorcas: 

„Unde?” 
Mopsa: 
„O, dar unde?” 
Dorcas: 
„Unde?” 

Mopsa: 

„Dar jurai că-n fața mea 

Taine tu nu vei avea.” 

Dorcas: 

„Nu mai stau nici eu aici.” 
Mopsa: 

„La pătul mergi sau la moară?” 
Dorcas: 
„Tot la fel te faci de-ocară.” 
Autolycus: 
„Nici-nici. ” 
Dorcas: 
„Cum, nici-nici?” 
Autolycus: 
„Nici-nici. ” 

Dorcas: 


„Tu iubirea mi-o jurai.” 

Mopsa: 

„ŞI mai mult jurai că-mi dai. 
Unde zici că pleci de-aici?” 

Țăranul: O să cântăm cântecu' ăsta numai între 
noi; tata şi domnii ăia vorbesc despre lucruri 
înțelepte; să nu-i stingherim. la-ţi marfa şi vino după 
mine. Fetelor, vă cumpăr câte ceva la fiecare. Hai, 
tolbaşule, arată-ne ce-ai mai bun. Haideţi, fetelor, 
după mine. 

(les țăranul, Dorcas şi Mopsa.) 

Autolycus: O să plătiţi din gros pentru asta. 

Cântec 
„Vrei să-ți iei o cordea, o dantelă vrei cumva, 
Bobocelul meu iubit? 
Sau arnici, sau mătase, sau găteli de păr 

frumoase, 

Straiul cel mai dichisit? 

Banu-i un misit anume, marfa el o scoate-n lume 

Hai, tolbaşul a venit!” 

(lese.) 

(Intră slujitorul.) 

Slujitorul: Stăpâne, au sosit trei căruţaşi, trei 
ciobani, trei văcari, trei porcari care umblă ca nişte 
oameni din ăia păroşi: îşi zic săltări““ şi cică au un 


248 În original, „Saltiers”, rostire greşită de către Servitor a 
cuvântului satyrs (satiri). 

Foarte la modă în epoca lui Shakespeare era şi aşa-numitul 
„dans al satirilor”. Se relatează astfel că la unul din banchetele 
sărbătorind naşterea fiului reginei Scoției Maria Stuart (viitorul 
lacob | al Angliei), un clovn francez a organizat un asemenea dans 
îmbrăcând mai mulţi bărbaţi în costume de satiri care jucând şi 
ţopăind alergau în jurul meselor fugărind câţiva muzicanți 
îmbrăcaţi în haine femeieşti. 

Satirii scuturându-şi cozile şi în faţa ambasadorilor englezi 
participanţi la banchetul respectiv, ca invitaţi la sărbătorirea 

dans care zic fetele că-i un amestec de ţopăieli, 
pentru că ele-s lăsate deoparte. Da' tot ele zic că 
dacă n-ar fi prea sălbatic pentru unii cărora le place 
un joc domol, ar fi foarte frumos pentru toată lumea. 

Păstorul: Dă-i afară! N-avem nevoie de ei. Am 
avut destui nebuni de-ai noştri. Ştiu, domnule, că te 
plictisim. 

Polixenes: Îi plictiseşti pe cei ce ne fac să 
petrecem. Rogu-te, hai să vedem cele patru treimi 
de ciobani. 

Slujitorul: O treime din astea zice că a dansat în 
faţa regelui. Şi nu ăl mai prost din cei trei sare 
douăş'pe picioare, după măsurătoare. 

Păstorul: Lasă flecăreala! Dacă aşa le place 
oamenilor ăstora de treabă, cheamă-i încoace. Dar 
repede! 

Slujitorul: Păi aşteaptă chiar aici, la uşă. 

(Dansul celor doisprezece satiri.) 

Polixenes (păstorului): 

Mai mult vei şti, o, taică, despre asta. 

(Lui Camillo): 

Nu mers-am prea departe? Cred că-i timpul 
Să-i despărţim. El e-un naiv, vorbăreţ. 
Flăcăule, ţi-e inima prea plină 
Ca la serbare să mai iei aminte. 

Când eram tânăr şi iubeam, ca tine, 
Eram deprins să-mi copleşesc iubita 
Cu zeci de daruri. L-aş fi jefuit 
Pe marchitan de-averea-i de mătăsuri 
Ca s-o revărs pe toată-a supra ei; 


evenimentului, aceştia s-au socotit insultaţi şi ca urmare unul 
dintre ei a înfipt un pumnal în inima clovnului francez, în însăşi 
prezenţa reginei. 

Tu-l laşi să plece şi nimic nu cumperi 
Şi draga ta greşit de te-o-nţelege 
Că n-ai iubi-o sau c-ai fi zgârcit, 
Vei fi-n impas să-i dai răspuns, de vrei 
S-o fericeşti. 
Florizel: 
Ştiu, domnule, că ea 
Nu pune niciun preţ pe-aceste fleacuri, 
lar darul ce-l aşteaptă de la mine 
În inimă-l păstrez închis: e-al ei, 
Dar încă nu-l trimit. M-auzi? Îţi jur 
Pe veci iubire,-n faţa-acestui domn 
Ce trebuie să fi iubit cândva. 
Dă-mi mâna ta, o, mâna-aceasta moale 
Ca puful de hulub, la fel de albă. 
Ca dinţii de-african““*, sau ca zăpada 
De două ori cernută de vântoasa 
Din miază-noapte! 
Polixenes: 
Ce urmează-apoi? 
Ce drăgălaş albeşte ciobănaşul 
O mână albă! O, te-am supărat, 
Să nu mă dojeneşti. Aş vrea s-aud 
Ce vrei să spui. 


Florizel: 
Ascultă şi fii-mi martor. 
Polixenes: 
Şi-al meu vecin? 
Florizel: 


Şi el şi mai mult încă: 
Toţi oamenii, pământul, cerul, totul! 
Dacă-aş purta coroană de-mpărat 


249 În original, „Ethiopean” (în sensul general de „negru”). 

Mai falnic între toţi, şi dacă-aş fi 

Frumos că ochii lumii s-ar întoarce, 

Putere şi ştiinţă de-aş avea 
Mai mult decât oricine, toate-acestea 
N-ar avea preţ fără iubirea ei: 

Le-aş folosi pe toate pentru ea, 

Le-aş porunci la toate s-o slujească 

Sau să se piardă. 


Polixenes: 
Da,-i un dar frumos. 
Camillo: 
Temeinică iubire! 
Păstorul: 
Fata mea, 
Tu spui la fel? 

Perdita: 


Eu nu pot să grăiesc 
Şi nici să judec tot aşa de bine; 
Ci după croiul gândurilor mele 
Dau chip neîntinării lui. 
Păstorul: 
Daţi mâna 
să ne-nvoim. Necunoscuţi prieteni, 
Voi fi-veţi martori. Fata-i dau, iar zestrea 
Va fi cât e şi-a lui. 
Florizel: 
Acestea toate 
Sunt în folosul ei: un om anume 
Când va muri, eu voi avea mai mult 
Decât poţi tu acuma să visezi, 
De-ajuns să te uimeşti când vei afla. 
Dar hai, uneşte-ne acum în faţa 
Acestor martori. 

Păstorul: 
Fata mea, dă-mi mâna, 
Şi tu pe-a ta. 
Polixenes: 
Domol, aşteaptă-o clipă, 
Te rog. Ai tată? 
Florizel: 
Da, şi ce-i eu el? 
Polixenes: 
El ştie? 
Florizel: 
Nu. Nici nu va şti vreodată. 
Polixenes: 


Cred că un tată 
La nunta unui fiu cinsteşte masa 
Mai mult ca orice oaspe. Deci, te rog 
Încă o dată: nu mai e în stare 
De treburi înțelepte? Bătrâneţea 
Şi reumele l-or fi prostit? Vorbeşte? 
Aude? Recunoaşte? Se mai ceartă 
Pentru pământul lui? Sau zace-n pat? 
Ori a ajuns acum din nou în mintea 


Copiilor? 
Florizel: 
Nu, domnule,-i mai zdravăn 
Ca mulţi de vârsta lui. 
Polixenes: 


Pe barba-mi albă, 
Înseamnă-atuncea că purtarea ta 
Nu-i vrednică de-un fiu. Cred că-i firesc 
Ca fiul să-şi aleagă singur soaţa; 

La fel e, însă, de firesc ca tatăl, 

A cărui bucurie-s doar urmaşii, 

Să fie întrebat. 
Florizel: 
Îţi dau dreptate; 
Sunt alte pricini, înțelepte domn, 
Ce nu le poţi afla şi mă opresc 
Să-i dau de ştire tatii. 


Polixenes: 
Spune-i totuşi. 
Florizel: 
Nu va afla! 

Polixenes: 

Te rog să-i spui! 
Florizel: 

Nu pot! 

Păstorul: 


Ba da, băiete: nu-l lăsa să-l doară 
Văzând ce ţi-ai ales. 
Florizel: 
Nu, n-o să afle! 
Semnează legământul. 
Polixenes: 
Da, semnez, 
De despărţire, însă, domnul meu, 
Că fiu n-aş cuteza să-ţi spun; prea josnic, 
Să te mai recunosc; urmaş la sceptru, 
Te drăgosteşti c-o caţă ciobănească! 
lar tu, bătrân mârşav, îmi pare rău 
Că, spânzurându-te, nu-ţi pot scurta 
Decât c-o săptămână viaţa. 
(Perditei): 
Tu 
Ştiai, pui de dibace vrăjitoare, 
Nici vorbă, c-ai în faţă un neghiob 

De os curat regesc. 
Păstorul: 
O, inimă! 
Polixenes: 
Cu spini frumosul chip am să-l jupoi, 
Mai hâd făcându-l decât tagma ta. 
(Lui Florizel): 
lar tu, copil nătâng, de voi afla 
Că plângi după-acest lucru de nimic 
- Pe care nu mai vreau să-l vezi nicicând - 
Te voi dezmoşteni, străin vei fi 
De sângele, de neamul meu: departe 
Ca şi Deucalion””. la seama bine. 
Urmează-ne la curte. 
(Păstorului): 
Bădărane, 
Deşi-mi faci silă, de osânda morţii 
Te-oi slobozi acuma. 
(Perditei): 
lar tu, vrajă, 
Destul de vrednică de un oier 
Şi chiar de-acesta, de n-ar fi la mijloc 


250 În mitologia greacă, unul dintre fiii lui Prometeu şi soţul 
Pyrrhei (fiica titanului Epimetheus şi a Pandorei). Deucalion este 
echivalentul clasic al lui Noe: hotărând să dezlănţuie potopul, Zeus 
l-a cruțat numai pe el şi pe Pyrrha (Prometeu i-a îndemnat să 
construiască o corabie, cu care au plutit nouă zile şi nouă nopţi pe 
apă). Pentru a popula din nou lumea un oracol le-a spus să arunce, 
peste umăr, oasele mamei lor. Interpretând că mama lor era 
pământul, oasele acesteia au fost considerate să fie pietrele. Astfel 
aruncând pietre peste umăr, Deucalion şi Pyrrha au repopulat 
pământul, el cu bărbaţi şi ea cu femei. Polixenes 
nemairecunoscându-şi fiul, rudenia dintre el şi Florizel este numai 
aceea care rezultă din faptul că toţi oamenii descind din primii 
oameni creaţi de Deucalion şi Pyrrha. 

Nevrednicia lui şi rangul meu, 
Vreodată dacă-i mai deschizi zăvorul 
Ca să-l primeşti, de-i mai înlănţui trupul, 
Pe-atât de crudă o să-ţi fie moartea 
Pe cât eşti de plăpândă-n faţa ei. 
(lese.) 
Perdita: 
Deşi m-am prăbuşit, nu mi-a fost frică; 
Era să-i spun chiar în mai multe rânduri 
Că tot acelaşi soare luminează 
Şi curtea lui şi-acest bordei al nostru. 
(Lui Florizel): 
Te rog să pleci. Ti-am spus ce-o să se-ntâmple; 
De rangul tău ai grijă, te implor! 
Trezindu-mă din vis, n-aş vrea o clipă 
Regină să mai fiu, ci doar, plângând, 
Oiţele să-mi mulg. 
Camillo: 
Vorbeşte, taică, 
Atât cât mai eşti viu. 
Păstorul: 
Nu pot vorbi 
Nici să gândesc nu pot, nici nu cutez 
să ştiu ce ştiu. 
(Lui Florizel): 
O, Doamne,-ai, nimicit 
Un om de optze'ş'trei de ani. Voiam 
Să stau întins în pace-n groapa mea, 
Să mor şi eu în patul morţii tatii, 
Să dorm lângă cinstitele lui oase. 
Dar iată: - un gâde-o să mă-mbrace-ngiulgiu, 
Să zac în locu-n care niciun preot 
N-aruncă o lopată de ţărână. 

Ştiind, o, vrăjitoare blestemată, 
Că-i prinţul, te-ai încumetat s-amesteci 
Credinţa ta cu-a lui. Pierdut! Pierdut! 
De-ar fi să mor acum, voi fi trăit 
Să mor când vreau. 
Florizel: 
Ce mă priviţi aşa? 
Sunt trist, dar nu-ngrozit; oprit din drum, 
Dar nu schimbat defel. Sunt cum am fost. 
În urmă de mă tragi, mă opintesc 
S-alerg 'nainte; nu mă las purtat 
Deloc în zgardă. 
Camillo: 
Luminate Doamne, 
Ştii tatăl tău cum e: în clipa asta 
Nu-ngăduie-un cuvânt (şi bănuiesc 
Că nici tu n-ai vrea să-i vorbeşti). Mi-e teamă 
Că n-ar putea să mite vadă-n ochi. 
Deci, până i s-o domoli mânia, 
Măriei sale nu-i ieşi-nainte. 
Florizel: 
Nici n-am de gând. Nu eşti cumva Camillo? 
Camillo: 
Chiar el, stăpâne. 
Perdita: 
Cât de des ţi-am spus 
C-aşa se va sfârşi? Şi cât de des 
C-atunci când s-o afla n-o să mă bucur 
De preţuire? 
Florizel: 
N-o să fie-aşa 
Decât credinţa de mi-o calc; şi-atunci 
Pământului să-i sfarme Firea coaja 

Şi sâmburii din el. Ridică-ţi fruntea! 
la-mi moştenirea, tată! Moştenesc 
lubirea mea. 
Camillo: 
Ascultă sfatul meu. 
Florizel: 
L-ascult pe-al dragostei. 
Şi dacă mintea Va asculta,-s cuminte; dacă nu, 
Simţirea, ce iubeşte nebunia, 
O-ntâmpină cu drag. 
Camillo: 
Ce deznădejde! 
Florizel: 
Cum vrei să-i zici, prin ea-mi ţin jurământul: 
Eu cinste-i spun. Nici pentru tron sau fala 
Care-ar putea să crească-n jurul lui, 
Nici pentru toate câte sunt sub soare, 
În neştiutu-adânc al mării, sau 
În pântecul pământului se-ascund, 
Cuvântul dat iubitei nu mi-l calc. 
Te rog pe tine, deci, fiindcă eşti 
Prieten preacinstit de tatăl meu, 
De-i voi lipsi - că-s hotărât, o jur, 
Să nu-l mai văd -, aruncă-ţi sfatul bun 
Peste mânia lui. Cu soarta însăşi 
Lăsaţi-mă să lupt. Dar poţi să ştii 
Şi să vesteşti şi pe-alţii: plec pe mare 
Cu-aceea care nu mi-e-ngăduită 
Aici, pe țărm. M-ajută întâmplarea, 
Căci am o navă iute care-aşteaptă, 
Deşi n-o pregăteam acestui ţel. 
Ce drum apuc, nu are rost să afli, 
Şi nici nu ţin să-ţi spun. 

Camillo: 
Aş vrea, stăpâne, 
Să-ţi fie duhu-ascultător la sfaturi, 
Dârz la nevoie. 
Florizel: 
- Aşteaptă, Perdita. 
(O ia deoparte.) 
(Către Camillo): 
Te-ascult pe urmă. 
Camillo: 
i E de neclintit 
In hotărârea lui. M-aş bucura 
să pot plecarea lui s-o folosesc 
să-l apăr de primejdie, slujindu-l 
Cu dragoste şi cinste, să-mi văd iarăşi 
Sicilia iubită şi pe rege, 
Nefericitul meu stăpân, de care 
Mi-e foarte dor. 


Florizel: 
O, bunul meu Camillo, 
Sunt copleşit de griji şi am uitat 
De buna cuviinţă. 
Camillo: 


Cred, stăpâne, 
Că ştii despre măruntele-mi slujiri, 
De dragostea pentru al tău părinte. 
Florizel: 
Sunt fapte vrednice de cinste: tata 
Vorbeşte despre ele ca-ntr-un cântec 
Şi nu-i puţină grija lui să afle 
Răsplata pe măsură. 
Camillo: 
Deci, stăpâne, 

De crezi că îl iubesc şi că, prin el, 
lubesc ce-i este mai aproape, - adică 
Gingaşa ta făptură, - ascultă-mi sfatul, 
De-ngăduie schimbare planul tău 
Care-i gândit mai bine; - o să-ţi arăt 
Un loc în care, jur, vei fi primit 
Cum se cuvine înălţimii tale 
Şi te vei bucura de-a ta iubită 
De care, văd, te poate despărţi 
Doar - cerul să păzească - însăşi moartea; 
Însoară-te şi-n lipsa ta voi face 
Tot ce-n putere-mi stă să-l domolesc 
Pe îndârjitul tată, să-l înduplec 
Să se-nvoiască. 
Florizel: 
Dar, Camillo, cum? 
Ar fi aproape o minune;-aş zice 
Că eşti mai mult decât un om, şi-apoi 
În tine m-aş încrede. 
Camillo: 
Te-ai gândit 
Anume unde-ai să te duci? 
Florizel: 
Nu încă; 
Pe negândite a venit necazul 
Ce poartă vina tulburării noastre: 
Ne recunoaştem robi ai întâmplării, 
Purtaţi de vânt. 
Camillo: 
Ascultă-mă atunci: 
De nu-ţi schimbi planul şi de pleci, te-ndreaptă 
Către Sicilia; cu-a ta prinţesă 
(Căci văd c-aşa va fi) te-nfăţişează 

Acolo, lui Leontes iar purtarea-i 
Să fie aşa cum se cuvine celei 
Cu care patu-mparţi. Şi văd aievea 
Leontes braţele cum le deschide 
Şi cum, plângând, te-ntâmpină şi-ţi spune: 
„lertare, fiul meu!”, de parc-ar fi 
Chiar tatăl tău; cum îi sărută mâna 
Prințesei tale gingaşe; se-mparte 
Între neîndurare şi blândeţe. 
Pe prima, cu blestem o zvârle-n iad 
Şi-o roagă pe cealaltă să se-nalţe 
Mai repede ca gândul şi ca timpul. 
Florizel: 
Dar, vrednice Camillo, ce temeiuri 
Să-i dau venirii mele? 
Camillo: 
Eşti trimis 
De rege, tatăl tău, să-i duci salutul 
Şi noi dovezi ale prieteniei. 
Cum să te porţi şi ce solie-i duci 
(Ca de la tatăl tău), aceste lucruri 
Ştiute doar între noi trei, le-oi scrie 
Să ştii întocmai ce urmează-a-i spune 
La fiece-ntâlnire, el să creadă 
Că din adâncul inimii vorbeşte, 
Prin tine, tatăl tău. 
Florizel: 
Îți sunt dator: 
Ce-mi spui mi-aduce viață. 
Camillo: 
E un drum 
Mai sigur ca năuca rătăcire 
Pe mări pustii, pe ţărmuri nevisate, 

Unde aşteaptă chinuri fără număr 
Şi fără vreo nădejde de-ajutor 
Decât să scapi de-un chin când prinzi un altul; 
Un singur reazem: ancorele care 
Slujesc mai bine când te ţin pe-un țărm 
Ce-ţi face scârbă. Şi, cum ştii, belşugul 
Putere-i dă iubirii,-al cărei chip 
Şi inimă se ofilesc deolaltă în vremuri de nevoi. 
Perdita: 
În parte,-aşa e: 
Nevoile pot copleşi obrajii, 
Dar nu şi cugetul. 
Camillo: 
Aşa socoţi? 
Mulţi ani în casa voastră nu s-o naşte 
Ca ea vreo alta. 
Florizel: 
Bunule Camillo, 
Ea-i mai presus de starea ei, precât 
E mai prejos de-a mea. 
Camillo: 
Nu pot 
Să spun: „păcat că nu-i şcolită”, 
Când îi învaţă pe-nvăţaţi. 
Perdita: 
Mă iartă 
Că-ţi mulţumesc roşind. 
Florizel: 
O, Perdita, 
Stau ca pe ghimpi. Cândva, pe tatăl meu, 
Pe mine azi ne-ai mântuit, Camillo, 
Tămadă-a casei noastre: cum vom face? 
N-am strai de fiu de rege; să m-arăt 

Nu pot aşa-n Sicilia. 
Camillo: 
Stăpâne, 
N-ai teamă: - averea mea e toată-acolo; 
M-oi îngriji să fii-mbrăcat regeşte, 
De parcă ai juca-ntr-o piesă-a mea. 
Vei şti ce nu ai vrea. O vorbă doar. 

(Vorbesc între ei.) 

(Intră Autolycus.) 

Autolycus: Ha, ha! Ce proastă-i Cinstea asta! Şi 
încrederea, sora ei jurată, e-o doamnă puţină la 
minte. Am vândut toate nimicurile alea: nicio piatră 
falsă, nicio panglicuţă, sticlă, niciun bulin împotriva 
molimii, broşă, carneţel, baladă, cuţit, ceapraz, 
mănuşă, şiret de ghete, brățară, ineluş de corn“”!, n- 
a mai rămas să-mi scape sacul de foame. Se 
îmbulzeau care să cumpere, primul, de parcă 
fleacurile mele ar fi fost sfinţite”” şi ar fi adus, 
binecuvântare muşteriilor; aşa am văzut a cui pungă 
era mai arătoasă şi ce-am văzut am ţinut minte ca 
să-mi fie de folos. Țăranul ăla care nu vrea altceva 
decât să rămână un om cumpătat, s-a îndrăgostit 
atât de mult de cel mai deşănţat cântec, că n-a mai 
vrut să-şi mişte copitele până n-a avut în mână şi 
cuvintele şi muzica. Asta a făcut ca tot restul cirezii 
să se năpustească peste mine, că toate simţurile li 
se îngrămădiseră în urechi puteai ciupi o izmenuţă - 
nu simţea nimic; era un fleac să tai pe nevăzute 
şiretul unei pungi; puteam pili, fără să ştie nimeni, 
toate cheile spânzurate pe verigi. Nimeni n-auzea 


251 Se credea că inelele de corn au proprietăţi magice. 
252 Aluzie la călugării papişti care vindeau mătănii declarate 
sfinţite prin aceea că atinseseră cu ele moaştele unor sfinţi. 

nimic, nu simţea nimic altceva decât cântarea 
năzdrăvanului şi-l asculta cu gura  căscată, 
lăudându-i gogomăniile. Aşa încât în acest răstimp 
de letargie, am pus mâna şi le-am luat mai toate 
pungile de sărbătoare. Şi dacă n-ar fi venit bătrânul 
ăla făcând atâta tărăboi şi bodogănind împotriva fie- 
si şi a feciorului regelui, de i-a speriat pe toţi 
neghiobii ăia din gloată, n-aş fi lăsat în viaţă nicio 
pungă din toată armata. 

(Camillo, Florizel şi Perdita vin în fată.) 

Camillo: 

Nu,-nscrisul meu le-o limpezi pe toate: 
Cum vei sosi, va risipi-ndoiala. 

Florizel: 

Şi cel pe care ţi-l va da Leontes? 

Camillo: 

Va domoli pe tatăl tău. 

Florizel: 

S-ai parte 
De fericire. Tot ce-mi spui îmi pare 
Că e frumos. 
Camillo (vazânau-l pe Autolycus): 
Pe cine văd aici? 
Va fi unealta noastră. Să nu uiţi 
Nimic din ce ne-ar ajuta. 

Autolycus: Dacă m-au auzit cumva, gata: 
spânzurătoarea! 

Camillo: Ce-i cu tine, om bun? De ce tremuri aşa? 
Nu-ţi fie teamă, omule! Nimeni nu vrea să-ţi facă 
vreun rău. 

Autolycus: Sunt un biet om, domnule! 

Camillo: Ei, linişteşte-te. Nimeni n-o să-ţi ia asta; 
dar în ce priveşte înfăţişarea sărăciei tale, o să 

facem un schimb: dezbracă-te repede (trebuie să te 
gândeşti că o nevoie de mare grabă) şi schimbă 
straiele cu domnul ăsta. Deşi el o să fie în pierdere, 
păstrează-le: ieşiţi amândoi în câştig. 

Autolycus: Sunt un biet om, domnule! (Aparte): vă 
cunosc destul de bine. 
Camillo: Hai, te rog, mai repede; uite, domnul 
aproape că s-a şi dezbrăcat. 
Autolycus:  Vorbiţi serios, domnule? (Aparte): 
Adulmec aici şiretlicul. 
Florizel: Grăbeşte-te, te rog. 
Autolycus: Da, sigur că da: am primit arvuna, da' 
nu mă lasă cugetul s-o iau. 
Camillo: Hai, desfă, desfă cingătoarea! 
(Autolycus şi Florizel îşi schimbă straiele.) 
Preafericita doamnă - spusa mea 
Se va-mplini, de te vei trage-acum 
În ascunziş: ia pălăria lui 
Şi pune-o peste ochi, ascunde-ţi faţa 
Veşmintele ţi-azvârle şi, cum poţi, 
Înfăţişarea-ţi schimbă ca s-ajungi 
Pe nevăzute pân’ la vas: mi-e frică 
De ochii ce veghează. 


Perdita: 
-N piesa asta, 
Cum văd, sunt doarun rol. 
Camillo: 
Alt leac nu e. 
Ai isprăvit? 
Florizel: 
Nici tata n-ar mai zice 
Că-s fiul lui. 
Camillo: 

Nu! Fără pălărie! 
(Îi dă pălăria Perditei.) 
să mergem. Bun rămas, amice. 
Autolycus: 
- Adio! 

Florizel: 

O, Perdita, ce am uitat noi doi? 
Te rog, o vorbă doar. 

(Se retrage deoparte împreună cu Perdita.) 

Camillo: 

Şi-acum, de fugă regelui voi spune 

Şi încotro s-au dus. Nădejdea mea 
E c-o să-l fac să plece după ei: 

Mergând cu el, Sicilia-mi văd iară; 
De dorul ei tânjesc ca o femeie. 

Florizel: 

Pornim spre țărm. Norocul să ne poarte! 

Camillo: 

Cu cât mai repede, cu-atât mai bine! 

(les Florizel, Perdita şi Camillo.) 

Autolycus: Înţeleg toată afacerea, am auzit. Un 
auz ascuţit, un ochi ager şi nişte degete 
îndemânatice: asta îi trebuie unuia care umblă la 
pungile altora. Un nas bun e, de asemenea, de 
trebuinţă, să miroasă lucrurile de care au nevoie 
celelalte simţuri. Văd că ăsta e timpul în care 
înfloreşte cel lipsit de credinţă. Ce fel de schimb a 
mai fost şi ăsta, fără niciun câştig? Ce câştig a ieşit 
din schimbul ăsta? Fără doar şi poate, zeii se uită cu 
îngăduinţă la noi şi putem făptui orice fără să ne 
croim planuri dinainte. Prinţul însuşi e un nelegiuit, 
aşa cum o şterge de la taică-su, cu povara după el. 
Dacă aş crede că e o faptă cinstită să i-o spun 

regelui, n-aş face-o. Ar fi mai mare ticăloşia dacă aş 
ascunde-o; aşa, rămân credincios meseriei mele. 

(Intră țăranul şi păstorul.) 

La o parte! Daţi-vă la o parte! Aici e prea multă 
treabă pentru o minte înfierbântată: fiecare potecă, 
fiecare prăvălie, biserică, serbare, spânzurătoare 
cere munca unui om priceput. 

Țăranul: Vezi ce fel de om eşti! Nu-i altă cale 
decât să-i spui regelui că ea-i un copil lăsat aici de 
zâne şi că nu-i carne din carnea ta şi sânge din 
sângele tău. 

Păstorul: Nu, ascultă-mă! 

Țăranul: Nu, ascultă-mă tu pe mine! 

Păstorul: Atunci dă-i drumu'! 

Țăranul: Nefiind carne din carnea ta şi sânge din 
sângele tău, înseamnă că nici carnea, nici sângele 
tău nu au greşit faţă de rege; aşa că nici carnea, nici 
sângele tău nu urmează a fi pedepsite de el. Arată-i 
lucrurile pe care le-ai găsit lângă ea (lucrurile alea 
de taină, toate afară de cele pe care le-a luat cu ea): 
dacă faci asta, legea pleacă de-aici fluierând a 
pagubă; ţi-o spun sigur. 

Păstorul: O să-i spun regelui totul, fiecare cuvinţel, 
da, da, o să-i spun şi năzdrăvăniile lui fiu-su. Pot zice 
că nu-i om cinstit nici faţă de taică-su, nici faţă de 
mine: auzi, să vrea să facă din mine cuscrul regelui! 

Țăranul: Sigur, cuscru: asta era rubedenia lui cea 
mai îndepărtată la care puteai ajunge, şi-atunci 
uneia de sânge de-al tău s-ar fi scumpit cu mai ştiu 
eu cât. 

Autolycus (Aparte): Da’ înţelepţi mai sunteţi, 
puişorilor! 

Păstorul: Hai la rege! Când o vedea ce-i ducem în 

bocceaua asta, o să se scarpine în barbă. 

Autolycus (Aparte): Nu ştiu dacă plângerea ăstora 
n-o să fie o predică pentru fuga stăpânului meu. 

Țăranul: Roagă-te din tot sufletul să-l găsim la 
palat. 

Autolycus (Aparte): Deşi nu sunt cinstit din fire, 
sunt uneori din întâmplare; să bag în buzunar ce-a 
crescut din îndeletnicirea mea de marchitan. (și 
scoate barba falsă.) Hei, ţărănoilor! Încotro vă 
duceţi? 

Păstorul: La palat, cu voia înălţimii voastre. 

Autolycus: Ce treabă aveţi acolo, cu cine, ce 
duceţi în bocceaua asta, unde staţi, numele, vârsta, 
averea, rudele şi tot ce se mai cuvine să fie ştiut - 
spuneţi. 

Țăranul: Suntem doar nişte oameni simpli, 
domnule. 

Autolycus: Minciună! Sunteţi ordinari şi păroşi. N- 
am nevoie de minciuni: ele nu sunt bune decât 
pentru negustori şi ei ni le dau de multe ori nouă, 
soldaţilor; dar noi le plătim cu bani buni şi nu cu 
tăişul fierului; prin urmare ei nu ne dau nouă 
minciuni. 

Țăranul: Şi înălţimea voastră ar fi vrut să ne dea, 
dar şi-a dat seama la timp. 

Păstorul: Dacă nu vă e cu supărare, sunteţi 
curtean, domnule? 

Autolycus: Cu sau fără supărare, sunt curtean. Nu 
simţi acrul de la curte în faldurile astea? În mersul 
meu nu se vede felul de a se mişca de la curte? Nu 
ajunge până la nasul tău mirosul de curtean? Nu 
răsfrâng eu oare asupra josniciei tale disprețul 
curţii? Crezi oare că dacă te ademenesc sau te 


~ 431 ~ 


Opere Complete Volumul 8 
descos ca să-ţi aflu pricinile, n-aş putea fi curtean? 
Sunt curtean din cap până-n picioare; pot să dau 
ajutor sau să pun piedică pricinii tale. Prin urmare, 
îți poruncesc să-mi arăţi pricina. 

Păstorul: Eu cu regele am treabă, domnule. 

Autolycus: Ce avocat ai în faza asta? 

Păstorul: Nu vă fie cu supărare, dar nu pricep. 

Țăranul: Aşa se zice la curte fazanului - avocat. 
Spune-i că n-ai niciunul. 

Păstorul: 

Nu, n-am fazani, cocoşi, găini deloc. 

Autolycus: 

Că nu sunt om de rând, e un noroc. 
Dar de mă zămislea la fel Natura? 
Deci nu-i dispreţuiesc. 

Țăranul: Nu poate fi decât un curtean de seamă. 

Păstorul: Are veşminte bogate, dar nu le poartă 
frumos. 

Țăranul: Pare cu atât mai nobil cu cât e mai 
năstruşnic. E un om de seamă, îţi spun eu: se şi 
scobeşte în dinţi cu scobitori”””. 

Autolycus: Bocceaua asta? Ce-i în boccea? De ce 
aveţi cutia asta? 

Păstorul: Domnule, în bocceaua şi în cutia asta 
sunt nişte sicrete pe care nu trebuie să le ştie 
nimeni altcineva decât regele. Şi pe care el le va 
afla de îndată dacă ajung să vorbesc cu el. 

Autolycus: Bătrâne, te osteneşti în zadar. 

Păstorul: De ce, domnule? 

Autolycus: Regele nu-i la palat; a plecat pe puntea 


253 Urmând moda franceză şi italiană, scobitorile au fost introduse 
în Anglia epocii lui Shakespeare de tinerii nobili care călătoreau pe 
continent. Aceştia le purtau la pălărie în semn de distincţie. 

unei corăbii noi să se vindece de melancolie şi să ia 
aer. Pentru că, dacă eşti în stare să înţelegi lucrurile 
serioase, trebuie să ştii că regele e copleşit de 
durere. 

Păstorul: Aşa se spune, domnule. E din cauza 
băiatului lui care era să se însoare cu fata unui 
păstor. 

Autolycus: Dacă păstorul ăsta nu e-n puşcărie, ar 
fi mai bine să fugă: blestemele de care o să aibă 
parte, caznele pe care o să le încerce vor rupe şira 
spinării unui bărbat şi inima unei fiare. 

Țăranul: Aşa crezi, domnule? 

Autolycus: Şi n-o să îndure doar el ceea ce mintea 
născoceşte mai necruţător şi răzbunarea mai 
amarnic, dar şi neamurile lui până-n a cincizecea 
spiţă vor fi date în seama călăului. Ceea ce e din 
cale-afară de trist, dar e necesar. Un potlogar 
bătrân, care nu e-n stare decât să-şi fluiere oile şi 
să-şi îndoape berbecii, să îndrăznească să-şi vrea 
fata prinţesă! Unii zic că va fi ucis cu pietre; dar o 
moarte ca asta e prea blândă pentru el, zic eu. Să 
târăşti tronul într-o târlă! Nu sunt destule morţi, cea 
mai crudă dintre toate e prea uşoară. 

Țăranul: Bătrânul ăla, domnule, are cumva un fiu, 
nu ştii, dacă nu te superi, domnule? 

Autolycus: Are un fiu care o să fie jupuit de viu, pe 
urmă uns cu miere, pus pe un viespar şi pe urmă 
lăsat acolo până o să fie mort pe trei sferturi şi ceva. 
Pe urmă, adus iarăşi la viaţă cu rachiu sau cu altă 
fiertură fierbinte; pe urmă, carne crudă cum e, în 
cea mai caldă zi prevestită în calendar, o să fie pus 
lângă un zid de cărămidă, cu soarele de miazăzzi 
care o să se uite la el acolo unde e pus să-l vadă el 

cum îl înţeapă muştele până-l omoară. Dar ce să 
mai vorbim noi de ticăloşii ăştia, de trădătorii ăştia, 
de chinurile cărora e drept să râdem, de vreme ce 
crimele lor sunt atât de grele? Spuneţi-mi (pentru că 
îmi păreţi oameni simpli şi cinstiţi) ce treabă aveţi 
cu regele. Dacă ştiţi să mă preţuiţi cum mi se 
cuvine, vă duc pe puntea corăbiei unde e el. vă 
înfăţişez lui şi-i şoptesc câteva vorbe în sprijinul 
vostru. Şi dacă mai e cineva, în afara regelui, să vă 
ducă treaba la bun sfârşit, aţi găsit omul care e în 
stare s-o facă. 

Țăranul: Pare să aibă multă trecere. Primeşte-i 
propunerea, dă-i aur. Şi, cu toate că puterea poate fi 
un urs îndărătnic, el e adesea dus de nas cu ceva 
aur. Arată-i părţii din afară a palmei lui lăuntrul 
pungii tale şi nu mai face zarvă. Adu-ţi aminte: 
„omorât cu pietre” şi „jupuit de viu”! 

Păstorul: Dacă binevoieşti, domnule, să iei asupră- 
ţi treburile noastre, uite aici aurul pe care-l am. Iți 
mai aduc încă o dată pe-atât şi-ţi las zălog pe flăcăul 
ăsta până-ţi aduc, restu'. 

Autolycus: După ce-mi ţin făgăduiala? 

Păstorul: Da, domnule. 

Autolycus: Fie, dă-mi jumătate. Ai şi tu un 
amestec în toată treaba asta? 

Țăranul: întrucâtva, domnule: dar, cu toate că e 
vai de pielea mea, trag nădejde că n-o să fiu jupuit 
de ea. 

Autolycus: O, asta-i cu pielea băiatului acelui 
păstor. De l-ar spânzura, să dea o pildă cuel! 

Țăranul: Ce mângâiere! Minunată mângâiere! 
Trebuie s-ajungem la rege şi să-i arătăm priveliştile 
noastre ciudate. Trebuie să ştie că nu e nici fiica ta, 

nici sora mea. Altminteri suntem pierduţi. Domnule, 
o să-ţi dau şi eu cât îţi dă şi bătrânul când s-o face 
treaba. Şi, până ţi-aduce aurul, rămân aici zălog, aşa 
cum a zis el. 

Autolycus: Am încredere. Mergeţi înainte spre 
țărm. Luaţi-o la dreapta. O să arunc o privire peste 
gardul ăsta şi vin şi eu. 

Țăranul: Omul ăsta-i o binecuvântare, pot să zic, 
curată binecuvântare. 

Păstorul: Hai s-o luăm înainte, aşa cum ne-a spus 
el. S-a trudit să ne facă bine. 

(les păstorul şi țăranul.) 

Autolycus: Dacă mi-aş pune în minte să fiu cinstit, 
văd că soarta nu-mi îngăduie: îmi trimite prada 
drept în braţe. Îmi dau târcoale două prilejuri - şi 
aurul, şi putinţa să fiu slujitorul prinţului. Şi cine ştie 
cum o să mă ajute asta să mai înaintez şi eu? O să-i 
duc cârtiţele astea oarbe pe puntea corăbiei. Dacă 
va socoti cu cale să-i trimită înapoi pe țărm şi va 
găsi că plângerea lor către rege nu-l priveşte câtuşi 
de puţin, n-are decât să-mi spună pungaş, fiindcă 
m-am băgat în treburile altora. Fiindcă vorba asta 
nu-mi face niciun rău, şi nici ruşinea care-i legată de 
ea. l-i voi înfăţişa. S-ar putea să iasă ceva din asta. 

(lese.) 


Actul V 
Scena 1 


Sicilia. La curtea lui Leontes. 
Intră Leontes, Cleomenes, Dion, Pauline şi slujitori. 

Cleomenes: 
De-ajuns! Căinţa ta de sfânt 
Orice păcate a răscumpărat. 
Plătit-ai cu mai multă ispăşire 
Decât greşeala făptuită;-i timpul 
Cum cerul a uitat, să uiţi şi tu 
Şi să te ierţi. 
Leontes: 
Cât timp mi-aduc aminte 
De ea, de-a’ ei virtuţi, nu pot să uit 
Cum le-am mânijit; şi mă gândesc cât rău 
Eu însumi mi-am făcut, lăsându-mi tronul 
Fără urmaş şi nimicindu-mi soaţa, 
Mai dulce între toate şi pe care 
Oricare soţ şi-ar fi dorit-o. 
Paulina: 
- Aşa-i! 
E prea adevărat. De te-nsurai 
Pe rând, cu-ntreaga lume, sau luai 
Ce-i bun în fiecare, zămislind, 
Desăvârşită,-o singură femeie, 
Tot cea pe care ai ucis-o-ar fi 
Mult mai presus. 
Leontes: 
Aşa e! Am ucis-o! 
Eu am ucis-o! Eu! Dar mă loveşti 
Cumplit când spui că eu. La fel de-amare 
Sunt vorba ta şi gândul meu. Da, spune-o, 
Însă mai rar. 
Cleomenes: 
Defel, preabună doamnă: 
Poţi spune mii de lucruri care sunt 
Mult mai folositoare şi cinstesc 

Mai bine bunătatea ta. 
Paulina: 
Eşti unul, 
Din cei ce iar vor să-l însoare. 
Dion: 
Dacă 
Nu vrei şi tu, de starea lui nu-ţi pasă, 
Nici de va dăinui regescu-i nume, 
Nici c-ar putea primejdii să lovească 
Acest regat (fiindcă preamăritul 
N-are urmaş) şi să îi dea pierzării 
Pe cei lipsiţi astfel de călăuză. 
Ce-ar fi mai sfânt decât să fii voios, 
Ştiind că-n veci regina doarme-n pace? 
Spre izbăvirea tronului, spre tihna 
De astăzi şi spre binele de mâine, 
Să binecuvintezi regescul pat 
C-o dulce soaţă? 
Paulina: 
Vrednică niciuna 
Nu e pe lângă cea care-a plecat. 
Se şi-mplineşte tainica voinţă 
A zeilor. Nu spuse oare-Apolo, 
Nu e cuprinsu-oracolului său 
Că regele nu va avea urmaş 
De nu-şi găseşte pruncul său pierdut? 
Şi-aceasta, pentru gândul omenesc, 
Ar fi cumplit, de parcă Antigonus 
Mormântul şi l-ar sparge şi-ar veni 
Din nou la mine, el care-a pierit, 
O jur, odată cu copilul. Deci 
Pe rege-l sfătuiţi să-nfrunte cerul 
Şi vrerea lui. Nu-ţi pese de urmaş: 

Coroana-şi va afla moştenitor. 
Şi marele Alexandru” l-a lăsat 
Pe cel mai vrednic, iar urmaşul său 
A fost şi cel mai bun. 
Leontes: 
Ştiu, Paulina, 

Că-n cinste amintirea i-o păstrezi. 
O, sfatul tău de-l ascultam atunci! 
Şi-acum aş fi privit-o-n ochi, comoara 
Sorbindu-i de pe buze. 


Paulina: 
Mai bogate 
Le-ai fi lăsat acelora pe care 
Le zămisliră ele. 
Leontes: 


Ai dreptate: 
Asemeni soaţe nu mai sunt; deci nu vreau 
O altă soaţă. Una mai prejos, 

Cu care m-aş purta mai bine,-ar face 
Preasfântu-i duh în trupu-i să se-ntoarcă 
Şi pe acest tărâm, unde suntem 
Făptuitori de rele, s-ar ivi, 

Cu sufletul rănit, să mă întrebe: 


„De ce?” 
Paulina: 
Dacă-ar avea puterea-aceasta, 
Pe drept ar face-o. 

Leontes: 

Da. M-ar îmboldi 

Soţia să-mi ucid. 
Paulina: 


Aşa aş face: 


254 Alexandru cel Mare al Macedoniei (336-323 î.e.n.). 

Stafia mişcătoare dacă-aş fi, 
Ţi-aş porunci ca, ochii ei privindu-i, 
Să-mi spui ce searbădă lucire-a lor 
Te-andemnat să o alegi; apoi, 
C-un țipăt ce ţi-ar despica auzul, 
Nu aş rosti decât aceste vorbe: 
„Să-ţi aminteşti de-ai mei!” 
Leontes: 
O, stele, stele! 
lar toţi ceilalţi, doar stinşi tăciuni. N-ai teamă: 
Nu-mi iau soţie, Paulina. 
Paulina: 
Juri 
Că nu te-nsori în veci, de nu-ţi dau voie? 
Leontes: 
În veci, ţi-o jur pe suflet, Paulina. 
Paulina: 
Seniori, deci martori fiţi că a jurat! 
Cleomenes: 
Îl ispiteşti prea mult. 


Paulina: 
Doar dacă alta, 
Aidoma icoanei Hermionei, 
l-ar întâlni privirea. 

Cleomenes: 

Doamnă! 
Paulina: 

- Am zis! 


Dar de se-nsoară - dacă vrei, stăpâne, 
Nu-i leac decât voinţa ta - dă-mi dreptul 
S-aleg regina eu: nu o să fie 
La fel de tânără ca prima, ci 
Va fi astfel că umbra, de-o vedea-o 

La tine-n braţe, se va bucura. 
Leontes: 
Preabine, credincioasă Paulina: 
Ne însurăm doar când spui tu. 
Paulina: 
Dar asta 
Va fi când iar va respira Regina: 
Nu până-atunci. 
(Intră un slujitor.) 
Slujitorul: 
Îşi zice unul Prinţul Florizel, 
Lui Polixenes fiu; el şi prinţesa 
(Frumoasă cum n-am mai văzut) se roagă 
să vină-n faţa voastră. 
Leontes: 
Ce-i cu el? 
Sosirea-aceasta nu e pe potriva 
Regescului său tată: fără fast, 
Pe negândite: n-a fost plănuită, 
Ci de-ntâmplări silită-i sau nevoie. 
Cum e alaiul? 


Slujitorul: 
Prea puţini, şi-aceia 
Sunt toţi de rând. 
Leontes: 
Şi zici că-i şi-o prinţesă? 
Slujitorul: 


Un chip de lut, cum soarele nicicând 
Nu a mai luminat. 
Paulina: 
O, Hermiona! 
Întotdeauna astăzi se mândreşte 
Că-i mai presus ca ieri. Tu, în mormântu-ţi, 

Te pleci în faţa noilor ivite. 
(Slujitorului): 
Tu, domnul meu, ai spus şi-ai scris astfel 
- Dar scrisu-acum mai rece-i decât cea 
Pe care a cântat-o: - „Nu a fost, 
Nici nu va fi asemeni ei vreo alta”. 
Spre ea atuncea versu-l înălţai; 
Cu dibăcie îl cobori, vorbind 
De-o alta mai frumoasă. 
Slujitorul: 
Cer iertare! 
Pe cea dintâi - iertare! - o uitam... 
Cealaltă, dacă ochii o-ntâlnesc, 
Şi glasul ţi-l supune. E-o făptură 
Ce, de-ar întemeia credinţă nouă, 
Ar stinge-ardoarea celorlalţi cucernici 
Ce altor legi se-nchină: ar urma-o 
De-ar cere ea. 
Paulina: 
Femeile n-ar merge? 
Slujitorul: 
Femeile-o iubesc că, e femeie 
Mult mai de preţ ca un bărbat; bărbaţii 
Că-ntre femei e cea mai rară. 
Leontes: 
Du-te, 
Cleomenes, cu-ai tăi cinstiţi prieteni, 
Şi adu-i să-i îmbrăţişăm. 
(les Cleomenes şi alți slujitori.) 
Ciudat! 
să vină pe furiş! 
Paulina: 
De-ar fi trăit 

Şi-al nostru prinţ, podoabă-ntre copii, 
Pereche potrivită i-ar fi fost 
Acestui nobil. Mai puţin de-un an 
Era-ntre ei. 
Leontes: 
Te rog, ajunge! Ştii 
Că iar îmi moare când vorbeşti de el'”. 
Când am să-l văd pe gentilomu-acesta, 
Vorbirea ta-mi va aminti de fapte 
Ce mintea-mi jefuiesc. Au şi sosit. 
(Intră Florzsel, Cleomenes, Perdita şi alții.) 
Credinţa nunţii maică-ta păstrat-a: 
Pe tatăl tău l-a-ntipărit în tine. 
De-aveam douăzeci-şi-unu de-ani, 
l-ai prins atât de bine chipul lui 
Şi aerul, încât ţi-aş spune „frate”, 
Cum îi spuneam cândva, şi să-ţi vorbesc 
De pozne vechi. Cu drag, bine-ai venit! 
Şi gingaşa-ţi prinţesă; o, zeiţă! 
Vai, o pereche am pierdut; acum, 
Între pământ şi cer de-ar fi trăit, 
Iscând uimire, ar fi fost asemeni 
Perechii voastre minunate;-apoi 
Pierdut-am, doar prin rătăcirea mea, 
Prietenia bunului tău tată. 
Deşi mi-e viaţa chin, vreau să trăiesc 
Ca să-l mai văd. 
Florizel: 
Porunca lui mă poartă 
Aci,-n Sicilia; şi de la el 
Ţi-aduc salut de rege şi prieten 


255 Parafrazare a unui proverb potrivit căruia a pomeni o durere 
trecută înseamnă a o retrăi. 

Către un frate. Dacă n-ar fi fost 
Sleit de anii ce-au trecut, furându-i 
Câte ceva din vlaga mult dorită, 
El ar fi străbătut pământ şi mări 
Ce tronu-acesta îl despart de-al său 
Ca să te vadă, căci îi eşti mai drag 
(Mi-a poruncit să-ţi spun) ca orice sceptru 
Şi ca acei care le poartă. 
Leontes: 


Frate! 
O, nobil bun! În mine se trezeşte 
Tot răul ce ţi l-am făcut. Solia-ţi, 
Atât de caldă, tălmăceşti-un gând 
Pe care eu am pregetat să-l spun. 
Bine-aţi sosit aici, cum primăvara 
Soseşte pe pământ! Cum a putut 
Să dea asemenea desăvârşire 
În seama-ngrozitorului Neptun 
(Oricum - prea aspru), să salute-un om 
Nevrednic de tot chinu ei, şi încă 


Şi mai puţin de-aşa primejdii? 
Florizel: 


Doamne, 
Din Libia™°® ea vine. 
Leontes: 
De acolo 
Unde războinicul cel nobil, Smalus?”, 
Temut e şi iubit? 
Florizel: 


De-acolo, Doamne, 


256 Prin Libia se înțelegea frecvent toată Africa de Nord. 


257 E posibil ca în manuscrisul folosit de zeţar numele să fi fost 
Synalus (ca la Plutarh) (Pafford, Op. Cit., p. 143). 


~ 443 ~ 


Opere Complete Volumul 8 
De lângă el, iar lacrimile lui, 
Vărsate la plecarea ei, dovadă-s 
Că-i fata lui. Apoi, c-un vânt prielnic, 
Din miază-zi, venit-am să-mplinim 
Porunca tatii de-a ne-nfăţişa 
Măriei tale. Şi, ajunşi la țărm, 
Trimis-am din alai pe cei mai vrednici 
Să ducă-n ţară semn c-am izbutit 
În Libia şi c-am sosit aici, 
Cu soaţa mea, în siguranţă. 
Leontes: 
Zeii 

Cei preaslăviţi văzduhul să îl spele 
De orice molimă cât staţi aici. 

Tu ai un tată sfânt, plin de virtuţi: 
Faţă de el greşit-am; iară cerul 
S-a mâniat şi mi-a luat urmaşii; 

lar tatăl tău, blagoslovit de ceruri, 

In tine are-un fiu cu totul vrednic 
De bunătatea lui. Şi eu puteam 

Să am o fată şi-un băiat, frumoşi 

Ca voi şi să-i privesc acum. 
(Intră un nobil.) 
Nobilul: 
Slăvite, 
Aduc o veste ce n-ar fi crezută 
De n-ar avea dovezi atât de-aproape. 
Cu voia-ţi, Polixenes te salută 
Prin mine; roagă să-l întemniţezi 
Pe fiul său ce-a lepădat şi rangul 
Şi datoria lui, lăsându-şi tatăl 
Şi ale lui speranţe, şi-a fugit 
Cu-o fată de păstor. 

Leontes: 
Dar unde e 
Polixenes? Vorbeşte! 
Nobilul: 
În oraş; 
Vin de la el. Vorbirea mea năucă 
Din vestea mea şi din uimire vine. 
Pe când zorea spre curtea ta, pe urma, 
Se pare,-acestei chipeşe perechi, 
A dat de tatăl prefăcutei doamne 
Şi de-al ei frate ce-au fugit cu prinţul. 
Florizel: 
Camillo m-a trădat! Când cinstea lui 
A înfruntat furtuni până acum! 
Nobilul: 
Să-i spui lui însuşi. E cu tatăl tău. 
Leontes: 
Camillo? 
Nobilul: 
g Da, Camillo. l-am vorbit 
li cercetează-acum pe-acei bieţi oameni: 
Nu am văzut nemernici tremurând 
Ca ei; cad în genunchi, sărută ţărna, 
Tăgăduind cu orice vorbă totul. 
lar regele, auzul astupându-şi, 
Cu moartea-n fel şi chip îi ameninţă. 
Florizel: 
Sărmanul tata! Cerul ne trimite 
Iscoade să ne-mpiedice unirea. 
Leontes: 
V-aţi cununat? 
Florizel: 
Nu, nici nu-i cu putinţă. 

Mai iute văi şi aştri se sărută: 
Miei, mari, supuşi sunt soartei. 
Leontes: 
Domnul meu, 
Ea-i fata unui rege? 
Florizel: 
Este, da! De vreme ce îmi e soţie. 
Leontes: 
Dar după cum zoreşte tatăl tău, 
Acest „de vreme” va veni încet. 
Sunt prea mâhnit că te-ai îndepărtat 
De-a lui iubire care te lega 
Prin datorie; sunt mâhnit, de-asemeni, 
C-aleasa ta e mai prejos în rang 
Ca-n frumuseţe: deci n-o să te bucuri 
De-a ei iubire. 
Florizel: 
Draga mea, sus fruntea! 
Deşi, duşman făţiş, ne-alungă soarta 
Şi tata-i stă alături, n-au putere 
lubirea nici c-o iotă să ne-o schimbe. 
(Lui Leontes): 
Te rog să-ţi aminteşti de timpul când 
Datornic vremii nu erai mai mult 
Decât sunt eu acum. Cu gândul, deci, 
La altfel de simţiri, te rog să-mi fii 
Apărător. Că, dacă-i ceri tu, tata 
Îţi dă ce-i mai de preţ ca pe un fleac. 
Leontes: 
Dacă-i aşa, pe doamna ta voi cere-o, 
Că pentru el e-un fleac. 
Paulina: 
Stăpâne, ochii-ţi 

Prea tineri sunt. Mai vrednică a fost 
De-asemenea priviri regina ta 
Cu-o lună înaintea morţii. 
Leontes: 
Gândul 
Spre ea se-ndreaptă când privesc aşa. 
Rugării tale încă nu-i răspund. 
Mă duc la tatăl tău. Dacă dorinţa 
Nu spulberat-a cinstea,-i sunt prieten 
Şi ei şi ţie. - Ntru aceasta plec 
Să-l întâlnesc. Cu mine vino, deci, 
Să vezi cum fac. Urmează-mă, sefiore. 
(les.) 


Scena 2 


Sicilia. În faţa palatului lui Leontes. 
Intră Autolycus şi un gentilom. 


Autolycus: Rogu-te, domnule, ai fost de faţă la 
cele despre care se vorbeşte? 

Primul gentilom: Eram acolo când s-a dezlegat 
bocceaua, l-am auzit pe bătrânul păstor povestind 
cum a găsit-o; apoi, după câteva clipe de uluială, ni 
s-a poruncit la toţi să ieşim din încăpere. Atât doar, 
mi s-a părut că-l aud pe păstor spunând că a găsit 
copilul. 

Autolycus: Tare aş vrea să ştiu cum s-au încheiat 
toate astea. 

Primul gentilom: Povestesc lucrurile cam dezlânat, 
dar am băgat de seamă cum s-au schimbat regele şi 
Camillo, le-am văzut semnele de mirare. Păreau, 
aşa cum se priveau unul pe altul, că stau să li se 

rupă capacele ochilor. Tăcerea lor vorbea mult, 
gesturile lor erau grăitoare: arătau de parcă ar fi 
auzit de mântuirea unei lumi sau de nimicirea alteia. 
La amândoi se desluşea o adevărată izbucnire a 
uimirii; dar nici cel mai înţelept, privitor nu putea 
spune dacă erau stăpâniţi de bucurie sau de durere; 
oricare din ele ar fi fost, era din cale-afară de 
puternică. 

(Intră un alt gentilom.) 

lată, vine un gentilom care pesemne ştie mai 
mult: ce-i nou, Rogero? 

Al doilea gentilom: Peste tot se-aprind focuri de 
bucurie. Oracolul s-a adeverit, fiica regelui a fost 
găsită, atâtea minuni s-au petrecut într-un singur 
ceas, încât nici cei ce scriu balade nu pot să le dea 
glas. 

(Intră un alt gentilom.) 

Vine  vechilul doamnei Paulina; el o să vă 
povestească mai multe. Cum stau acum lucrurile, 
domnule? Această veste, despre care se spune căe 
adevărată, seamănă atât de mult cu o poveste de 
demult, încât adevărul e foarte îndoielnic. Şi-a găsit 
regele moştenitoarea? 

Al treilea gentilom: E foarte adevărat, dacă 
adevărul a fost dovedit vreodată de împrejurări. O 
să juraţi că vedeţi tot ce auziţi, atât de bine se 
potrivesc între ele dovezile. Mantia reginei 
Hermiona; alături, giuvaerul purtat de ea la gât şi 
scrisorile lui Antigonus pe care le-au cunoscut după 
scris; măreţia fetei, semănând atât de bine cu a 
mamei sale, noblețea pe care natura i-a dăruit-o mai 
presus de creşterea de care a avut ea parte: 
acestea şi multe altele, fără nicio umbră de îndoială, 

că e fiica regelui. Ai fost de faţă la întâlnirea dintre 
cei doi regi? 

Al doilea gentilom: Nu. 

Al treilea gentilom: Atunci înseamnă că ai pierdut 
o privelişte pe care trebuia s-o vezi şi nu poate fi 
înfăţişată în cuvinte. Ai fi văzut cum o bucurie o 
încununa pe cealaltă, în aşa fel încât părea că 
tristeţea plângea că trebuie să plece de-acolo: 
pentru că bucuria lor era scăldată în lacrimi. Ochii se 
înălţau spre cer, mâinile se ridicau, înfăţişările se 
schimbaseră într-atât, încât nu-i mai puteai 
cunoaşte după trăsăturile chipurilor, ci numai după 
veşminte. Regele nostru părea gata să ţâşnească în 
afara propriei fiinţe, într-atât era de bucuros că şi-a 
găsit fiica; dar, ca şi cum această bucurie s-ar fi 
prefăcut în durere, striga: „O, maică-ta, maică-ta”; 
când îşi cerea iertare regelui Boemiei, când îşi 
îmbrăţişa ginerele, când îşi speria iarăşi fiica, 
strângând-o tare în braţe. Pe urmă îi mulțumea 
bătrânului păstor, care stătea acolo ca o fântână 
roasă de vreme, martoră a domniei multor regi. N- 
am mai auzit niciodată de o întâlnire ca aceasta: 
orice povestire ar şchiopăta dacă ar vrea s-o 
urmărească şi ar nimici descrierea dacă ar vrea să-i 
facă dreptate. 

Al doilea gentilom: Dar ce s-a întâmplat, rogu-te, 
cu Antigonus, cel care a dus copilul de aici? 

Al treilea gentilom: Tot ca într-o poveste de 
demult, în care sunt atâtea ce vor putea fi spuse 
mereu după aceea, deşi crezarea adoarme şi nicio 
ureche nu mai ascultă. A fost sfâşiat de un urs. Aşa 
spune fiul păstorului care are de partea lui, ca să-l 
susţină, nu numai nevinovăția, ceea ce nu pare 

deloc a fi puţin lucru, ci şi o batistă şi câteva inele 
pe care le-a recunoscut Paulina. 

Primul gentilom: Ce s-a întâmplat cu corabia şi cu 
însoțitorii lui? 

Al treilea gentilom: S-au scufundat chiar în clipa 
morţii stăpânului lor, şi asta sub ochii păstorului. 
Aşa că tot ce slujea la recunoaşterea copilului se 
pierduse când a fost descoperit el. Dar, o, ce nobilă 
luptă s-a dat în sufletul Paulinei între bucurie şi 
durere! Cu un ochi plângea pierderea soţului, cu 
celălalt râdea de fericire că oracolul se adeverise. A 
ridicat-o pe prinţesă de la pământ şi a strâns-o în 
braţe, ca şi cum ar fi vrut să şi-o prindă de inimă, ca 
să nu mai fie niciodată în primejdia de-a o pierde. 

Primul  gentilom: Măreţia acestei scene era 
vrednică de un public alcătuit din regi şi din printi, 
pentru că de asemenea actori a şi fost jucată. 

Al treilea gentilom: Una din întâmplările cele mai 
înduioşătoare în care au pescuit ochii mei (apă, dar 
nu peşte) a fost aceea când, povestindu-se cum a 
murit regina (şi care a fost pricina morţii, mărturisită 
şi plânsă cu mult curaj de rege), cu câtă dureroasă 
luare-aminte asculta fiică-sa; până când, după mai 
multe semne de durere, a izbucnit, cu un „vai!”, îmi 
vine-a spune, în lacrimi de sânge, pentru că şi inima 
mea plângea cu lacrimi de sânge. Chiar şi cei cu 
inima cea mai împietrită s-au schimbat la faţă. Unii 
au leşinat, alţii plângeau: dacă lumea întreagă ar fi 
putut vedea acestea durerea ar fi fost obştească. 

Primul gentilom: S-au întors la curte? 

Al treilea gentilom: Prinţesa a aflat de statuia 
mamei sale, aflată în păstrarea Paulinei, lucrare ce a 
luat mulţi ani şi a fost de curând desăvârşită de acel 

minunat maestru italian, Giulio Romano”, care, 
dacă ar fi fost nemuritor şi ar fi putut da suflare 
lucrului său, i-ar fi furat naturii îndeletnicirea, într- 
atât ştie să facă lucrurile aidoma ei. A făcut o 
Hermionă atât de asemănătoare Hermionei, încât ai 
putea să-i vorbeşti şi să-i aştepţi răspunsul. Acolo s- 
au dus, cu toată nerăbdarea iubirii lor şi acolo au de 
gând să cineze. 

Al doilea gentilom: Am bănuit eu că era ceva de 
mare însemnătate: de la moartea Hermionei, se 
ducea singură, de două sau de trei ori pe zi, la casa 
aceea îndepărtată. Nu mergem şi noi să ne 
alăturăm bucuriei lor? 

Primul gentilom: Cine ar lipsi de acolo, dacă are 
dreptul să fie primit? In fiecare clipită se va naşte o 
nouă minunăţie. Dacă lipsim, pierdem prilejul de a 
ne îmbogăţi cunoaşterea. Să mergem. 

(les gentilomii. ) 

Autolycus: Aşadar, dacă n-aş purta pata vieţii 
mele din trecut, pe cap m-ar ploua cu binefaceri. l- 
am dus pe bătrân şi pe fiu-său pe corabie la prinţ. l- 
am spus că i-am auzit vorbind despre o boccea şi 
258 Anacronism, datorat unei confuzii, întrucât Giulio Romano 
(1492-1546) a fost discipolul lui Rafael. Or, acţiunea din piesa de 
faţă se desfăşoară într-o epocă în care încă se consulta oracolul lui 
Apolo (templul respectiv fiind închis în anul 390 e.n), iar 
personajele invocă, în mod frecvent, zeitățile lumii antice ca 
stăpâni ai destinelor lor. Este însă posibil ca Shakespeare să fi 
găsit menţionat undeva epitaful lui Giulio Romano, care e în limba 
latină şi care sună: „/upiter vedea respirând corpurile pictate sau 
sculptate de el” (Le conic d'hiver, traduction de Emile Legouis, 
Anvers, Belgique, 1936, p. 249), ceea ce poate să fi contribuit la 
interpretarea numelui Romano ca fiind folosit în sens adjectival 
„romanul” şi nu ca nume în sine, trezind prin urmare că ar fi un 
artist plastic din lumea antică romană, fără a mai căuta să se 
informeze asupra lui. 

mai ştiu eu ce. Dar pe vremea aia el era îndrăgostit 
până peste urechi de fata ciobanului (aşa o socotea 
el pe-atunci). Fata începuse să aibă rău de mare, el 
nu se simţea mult mai bine. Vremea era la fel de 
rea, aşa că misterul a rămas nedescoperit. Dar 
pentru mine-i totuna; că dacă eu aş fi fost cel carea 
descoperit taina, fapta asta nu mi-ar fi adus niciun 
câştig, între atâtea ticăloşii ale mele. 

(Intră păstorul şi țăranul.) 

Uite-i şi pe cei cărora le-am făcut bine împotriva 
dorinţei mele. Se arată în toată strălucirea norocului 
lor. 

Păstorul: Hai, măi băiete. Eu n-o să mai am copii 
de-acum înainte, dar fiii şi fiicele tale or să fie nobili 
din născare. 

Țăranul: Norocul mi te-a scos în cale, domnul 
meu! N-ai vrut să te baţi cu mine deunăzi, fiindcă 
nu-s nobil din născare. Vezi hainele astea? Zi că nu 
le vezi şi închipuie-ţi că nu-s nobil din născare. Mai 
bine - ai zice că straiele astea nu-s nobile din 
născare. Dă drumul la minciuna asta; hai, spune! Și 
să vezi dacă acum nu-s nobil din născare. 

Autolycus: Ştiu că acum eşti nobil din născare, 
domnule. 

Țăranul: Aşa, vezi! De patru ceasuri încoace tot 
aşa sunt întruna. 

Păstorul: Şi eu aşijderea, băiete. 

Țăranul: Şi tu aşijderea. Dar eu am fost nobil din 
născare înaintea tatii, pentru că feciorul regelui m-a 
luat de mână şi mi-a zis frate, şi atunci cei doi regi i- 
au zis tatii frate şi pe urmă prinţul, frate-meu, şi 
prinţesa, soru-mea, i-au zis tatii tată şi am plâns cu 
toţii şi au fost primele lacrimi de nobili pe care le-am 

vărsat noi vreodată. 

Păstorul: Poate mai trăim, fiule, să mai vărsăm 
multe altele. 

Țăranul: Da, că altminteri n-am avea noroc, 
aflându-ne noi în asemenea prosperitate. 

Autolycus: Cu umilinţă te rog, domnule, să mă 
ierţi pentru toate greşelile făcute faţă de înălţimea 
ta şi să pui o vorbă bună pe lângă prinţ, stăpânul 
meu. 

Păstorul: Te rog, fiule, fă-o, că trebuie să fim 
gentili, dacă suntem gentilomi. 

Țăranul: O să te îndrepţi? 

Autolycus: Da, dacă aşa-i voia înălţimii tale. 

Țăranul: Hai, dă-mi mâna! O să-i jur prinţului că 
eşti cu adevărat la fel de cinstit cum e oricine în 
Boemia. 

Păstorul: Poţi s-o spui, da’ să nu juri. 

Țăranul: Să n-o jur, acum, că sunt nobil? Lasă-i pe 
tărănoi şi pe răzeşi s-o spună, eu o s-o jur. 

Păstorul: Şi dac-o fi neadevărat, fiule? 

Țăranul: Chiar dacă ar fi cu totul neadevărat, un 
nobil neaoş poate s-o jure în folosul prietenului său; 
şi o să-i jur prinţului că eşti un flăcău viteaz şi că n-o 
să te îmbeţi niciodată. Dar ştiu că nu eşti un flăcău 
viteaz şi că o să te îmbeţi. Dar o să jur şi aş vrea să 
fii un flăcău viteaz. 

Autolycus: Am să mă străduiesc din toate puterile 
să dovedesc că aşa sunt. 

Țăranul: Da, prin toate mijloacele dovedeşte că 
eşti un flăcău viteaz. Dacă nu mă mir cum de- 
ndrăzneşti să te îmbeţi fără să fii un flăcău viteaz, 
să nu te mai încrezi în mine. Ascultă: regii şi prinții, 
rudele noastre, merg să vadă portretul reginei. Hai, 

urmează-ne: o să fim stăpâni cumsecade. 
(les.) 


Scena 3 


Sicilia. O capelă în casa Paulinei. 
Intră Leontes, Polixenes, Florizel, Perdita, Camillo, 
Paulina, nobili şi slujitori. 


Leontes: 
O, bună şi severă Paulina, 
Cât sprijin am aflat la tine! 
Paulina: 
Doamne, 
Când rău făceam, voiam să fac tot bine; 
Tu ajutorul mi-ai plătit din plin: 
Dar casa mea săracă să-mi cinstiţi 
Tu, fratele-ţi regesc şi-aceşti logodnici, 
Moştenitori ai tronurilor voastre, 
E un prisos al milei tale;-o viaţă 
N-ajunge să îţi mulţumesc. 
Leontes: 
E-o cinste 
De tulburare plină: am venit 
Statuia doamnei noastre s-o vedem; 
Prin galerie am trecut, uimiţi 
De-atâtea lucruri rare: dar pe-acela 
Pe care fata mea ar vrea să-l vadă 
Nu l-am zărit - statuia mamei sale. 
Paulina: 
Aşa cum fost-a-n viaţă fără seamăn, 
Astfel şi chipu-i, după moarte,-ntrece 
Tot ce-aţi văzut, tot ce-i făcut de om; 

Deci îl păstrez deoparte,-aici: fiţi gata 
Să îl vedeţi, atât de-asemeni vieţii 
Ca somnu-asemeni morţii. Deci priviţi-l 
Şi spuneţi că-i frumos. 
(Dă deoparte o draperie o descoperă 
Hermiona, stând în picioare ca o statuie.) 
Tăcerea voastră 
Îmi place: vă dezvăluie uimirea. 
Dar, hai, vorbiţi. Tu, doamne, cel dintâi: 
Nu-i seamănă-ntru totul? 
Leontes: 
E chiar ea. 
Mă mustră, piatră dragă, dacă spun 
Că tu eşti Hermiona; mai degrabă 
Eşti ea fiindcă nu mă dojeneşti. 
A fost gingaşă-asemenea prunciei 
Şi graţiei. Dar, totuşi nu era 
Aşa zbârcită, vârstnică. 
Polixenes: 
Nici vorbă. 
Paulina: 
Cu-atât e mai măiestru-acela care 
Sărit-a şaisprezece ani şi-o face 
Cum ar fi azi. 
Leontes: 
Şi cum putea să fie 
Spre bucuria mea, precât e-acum 
Spre-a sufletului sfâşiere. 
Astfel, în măreţia şi-n căldura vieţii, 
Stătea când am peţit-o, cum stă astăzi, 
Atât de rece. Mi-e ruşine: piatra 
Nu mă va dojeni c-am fost mai piatră 
Decât e ea? Lucrarea strălucită! 

E-o vrajă-n măreţia ta, ce-mi cheamă 
Păcatu-n amintire: fetei tale 
Ce stă smerită, minţile îi furi 
Şi-o împietreşti. 
Perdita: 
Îngăduie-mi - te rog 
Nu spune că-i eres - să îngenunchi 
Cerându-i binecuvântarea. Doamnă, 
Regină scumpă ce te-ai săvârşit 
Când eu intram în viaţă, mâna dă-mi-o 
Să ţi-o sărut. 
Paulina: 
Răbdare! Căci vopseaua 
Nu s-a uscat. 
Camillo: 
Ţi-a fost durerea, doamne, prea adâncă: 
Nici şaisprezece ierni n-au spulberat-o, 
Nici tot atâtea veri n-au veştejit-o; 
Rar bucurie să trăiască-atâta 
Şi chin să nu-şi dea moartea mai curând. 
Polixenes: 
O, frate drag, pe-acel care-i pricina 
Acestor toate lasă-l, din povara 
Durerii tale, să îşi ia atâta 
Cât poate el purta. 
Paulina: 
Dacă ştiam 
Că te va tulbura-ntr-atât vederea 
Sărmanului meu chip (c-a mea e piatra), 
Nu-l arătam. 
Leontes: 
Nu cobori perdeaua. 
Paulina! 

N-o mai priviţi, că vi se năluceşte 
Că mişcă. 
Leontes: 
Lasă! Lasă! Aş muri 
De nu mi s-ar părea. Cine-a făcut-o? 
Priveşte-o, sire: nu crezi că respiră? 
Că-n vine-i curge sânge? 
Polixenes: 
Ce minune! 
Căldura vieţii parcă-i văd pe buze. 
Şi e mişcare-n ochii neclintiţi. 
Cum ne-amăgeşte arta! 
Paulina: 
Trag perdeaua: 
Măria sa e-atât de tulburat, 
Încât ajunge-a crede că e vie. 
Leontes: 
O, dulce Paulina, dacă-ai face 
Ca douăzeci de ani să cred la fel! 
N-aş da întreaga lumii cumpătare 
Pe gustu-acestei nebunii. Mai las-o! 
Paulina: 
lertare că atât te-am tulburat; 
Dar pot mai mult să te mâhnesc. 
Leontes: 
Aştept: 
Mâhnirea-aceasta are gustul dulce 
Al mângâierii calde. Dar îmi pare 
Că vine-o adiere dinspre ea. 
Ce daltă a putut ciopli suflarea? 
Voi săruta-o: să nu râdă nimeni. 
Paulina: 
Opreşte-te, stăpâne! Încă-i umed 

Pe buzele ei, roşul: de-o săruţi, 
Îl strici şi te mânjeşti; să trag perdeaua? 
Leontes: 
Doar peste douăzeci de ani. 
Perdita: 
Atâta 
Aş sta şi eu privind-o. 
Paulina: 
Ori te-opreşte 
Şi pleacă din capelă, ori te-aşteaptă 
La noi minuni. De-o poţi privi, voi face-o 
Cu-adevărat să mişte, să coboare, 
De mână să te ia; dar tu vei crede 
(Ci eu mă-mpotrivesc) că mă ajută 
Puteri drăceşti. 
Leontes: 
Ce-o pui să împlinească 
Sunt bucuros să văd; şi, ce să spună 
Sunt bucuros s-aud; la fel de lesne 
Mişcare-i dai şi glas. 
Paulina: 
Dar i se cere 
Credinţa s-o-ntăriţi. Nu mişte nimeni! 
lar cei ce cred că e nelegiuire 
Ce vreau să fac, să plece. 


Leontes: 
Poţi purcede: 
Staţi neclintiţi. 
Paulina! 
Tu, muzică, trezeşte-o! 
(Muzică.) 


E timpul. Te coboară! Nu mai fi 
De piatră! Te apropie:-mpietreşte-i 

Pe cei ce te privesc cuprinşi de vrajă! 
Hai, vino!-ţi umplu groapa; hai, porneşte! 
Desprinde-te! Apropie-te: încă! 
Şi lasă toropeala-n seama morții: 
Te-ntorci din ea spre viaţă; uite: mişcă! 
(Hermiona coboară de pe soclu.) 
Nu tresăriţi: i-e sfântă orice faptă 
Cum legiuit, văzut-aţi, mi-e descântul. 
(Lui Leontes): 
Nu te feri, să n-o vezi iar cum moare 
Şi-a doua oară o ucizi. Dă-i mâna. 
În tinereţe o peţeai; e-n vârstă: 
Să te peţească ea acum? 


Leontes: 
E caldă! 
Magia e la mijloc? Atunci arta 
Să fie tot atât de legiuită 
Ca hrana zilnică. 
Polixenes: 
Îl ia în braţe! 

Camillo: 


Se-atârnă de grumazul lui! 
De e din lumea celor vii, vorbească! 
Polixenes: 
Da. Şi să spună unde a trăit 
Sau cum s-a furişat din morţi. 
Paulina! 
Că-i vie 
De vă spuneam, ce haz aţi fi făcut! 
Ca de-un vechi basm. Se pare că evie, 
Dar încă nu vorbeşte. Luaţi aminte. 
(Perditei): 
Înaintează, preafrumoasă doamnă, 

Cazi în genunchi şi cere-i mamei tale 
Blagoslovirea. - Ntoarce-te, stăpână: 
Aflată-i Perdita. 
Hermiona: 
O, zei, priviţi-o! 
Şi revărsaţi din sfintele pocale 
AI vostru har asupră-i! Fata mea, 
Unde aflat-ai adăpost? Şi unde 
Trăit-ai? La palat, la tatăl tău, 
Cum ai ajuns? Să ştii că Paulina 
Mi-a spus de-oracol“”, cum dădea nădejdi 
Că eşti în viaţă: astfel că m-am tras 
La adăpost să văd sfârşitul. 
Paulina: 
Timp e 
Şi pentru asta: dacă ceilalţi, 

La ceasu-acest de cumpănă, nu vor 
Cu basme să vă strice bucuria, 
Câştigători, voi mergeţi şi-mpărțiţi 
Cu fiecare voioşia voastră; 

Eu, turturea bătrână, voi zbura 
Pe-un ram uscat, şi până mă voi stinge, 
ÎI voi jeli pe soţul meu, pe care 
Pierdutu-l-am pe veci. 

Leontes: 
Fii liniştită! 
Cu învoirea mea,-ţi vei lua un soţ, 
Aşa cum eu, cu învoirea ta, 
Mi-am luat soţia. Aşa ni-e legământul. 
Tu soaţa mi-ai găsit. Dar cum? Mă-ntreb. 
Doar am văzut-o moartă;-aşa credeam 


259 Inadvertenţă: Hermiona însăşi fusese de faţă când s-a dat 
citire răspunsului oracolului de la Delphos (v. III, 2, 133-137). 

Şi m-am rugat zadarnic la mormântu-i. 
Nu prea departe o să-ţi cat soţ vrednic 
(Că-n parte, cugetul i-l ştii). Camillo, 
Dă-i mâna. Cinstea ta-i din plin ştiută, 
Să mergem. 
(Hermionei): 
Ei! Priveşte l-al meu frate: 
lertaţi-mă-amândoi c-am pus vreodată 
Între-ale voastre preacereşti priviri 
Vrăjmaşa-mi bănuială. lar acesta 
Ţi-e ginere, al regelui fecior, 
De cer menit drept soţ al fetei tale. 
O, Paulina, du-ne-acolo unde 
În tihnă să întrebe fiecare 
Şi să răspundă despre rolul său 
Jucat în golu-acesta mare-al vremii 
De când ne-am despărţit. De-ndată du-ne. 
(les.) 


Poveste de iarnă 
Comentarii 


Prima informaţie certă eu privire la Poveste de 
iarnă este un spectacol jucat la 15 mai 1611 de 
„Slujitorii regelui” (trupa lui Shakespeare) la teatrul 
The Globe (Globul) şi consemnat de doctorul şi 
astrologul Simon Forman. Pentru redactarea piesei 
F.E. Halliday sugerează anii 1610-1611. După David 
Daniell limita inferioară este 1610*%, iar J.H.P. 


260 David Daniell, Shakespeare and the Tradition of Comedy, în 
„The Cambridge Companion to Shakespeare Studies”, edited by 
Stanley Wells. 1986, Cambridge University Press, Cambridge, 

Pafford, pornind de la considerente stilistice, o 
situează la începutul anului 1611". 

Poveste de iarnă a fost înregistrată oficial la 8 
noiembrie 1623 şi tot din acel an datează primul 
text cunoscut, tipărit în „canon” ca ultima comedie 
a secţiunii respective. 

Se presupune că Ralph Crane, copistul folosit 
sporadic de „Slujitorii regelui” după moartea lui 
Shakespeare, a transcris piesa pentru zeţarii 
„canonului”. Textul e împărţit pe acte şi scene, 
există 43 de indicaţii scenice şi o listă a 
personajelor. 

Sursa principală a piesei este povestea romantică 
în proză Pandosto or The Triumph of Time (P. sau 
Triumful timpului, 1588) de Robert Greene, 
retipărită sub titlul Dorastus and Fawnia (1607). 
Împrumuturile cuprind cele mai variate aspecte, de 
la acţiune, atmosferă şi personaje până la detalii 
lingvistice; dar nu mai puţin numeroase sunt şi 
abaterile: regele şi regina Boemiei devin regele şi 
regina Siciliei, regele Siciliei devine regele Boemiei, 
evenimentele din Sicilia sunt transferate în Boemia; 
Shakespeare adaugă personaje noi (Emilia, Țăranul, 
Timpul, Paulina, Antigonus), redistribuie rolurile unor 
figuri preluate; finalul piesei diferă total de cel al 
romanţului (Bellaria moare după proces iar 
Pandosto se sinucide, pe câtă vreme Hermiona şi 
Leontes rămân în viaţă şi îşi regăsesc fiica) etc. 
Dintre sursele auxiliare pot fi menţionate unele 
pamflete ale lui R. Greene, Metamorfozele lui Ovidiu 


1987, p. 118. 
261 J.H.P. Pafford, îngrijitorul ultimei ediţii a piesei, în „The Arden 
Shakespeare”, 1963, Methuen, London. 1968, p. XXII-XXIII. 

(Metamorphoses, trad. de Golding în 1567), Vietile 
paralele de Plutarh (v. nota 1), Arte of english Poesie 
(Arta poeziei engleze 1589) de Puttenham. Ca în 
toate piesele romantice, şi în Poveste de iarnă se 
întâlnesc ecouri din opera  shakespeariană 
anterioară, după cum se va vedea mai departe; 
pentru moment să reținem doar distanțele 
cronologice dintre ele: 

„Poveste de iarnă preia din Pericle /1608-1609/ 
ideea miracolului şi dezvoltă interesul pentru 
problema timpului şi a mortii precum şi mijloacele 
de a le învinge pe acestea, inspirându-se din 
Zadarnicele chinuri ale dragostei /1594 -1595/”**%. 

O seamă de cercetători au socotit că titlul piesei, 
The Winter's Tale (Poveste de iarnă sau Povestea 
iernii?), este important pentru tălmăcirea intenţiilor 
dramaturgului; drept care l-au interpretat fie ca o 
alegorie a anotimpurilor, fie ca o poveste veche (old 
tale se repetă în mai multe rânduri) bună pentru 
serile de iarnă. Pafford analizează interpretările şi 
conchide: 

„... Cuvântul tale putea însemna atunci, ca şi 
astăzi, ceva neadevărat, ceva ce nu trebuie luat în 
serios. Acesta e înțelesul limpede pentru spectatorii 
din vremea lui Shakespeare, dar folosirea articolului 
hotărât the are poate scopul de a sugera că piesa 
zugrăveşte multe din asprimile şi amărăciunile 
anotimpului. Prima parte a piesei se desfăşoară 
iarna (l, 1, 25) şi chiar în scena pastorală e amintită 
apropierea frigului (IV, 4, 80) /.../. 

A spune însă că titlul nu implică o semnificație 
profundă şi că fabula este doar o poveste veche nu 

înseamnă câtuşi de puțin că piesei îi lipseşte 
profunzimea /.../"."%* 

Ca şi în Pericle sau Cymbeline, în Poveste de iarnă 
elementele de basm (asociate aici şi cu 
inadvertenţe de tot felul, v. notele) se întrepătrund 
atât de strâns cu elemente realiste (situaţii, 
personaje, psihologie etc.), încât definirea piesei 
dincolo de termenul general de romance („piesă 
romantică” târzie) este deosebit de precară, dovadă 
aprecierile din secolul nostru: 

1954, F.E. Halliday (ca şi Thomas Price în 1890): 

„Nu o comedie tragică, ci o comedie şi o 
tragedie". 

1905, Derek Traversi: 

„O structură care se apropie de forma de balet, o 
lucrare strict formală ale cărei principale efecte se 
realizează prin imagini poetice condiționate reciproc 
în mod subtil”. 

1957, M.M. Mahood: 

„=. O piesă-moralitate; morala ei este însă mai 
largă, mai înțeleaptă şi mai umană decât cea a unei 
drame interioare puritane a păcatului, vinii şi 
căinței””**, 

1963, Pafford: 

„... O tragi-comedie romantică însă cu elemente 


263 J.H.P. Pafford, Op. cit., p. LIII-LIV. 

puternice de realism”. 

1964, John Wain: 

„O nouă experiență”. 

1971, Frank Kermode: 

„... prezintă câteva trăsături ale noii maniere de 
piesă romantică tragicomică, nu numai în structură, 
ci şi în amplul episod pastoral, dansul satirilor, 
mormântul, descoperirea Hermionei amintind de 
piesele-mască. Dar, în spatele Perditei se află 
printesele pierdute din romanțul mai elevat 
îndeosebi Pastorella din Crăiasa zăpezilor (The Fairie 
Queene de Edmund Spenser) care şedea printre 
păstori «pe un dâmb» «de parcă o minune cerească 
ar fi coborât la ei în acea pământească 
privelişte» ”.** 

1976, M.C. Bradbrook: 

„Poveste de iarnă a fost ulterior reprezentată ca 
parte a festivităților de nuntă ale prințesei Elisabeta 
(Elisabeta de Boemia fiica lui lacob | şi a Annei de 
Danemarca, n.n.) din ziua Sf. Valentin 1613; e 
posibil să fi fost jucată pur şi simplu ca un «omagiu» 
al actorilor săraci. /.../ Piesa aceasta oferă material 
atât pentru ceremoniile regale cât şi pentru teatrele 
populare”"?. 

„Faptul că, spre deosebire de toate procedeele 
shakespeariene anterioare, în scena «statuii» 
spectatorii nu au fost avizaţi ține mai curând de 

tradiția pieselor-măşti decât de teatru, pentru că 
elementul de şoc şi surpriză făcea acolo parte 
integrantă din efect. 

Minunăţiile din piesă sunt mereu subliniate de 
comentariile  curtenilor, ale căror complimente 
protocolare din prima scenă au stabilit nivelul de 
sofisticare adecvat pentru o dramă aristocrată /.../. 

/.../ Deşi ultimele două piese romantice au fost, 
cert, reprezentate la curte în cadrul festivităților de 
nuntă pentru prințesa Elisabeta, ele au păstrat 
forma mixtă pastorală care accepta amestecul de 
nobil şi simplu." 

Din punctul de vedere al structurii, piesa este în 
general văzută ca un diptic, aşa cum o considera 
încă Tkomas Price: 

„... Un autentic diptic sub raportul construcției. E 
alcătuită din două piese, prima o tragedie [actele l- 
III, comparate de Frank Kermode cu Măsură pentru 
măsură, n. n./ şi a doua o comedie, legate de o 
asemenea manieră la mijloc încât produc un rezultat 
final care aparține fiecăreia în proporție egală. /.../ 
Ca parte a acestui plan, piesa nu este structurată, 
ca altele, pe o singură emoție dramatică, ci pe două. 
În prima jumătate... e ura lui Leontes față de 
Hermiona, iar în a doua... e dragostea lui Florizel 
pentru Perdita /.../. lar acest contrast dintre 
pasiunile opuse ale urii şi dragostei conferă dramei 
îngemănate un farmec aparte”."'* 

Contrastele dintre cele două părţi au fost 
dezbătute pe larg în literatura critică: în afară de ură 


271 Ibid., p. 210. 
272 Thomas R. Price, Shakespeariana, VII, 1890, fragment 
reprodus în „Caseboolc Series”, Op. cit., p. 44. 

şi dragoste, pierderile sau despărţirile din actele L-Ill 
şi reîntregirile din actul V, domnia „iernii” şi cea a 
„primăverii şi verii”, moartea şi viaţa (cu punctul de 
cotitură exprimat de Păstor: „/a/nice-ntâmplări, din 
cale-afară de jalnice. Da’ ia uite aici, băiete. Bucură- 
te acum şi tu: te-ai întâlnit cu ăi de mureau, eu cu 
unu” care abia s-a născut”, (III, 3, 115-118). 

Dar Ernest Schanzer atrage atenţia şi asupra unor 
paralelisme: 

„După ce apără pe un ton glumet violarea de 
către poet a unității de timp...: 

«Dar am puterea legea s-o înfrâng,/lar datina s-o 
răsădesc, şi-ndată/S-o smulg din rădăcini» (IV, 1, 7- 
9) - Timpul declară: 

«De-aveţi îngăduinţă şi răbdare,/Răstorn 
clepsidra: scena creşte mare/Şi strâng tot ce-ntre 
timp s-a petrecut/Doar în răstimpul unui vis - şi- 
atât» (vers. 15-17). 

Prin răsturnarea  clepsidrei, Timpul marchează 
marea întrerupere dintre cele două jumătăţi ale 
piesei, dar creează totodată în noi senzația 
repetiției. O parte a clepsidrei arată la fel ca cealaltă 
și nu mi se pare exagerată ideea că în felul acesta 
sporeşte asemănarea de formă şi structură a celor 
două jumătăţi ale piesei” ”. 

„Paralelele pot fi caracteristic structurale, ca în 
cazul scurtelor scene în proză de la începutul 
fiecărei jumătăți, sau caracteristic tematice, cum ar 
fi intrarea regelui atât de crud prin ameninţări într-o 
scenă de raporturi fericite; sau caracteristic epice, 
cum este ajutorul dat de Camillo victimei furiei 

regeşti; sau caracteristic tonale şi de atmosferă, de 
pildă descrierea oracolului de la Delphos şi cea a 
scenei cu statuia." 

În studiul instructiv din care am reprodus citatele 
de mai sus, Schanzer acceptă părerea lui E.M.W. 
Tillyard (Shakespear's Last Peays, 1938) că în 
Poveste de iarnă Shakespeare comprimă într-o 
singură piesă schema generală a Divinei Comedia a 
lui Dante - dacă urmărim experienţa spirituală a lui 
Leontes (în actele L-Ill, Infernul pe care şi-l clădeşte 
singur; la sfârşitul actului III şi începutul actului V, 
viziuni ale  Purgatoriului; în restul actului V, 
Paradisul). Totuşi, această împărţită tripartită: 

„+... implică o denaturare a tiparului structural 
pentru că nu tine cont de actul IV, aproape la fel de 
lung ca primele trei acte luate împreună. În acest 
act Leontes nu apare deloc, în schimb atentia 
noastră se concentrează asupra  Perditei. O 
asemenea dublă focalizare - asupra tatălui în 
primele trei acte şi asupra fiicei în actul IV - se mai 
întâlneşte într-o singură piesă de Shakespeare, 
Pericle, care, de fapt, i-a furnizat Poveştii de iarnă 
modelul structural. 

În ambele piese rolul titular în primele trei acte e 
deținut de tatăl rege (Pericle, Leontes), între actele 
III şi IV intervine o lungă întrerupere, 14 ani în cea 
dintâi, 16 în cea de a doua, în actul IV tatăl nu mai 
apare iar atenția noastră se concentrează asupra 
fiicei (Marina, Perdita), pe care am văzut-o imediat 
după ce s-a născut; în actul final, cele două puncte 
centrale fuzionează - reunirea tatălui cu fiica, 
urmată de cea a soțului cu soția (Thaisa, Hermiona), 

pe care soțul o considerase moartă şi îngropată. In 
amândouă piesele revederea tatălui cu fiica este 
rezultatul simplei întâmplări, pe câtă vreme cea a 
soțului cu soața e rezultatul îindrumării, agentul fiind 
zeița Diana într-o piesă şi Paulina în cealaltă. 

Modelul structural al celor două lucrări este 
absolut unic în canonul shakespearian. Nicăieri In 
altă parte nu există această dublă concentrare, cu 
protagonistul primelor trei acte... care nu apare în 
actul IV, locul său fiind ocupat de un personaj cu 
desăvârşire nou. Şi nicăieri altundeva nu există un 
asemenea tratament al timpului, cu o întrerupere de 
mulți ani în mijlocul piesei. În celelalte comedii 
Shakespeare a respectat cea mai riguroasă unitate 
de timp, ca în Comedia erorilor şi Furtuna sau a 
lăsat să se scurgă cel mult câteva luni în 
desfăşurarea acțiunii, ca de exemplu în Totu-i bine 
când sfârşeşte bine şi Cymbeline >. 

Derek Traversi analizează unitatea fundamentală 
a piesei în termeni muzicali: 

„Intriga e ajustată perfect la noua tehnică 
simbolică şi este util - fie măcar pentru a ne 
îndepărta de ideea unei drame realiste - să vedem 
în diferitele ei etape părțile succesive, diferite ca 
sentiment şi ritm, care alcătuiesc unitatea unei 
simfonii. Prima parte cuprinde tragica destrămare a 
conviețuirii paşnice datorită nebuniei pasionale a 
unui om (Leontes); a doua, foarte scurtă (III, 3), e 
momentul de răscruce; a treia parte (IV) descrie 
dragostea (imatură încă) dintre Florizel şi Perdita; 
partea a patra include rezolvările finale”. 

Imaginile iterative, element reprezentativ al 
unităţii piesei, au fost discutate de numeroşi autori. 

Caroline Spurgeon nu găseşte niciun simbol „clar” 
şi „repetat”, dar subliniază: 

„După părerea mea, gândul stăruitor al lui 
Shakespeare în această piesă sau, mai corect poate, 
ideea stăruitoare din imaginația lui, este curgerea 
obişnuită a vieții prin toate lucrurile, atât în natură 
cât şi în om. Dramaturgul o vede în seva ce urcă în 
pom, în reacțiile şi natura florilor, în rodul unirii 
dintre stirpea nobilă şi cea de rând, fie că este vorba 
despre trandafiri sau ființe omeneşti, în atitudinile 
păsărilor, animalelor şi oamenilor, efectele otrăvirii 
cugetului şi trupului, puterea vindecătoare, «leacul» 
tonic al unei prezențe vesele sau cinstite şi, mai 
presus de orice, în identitatea de ritm, de lege a 
mişcării din corpul omenesc sau din emoțiile omului 
şi marile mişcări ritmice fundamentale ale naturii 
însăşi”. 

În opinia lui W.H. Clemen, imaginile din Poveste 
de iarnă sprijină şi echilibrează contrastele dintre 
situaţii, personaje şi atitudini, în primul rând 
contrastul general dintre primele trei acte şi actul 
IV. În partea tragică imaginile sunt mai scurte şi mai 
distanţate între ele, adesea exprimate prin 
metafore, pe când în cea idilică, ele apar mai curând 
grupate, sunt mai compacte şi mai colorate, şi par 
să fi fost în mare măsură introduse de dragul lor 
însele. In primul act, obsesia lui Leontes e zugrăvită 
printr-o serie de imagini ale bolilor şi imagini 
asociate cu acestea, exprimând otrăvirea, dezgustul 

şi murdăria. În prima scenă din actul | Leontes 
construieşte o imagine completă care trădează forţa 
brutală a autoînşelării sale: 

„Ascuns pe-un fund de cupă/Poate-un paing să fie, 
tu să bei/Făr' să te otrăveşti, fiindcă nu 
ştii./Scârboasa mirodenie de o vezi,/lcneşti de-ți rupi 
şi coaste şi gâtlej./Eu am băut şi am văzut paingul” 
(II, 1, 38-44). (Metafora bolii e folosită şi de alte 
personaje şi va fi reluată în actul V, într-un sens 
opus. În dorinţa lui Leontes: „Zei;/Cei preaslăviţi 
văzduhul să îl spele/De orice molimă cât stati aici”, 
[V, 1, 168-170]). 

Tot în prima jumătate a piesei se mai întâlneşte o 
imagine dezvoltată - replica în care Paulina 
deplânge presupusa moarte a Hermionei şi-l 
condamnă pe Leontes fără apel: 

„De faptele-ți nu te căi, tirane:/Prea grele sunt să 
le  urnească  plânsul;/Te lasă doar în voia 
deznădejdii,/Că mii de ani de-ai sta, flămând şi 
gol,/Şi ai îngenunchea de mii de ori/În toiul iernii pe 
un pisc golaş/Bătut de vifor, n-o să-ndupleci 
Zeii/Spre tine să privească”, (III, 2, 208-215). 

Replica anticipează furtuna din III, 3, privită în 
două moduri total diferite: comentariile Marinarului 
„Cumplitul cer îşi urlă-amenințarea;/.. Ne priveşte 
încruntat” (vers. 4-6) şi referirile asemănătoare ale 
lui Antigonus (vers. 48, 53-55) implică obişnuitul 
simbolism al furtunii, în timp ce observaţiile în proză 
ale Ţăranului exprimă un punct de vedere mai 
realist: „... aci corabia sfredeleşte luna cu catargul, 
aci e-nghițită de drojdii şi de spume, de parca-ai fi 
aruncat un dop într-un poloboc... Da” ca să isprăvesc 
cu corabia, să fi văzut cum marea a dat-o pe gât”, 

(rândurile 93-100). 

În actul IV natura se trezeşte la viaţă cu o 
revărsare extraordinară de belşug şi culoare. Dar 
pentru această pronunţată atmosferă de ţară cu 
decorul ei pastoral am fost pregătiţi încă din primele 
acte prin sugestii sporadice. Scena a doua începe cu 
versurile „De novă ori păstorul a privit./Schimbarea 
stelei apelor, de câna/Lăsat-am tronul singur”, (|, 2, 
1-2). Citându-l pe G. Wilson Knight, Clemen 
aminteşte prezenţa altor imagini din natură.“'* 

În sprijinul ideii de unitate structurală a piesei, 
Schanzer invocă şi lumea de imagini: 

„Mai mult decât cu oricare altă piesă din canon, 
Poveste de iarnă se înrudeşte cu Macbeth prin 
natura şi folosirea imaginilor, înrudire care, 
bineînțeles, derivă din afinitatea subiectelor. 
Aceasta e adevărat mai ales despre prima jumătate 
unde, ca şi in Macbeth, sunt contrastate, pe de o 
parte, imaginile sădirii şi creşterii cu imagini ale 
dezrădăcinării şi degerării şi, pe de altă parte, 
imaginile sănătății şi lecuirii cu imagini ale bolii şi 
infecţiei. /.../ În Macbeth regele englez e înfățișat ca 
agent al vindecării, prin contrast cu Macbeth, sursa 
infecției şi a bolii. Este semnificativ faptul că în 
Poveste de iarnă rolul pozitiv îl joacă în primul rând 
tinerii, contrastaţi cu Leontes, în ale cărui accese 
demenţiale de gelozie abundă imaginile bolii. 

VAA 

/.../ Broderia poetică sau figurile de stil din prima 
jumătate a piesei apar în partea a doua la un nivel 
mai literal, întâlnim păstori adevăraţi care vorbesc 

despre oi adevărate, întocmai după cum imaginile 
sădirii şi creşterii, folosite pur figurat în prima 
jumătate, reapar în partea a doua la un nivel mai 
literal în dezbaterea horticolă dintre Perdita şi 
Polixenes. Dar sugestivitatea lor simbolică este în 
esenţă similară în ambele jumătăți. 

Chiar şi prin imagini, aşadar, cele două jumătăți se 
întrepătrund în modalități variate. Şi nu numai 
scena cu serbarea tunsului oilor, cu imaginile ei de 
primăvară, fertilitate şi creştere, conține imagini 
comparabile cu cele din prima jumătate a piesei. Şi 
scena cu statuia işi găseşte echivalentul în 
atmosfera «ceremonială, solemnă ŞI 
nepământeană» a oracolului de la Delphos, aşa cum 
e descrisă ea de Cleomenes şi Dion în III, 1, 
asemănare sesizată de mulţi comentatori”"?. 

O imagine profund unificatoare şi integratoare, 
omisă adesea în lucrări de specialitate (cum sunt 
cele de mai sus), este cea a teatrului şi actoriei ca 
ilustrare a  aparenţei din  predilectul binom 
shakespearian „a fi” - „a părea” - cu alte cuvinte, o 
imagine cu implicaţii tematice. În Poveste de iarnă 
relaţia este sondată până la ultimele ei ramificații şi 
consecinţe dramatice, psihologice şi chiar filosofice. 

Citind un fragment din replica în care Hermiona se 
apără la proces - ,„...NMevinovăția/Va  ruşina 
nedreapta-nvinuire/lar Tirania s-o cutremura Văzând 
Răbdarea”, (IIl, 2, 28-30) - David Daniell face 
următorul comentariu succint: 

„Asemenea afirmații cuprind idei privind jocul 
actoricesc, iar piesa e foarte sensibilă la elementul 
teatral, la zona radioactivă dintre iluzie şi adevăr. 

Leontes ştie că acuzaţia lui este adevărată. 
Autolycus jură că baladele lui sunt adevărate. 
Perdita nu face decât să joace rolul de păstorită; 
toată lumea din Boemia joacă, iar lungul episod din 
această ţară e încă o piesă în piesă. Pe măsură ce 
înaintează acțiunea, artificiul devine mai realist, 
până când în binecunoscutul coup de théâtre e 
imposibil să spunem dacă pe Hermiona a creat-o 
natura sau arta. Personajelor şi spectatorilor li se 
spune «Dar vi se cere Credinţa s-o-ntăriţi» (V, 3, 94- 
95), să creadă că opera imaginaţiei e în stare să 
recreeze viața. Fireşte, cel care a resimţit miracolul 
e Leontes”*. 

Anne Righter, într-un capitol al lucrării sale 
Shakespeare and the Idea of the Play (Sh. şi 
noțiunea de piesă) din care vom extrage 
interpretările mai semnificative, se apropie mai mult 
de textul  shakespearian inspirat direct din 
imagistica teatrală: 

„În Poveste de iarnă aceste imagini sunt poate 
chiar mai expresive decât cele din Cymbeline. La 
începutul piesei, Leontes, cuprins deja de nebunia 
geloziei care îl va duce atât de curând la dezastru, îi 
spune lui Mamillius: 

«Hai, băiete,/La joacă du-te, maică-ta se joacă,/Şi 
eu joc; josnic rol - ce va sfârşi/Atunci când mă vor 
prohodi la groapă/Scârbite chiote şi huiduieli» (|, 2, 
187-100). 

EI îl numeşte pe Camillo un prost pentru că stă şi 
vede infidelitatea Hermionei, «miza mare pusă-n 
joc» dar «o ia în glumă» (|, 2, 247-249); totodată, 
feroce, el nu pregetă s-o califice pe regină «paiaţă» 

(|, 2, 276). Cuvintele sale ironice pe seama viselor şi 
legătura dintre acestea şi faptele lucide îi 
informează pe spectatori despre o stare de lucruri 
care scapă vorbitorului: 

«Hermiona:  Sire,/Vorbeşti o limbă nenţeleasă 
mie;/Mi-e viaţa-n voia visurilor tale,/ Deci mă supun. 

Leontes: Mi-e vis doar fapta ta/Că de la Polixen ai 
un bastard,/E vis» (III, 2, 77-82). 

/.../ Leontes o victima autoinşelării, a unei nebunii 
în care, în mod tragic, el aplică greşit imaginea 
teatrului, închipuindu-şi că soția sa e alta decât ceea 
ce pare. A confundat realitatea cu iluzia. 

/.../ ICa şi în Richard al Ill-lea, IV, 4, 91/... În 
Poveste de iarnă imaginea Reginei-Actrițălregină ca 
numele, n.n./ apare din nou /.../. 

/.../ Perdita apare în scena tunsului oilor ca regină 
a serbării. /.../ Ea stă în mijlocul florilor primăverii 
din care a făcut ghirlande imaginare pentru iubitul 
ei şi spune, minunându-se: «Îmi pare c-aş juca-ntr-o 
pastorală /Cum de Rusalii am văzut. Ştiu 
sigur,/Veşmântu-mi schimbă firea» (IV, 1, 133-136). 

/.../... Shakespeare foloseşte practica din timpul 
serbării de Rusalii precum şi brusca sesizare de 
către Perdita că este o actriță pentru a explica 
schimbarea tonalității piesei. Remarca ei, totuşi, are 
şi o semnificație mai adâncă şi de durată. Florizel 
repetă ideea că este o regină, chiar dacă numai «o 
regină a brânzei şi smântânii» (IV, 4, 161). /../ 
Perdita însăşi, când rolul ei sfârşeşte brusc şi 
dureros datorită interventiei lui Polixenes, se 
întoarce spre Florizel şi spune cu mâhnire: 
«Trezindu-mă din vis, n-aş vrea o clipă/Regină să 
mai fiu, ci doar, plângând,/Oiţele să-mi mulg»> (IV, 4, 

461-462). Pentru ea şi pentru cei din jurul ei, 
Perdita, pare să mai fie Regina-Actriță când ia sfârşit 
comedia. /.../ Dar spectatorii din sală ştiu tot timpul 
că aici distincția dintre iluzii şi realitate e falsă, 
asemeni celei pe care o făcea mai inainte Leontes 
sau, în Cymbeline, Posthumus /.../. 

/.../ Când Camillo îi trimite la Leontes pe 
îndrăgostiții îmbrăcați regeşte /în/ mica «piesă» în 
care biata Perdita acceptă cu greu «să joace un rol» 
(IV, 4, 672-673), iluzia şi realitatea nu se despart, de 
fapt, de adevăr. 

În timpul procesului, Hermiona formulase o stranie 
imagine legată de lumea teatrului: 

«Sire, cel mai bine/Ştii - deşi pari să nu mai ştii - 
că viaţa-mi/A fost atât de castă şi de dreaptă/Pe cât 
de-amară-i azi; şi nici în cronici/Pe scenă nu-s 
aduse-asemeni pilde/Spre a-i mişca pe spectatori» 
(III, 2, 32-35). 

/.../ Privite superficial, aceste versuri aparțin 
categoriei traditionale a metaforei din lumea 
teatrului. Hermiona îşi descrie situația ca material 
potențial pentru dramă sau, mai curând, ca material 
dincolo de limitele dramei. Dar, aşa cum se întâmplă 
frecvent în aceste piese finale, neințelegerea ei 
provine din limitarea naturii iluziei. 

/.../ Primele aluzii la statuia Hermionei... conțin 
ceva cât se poate de straniu. Paulina îl roagă pe 
Leontes: 

«fiţi gata/Să îl vedeţi /chipul//, atât de-asemeni 
vieţii/Ca somnu- asemeni morţii» (V, 3, 18-20). 

Felul cum vorbeşte ea, precum şi afirmaţia celui 
de Al treilea gentilom că sculptorul a dorit «să-i fure 
naturii îndeletnicirea» (V, 2, 111) sau strigătul de 

uimire al lui Leontes «Cum ne-amăgeşte arta!» (V, 
3, 68), par o revenire la atacurile împotriva imitaţiei, 
atât de pregnante în Timon din Atena. Dar /.../ aşa 
cum în persoana lui Fidele, somnul adânc fusese 
luat drept moarte în Cymbeline, viața şi arta se 
întrepătrund în Poveste de iarnă pentru a-i uimi pe 
spectatori. Imaginea sculptată de Giulio Romano nu 
este defel o imagine ci Hermiona însăşi. /.../ Când se 
sfârşeşte comedia, Leontes spune: 

«O, Paulina, du-ne-acolo unde/În tihnă să întrebe 
fiecare/Şi să răspundă pentru rolul său/Jucat în golu- 
acesta mare-al vremii/De când ne-am despărţit» (V, 
3, 151-155). 

EI se referă la întâmplările din urmă ca şi cum 
acestea s-au petrecut într-o piesă, însă, spre 
deosebire de replica echivalentă a lui Berowne de la 
sfârşitul Zadarnicelor chinuri ale dragostei, aici nu 
avem sentimentul că am asistat la o piesă de care 
personajele se detaşează acum pentru a intra într-o 
lume oarecum mai reală. Piesa continuă veşnic; a 
devenit un sinonim pentru viața însăşi”. 

Multe din observaţiile autoarei fuseseră semnalate 
anterior, îndeosebi de S.L. Bethell (încă în 1947), 
care, pornind de la Shakespeare's Last Plays de 
E.M.W. Tillyard se ocupă de „planurile realităţii” din 
Poveste de iarnă şi le analizează mult prea pe larg şi 
prea sofisticat pentru a-l cita sau rezuma cu folos. 
Vom reţine, totuşi, concluziile: 

„Doresc să subliniez din nou un fapt: tot ceea ce a 
fost luat în considerație... ca tratare a timpului, artă 
scenică şi «planuri ale realităţii» a revelat nu numai 


281 Anne Righter, Shakespeare and the Idea of the Play, 1962, 

o metodă de prezentare dramatică, ci şi o 
constatare complexă şi profundă privind natura 
realității. Această fuziune a metodei şi constatării 
reprezintă gradul ultim al unităţii organice”. 

„Constatarea” amintită de Bethell face, de fapt, 
trimitere la fundamentala temă shakespeariană a 
cunoaşterii umane. 

O altă temă cu largi reverberaţii în piesă (cum va 
fi şi în Furtuna) este relaţia dintre Nature (natură; 
fire) şi Art (artă; creştere; educaţie; cultură). Esenţa 
problemei este cuprinsă în următorul fragment al 
cunoscutului dialog dintre Perdita şi Polixenes: 

„Perdita: 

Când anu-mbătrâneşte, însă vara 
Nu a murit, nici iarna-nfrigurată 
Nu s-a născut, e vremea când răsar 
Garoafe şi vrâstate micşunele: 
Bastarde ale Firii li se spune; 
Dar pe la noi nu cresc şi nici n-aş vrea 
Să am răsad de-al lor. 
Polixenes: 
De ce, frumoaso, 
Nu-ţi plac defel? 
Perdita: 
Fiindc-am auzit 
Că arta ce le face-aşa pestriţe 
Cu Firea însăşi, marea creatoare, 
Lucrează împreună. 
Polixenes: 
S-ar putea. 
Dar nu poți Firea să o faci mai bună 


282 S.L. Betheil, Antiquated Technique and the Plancs of Reality, 

Decât c-un mijloc plămădit de Fire. 
Deci arta care zici că schimbă Firea 
De Fire-i plămădită. Vezi, frumoaso, 
Cel mai sălbatic trunchi îl logodim 
Ca un altoi ales, şi scoarţa aspră 
Dă mugure de soi. E, deci, o artă 
Ce-ndreaptă Firea, chiar mai mult, o schimbă. 
Dar Fire-i arta însăşi” (IV, 4, 79-97). 

Pe marginea acestui citat, Harold S. Wilson face 
un istoric succint al ideii că  „natura” îşi 
subordonează artele, aminteşte gânditori antici 
(Democrit, Platon, Aristotel, Cicero), se referă la 
teoreticieni renascentişti italieni (Petrarca, în Rerum 
familiarium, Bernardino Daniello, în Poetica, 1536), 
francezi (Jacques Peletier, în Art Poétique, 1655) şi 
englezi (Philip Sidney, Samuel Daniel, în Defence of 
Ryme, 1603, George Puttenham, în Arte of English 
Poesie, 1589).*** În continuare Wilson atrage atenţia 
asupra lui Puttenham ca probabilă sursă directă 
folosită de Shakespeare pe de o parte pentru 
fundamentarea complexelor relaţii dintre natură şi 
artă (după Puttenham nu mai puţin de şase la 
număr), pe de altă parte pentru preluarea unei 
ilustrări concrete: 

„lar Grădinarul cu arta sa nu numai că va face ca 
planta, floarea sau fructul să apară fără stânjeniri la 
timpul potrivit, ci le va şi înfrumuseţța ca însuşiri, 
formă, parfum şi gust, aşa cum natura nu ar reuşi 
niciodată: dintr-o singură micşunea sau gălbinea 
sau margaretă să facă două; trandafirul alb să-l facă 


283 Harold S. Wilson, Nature and Art, 1943, în „Casebook Series”, 
Op. 
cit., p. 152-154. 

roz, galben sau roşu; un pepene amar, dulce, un 
măr dulce, acru /.../; lucruri pe care natura nu le-ar 
putea face fără ajutorul şi arta omului”. 

Northrop Frye apreciază referirile lui Wilson la 
Puttenham şi le întregeşte: 

„Puttenham mai spune că arta poate fi «numai o 
simplă imitatoare a lucrărilor naturii, urmărindu-i şi 
copiindu-i acţiunile şi efectele, aşa cum face 
saguinul cu expresia şi gesturile oamenilor; şi de 
felul acesta sunt arta picturii şi cea a sculpturii». Ne 
amintim de Romano, pictorul şi sculptorul care este 
«maimuța» perfectă a  Firii. Poetul, afirmă 
Puttenham, trebuie să folosească toate tipurile de 
artă în locul potrivit, dar pentru cele mai avântate 
momente ale sale, el va lucra «întocmai cum 
lucrează natura însăşi, cu virtuțile ei caracteristice şi 
cu instinctul ei propriu, nu prin exemplu, meditaţie 
sau exerciţiu, cum fac toţi ceilalţi meşteşugari». 
Avem sentimentul că Puttenham, deşi a scris înainte 
ca Shakespcare să se fi realizat pe deplin, şi cu două 
secole mai devreme decât Coleridge, a caracterizat 
corect calitatea specifică a artei lui Shakespeare”*”. 

Extrase din câteva comentarii importante 
privitoare la dialogul dintre Polixenes şi Perdita: 

„Vorbitorii se contrazic din cauza unei confuzii, 
pentru că unul se referă la artă iar celălalt, la 
artificialitate, distincţie destul de dificilă în sine. În 
consecință se ridică întreaga problemă a antinomici 
naturaliste şi transcendentale. Arta în chestiune e 
numită de Polixenes naturală pentru că a) invenția 


284 Ibid., p. 155. 
285 Northrop Frye, Recognition in The Winter's Tale, 1963, în 
„Casebook Series”, Op. cit., p. 193. 


~ 480 ~ 


William Shakespeare 

umană nu poate niciodată face mai mult decât să 
dirijeze energia naturală sau b) mintea omenească 
şi deci şi invențiile ei sunt generate de natură - 
probabil că se implică ambele înțelesuri. Civilizaţia 
umană, arta şi religia sunt, evident, într-un sens, o 
parte a «marii creatoare, Firea», așa cum sunt toate 
celelalte. Dar Perdita apără simplitatea naturală, 
izvorâtă din integritatea neimpusă a creşterii sale 
ţărăneşti, impotriva artificialităților - să zicem de la 
curte: o îngrozeşte gândul necinstirii naturii prin 
trucuri omeneşti. Observati că, deşi ajung la 
concluzii diferite, amândoi venerează «marea 
creatoare, Firea». Nu e posibil să se tragă nicio 
încheiere logică; sau putem spune mai curând că 
logica este dramatică, bazată pe afirmații 
contradictorii din care reiese o percepere a naturii 
ca prezență autoputernică, verificator şi, totodată, 
model. Dialogul reprezintă, aşadar, un microcosm al 
întregii piese”*. 

„În discuţia sa cu Perdita, Polixenes argumentează 
în favoarea Artei şi împotriva Naturii, neştiind că 
devreme ce fata este o prințesă, ea se comportă, 
fără să vrea, atât după principiile lui cât şi după ale 
ei proprii atunci când şi-l alege pe Florizel ca soț; cu 
alte cuvinte, Polixenes înfruntă o Artă deghizată ca 
Natură. La rândul lui, Leontes înfruntă o Natură 
deghizată ca Artă. Şi pe câtă vreme Polixenes - din 
greşeală - intervenise interzicând dragostea dintre 
Perdita şi Florizel ca să-i lase Artei mână liberă 
asupra Naturii, Leontes are acum impresia că a 
transformat Arta în Natură prin simpla putere a 


286 G. Wilson Knight, „Creat Creating Nature”, 1947, în „Casebook 

dorului şi penitenței; a ascultat porunca lui 
Prometeu al lui Shelley: «să speri până când 
speranţa creează/Din propria ei ruină lucrul pe care 
îl contemplă». Regina sa, vie, îi este redată pentru 
că el a ispăşit pe deplin. Se duce să vadă statuia 
însoțit de Polixenes cu care s-a împăcat acum şi 
poate că aceasta îi aminteşte de starea inițială de 
inocentă când cei doi prieteni («ca mieii gemeni») 
şi-au petrecut copilăria împreună, pentru că la 
vederea presupusei statui, Leontes exclamă: «Mă 
mustră, piatră dragă, dacă spun/Că tu eşti 
Hermiona; mai degrabă/Eşti ea fiindcă nu mă 
dojeneşti./A fost  gingaşă-asemenea  prunciei/Şi 
graţiei». (V, 8, 24-27). 

În felul acesta Leontes leagă amintirea Hermionei 
de amintirea Edenului din care el şi prietenul său au 
fost izgoniți pentru simplul motiv că au crescut şi au 
dezvoltat pasiuni mature; dar la gingăşia copilăriei 
el adaugă şi un alt element, «graţia». Aceasta e în 
concordanță cu unda sentimentului religios prezentă 
continuu în istoria Hermionei”? 

„Natura produce mijloacele propriei sale 
transformări, conține ceea ce o depăşeşte. Ín felul 
acesta, ceea ce o depăşeşte - arta, civilizatia, 
cultura, limba, dragostea - nu este un simplu 
«adaos» exterior ei, ci unul pronuntat interior. Dacă 
Natura este culturală, atunci o cultură anumită 
poate fi întotdeauna considerată naturală. Legitime 
sunt acele forme ale surplusului care îşi au rădăcina 
în ordinea foarte firească ce o transcend, ordinea 
care dispune de sursa acestei transcendente. Piesa 
foloseşte pentru aceasta numele de Perdita, 

vlăstarul mai nobil unit cu trunchiul cel mai sălbatic. 
/.../ Există o egalitate naturală fundamentală între 
toate ființele omeneşti în ciuda rangului lor social 
(x... acelaşi soare luminează/Şi curtea lui şi-acest 
bordei al nostru», IV, 4, 457-459), totuşi această 
natură împărțită este rafinată de creşterea civilizată 
care o depăşeşte, dând naştere diferenţelor 
ierarhice, cu toate că acestea îşi păstrează 
rădăcinile din solul comun. Relațiile sociale dintre 
persoane au astfel structura paradoxală a 
metaforei: indivizii sunt atât aceeaşi cât şi diferiţi. 
La nivelul fundamental al Naturii, ca şi la cel al 
dreptății şi îndurării, toți trebuie priviți ca egali: dar 
acestei structuri generale nu i se poate îngădui să 
erodeze deosebirile particulare. Aceste distincții de 
clasă şi rang sunt ele însele naturale, pentru că, 
într-un fel, le produce Natura; pentru că Natura 
este, concomitent, un proces amorf, indivizibil, şi o 
structură a  discriminărilor precise. Ín esență, 
uluitoarele versuri ale Perditei despre flori vor să 
arate că Natura este atât generoasă cât şi 
pretențioasă; e o energie inepuizabilă, fluidă şi 
diversificată, dar şi o structură dată a valorilor 
intrinsece. Toate acestea îi permit lui Shakespeare 
să imagineze un fel de neîntreruptă eterogenitate 
care nu va fi distrugătoare; totodată, ea îi furnizează 
o figură a umanităţii comune reificată mai puțin 
alarmant decât legea, deoarece dacă nimic n-ar 
putea fi mai atotpătrunzător general decât Natura, 
nimic n-ar putea fi, în acelaşi timp, mai terestru şi 
imediat. ”** 


288 Terry Eagleton, William Shakespeare, 1986, New York, 1987, 
p. 91-92. 

Chiar atunci când pot fi considerate majore, alte 
teme - integritatea spirituală, caracterul mental al 
realităţii (Stauffer), fericirea şi virtutea (Tillyard), 
gelozia, împăcarea, iertarea şi îndurarea; timpul, 
creşterea, decăderea şi regenerarea; constanţa 
(Pafford) - se subsumează mai mult sau mai puţin 
temelor analizate teoretic şi ilustrate până acum. Pe 
de altă parte, ele vor apărea şi în cadrul schiţării 
personajelor care determină acţiunea. 

Trăsăturile lui Leontes ni se revelează în ceea ce, 
din punct de vedere „cronologic” am numi patru 
faze distincte:  antecedentele,  dezumanizarea, 
penitenţa, împăcarea. Despre antecedente aflăm 
puţine lucruri: Polixenes îşi aminteşte de vremea 
când erau amândoi copii „neprihăniți”, „nestiind ce 
e răul”, deşi Hermiona îşi închipuie că Leontes era 
„mai Zvăpăiat” (|, 2) iar mai târziu, Paulina vorbeşte 
despre „inima lui nobilă” (III, 2, 222). Puţine ştim şi 
despre penitenţa lui Leontes: când jură că se va 
pocăi zilnic (III, 2, ultima sa replică) şi când 
Cleomenes îl îndeamnă să nu se mai chinuiască - 
„De-ajuns! Căinţa ta de sfânt, mărite,/Orice păcate a 
răscumpărat”, (N, 1, 1-2). Dar, aşa cum subliniază 
Pafford, „din text e greu să vedem că s-a schimbat - 
nu avem nicio dovadă că, asemeni lui Wolsey 
(Henric al VIll-lea, n. n.), a ajuns să se cunoască pe 
sine...”*. Tot astfel, în scena finală a împăcării, 
iertării şi bucuriei, singura schimbare - dacă poate fi 
numită astfel - este uimirea. lar uimirea, ca de 
atâtea alte ori în dramaturgia shakespeariană, este 
doar o primă treaptă spre cunoaştere. 

Dezumanizarea lui Leontes, în schimb, e tratată 

pe larg (primele două acte şi jumătate). Ea începe 
cu suspiciunile de trădare erotică (totul 
neîntemeiate după majoritatea criticilor, în parte 
motivate după N. Coghill'”), ezitările, montarea 
gradată dramatic, exprimată mai întâi prin propoziţii 
scurte şi ambigui, apoi printr-un limbaj violent, 
încărcat de imagini repulsive, uneori digresiv, 
dezlănţuirea geloziei necontrolate (mai puternică 
decât cea a lui Othello potrivit lui van Doren, 
Stauffer şi alţii), comportarea bestială. Leontes 
devine un caz patologic. 

Dr. Alexandru Olaru îşi începe analiza amănunţită 
a reacţiilor lui Leontes prin cuvintele: 

„Tema dramei Poveste de iarnă ne înfățișează de 
la început până la capăt un bufeu delirant de gelozie 
/.../. Ipotetic, acest bufeu delirant survine pe fondul 
unei psihoze de involutie /.../. Aspectul clinic (este 
un sindrom paranoiac subl. ns.) urmat de o 
melancolie cu idei de autoacuzare /.../”*.. 

Shakespeariologul A.L. Rowse, de asemenea, 
foloseşte termeni medicali: 

„Simptomele şi efectele schizofreniei (subl. ns.) 
sunt descrise precis în cazul lui Leontes...: 
confirmarea treptată a unei minţi bănuitoare, 
dezechilibrate, care se lasă convinsă de gesturi 
nevinovate şi nesemnificative”? 


290 De ex. faptul că Polixenes a stat la curtea lui Leontes timp de 
9 luni iar Hermiona e pe punctul de a naşte (|, 2, 1-16) - Nevill 
Coghill, Six Points of Stage-craft, 1958, în „Casebook Series”, Op. 
cit., p. 200-202. 

291 Dr. Alexandru Olaru, Shakespeare şi psihiatria dramatică, 
editura Scrisul Românesc, Craiova, 1976, p. 276. 

292 A.L. Rowse, What Shakespeare Read and Thought, Coward, 

Involuţia psihică a lui Leontes (trecând peste 
neconcordanta terminologiei folosite de cei doi 
autori) poate interesa într-o anumită măsură 
aspectele dramatice ale dialogului şi mai puţin 
„caracterul” eroului, redus aproape la condiţia de 
dement. Un alt element, de asemenea neimportant 
din acest punct de vedere, prezintă totuşi interes 
pentru modul cum Shakespeare îl situează pe 
Leontes în cadrul „cunoaşterii”. 

Treptat, Leontes  monopolizează cunoaşterea 
adevărului şi a realităţii, în |, 2, el îl acuză pe 
Camillo: 

„Cum, n-ai văzut? Ba da, nu-i îndoială,/Ori ai pe 
ochi o coajă şi mai groasă/Decât e-un corn de- 
neornorat,/.../N-ai gândit/(Doar cel ce n-are minte nu 
gândeşte)/Că lunecoasă-i soata-mi?” (Vers. 267- 
272). 

„Camillo: Vindecă-te, sire,/Degrabă de un gâna ca 
ăsta/Că-i cu primejdii. 

Leontes: O fi, dar e-adevărul”. (Vers. 296-298). 

In II, 1, când află că Polixenes a plecat împreună 
cu Camillo, Leontes exclamă: 

„Cât sunt! De fericit/Că, osândindu-i, n-am dat 
greş!/Dar, vai, /De ce a trebuit, să ştiu atâtea?/O 
fericire fără margini ca aceasta/E un blestem!” 
(Vers. 36-39). 

Apoi, îi acuză pe curteni: 

„Voi, uluiți - sau numai părând astfel -,/Nu vreți 
sau nu puteți gusta ca noi / Un adevăr”. (Vers. 164- 
166). 

De asemenea, pe Antigonus care l-a contrazis: 

„Ori anii te-au prostit, ori eşti nătâng/Chiar din 
născare”. (Vers. 173-174). 

Şi, generalizând spre finele scenei, pe toţi cei 
incapabili să vadă realităţile: 

„Deşi n-am îndoieli şi nu-i nevoie/Să ştiu mai mult, 
oracolul va da/Odihnă altor minţi - cum e a lui -/A 
căror neştiință nu e-n stare/La adevăr s-ajungă”. 
(Vers. 189-193). 

Hermiona este întruchiparea  gingăşiei, a 
statorniciei în dragoste, a milei, dar şi a demnităţii, 
cum se poate vedea în replica în care răspunde la 
învinuirile nebuneşti ale lui Leontes în timpul 
procesului: 

„Măritu-mi tată fost-a impărat/Al Rusiei. De-ar fi 
trăit să  vadă/Această  judecată-a fiicei lui/Şi 
prăbuşirea ei, cu ochii, însă/Ai milei, nu ai 
răzbunării!” (II, 2, 119-123). 

Curajul şi răbdarea ei din anii de restrişte se 
întemeiază pe credinţa în Apolo şi în oracolul care a 
prezis că-şi va găsi fiica pierdută. S-a constatat că în 
scena regăsirilor Hermiona nu vorbeşte decât cu 
aceasta din urmă. 

Perdita, copie fidelă a mamei sale, nu reprezintă 
numai o forţă simbolică („primăvara” etc., v. supra), 
ci şi un personaj realist. Printre altele ea: 

„+... NU-şi face niciun fel de iluzii despre primejdia 
ce o paşte iubindu-l pe Florizel, prinţul /.../. Datorită 
superiorității ei acceptăm valabilitatea vieţii noi cu 
care se sfârşeşte piesa”*”. 

Florizel, deşi o figură convenţională la prima 
vedere (prinţul îndrăgostit în haine schimbate), este 
individualizat: 

„Din fire e fericit, brav şi hotărât /.../ dar poate fi 


293 E.M.W. Tillyard, The Tragic Pattern, 1938, în „Casebook 
Series”, Op. cit., p. 85. 

arogant, încăpățânat şi ştie să vorbească răstit, /.../ 
Perdita s-ar fi resemnat; dar Florizel nu cunoaşte 
teama - inspirat nu de încurajări şi ajutor practic, ci 
de grația şi frumuseţea Perditei, e gata să sacrifice 
orice de dragul ei şi nu vede niciun obstacol de 
netrecut...”*. Putem reţine şi faptul că înţelege să- 
şi păstreze intactă identitatea: „Sunt ce am fost” 
(IV, 4, 477). 

Paulina rezolvă problemele de viaţă şi de moarte 
din piesă şi rolul ei ne aminteşte de servitorul 
Pisanio şi doctorul Cornelius din Cymbeline: de 
altfel, faţă de Leontes ea se consideră „Sfetnic 
supus, preacredincioasă slugă/Şi doctor”. (ll, 3, 54- 
55). Bine individualizată, ea este: „un personaj 
interesant cu o tentă de «moralitate»; simbolizează 
conştiinţa, însoțindu-l mereu pe Leontes ca să-i 
spună cum trebuie să se comporte. Totuşi, e o 
femeie gâlcevitoare, prezentată ca figură comică, 
deoarece conştiinţa, în stăruința ei sâcâitoare, poate 
fi comică şi serioasă în acelaşi timp ”>. 

Autolycus: 

„Aprecierile obişnuite la adresa lui Autolycus ca 
personaj sunt întru totul justificate. Are, după câte 
se pare, o importanță organică pentru întreaga 
scenă rustică; fără el, aceasta s-ar reduce la 
dulcegării sentimentale. Cu toate că se amestecă 
printre oameni cu detașarea unui spiriduş, el face 
corp comun cu celelalte personaje prin admirabila 
sa ajustare la viața de la țară. Delictele lui, alături 
de realismul pastoral, mențin îndeajuns raiul 
pământesc fără a tulbura starea paradisiacă; pentru 


294 J.H.P. Pafford, Op. cit, p. LXXIX. 
295 S.L. Bethel, Op. cit, p. 127. 

că sunt, în felul lor, antitoxice, nevătămătoare 
pentru sănătatea viguroasă, un mijloc profilactic 
eficace împotriva fructului de lotus care, ca drog, a 
ruinat sănătatea celor mai multe  paradisuri 
terestre”. 

Până la un punct şi Timpul este un personaj. El: 

„Nu este numai Corul piesei; într-un mod 
misterios, el pare să fie un organizator al acţiunii 
sau ceea ce noi am denumit un dramaturg-aajunct: 
subtitlul din Pandosto a! lui Greene este Triumful 
timpului 7., 

H.B. Charlton susţine că: 

„Poveste de iarnă, în primul rând prin Leontes, 
aduce pe scenă figuri subliniat lipsite de identitatea 
pozitivă a personalității care să se caracterizeze în 
mod distinct şi consecvent ca ființă umană”*. 

Dar adverbul „subliniat” e subliniat inoportun, 
după cum restul afirmației e inoportun pur şi simplu: 
greşit în legătură cu mai multe personaje şi 
inadecvat pentru tipul specific al pieselor romantice 
shakespeariene. 

Faptul că Poveste de iarnă face parte integrantă 
tocmai din acest grup alături de Pericle, Cymbeline 
şi Furtuna, că este o poveste cu pronunţate 
elemente de realism şi că descrie oniricul ca 
realitate a vieţii omeneşti, înlătură din capul locului 
o serie de obiecţii formulate de critici de-a lungul 
veacurilor. Mai puţin scuzabile sunt poate unele 
imperfecţiuni ale stilului şi versificaţiei (aglomerările 
296 E.M.V. Tillyard, Op. cit, p. 86. 

297 Northrop Frye, The Myth of Deliverance, University of Toronto 
Press, 1983, p. 86. 
298 H.B. Charlton, Shakespearian Comedy, 1938, Methuen, 
London, 1969. p. 269. 

nemotivate de latinisme abstracte, cum sunt cele 
şase cuvinte polisilabice de la finele a şase versuri 
succesive într-o replică a lui Leontes - familiarity, 
conjecture, approbation, circumstances, proceeding, 
confirmation, ||, 1, 173-178); angambamentele, 
pasajele nerealizate stilistic etc.); dar există destule 
compensații: poezia şi proza din actul IV, finalul 
actului V, dialogurile dramatice şi nu rareori 
inspirate din primele trei acte, umorul Paulinei, al lui 
Autolycus, al Ţăranului... 

Dryden şi Pope au criticat piesa în ansamblu. Mult 
mai cu cale este să îmbrăţişăm punctul de vedere al 
lui John Wain: „Prima capodoperă realizată perfect 
din grupul pieselor romantice” sau al lui W. 
Warburton: „De /a început până la sfârşit, această 
piesă este scrisă în adevăratul spirit al autorului 
ej'300, 


Leon D. Leviţchi 


FURTUNA 
The Tempest, 1611-1612 


Persoanele 


Alonso, regele Neapolului 


299 John Wain, Op. cit., p. 217. 
300 W. Warburton, 1747, în „Casebook Series” Op. cit., p. 27. 

Sebasttan, fratele său 
Prospero, ducele legitim al Milanului 
Antonio, fratele său, ducele uzurpator al Milanului 
Ferdinand, fiul regelui Alonso 
Gonzalo, un sfetnic bătrân şi credincios 
Adrian, Francisco, nobili 
Caliban, un sclav sălbatic şi pocit 
Trinculo, măscărici 
Stephano, un pivnicer beţiv 
Căpitanul vasului 
Șeful de echipaj 
Marinari 
Miranda, fiica lui Prospero 
Ariel, duh aerian 
Iris, Ceres, lunona, înfăţişate prin duhuri 
Nimfe 
Secerători 
Alte duhuri care ascultă de Prospero. 


Scena: bordul unei corăbii; apoi diferite părţi ale 
unei insule nelocuite. 


Actul | 
Scena 1 


Pe bordul unei corăbii, în larg. Furtună cu tunete şi 
fulgere. Intră căpitanul vasului şi şeful de echipaj. 

Căpitanul: Şef de echipaj! 

Șeful de echipaj: Aici, căpitane. Ascult! 

Căpitanul: Vorbeşte cu marinarii, prietene. Grăbiţi- 
vă, altfel ne izbim de țărm. Daţi-i zor, daţi-i zor! 

(lese. Intră marinarii.) 

Șeful de echipaj: Nu vă lăsaţi, băieţi, nu vă lăsaţi! 
Mai iute, mai iute! Strângeţi verga gabierului! 
Urechea la fluierul căpitanului. (Marinarii ies.) Suflă, 
vântule, până crăpi! Numai loc de manevră s-avem! 

(Intră Alonso, Sebastian, Antonio, Ferdinand, 
Gonzalo şi altii.) 

Alonso: Şef de echipaj, ai grijă, dragul meu. Unde 
e căpitanul? Fiți bărbați! 

Seful de echipaj: Vă rog acum să coborâţi. 

Antonio: Unde e căpitanul, şef de echipaj? 

Seful de echipaj: Nu-l auziţi? Ne încurcaţi la 
manevră; rămâneţi în cabine, altfel daţi ajutor 
furtunii. 

Gonzalo: Ei, ei, prietene, mai domol. 

Seful de echipaj: Când s-o domoli marea. Plecaţi! 
Parcă valurilor le pasă de cuvântul rege! La cabine! 
Tăceţi. Nu ne stingheriţi! 

Gonzalo: Bine - nu uita însă pe cine ai la bord. 

Seful de echipaj: Pe nimeni la care să ţin mai mult 
decât la mine însumi. Eşti sfetnic, nu? Dacă poţi 
porunci stihiilor să tacă şi să se-mbuneze pe dată, 
nu mai clintim o parâmă. Foloseşte-ţi atotputernicia; 
iar dacă nu poţi, mulţumeşte cerului că ai trăit atâta 
şi pregăteşte-te în cabină pentru ceasul morţii - s-ar 
putea întâmpla să bată. Repede, băieţi! La o parte, 
am zis! 

(lese.) 

Gonzalo: Prind inimă când îl văd pe individul ăsta. 
Nu cred că i-a fost scris să se înece; mutra lui e 
spânzurătoare curată“. Ajută-ne, soartă milostivă, 
să-l spânzurăm! Fă din frânghia ursitei lui otgonul 
ancorei noastre, pentru că cel pe care-l avem nu ne 
este de prea mult folos! Dacă nu-i e dat să moară în 
ştreang, ne-am dus pe copcă. 

(lese. Șeful de echipaj intră din nou.) 

Șeful de echipaj: Jos verga gabierului! Repede! 
Mai jos! Mai jos! Puneţi-o la cap cu vela mare! (Un 
strigăt înăuntru.) Dea naiba-n urletele“” astea! 
Zbiară mai rău decât furtuna şi decât noi! 

(Sebastian, Antonio şi Gonzalo intră din nou.) 

lar aţi venit? Ce căutaţi aici? Vreţi să nu mai 
facem nimic şi să ne înecăm? Aveţi chef să vă duceţi 
la fund? 

Sebastian: De răpciugă să ai parte, jigodie rea şi 
afurisită! De ce cobeşti? 


301 Aluzie la zicala: „Celui căruia îi este sortit de la naştere să fie 
spânzurat nu trebuie să-i fie niciodată teamă că s-ar putea îneca”. 
După unii comentatori, Shakespeare ar fi preluat-o din opera 
scriitorului francez François Rabelais (1494-1553): Faptele de 
vitejie, înspăimântătoare şi nemaipomenite ale preavestitului 
Pantagruel (Cartea a IV-a, 1548); dar Randle Cotgrave (mort 
1634), autorul unui renumit dicţionar francez-englez (1611), arată 
că zicala amintită circula frecvent în limba engleză. 

Conform superstiţiilor vremii, cei sortiţi înecului aveau o aluniţă 
pe faţă, semn care îi lipsea şefului de echipaj, ceea ce îl 
încurajează în mare măsură pe Gonzalo. Cum zicala face o 
legătură între moartea prin înec şi cea prin ştreang, Gonzalo se 
roagă de soartă să nu-l scape de spânzurătoare pe şeful de 
echipaj, ca în felul acesta călătorii să poată supravieţui furtunii. 
302 Şeful de echipaj se referea la strigătele de spaimă şi 
înjurăturile curtenilor şi celorlalţi însoțitori înspăimântați ai lui 
Alonso şi Antonio, care se află în încăperea cea mare de sub 
puntea corăbiei. 

~ 493 ~ 


Opere Complete Volumul 8 

Șeful de echipaj: Faceţi voi treaba, atunci. 

Antonio: La ştreang cu tine, potaie, la ştreang! 
Fătătură de târfă! Zurbagiu neobrăzat, nouă ne e 
mai puţin frică de înec decât ţie. 

Gonzalo: Pun rămăşag că n-o să se înece, chiar 
dacă vasul n-ar fi mai tare decât o găoace de nucă 
şi găurit ca o fleoarţă. 

Seful de echipaj: Volta în vânt! Volta în vânt! Sus 
vela mare! Sus trinca! În larg din nou! Pe vergi! 

(Intră din nou marinari, uzi până la piele.) 

marinarii: Suntem pierduţi! Să ne rugăm, să ne 
rugăm! Suntem pierduţi cu toţii! 

(les.) 

Șeful de echipaj: 

S-a isprăvit cu noi? 

Gonzalo: 

Se roagă regele şi prinţul! Hai şi noi. 
Avem aceeaşi soartă toţi. 
Sebastian: 
Turbez! 
Antonio: 
Ne-au pus gând rău beţivii“, asta e. 
Tâlhar fălcos, vedea-te-aş înecat 
De zece fluxuri!" 
Gonzalo: 


303 Conform celor ce se spuneau despre marinari, aceştia 
obişnuiau să bea până ce se îmbătau când se aflau în mare 
primejdie, din care cauză multe corăbii ar fi pierit în naufragii. 
Pentru acest motiv, fără îndoială, Antonio, furios, îi numeşte pe 
marinari beţivi. 

304 Antonio îi urează şefului de echipaj să fie pedepsit ca piraţii 
din epoca elisabetană, spânzurați pe malul mării în locuri inundate 
de flux şi lăsaţi acolo până când erau acoperiţi de maree în trei 
rânduri. Antonio îi urează şefului de echipaj să fie spânzurat şi 
lăsat în apele fluxului chiar de zece ori. 

Va fi pus în ştreang, 
Chiar de-ar jura-mpotrivă orice strop 
Şi, hulpav, s-ar căsca spre-a-l înghiţi! 
(Zgomote nedesluşite în fundul vasului.) 


„Îndură-te de noi!” - „Ne înecăm, ne înecăm!” - 
„Adio, soţie şi copii!” 
Antonio: 


Să ne-necăm alăturea de rege. 

Sebastian: 

Hai să ne luăm adio de la el. 

(Antonio şi Sebastian ies.) 

Gonzalo: Aş da acum o mie de pogoane de mare 
pentru un stânjen de pământ uscat - pârloagă plină 
de scaieţi şi bălării, oricum ar fi. Facă-se voia 
cerului! Dar mult mai bucuros aş muri de o moarte 
uscată. 


(lese.) 
Scena 2 
Pe insulă. În faţa peşterii lui Prospero. 
Intră Prospero şi Miranda. 
Miranda: 


Prin Arta-ţi, dragă tată, de-ai stârnit 
Acest al apei clocot, domoleşte-l!** 
Din cer s-ar revărsa catran duhlit, 

De n-ar urca spre-obrazul bolţii marea 
să stingă focul. Chinul lor a fost 
Şi-al meu, când i-am văzut... Un falnic vas 
- Purtând făpturi alese, îmi închipui - 
Făcut fărâme! Strigătele, vai, 


305 Miranda cunoaşte puterile magice ale tatălui ei. 


~ 495 ~ 


Opere Complete Volumul 8 
În suflet mi-au pătruns! Sunt morţi, sărmanii... 
Puteri de zeu de-aş fi avut. Mai iute 
Vâram marea-n pământ decât s-o las 
Să-nghită mândrul vas cu-a lui povară 
De suflete. 
Prospero: 
Nu-ţi face voie rea - 
Destul. Miloasei tale inimi spune-i 
Că nimeni n-a avut de pătimit. 
Miranda: 
Vai, Doamne! 
Prospero: 
Nimeni, cum îţi spun. Nimic 
N-am făptuit decât de dragul tău, 
Al tău. Copila mea iubită, care 
Nu ştii ce eşti şi nu poţi bănui 
De unde-s eu, sau că sunt mult mai mult 
Decât stăpânul unei biete peşteri 
Şi-al tău sărman părinte. 
Miranda: 
Niciodată. 
N-am căutat să ştiu mai mult. 
Prospero: 
E timpul 
Noi lucruri să-ți destăinuiesc. Dă-mi mâna 
Şi scoate-mi straiul fermecat. Aşa. 
(Îşi pune mantia jos.) 
Magie, stai deoparte. Şterge-ţi ochii. 
Am rânduit cu-atâta prevedere 
Priveliştea naufragiului grozav 
Ce-a răscolit fiinţa milei tale, 
Că niciun suflet nu s-a prăpădit, 
Nici s-a clintit măcar un fir pe capul 

Acelor ce i-ai auzit strigând 
Şi i-ai văzut cum se îneacă. Şezi 
Şi-ascultă-mă. 
Miranda: 
Ai început adesea 
Să-mi spui ce sunt; dar te-ai oprit 
Şi m-ai lăsat să mă frământ zadarnic, 
Zicând: „Nu încă”. 
Prospero: 
Ceasul a sosit; 
Ce zic, chiar clipa ca să-ţi pleci urechea. 
Ascultă, dar. Îţi aminteşti de vremea 
Când nu venisem încă-n grota-aceasta? 
Nu cred să poţi, căci nu aveai pe-atunci 
Nici trei ani împliniţi. 
Miranda: 
Şi totuşi văd... 
Prospero: 
Ce-anume? Altă casă ori fiinţă? 
Vorbeşte-mi despre orice chip păstrat 
În amintirea ta. 
Miranda: 
E mult de-atunci... 
Parcă-i un vis, şi nu adeverirea 
Ce-o dă aducerea-aminte. 
Nu mă-ngrijeau vreo patru-cinci femei? 
Prospero: 
Ba da - mai multe chiar. Dar cum se face 
Că-ţi aminteşti, Miranda? Altceva 
Mai vezi în noaptea şi genunea vremii? 
Dacă mai ştii ceva - pân-a veni, 
Cum ai venit - vorbeşte. 
Miranda: 

Nu mai ştiu. 
Prospero: 
Sunt, iată, doisprezece ani, Miranda, 
De când al tău părinte, prinţ puternic, 
Era duce-n Milan. 
Miranda: 
Nu-mi eşti tu tată? 
Prospero: 
Măicuţa ta, o pildă de virtute, 
Spunea că-mi eşti copil: bărbatul ei 
Era un duce brav; vlăstaru-i unic 
Domniţă-a fost, nu mai prejos... 
Miranda: 
Vai, ceruri! 
Ce urgisire să plecăm! Sau, poate, 
A fost un har? 


Prospero: 
Şi una, şi cealaltă: 
Năpastă să plecăm, şi fericire 
Să poposim aici. 
Miranda: 


Mă doare-n suflet 
Să ştiu că te-am făcut să-nduri atâtea. 
Şi eu să uit de toate. Spune, spune. 
Prospero: 
Un frate - unchiul tău, Antonio - 
Închipuieşte-ţi, fratele meu bun 
Şi-atât de josnic! Decât el doar tu 
Mi-erai mai dragă ca orice, şi lui 
l-am dat în grijă ţara, pe atunci 
Între ducate fruntea, după cum 
Şi Prospero era-ntre duci întâiul; 
La fel şi-n cinste socotit; şi-n arte 

Neîntrecut. Tot studiind acestea, 
l-am dat pe mână cârma, adâncit 
În lucruri tainice şi-nstrăinat 
De-a’ ţării trebi. Făţarnic unchiul tău... 
Mă urmăreşti? 
Miranda: 
Nu-mi scapă un cuvânt. 
Prospero: 
Când a-nvăţat cum să-ntărească-o jalbă 
Sau cum s-o-nlăture, pe cine-anume 
Să-nalţe-n cin şi-avântul cui să-l stingă, 
Pe dregătorii mei i-a-nlocuit 
Sau, plămădindu-le din nou aluatul, 
La rezidit; şi-având asupră-i cheia 
Slujbaşului şi-a slujbei, i-a-nstrunit 
Pe voia inimii; ca iedera 
Mi-a-ncolăcit domnescul trunchi, şi-a supt 
Verdeaţa mea şi vlaga. Nu m-asculţi. 
Miranda: 
Ba da, ba da. 
Prospero: 
Miranda, ia aminte. 
Deci, lepădând eu trebile lumești, 
Retras, râvnind la-mbogăţirea minții 
Cu lucruri ce, de n-ar fi-atât de-ascunse, 
Ar fi nespus de scumpe, duhul rău 
| l-am trezit; şi buna mea credinţă, 
Precum un bun părinte,-a zămislit 
Făţărnicia lui, la fel de mare 
Ca-ncrederea ce-aveam în el; şi-aceasta 
N-avea hotar. Astfel înscăunat, 
Primind şi partea mea, şi dreptul celui 
Ce are-n mâini puterea, ca un om 

Ce, povestind, stâlceşte adevărul 
Şi-aducerea-aminte-şi siluieşte 
Când propriei minciuni dă crezământ, 
Şi-a-nchipuit, uitucul, că e duce 
De-a binelea; bătând monedă falsă, 
Însă purtând însemnele domniei 
Cu fala ce-o dă pofta de mărire. 
M-auzi? 
Miranda: 
Te-ar auzi şi surzii, tată. 
Prospero: 
Cătând să dea în lături paravanul 
Dintre actor şi rol, se vrea domn plin. 
Ducatul meu, încăpător altminteri, 
Era acum biblioteca; - şi spune 
Că n-aş mai şti domni; se aliază, 
Infrigurat, cu regele din Neapol, 
Plătindu-i bir, slujindu-i; coroniţa 
Coroanei lui o-nchină şi-ngenunche 
Ducatul meu nengenuncheat - sărmanul! - 
În chipul cel mai ruşinos. 


Miranda: 
Ah, ceruri! 
Prospero: 
Ci spune, judecându-i mârşăvia: 
Mai e acesta frate? 
Miranda: 


Aş greşi 
De-aş ţine-o pe bunica mea de rău; 
Din pântec bun se nasc fii răi... 
Prospero: 
Şi târgul!... 
Dând ascultare cererilor lui. 

Duşmanul meu neîmpăcat, Alonso, 
S-a învoit ca-n schimbul închinării, 
Al scriselor şi-al nu ştiu cât tribut, 
Să mă trimită în surghiun cu-ai mei, 
lar falnicul Milan, cu toată cinstea, 
Să i-l încredinţeze lui. Şi astfel. 
Cu oaste trădătoare, într-o noapte 
Aleasă într-adins, Antonio 
Deschise-ale cetăţii porţi, şi-n beznă 
Uneltele mârşave ne-au răpit 
Pe amândoi. Atât ce-ai plâns... 
Miranda: 
Vai, vai! 
Cum nu mai ştiu ce fel am plâns atunci, 
Voi plânge înc-o dată; spusa ta 
Mă-neacă-n lacrimi. 


Prospero: 
Doar o clipă, 
Şi voi ajunge şi la ceea ce 
Ni se întâmplă azi; fără de care 
Povestea n-are rost. 
Miranda: 
Dar cum se face 
Că nu ne-au omorât atunci? 
Prospero: 


Da, da, 
Este firesc să-ntrebi. N-au cutezat - 
Prea mă iubea poporul; s-au ferit 
De semnul sângelui; ticăloşia 
Au zugrăvit-o mai îmbietor. 
În scurt, ne-au pus cu zorul într-o barcă*%, 


306 Din faptul că Prospero şi Miranda au fost puşi într-o barcă de 
Antonio, când i-a izgonit din Milan, rezultă că pentru Shakespeare 

Ne-au dus în larg; aici ne-au pregătit 
O navă - o epavă - fără pânze, 
Parâme sau catarguri, părăsită 
Chiar şi de şobolani; şi ne-au lăsat 
Pe puntea ei, ca să ne plângem mării, 
Ce hohotea vrăjmaşă, sau furtunii, 
Ce, suspinând, ne da răspuns, miloasă 
Şi crudă prin alint. 
Miranda: 
Ah, ce povară 
Ţi-am fost atunci! 
Prospero: 
O, nu! Un heruvim 
Ce-mi da puteri de viață. Tu zâmbeai, 
De ceruri întărită, pe când eu 
Stropeam cu lacrime sărate marea 
Şi, copleşit, gemeam. Surâsul tău - 
El mi-a călit voința de-a-nfrunta 
Ce-a mai urmat. 
Miranda: 
Cum am ajuns la țărm? 
Prospero: 
Prin mila proniei cereşti. 


Milan era port la mare. Faptul este confirmat de piesa Cei; doi tineri 
din Verona în scena în care Valentin îi spune lui Proteus că pleacă 
la Milan pe o corabie şi că în acest scop se duce să se îmbarce în 
portul oraşului său, Verona (altă eroare). 

Atât Verona cât şi Milan apar astfel ca porturi la mare. Deşi în 
act. II, sc. 7 lulia corectează, pe cât se pare, greşeala în ceea ce 
priveşte aşezarea geografică a oraşului Verona, fiindcă spune că 
se va duce pe uscat până la Milan, faptul că Verona nu ar mai fi 
port la mare nu creează aceeaşi situaţie şi pentru Milan. De altfel, 
cele două oraşe ar fi putut comunica între ele şi pe uscat chiar 
dacă ar fi fost porturi la mare (de exemplu Neapole şi Genova), 
aşa încât confuzia lui Shakespeare rămâne valabilă în continuare. 

Un inimos napolitan, Gonzalo, 
Însărcinat cu surghiunirea noastră, 
Ne-a dat ceva merinde, apă dulce, 
Unelte, haine, rufe, ce de-atunci 
Ne-au fost de mult folos; şi, cum ştia 
Că ţin atât de mult la cărţi, mi-a dat, 
Din propria-mi bibliotecă, tomuri 
Ce-mi sunt mai scumpe ca ducatul. 
Miranda: 
Ah! De l-aş cunoaşte pe-acest om! 
Mă duc! 
(Îşi pune din nou mantia.) 
Prospero: 
Ascultă şi sfârşitul pribegiei. 
Când am sosit pe insula aceasta, 
Te-am învăţat mai multe decât află 
Prinţesele ce-au timp să trândăvească 
Şi dascăli nu-ntr-atât de grijulii. 
Miranda: 
Te răsplătească Cel-de-Sus! Şi-acum, 
Fii bun şi spune-mi; ce te-a îndemnat 
S-asmuţi furtuna? 
Prospero: 
Doar atât mai află: 
Printr-o-ntâmplare cărei pot să-i spun 
Ciudată foarte, Soarta milostivă - 
Azi, scutul meu - mi-a îndrumat duşmanii 
Spre-acest tărâm. Or, darul prevederii 
Mi-arată că zenitul mi-e condus 
De-o stea prielnică: norocul meu. 
Ar scăpăta de-ndată ce-aş ieşi 
De sub înrâurirea ei. Destul! 
Ţi-e somn, simţi o plăcută toropeală; 

Te lasă-n voia ei - nu poţi altfel. 
(Miranda adoarme.) 
Hai, vino, slujitorule! Sunt gata. 
Apropie-te, Ariel". 
(Intră Ariel.) 
Ariel: 
Închinăciune, înţelept stăpân! 
Venit-am voia să-ţi plinesc - să zbor. 
Să-not, să trec prin foc, să călăresc 
Pe nori scămoşi. Atotputernic, Ariel 
Aşteaptă straşnica-ti poruncă. 
Prospero: 
Duhule, 
Ai rânduit furtuna, cum ţi-am spus? 
Ariel: 
Întocmai. Am săltat 
Pe vasul regelui, stârnind uimire 
La prova, înăuntru, în cabine, 
Pe punte; uneori mă dumicam 
Şi-ardeam şi ici, şi colo, pe catarg, 
Pe vergi şi pe bompres, apoi din flăcări 
Mă-ntorceam; mai iute şi năprasnic 
Ca fulgerul lui Zeus", vestitor 


307 Numele Ariel se întâlneşte în Biblie şi înseamnă în ebraică 
„Leul lui Dumnezeu”. Shakespeare, însă, preia numele din lumea 
magiei, unde apare frecvent, şi, pe cât se pare, este asociat cu 
elementul „aer”. Ariel nu are sentimente omeneşti, fiind dotat 
numai cu inteligenţă. Este invizibil, ştie tot ce se întâmplă în lumea 
în care se află, se deplasează cu iuţeala gândului oriunde, poate 
stârni şi potoli furtuni şi stăpâneşte voinţa şi imaginaţia fiinţelor 
omeneşti. 

Prezenta lui Ariel în piesă şi a numeroaselor spirite subordonate 
acestuia - ca şi a spiritelor din Visul unei nopți de vară - se sprijină 
pe influenţa puternică a mitologiei vechi germanice (scandinave). 
308 Lumea spiritelor nefiind acceptată de religia creştină. Ariel se 


~ 504 ~ 


William Shakespeare 
Al trăsnetului crunt; jurai că focul 
Şi trosnetul şi fumul de pucioasă 
L-înfruntă pe Neptun şi, marea-nvolburând, 
Îi scutură tridentul. 
Prospero: 
Duh destoinic! 
N-a fost niciunul mai de Doamne-ajută, 
Pe care iureşul să nu-l smintească? 


Ariel: 
Nu, toţi au fost cuprinşi de nebunie 
Şi-au săvârşit isprăvi de om nebun; 
Ca la un semn, pe urmă, valvârtej 
(Afar' de marinari) s-au aruncat 
În volbura de ape, spre-a scăpa 
De vâlvătaie. Prinţul Ferdinand, 
Cu păr vâlvoi ca stuful, s-a zvârlit 
Întâiul şi-a răcnit: „Iadul e gol, 
lar diavolii s-au strâns aici”. 
Prospero: 
Ei, bravo! 
Eraţi de țărm aproape? 
Ariel: 
Da, stăpâne. 
Prospero: 
Sunt teferi? 
Ariel: 


N-am cilintit un fir de păr'* 
Şi-mbrăcămintea lor e mai curată 


referă la zeități mitologice ca Zeus (lupiter), când este vorba de 


puteri supranaturale. 


309 Ideea de a nu se pierde niciun fir de păr pare să fie preluată 
din relatarea naufragiului Sf. Pavel în insula Malta (Faptele 
apostolilor, XXVII) în care se spune că naufragiaţii nu au pierdut 


nici măcar un fir de păr. 

De cum a fost; şi, după voia ta, 
l-am risipit prin insulă în cete. 
Pe fiul regelui l-am răzleţit 
Pe-un colţ stingher şi l-am lăsat acolo 
Tânjind, oftând spre cele patru vânturi 
Şi mâinile frângându-şi. 


Prospero: 
Ce-ai făcut 
Cu vasul regelui, cu marinarii 
Şi restul flotei? 
Ariel: 


Vasul regelui 

E-n port, în golful cel adânc din care, 
În crucea nopţii, m-ai trimis s-aduc 
Din furtunoasele Bermude" rouă”. 
Toţi marinarii, grămădiţi sub punte, 

Dorm în neştire, toropiţi de vrajă 

Şi oboseală. Celelalte nave 
Le-am risipit, dar, strânse-acum din nou, 
Străbat, cernite, valurile mării, 
Cu gând să-ajungă-n Neapol. Bieţii oameni 
S-încredinţaţi că regele şi vasul 
S-au înecat sub ochii lor. 


Prospero: 
Întocmai 
Cum ţi-am cerut; dar mai avem de lucru. 
O fi târziu? 
Ariel: 


310 Unii comentatori au situat insula lui Prospero printre Insulele 
Bermude, în nord-estul Mării Caraibelor (numite şi Antile), vestite 
în vremea lui Shakespeare pentru furtunile cu tunete şi fulgere şi 
atmosfera de vrăjitorii. 

311 Vrăjitoarea Sycorax, mama lui Caliban, folosea roua în vrăjile 
sale, (v. replica lui Caliban când acesta intră în scena de faţă). 

Trecut de miezul zilei. 

Prospero: 

Da, două cel puţin. Până la şase 

Vom mai avea de furcă amândoi. 
Ariel: 

Cum, iar? De vreme ce mă pui la munci, 
Să-ţi amintesc ce mi-ai făgăduit 
Şi n-ai îndeplinit. 


Prospero: 
Cuum? Te bosumfli? 

Cam ce pofteşti, mă rog? 

Ariel: 
Păi, libertatea... 

Prospero: 

Nainte de soroc? Destul! 
Ariel: 


Te rog 
Să-ţi aminteşti că te-am slujit cu cinste: 
Nici te-am minţit, nici ţi-am greşit, robind 
Fără-a cârti sau murmura; ai zis 
Că-mi scazi un an întreg. 


Prospero: 
Uitat-ai oare 
Din ce osândă te-am scăpat? 
Ariel: 
Nu, nu! 
Prospero: 


Ba da! Scofală-i, crezi, să calci pe mâlul 
Adâncului sălciu, 
Să zbori pe crivăţ şi, de dragul meu, 
În vinele pământului să forfoti 
Când îl căleşte gerul? 
Ariel: 

Nu, stăpâne. 
Prospero: 
Minţi, răutate! Uiţi de Sycorax""”, 
Hidoasa hârcă, ce de ani şi pizmă, 
S-a prefăcut în cerc de bute? 


Ariel: 
Nu... 
Prospero: 
Ba da! la spune-mi: unde s-a născut? 
Ariel: 
Ştiu: în Alger’”. 
Prospero: 
Aşa? lar mă sileşti 
Să-ţi amintesc, ca-n fiecare lună, 
Prin ce-ai trecut. Pe-această iazmă 
Au izgonit-o din Alger, cum ştii, 
Căci prea făcea ticăloşii şi vrăji 
Din cele mai grozave; au cruţat-o 
Pentru-o ispravă-anume. Este-aşa? 
Ariel: 
Aşa-i, stăpâne. 
Prospero: 


însărcinată, cloanţa cu ochi vineţi 
A fost adusă-aici; tu, servul meu, 
Te-aflai în slujba ei - mi-ai spus-o singur - 


312 În mod obişnuit, numele vrăjitoarei este explicat, ca provenind 
din cuvintele greceşti sís (scroafă) şi corax (corb). Unii comentatori 
o asociază cu celebra vrăjitoare Circe, din Odissea lui Homer 
(născută în ţinuturile tribului coraxi), care i-a preschimbat, pe 
însoțitorii lui Ulise în porci. 

313 Port în Africa de Nord, capitala Algeriei. Numele Alger ar putea 
fi asociat, însă, şi cu acela al oraşului A/gher din Sardinia şi care se 
numea în antichitate Corax, ceea ce ne aminteşte de numele 
vrăjitoare Sycorax. 

Şi, cum erai un duh mult prea gingâş 
Spre-a-i săvârşi poruncile mârşave, 
Tu poftele-i ades le-ai înfruntat. 
De spirite mai mari ajutorată, 
Ea te-a vârât, cuprinsă de mânie, 
În trunchiul despicat al unui pin, 
În care, doisprezece ani în şir, 
Te-a chinuit. Murind ea într-acestea, 
Tu ai rămas ca să te-ntreci în geamăt 
Cu aripile morilor de vânt. 
Pe-ostrov nu se aflau atuncea oameni, 
Afar' de fiul ei, fătat aici: 
Dihanie, nu om. 
Ariel: 
Da, Caliban-". 
Prospero: 
Aşa, nerod mic, Caliban, momâia 
Ce-o ţin acum în slujba mea. Ştii bine 
Cum te-am aflat, cum gemetele tale 
Făceau să urle lupii şi-mbunau 
Pe urşii ce bodogănesc într-una. 
Aceste cazne nici chiar Sycorax 
Nu le-ar mai fi putut curma; ci eu 
Te-am auzit şi, despicând copacul, 
Te-am slobozit. 
Ariel: 
Îţi mulţumesc, stăpâne. 
Prospero: 
Despic, dacă mai bombăni, un stejar, 
Şi-n pieptu-i cioturos, să ştii, te las 
Să urli doisprezece ani. 
Ariel: 


314 Probabil anagramă a cuvântului canibal (v. Comentarii). 

lertare! 
Sunt gata ghiduşiile de duh 
să le-mplinesc. 
Prospero: 
Aşa! În schimb, poimâine 
Te las să pleci. 
Ariel: 
Ce bun stăpân am eu! 
Ce-am de făcut? Ce-anume? Porunceşte! 
Prospero: 
la chip de nimfă-a mării, tăinuită 
Privirii tuturor, văzută doar 
De tine şi de mine; du-te, dar, 
Şi-ntoarce-te schimbat. Hai, pleacă, 
Şi umblă-n graba mare. 
(Ariel iese.) 
Trezeşte-te, odorul meu! Ţi-ajungă. 
Trezeşte-te! 
Miranda (deşteptându-se): 
Povestea ta ciudată 
Mi-a pus un văl pe ochi. 
Prospero: 
Destramă.-l. Haidem 
La sclavul Caliban, ce nu răspunde 
Nicicând prin vorbă bună. 
Miranda: 
Urâciosul! 
Mi-e silă să-l privesc. 
Prospero: 
Aşa cum este, 
Avem de el nevoie: face focul, 
Aduce lemne şi ne-ajutorează în fel şi chip. 
Hei, slugă! Caliban! Hei, mal de lut! 

Caliban (dinăuntru): 
Sunt lemne de ajuns. 

Prospero: 

Hai, ieşi! N-auzi, te-aşteaptă alte trebi! 

Sobolule, eşti gata? 

(Ariel se întoarce în chip de naiadă.) 

Vedenie măiastră, Ariel, 


Asculţi? 
Ariel: 
Stăpâne, se va face-ntocmai. 
(lese.) 
Prospero: 


Slugoi înveninat, plodit de diavol 
Şi zgripţa ta de mamă, ieşi! 
(Intră Caliban.) 
Caliban: 
V-ajungă roua cea mai otrăvită” 
Ce-a strâns-o mama de prin bălți cândva 
Cu pana ei de corb! lară austrul'* 
Să vă băşice peste tot! 
Prospero: 
Prea bine! Noaptea vei avea cârcei 
Şi junghiuri, ce-o să-ţi taie răsuflarea; 
Aricii, cât pot noaptea forfoti, 
Ţi-or face trupul fagure de răni 
Cu ţepi subţiri ca acul de albină - 
Aşa să ştii. 
Caliban: 
Vreau să mănânc. Ostrovul 
315 Roua folosită de vrăjitoarea Sycorax era „otrăvită”, spre 
deosebire de cea de care se servea Prospero în practicile sale 
magice. 
316 „Un vânt de sud-vest” (a south-west) care, potrivit credinţei 
populare, aducea boli infecțioase. 

E-al meu, mi l-a dat marna, Sycorax, 
lar tu mi l-ai furat. Când ai venit, 
M-ai mângâiat şi m-ai iubit; mi-ai dat 
Să beau apă cu boabe”, şi altădat' 
Mi-ai spus cum se numesc pe limba ta 
Luminătorul mare şi cel mic, 
Te ard ziua şi noaptea; eu atunci 
Te-am îndrăgit, şi-a” insulei comori 
Ţi-am arătat: izvoare dulci, sărate, 
Pârloage, lunci... nătâng ce-am fost! Te-ajungă 
Făcutul mamei, lilieci şi broaşte, 
Căci eu sunt singurul supus ce-l ai, 
Eu, care mi-am fost domn! M-ai surghiunit 
Pe stânca asta, iar tu-mpărăţeşti 
Pe toată insula. 
Prospero: 
Sclav mincinos. 
Ce ştii de bici, şi nu de vorbă bună! 
Scârnav cum eşti, te-am omenit; iar tu 
Ai vrut să-mi necinsteşti copila. 
Caliban: 
Ha-ha! Ha-ha! Păcat că n-am făcut-o! 
Tu m-ai oprit, căci altfel tot ostrovul 
L-umpleam cu Calibani. 
Prospero: 
Slugoi scârbavnic, 
În stare de orice, afară doar 
De-un dram de bunătate! Mi-a fost milă, 
M-am străduit să te deprind cu graiul, 


317 După unii comentatori, ar putea fi vorba de cafea, care se 


consuma nemăcinată în acea vreme; după alţii, de boabele de 
cedru, amintite într-o lucrare a lui Sylvester Jourdain, A Discovery 
of the Bermudas (Descoperirea Bermudelor, 1610). 

Te-am învăţat de toate; când tu, fiara, 
Scoteai doar mugete, nepricepând 
Nici tu ce bălmăjeşti, ţi-am arătat 
Al vorbei meşteşug; dar proasta-ţi fire, 
Deşi-ai fost dăscălit, avea ceva 
Ce bunul simţ nu rabdă; pe drept, dar, 
Te-am surghiunit aici, când meritai 
Mai mult decât o temniţă. 
Caliban: 
M-ai învățat vorbi, cu singurul folos 
Că ştiu acum să-njur - dea ciuma-n tine 
Şi-n limba ce m-ai învăţat! 
Prospero: 
Piei, drace! 
Adună lemne-n graba cea mai mare, 
Căci ai şi altă treabă. Pregeţi, fiară? 
De n-o să-ndeplineşti, sau faci în silă 
Ce-ţi poruncesc, te-oi chinui cu junghiuri 
Şi cu dureri în oase, şi-o să zbieri 
De-o să-nspăimânţi jivinele. 
Caliban: 
Nu, nu! 
(Aparte): 
N-am încotro - cu meşteşugul lui, 
Şi pe Setebos"'*, zeul mamei mele, 
Ar şti să-l îngenunche! 
Prospero: 
Piei de-aici! 
(Caliban iese.) 


318 Zeu sau demon al patagonezilor menţionat de Richard Eden în 
History of Travel (Istoria călătoriilor), lucrare tipărită în 1577, 
cuprinzând şi o descriere a expediției lui Magellan, în care Setebos 
e numit „marele diavol” al patagonezilor. 

(Intră din nou Ariel, nevăzut, jucând şi cântând; 
Ferdinand îl urmează.) 
Cântecul lui Ariel 
„Spre-auriul țărm veniţi, 
Mâinile vă-nlănțuiți; 
Vă plecați, vă sărutați, 
Valurile-astâmpărați; 
Bateti pasul binişor. 
lar voi, silfi, cântati în cor. 
Ascultati!” 
(Refren rostit din diferite părti ale culiselor): 
„Hau, Hau! 
Câinii latră.” 
(Refren rostit din diferite părti ale culiselor): 
„Hau, hau! 
lar cocoşul ingâmfat 
Nu se-opreşte din cântat. 
Cucurigu!” 
Ferdinand: 
E-un cântec pământean, sau din văzduh? 
A încetat - cred că dezmiardă-un zeu 
Al insulei. Pe când şedeam pe-un țărm, 
_Plângându-l pe regescul meu părinte, 
Ast cântec m-a-ntrecut, zorind spre ape, 
Strunind mânia lor şi jalea mea 
Cu melodia lui. Eu l-am urmat 
- Ce zic? - El m-a atras; dar s-a sfârşit. 
Ba nu, începe iar. 
(Ariel cântă.) 
„Tatăl tău e-n fund de mare, 
Oasele îi sunt mărgean, 
Ochii lui, mărgăritare. 
Tot ce-n el e pământean, 

Negreşit se primeneşte. 
Marea-şi cere a ei vamă 
Şi-n scumpeturi il destramă. 
Dangătul îl prohodeşte... 
Nimfele în clopot bat - ” 
(Refren): 
„Ding-dong.” 
„Le aud... Da! Minunat!” 
Ferdinand: 
De bietul meu părinte aminteşte. 
Nu-i cântec omenesc şi nici pământul 
Nu l-a creat. L-aud acum deasupra. 
Prospero: 
Ridică-ţi de pe ochi umbrosul văl 
Şi spune-mi ce vezi colo. 
Miranda: 
Ce-i? Un spirit? 
Cum se mai uită împrejur! Zău, tată, 
E tare, tare mândru. Dare duh. 
Prospero: 
Nu, fata mea; mănâncă, doarme, simte, 
Ca noi. Voinicul a naufragiat; 
Şi de n-ar fi câtva sluţit de jale - 
Al frumuseţii vierme - ai putea 
Să spui că-i chipeş. Umblă-n căutarea 
Tovarăşilor săi pierduţi. 
Miranda: 
Îmi pare 
Un chip divin; lucrare-a firii mândră 
Ca el n-am cunoscut. 
Prospero (aparte): 
Se-ntâmplă, văd, 
Cum am dorit. Duh brav, în schimb poimâine 

Te slobozesc. 
Ferdinand: 
E, negreşit, zeita?” 
Slăvită-n aste cânturi! Fie-ţi milă 
Şi spune-mi: locuieşti pe-acest ostrov? 
Şi iarăşi: vrei să mă povâăţuieşti 
Cum să mă port aici? Dar mai întâi, 
Deşi e ultima-ntrebare, spune-mi, 
Minune, eşti tu fată? 
Miranda: 
Nu-s minune, 
Dar fată sunt. 
Ferdinand: 
O, ceruri! Graiul meu! 
Mai mare-s între toți cei ce-l vorbesc 
De-aş fi unde-i rostit! 
Prospero: 
Cum „cel mai mare”? 
Ce-ai fi, de-aude regele din Neapol? 
Ferdinand: 
Nimic decât ce sunt acum, uimit 
Că-mi spui de Neapol. Dânsul mă aude, 
Şi pentru că m-aude, plâng; eu însumi 
Sunt rege-acum în locul tatii, care 
S-a înecat sub ochii mei. 
Miranda: 
Vai, Doamne! 
Ferdinand: 
Şi el, şi sfetnicii; doi dintre ei 
Sunt ducele Milan-ului cu fiul”. 


319 Multe eroine din textele romantice ale Renaşterii erau numite 
zeițe formulă folosită în literatura clasică (Homer, Ovidiu etc.). 
320 Nici pe lista personajelor, nici în cuprinsul piesei, nu apare un 

Prospero (aparte): 
Ha! Ducele Milan-ului cu fiica 
Ar şti să-ţi dea răspuns - dar nu e timpul. 
Din prima clipă s-au sorbit din ochi. 
Te-oi răsplăti, duh gingaş, pentru asta. 
Redânduc-ţi libertatea. 
(Către Ferdinand): 
Scumpe domn, 
Mă tem că te-amăgeşti. O vorbă doar. 
Miranda: 
De ce vorbeşte-atât de aspru tata? 
E-al treilea bărbat?™ ce-l văd şi primul 
Ce-l îndrăgesc; fă-l, milă, şi pe tata 
să simtă cum simt eu. 


Ferdinand: 
De eşti fecioară 
Şi liberă ţi-i inima, regină 
În Neapol te voi face. 
Prospero: 
Zău? O vorbă. 
(Aparte): 


S-au prins în mreji; dar pripa lor eu cată 
S-o stăvilesc, căci un câştig prea lesne 
Ştirbeşte din răsplată. 
(Către Ferdinand): 
Doar o vorbă. 
Urmează-mă. Uzurpi aici un nume 
Ce nu-i al tău, şi-ai poposit pe-ostrov 


fiu al lui Antonio, ducele uzurpator al Milan-ului. Probabil 
Shakespeare l-a avut în vedere iniţial, dar apoi a renunţat la el sau 
l-a eliminat la o rescriere a piesei. 

321 Mai departe, în IIl, 1, Miranda îl exclude pe Caliban dintre 
bărbaţii pe care i-a văzut vreodată, spunându-i lui Ferdinand că nu 
a mai întâlnit alţi oameni în afară de Ferdinand şi tatăl ei. 

Cu gând ca să mi-l furi, iscoadă, mie, 
Stăpânul lui. 
Ferdinand: 
Nu! Ai cuvântul meu! 
Miranda: 
Să-ascundă rele-un templu ca acesta? 
De este pentru cel viclean, lăcaş, 
Vor da năvală şi cei buni. 
Prospero (către Ferdinand): 
Urmează-mi. 
(Către Miranda): 
Nu-i ține, partea, e-un tâlhar. 
(Către Ferdinand): 
Hai, vino! 
Ţi-oi prinde-n fiare gleznele şi gâtul; 
Vei bea din apa mării; hrana ta - 
Muşchi, cupe ce-au ascuns pe vremuri ghinda 
Şi rădăcini uscate. Haide. 
Ferdinand: 
Nu! 
Mă voi lipsi de-ospăţ cât timp duşmanul 
Nu este mai puternic! 
(Scoate sabia, dar mâna îi incremeneşte, vrăjită. ) 
Miranda: 
Dragă tată! 
Nu-l judeca pripit - e blând şi paşnic. 
Prospero: 
Ce-ai spus? Învață oul pe găină? 
Sus spada, laşule! Faci pe grozavul, 
Dar s-o abaţi nu îndrăzneşti, simțind 
Povara vinii care-atât de greu 
Ţi-apasă conştiinţa. Lasă garda - 
Cu băţul pot să te lipsesc de arme, 

Să-ţi zvârl cât colo spada... 


Miranda: 

Tată, tată! 
Prospero: 

Nu te-agăţa de haina mea! 

Miranda: 

Aibi milă! 

Chezaşă să-i fiu eu! 

Prospero: 


Taci! Încă-o vorbă. 
Şi-o să te cert, ba, mai rău: te-oi uri! 
Cum? Aperi un tâlhar? Să nu te-aud! 
Crezi că nu-şi află seamăn, căci nu-l ştii 
Decât pe el şi Caliban. Prostuţo, 
Pe lângă alţii, Caliban e dânsul 
Şi-s îngeri ei pe lângă el. 
Miranda: 
Mă mulțumesc cu prea puțin; nu vreau 
Să văd bărbat mai chipeş. 
Prospero (către Ferdinand): 
Hai! Ascultă! 
Ţi-s muşchii moleşiţi, neputincioşi, 
Ca-n prima lor pruncie. 
Ferdinand: 
Da, aşa e. 
Încătuşată, ca-ntr-un vis, mi-e viaţa. 
Dar moartea tatii şi a celorlalţi, 
Sfârşeala ce-o încerc şi-ameninţarea 
Acestui om pot să le-ndur uşor, 
Din temniţă de mi-o fi dat s-o văd 
O dat' pe zi. Încolo, libertatea. 
Dea iama-n lume! - 'N temniţa aceasta 
Am loc destul. 

Prospero (aparte): 
Lucrează. 
(Către Ferdinand): 
să plecăm. 

E bine, Ariel! 
(Către Ferdinand): 

Mă însoţeşti. 
(Către Ariel): 

Mai va să-mi faci ceva. 

Miranda: 

O, fii pe pace! 

E mult mai blând la fire tatăl meu 
Decât l-arată vorba; şi ce-a spus 
Nu-i stă în obicei. 

Prospero: 

O să fii liber 

Ca vântul munţilor: dar vezi să faci 
Tot ce-am să-ţi cer. 
Ariel: 
N-o să m-abat o iotă. 
Prospero (către Ferdinand): 
Ei, hai! 
(Către Miranda): 
Şi tu, să nu-l mai părtineşti! 

(les.) 


Actul II 
Scena 1 
O altă parte a insulei. 


Intră A/onso, Sebastian, Antonio, Gonzalo, Adrian, 
Francisco şi alții. 

Gonzalo: 
Fii vesel, Doamne! Toţi avem temei 
să fim astfel; din pierderi ce-a rămas 
E mult; ce-am îndurat îndură-o lume, 
Căci zilnic o soţie de năier, 
Un armator de năvi, un negustor 
E urgisit ca noi; dar prea, puţini 
Au parte de-o minune-a izbăvirii. 
Cu-nţelepciune cumpăneşte, dar, 
Dureri şi mângăieri. 
Alonso: 
Destul, te rog! 
Sebastian: Primeşte mângâierile ca pe o fiertură 
sleită. 
Antonio: Dar duhovnicul, pas să-l slăbească! 
Sebastian: la uitaţi-vă - îşi răsuceşte orologiul 
deşteptăciunii; acuşi-acuşi o să bată. 
Gonzalo: Măria-ta... 
Sebastian: Bang! Zi-i... 
Gonzalo: 
De-ntindem mâna spre orice necaz, 
Atuncea căpătăm... 
Sebastian: 
Un gălbior. 
Gonzalo: Sau gălbinare, curat aşa. Ai vorbit mai 
adevărat decât îţi puseseşi în gând. 
Sebastian: Şi tu mi-ai tălmăcit spusa cu mai multă 
înţelepciune decât ai fi bănuit. 
Gonzalo: 
De aceea, măria-ta... 
Antonio: Ptiu, cum îşi mai pune limba la mezat! 
Alonso: Îndură-te, te rog. 

Gonzalo: Prea bine, am isprăvit, şi totuşi... 

Sebastian: Vrea să vorbească. 

Antonio: Să facem un rămăşag - care dintr-înşii - 
el, sau Adrian va începe să clămpăne? 

Sebastian: Bărzoiul. 

Antonio: Nu. Puiul de barză. 

Sebastian: S-a făcut. Rămăşagul? 

Antonio: Un râset. 

Sebastian: Fie. 

Adrian: Cu toate că insula asta pare pustie... 

Sebastian: Ha-ha-ha! 

Antonio: Ai plătit. 

Adrian: De nelocuit, şi aş zice chiar de neumblat... 

Sebastian: Totuşi... 

Adrian: Totuşi... 

Antonio: N-a putut-o ocoli. 

Adrian: Trebuie să aibă o climă dulce, blândă şi 
temperată. 

Antonio: Temperanţa a fost o fată dulce. 

Sebastian: Unde mai pui că era şi blândă, după 
cum a arăta dumnealui cu atâta pricepere. 

Adrian: Răsuflarea aerului e foarte plăcută. 

Sebastian: Da, de parcă ar avea plămâni, şi 
aceştia ar fi stricaţi. 

Antonio: Sau de parcă l-ar fi înmiresmat o mocirlă. 

Gonzalo: Găseşti aici tot ce-ţi pofteşte inima. 

Antonio: E adevărat, afară de mijloacele de trai. 

Sebastian: Nimic, sau prea puţin. 

Gonzalo: Cât ele proaspătă şi deasă pare iarba! 
Cât e de verde! 

Antonio: Pământul, ce e drept, are o faţă cam 
arămie. 

Sebastian: Cu un ochi de verdeață. 

Antonio: Ei, să ştii c-a nimerit-o. 

Sebastian: Răstălmăceşte adevărul cu totul. 

Gonzalo: Ciudăţenia însă - lucru de-a dreptul de 
necrezut... 

Sebastian: Cum sunt multe ciudăţenii vădite... 

Gonzalo: ... stă în aceea că hainele noastre, cu 
toate că marea le-a udat leoarcă, şi-au păstrat 
prospeţimea şi luciul. Ai spune că mai degrabă au 
fost vopsite din nou decât că le-a murdărit apa 
sărată. 

Antonio: Dacă măcar unul dintre buzunarele lui ar 
putea vorbi, n-ar spune că minte? 

Sebastian: Cum din pricina mâlului nu sunt goale, 
l-ar da de gol. 

Gonzalo: După mine, veşmintele noastre sunt noi- 
nouţe, ca atunci când le-am îmbrăcat pentru prima 
oară, în Africa, la nunta frumoasei fiice a regelui, 
Claribela, cu regele Tunis-ului. 

Sebastian: A fost o nuntă frumoasă, şi la 
întoarcere ne merge straşnic. 

Adrian: Tunis-ul n-a mai cunoscut minunăţie de 
regină ca asta, 

Gonzalo: Nu - din vremea vădanei Didona”. 


322 Este vorba de Didona, fiica regelui Tyr-ului, întemeietoarea 
Cartaginei şi sora lui Pygmalion din Tyr care i-a ucis soţul. 
(Personaj deosebit de Pygmalion, regele Cretei, care era şi 
sculptor, autor al statuii Galateea, căreia i-a dat viaţă zeiţa 
Afrodita-Venus). După uciderea soţului ci, Acerbas, Didona a 
părăsit pe ascuns Tyr-ul, luând cu ea comorile lui Acerbas şi fiind 
însoţită de câţiva nobili. 

Ajungând în Africa de Nord, ea a întemeiat în anul 814 î.e.n. 
cetatea Cartaginei, pe o peninsulă la nord-vest de actualul oraş 
Tunis. În urma celor trei războaie punice, Cartagina a fost cucerită 
şi distrusă de romani în anul 146 î.e.n. Reconstruită de aceştia 
după 30 de ani, cetatea a fost cucerită de vandali în anul 439 e.n. 

Antonio: Vădană? La naiba! Ce ţi-a venit să 
amesteci o văduvă în toate astea? Vădana Didona! 

Sebastian: D-apoi, dacă ar mai fi amintit şi de 
văduvul Eneas? Doamne, cum le mai răstălmăceşte 
pe toate! 

Adrian: Vădana Didona ai spus? Mă faci să mă 
gândesc la asta: era din Cartagina, nu din Tunis. 

Gonzalo: Acest Tunis a fost Cartagina”, domnule. 

Adrian: Cartagina? 

Gonzalo: Cartagina, vezi bine. 


A fost distrusă de arabi în anul 698 şi nu a mai fost reconstruită 
după aceea. 

Conform uneia din legendele clasice privitoare la Didona şi 
Eneas, relatată în Eneida lui Vergiliu, în drum spre Latium - după 
căderea Troiei -, Eneas a poposit la Cartagina unde regina Didona 
s-a îndrăgostit de el, (v. Cymbeline, nota 42). 

Din punct de vedere istoric însă, întâlnirea dintre Didona şi 
Eneas nu putut avea loc, Troia căzând în anul 1184 î.e.n., iar 
Cartagina fiind întemeiată 370 de ani mai târziu, afară de cazul 
când admitem că cel puţin una din cele două date de mai sus nu 
este exactă. De altfel, în urma unor cercetări recente, un arheolog 
german susţine că Troia ar fi fost situată pe coasta mării Adriatice. 
In Dalmatia şi nu în Asia Mică. 

În scena de faţă, Gonzalo se referă la Didona pe un ton ironic 
numind-o „vădana Didona”, ceea ce îl face pe Sebastian să se 
refere şi el la Eneas, pe acelaşi ton, numindu-l „văduvul Eneas”. 
Nu s-a putut găsi nicio explicaţie pentru această atitudine a lui 
Shakespeare faţă de cei doi eroi din legenda clasică. (De altfel, 
Shakespeare îl prezintă pe Eneas în Cymbeline, ca pe un om care 
nu-şi respectă jurămintele. V. Cymbeline nota 42). 

Un autor contemporan cu Shakespeare face şi un joc de cuvinte 
din numele celor doi, şi anume, împărțind numele Dido [pronunţat 
daideu] în două, prima silabă di se pronunţă ca şi verbul die (a 
muri) iar silaba -ao, luată singură, este omografă cu verbul do (a 
face, citit [duu], numele Dido devenind: die/-duu (mori! fă asta). 

Aencas pronunţat [i:'nizes], împărţit în două, Aene-as, se poate 
citi şi ['eni] (ca în Aetna) + [aes] (moneda „as” citită [aes]), ceea ce 
înseamnă orice (any) măgar. 

323 Oraşul Tunis nu a fost construit pe ruinele Cartaginei. 

Antonio: Cuvântul lui poate mai mult decât harfa 
fermecată. 

Sebastian: A ridicat ziduri şi case. 

Antonio: Ce este cu neputinţă e treabă uşoară 
pentru el. Ce minunăţie o să mai facă de-acum 
încolo? 

Sebastian: Păi, eu cred că o să ducă insula asta 
acasă în buzunar şi o să i-o dea lui fiu-său în chip de 
măr. 

Antonio: Şi o să-i arunce seminţele în mare, ca să 
plodească alte insule. 

Gonzalo: Cum? 

Antonio: Cum - necum, acum. 

Gonzalo: Doamne, spuneam că hainele noastre 
par acum tot atât de curate ca atunci când am fost 
în Tunis, la nunta fiicei tale, care e azi regină. 

Antonio: Şi cea mai mare care a poposit vreodată 
acolo. 

Sebastian: Dacă nu ţinem socoteală de vădana 
Didona, rogu-te. 

Antonio: O, vădana Didona! Da - vădana Didona. 

Gonzalo: Măria-ta, nu e pieptarul meu la fel de 
curat ca în prima zi când l-am purtat? Vreau să 
spun, într-un fel... 

Antonio: Bine c-ai spus „într-un fel”! 

Gonzalo: Când l-am purtat la nunta fiicei tale? 

Alonso: 

N-am nicio poftă să te-ascult, şi tu 
Mi-mpui urechea. Cum de-am măritat-o 
Pe fata mea acolo? Căci la-ntors 
Băiatul mi s-a prăpădit; şi cred 
Că nici pe ea, de ţara ei departe, 
N-am s-o mai văd. Moştenitorul meu 

De Neapol şi Milan ce peşte straniu 
Din tine s-a-nfruptat? 
Francisco: 
Poate că-i viu. 
Eu am văzut cum luptă cu talazul 
Şi-i saltă pe grumaz: călca pe apă, 
Da piept cu valul cel mai mare; mândru, 
Ţinându-şi capul sus, a lopătat 
Cu braţele-i vânjoase către țărm; 
Jurai că poalele-i de apă roase 
Se-ntind să-l scape. C-a ajuns cu bine 
Eu sunt încredinţat. 
Alonso: 
Nu, nu, e mort. 
Sebastian: 
De moartea lui eşti singur vinovat! 
În loc să-i dăruieşti Europei fata, 
Ai dat-o unui african; şi dacă 
Ţi-e viu băiatul, fiica ţi-e departe 
Şi ai temei să plângi. 
Alonso: 
Destul, te rog! 
Sebastian: 
Noi toţi am stăruit pe lângă tine, 
Căzânduc-ţi în genunchi. Ea însăşi, biata, 
A stat să cumpănească între silă 
Şi ascultare. Ţi-ai pierdut feciorul, 
Mă tem, pe veci; iar Neapol şi Milan 
Au astfel văduve cu mult mai multe 
Decât le-aducem noi bărbaţi; şi vina 
E-a ta. 
Alonso: 
A mea-i şi pierderea grozavă. 

Gonzalo: 
Sebastian, slăvite, 
Nu-i vremea să rosteşti ăst adevăr; 
Ce faci e o cruzime; zgândări rana, 
In loc s-o oblojeşti. 


Sebastian: 
Că bine zici! 
Antonio: 
Vorbeşte ca un doctor. 
Gonzalo: 


Cu toţii vremuim, stăpâne-al meu, 
Când tu te-nnourezi. 


Sebastian: 

Cum „vremuim”? 
Antonio: 

Ne plouă şi ne ninge. 
Gonzalo: 
De-aş ridica o colonie-aici... 

Antonio: 

Ar semăna urzici. 
Sebastian: 

Scaieţi sau nalbă. 
Gonzalo: 


Ce-aş face de-aş fi rege pe ostrov? 
Sebastian: 
Vin n-ai avea, deci nu te-ai îmbăta. 
Gonzalo: 
Pe toate le-aş întoarce-n statul ăsta? 
Cu susu-n jos; căci n-aş îngădui 
Niciun negoţ; nicio numire-n slujbă; 


324 Replica lui Gonzalo se bazează pe un pasaj din eseul Des 
Cannibales al scriitorului francez Michael Exquem de Montaigue 
(1533-1592) (v. Comentarii). 

Azbuche - aş! Avere, sărăcie 
Sau slugi, de loc; înscrisuri, moşteniri, 
Hotar, arat, podgorii - nicidecum! 
N-am folosi metal, grâu, vin, ţiţei; 
Nu s-ar munci; bărbaţii - pe tânjală; 
La fel femeile, deşi neprihănite... 
Nici tron n-ar i... 


Sebastian: 
Cu toate c-ar fi rege. 
Antonio: 
Ultima parte a statului nu-şi mai aminteşte 
începutul. 
Gonzalo: 


Natura fără trudă sau sudoare, 
La toţi de toate-ar da. Trădări, hoţii, 
Cuţite, lănci, puşti, săbii şi-alte arme 
Nu aş răbda; iar darnica natură 
Şi-ar revărsa belşugul sprea-a hrăni 
Nevinovatul meu popor. 
Sebastian: 
Căsătorii de loc între supuşi? 
Antonio: 
Te cred! Toţi - pe tânjală! Hoţi şi târfe... 
Gonzalo: 
Aş cârmui atât de bine,-ncât 
Şi epoca de aur aş întrece-o! 


Sebastian: 
Trăiască maiestatea sa! 
Antonio: 
Gonzalo să trăiască! 
Gonzalo: 
Doamne,-asculţi? 
Alonso: 

Fii bun şi taci - mie nu-mi spui nimic. 

Gonzalo: Fireşte, înălţimea-ta! Am vorbit numai de 
dragul domnişorilor ăstora, ai căror plămâni sunt 
aşa de simţitori şi de gâdilicioşi, că râd veşnic de 
orice fleac. 

Antonio: Am râs de tine. 

Gonzalo: Care, atunci când e vorba de prostii 
dintr-astea, sunt un fleac pe lângă voi, aşa că puteţi 
să-i daţi înainte şi să râdeţi de nimic. 

Antonio: Ne-a zis-o! 

Sebastian: Numai că se potriveşte ca nuca-n 
perete. 

Gonzalo: Nici că se mai află alţii ca voi pe lume; 
aţi desprinde până şi luna din crugul ei, dacă nu s-ar 
primeni la chip înainte de cinci săptămâni. 

(Intră Ariel nevăzut, cântând o melodie solemnă). 

Sebastian: Să ştii că am face asta, iar după aceea 
am porni la vânătoare de lilieci. 

Antonio: lubite domn, nu te supăra... 

Gonzalo: Fiţi pe pace! Credeţi-mă - nu-mi 
primejduiesc reputaţia în chip atât de nesăbuit. Fiţi 
buni acum şi legănaţi-mă cu râsetele voastre - mi-e 
somn de nu mai pot. 

Antonio: 

Culcă-te şi ascultă-ne. 

(Toţi dorm, afară de Alonso, Sebastian şi Antonio.) 
Alonso: 

Cum, au şi adormit? Aş vrea şi eu 

Să-mi ferec gândurile sub pleoape, 

lar ele-s gata să m-ajute. 
Sebastian: 
Doamne, 
Solia oboselii s-o primeşti - 

Ea cercetează chinul rar, şi-atunci 
E-un nentrecut balsam. 
Antonio: 
Noi amândoi, 
Te vom păzi în timp ce te-odihneşti, 
Stând strajă. 
Alonso: 
Mulţumesc - mi-e tare somn. 
(Alonso adoarme. Ariel pleacă.) 
Sebastian: 
Ciudată toropeală i-a cuprins! 
Antonio: 
E aerul de-aici... 
Sebastian: 
Atunci, de ce 
Nu-nchide şi pleoapa noastră? Mie 
Nu-mi este somn de loc. 
Antonio: 
Şi eu sunt treaz. 
S-au prăvălit cu toţii ca-ntr-un gând; 
Ziceai că i-a trăsnit. Cam ce să fie, 
Sebastian, ce s-ar putea... Ajunge! 
Şi totuşi, cred că văd pe chipul tău 
Ce-ar trebui să fii. A ta e clipa; 
Şi via mea închipuire pune 
Coroană pe-al tău creştet... 


Sebastian: 
Cum, eşti treaz? 
Antonio: 
M-auzi când îţi vorbesc? 
Sebastian: 


Te-aud, fireşte. 
E-o limbă somnoroasă şi vorbeşti 

Ca-n somn. Ce-ai spus? Ciudată tihnă. 
Să dormi cu ochii larg deschişi; să stai, 
Să umbli, să vorbeşti, şi, totuşi, 
Să dormi buştean! 
Antonio: 
Sebastian, tu-ţi laşi 
Norocul să-aţipească şi să moară; 
Clipeşti, deşi eşti treaz. 
Sebastian: 
Şi tu - cum sforăi! 
Ce tâlc e-n sforăitul tău! 
Antonio: 
Sunt mai serios ca de-obicei, şi-ai fi 
Şi tu la fel, de-ai vrea să-asculţi; şi-atunci 
Te-ai pricopsi. 


Sebastian: 

Sunt apă stătătoare. 
Antonio: 

Te-aş învăţa să curgi. 
Sebastian: 


Încearcă! Lenea, 
Mie-n sânge şi mă-ndeamnă la reflux. 
Antonio: 
O, dacă-ai şti cum mai râvneşti tu lucrul 
De care-ţi râzi astfel! Cum, despuindu-i, 
II faci mai scump! Adesea, cei nevolnici, 
Urmând refluxul fricii sau al lenii, 
Se duc afund. 
Sebastian: 
Te-ascult - zi mai departe. 
Căutătura ta şi faţa spun 
Că porţi ceva în tine şi că eşti 
În chinul facerii. 

Antonio: 
Ei bine, iată, 
Deşi uitucul domn de adineauri - 
Uitat şi el când o să-i bată ceasul - 
Mai-mai să ne convingă (deh! E sfetnic, 
Şi-i cere meseria să convingă) 
Că fiul regelui mai este-n viaţă, 
Cum poţi să crezi? E ca şi cum ai spune 
Că-noată cel ce doarme-aici. 
Sebastian: 
Nu am 
Nicio nădejde că e viu. 
Antonio: 
Ce n-ai? 
Ce straşnică nădejde! Lipsa ei 
Dă ghes altei nădejdi, atât de mari, 
Că râvna însăşi, de-ar mai face-un pas, 
S-ar îndoi de ce-ar vedea. Tu crezi 
Că Ferdinand e mort? 


Sebastian: 

S-a dus. 
Antonio: 

Atunci, 

Va moşteni coroana...? 

Sebastian: 

Claribela! 
Antonio: 


Regina din Tunis: care trăieşte 
Pe alt tărâm, primind din Neapol veşti 
Când soarele se face olăcar 
(Omul din lună-i prea încet) sau pruncii 
Ajung să-şi radă barba. Părăsind-o, 
Ne-am înecat, dar unii am scăpat: 

Indemn de-a săvârşi o faptă mare! 
Prologul ei, trecutul, iar ce-o fi 
Vom face noi. 
Sebastian: 
Ce tot îndrugi? E drept, 
Nepoata mea-i regină în Tunis, 
Şi-al ei va fi şi Neapol; şi-ntre-acestea 
E-un pic de drum! 
Antonio: 
Din care orce palmă 
Ne strigă: „Claribela n-ar putea 
S-ajungă-n Neapol! Ea să stea-n Tunis, 
lar el, Sebastian, să se trezească!” 
Dacă-ar fi morţi... Crezi că le-ar fi mai rău 
Decât acum? Sunt mulţi ce pot domni 
La fel de bine ca şi cei ce dorm; 
Stăpâni ce ştiu de-a surda flecari 
Ca şi Gonzalo: prea-nţeleaptă cioacă 
Aş şti să fiu şi eu. Ah, dacă-ai fi 
Cu mine gând la gând! Ce somn grozav 
Ca să te-ajungi şi tu! Mă înţelegi? 
Sebastian: 


Aşa socot. 

Antonio: 
Şi mulţumirea ta 
Norocului ce-i spune? 

Sebastian: 

Mi-amintesc 

Că l-ai dat jos pe Prospero. 

Antonio: 


Ei, da! 
Arăt mai bine-n hainele acestea 
Ca-n cele vechi. leri, slujitorii lui 

Mi-erau tovarăşi; azi, sunt robii mei. 
Sebastian: 
Dar conştiinţa ta - 
Antonio: 
Pe unde-i? Dac-ar fi o bătătură, 
Mi-aş încălţa papucii; dar zeiţa 
În piept n-o simt. Între Milan şi mine 
îngheaţă douăzeci de conştiinţe 
Şi se topesc pân-a-mi sta-n drum. În ţărnă 
Ţi-e fratele întins, cu ea asemeni 
De-ar fi ce pare-acum, adică mort. 
Cu-acest oţel supus - cu vârfuri doar! - 
Eu pot să-l culc pe veci; făcând la fel, 
Şi tu-ai putea să-adormi mumia asta, 
Pe-acest domn Veghe, ca să nu ne-ncurce. 
Ceilalţi o să se-ndemne, lăpăind 
Din lapte ca pisica; de vom spune 
Că noaptea-i zi şi ziua noapte, ceasul 
Cu-al nostru şi-l vor potrivi. 
Sebastian: 
Amice, 
Pe urme o să-ţi calc. Ai luat Milan-ul. 
Eu Neapol-ul îl iau. Această spadă 
Te va scăpa de birul ce-l plăteşti, 
Şi regele (se arată pe sine) te va iubi. 
Antonio: 
Sus spada! 
Când îmi ridic eu braţul, faci la fel - 
să cadă pe Gonzalo. 
Sebastian: 
Un cuvânt. 
(Discută aparte.) 
(Intră din nou Ariel, nevăzut.) 


~ 534 ~ 


William Shakespeare 
Ariel: 
Prin meşteşugul lui, stăpânul ştie 
Ce rău vă paşte; m-a trimis de-aceea, 
să vă feresc şi să-l ajut astfel. 
(Cântă în urechea lui Gonzalo.) 
„Vă dormiti somnu-n neştire, 
Pe când treaza uneltire 
Gând rău v-a pus. 
Dacă vreți, să mai trăiţi, 
Vă treziti şi vă păziti - 
Sus, iute, sus!” 
Antonio: 
să ne grăbim, dar. 
Gonzalo (trezindu-se): 
Îngeri păzitori, 
Feriţi pe rege! 
(Către Sebastian şi Antonio): 
Ce e? 
(Către Alonso): 
Scoală-te! 
(Către, Sebastian şi Antonio): 
De ce-aţi scos spada? Ce-i privirea asta? 
Alonso (trezindu-se): 
Ce s-a-ntâmplat? 
Sebastian: 
Pe când stăteam în preajma ta de pază, 
Am auzit un muget fioros 
De lei sau tauri - nu v-a deşteptat? 
Pe mine m-a surzit. 
Alonso: 
N-am auzit... 
Antonio: 
Un muget să-nspăimânte şi-un balaur, 

Să işte un cutremur! Da, un răcnet 
A zeci de lei. 
Alonso: 
L-ai auzit, Gonzalo? 
Gonzalo: 
Pe legea mea, am auzit un zumzet 
Ciudat do tot şi care m-a trezit. 
Te zgâlţâi, strig, mă uit mai bine, 
Văd paloşele trase. Zgomot fost-a, 
E-adevărat. Să fim cu ochii-n patru, 
Sau să plecăm de-aici. Să scoatem spada. 
Alonso: 
să-l căutăm pe bietul meu băiat. 


Haidem. 
Gonzalo: 
Ferească-l cerul de jivine! 
Altminteri, cred că-i viu. 
Alonso: 


Tu mergi în frunte. 
(lese împreună cu ceilalţi.) 


Ariel: 

Să-i spun stăpânului ce-am săvârşit; 

Tu, rege, cată-ţi fiul, liniştit. 
(lese.) 
Scena 2 
O altă parte a insulei. 
Intră Caliban cu o sarcină de lemne. 
Se aude bubuit de tunet. 

Caliban: 

Otrava ce-a supt soarele din bahne*”, 
Nămol şi bălți, pe Prospero să-l ardă, 
Făcându-l tot o rană! Silfii lui 
M-aud, dar cum să tac? De n-arfiel, 
N-aş fi ciupit, zvârlit în smărc sau speriat 
Cu cete de strigoi, nici abătut 
Din drum, cu foc înşelător, în beznă. 
Ci el, la orice fleac, i-asmute-asupră-mi! 
Şi-apoi mă muşcă; iar nişte arici 
Ce calea mi-o aţin se dau de-a tumba 
Şi ţepii şi-i zbârlesc când dau să calc; 
Alt'dat' sunt vipere cu limbi furcate, 
Cari, şuierând, mă scot din minţi. 
(Intră Trinculo.) 
Poftim! 
Un duh trimis pe capul meu, că, de! 
I-aduc găteje prea încet. Ce-ar fi 
să mă lungesc colea? Poate-o să scap... 

(Se culcă.) 

Trinculo: Nu tu un pomuleţ, nu tu un tufiş unde să 
te aciuiezi de vreme rea, şi uite că se şi apropie o 
altă furtună. O aud cum fluieră a pagubă - norul ăla 
negru de colo, ăla marele, aduce cu o butie 
hodorogită, gata să-şi verse licoarea. Dacă mai tună 
cum a tunat, nu ştiu unde să-mi vâr capul. Parcă 
văd că din norul ăla o să toarne cu găleata. Dar ăsta 
ce mai e? Om, ori peşte? E mort, sau viu? E peşte - 
miroase a peşte, a peşte stricat; nu, hotărât, nu e 
peşte proaspăt sau măcar sărat. Ciudat peşte! Dac- 


325 Frank Kermode (The Tempest, Londra, 1971) afirmă că 
monologul lui Caliban, ar fi inspirat dintr-un pasaj comic din opera 
Divi Augusti Vita (Viaţa Impăratului-zeu Augustus, cap. XC), 
aparţinând istoricului Suetonius (75-150 e.n.). 

aş fi acum în Anglia (cum mi s-a-ntâmplat cândva să 
fiu) şi n-aş face alta decât să zugrăvesc peştele 
ăsta, nu s-ar afla un gură-cască în tot bâlciul care să 
nu dea un ban de argint. Acolo, monstrul ăsta te-ar 
procopsi. Aia nu dau un gologan ca să ajute pe un 
cerşetor schilod, dar sunt gata să dea zece ca să 
vadă un indian mort“. Pasămite, are picioare, ca un 
om! Şi ce aripioare! Parcă-s braţe! E cald, măiculiţă! 
Acum mi-am schimbat părerea; ce mai încoace şi- 
ncolo - nu e peşte; e doar un ostrovean pe care de 
curând l-a lovit trăsnetul. (7unet.) Aoleo! lar începe 
vijelia! Cel mai cuminte lucru ar fi să mă ascund sub 
caftanul lui - nu prea văd alt adăpost primprejur. 
Nevoia te face frate cu dracul. O să mă cuibăresc 
aici până o să se scurgă toate drojdiile cerului. 

(Se strecoară sub veşmântul lui Caliban. Intră 
Stephano, cântând, cu o sticlă în mână.) 

Stephano: 

„Marea n-am s-o mai cutreier, 
Vreau să mor pe țărm...” 

Pentru înmormântarea cuiva, e un cântec din cale 
afară de ne la locul lui - noroc că mai am o 
mângâiere! 

(Bea.) 

„Căpitanul, musul, şeful şi cu mine, 
Trăgătorul şi-ajutorul lui, 

Le iubeam pe Mary, Molly, Meg şi Mariana; 
Nu-i păsa de Kate, zău, nimănui! 
Prea avea o limbuşoară rea - 

Ne striga: «Hei! Naiba să vă ia!» 


326 În tinereţea lui Shakespeare, în Anglia, fuseseră aduşi 
numeroşi indieni americani pe care englezii îl numeau Red Indians 
(indieni roşii), expuşi la bâlciuri şi producând multă senzaţie. 

Nu-i plăcea mirosul de gudron sau smoală; 
Dar pe-un croitor vezi că-l lăsa 
Să o scarpine unde-o mânca... 
Hai, băieți, pe mare - şi dracul s-o ia!” 

Şi ăsta-i un cântec nepotrivit - noroc că am cu ce 
să mă mai mângăi! 

(Bea.) 

Caliban: Of! Nu mă chinui! 

Stephano: Ce face? Sunt draci pe-aici? Ne speriaţi 
cu sălbatici şi indieni, hai? N-am scăpat de înec ca 
să-mi fie frică acum de cele patru picioare ale 
dumitale. Că vorba ceea nu se află om cu patru 
picioare care să mă pună pe fugă; şi asta o să se 
spună mereu, atâta vreme cât Stephano trage aer 
pe nări. 

Caliban: Mă chinuieşte duhul - aoleou! 

Stephano: După câte înţeleg, asta-i o dihanie a 
insulei, are patru labe şi a căpătat friguri de baltă. 
Dar unde dracu a învăţat limba noastră? Dac-ar fi 
numai pentru atât, şi încă face să-i dau o mână de 
ajutor. Dacă-l înzdrăvenesc şi-l îmblânzesc şi-l duc la 
Neapole, face să-l dăruiesc oricărui împărat din câţi 
au călcat vreodată pe piele de vită. 

Caliban: Nu mă chinui, te rog - o să duc mai 
repede lemnele acasă! 

Stephano: E apucat acuşica, şi bate câmpii. Să-i 
dau să guste din clondir - dacă n-a mai băut vin în 
viaţa lui, să vezi cum o să se dreagă. Dacă-l vindec 
şi-l îmblânzesc, oricât aş primi, pentru el n-o să fie 
mult - se speteşte ăl de-l cumpără. 

Caliban: Pân-acum nu mi-ai făcut prea mult rău; 
dar n-o să treacă mult, şi ai să mă chinuieşti - simt 
asta din felul cum tremuri. Prospero te are acum în 

stăpânire. 

Stephano: Ei haide, deschide gura. Cotoiule, asta 
o să-ţi dezlege limba. Deschide gura, n-auzi? Crede- 
mă că băuturica o să te scape de bâţâială... Şi încă 
cum! (Îi dă lui Caliban să bea.) Habar n-ai peste ce 
prieten ai dat. Hai, mai desfă-ţi fălcile încă o dată. 

Trinculo: Parcă aş cunoaşte glăsciorul ăsta... El să 
fie? Dar nu se poate, s-a înecat, şi ăştia sunt diavoli. 
Îndurare! 

Stephano: Patru picioare şi două glasuri - fistichie 
lighioană, n-am ce zice! Vocea din faţă, pasămite, 
ca să-şi vorbească de bine prietenul; vocea din dos - 
ca să rostească vorbe urâte şi să clevetească. Dacă 
bea tot vinul din clondirul meu şi se-nzdrăveneşte, 
te pomeneşti că o să se bâţâie mai dihai. Dă-l pe 
gât! (Îi dă iar lui Caliban să bea.) Amin! Să-ţi mai 
torn acu şi-n gura cealaltă. 

Trinculo: Stephano! 

Stephano: Mă cheamă gura ailaltă? Îndurare! 
îndurare! Asta-i drac, nu dihanie. Mai bine o şterg. 
N-am de gând să mănânc cu el dintr-o ciorbă - n-am 
o lingură atât de lungă. 

Trinculo: Stephano! Dacă eşti Stephano, pipăie- 
mă şi-mi vorbeşte; pentru că eu sunt Trinculo - nu-ţi 
fie frică - bunul tău prieten Trinculo. 

Stephano: Dacă oşti Trinculo, dă-te-ncoace! Am să 
te trag de picioarele mai mici. Dacă Trinculo are 
picioare, apoi astea sunt. (// trage pe Trinculo afară.) 
Trinculo eşti, cum mă vezi şi te văd! Cum de te-ai 
nimerit aici - în şezutul unei dihănii din care ies 
Trinculi? 

Trinculo: Mi-am zis că l-a lovit trăsnetul. Dar cum 
de nu te-ai înecat, Stephano? Adică acum îmi vine 

să cred că nu te-ai înecat... A trecut furtuna? De 
frica ei m-am ascuns sub caftanul namilei. Şi eşti viu 
- viu, Stephano! Care va să zică, doi napolitani 
scăpaţi! 

Stephano: Te rog nu mă răsuci - nu stau prea bine 
cu stomacul. 

Caliban (aparte): 

Făpturi grozave sunt, de nu sunt duhuri'”... 
Asta-i un zeu cu băuturi cereşti. 
Să-ngenunchez în faţa lui. 

Stephano: Cum ai scăpat? Cum ai ajuns aici? Jură 
pe clondirul ăsta - cum ai ajuns aici? Eu, unul, am 
scăpat pe o butie cu vin pe care marinarii au 
azvârlit-o peste bord. Jur pe clondirul ăsta, pe care |- 
am făcut cu mâna mea din scoarţa unui copac când 
am fost zvârlit la țărm. 

Caliban: Jur pe clondirul ăsta să-ţi fiu un supus 
credincios, pentru că băutura nu e pământească. 

Stephano: Ţine - şi jură - cum ai scăpat? 

Trinculo: Flăcăule, am înotat până la țărm ca o 
rață. Să mă ia naiba dacă nu înot ca o rață! 

Stephano: Na, sărută Evanghelia! (/i dă lui Trinculo 
să bea.) Oi fi înotând tu ca o rață, dar arăţi ca o 
curcă. 

Trinculo: Uliuuu, Stephano, mai ai dintr-ăsta? 

Stephano: Băiete, un butoi întreg. Pivniţa mea e la 
malul mării, unde am ascuns vinul. Ei, grămădăule! 
Te-au mai lăsat frigurile? 

Caliban: N-ai picat din cer? 

Stephano: Din lună, crede-mă. La vremea mea, 


327 Din cauza persecuțiilor lui Ariel, Caliban consideră că numai 
când cineva nu este spirit poate fi o făptură care merită tot 
respectul şi admiraţia. 

am fost omul din lună. 

Caliban: Te-am văzut într-însa şi mă închin ţie. 
Stăpâna mi te-a arătat, cu câinele tău şi cu sarcina 
ta de lemne. 

Stephano: Hai, jură, şi tu; pupă cartea. O umplu 
numaidecât. Jură! 

(li dă lui Caliban să bea.) 

Trinculo: Pe lumina ce ne luminează, mare 
nătărău e monstrul ăsta! Şi mie să-mi fie frică de 
el!... Jalnic monstru! Omul din lună! Un monstru tare 
lesne crezător! Da bine o mai gâlgâi, monstrule, zău 
aşa! 

Caliban: 

O să-ţi arăt cel mai mănos pământ 
Şi tălpile-am să-ţi ling - fii zeul meu! 

Trinculo: Pe lumina ce ne luminează, e un monstru 
viclean şi beţiv! Când o să-i adoarmă zeul, cum o să- 
i mai fure clondirul... 

Caliban: Vreau talpa să-ţi sărut... jur să-ţi fiu rob. 

Stephano: Atuncea, haide - în genunchi, şi jură! 

Trinculo: Să nu te strici de râs la vederea unui 
monstru atât de tâmpit? Jalnic monstru, domnule! 
Ce l-aş mai bate! 

Stephano: Hai, sărută! (/i dă lui Caliban să bea.) 

Trinculo: Atâta numai că e afumat bietul monstru. 
Hidos monstru, zău aşa! 

Caliban: 

Am să-ţi arăt, izvorul cel mai bun 
Şi boabe-am să-ţi culeg; voi prinde peşte, 
Şi lemne ţi-oi căra. Dea ciuma-n despot; 
Nu-l mai slujesc, nu-i mai aduc găteje - 
Pe tine te urmez, minune-a lumii! 
Trinculo: Năstruşnic monstru! Auzi, să vadă o 


~ 542 ~ 


William Shakespeare 
minune într-un biet beţivan! 
Caliban: 
La mere acre-am să te duc, şi trufe 
Cu ghearele-am să-ţi scurm; am să-ţi arăt 
Un cuib de gaiţe şi-am să te-nvăţ 
să prinzi pe cea mai sprintenă maimuţă; 
Te-oi duce-n aluniş, iar altcândva 
Am să-ţi aduc sitari din stâncă. Mergi? 
Stephano: Acu' te rog arată-ne drumul şi nu mai 
trăncăni - Trinculo, regele şi ceilalţi s-au înecat, noi 
moştenim toate. [ine clondirul - tu să-l duci. 
Trinculo băiete, îl umplem noi numaidecât. 
Caliban (cântă, beat): 
„Stăpâne, bun rămas, rămas!” 
Trinculo: Un monstru urlător - un monstru beat! 
Caliban: 
„Nu-ţi mai fac ieşituri în luncă, 
Nici lemne-acasă nu mai car, 
De blide nu mai am habar - 
Nu mai ai cui să dai porunca! 
Ban, Ban, Ca-Caliban“-* 
Scapă de tiran, 
Are-un nou stăpân.” 
Libertatea, ura! Ura, libertatea! Libertatea! Ura, 
libertatea! 
Stephano: Neînfricată dihanie, pe cinstea mea! 
Hai, arată-ne drumul. 
(les.) 


Actul III 


328 Repetarea primei silabe a numelui Caliban poate fi o indicație 
că acesta s-a ameţit de băutură. S-ar putea însă să fie vorba şi de 
o asociere cu „cacodemon” (drac, duh rău). 

Scena 1 


În faţa peşterii lut Prospero. 
Intră Ferdinand, cărând un buştean. 


Ferdinand: 
Plăcerea unui joc sporeşte-ades 
Atunci când e mai mare osteneala; 
Sunt înjosiri ce-s îndurate nobil 
Şi, iarăşi, treburi de nimic ce duc 
Spre-un ţel măreț. Corvoada mea ar fi 
Şi grea şi neplăcută, dar stăpână 
Învie ce e mort, şi chinul meu 
Desfăt îl face; e-nzecit mai bună 
Decât e tatăl ei, ursuz, zidit 
Doar din asprime. Straşnica poruncă-i 
Să mut mii de buşteni şi să-i fac stive. 
Când vede cum trudesc, domniţa plânge, 
Spunând c-asemeni munci n-au mai avut 
Asemeni lucrător. M-am luat cu gândul 
De parcă truda mi-aş mai uşura-o 
Doar cugetând în tihnă, când, ştiu bine, 
Mă pot despovăra cu gânduri dulci 
Şi-n vreme ce muncesc. 
(Intră Miranda şi Prospero, nevăzut, la o oarecare 
distanță.) 
Miranda: 
Vai, vai, te rog - 
Nu mai munci atât! De ce un trăsnet 
N-a ars buştenii ce-i tot strângi cu zorul? 
Mai lasă-i şi răsuflă - când vor arde, 
Vor plânge că te-au ostenit. Ştii tata 


~ 544 ~ 


William Shakespeare 
E cufundat în cărți; zău, te-odihneşte, 
Trei ceasuri eşti ferit 
Ferdinand: 
Stăpâna mea, 
Pân' să sfârşesc ce mi s-a dat să fac, 
Mi-e că-o să scapete. 
Miranda: 
Şezi - şi-ntre timp 
Car eu butucii. Dă-mi-l pe acesta, 
să-l duc la stivă. 
Ferdinand: 
Nu, ființă scumpă; 
Mai bine muşchii-mi frâng şi mă spetesc 
Decât să-nduri tu astfel de ocară, 
Eu stând cu mâna-n sân! 
Miranda: 
La fel m-ar prinde 
Şi-aş face-o cu mai multă uşurinţă, 
Cu tragere de inimă, nu-n silă - 


Ca tine. 
Prospero: 
Viermuşorule, te-ai prins... 
Dc-aceea eşti aici. 
Miranda: 
Pari obosit. 
Ferdinand: 


Stăpână-aleasă,-n preajma-ţi, pentru mine 
Şi noaptea-i fapt de zi. Te rog fierbinte: 
Ce nume porţi? Căci vreau să-l pomenesc 
În ruga mea. 
Miranda: 
Miranda. Tată, vai! 
Porunca ţi-am călcat... 

Ferdinand: 
Miranda, admirata! 
Da, culme-a admirării, preţuind 
Tot ce-i mai scump pe lume! Multe doamne 
Cu ochii am sorbit; auzul lacom 
Mi l-au robit ades cu dulce glas; 
Pentru-o virtute şi-alta am iubit 
Femei mai multe; însă pe niciuna 
Atât de-aleasă-ncât niciun cusur 
Să nu-i înfrunte cei mai mândri nuri 
Fără-a-i umbri; ci tu, desăvârşită 
Şi fără-asemuiire,-ai fost creată 
Din tot ce au fiinţele mai bun. 
Miranda: 

Eu nu cunosc făpturi de-un neam cu mine; 
Chip femeiesc, afară de al meu, 
Şi-acela în oglindă, n-am văzut; 

Şi nici, afar' de tine şi de tata, 
Bărbaţi de-adevărat;"“ cum sunt ceilalţi 
Nu ştiu: dar jur pe sfiiciunea mea, 
Odorul zestrei mele, că pe lume 
Eşti singurul tovarăş ce-mi doresc; 

Şi că-n afara ta, închipuirea 


329 Deşi în |, 2 Miranda spune că îşi aduce vag aminte de patru 
sau cinci femei care o serveau în copilărie, este foarte plauzibil că 
nu-şi mai amintea şi chipurile lor, aşa că afirmaţia ei de acum că 
nu a mai văzut alte chipuri femeieşti, afară de al ei, în oglindă, nu 
contrazice cu nimic ceea ce îi spusese mai înainte tatălui ei. 

330 Miranda îi reproşează tatălui ei purtarea lui aspră faţă de 
Ferdinand în |, 2, amintindu-i că nu a văzut decât trei bărbaţi în 
viaţa ei de până atunci. 

Când însă, în scena de faţă, îi spune lui Ferdinand că în afară de 
acesta şi de tatăl ei nu a mai văzut alţi bărbaţi, Miranda adaugă şi 
adjectivul „adevăraţi”, conştientă că monstrul Caliban trebuie 
exclus. 

Nu poate făuri un chip să-mi placă. 
Vezi, nu mai ştiu ce spun, şi sfatul tatii 
Prin asta-l uit. 
Ferdinand: 
De felul meu. Miranda, 
Sunt prinț: cred chiar că-s rege - din păcate. 
De n-ai fi tu, n-aş îndura robia 
Căratului de lemne, cum nu rabd 
Pe buze musca. Sufletu-mi ascultă: 
Mi-e inima în slujba ta din clipa 
Când te-am văzut; sălăşluieşte-n tine, 
Ca să mă facă sclav: de dragul tău 
Şi car buştenii, răbdător. 
Miranda: 
Ţi-s dragă? 
Ferdinand: 
Cer şi pământ, fiţi martori ăstui cântec, 
Şi de nu mint, pe spusa-mi aşezaţi 
Cununa împlinirilor! Altminteri, 
Mă piardă ce mi-e sorocit mai bun! 
Mai mult ca orce-n lume te iubesc, 
Te preţuiesc şi te cinstesc. 
Miranda: 
O proastă-s 
Că plâng de ceea ce mă bucur! 
Prospero: 
Întâlnire 
A două mari iubiri! Pogoare harul 
Spre-această-nfiripare! 
Ferdinand: 
De ce plângi? 
Miranda: 
Că sunt nevrednică şi nu cutez 

Să-ţi dau ce-aş vrea să iei; şi, mai puţin, 
Să iau ce-atâta îmi doresc. Nimicuri 
Care, vrând să se ascundă,-şi dau de veste. 
Piei, ruşinoasă viclenie! Tu, 
Neprihănire sfântă, mă învaţă! 
Sunt soaţa ta, de vrei să-mi fii bărbat; 
De nu, îţi voi fi roabă pân’ la moarte. 
Mă poţi tăgădui ca soaţă; slugă 
"Ti voi fi - de vrei, de nu. 
Ferdinand: 
Domnița mea, 
Al tău de-a pururi. 
(Íngenunchează.) 


Miranda: 
Soţul meu, atunci? 
Ferdinand: 
Cu râvna robului spre libertate, 
Îţi dau eu mâna. 
Miranda: 
la-o şi pe-a mea, 
Cu inima odată. Peste-un ceas 
Ne revedem. 
Ferdinand: 


Un ceas? Sunt mii de ceasuri! 
(Ferdinand şi Miranda ies separat.) 
Prospero: 
Nu pot să fiu la fel de vesel - ei 
Mai sunt şi uluiți; dar să mă bucur 
Mai mult nici n-aş putea. Acum, la carte, 
Căci până să-amurgească mai sunt încă 
Destule de făcut. 
(lese.) 

Scena 2 


O altă parte a insulei. 
Intră Caliban, Stephano şi Trinculo. 


Stephano: Vorbeşti ca să nu dormi. Bem apă când 
se gată butoiul - niciun strop pân-atunci. Aşadar, la 
abordaj! Bâzdâganie-slugă, bea în sănătatea mea. 

Trinculo:  Băzdâganie-slugă!  Trăsnită insulă, 
domnule! Cică-s numai cinci pe ostrov. Noi suntem 
trei; dacă şi ceilalţi doi sunt la fel de breji ca şi noi, 
se clatină urât statul. 

Stephano:  Băzdâganie-slugă, bea, când îţi 
poruncesc! Ţi s-au dus ochii de tot în fundul capului. 

Trinculo: Păi unde ai vrea să i se ducă? Pe legea 
mea, ar fi un monstru deocheat de tot dacă i-ar 
avea în coadă! 

Stephano: Lighioana şi-a înecat limba în vin. Pe 
mine unul, marea nu mă poate da la fund cu una, cu 
două - am înotat, pân-a ajunge la țărm, treizeci şi 
cinci de leghe una peste alta. Pe lumina ce ne 
luminează, monstrule, tu ai să fii locotenentul sau 
portdrapelul meu. 

Trinculo: Locotenent, mai treacă-meargă; 
portdrapel nu, pentru că nu prea se ţine pe picioare. 

Stephano: N-o să fugim din faţa inamicului, musiu 
monstru. 

Trinculo: Dar nici n-o să, înaintați - o să vă lungiţi 
ca nişte câini şi o să tăceţi chitic. 

Stephano: Băzdâganie, spune-ne odată pentru 
totdeauna dacă eşti o băzdâganie cumsecade. 

Caliban: Cum o duce înălţimea-ta? Lasă-mă să-ți 
ling pantofii. Pe el nu vreau să-l slujesc - el nu e 

viteaz. 

Trinculo: Minţi, namilă neisprăvită; sunt gata să 
mă iau la păruială cu un vardist. Păi bine, peşte 
stricat ce te afli, s-a mai pomenit fricos care să bea 
atâta vin cât am băut eu azi? Vrei să spui o 
minciună monstruoasă, cu toate că nu eşti decât pe 
jumătate peşte şi pe jumătate monstru? 

Caliban: Vezi cum îşi bate joc de mine? ŞI-I laşi, 
stăpâne? 

Trinculo: „Stăpâne” a zis? Cum poate fi un 
monstru atât de tâmpit? 

Caliban: Auzi-auzi! - iar! Muşcă-l şi isprăveşte 
odată cu el, te rog! 

Stephano: Trinculo, ţine-ţi fleanca! Dacă face pe 
răzvrătitul - prunul copac! Bietul monstru e supusul 
meu şi nu rabdă ocară. 

Caliban: Îţi mulţumesc, nobilul meu stăpân. Fii bun 
şi mai ascultă o dată rugămintea ce ţi-am făcut. 

Stephano: Bine. Fie. Îngenunche şi spune-o încă o 
dată. Eu şi Trinculo stăm în picioare. 

(Intră Ariel, nevăzut.) 

Caliban: După cum ţi-am mai spus, sunt robul unui 
tiran, al unui vrăjitor care, cu şiretlicurile lui, mi-a 
furat insula. 

Ariel: Minţi. 

Caliban: 

Minţi tu, maimuţă batjocoritoare. 
De te-ar răpune bravul meu stăpân! 
Eu nu mint. 

Stephano: Trinculo, dacă-l mai întrerupi, îţi zbor 
câteva măsele. 

Trinculo: Dar n-am spus nimic! 

Stephano: Atunci, taci - nicio vorbă mai mult! 

(Către Caliban): Zi mai departe. 
Caliban: 
S-a-nscăunat pe insulă prin vrăji 
Şi mi-a furat-o. Bunul meu stăpân, 
Răzbună-te, căci ştiu că ai curaj - 
Ăstlaltul nu-ndrăzneşte... 
Stephano: 
Cred şi eu! 

Caliban: 

Tu să domneşti, iar eu îţi voi sluji. 

Stephano: Foarte bine, dar cum să facem asta? 
Poţi tu să mă duci în faţa duşmanului? 

Caliban: 

Măria-ta, ţi-l dau plocon când doarme, 
Ca să-i înfigi în creştet un piron. 

Ariel: 

Minţi, minţi - nu poţi. 

Caliban: 

Ce măscărici bălţat! Bufon scârbos! 
Te rog frumos, măria-ta, pocneşte-l 
Şi ia-i clondirul; şi-o să bea atunci 
Doar saramură - eu n-am să-i arăt 
Izvoarele cu apă dulce. 

Stephano: Trinculo, bagă-ţi minţile-n cap: dacă-l 
mai întrerupi pe monstru măcar cu o vorbă, pe 
pumnul ăsta al meu, las mila la o parte şi te fac icre 
de morun. 

Trinculo: Dar ce-am făcut? N-am făcut nimic. Uite, 
mă dau mai încolo. 

Stephano: 

N-ai spus că minte? 

Ariel: 

Minţi tu. 

Stephano: Ce face? Mint eu? Na, atunci! (// loveşte 
pe Trinculo.) Dacă ţi s-a făcut de bătaie, să mai spui 
şi a doua oară că mint. 

Trinculo: Nu ţi-am spus că minţi. [i-ai pierdut şi 
mintea, şi auzul? Lua-l-ar dracu de clondir! la uite ce 
face băutura din om! Dea ciuma-n monstrul tău, iar 
ţie uscaţi-s-ar degetele! 

Caliban: Ha-ha-ha! 

Stephano: Ei, spune mai departe. (Către Trinculo): 
Te rog să stai mai încolo. 

Caliban: 

Mai dă-i, mai dă-i - îl bat şi eu pe urmă. 

Stephano: 

Treci mai încolo. Zi-i. 
Caliban: 
Păi, cum ţi-am spus, 
Se culcă-n fiecare după-masă - 
Atunci ia-i cărţile şi căsăpeşte-l. 
Poţi creierii cu parul să-i faci zob, 
Cu-o ţeapă maţele să-i scoţi, sau gâtul 
Cu brişcă să i-l tai. Dar, mai întâi, 
Pe cărţi vezi să pui mâna - fără ele 
E prost ca mine, nu-l ascultă nimeni, 
Chiar duhurile îl urăsc de moarte. 
Vezi, dar, de-i arde cărţile! Mai are 
Odoare scumpe - el aşa le zice - 
Cu cari va dichisi o casă nouă; 
Dar mai ceva ca toate celelalte 
E fata lui, frumoasă peste poate, 
Cum zice el. Afar' de ea şi mama, 
Femei n-am mai văzut; dar după cum 
Pe cel mai mic l-întrece cel mai mare. 
Aşa o-ntrece ea pe Sycorax. 

Stephano: 

E chiar aşa de mândră? 

Caliban: 

Ce bine ţi-ar mai sta cu ea în pat! 
Ce plozi frumoşi ţi-ar face! 

Stephano: Monstrule, ce mai încoace şi-ncolo, îl 
omor! Fiica lui şi cu mine o să fim rege şi regină - 
trăiască maiestăţile-noastre! - iar tu şi Trinculo o să 
fiţi viceregi. lţi place ce-am pus la cale, Trinculo? 

Trinculo: Grozav! 

Stephano: Dă-mi mâna. Îmi pare rău că te-am 
bătut - asta să-ţi fie învăţătură de minte, să-ţi ţii 
lioarba. 

Caliban: 

Mai e niţel, şi merge să se culce. 
Atuncea îl răpui? 


Stephano: i 
Incape vorbă?! 
Ariel: 
Să-i spun stăpânului... 
Caliban: 


Mă-nveseleşti - mă bucur tare mult. 
Să fim voioşi! Vrei să mai cânţi o dată 
Ce mă-nvăţai mai adineauri? 
Stephano: Cum ţi-e voia, monstrule; fac tot ce e 
raţional, orice o fi raţional. Hai să cântăm, Trinculo. 

(Cântă): 

„Ocărăşte-i, bate-ți joc, 

Râde-ți, nu-i slăbi de loc - 
Gândul este liber!” 
Caliban: 
Nu e ăsta. 

(Ariel cântă melodia la tobă şi fluier.) 

Stephano: Asta ce-o mai fi? 
Trinculo: Asta e melodia cântecului nostru, 
cântată de jupân Nimeni.” 
Stephano: Dacă eşti om, arată-te cu chip 
omenesc; dacă eşti drac, arată-te cum vrei. 
Trinculo: Aoleo, iartă-mi păcatele! 
Stephano: Cine moare îşi plăteşte toate datoriile. 
Eu, unul, te-n-frunt. Îndurare! 
Caliban: Ţi-e frică? 
Stephano: Mie, monstrule? Da de unde! 
Caliban: 
Să nu te temi! Ostrovu-i plin de zvonuri, 
De sunete şi dulci cântări ce-mbată, 
Dar rău nu fac. Îmi zumzuie-n urechi 
Când leneşe-alăute, mii. Când glasuri 
Care, dacă m-aş trezi din somn prelung, 
M-ar adormi din nou; şi-n visu-mi, norii 
Îmi par că se desfac, spre-a-mi arăta 
Comori ce stau să cadă;-ncât mă scol 
Plângând de dorul ăstor vise. 
Stephano: Grozavă împărăție, dacă o să am şi 
muzică pe degeaba! 
Caliban: Întâi fă-i felul lui Prospero. 
Stephano: Se va face fără întârziere - n-am uitat 
ce mi-ai spus. 
Trinculo: Cântecul se depărtează - să ne luăm 
după el, şi pe urmă să facem ce avem de făcut. 
Stephano: Arată-ne drumul, monstrule, noi te 
urmăm. Tare aş mai vrea să-l văd la faţă pe 
331 Aluzie probabil la personajul Nobody, din comedia lui Thomas 
Heywood: No-body and Some-body, apărută în 1606, pe a cărei 
pagină de titlu era imaginea unui om constituit numai din cap, 
braţe şi picioare, No-body însemnând „nimeni”, dar şi „fără corp”: 
no (nu) + body (corp). 

toboşarul ăsta! Îi trage, nu se-n-curcă! 

Trinculo (către Caliban): Haide, vii? Te urmez, 
Stephano. 

(les.) 


Scena 3 


O altă parte a insulei. 
Intră A/onso, Sebastian, Antonio, 
Gonzalo, Adrian, Francisco şi alții. 


Gonzalo: 
Mă iartă, oasele mă dor, stăpâne, 
Şi nu mai pot să merg - ce labirint 
De drum cotit şi drept! Cu voia ta, 
Aş vrea să hodinesc. 
Alonso: 
Bătrâne sfetnic, 
Te cred; şi eu sunt rupt de oboseală. 
Şezi, dar, şi te-odihneşte. În ăst loc 
Îmi iau de la nădejde bun rămas, 
să nu mă mai înşele. S-a-necat 
Acel ce-l căutăm, şi marea-şi râde 
De toată truda noastră. Doarmă-n pace! 
Antonio (aparte, către Sebastian): 
Grozav mă bucur că şi-a luat nădejdea! 
De nu ne-a mers o dată, să nu uiți 
Ce ai de gând. 
Sebastian (aparte, către Antonio): 
Vom folosi prilejul 
Atunci când s-o ivi. 
Antonio (aparte, către Sebastian): 
La noapte poate; 

Căci, istoviţi de drum, nu vor putea 
Să doarmă iepureşte, ca atunci 
Când sunt mai odihniţi. 
Sebastian (aparte, către Antonio): 
Am zis: la noapte. 

(Muzică solemnă şi stranie.) 

Alonso: 

Ce armonie! Ascultaţi, prieteni! 

Gonzalo: 

E minunată! 

(Pe deasupra, intră Prospero, nevăzut. Jos intră 
mai multe făpturi, pregătind o masă bogată; 
dansează în jurul bucatelor, cu gesturi grațioase, 
invitându-i pe rege şi pe ceilalți să mănânce, apoi 
pleacă.) 

Alonso: 

Ne aibi în pază, Doamne! Ce-a fost asta? 

Sebastian: 

Un teatru de păpuşi însufleţite. 
Acum cred în licorni, ba chiar în Phoenix, 
Care-n Arabia domneşte azi 
Pe tronul său din pom. 
Antonio: 
Eu cred în toate 
Şi-s gata orice basm să-adeveresc, 
Jurând; deşi acasă proştii râd, 
Navigatorii n-au minţit. 
Gonzalo: 


332 Conform credinţei populare, un vrăjitor avea puterea de a 
produce oricând şi în orice loc o masă bogată. 

333 Dintre poveştile fantastice aduse de călători, cel mai puţin 
credibile erau acelea cu inorogi (licorni) şi despre pasărea phoenix 
care, după ce trăia 500 de ani, renăştea din cenuşa ei arzând pe 
un rug pe care şi-l pregătea ea însăşi. 


~ 556 — 


William Shakespeare 
În Neapol 
De-aş povesti acestea, nu m-ar crede. 
să spun că i-am văzut pe băştinaşi... 
Sunt toţi din insulă, de bună seamă, 
Şi dacă-s hâzi la chip, se poartă, totuşi, 
Mai blând ca mulţi dintre semenii noştri, 
Mai blând decât oricare. 
Prospero (aparte): 
Bine zis! 
Cinstită faţa, unii dintre voi 
Sunt draci, nu oameni. 
Alonso: 
Ce-mi fu dat să văd! 
Ce sunete şi gesturi! Ce făpturi, 
Rostind, deşi n-au limbă, minunate 
Oraţii mute! 
Prospero (aparte): 
să vedem sfârşitul! 
Francisco! 
Au dispărut în chip ciudat. 
Sebastian: 
Şi dacă? 
Nu ne-au lăsat bucate? Nu ni-i foame? 
Nu vrei să guşti din ce-i aici? 
Alonso: 
Eu-nu. 
Gonzalo: 
Nu-ţi fie teamă! Când eram copii, 
Cine credea-n muntenii cei guşaţi 
Ca taurii, la gât cu pungi de carne? 
Sau cine-ar fi crezut că sunt şi oameni 
Cu capul prins de piept"? Sunt, iată lucruri 


334 În cartea sa (Travels - Călătorii) descriind călătoriile pe care 

Pe cari le-adeveresc toţi călătorii 
Prin spusa lor. 
Alonso: 

E ultimul ospăț. 
Ei, şi... Eu voi mânca. Ce-a fost frumos 
S-a dus. Veniţi - tu, frate, şi tu, duce - 

Şi faceţi ce fac eu. 

(Tunete şi fulgere. Intră Ariel, în chip de harpie; 
fâlfâie din aripi deasupra mesei întinse, şi - ca prin 
minune - ospățul dispare.) 

Ariel: 

Sunteţi trei păcătoşi, pe cari Destinul, 
Ce cârmuieşte-acest tărâm de jos 
Şi ce-i pe el, nesăţioasei mări 
l-a poruncit să-i lepede aici, 

Pe-o insulă pustie; între oameni 
N-aveţi ce căuta. V-am scos din minţi - 
__V-a mai rămas numai curajul care 
li face pe smintiţi să-şi pună ştreangul 

Sau să se-nece. 

(Alonso, Sebastian etc. trag sabia.) 

Bieţi nebuni, noi suntem 
Slujbaşii Sorţii - săbiile voastre, 
Otel sau fier cum sunt, nu-mi pot clinti 
Un fir de puf din aripi, după cum 


le-a efectuat atât în Orientul Apropiat cât şi în Extremul Orient, pe 
la mijlocul secolului al XIV-lea, John Mandeville spune că a întâlnit 
într-o ţară oameni cu capetele crescute sub umeri. 

In Othello (|, 3), eroul îi vorbeşte Desdemonei despre călătoriile 
sale, printre care menţionează şi pe aceea în ţinuturile oamenilor 
ale căror capete cresc sub umeri, confirmând astfel povestirile 
fantastice ale lui John Mandeville. 

De altfel ideea existenţei unor oameni fără cap se întâlneşte şi 
la Pliniu cel Bătrân (23-79 e.n.). 

Nu pot răni furtuna sau ucide 
Lin unduiosul val; semenii mei 
Nu pot fi vătămaţi nici ei, ca mine; 
Dar chiar dac-aţi voi să faceţi rău, 
Vi-i spada mult prea grea ca s-o urniţi. 
Ci eu vă amintesc că din Milan 
Voi trei pe Prospero l-aţi izgonit, 
Lăsându-l cu-a sa fiică pradă mării! 
Şi marea v-a plătit ticăloşia; 
Căci soarta care-amână, dar nu uită, 
A asmuţit asupra voastră apa, 

Şi ţărmul, şi puterile. Acestea 
Ţi-au luat, Alonso, fiul, şi-ţi vestesc 
Sfârşit încet, mai crud ca cel năprasnic, 
Pândindu-te, în fiecare clipă, 

În tot ce faci; urgia ce v-aşteaptă 
Pe insula aceasta oropsită 
N-o poate-ndepărta decât căinţa 
Şi-o viaţă preacurată. 

(Dispare în bubuit de tunet; apoi, însoțite de o 
muzică suavă, duhurile intră din nou, dansează cu 
fel de fel de strâmbături şi jimbături şi strâng masa.) 

Prospero (aparte): 

Pe harpie-ai făcut-o, Ariel, 

Cu mare meşteşug - fermecătoare! 
Cum te-ai surpat asupra lor! Din vorba-mi, 
Văd, nu te-ai abătut. Cu-aceeaşi râvnă, 
Şi slujitorii tăi au împlinit 
Ce rosturi li s-au dat. Puterea vrăjii 
Mi-a prins în mreji duşmanii şi ei joacă 
Aşa cum poruncesc să li se cânte. 
Să-i las într-ale lor. Eu să mă duc 
La Ferdinand, ce-l cred ei înecat, 

Şi la fiinţa dragă lui şi mie. 

Gonzalo: 

Dar, Doamne,-n numele a tot ce-i sfânt, 

De ce priveşti în gol? 
Alonso: 
E groaznic, groaznic! 
Părea că-mi spune despre asta valul; 
Că vântul mi-o şopteşte şi că-n tunet, 
Cumplitul şi profundul bas de orgă, 
Cuvântul „Prospero” se desluşea 
Ca un is6n al mârşăviei mele. 
De-aceea-n mâl îmi doarme-acum băiatul, 
lar eu, cătându-l, mai afund ca plumbul 
Îl voi urma. 
(lese.) 
Sebastian: 
Să vină câte unul. 
Şi-am să răpun ordii de draci! 
Antonio: 
Te-ajut! 

(Sebastian şi Antonio ies.) 
Gonzalo: 

Tustrei sunt scoşi din minţi; păcatul lor 

Lucrând încet, asemenea otravei'”, 
Le roade cugetele. Adrian, 
Cum eşti mai sprinten, urmăreşte-i iute 


335 În epoca elisabetană se vorbea foarte mult despre folosirea 
otrăvurilor - a căror ţară de origine era considerată Italia - pentru 
înlăturarea unor persoane nedorite sau împotriva duşmanilor. În 
tragediile vremii în care apare tema răzbunării se întâlneşte o 
gamă foarte bogată şi variată de otrăvuri, unele dintre ele având 
puterea de a ucide numai prin atingerea obiectelor otrăvite sau 
foarte încet, în timp. In scena de faţă, Gonzalo se referă la una din 
otrăvurile ce acționau cu întârziere. 

Şi cată să-i opreşti - ce nu-i în stare 
să facă-un om la nebunie?! 


Adrian: 
Haidem! 
(les.) 
Actul IV 
Scena 1 


În faţa peşterii lui Prospero. 
Intră Prospero, Ferdinand şi Miranda. 


Prospero: 
Pedeapsa de ţi-a fost prea grea, ispaşa 
Te răsplăteşte-acum; fiindcă eu 
Îţi dau din viaţa mea a treia parte, 
Lumina ochilor - pe fata mea. 
Primeşte-o, dar; te-am chinuit atâta 
Ca să te-ncerc în dragoste, iar tu 
Te-ai dovedit preavrednic - scumpul dar 
În faţa cerului îl întăresc. 
să nu zâmbeşti de-o laud, Ferdinand! 
Ea-ntrece toate laudele mele - 
Cum singur vei vedea. 
Ferdinand: 
Te cred, chiar dacă 
Ar spune altfel un oracol! 
Prospero: 
la-mi fata, aşadar: răsplata 
Ce-o meriţi pe deplin şi darul meu. 
De-o să te-atingi însă de ea-nainte 
De-a se fi săvârşit tipicul tot 

Şi sfânta slujbă, după rânduială, 
Din cer mănoasă rouă să nu dea 
Unirii voastre rod; iar ura stearpă, 
Dispreţul încruntat şi vrăjmăşia 
V-aştearnă patul cu ciulini, ca astfel 
să vă scârbiţi de el; luaţi seama, dar, 
Ca Hymen?” să v-aprindă torţa lui. 
Ferdinand: 
Eu nu-mi doresc decât un trai tihnit, 
Urmaşi frumoşi şi viaţă-ndelungată, 
Călăuzit de dragostea ce-i port! 
Oricât ar fi de tainic ascunzişul, 
Imbietor un loc sau grea ispita, 
N-o să-ntineze patima onoarea, 
N-o să destrame slava unei zile 
Când caii soarelui vor fi struniţi, 
Şi noaptea - ferecată. 
Prospero: 
Bine-ai zis 
Şezi, dar, şi-i spune păsul - e ata. 
Ei, Ariel! Hai, vino, vrednicie! 
(Intră Ariel.) 
Ariel: 
Ce vrea puternicul stăpân? Aicea-s. 
Prospero: 
Şi tu, şi toţi ceilalţi mi-aţi împlinit 
Porunca de minune. Cată-acum 
Să joci alt renghi - să-aduci încoace gloata 
Asupra căreia ţi-am dat puteri. 


336 Hymen sau Hymenaeus, fiul lui Apolo şi al uneia din cele nouă 


muze, era zeul căsătoriei în mitologia greacă. Era imaginat ca un 
tânăr frumos ţinând în mână o torţă şi un văl de mireasă, fiind 
invocat în cântecul dedicat miresei. 

Fă-i să se mişte iute, căci doresc 
S-arăt acestor tineri un tertip 
Al artei mele; le-am făgăduit 
lar ei atât aşteaptă. 


Ariel: 
Chiar acum? 
Prospero: 
Cât ai clipi din ochi. 
Ariel: 
„Pleacă” până să rosteşti, 
Să vezi cum te pomeneşti. 
C-un alai grăbit de măşti, 
Chipuri hâde şi groteşti. 
Dar, stăpâne, mă iubeşti? 
Prospero: 
Din suflet, Ariel. Vezi, să nu vii 
Pân' ce n-o să te chem. 
Ariel: 
Am înţeles. 
(lese.) 
Prospero: 


Să nu-ţi calci vorba; nu da frâu pornirii, 
Căci jurămintele pripite-s paie 
Pe focul sângelui. Fii cumpătat. 
De nu, sunt vorbe-n vânt. 
Ferdinand: 
Vă-ncredințez 
C-a sângelui dogoare-o stinge neaua 
Neprihănitei feciorii. 
Prospero: 
Prea bine. 
Hai, Ariel! Decât un spirit lipsă, 

Mai bine toate-n păr“. Hai, v-arătaţi! 
Tăceţi - fiţi numai ochi. 
(Muzică în surdină. Intră Iris.) 
Iris: 
Mănoasă Ceres", doamnă a ogoarelor, 
Ce pe câmpii le pregăteşti hambarelor 
Secară, grâu, ovăz şi orz, 
lar sus pe plaiuri - pajişte mioarelor 
Al tău e ţărmul cu bulbuci şi stuf, 
Pe cari Prier le-nveşmântă-n puf, 
Făcând cunună nimfelor fecioare; 
A ta umbrita salce plângătoare 
Cu-ndrăgostiţi fără noroc; şi via, 
Şi ţărmul care-şi plânge văduvia 
Când te preumbli-n zarea mărilor 
Ci iată-acum, regina zărilor, 
Prin mine, sol şi curcubeu, te-ndeamnă 
Să laşi acestea, căci înalta doamnă 
Ar vrea tovarăşă de joc să-i fii. 
Sosesc păunii“*. Haide, Ceres, vii? 
(Intră Ceres.) 
Ceres: 
Bine-ai venit, pestriță vestitoare 
Ce-i dai lunonei““ pururi ascultare, 


337 Datorită puterii sale magice, Prospero poate porunci tuturor 
spiritelor, printre care Shakespeare introduce şi zeitățile mitologiei 
greco- romane. Astfel zeiţa Iris, care apare în //iada lui Homer ca 
mesager al zeilor şi personificare a curcubeului, apare în aceeaşi 
postură şi în piesa-mască pe care Prospero o prezintă tinerilor 
căsătoriţi, (v. comentarii). 

338 Ceres (la greci Demeter), ocrotitoarea agriculturii şi fructelor, 
era sora lui Zeus (lupiter). 

339 Păunii erau păsările favorite ale lunonei (Herei) şi trăgeau 
şareta acesteia. 

340 lunona, sora şi sofia lui Zeus (lupiter) şi regina, zeilor, era 


~ 564 — 


William Shakespeare 
Şi florilor, cu aripi de brânduşă 
Le-aduci nectar şi rouă-n câăldăruşă, 
Prinzând sub curcubeul tău albastru 
Voiosul crâng şi muntele sihastru, 
Lăicerele pământului; regina 
De ce mă cheamă-aici? Care-i pricina? 
Iris: 
să fii părtaşă unei mari iubiri 
Şi, spornic, pentru fericiţii miri 
S-aduci un dar. 
Ceres: 
O, curcubeu ceresc, 
Venera sau Am6r-! o însoțesc 
Pe doamna noastră? Ei au pus la cale 
Ca Dis** să-mi ducă fata-ntr-ale sale - 
De-atunci pe ea şi orbul ei băiat” 
Nu vreau să-i văd. 
Iris: 
Nu-ţi fie cu bănat - 
Zeița, tăind norii, a plecat 
Spre Paplios*"*, şi-o-nsoţeşte fiul ei, 
ocrotitoarea căsătoriei şi familiei. În această calitate este şi ea 
adusă ca să ureze tinerei perechi belşug şi urmaşi. 
341 Căsătoria Mirandei cu Ferdinand trebuie să fie întemeiată pe 
dragoste, prin urmare e necesară şi prezenţa Venerei (Afrodita), 
zeiţa dragostei sau a lui Amor (Eros), fiul acesteia. 
342 Dis (Hades), zeul lumii subpământene, numit şi Pluto la greci. 
Poeţii romani i-au dat numele de Dis sau Tartarus. Era fratele lui 
Zeus şi al lui Poseidon, cu care a împărţit stăpânirea lumii după 
răsturnarea de la putere a tatălui lor Cronos, care îşi înghiţea copiii 
(v. şi Cymbeline, nota 45). 
343 Eros era considerat orb sau, după unii, legat la ochi, aşa că nu 
vedea pe cine lovea cu săgețile sale. 
344 Numele cetăţii de pe coasta de vest a insulei Cipru unde zeiţa 


Afrodita s-a născut din valurile mării şi unde i s-a închinat un 
templu măreț (v. Pericle, nota 41 şi Cymbeline, nota 14). 

Într-un rădvan purtat de porumbei. 
Sperau să fie tinerilor naşi 
Pân-a-şi aprinde Hymen torţa. Aş! 
Focoasa curtezană a lui Marte” 
S-a-ntors, iar fiul ei, cătrănit foarte, 
Şi-a rupt săgețile, jurând să-ntarte 
Doar vrăbii, ca băieţii. 
Ceres: 
Doamna noastră! 
O ştiu după ţinuta ei măiastră. 
(Intră lunona.) 
Iunona: 
Te face darnica mea soră? Hai, 
Perechii să-i menim belşug şi-o viaţă 
Blagoslovită prin urmaşi. 
Cântec 
„Cinste, bogății şi harul 
Căsniciei lungi e darul 
Ce vi-l dă lunona vouă 
In ajun de viață nouă!” 
Ceres: 
„Rod bogat, belşug în toate 
Şi hambare încărcate 
Viță plină de ciorchine, 
Spice de povară pline. 
Primăvara vă găsească 
Când culesul se sfârşeşte, 
lar nevoia v-ocolească - 


345 Zeul războiului la romani (Ares, la greci), fiul lui Zeus şi al 


Herei. Întreţinea relaţii de dragoste cu Afrodita - motiv pentru care 
aceasta este numită „focoasa curtezană” în textul de faţă; soţul 
Afroditei, Hefaistos (Vulcan), zeul focului şi al prelucrării metalelor, 
a reuşit să-i prindă pe cei doi vinovaţi într-o plasă foarte fină de 
oţel şi i-a dus înaintea conclavului zeilor, făcându-i de ocară. 

Astea Ceres vă doreşte. ” 
Ferdinand: 
Măreaţă viziune, peste fire. 
Şi-mbătătoare pentru ochi! Pot crede 
Că-s spirite? 
Prospero: 
Prin meşteşugul meu, 
Le-am scos din lumea lor ca să dea viaţă 
Acestor fantezii. 
Ferdinand: 
E bine-aici - 
Înţelepciunea şi puterea ta 
Adus-au raiul pe pământ. 
(Iunona şi Ceres işi şoptesc ceva, apoi fi dau lui Iris 
o însărcinare.) 
Prospero: 
Taci, taci 
lunona-i murmură ceva lui Ceres; 
la seama - şi să nu scoţi un cuvânt, 
Altminteri, vraja se destramă.“ 
Iris: 
Naiade?“ -ale cotitelor pâraie 
Cu stuf în păr şi ochi fără prihană, 
leşiţi din unda voastră pe răzoare, 
lunona v-a chemat, veniţi în goană; 
Veniţi în grabă, nimfe cumpătate, 


346 În timpul performanţelor magice, cei de faţă trebuiau să 
păstreze o tăcere absolută, după cum se arată în tratatele de 
magie din cele mai vechi timpuri. 

347 Naiadele erau nimfele apelor dulci (râuri, lacuri, pâraie şi 
izvoare). Nimfele erau zeități feminine de rang inferior şi erau 
împărţite în şase categorii: 1. Nimfe ale oceanului. 2. Ale Mării 
Mediterane. 3. Ale apelor dulci. 4. Ale munţilor şi peşterilor. 5. Ale 
poienelor şi 6. Ale copacilor. 

Părtaşe fiţi unei iubiri curate. 
(Intră câteva nimfe.) 
Cosaşi ai lui Gustar, pârliţi de soare, 
Veniţi din lan cu faţa răzătoare, 
Cu pălării de paie fluturând, 
Să le-ntâlniţi pe nimfe rând pe rând, 
Şi-n joc de ţară să vă prindeţi! 

(Intră câțiva, secerători, îmbrăcaţi în straiul lor; se 
prind cu nimfele într-un dans grațios, spre sfârşitul 
căruia Prospero tresare brusc şi vorbeşte; însoţiţi de 
zgomot ciudat, surd şi nelămurit, dispar cu toții.) 

Prospero: 

Uitasem de mârşava uneltire 
Ce-a pregătit-o Caliban cu-ai lui 
Ca să-mi ridice viaţa - clipa faptei 
E-aproape. 

(Către duhuri): 

Bine - încetaţi acum! Ciudat! 

Ferdinand: 

Părintele ţi-e stăpânit 
De-un neastâmpăr. 
Miranda: 
Nu l-am mai văzut 
Cuprins de o asemenea mânie. 

Prospero: 

Băiatul meu, îmi pari descumpănit, 
Şi-aş zice, trist. Te-nseninează;-acum 
Serbarea noastră s-a sfârşit. Actorii, 
Ţi-am spus, au fost, toţi, duhuri, şi-n văzduh 
S-au destrămat cu toţii. Şi întocmai 
Ca funigeii viziunii, turnuri 
Cu turlele în nori, palate mândre, 
Solemne temple, chiar întreg pământul 

Cu tot ce-a moştenit, se vor topi 
Ca şi alaiul umbrelor acestea 
Şi-n urma lor nu vor lăsa o dâră. 
Plămadă suntem precum cea din care 
Făcute-s visele; şi scurta viaţă 
Înconjurată ni-e de somn. Mă iartă, 
Mi-e răvăşită mintea de bătrân... 
Să nu te mişte slăbiciunea mea. 
Duceţi-vă-n chilia mea, de vreţi, 
Şi v-odihniţi - eu mă mai plimb puţin, 
Să-mi vin în fire. 
Ferdinand, Miranda: 
Pace îţi urăm. 
(les.) 
Prospero: 
Vă mulţumesc. Să vii ca gândul, Ariel! 
(Intră Ariel din nou.) 
Ariel: 
Ca gândul am venit. Care-i porunca? 
Prospero: 
ÎI înfruntăm pe Caliban. Eşti gata? 
Ariel: 
Stăpâne, gata sunt. Pe când făceam pe Ceres, 
Mă tot gândeam să-ţi spun, dar m-am temut 
C-ai să te superi. 
Prospero: 
Mişeii unde zici că sunt acum? 
Ariel: 
Ţi-am spus: aprinşi de vin şi bătăioşi, 
Loveau în vânt, fiindcă le bătea 
În faţă, şi-n pământ, căci, pasămite, 
Le săruta călcâiele; dar, puşi pe rele, 
Nu s-au oprit. Când am bătut din tobă, 

Ca mânjii nestruniţi, ciulind urechea, 
Cu ochi holbaţi, cu nările în vânt, 
Au prins s-adulmece, vrăjiţi, cântarea. 
Apoi, atraşi de muget ca viţeii, 
Au dat în spini, scaieţi, ciulini şi-urzici, 
Ce le-au pătruns în carne. l-am lăsat 
În balta plină de mătasea-broaştei, 
Ce-i lângă peşteră, să dănţuiască 
În apă pân’ la gât. 
Prospero: 
E bine, păsăruică! 
Rămâi şi mai departe nevăzut, 
Şi adă boarfele din casă-ncoace, 
Ca să-i momim pe-aceşti tâlhari. 
Ariel: 
Mă duc. 
(lese.) 
Prospero: 
Un drac împieliţat, de-a cărui fire 
Învățătura nu s-a prins. Degeaba 
A fost întreaga-mi trudă omenească, 
lar vârsta-l face mai hidos la trup 
Şi slab la minte. Ce-or pâţi, cu nimeni 
N-or împărţi. 
(Intră din nou Ariel, încărcat cu găteli strălucitoare 
etc.) 
Atârnă-le pe funie. 
(Prospero şi Ariel rămân nevăzuți. Intră Caliban, 
Stephano şi Trinculo, uzi leoarcă.) 
Caliban: 
Călcaţi încet - nici cârtiţa cea oarbă“ 
Să nu vă simtă paşii! Am ajuns. 


348 Conform tradiţiei populare, cârtiţa are un auz foarte fin. 

Stephano: Monstrule, zâna aia a ta zici tu că eo 
zână cumsecade, dar şi-a cam bătut joc de noi. 

Trinculo: Monstrule, mie-mi miroase a ud de cal, şi 
nasul meu e grozav de scârbit. 

Stephano: Al meu - la fel. Ascultă, monstrule! 
Dacă se-ntâmplă cumva să nu te mai am la stomac, 
bagă tu de seamă... 

Trinculo: Atunci, s-a isprăvit cu un monstru ca 
tine. 

Caliban: 

Stăpâne, înc-un pic de-ngăduinţă! 
Câştigul te va face ca să uiţi 
Tot ce-am păţit; vorbiţi, deci, mai încet - 
E încă linişte ca-n miez de noapte. 

Trinculo: Bine, bine, da' să ne pierdem noi 
clondirele în baltă! 

Stephano: Nu e vorba, monstrule, numai de ocară 
şi ruşine, ci şi de o pierdere grozavă. 

Trinculo: Pentru mine unul, asta e mai rău decât 
că m-am udat - şi numai din pricina zânei tale 
cumsecade. 

Stephano: Mă duc să-mi scot clondirul, chiar dacă 
ar fi să intru în nămol până peste urechi. 

Caliban: 

Domol, luminăţia-ta. Vezi, colo 
E gura văgăunii - mergi tiptil 
Şi fă isprava; insula, atunci, 

Va fi a ta pe veci, iar Caliban - 

De-a pururi sclavul tău. 

Stephano: Dă-mi mâna - încep să am gânduri 
sângeroase. 

Trinculo: Înălţimea-ta! Stephano“”, luminăţia-ta, 


349 Într-una din baladele populare în care este vorba de regele 

mărite Stephano, ia te uită ce veşminte te aşteaptă! 
Caliban: Mai dă-le-ncolo, neghiobule, sunt nişte 
zdrenţe. 

Trinculo: la ascultă, monstrule! Îţi închipui că nu 
ştim noi ce-s alea zdrenţe? Stephano, măria-ta! 

Stephano: Scoate mantia aia de pe tine, Trinculo! 
Pe pumnul ăsta, mantia va fi a mea! 

Trinculo: A înălţimii-tale să fie! 

Caliban: 

Trăsni-l-ar de nebun! Ce ţi-a venit 
Să mori de dragul unor zdrenţe? Haide 
să-l omorâm întâi; de-i treaz, să vezi, 
Ne-o băşica din creştet până-n tălpi, 
Ne-o face ca pe altă-aia. 

Stephano: Potoleşte-te, matahală. Doamnă funie, 
nu e asta scurteica mea? 

Trinculo: Asta-i funia spânzuratului, Stephano. 

Stephano: Că bine zici! Ţine şi tu o haină, pentru 
că ai făcut o glumă bună. 

Trinculo: Băzdăganie, pune-ţi nişte clei pe degete 
Şi şterge-o cu celelalte. 

Caliban: 

Nu-mi arde-acum de astea - pierdem vremea 
Şi ne-o preface-n gâşte sau maimuțe 
Cu frunţile teşite. 

Stephano: Monstrule, pune mâna şi ajută-ne să 
cărăm toate astea până la butoiul cu vin, că de nu, 
te dau afară din împărăţia mea. Hai, ia asta. 

Trinculo: Şi asta. 

Stephano: Aşa, şi asta. 

(Se aude larmă de vânătoare. Intră diferite spirite, 


legendar Stephen, acesta are o garderobă cu îmbrăcăminte foarte 


scumpă. 

în chip de câini, şi-i pun pe fugă. Prospero şi Ariel îi 
asmut.) 


Prospero: 
Hai, Hector, hai. 
Ariel: 
Răpciune, şo pe ei! 
Prospero: 


Bălan! Bălan! Pe ei! Haiduc! Pe ei! 
(Caliban, Stephano şi Trinculo sunt puşi pe fugă.) 
Te du şi dă poruncă la moroi 
Să-i scuture la-ncheieturi cu junghiuri, 
Să-i vâre-n colici, şi la trup să-i facă 
Vărgaţi ca zebra. 
Ariel: 
Îi auzi cum zbiară? 
Prospero: f 
Să nu-i slăbească! In această clipa, 
Pe toți duşmanii mei îi am în mână. 
Curând va conteni şi truda mea, 
Şi tu vei fi iar liber; doar puţin 
Mai trebuie să mă slujeşti. 
(les.) 


Actul V 
Scena 1 
În faţa peşterii lui Prospero. 
Intră Prospero, îmbrăcat în veşmântul său magic, 


şi Ariel. 


Prospero: 
Se-apropie de pârg lucrarea noastră. 

Sunt ascultat de duhuri; vraja prinde; 
lar timpul mă slujeşte. Cât e ceasul? 
Ariel: 
Păi să tot fie şase, timpul când 
Ziceai că vom sfârşi. 
Prospero: 
Aşa ziceam 
Când am stârnit furtuna. Dar, ia spune-mi: 
Ce face regele şi-ai lui? 
Ariel: 
_ Stau toţi 
Ingrămădiţi precum ai poruncit 
Şi i-ai lăsat tu însuţi - prizonieri 
În crângul teilor de-alături; 
Cât nu-i dezlegi, nici gând să se clintească! 
Alonso, frate-său şi-Antonio 
Sunt ca şi scoşi din minţi; ceilalţi îi plâng, 
Jelind neputincioşi, dar mai ales 
Acel” căruia-i spui „bunul Gonzalo”; 
In barba-i lacrimi cad ca iarna picuri 
Din streaşina de stuf. Îi ţine vraja 
Atât de strâns, încât, de i-ai vedea, 
Le-ai plânge, zău, de milă. 


Prospero: 
Oare? 
Ariel: 
l-aş plânge de-aş fi om. 
Prospero: 


E-adevărat. 

Cum, tu, că nu eşti alta decât abur, 
Să-i înţelegi, iar eu, semenul lor, 
Simţind ca ei, supus ca ei durerii, 

Să nu fiu mai mişcat decât eşti tu? 

Am fost rănit adânc de fapta lor, 

Dar, judecând mai nobil, nu doresc 

să dau mâniei frâu; nu răzbunarea, 
Ci mila-i mai presus. S-au pocăit; 
Şi-acesta a fost unicul meu ţel - 
De-aici încolo nu s-ar mai cădea 

Nici să mă-ncrunt măcar. Mergi, dă-le drumul. 
Să-i smulg din vrăji; când le redau simţirea, 


Vor fi ei înşişi. 
Ariel: 

Îi aduc îndată. 
(lese.) 
Prospero: 


Voi, silfi din măguri, râuri, bălți şi crânguri, 
Şi voi, cari, fără urme pe nisip, 
Goniţi după Neptun” când e-n reflux 
Şi o zbughiţi din faţa-i; voi, păpuşi 
Ce-n nopţile cu lună răsfiraţi 
Inelele verzui cu gust sălciu 
Din care nu pasc mioare; voi, ce-n joacă, 
În crucea nopţii scoateţi hribi, râzând 
Când sună-a nopţii stingere; prin voi, 
Puteri plăpânde, soarele de-amiază 
L-am stins, am slobozit turbatul vânt, 
Şi marea verde-am încleştat cu-azurul. 
Aprins-am tunetul temut şi surd, 
Crăpând stejarul mândru al lui Joe 
Chiar cu săgeata lui; din temelii 
Clintit-am promontorii; pini şi cedri 
350 Ca zeu al mărilor, termenul Neptun este folosit în sens 
metaforic, desemnând marea. 
351 Deoarece ciupercile cresc noaptea, se crease legenda că 


acestea apar la miezul nopţii sub vraja spiritelor, - în cazul de faţă 
a sufilor. 

Am smuls din rădăcini; la glasul meu 
Căscatu-s-au mormintele, şi morţii, 
Prin arta-mi, s-au trezit. Ci iată,-acum 
Mă lepăd de magie. Mai cer doar - 

Şi asta chiar acum - un cânt ceresc 
Ca să-mi sfârşesc asupră-le lucrarea, 
Prin vrăji de sus; apoi bagheta-mi frâng 
Şi-o-ngrop la câţiva stânjeni în pământ, 
lar cartea mai afund am s-o înec 
Decât s-a-ncumetat vreodată plumbul. 

(Muzică solemnă.) 

(Intră din nou Ariel; apoi Alonso, care gesticulează 
ca un nebun, însoțit de Gonzalo; Sebastian şi 
Antonio, în aceeaşi stare, însoțiți de Adrian şi 
Francisco. Pătrund cu toţii în cercul făcut de 
Prospero şi rămân vrăjiți. Prospero îi urmăreşte cu 
privirea şi spune): 

Solemnul cântec, cel mai bun balsam 
Al minţii răscolite, lecuiască-ţi 
Înfierbântatul creier! Staţi pe loc - 
Sunteţi vrăjiţi! - 
Preabunule, cinstitule Gonzalo, 
Frăţeşti sunt lacrimile ce-ţi răspund! 
Acuma vraja se destramă grabnic; 
Şi, după cum topeşte aurora 
A nopţii bezne, simţurile lor 
Încep să-alunge ceaţa”” ce-ascunde 
Lumina minţii. Salvatorul meu, 
Gonzalo, sfetnic credincios acelui 
Căruia îi slujeşti! Te-oi răsplăti 
Cu vorba şi cu fapta. Crud ai fost 
Cu mine şi cu fata mea, Alonso, 


352 Ceaţa necunoaşterii care întunecă raţiunea. 

Ajutorat de-un frate ros de chinuri - 
Ce zici, Sebastian? lară tu, frate, 
Ce, plin de fiere, ai gonit căinţa 
Şi-al firii rost, şi cu Sebastian 
(Al cărui chin lăuntric e cumplit) 
Ai vrut pe rege să-l ucizi, te iert, 
Neom ce eşti! Gândirea li se-ntoarce, 
Şi-apropiatul flux în scurtă vreme 
Scălda-va ţărmul raţiunii lor, 
Acum înnămolit. Niciunul încă 
Nu m-a recunoscut. Mergi, Ariel, 
Şi adă-mi sabia şi pălăria. 
(lese Ariel.) 
să mă dezbrac, şi-n faţa lor s-apar 
Ca duce de Milan; hai, duhule, 
Mai ai puţin, şi vei fi liber. 
(Ariel se întoarce, cântând, în timp ce-i ajută lui 
Prospero să se imbrace.) 
Ariel: 
„Poposesc din floare-n floare, 
Ca albina“! Cat scăpare 
De-aud striga, în cicoare; 
Și, pe lilieci călare, 
Urmez vara călătoare! 
Ce bine e sub ramura-nflorilă! 
M-aşteaptă-o viată-atât de fericită!” 
Prospero: 


353 Ariel se descrie în acest cântec, ca un spirit de proporții 
extrem de reduse. 

Acest fapt nu-l împiedică însă să-şi asume uneori şi mărimea 
unei naiade. 

In legătură cu faptul că Ariel se compară cu albina care zboară 
din floare în floare, menţionăm faptul că Vergiliu compară spiritele 
fericite din Elizeu cu albinele, în Cântul VI din Eneida. 

Ce mult o să-ţi duc dorul, Ariel 
Şi totuşi, vei fi liber. Nevăzut, 

Te du acum pe vasul lui Alonso. 

O să-i găseşti pe marinari dormind, 
Dar căpitanul şi-ajutorul lui 
Sunt treji - pe-aceştia să-i aduci aici. 
Dar repede, te rog. 


Ariel: 
Sorb aerul din faţă şi mă-ntorc 
Cât ai clipi din ochi. 
(lese.) 
Gonzalo: 
Minunea, chinul, teama şi uimirea 
Sălăşluiesc aici - ne scape cerul 
De-acest tărâm cumplit! 
Prospero: 
Priveşte-l, rege, 
Pe Prospero, nedreptăţitul duce. 
Spre-a fi încredinţat că îţi vorbeşte 
Un prinţ aievea, te îmbrăţişez, 
Urând la toţi ce sunt aici de faţă 
„Bine-aţi venit”. 
Alonso: 


De eşti cumva acela, 
Sau eşti un duh ce vrea să mă muncească, 
Nu ştiu; eşti cald, şi inima îţi bate; 
De când ai apărut, mi-ai alinat 
Durerea ce-am crezut că-i nebunie. 
lar dacă nu-i un vis, de bună seamă, 
Povestea-i cât se poate de ciudată. 
Renunţ la bir, şi pentru rău te rog 
Fierbinte să mă ierţi. Dar cum de-i viu? 
Cum de-a ajuns aici? 

Prospero: 

Prieten nobil, 

Te-mbrăţişez căci e nemărginită 

Credinţa ta. 

Gonzalo: 
De sunt sau nu acestea, 
Eu n-aş putea să jur. 

Prospero: 


Eşti încă prins 
De jocul vrăjilor - nu crezi nici chiar 
În ce-i vădit. Bine-aţi venit, prieteni! 
(Apare, către Sebastian şi Alonso.) 
Ei, domnii mei, dacă mi-aş pune mintea, 
Aş şti să-l fac pe rege să se-ncrunte, 
Să-arăt că l-aţi trădat; dar nu e vremea 
De vorbe. 
Sebastian (aparte): 
Are drac într-însul. 
Prospero: 
Cât despre tine, domn hain la suflet - 
Spunându-ţi frate, gura am să-mi spurc =, 
Îți iert ticăloşia ta cea mare. 
Pe toate ţi le iert! Însă ducatul 
MI-I vei întoarce. 
Alonso: 
Prospero de eşti, 
Cum ai scăpat, arată-ne; şi cum 
Ai dat de noi, ce-am fost zvârliţi de mare, 
Acum trei ceasuri, pe-acest țărm, pe care - 
O, Doamne! - l-am pierdut pe Ferdinand, 
lubitul meu fecior. 
Prospero: 
Îmi pare rău. 

Alonso: 
Răbdarea însăşi spune că nu poate 
să vindece nimic. 
Prospero: 
Cred mai curând 
Că n-ai rugat-o să te-ajute. Eu, 
Lovit la fel ca tine, aflu-ntr-însa 
Supremul sprijin. 
Alonso: 
Tu - lovit ca mine! 
Prospero: 
Asemeni ţie, şi-ncă de curând! 
Dar pierderea cumplită ca s-o-ndur 
Am mai puţine mângăâieri ca tine - 
Eu mi-am pierdut copila, 
Alonso: 
Cum! O fată? 
O, Doamne! Dacă-ar fi trăit, în Neapol 
Puteau să fie rege şi regină! 
lar pentru ca acestea să se-ntâmple, 
M-aş afunda-n nisipul unde doarme 
Băiatul meu. Când ai pierdut-o? 
Prospero: 
În ultima furtună. Văd că domnii 
Atât sunt de uimiţi de întâlnire, 
Încât, prostindu-şi mintea, nu-şi cred ochii 
Şi se-ndoiesc că vorba li-i firească. 
Şi totuşi, buimăciţi cum sunteţi, 
Aflaţi - şi asta fără-a vă-ndoi - 
Că-s Prospero, fost duce de Milan, 
Ce, izgonit, ajuns-a ca prin farmec 
La ţărmul unde voi v-aţi dus afund, 
lar el domneşte. Dar, destul! Acestea 

N-au niciun rost acum, căci sunt un hronic 
Ce-l depeni zile-ntregi, nu snoave spuse 
La un ospăț. Binevenit, fii, Doamne! 
Palatul meu e peştera ce-o vezi; 
În ea - puţini curteni; şi-n ţară - 
Niciun supus; priveşte, dacă vrei... 
De vreme ce-mi înapoiezi ducatul, 
Să-ţi dau răsplată pe măsura lui; 
In semn de mulţumită, cel puţin 
să facem o minune... 
(Se deschide intrarea peşterii, lăsând să fie văzuți 
Ferdinand şi Miranda, care joacă şah.) 
Miranda: 
Trişezi, alteță... 
Ferdinand: 
Draga mea, n-aş face-o 
Pentru nimic în lume. 
Miranda: 
Chiar de-ai juca pe zece-mpărâăţii, 
Tot joc cinstit i-aş spune. 


Alonso: 
Dacă-aceasta 
E tot o viziune, pe băiat 
Il pierd de două ori. 
Sebastian: 


354 Shakespeare menţionează în foarte puţine cazuri jocul de şah. 
Acest joc era considerat ca un amuzament aristocratic în acele 
vremuri, încă din evul mediu când a juca şah împreună era o 
libertate permisă, în mod curent, tinerilor îndrăgostiţi şi foarte mult 
apreciată de aceştia. Pe de altă parte, în cadrul unei partide de 
şah, cele două sexe se întâlneau în condiţii de perfectă egalitate, 
forţa fizică a bărbatului nemaijucând niciun rol, ca în cazul altor 
jocuri distractive în care conta puterea. 

Totodată bărbatului îi era permis să meargă în camera tinerei 
respective pentru a juca şah cu ea. 

Minune mare! 
Ferdinand: 
Cum am hulit de-a surda! Mările 
Ameninţă şi iartă. 
(Îngenunchează înaintea lui Alonso.) 


Alonso: 
Ferdinand! 
Te binecuvântează-un tată fericit! 
Cum ai ajuns aici? 
Miranda: 


O, ce minune! 
Ce de făpturi alese! Ce frumoşi 
Sunt oamenii! O, mândră lume nouă, 
Care-i cuprinzi! 
Prospero: 
E nouă pentru tine. 
Alonso: 
Dar, cine ţi-e prietena de joc? 
V-aţi cunoscut cel mult acum trei ceasuri. 
Este zeiţa ce ne-a despărţit 
Şi-acum ne-a adunat? 
Ferdinand: 
E muritoare; 
Nemuritoarea providenţă, însă, 
Mi-a dat-o când n-aş fi putut să cer 
Povaţă tatii, eu ştiindu-l mort. 
E fiica-acestui duce de Milan, 
De care-adeseori am auzit, 
Fără-a-l cunoaşte. El mi-a dăruit 
O nouă viaţă şi-un părinte nou 
Prin fiica lui. 
Alonso: 
Sunt gata să-i fiu tată; 

Dar, vai, ciudat e să cerşesc iertare 
De la copilul meu! 
Prospero: 
Te stăpâneşte! 
De ce trecutele dureri să-ncarce 
Aducerea-aminte? 
Gonzalo: 
Suspinam, 
Altfel aş fi vorbit. Voi, zei, priviţi 
Şi binecuvântaţi-le, coroana, 
Căci voi aţi însemnat cu creta drumul 
Ce ne-a adus aici. 
Alonso: 
Amin, Gonzalo. 
Gonzalo: 
Gonit fu din Milan, pentru ca-n Neapol 
Să-i fie regi urmaşii? Bucuria 
Vă fie fără țărm! Săpaţi-o-n aur 
Pe stâlpi ce-nfruntă vremea! Doar un drum, 
Şi Claribela şi-a găsit un soţ; 
O soaţă Ferdinand, când tocmai 
Era pierdut; el, Prospero, ducatul, 
Pe-un biet ostrov; iar noi ne-am regăsit 
Când nu eram ai noştri. 
Alonso (către Ferdinand şi Miranda): 
Dati-mi mâna. 
Tristeţea să-l cuprindă pe acela 
Ce nu vrea fericirea voastră. 
Gonzalo: 
- Amin. 
(Ariel se intoarce. Căpitanul şi şeful de echipaj îl 
urmează, ametiti.) 
Priveşte, doamne! Uite că mai vin! 

Am spus că nu se-neacă-atâta timp 
Cât sunt spânzurători. Ei, gură rea, 
Nu-njuri şi-aici, cum înjurai pe bord???” 
N-ai limbă pe uscat? Ce veşti aduci? 
Șeful de echipaj: 
Că regele şi toţi ceilalţi sunt teferi 
E vestea cea mai bună; alta: vasul 
Ce-l socoteam pierdut acum trei ceasuri 
E-ntreg, cu toate pânzele întinse, 
Ca-n drumul lui dintâi. 
Ariel (aparte, lui Prospero): 
Mai adineauri 
Le-am rânduit pe toate. 
Prospero (aparte, lui Ariei): 
Mare diavol! 
Alonso: 
Nu-s întâmplări fireşti - din ce în ce-s 
Mai minunate! Cum de ne-ai găsit? 
Șeful de echipaj: 
Dac-aş fi treaz de-a binelea, stăpâne, 
M-aş strădui să spun. Dormeam ca morţii, 
Grămadă toţi, sub punte - cum, nu ştiu - 
Când adineauri, zgomote ciudate, 
Ba mugete, ba zăngănit de lanţuri, 
Ba urlete şi ţipete grozave 
Ne-au deşteptat. De-ndată ce-am fost liberi, 


355 Gonzalo îi reaminteşte şefului de echipaj cum înjura în timpul 


furtunii, ceea ce ar fi putut avea drept consecinţă mânia lui 
Dumnezeu, care nu s-ar mai fi îndurat de călătorii de pe corabie. 
Se relatează astfel, în legătură cu cele de mai sus, că vestitul 
comandant de flotă Sir Walter Raleigh a poruncit căpitanilor săi să 
aibă grijă ca marinarii lor să nu profereze înjurături care ar fi putut 
atrage mânia lui Dumnezeu asupra tuturor echipajelor - vinovaţi şi 
nevinovaţi. 

Ce ne văzură ochii? Vasul nostru, 
Regescul, mândrul vas, cu pânze-ntinse! 
Din ochi să-l soarbă căpitanul! Brusc, 
Ca într-un vis, ne-am răzleţit 
Şi-am fost aduşi pe dată-aici. 
Ariel (aparte, către Prospero): 
Îţi place? 
Prospero (aparte, către Ariei): 
Îmi place, vrednicie. Vei fi liber. 
Alonso: 
E-un labirint din cele mai ciudate, 
Şi tot ce s-a-ntâmplat întrece firea 
Şi rosturile ei; doar vreun oracol 
Ne-o dezlega această taină. 
Prospero: 
Sire, 
Nu-ţi stoarce mintea ca să lămureşti 
Aceste ciudăţenii; în curând, 
Când vom fi singuri, îţi voi tălmăci 
Din fir-ă-păr ce s-a-ntâmplat, şi-atunci 
O să-nţelegi, dar până una-alta, 
să fii pe pace. 
(Aparte, lui Ariel): 
Ariel, ascultă: 
Pe Caliban şi ceilalţi slobozeşte.-i; 
Destramă vraja. 
(Ariel iese.) 
Cum o duci, stăpâne? 
Din cei ce-au fost cu tine mai lipsesc 
Doi năzdrăvani de cari nu-ţi aminteşti. 
(Intră din nou Ariel împingând de la spate pe 
Caliban, Stephano şi Trinculo, îmbrăcați în haine 
furate.) 

Stephano: Tot omul să trudească pentru ceilalţi şi 
niciunul să nu-şi poarte sieşi de grijă, fiindcă norocul 
e totul. Corragio, dragă monstrule, corragio! 
Trinculo: Dacă iscoadele din capul meu nu mă 
mint, iată o privelişte grozavă! 
Caliban: 
Pe Setebos-"! Văd duhuri arătoase! 
Ce falnic e stăpânul meu! Mă tem 
C-o să mă zgâlţâie urât... 
Sebastian: 
Ha-ha! 
Antonio, dar ăştia ce-or mai fi? 
Se vând pe bani? 
Antonio: 
Mai ştii?! Dar, iată, unul 
E peşte şi se poate târgui. 
Prospero: 
Uitaţi-vă la semnul?” lor şi spuneţi 
De nu-i al curţii. Mama ăstui drac 
A fost o vrăjitoare ce putea 
Să mute luna?’ şi, chiar fără ea 
Să mişte apele. M-au tâlhărit 
Tustrei; iar pocitania aceasta, 
Ce-i un bastard, a uneltit cu ei 
să mă răpună. Doi vă aparţin; 
Odrasla întunericului“, însă, 


356 Tatăl lui Caliban, (v. nota 18). 

357 Servitorii purtau insigne distinctive cusute pe hainele lor 
pentru a indica pe nobilul căruia îi aparţineau. 

358 Personajul mitologic Medeea era o vrăjitoare iscusită, Ovidiu 
menţionând în Metamorfoze (Cartea a Vll-a) că avea puterea să 
mute şi luna din locul ei. Vrăjitoarea Sycorax, mama lui Caliban, 
avea de asemeni această putere. 

359 Unii comentatori ai textului shakespearian consideră că 

E-a mea. 
Caliban: 
Cu pişcături îmi face felul. 

Alonso: 

Nu-i Stephano, chelarul meu beţiv? 
Sebastian: 

E beat acum - dar cine i-a dat vin? 


Alonso: 
Şi Trinculo se clatină, De unde 
Au luat licoarea ce i-a îmbătat? 
Cum de-au ajuns în halul ăsta? 
Trinculo: 


De când v-am văzut ultima oară, m-am făcut 
saramură. Şi cum tare mă tem că sunt murat până 
la ciolane, n-o să-mi mai fie frică de muşte. 

Sebastian: Ei, cum te lauzi, Stephano? 

Stephano: Nu mă atinge, te rog - nu mai sunt 
Stephano, ci o grămadă de cârcei. 

Prospero: Zi - rege al insulei, momâie? 

Stephano: AŞ fi fost un rege tare prăpădit, 

Alonso: N-am mai văzut nicicând aşa ceva. 

Prospero (arătând către Caliban): 

Hidoasă-i e purtarea ca şi trupul.** 
Fugi repede în peşteră, jupâne; 
la-ţi şi tovarăşii, iar dacă vrei 


Prospero foloseşte metafora pentru Caliban, referindu-se la 
culoarea lui negricioasă, numele acestuia putând proveni din 
cuvântul cauliban întâlnit în limba ţiganilor din Anglia. N-ar fi însă 
imposibil ca numele Caliban din piesa lui Shakespeare să fi fost 
preluat de limba ţiganilor în care a căpătat sensul de 
„întunecime”, „întuneric”. 

360 Ideea relaţiei necesare dintre frumuseţea fizică şi cea morală, 
aparţinând neoplatonicilor, este exprimată de Prospero şi în 
ultimele versuri din IV, 1, ale piesei. 

să fii iertat, ca-n palmă s-o deretici! 
Caliban: 
Vreau, cum de nu?! Mă fac om de ispravă! 
Auzi! Să-l socotesc pe-acest beţiv un zeu 
Şi să mă-nchin la un nătâng! 
Prospero: 
Hai, pleacă! 
Alonso: 
să duceţi înapoi tot ce aţi luat. 
Sebastian: 
Mai bine zis, tot ce-aţi furat. 
(Caliban, Stephano şi Trinculo ies.) 
Prospero: 
N Măria-ta, să vii cu-ntreg alaiul 
In peştera-mi sărăcăcioasă, peste noapte 
să v-odihniţi; iar eu voi căuta 
S-o fac să treacă iute, depănând 
Din fir-a-păr povestea vieţii mele, 
Cu toate câte mi s-au întâmplat, 
De la venirea mea aici. În zori, 
Vă duc pe vas, să mergem înspre Neapol; 
Nădăjduiesc să văd acolo nunta 
Acestor scumpi îndrăgostiţi ai noştri; 
Apoi mă voi retrage la Milan, 
Ca din trei gânduri, unul să-l îndrept 
Înspre mormânt. 
Alonso: 
Aştept cu nerăbdare 
Povestea să-ţi ascult, căci îmi închipui 
Că-i plină de minuni. 
Prospero: 
Voi spune tot; 
Promit o mare lină, vânt prielnic 

Şi pânze iuți, ca să ajungem flota 
Oriunde-o fi. 
(Aparte, către Ariel): 
Ai grijă, Ariel! 
Te-ntorci apoi, copile,-ntr-ale tale - 
Eşti liber - mergi cu bine! Îndrăzniţi! 
(les.) 


Epilog 
(Rostit de Prospero**) 


Prospero: 
Vrăjile s-au destrămat. 
Am rămas neajutorat 
Şi stingher. Ei, şi acum - 
Stau aici, sau plec la drum 
Înspre Neapol? Pe ducat 
Sunt stăpân iar. L-am iertat 
Pe netrebnic - de ce, dar, 
Să mă ţineţi în zadar 
Pe-aceste stânci sihastre 
Prin puterea vrăjii voastre, 
Când cu mâinile-aţi putea 
Să mă dezlegaţi de ea 
Cât să baţi din palme doar? 
Înduraţi-vă-aşadar 
Şi-mi umflaţi, în loc de vânt, 
Pânzele - de nu vă-ncânt, 


361 Epilogul rostit de Prospero a dat loc la complicate şi 
controversate interpretări. Unii comentatori au văzut în cuvintele 
lui Prospero o alegorie personală, privind retragerea sa din lumea 
teatrului, (v. comentarii). 

Am dat greş... Nu mai doresc 
Să chem duhuri, să vrăjesc. 
Dacă n-o să mă închin, 
Voi muri în mare chin. 
Rugăciunea-ntrece chiar 
Al milostivirii har! 
Deci, spre-a fi şi voi iertati, 
Fiţi buni şi mă dezlegaţi. 
(lese.) 


Furtuna 
Comentarii 


După toate probabilitățile, Furtuna (The Tempest) 
a fost scrisă între 1611-1612; certă este numai 
datarea unei reprezentări scenice, 1 noiembrie 
1611, deşi e foarte posibil ca aceasta să nu fi fost 
prima. Înregistrată oficial la 8 noiembrie, piesa a 
fost publicată în primul folio (1623), unde apare pe 
primul loc şi este inclusă printre „comedii”. Textul, 
„bun”, e împărţit în acte şi scene şi cuprinde lista 
personajelor. 

Nu se cunoaşte o sursă pentru intriga piesei, ceea 
ce a condus la aprecierea că a conceput-o 
Shakespeare însuşi. S-au semnalat unele asemănări 
cu piesa Die schone Sidea (1595) de Jakob Ayrer şi 
Li Tre Satiri, unul din scenariile pentru commedia 
dell'arte, iar în legătură cu aspecte sau porţiuni 
specifice se menţionează o serie de relatări din 
1610 despre naufragiul în Bermude (25 iulie 1609) 
al vasului Sea-Adventure aparţinând flotei cu cinci 
sute de colonişti care urmau să debarce în Virginia 

(mai ales True Reportory - Relatarea adevărată de 
William Strachey), de asemeni cărţile de călătorii 
(de exemplu, The Principal! Navigations - 
Principalele călătorii pe mare, 1595, de Hakluyt). 
Gonzalo îşi împrumută utopia (IlI, 1) din eseul Des 
cannibales (Despre canibali) de Montaigne, Prospero 
renunţă la magie folosind versuri din Metamorfozele 
lui Ovidiu (traducere engleză de Arthur Golding, 
1567). Extrem de numeroase sunt ecourile din 
operele anterioare ale lui Shakespeare; numai în 
legătură cu soarta şi rolul lui Prospero, G. Wilson 
Knight stabileşte  apropieri semnificative de 
şaisprezece personaje... 

Încadrarea Furtunii în grupul pieselor romantice se 
justifică prin aceleaşi preocupări tematice 
(conştiinţa, autocunoaşterea, iluzia, relaţia viaţă-vis, 
regenerarea, iertarea etc.), simbolism (marea, 
miracolele), atmosferă de basm, personaje, stil, 
limbă; cu alte cuvinte, şi aici constatăm 
„autoîmprumuturi”. 

Marea noutate structurală a piesei - şi nu numai 
faţă de Pericle, Cymbeline şi Poveste de iarnă - este 
respectarea celor trei unităţi neoclasice: unitatea de 
timp, loc şi acţiune. Se pare, totuşi, că unitatea de 
timp l-a deranjat pe dramaturg, pentru că, aşa cum 
a arătat Ernest Schanzer: 

„În Furtuna... Shakespeare îşi bate joc în modul 
cel mai amuzant de respectarea întocmai a unitătii 
de timp (cerută de critici), făcăndu-l pe Prospero să 
mimeze în fața spectatorilor  stânjeneala 
inventatorului intrigii căruia nu i se permite s-o 
neglijeze. Cu toate că ambele intrigi pe care 
Prospero le-a pus la cale şi le regizează în cursul 

piesei /.../ s-ar părea că reclamă foarte mult timp 
pentru a fi duse până la capăt, în mai multe rânduri 
Prospero işi manifestă grija ca acțiunea să se 
termine până la ora şase după-amiază (cele patru 
ore coincid oarecum cu durata spectacolului) ”.2% 

„Renunţarea  voită la  incredulitate” (willing 
suspension of disbelief) recomandată de Coleridge 
mai ales iubitorilor de poezie este o premiză 
obligatorie pentru cititorul sau spectatorul care ia 
pentru prima oară contact cu oricare din piesele 
romantice shakespeariene. În cazul Furtunii, însă, ea 
trebuie însoţită de o „renunțare voită la ostilitate”, 
preferabil la o stare de receptivitate binevoitoare 
dacă nu chiar vecină cu dragostea pioasă faţă de un 
Shakespeare care, practic, îşi încheie cariera de 
gânditor, poet şi dramaturg cu această capodoperă. 
E starea de spirit a criticilor în intuiţia cărora 
Prospero este Shakespeare însuşi, total sau în parte: 
poetul Thomas Campbell, Ulrici, Dowden, 
Saintsbury. Identificarea, destul de răspândită şi 
astăzi, nu are acoperire „ştiințifică”, după cum a 
demonstrat încă Mark van Doren: 

„Este Shakespeare Prospero? Este magia lui arta 
cu care a creat treizeci şi şapte de piese? Îşi 
îngroapă el acum «cartea», părăsind teatrul şi 
retrăgându-se acolo unde fiecare al treilea gând al 
său va fi «mormântul»? Şi este acesta mesajul 
Furtunii? Răspunsurile nu sunt deloc uşoare. 
Shakespeare nu s-a autoportretizat niciodată în 
dramele sale şi e putin probabil să facă acest lucru 


362 Ernest Schanzer, Shakespeare and the Doctrine of the Unity of 
Time, în „Report of the 16" International Shakespeare 
Conference”, Stratford-upon-Avon, 1974, p. 23. 

acum. Totodată, Furtuna nu este o cantată; e incă o 
piesă şi, pe deasupra, una mustind de viață. Găsim 
într-însa fiare care mârâie şi bețivani care vomită, 
nu numai îngeri neprihăniți şi magicieni practicând 
magia albă; găsim două dintre cele mai frumoase 
cântece shakespeariene - Tatăl tău e-n fund de 
mare şi Spre-auriul țărm veniţi - dar şi două dintre 
cele mai vulgare - Ban, Ban, Ca-caliban şi; Căpitanul, 
musul, şeful şi cu mine. /ar Ariel nu este numai un 
muzicant angelic; e şi un semănător de zâzanie, un 
alt Puck fără tragere de inimă în ceea ce face şi fără 
astâmpăr sub povara magiei al cărei purtător este. 
Cu alte cuvinte, ne putem îndoi că Shakespeare s-a 
aşezat solemn la masa de lucru ca să-şi 
îimpodobească munca de o viață cu o semnătură 
secretă. /.../ Dar o semnătură mai bună a fost însăşi 
piesa, pe care, dacă autorul ei ar fi fost înclinat să 
facă asemenea exerciții, el ar fi putut-o recunoaşte 
ca fiind una din cele mai frumoase opere literare 
realizate vreodată. Totuşi, cu greu se poate 
presupune că Shakespeare a fost conştient de ceea 
ce a făcut. E mai probabil că a lăsat să treacă 
momentul cu cinci cuvinte simple: Acum vreau să 
mă odihnesc”. 

Revenind însă la ideea că atitudinea „romantică” 
este necesară pentru o mai bună înţelegere a piesei, 
să reținem că bibliografia critică oferă şi alte 
modalităţi, cum ar fi cea a lui Jan Kott”, atât de 
contraindicată încât stârneşte indignarea lui D). 


363 Mark van Doren, Shakespeare, 1939, Doubleday, New York, 
1953, p. 288. 

364 Jan Kott, Shakespeare, Our Contemporary, 1961, Doubleday, 
New York, 1964, p. 163-206. 

Palmer, compilatorul unei culegeri de extrase critice 
despre Furtuna: 

„Jan Kott are o concepție sinistră cu privire la 
Furtuna. /.../ De fapt, el subliniază şi mai mult 
accentul modern caracteristic pus pe conflictele mai 
întunecate şi profunde din piesă. /.../ e imposibil să 
nu încerci sentimentul că din moment ce Kott nu 
găseşte niciun farmec sau nicio frumuseţe vrednică 
de admiraţie pe insula lui Prospero, el este la fel de 
opac şi nefericit ca Antonio şi Sebastian, aceşti 
parteneri ai mizantropiei”.** 

Pe de altă parte, starea de receptivitate afectivă 
este cu atât mai indicată cu cât în această ultimă 
capodoperă a sa Shakespeare proclamă, aproape 
„Sistematic”, atotputernicia şi perenitatea dragostei 
sub multiple forme (dragostea dintre sexe, dintre 
părinţi şi copii, faţă de semeni, faţă de natură şi 
artă), cu motivările deductibile: 

„... dragostea îi conferă omului o existență 
autentică /.../, mulțumită ei omul încetează de a mai 
trăi în vis; ea îşi dăruieşte plenitudinea persoanei 
umane, maturizând-o şi ridicând-o la dimensiunile 
unei personalități. 

În procesul neîntrerupt al reînnoirii, dragostea ne 
dă certitudinea că el poate remedia, în succesiunea 
generațiilor, ceea ce a fost prost intemeiat sau 
conceput cu incompetenţă. /.../ Totodată, dragostea 
e cea care dă un fundament justiției. /.../ 

Strămutând relația aparență-realitate pe un plan 
pur intelectual, Shakespeare ar fi terminat prin a 
sugera că «viaţa e un fel de somn» sau o iluzie. 


365 D.J. Palmer, Introducere la „Shakespeare, The Tempest”, 
„Casebook Series”, 1968, Macmillan, London, 1972, p. 23-24. 

Introducând-o, însă, într-un context ce unifică 
natura, arta şi existența umană, el sugerează 
prezența unei forțe vitale şi armonizatoare, singura 
care se poate opune cu succes implacabilei 
înlănțuiri amintite de Hotspur: «gându-i robul 
vieţii,/lar viaţa e paiaţa timpului» (1 Henric IV, V, 4, 
81), pentru că numai «dragostea nu e paiaţa 
timpului» (Sonetul 116)”*%. 

Ajungând la arida totuşi inevitabila trecere în 
revistă a realităţilor textului, să începem prin a 
semnala că o trăsătură distinctivă în Furtuna este 
vorbirea  „digresivă” sau „discursivă” (rambling, 
speech), respectiv vorbirea care redă fluxul 
discontinuu al conştiinţei în momente de tensiune 
sau de pierdere a lucidităţii: „... ca un lant încâlcit; 
nimic betejit, dar totul în neorânauială” (Theseu, în 
Visul unei nopți de vară, V, 1, 123-125), „limbă 
somnoroasă” (Sebastian, în Furtuna, ||, 1, 210). 
Elipsa, anacolutul, aposiopeza, parantezele, 
principalele forme  sintactic-stilistice ale vorbirii 
digresive, sunt prezente în toate piesele romantice, 
dar în Furtuna ele se justifică nu numai în anumite 
situaţii (psihologice, dramatice), ci şi ca un fundal 
permanent al piesei. 

Un rol special îl joacă vorbirea digresivă 
reprezentată de paranteze, în primul rând de 
propoziţiile relative de tip descriptiv, deci 
caracterizate prin legătura lor slabă cu 
antecedentul. După cum semnalam într-un studiu”, 
366 Alexandru Duţu, Le Réveil de Prospero, în „Estudes 
Anglaises”, Didier, Paris, No. 3, 1969, p. 229. 

367 L.L., Vorbirea digresivă şi fluxul conştiinţei în „Furtuna”, în 
„L.L., Studii shakespeariene”, Ed. Dacia, Cluj-Napoca, 1976, p. 
145-165. 

numărul total al propoziţiilor relative din Furtuna 
este ridicat (230 la 2071 de rânduri); cel al 
propoziţiilor relative descriptive ajunge la 60% (134 
din 230), iar din acestea, ceva mai puţin de 50% (63 
faţă de 134) sunt de tip digresiv (cf. de ex. Visul 
unei nopți de vară, cu 85 propoziţii relative la 2113 
rânduri; din ele niciuna nu este digresivă). 

Unele au un caracter explicativ forţat ca în: 
„Gonzalo (către Antonio): ... Când eram în Tunis, la 
nunta fiicei tale, care e acum regină” (II, 1, 96-97), 
cu sublinierea evidentă a pleonasmului, ca în: 
„Gonzalo: Dar ciudățenia lacestui fapt/ este - ceea 
ce e aproape de necrezut - Sebastian: Cum sunt 
multe ciudățenii vădite” (Il, 1, 66-58), firesc, dar cu 
abateri sintactice ca în: „Ariel (către Prospero): Toţi 
marinarii grămădiți sub punti; [Pe cari/Who/, cu o 
vrajă adăugată trudei lor,/l-am lăsat adormiti” (|, 2, 
230-231). Ca în numeroase alte rânduri, în aceste 
exemple pronumele relativ e depărtat de 
antecedent: The mariners all under hatches 
stow'a/Who.../. 

Alteori propozițiile relative  digresive întăresc 
conținutul exprimat în regentă, ca în „Prospero: O 
fățărnicie... la fel de mare/Ca încrederea ce aveam 
în el; care nu avea margini” (\, 2, 95-96). 

Deosebit de instructive sunt propozițiile relative 
slab legate de antecedent, dar exprimând 
conținuturi importante. Două enunțuri de tipul 
acesta accentuează trăsătura de caracter esențială 
a Mirandei, compasiunea (sentiment care va da 
naştere dragostei ei pentru Ferdinand): „Miranda:... 
Un vas  falnic,ACare, neîndoios, purta ființe 
alese), /Făcut fărâme” (|, 2, 6-8); „Prospero: 

Priveliştea îngrozitoare a  naufragiului, care a 
răscolit/in tine însăşi esenţa milei,/ Am rânduit-o” 
etc. (|, 2, 26-28). 

Într-una din replici, Caliban subliniază într-o 
paranteză, mai importantă parcă decât propoziţia 
principală, independenţa sa de odinioară: „Căci eu 
sunt toți supuşii ce-i ail(Eu) care/Which/altădată îmi 
eram Singur rege” (|, 2, 341-342). 

Tot printr-o propoziţie relativă digresivă, Prospero 
biciuieşte conştiinţa lui Sebastian: „... care, cu 
Sebastian, AAl cărui chin lăuntric este de aceea 
cumplit),/ Ai vrut să-l omori pe rege”, (V, 1, 76-78). 

Justificările psihologice ale licenţelor sintactice 
rămân operante şi în cazul licenţelor versificatorice, 
dintre care cea mai evidentă este folosirea versului 
alb „continuu” (run-on lines) sau angambament, 
respectiv a versului alb ce nu permite pauza. Un 
exemplu interesant este prima replică din actul |, 
scena 2 (imediat după scena furtunii magice). Plină 
de compătimire pentru naufragiaţi, Miranda îl roagă 
pe Prospero să potolească marea; iar zbuciumul ei 
este exprimat în cele 13 versuri nu numai în mod 
explicit (propoziţii exclamative, interjecţii, 
imperative, repetiţii etc.), ci şi indirect, o dată printr- 
o paranteză de tip digresiv (am amintit-o mai sus) şi 
de patru ori prin angambamente care, fiind vorba de 
primele rânduri ale unei scene noi, foarte 
importantă, nu pot fi nicidecum considerate ca 


neglijenţe: 
„If by your Art, my dearest father, you have (vb. 
auxiliar) 
Put the wild waters in this roar, allay theam”. 
(vers. 1-2) 

„Had | been any god of power, | would (vb. aux.) 
Have sunk the sea within the earth or ere (conj.) 
lt should the good ship so have swallow'd and 
(conj.) 
The fraughtinng souls within her”. (vers. 10-13) 

Nu întâmplător am folosit termenul „neglijenţe”. 
Într-o caracterizare generală a pieselor romantice 
shakespeariene, Morton Luce, îngrijitorul primei 
ediţii a Furtunii în „The Arden Shakespeare”, făcea 
şi următoarele remarci: 

„Mai putem observa, după cum ne-o sugerează şi 
caracterul abrupt al propozițiilor şi țesătura 
destrămată a versurilor din aceste piese târzii, că 
autorul lor scrie, dacă nu neglijent, în orice caz cu o 
mai puțin concentrată hotărâre şi cu o mai slabă 
concentrare artistică /.../”**. 

Din fericire, în noua ediţie Arden, Frank Kermode a 
reabilitat şi Furtuna şi celelalte piese romantice: 

„„.„ he puteam aştepta ca ultimele piese să 
trădeze acelaşi control inegalabil al limbii şi imaginii 
pe care l-am întâlnit anterior, şi aşa s-a şi întâmplat. 
Întâlnim aici rareori limbajul care explorează 
extensiv similitudinile cu ajutorul cărora îi sunt 
ornate ideile, dar foarte des limbajul care imită 
exprimarea oamenilor aflați sub imperiul unor trăiri 
intense, trecând, mai mult sau mai puțin conştient, 
de la o idee la alta prin calambururi sau prin 
asociații relevante. Astfel: 

«Având asupră-i cheia/Slujbaşului şi-a slujbei, i-am 
strunit,/Pe voia inimii» (|, 2, 83-85); 

«Părăsind-o,/Ne-am înecat, dar unii am 


368 Morton Luce, Introducerea la The Tempest, „The Arden 
Shakespeare”, Methuen, London, 1926, p. LV. 

scăpat:/lndemn de-a săvârşi o faptă mare!/Prologul 
ei, trecutul, iar ce-o fi/Vom face noi» (Il, 1, 258-262). 
Metafora  scânteiază o clipă şi este rareori 
îndeajuns de dezvoltată ca s-o putem cataloga şi 
analiza. Totodată, ritmul de bază al pentametrilor 
iambici devine mai insesizabil, un refren greu de 
surprins în vălmăşagul gândului. Shakespeare mai 
arată încă interes pentru tropi şi figurile formale dar 
acestea, ca şi ritmul pentametrului, sunt înghiţite de 
involuțiile unui limbaj natural în artificialitatea sa şi 
scăpând atenţiei spectatorilor, ațintită spre legătura 
dintre interesele personajelor şi situațiile create. Pe 
de altă parte, complexul general al evenimentelor 
din piesă e din ce în ce mai bine şi mai tipic înfățişat 
de mişcări mai largi ale gândirii şi imagisticii din 
afara lumii piesei. Ín felul acesta putem şi chiar 
trebuie să încălcăm hotarele teologiei morale când 
discutăm Furtuna, pe câtă vreme nu am dori să 
facem aceasta când discutăm Comedia erorilor. 
Acest nou interes pentru calitățile tipice ale 
narațiunii personajului şi ale exprimării îl înlocuieşte 
pe cel vechi, preocupat de simpla juxtapunere a 
obiectelor neasemănătoare, fie că ele sunt cuvinte 
sau idei - primele generând calambururi, iar 
ultimele lungi expuneri formale de genul celor din 
Doi tineri din Verona - deşi se punea mult accent pe 
această problemă a alăturării în gândirea sec, al 
XVI-lea şi, mai cu seamă, în poetici, atunci când ele 
dădeau prescripții pentru metaforă. Marea 
schimbare ce se observă la Shakespeare este 
rezultatul unei înțelegeri sporite a obiectului precum 
şi a mijloacelor aflate la îndemâna poetului”**. 


369 Frank Kermode, Introducere la „Shakespeare, The Tempest”, 

„... Ultima perioadă reprezintă apogeul realizărilor 
lui Shakespeare.” 

Ca în Comedia erorilor, aproape toate personajele 
trec prin momente faţă de care reacţionează 
exprimând sentimentul de uimire, ca pentru a 
confirma încă o dată dictonul antic „filosofia începe 
cu uimirea”. Abundă  exclamaţiile, propoziţiile 
exclamative,  epitetele, vocabularul din sfera 
semantică a sentimentului; iar asupra acestuia din 
urmă atrag atenţia mai mulţi cercetători, oprindu-se 
mai ales la cuvântul strange (ciudat, straniu) şi 
derivatele - strangely (în chip ciudat), strangeness 
(ciudăţenie, caracter ciudat), precum şi la wonder 
(minune; minunăţie), wondrous (minunat, uimitor). 
Stauffer înregistrează 28 de cazuri ', Brower 
vorbeşte despre „aproximativ 17” reluări numai pe 
baza lui strange” şi comentează, printre altele: 

„«Ciudăţenia» celor petrecute este cel mai bine 
definită de remarcile pe care le face Alonso aproape 
de sfârşitul piesei: 

«Nu-s întâmplări fireşti - din ce în ce-s/Mai 
minunate» (V, 1, 226-227); 

«E-un labirint din cele mai ciudate,/Şi tot ce s-a- 
ntâmplat întrece firea/Şi rosturile ei» (ibid., 242- 
244). 

Întâmplările sunt «nefireşti» într-un sens larg al 
termenului folosit în sec. al XVII-lea, adică în afara 


„The Arden Shakespeare”, 1954, Methuen, Lontlon, 1971, p. 
LXXVIII-LXXIX. 
370 /bid., p.LXXXI. 
371 Donald A. Stauffer, Shakespeare's World of Images, 1949, 
Indiana University Press, Bloomington-London, 1966, p. 355. 
372 Reuben A. Brower, The Mirror of Analogy, în „Casebook 
Series”, Op. cit., p. 156. 

ordinii care include toate lucrurile create /.../. 

Dintre analogiile existente în piesă aceasta este 
probabil cea mai vagă şi mai apropiată ca efect de 
unitatea de atmosferă a poeziei romantice din sec. 
al XIX-lea. Întâlnim, totuşi, şi o metaforă mai precisă 
a «ciudăţeniei», cea a «creaturilor nou create». De 
la «întâmplarea... ciudată foarte» a naufragiului (I, 
2, 178) ajungem la marea durere a lui Alonso: 

«Moştenitorul meu/De Neapol şi Milan, ce peşte 
straniu/Din tine s-a-nfruptat?» (II, 1, 118-120), apoi 
la descoperirea lui Caliban de către Trinculo - 
«Ciudat peşte!» (II, 2, 28). Într-o asemănătoare 
antifonic comică, Miranda găseşte că Ferdinand e 
«un chip divin» (|, 2, 414), iar Ferdinand îi răspunde 
«o, minune!» Ceva mai departe, Caliban îl numeşte 
pe Trinculo zeul său şi exclamă: <«minune-a 
lumii! >”, 

M.C. Bradbrook stăruie asupra „descoperirilor” din 
piesă: 

„Nota finală este descoperirea (poate că aici 
călătoriile pe mare devin relevante dincolo de 
sensul lor curent). Miranda descoperă mai multe 
decât este clar imediat atunci când vede o mândră 
lume nouă de oameni frumoşi într-un grup în care 
intră Antonio şi Sebastian, iar aceştia descoperă cel 
puțin pe cineva care poate să-i stăpânească fără să 
trădeze; cum declară succint Gonzalo: 

«Doar un drum,/Şi Claribela şi-a găsit un soţ;/O 
soaţă Ferdinand, când tocmai/Era pierdut; el, 
Prospero, ducatul,/Pe-un biet ostrov; iar noi ne-am 
regăsit/Când nu eram ai noştri» (V, 1, 208 -212)”**. 


373 Ibid. 
374 M.C. Bradbrook, The Growth and Structure of Elizabethan 

Ca şi în cele trei piese anterioare, mai ales în 
Cymbeline, minunile reale se confundă cu cele 
aparente, tot astfel după cum ştergerea contururilor 
nete apare şi în relaţia realitate-iluzie: 

„Lumea din Furtuna seamănă întrucâtva cu 
ultimele picturi ale lui Turner, reprezentările acelea 
ale  corăbiilor în zăpada în care atmosfera, 
fantasmele şi formele monstruoase ale furtunii, 
învălmăşite cu marea ce se desface în spume albe, 
au încețoşat într-atâta înfăţişarea obişnuită a 
lucrurilor încât e imposibil să distingem nava de 
elementele care o înconjoară, să separăm solidul de 
impalpabil, iluzoriul de real. 

Numai dacă ne aducem aminte că acțiunea se 
petrece pe o insulă, că dincolo de perimetrul piesei 
există o țară mai puţin enigmatică - Neapole, Milan 
sau Tunis /.../ - putem găsi o realitate cât de cât 
stabilă, iar în actul IV până şi aceasta se destramă. 
Prospero se hotărăşte să le arate indrăgostiților «un 
tertip al artei mele» (IV, 1, 41) şi scena se umple cu 
făpturi ale iluziei, Iris, Ceres, nimfe şi secerători. Ele 
vorbesc, dansează, apoi dispar la poruncă. Prospero 
se întoarce spre Ferdinand şi Miranda, le explică 
natura acestei iluzii pentru a o identifica apoi cu 
lumea de dincolo de insulă: 

«Şi întocmai/Ca funigeii viziunii, turnuri/Cu turlele 
în nori, palate mândre,/Solemne temple, chiar întreg 
pământul,/Cu tot ce-a moştenit, se vor topi/Ca şi 
alaiul umbrelor acestea/Şi-n urma lor nu vor lăsa o 
dâră» (IV, 1, 151-158). Încă de /a începutul perioadei 
elisabetane, actorul fusese asociat cu visele şi 


Comedy, 1955, Cambridge University Press, Cambridge, 1987, p. 
206. 

umbrele, simbolizând tot ce este iluzoriu şi 
imaterial. Aici, în Furtuna, condiţia actorului şi a 
omului care îi urmăreşte jocul la teatru s-au 
identificat şi relația spectator-piesă a devenit stranie 
şi tulburătoare, tulburătoare prin ineditul ei. În toate 
piesele shakespeariene de până acum metafora 
teatrului  operase întotdeauna ca punte între 
spectatori şi domeniul scenei. Ea dirija legătura 
dintre actori şi spectatori pe care se baza drama 
elisabetană, reamintindu-le acestora din urmă că 
viața conține elemente ale iluziei, că cele două lumi 
nu sunt chiar atât de separate cum se putea 
presupune. Acum, barierele au fost înlăturate total; 
metafora teatrului, ca şi deosebirea pe care se 
întemeia, nu mai există. Pe măsură ce explicaţia lui 
Prospero se apropie de sfârşit, spectatorii din teatru 
par să-şi piardă identitatea. Viaţa a fost înghițită de 
iluzie. Spectatorii din teatru nu se deosebesc 
calitativ de Ferdinand şi Miranda; ei sunt actori, 
pentru moment tăcuţți, care urmăresc o piesă în 
piesă”? 

Implicarea în acest fel a spectatorului sau 
cititorului în reacţiile sufleteşti ale personajelor 
(uimirea provocată de descoperirea „lumii noi” reale 
sau iluzorii) este una din căile de acces spre 
complexa problematică a unei piese despre care 
M.C. Bradbrook spunea că „poate fi citită aproape în 
tot atât de multe feluri ca şi Hamlet ”'*. O altă cale 
este urmărirea imaginilor: deşi  „sărace” sau 
„puţine” potrivit unor opinii curente, ele sunt foarte 


375 Anne Righter, Shakespeare and the Idea of the Play, 1962, 
Penguin, Harmondsworth, 1967, p. 181-182. 
376 M.C. Bradbrook, Op. cit., p. 205. 

pregnante şi se constituie „deschideri”. 

Fondul sonor al piesei a fost pus în primul plan 
încă de Caroline Spurgeon: 

„Imaginea dominantă în Furtuna este /.../ ceva 
mult mai subtil decât ceea ce am întâlnit până 
acum, pentru că nu e exprimat printr-un singur grup 
de imagini care să se subsumeze cu uşurinţă unui 
titlu, ci mai curând prin însăşi acțiunea şi atmosfera 
piesei... /.../ 

/.../ piesa însăşi este o simfonie perfectă a 
sunetului și prin sunet sunt reprezentate contrastele 
şi mişcarea, de la dezacordurile stridente ale 
începutului până la armonia senină a finalului. 

Poposind în diferitele părți ale insulei, auzim 
freamătul vântului şi mugetul apelor, strigătele 
oamenilor care se îneacă, ecourile tunetului, 
urechile ne sunt asaltate de răgetele fiarelor 
sălbatice,  sporovăiala maimutelor şi  sâsâitul 
viperelor, răcnetele şi chiotele de betivi ale lui 
Caliban şi ale prietenilor săi, hăulitul vânătorilor, 
urletele câinilor şi alte zgomote «ciudate, dogite, 
nedesluşite» și înfiorătoare; iar, pe de altă parte, 
surprindem sunetele familiare şi întremătoare din 
peisajul englez, strigătul bufniței, cântatul cocoşului, 
lătratul câinelui, auzim «zumzetul miilor de leneşe- 
alăute», ne desfată alternarea cântecelor şi 
melodiilor dulci, gingaşe şi vrăjite cu toba şi fluierul 
lui Ariel sau dangătul nepământean al nimfelor mării 
şi, printre acestea, repetatele refrenuri ale muzicii 
«minunat de dulci», adormitoare şi solemne, cu 
ajutorul căreia magia severă este înlăturată şi totul 
se încheie cu pacea”. 


377 Caroline Spurgeon, Shakespeare's Imagery and what it tells 

Rolul muzicii în Furtuna e discutat amplu de John 
Cutts într-un studiu din care desprind ideile 
principale. Dezordinii din microcosm (detronarea lui 
Prospero), vestită de furtuna grozavă de la începutul 
piesei, îi va pune treptat capăt puterea muzicii - în 
interpretarea criticului, „muzica sferelor”. Frank 
Kermode are dreptate când afirmă că muzica lui 
Ariel a potolit furtuna, dar revenirea la ordine şi 
armonie pare să aibă o semnificaţie mai adâncă: 
legenda Circei şi a insulei ei cu sirene e folosită aici 
ca bază a intrigii, influenţele nefaste sunt înlocuite 
cu puterea benefică a lui Prospero, senzualelor 
sirene li se substituie „duhul aerian” Ariel. Primele 
sale două cântece care îl conduc pe Ferdinand la 
peştera lui Prospero (l, 2) sunt eficace asemeni 
vrăjilor Circei. O altă melodie îl conduce la Miranda. 
Prospero, încântat că tinerii s-au plăcut, atribuie 
acest fapt muzicii lui Ariel. 

Numai Ferdinand şi Gonzalo aud muzica cerească. 
Pe Gonzalo „muzica solemnă” a lui Ariel îl adoarme 
numaidecât. Ceva mai târziu e cuprins de somn şi 
Alonso, care a început să aibă mustrări de conştiinţă 
pentru uneltirile sale împotriva lui Prospero. Antonio 
şi Sebastian rămân treji - muzica din insulă nu are 
nicio putere asupra lor pentru că sunt nereceptivi la 
armonie şi se pregătesc de omor. 

În mai multe rânduri, cântecele lui Stephano, 
Trinculo şi Caliban contrastează cu muzica celestă a 
lui Ariel, care, totuşi, ştie să preia tonalitatea 
chefliilor ca să-i zăpăcească (III, 2,132-144). 
Stephano crede că e muzica necuratului, Trinculo 


us, 1935, Cambridge University Press, Cambridge, 1905, p. 300- 
301, 

cere iertare pentru păcatele sale, iar Caliban îi 
asigură că nu trebuie să le fie teamă şi într-un pasaj 
extrem de revelator lasă să se înţeleagă că muzica 
din insulă a avut o putere considerabilă asupra lui 
înainte de a-i fi pus gând rău lui Prospero („Ostrovu-i 
plin de zvonuri,/De sunete şi dulci cântări” etc. - III, 
2, 147-155). Prin cântec, Ariel le sugerează 
răsculaților direcţia pe care trebuie s-o urmeze şi 
astfel le întârzie punerea în aplicare a planului 
ucigaş (III, 2, 161 -165). Tot Ariel şi ceata duhurilor 
însoţitoare intervin atunci când Antonio şi Sebastian 
se pregătesc a doua oară să-i omoare pe Alonso şi 
Gonzalo. Banchetul magic/lll, 3, 18-52) aminteşte 
foarte mult de ospăţul Circei şi, totodată, e 
comparabil cu scena anterioară. Ca şi Caliban, 
Trinculo şi Stephano, Antonio şi Sebastian sunt în 
dezacord cu armonia de pe insulă. În mijlocul 
banchetului, Gonzalo şi Prospero (într-un aparteu) 
interpretează simbolic  duhurile cu „înfățișare 
monstruoasă” în termeni ce sugerează 
transformarea de către Circe a fiinţelor omeneşti în 
animale. Nu spiritele stranii sunt bestiale (ele se 
integrează în armonia din insulă), ci Antonio şi 
Sebastian, „mai răi ca diavolii”. 

Piesa-mască (IV, 1, 60-138) e ţesută pe canavaua 
ideii că muzica simbolizează armonia din 
macrocosm şi din microcosm: este reprezentarea 
directă a funcției muzicii de a binecuvânta 
proiectata unire prin căsătorie, cu zeitățile ce 
coboară pentru a sancţiona blagoslovirea pe care ca 
întemeietori ai armoniei au dreptul să o acorde. 
Ceea ce este de-a dreptul extraordinar e faptul că 
niciodată de acum înainte în drama iacobită a trupei 


~ 606 ~ 


William Shakespeare 

„Oamenii regelui” piesa-mască nu avea să mai fie 
folosită pur şi simplu pentru a  înfăţişa 
binecuvântarea de către zei a unei uniri prin 
căsătorie. 

Prin Ariel, Prospero orientează legendele despre 
Circe şi sirene de la desfrâu şi distrugere spre 
dragoste legiuită şi siguranţă, ospăţul Circei de la 
legendara nebunie la o reîntronare a raţiunii 


sănătoase Şi farmecele Medeii (Ovidiu, 
Metamorfozele) de la magia neagră la magia albă.*'* 
Dintre imaginile „aer” - „apă” - „foc” - „pământ” 


(respectiv cele patru substanţe simple care, potrivit 
vechii filosofii naturale, alcătuiau universul fizic), 
„apa” este elementul dominant în Furtuna, 
menţionat ca atare sau prin particularizări ca 
„marea”, „mlaştina”, „izvorul”, „lacul” etc. 

Parte integrantă a decorului insular, apa apare 
frecvent în opoziţie sau în simplă alăturare cu 
celelalte substanţe simple: „al apei clocot” - „focul” 
şi „pământul”, poate şi cu „bolta” (= aerul) 


(Miranda, în |, 2, 1-11), „focul” - „valuri” (Ariel, în |, 
2, 203-205), „volbura de ape” - „vâlvătaie” (Ariel, |, 
2, 211-212), „mâlul adâncului sălciu” - „vinele 


pământului” (Prospero, |, 2, 252-255), „mare”, „foc”, 
„vânturi”, „aerian”, „pământ” (Prospero, V, 1, 42- 
55) etc., iar ca imagine „ornantă” numai aparent 
întâmplătoare o întâlnim sub forma de metaforă 
dezvoltată în discuţia dintre Sebastian şi Antonio 
când aceştia pregătesc complotul: 

„Sebastian: Sunt apă stătătoare. Antonio: Te-aş 
învăța să curgi. Sebastian: Încearcă! Lenea,/Mie-n 


378 John P. Cutts, Music and teh Supernatural in „The Tempest”, în 
„Casebook Series”, Op. cit., p. 196-207. 

sânge şi mă-ndeamnă la reflux. Antonio: /.../Adesea, 
cei nevolnici,/Urmând refluxul fricii sau al lenii/Se 
duc afuna” (II, 1, 229-236). 

Ca imagine „revelatoare”, apa se asociază cu 
pământul în plămada lui Caliban - în opoziţie cu 
aerul şi focul, care îl caracterizează pe Ariel. 

Ca în Antoniu şi Cleopatra şi Pericle, marea e 
principala configuraţie a apei în Furtuna, unde apare 
şi într-un număr de compuse:  sea-change 
(schimbare pricinuită de mare), sea-marge (ţărmul 
mării), sea-nymph (nimfă a mării), sea-side (ţărmul 
mării), sea-sorrow (suferinţele îndurate pe mare; 
pribegia pe mare), sea-storm (furtună pe mare), 
sea-swallowed (înghiţit de mare), sea-water (apa 
mării). În mai multe rânduri, furtuna se asociază în 
text cu marea sau devine un sinonim contextual al 
ei. 

În capitolul rezervat Furtunii în The Development 
of Shakespeare's Imagery, W.H. Clemen subliniază 
că, spre deosebire de tragedii, catastrofa are loc la 
începutul, nu la sfârşitul sau la mijlocul piesei, cu 
urmarea că furtuna (reală, deşi magică) e mai 
curând o reminiscență, un ecou („amintirea”, după 
cum arată unii cercetători, e şi ca un leit-motiv, n. 
n.). „Furtuna de pe mare” stăruie în amintirea 
noastră împreună cu vântul, apa şi elementele 
dezlănţuite, constituind unul din semnificativele 
şiruri de imagini prezente în întreaga piesă. 
Shakespeare le foloseşte în mod variat (astfel, în 
funcţie de personaje), adesea discret, iar distribuţia 
lor pe acte şi scene aruncă o anumită lumină şi 
asupra tehnicii sale dramatice. 

Scena a 2-a e plină de ecoul imaginilor din prima, 

dar Prospero îi povesteşte Mirandei şi despre 
furtuna anterioară (când au plecat surghiuniţi pe 
mare - v. |, 2, 148-151); în felul acesta se stabileşte 
o corelaţie între prima furtună („vina”) şi cea de a 
doua („ispăşirea”). Miranda îl roagă pe Prospero să-i 
explice motivele pentru care „a stârnit această 
furtună”, apoi ni se înfăţişează Ariel, „un fel de duh 
al furtunii”, a cărui viziune despre aceasta „este de 
Sus, din regiunile cerului, iar referirile lui la lupiter şi 
Neptun sugerează rolul său de zeitate ce 
îndrumează volbura”. (Aici Clemen trimite la Morton 
Luce, The Tempest, în „The Arden Shakespeare”, 
Op. Cit.) 

Spre sfârşitul scenei, cele două cântece ale lui 
Ariel ne reamintesc din nou despre mare, acum 
potolită. În cântecul al doilea, adâncul mării, 
mărgeanul şi perlele ne transferă într-o zonă 
magică. 

În II, 1, marea este evocată puternic dintr-un 
punct de vedere diferit. Francisco descrie lupta 
disperată a lui Ferdinand împotriva mării ostile 
(imaginea mării ostile faţă de om e mereu 
accentuată). În scena următoare Trinculo are o 
viziune proprie a furtunii când vorbeşte despre 
„norul ăla negru... aduce cu o butie hodorogită, gata 
să-şi verse licoarea” (II, 2, 20-22). 

În III, 3, lunga replică a lui Ariel care rezumă 
condiţia celor trei trădători cuprinde imagini mai 
pronunţate şi mai variate privind marea, 
elementele, apele şi furtunile. 

În ultimul act, elementele sunt evocate din nou şi 
se întrepătrund în impresionanta replică de rămas- 
bun a lui Prospero. Privită din punctul de vedere al 

structurii piesei, această replică are funcţia de a 
evoca o dată mai mult puterile naturii. Făgăduiala 
lui Prospero - „o mare lină, vânt prielnic” (V, 1, 314) 
- e ultima verigă din acest lanţ al imaginilor. Ea 
semnifică finalul fericit al piesei şi reprezintă un 
contrast faţă de începutul primului act.” 

Pentru R.A. Brower, Furtuna este „o dramă a 
metamorfozei  ovidiene” (v. Metamorfozele în 
traducerea engleză a lui Golding), interpretată în 
sens filosofic de Shakespeare - „intoarcerea la 
stabilitate dup perturbarea gradului” (v. discursul 
lui Ulise despre grad în Troilus şi Cresida, |, 3, 83 şi 
urm., n. n.). Schimbarea sau „metamorfoza” este tot 
timpul reprezentată sau sugerată de „adormire şi 
trezire”, „vise şi stări onirice”, „muzică”, „zgomote”, 
metafore ale „înghiţirii de către mare” şi imagini ale 
„norilor”. Citez, fără a mai rezuma: 

„„.. metafora-cheie este «schimbarea pricinuită de 
mare», sintagma-cheie din cântecul lui Ariel. /.../ În 
acest cântec, «oasele» se transformă în «mărgean» 
şi «ochii» în «mărgăritare». «Preschimbarea în ceva 
bogat şi straniu»... este un transfer ce «depăşeşte 
natura». Transformarea datorită mării e o metaforă 
pentru «transformare magică» /.../. /.../ «Bogat», 
impreună cu  <«mărgean» şi «mărgăritare» 
anticipează imaginile luxuriante ale pasajelor şi 
scenelor din lumea viselor”.** 

Din comentariile asupra norilor făcute de acelaşi 
autor: 


379 W.H. Clemen, The Development of Shakespeare's Imagery, 
1951, Methuen, London, 1966, p. 182-187. 

380 Reuben A. Brower, The Mirror of Analogy, „The Fields of 
Light”, 1951, în „Casebook Series”, Op. cit., pp. 164-166. 


~ 610 ~ 


William Shakespeare 

„«Norii» nu apar în scena furtunii de la începutul 
piesei, dar atunci când Trinculo vede că «se apropie 
o altă furtună»... (II, 2, 19-20), ni se reaminteşte 
furtuna inițială. Norul suferă o schimbare 
determinată de optica specifică a lui Trinculo (e «ca 
o butie hodorogită» etc., rândurile 21-22). Acest nor 
caraghios e foarte diferit de «norii scămoşi» (|, 2, 
191-192) pe care călăreşte Ariel, cu toate că şi ei 
sunt asociați cu furtunile. Norii din memorabila 
replică a lui Caliban sunt cei ai lui Caliban şi ai 
Zeităților din piesa-mască: 

«şi-n visu-mi, norii/imi par că se desfac, spre-a-mi 
arăta/Comori ce stau să cadă» (III, 2. 152-154). 

/.../ în replica lui Prospero despre «turnurile/Cu 
turlele în nori» (IV, 1, 152) e; devin un simbol al 
splendorii imateriale a lumii. Una din metaforele 
subordonate, «topirea în aer» şi «destrămarea» 
norilor, este preluată mai târziu de Prospero când 
vorbeşte despre curteni: 

«... vraja se destramă grabnic;/Şi, după cum 
topeşte aurora/A nopţii bezne, simţurile lor/Incep s- 
alunge ceața ce ascunde/Lumina minţii» (V, 1, 64- 
68). 

Această destrămare a norilor nocturni (sugerată şi 
de «ceaţă») este o figură de stil pentru trecerea de 
la nebunie la sănătate, de la ignoranta funestă la 
percepțiile clare ale rațiunii. Deşi imaginile legate de 
nori sunt atât de variate, ele au o aceeaşi valoare 
simbolică pentru că, fie că sunt nori de furtună, nori 
încărcați de bogății himerice sau nori ai furtunii 
sufleteşti, ei sunt permanent şi în chip magic lipsiţi 
de consistență. Cititorul simte o anumită asemănare 
între experiențe atât de diferite cum sunt o furtună 

pe mare, o nălucire la beție, o viziune a frumuseții 
cereşti şi pământeşti sau o regenerare spirituală. 
Secvența norilor, ca un arc de metaforă, e într-o 
relaţie perfectă cu mişcarea dramatică gradată 
dinspre furtună şi pedeapsă către vreme frumoasă 
şi împăcare, imaginile având înţelesuri din ce în ce 
mai îndepărtate de vreo furtună reală” ®t, 

Tema metamorfozei sau a regenerării se confundă 
în bună măsură cu cea a conştiinţei, element care 
devine prioritar dacă ţinem cont de versurile lui 
Prospero privind readucerea la ordine a principalilor 
săi inamici: 

„S-au pocăit;/ Şi-acesta a fost unicul meu ţel”, (V, 
1, 28-29). 

De fapt, singurul care s-a căit cu adevărat este 
Alonso, cel mai receptiv din punct de vedere moral 
(„Părea că-mi spune despre asta valul,/Că vântul mi- 
o şopteşte şi că-n tunet,/Cumplitul şi profundul bas 
de orgă,/Cuvântul «Prospero» se desluşea/Ca un 
ison al mârşăviei mele” - III, 3, 96-99). 

Lucrurile sunt mai neclare în cazul lui Sebastian şi 
Antonio. Conştiinţa lui Sebastian este într-o stare de 
semisomnolenţă. Când Antonio îl instigă la crimă (II, 
1, 212 şi urm.), el nu are „nicio speranță” că 
Ferdinand „nu s-a înecat” (rândurile 245-246), apoi 
îl întreabă pe Antonio: „Dar conştiinţa ta - ” (283); 
totuşi acceptă ticăloşia. În III, 3, Gonzalo afirmă într- 
un aparteu: „Tustrei sunt scoşi din minţi; păcatul 
lor,/Lucrând încet, asemenea otravei,/Le roade 
cugetele” (vers. 104-106), iar în ultimul act, 
Prospero îl înfierează ca „unealtă” şi-l pedepseşte cu 
mustrări de conştiinţă - întâi, adresându-i-se direct 


381 /bid., p. 160-161. 

(„Acum, Sebastian, eşti chinuit/Pentru acestea 
toate”, V, 1, 74), apoi făcând un comentariu 
tangenţial când vorbeşte cu Antonio („tu, care, 
împreună cu Sebastian,/- Al cărui chin lăuntric e 
cumplit” - vers. 76-77). (De remarcat că postura de 
hipnotizator fusese luată de Prospero nu numai când 
a adormit-o pe Miranda - |, 2, 185-180 -, ci şi ca să-l 
imobilizeze pe Ferdinand: „/simţii/ Povara vinii care 
- atât de greu/Ţi-apasă conştiinţa” - |, 2, 467-468). 

Conştiinţa lui Antonio, uzurpatorul lui Prospero şi, 
pe insulă, cel care plănuieşte uciderea lui Alonso, e 
adormită de-a binelea, după cum declară singur: 
„Pe unde-i? Dac-ar fi o bătătură/Mi-aş  încălţa 
papucii; dar zeița/N-o simt în piept. Între Milan şi 
mine/Îngheaţă douăzeci de conştiințe/Și se topesc 
pân-a-mi sta-n drum”, Ul, 1, 284-288). Ca şi 
Sebastian, e prins în furtuna sufletească dezlănţuită 
de Ariel şi, potrivit lui Gonzalo, păcatul „îi roade 
cugetul”, dar după ce a fost iertat nu aflăm nimic 
despre reacţiile sale - până la sfârşitul piesei 
păstrează tăcere deplină. 

Cât despre Caliban, conştiinţa este un lucru cu 
totul străin de mentalitatea sa, în ciuda eforturilor 
didactice ale lui Prospero. 

Tema autocunoaşterii e formulată explicit în 
contextul „unicului țel” al lui Prospero (căinţa 
vinovaţilor) din importanta replică de la începutul 
actului V, când îi spune lui Ariel: 

„Mergi, dă-le drumul./Să-i smulg din vrăji; când le 
redau simtirea,/Vor fi ei înşişi”, (V, 1, 30-32). 

J. Middleton Murry comentează întregul pasaj, apoi 
stabileşte legătura cu tema natură-educaţie (nature 
- nurture): 

„«Ei înşişi» - nu ceea ce au fost, ci ceea ce ar 
trebui să fie. Interpretarea nu este câtuşi de puțin 
forțată. Gonzalo, mai târziu, explică în termeni clari: 
«iar noi ne-am regăsit/Când nu eram ai noştri», (V, 
1, 211-212). 

Insula, aşadar, e o ţară: o țară condusă de un om 
care a devenit el însuşi şi are dorința, voinţa şi 
puterea de a-i face pe alți oameni ei înşişi. Miranda 
este ceea ce este pentru că i-a fost elevă: 

«pe insula aceasta/Te-am învăţat mai multe decât 
află/Prinţesele ce-au timp să trândăvească/Şi dascăli 
nu-ntr-atât de grijulii», (|, 2,171-174). 

Aici e deosebirea dintre Miranda şi Perdita; şi e o 
deosebire importantă pentru că tine de esența 
gândirii lui Shakespeare. Nu e o deosebire privind 
firea imaginativă a acestor ființe drăgălaşe. Nu 
trebuie să spunem că Perdita o copilul naturii, iar 
Miranda copilul artei. Ele sunt creaturi de acelaşi 
gen. Deosebirea stă numai în aceea că în Furturna 
Shakespeare vrea să-şi explicitele ideea: bărbații şi 
femeile nu devin ei înşişi cu adevărat numai datorită 
Naturii, ci şi prin Educaţie. Aşa se face că, în ciuda 
puterii sale, Prospero nu reuşeşte să-l schimbe pe 
Caliban, deoarece el este: 

«Un drac împielițat de-a cărui fire/Învăţătura nu s- 
a prins. Degeaba/A fost  intreaga-mi trudă 
omenească» (IV, 1, 188-191). Gânaul acesta e vital 
pentru Furtuna. Insula e o țară unde prin Artă sau 
Educaţie Prospero transformă Natura omului în 
Natură Umană adevărată, în cazul răufăcătorilor, 
procesul, datorită necesităților dramatice, trebuie şi 
fie de scurtă durată şi, ca să spunem aşa, magic, 
dar trebuie să-i întelegem semnificația. Pentru că 

Prospero are în vedere acest proces”*". 

„Shakespeare îşi exprimă clar convingerea că 
omenirea nu poate progresa printr-o revenire la 
primitivism. ”®” 

Partitura rezervată  cuvântului-imagine carte 
(book) este relativ modestă ca întindere, dar nu e 
deloc neglijabilă prin conotaţii şi, în primul rând, ca 
acompaniament la firul melodic al 
Artei/Educaţiei/Culturii, cu care se confundă uneori. 
Cărţile sunt cel mai preţios bagaj pe care 
credinciosul sfetnic al lui Prospero, Gonzalo, l-a pus 
în nava-„epavă” a surghiunitului: 

„Prospero:... şi cum ştia/Că tin atât de mult la 
cărți, mi-a dat,/Din propria-mi bibliotecă, tomuri/Ce- 
mi sunt mai scumpe ca ducatul”, (|, 2, 165-168). 

Pe insulă, Prospero studiază în continuare: 

„Acum, la carte,/Căci până s-amurgească mai sunt 
încă/Destule de făcut”, (ll, 1, 94-96), şi în actul 
deznodămintelor renunţă la carte şi baghetă, cele 
două simboluri ale artei sale: „... apoi bagheta-mi 
frâng/Şi-o-ngrop la câtiva stânjeni în pământ,/lar 
cartea mai afund am s-o înec/Decât s-a-ncumetat 
vreodată plumbul,” (N, 1, 54-57). 

După ce Caliban, încântat de „licoarea cerească”, 
jură pe „sticla aceea” că va fi „supusul credincios” 
al lui Stephano, acesta, batjocoritor, înlocuieşte 
„sfânta carte” cu  „clondirul”, arma eficace a 
colonizatorilor europeni: „Hai jură şi tu; pupă 
cartea” (II, 2, 153), întocmai cum îi ceruse lui 


382 John Middleton Murry, Shakespeare's Dream, în Shakespeare, 
1936, fragment reprodus în „Cascbook Series”, Op. cit., p. 113- 
114. 

383 /bid., p. 116. 

Trinculo: „Na, sărută cartea/Evanghelia”, (rândul 
139). 

Totodată, „cărţile” lui Prospero, respectiv ştiinţa, 
învăţătura, sunt duşmanul cel mai de temut al 
primitivului, după cum reiese cu deosebită claritate 
din îndemnurile pe care i le adresează Caliban 
noului stăpân, Stephano: 

„Păi, cum ţi-am spus,/Se culcă-n fiecare după- 
masă - /Atunci ia-i cărțile şi căsăpeşte-l/Poţi creierii 
cu parul să-i faci zob,/Cu-o țeapă matele să-i scoti, 
sau gâtul/Cu brişcă să i-l tai. Dar mai întii,/Pe cărti 
vezi să pui mâna - fără ele/E prost ca mine, nu-l 
ascultă  nimeni,/Chiar  duhurile îl urăsc de 
moarte./Vezi, dar, de-i arde cărțile”, (III, 2, 98-106). 

interpretată ca sinonim pentru „magia albă”, 
cartea lui Prospero s-ar părea că intră în ceea ce s- 
ar putea numi „războiul cărţilor” (aprox. 1590- 
1610), posibil ca răspuns întârziat la cărţile de 
necromanţie ale doctorului Faust de Christopher 
Marlowe (Istoria condamnabilei vieți şi a meritatei 
morti a doctorului John Faust, 1605). 

Tema muncii şi a slujirii, strâns legată de /ibertate, 
ocupă, şi ea, un loc important în economia piesei, 
unde e dezbătută şi ilustrată. 

În scena a 2-a a primului act Prospero îl ameninţă 
pe Ferdinand, „iscoada” şi „trădătorul”, cu chinuri 
grozave: 

„Ţi-oi prinde-n fiare gleznele şi gâtul;/vei bea apă 
din mare; hrana ta - /Muşchi, cupe ce-au ascuns pe 
vremuri Qhinda/Şi rădăcini uscate”, (vers. 469-461). 

(Într-un aparteu, Prospero îşi motivează „testul” - 


384 V. şi L.L., Prefaţa la „Christopher Marlowe, „7eatru”, Editura 
Univers Bucureşti, 1988, p. 21-22. 

vrea să „stăvilească” pripa tânărului care, aşa cum 
prevăzuse şi dorise el, s-a îndrăgostit de Miranda: 
„căci un câştig prea lesne/Ştirbeşte din răsplată”, 
vers. 447-449). După ce e hipnotizat („Prospero: Ţi-s 
muşchii  moleşiți,  neputincioşi,/Ca-n prima lor 
pruncie”, vers. 481-482), Ferdinand e gata să îndure 
orice, să fie întemnițat şi lipsit de //bertate, dacă i se 
îngăduie s-o vadă pe Miranda o dată pe zi: 

„Da, aşa  e./Incătuşată, ca-ntr-un vis, mi-e 
viața./Dar moartea tatii şi a celorialți,/Sfârşeala ce-o 
încerc şi-amenințarea/Acestui om pot să le-nadur 
uşor,/Din temniță de mi-o fi dat s-o văd/O dať pe zi. 
Încolo, libertatea/Dea iama-n lume! 'N temnita 
aceasta/Am loc destul”, (vers 482-490). 

Ulterior, însă, „testul” folosit de Prospero se 
transformă din pedeapsă în obligaţia lui Ferdinand 
de a căra buşteni, de a presta o muncă fizică de 
felul celei pe care Caliban e constrâns să o facă - e 
supus „/spitirilor omului natural prin care trebuie să 
răzbată lumina educaţiei”. În prima scenă din 
actul III îl vedem pe prinţ trecând proba focului. El 
bombăne pentru că munca e grea şi neplăcută, se 
plânge de asprimea şi ursuzenia lui Prospero, dar se 
îndeamnă la lucru făcând câteva generalizări 
consolatoare pe care bănuim că i le şopteşte 
Shakespeare gânditorul:  „Plăcerea unui joc 
sporeşte-ades/Atunci când e mai mare 
osteneala;/Sunt înjosiri ce-s îndurate nobil/Şi, iarăşi, 
treburi de nimic ce duc/Spre-un tel măreț”. (III, 3, 1- 
4), recunoaşte că Miranda merită orice sacrificiu, că 
ea „învie ce e mort, şi chinul meu/Desfăt îl face” 


385 John Wain, The Living World of Shakespeare, Macmillan, 
London, 1964, p. 232. 

(vers. 6-6), e încântat că „domnița plânge” „când 
vede cum trudesc.../Spunând că-asemeni munci n- 
au mai avut/Asemeni lucrător” (vers. 11-12) şi-şi 
încheie monologul cu justificarea: „M-am luat cu 
gândul/De parcă truda mi-aş mai uşura-o/Doar 
cugetând în tihnă, când, ştiu bine,/Mă pot despovăra 
cu gânduri dulci/Şi-n vreme ce muncesc", (vers. 12- 
14). 

În acest moment apare Miranda, care-l roagă „să 
nu mai muncească atât” şi se oferă să care buştenii 
în locul lui. Când Ferdinand, cavaler cum este, 
refuză categoric: „Mai bine muşchii-mi frâng şi mă 
spetesc/Decât să-nduri tu astfel de ocară,/Eu stând 
cu mâna-n sân!” (vers. 26-28), ea îl dojeneşte 
delicat, exprimându-şi în acelaşi timp părerea ei 
despre muncă: „La fel m-ar prinde/Şi-aş face-o cu 
mai multă uşurință,/Cu tragere de inimă, nu-n 
silă,/Ca tine”, (vers. 28-31). 

Până la sfârşitul scenei (în prezenţa lui Prospero, 
nevăzut), dialogul ia forma unui duet al 
mărturisirilor de dragoste, remarcabile prin ardoare 
şi sinceritate, iar din punct de vedere dramatic- 
stilistic, prin obişnuitul acompaniament 
shakespearian al temei avute în vedere: 

Ferdinand: „/multe doamne/... auzul lacom/Mi l-au 
robit ades cu dulce glas”, (vers. 40-42); „Mi-e inima 
în slujba ta din clipa/Când te-am văzut; sălăşluieşte- 
n tine/Ca să mă facă sclav”, (vers. 64-66); „Cu râvna 
robului spre libertate/iţi dau eu mâna”, (vers. 88- 
89); 

Miranda: „Sunt soața ta, de vrei să-mi fii 
bărbat;/De nu, îţi voi fi roabă pân-la moarte,/Mă poti 
tăgădui ca soață; slugă/'Ţi voi fi - de vrei, de nu”, 

(vers. 83-86). 

Cum am văzut mai sus, şi Prospero, truditorul 
intelectual, s-a implicat ca atitudine în problema 
muncii. 

Gonzalo atinge tema în conversaţia facilă cu 
Sebastian şi Antonio de la începutul actului II când 
reproduce, destul de corect, două pasaje din eseul 
Des cannibales de Montaigne. Glumind sau, poate, 
trădându-şi incoerenţa vârstei înaintate, sfetnicul lui 
Prospero spune cam ce ar face el dacă ar fi „regele” 
insulei: „Pe toate /e-aş intoarce-n statul ăsta/Cu 
susu-n jos...” (II, 1, 152 şi urm.). N-ar îngădui niciun 
fel de negoţ, nici funcţionari, nici ştiinţa de carte 
etc., iar în program intră şi renunţarea la „slujire” şi 
la „ocupaţii”; „bărbaţii - pe tânjală;/La fel, femeile”; 
„Natura fără trudă sau sudoare,/La toți de toate-ar 
da”. 

Unii comentatori consideră că faţă de textele 
reproduse din Montaigne Shakespeare nu este nici 
critic, nici ironic; dar cu gândul la ultimele citate 
amintite mai sus, interpretarea mai veche a lui 
Dowden ni se pare mai plauzibilă: 

„Aici se cuprinde idealul libertății imaginare, vrea 
parcă Shakespeare să spună, iar incercarea de a-l 
realiza ne duce de îndată la absurdităţi şi 
contradicţii”"**, 

Pentru Caliban, slujirea înseamnă sclavie; dar 
libertatea pe care I-a răpit-o Prospero 
(„Te-ajungă/Făcutul mamei, lilieci şi broaşte,/Căci eu 
sunt singurul supus ce-l ai,/Eu, mie rege-alt' dat”! M- 


386 Edward Dowden, The Serenity of „The Tempest”, în 
„Shakespeare - His Mind and Art”, 1875, fragment reprodus în 
„Casebook Serios”, Op. cit., p. 77. 

ai surghiunit/Pe stânca asta, iar tu-mpărăteşti/Pe 
toată insula” - |, 2, 339-344 etc,) e o noţiune 
confuză în mintea lui. „Minune-a lumii, /Am să-ți 
sărut picioarele”, îi spune el lui Stephano (II, 2, 161), 
repetă ofertele făcute altădată lui Prospero: „Am să- 
ți arăt izvorul cel mai bun/Şi boabe-am să-ți culeg; 
voi prinde peşte,/Şi lemne ţi-oi căra”, (II, 2, 173-174 
etc.), iar ceva mai departe identifică libertatea cu 
schimbarea stăpânilor: „Ban, Ban, Ca-Caliban /.../ 
Are-un nou stăpân./Libertatea, ura!” etc. (vers. 197 
şi urm.) 

Ultimul, dar nu cel mai puţin important personaj 
care participă la această dezbatere, este Ariel, 
spiritul bun întruchipând libertatea absolută, 
interzisă muritorilor, atâta timp cât aceştia trăiesc 
într-o lume ce nu se doreşte haotică. „Adevărata 
libertate a omului”, sublinia Dowden, „stă în 
slujire, «service», care înseamnă şi «muncă»... Este 
o idee ce pare să străbată întreaga piesă”. 

Interpretarea imaginilor şi a temelor a îngăduit şi 
o schiţare a personajelor principale; dar Prospero şi 
Caliban, figuri mai controversate în estimările 
critice, reclamă un regim aparte. 

Textul justifică fără putinţă de tăgadă o seamă de 
aprecieri curente al comentatorilor cu privire la 
Prospero: are o voinţă de fier şi putere de 
autostăpânire în ciuda unor trăiri intense, e un 
părinte iubitor şi grijuliu, se bucură de fericirea 
tinerilor îndrăgostiți, e un profesor excelent 
(remarca lui Hobson „Prospero ne apare ca un 
învățător prost”** e de-a dreptul bizară), e înţelept, 


387 /bid., p. 74-75. 
388 Alan Hobson, Full Circle, Shakespeare and Moral 

recunoscător (de ex. faţă de Gonzalo), îi repugnă 
nedreptatea; recunoaşte că de dragul studiului a 
neglijat îndatoririle statale ca duce al Milan-ului, 
încâlcind, cum arată Davidson, principiile acceptate 
ale epocii lui Shakespeare: 

„„.. pe un conducător «studiul nu trebuie să-l 
sustragă de la treburile publice, după cum nici 
treburile nu se cuvine să-l îndepărteze cu totul de 
filosofie şi alte doctrine nobile»".*** 

Are dreptate M.C. Bradbrook când consideră 
„enigmatice“ „sentimentele complexe ale lui 
Prospero”" şi ceea ce spune Mark van Doren 
despre Furtuna în general, respectiv că „o 
interpretare a piesei nu corespunde alteia”! se 
aplică în egală măsură interpretării unor aspecte ale 
caracterului lui Prospero; dar atunci când se dau 
verdicte pe baza textului, când din text sunt 
reproduse citate în sprijinul lor deşi sensul 
implicaţiilor emoţionale ale cuvintelor sau 
propoziţiilor este polivalent („enigmatic”), cititorul 
sau spectatorul sau actorul sau regizorul trebuie să 
fie pus în gardă. 

Mark van Doren însuşi ne oferă două ilustrări, 
dintre care prima corespunde punctului său de 
vedere generalizator: 

„... dacă Shakespeare se gândea la Furtuna ca la 
ultima sa piesă, este posibil (subl. n. n.) să fi 


Development, Chatto and Windus, London, 1972, p. 50. 

389 Frank Davidson, The Tempest: An Interpretation, 1963, în 
„Casebook Series”, Op. cit., p. 216. E citat Sir Thomas Elyot, The 
Boke Named the Governour, Everyman edition, p. 278-279. 

390 M.C. Bradbrook, The Living Monument, 1976, Cambridge 
University Press, Cambridge, 1979, p. 271. 

391 Mark van Doren, Op. cit., p. 281. 

introdus un înțeles dacă nu o ironie aparte în 
următoarele cuvinte, astăzi faimoase: 

«O, ce  minune!/Ce de făpturi  alese!Ce 
frumoşi/Sunt oamenii! O, mândră lume nouă/Care-i 
cuprinzi!» (V, 1, 181-184) 

«E nouă pentru tine», spune Prospero calm, ştiind 
că Miranda e mai frumoasă decât oricare din 
oamenii ce-i vede, şi mai virtuoasă. Dărâmăturile 
lumii pe care bătrâneţea le arată tinereții nu mai 
sunt, dintr-o dată, dărâmături, ci un lucru nou, ales 
și frumos. E mister aici, precum şi o ironie operând 
în ambele sensuri, pentru că atât bătrâneţea cât şi 
tinerețea au dreptate în aceeaşi măsură în care nu 
au dreptate””. 

În continuare, însă, van Doren oferă un exemplu 
de tip opus: 

„(Prospero) are, totuşi, trăsături omeneşti, una 
fiind mândria pentru arta sa şi alta, severitatea cu 
care o foloseşte. Pentru că el face parte din 
vârstnicii inflexibili din piesele târzii; purtarea sa nu 
numai față de Caliban, ci şi fată de încântătorul Ariel 
e aspră, cu ameninţări şi ocări, iar dacă cruzimea lui 
față de Ferdinand e doar simulată («un câştig prea 
lesne ştirbeşte din răsplată» - l, 2, 451-452), 
simulatorul este cel puțin un excelent cunoscător al 
acestei dispoziții: 

«E mult mai blând la fire tatăl meu/Decât l-arată 
vorba» (|, 2 493-494). 

Dar Miranda nu-şi cunoaşte perfect tatăl”*?. 

Chiar dacă „mândria pentru arta sa” poate fi 
interpretată ca o „trăsătură omenească” (de fapt, 


392 Ibid., p. 286. 
393 /bid., p. 286-287. 

„Slăbiciune omenească”, pentru că e pusă pe 
acelaşi plan cu „severitatea” şi „cruzimea”), ea este 
atenuată în contextul autocriticii pe care şi-o face 
Prospero când o informează pe fiica sa despre cele 
petrecute la Milan („/lepădând eu  trebile 
lumeşti,/Retras,  râvnind  la-mbogățirea  minții/Cu 
lucruri ce, de n-ar fi-atât de-ascunse,/Ar fi nespus de 
scumpe” etc. - |, 2, 89 şi urm.) sau când vorbeşte 
despre ajutorul spiritelor (V, 1, 40). Cruzimea faţă 
de Ariel e foarte relativă - se reduce la câteva 
ameninţări şi mustrări necesare, când spiriduşul 
refuză să-l slujească („Minţi, răutate” - |, 2, 257; 
„Aşa, nerod mic” - |, 2, 285), pe câtă vreme laudele 
şi cuvintele afectuoase le depăşesc („Vedenie 
măiastră, Ariel” - |, 2, 317; „Duh brav” - |, 2, 417; 
„Duh gingaş” - |, 2, 433; „Hai, vino, vrednicie!” - IV, 
1, 33; „E bine, păsăruică” - IV, 1, 184; „Ce mult o 
să-ți duc dorul, Ariel!” - V, 1, 95; „Te-ntorci apoi, 
copile,-ntr-ale tale” - V, 1, 316-317). Pe de altă 
parte, e posibil ca Miranda „să nu-şi cunoască 
perfect tatăl”, totuşi îl cunoaşte îndeajuns ca să se 
mire când acesta se înfurie; cum reiese din citatul 
reprodus de van Doren, dar care trebuie completat 
cu „ce-a spus/ Nu-i stă în obicei” (|, 2, 494-495) şi cu 
versurile pe care le rosteşte ea după „a doua piesă- 
în-piesă”, atunci când Prospero îşi aduce aminte de 
intenţiile ucigaşe ale lui Caliban, Stephano şi 
Trinculo: „Nu l-am mai văzut/Cuprins de o asemenea 
mânie”, (IV, 1, 144-145). După cum susţin mai mulţi 
comentatori, Prospero ajunsese deja la faza 
„regenerării” şi a autocontrolului în momentul când 
a început piesa: 

„Numindu-l pe Prospero «un moşneag teribil, 

aproape la fel de tiranic şi irascibil ca şi Lear la 
începutul tragediei», Dover Wilson face o 
comparație valoroasă, dar ea ar trebui să se refere 
la Prospero aşa cum a fost acesta altădată, nu la 
personajul care ne întâmpină în piesă şi în care 
aceste trăsături sunt doar nişte reminiscențe”*". 

„... Nu putem crede că de-abia de acum înainte (în 
piesă. n. n.) Prospero urmează să-şi supună furia 
rațiunii. > 

Într-o ultimă revenire la citatul din Doren, să 
observăm că propoziţia condiţională „dacă cruzimea 
lui față de Ferdinand e doar simulată” e preferabil 
(pentru a se evita orice ambiguitate) să fie înlocuită 
cu o propoziţie afirmativă. În trio-ul Prospero- 
Miranda-Ferdinand din |, 2, Prospero joacă teatru, 
ceea ce rezultă limpede din aparteuri. Din felul cum 
îl acuză pe Ferdinand de vini imaginare, când faţă 
de Miranda se comportă ca un tată despotic. 
Intenţiile reale se vădesc nu numai în exagerări 
evidente - cum ar fi ameninţarea că-l va supune pe 
Ferdinand la chinuri, iar pe Miranda că „o să te cert, 
ba, mai rău, te-oi uri!” (|, 2, 473) - ci şi prin... glume: 
„Ce-ai spus? Învață oul pe găină?” (vers. 465-466); 
„Prostuțo,/Pe lângă alţii, Caliban e dânsul/Şi-s ingeri 
ei pe lângă el”, (vers. 476-478) (Că Prospero poate 
fi mucalit se vede şi din răspunsul la întrebarea 
Mirandei: „Nu-mi eşti tu tată?” - „Măicuţa ta, o pildă 
de virtute,/Spunea că-mi eşti copil” (1, 2, 56-57). 

Nu întâmplător am stăruit asupra citatului din van 
394 E.M.W. Tillyard, The Tragic Pattern, din „Shakespare's Last 
Plays”, 1938, fragment reprodus în „Casebook Series”, Op. cit., p. 
126. 


395 Rose Abdelnour Zimbardo, Form and Disorder in „The 
Tempest, 1963, în „Casebook Series”, Op. cit., p. 236. 

Doren. Modul său de a interpreta unele laturi ale 
caracterului lui Prospero se întâlneşte mai târziu, de 
pildă în studiul lui Davidson: 

„De comportarea lui nestăpânită se leagă o 
mânarie care îl caracterizează în cea mai mare 
parte a piesei /.../.. La fiecare prilej el îşi manifestă 
furia  /.../lui Ferdinand i se pare «ursuz» şi 
«zidit/Doar din asprime» (III, 1, 8-9)”**. etc. 

Lucrurile se complică atunci când de la „furie” 
(irascibilitate etc.) ca trăire trecem la furia 
„manifestată”, la furia ca „act”, ca „pedeapsă” şi 
„răzbunare”, pasajul cel mai semnificativ din textul 
piesei fiind dialogul dintre Ariel şi Prospero după ce 
spiriduşul i-a izolat şi redus la imobilitate pe toţi 
duşmanii: 

„Ariel: Alonso, frate-său şi-Antonio/Sunt ca şi scoşi 
din minţi, ceilalţi îi plâng,/Jelind neputincioşi, dar 
mai ales/Acel căruia-i spui «bunul Gonzalo»;//n 
barba-i lacrimi cad ca iarna picuri/Din streaşina de 
stuf. Îi tine vraja/Atât de strâns, încât de i-ai 
vedea,/Le-ai plânge, zău, de milă. 

Prospero: Oare? 

Ariel: /-aş plânge de-aş fi om. 

Prospero: E-adevărat. Cum, tu, că nu eşti alta 
decât abur,/Să-i întelegi, iar eu, semenul lor,/Simţind 
ca ei, supus ca ei durerii,/Să nu fiu mai mişcat de 
cât eşti tu?/Am fost rănit adânc de fapta lor,/Dar 
judecând mai nobil, nu doresc/Să dan mâniei frâu; 
nu răzbunarea,/Ci mila-i mai presus. S-au pocăit;/Şi- 
acesta a fost unicul meu tel - /De-aici încolo nu s-ar 
mai cădea/Nici să mă-ncrunt măcar”, (V, 1, 11-30). 

Textul este relevant ca decizie finală: satisfăcut că 


396 Frank Davidson, Op. cit., p. 224. 

şi-a atins „unicul ţel”, pocăinţa vinovaţilor, Prospero 
îi iartă (deşi, cum am constatat în alte piese, mai cu 
seamă în Măsură pentru măsură, iertarea poate fi o 
formă extremă de pedeapsă întrucât presupune 
mustrările de cuget - heart-sorrow - pe care le 
anticipa Ariel în Ill, 3, 81. El nu explicitează însă 
procesul „regenerării” lui Prospero, al trecerii lui de 
la răzbunare la „milă” (sau „iertare”), după cum nu 
ne lasă să întrevedem nici măcar existenţa unui 
asemenea proces. Deoarece nici restul piesei nu 
oferă repere în acest sens, nu trebuie să surprindă 
varietatea speculațiilor: 

„Dacă Prospero ar fi urmărit răzbunarea, de ce i-a 
împiedicat pe Sebastian şi Antonio să-l omoare pe 
Alonso? Faptul că i-a impiedicat dovedeşte că el 
realizase deja regenerarea, trecând de la răzbunare 
la iertare”. 

„Dacă el ar fi trebuit într-adevăr să aştepte ca 
Ariel să-l îndemne la îndurare, ar mai fi pus la cale 
unirea fiicei sale cu Ferdinand? Prospero a făcut 
ordine atât înăuntrul său cât şi pe insulă inainte de a 
începe piesa. În piesă el îi va scoate din lumea 
exterioară pe oamenii dezordinii şi-i va supune unui 
control instituit dinainte. ’”?’ 

„Dorința de răzbunare, care, s-ar părea, a fost 
latentă în sufletul lui Prospero de-a lungul anilor de 
exil, iar acum, odată cu sosirea instantanee a 
inamicilor, marele rău săvârşit cu doisprezece ani în 
urmă este tulburător prezent din nou, stârnindu-i 
pasiunile şi stimulându-i voința de a acţiona. 
Tensiunile încep să se acumuleze din actul |, când 


397 E.M.W. Tillyard, Op. cit., p. 126. 
398 Rose Abdelnour Zimbardo, Op. cit., p. 236. 

Prospero insistă ca fiica lui să fie pregătită pentru 
situația căreia amândoi trebuie să-i facă față /.../.”* 

„Este semnificativ faptul că principala temă 
tragică a piesei e vechea temă a răzbunării. Pentru 
că Prospero este un om frustrat care se răzbună. /.../ 
Dar răzbunarea lui nu ar avea niciun sens dacă s-ar 
reduce la pedepsirea criminalilor /.../. Acest om 
atotputernic... care înrobeşte spiritul bestial şi eteric 
nu are odihnă până când nu efectuează regenerarea 
duşmanilor săi. Este victoria supremă, victoria 
spiritului asupra materiei, a muzicii asupra haosului, 
a dragostei asupra urii: într-un cuvânt, a omului 
asupra sa însuşi. 

„Magia sa i-a dat lui Prospero putere asupra 
dușmanilor, dar Ariel e cel care îl îndreaptă spre 
iertare; imaginația eliberatoare dirijează spre un 
scop mai înalt intelectul dur şi energic, până atunci 
preocupat numai să acţioneze asupra voinței 
sale. /.../ lertarea lui Prospero nu țâşneşte spontan 
ca aceea a Hermionei sau a Imogenei; îi este smulsă 
cu greu, în pofida mândriei sale egocentrice; în 
această privință, personajul cu care seamănă cel 
mai mult este Isabella din Măsură pentru măsură. 
Rămânem cu impresia că în cele din urmă talgerul 
balanței s-a înclinat datorită faptului că Ariel l-a 
amintit pe Gonzalo; o faptă de om bun şi curajos 
săvârşită cu mulți ani în urmă deschide acum 
supapele ruginite ale iertării.” 

„Si Prospero descoperă un eu nou; se pare - 


399 Frank Davidson, Op. cit., p. 224-225. 

400 Henri Fluchere. Shakespeare, 1953, Longmans, London, 1964, 
p. 266-267. 

401 John Wain, Op. cit., p. 232. 

povestea nu e clară - că deşi el a plănuit cununia lui 
Ferdinand cu Miranda, sosirea trădătorilor săi 
stârneşte alte gânduri, care nu se mai potrivesc cu 
astfel de planuri. Numai realizând stăpânirea de sine 
care ştie că «nu răzbunarea,/Ci mila-i mai presus», 
Prospero, prin această ultimă «<ciudăţenie» ironică, 
devine destul de puternic nu numai ca să-i accepte 
pe inamicii săi ci şi ca să renunţe la magia cu care a 
dispus de tunetele lui lupiter. Marea transformare ii 
sporeşte puterea asupra altora prin aceea că-i 
sporeşte puterea asupra lui însuşi." 

Caliban (probabil o anagramă a cuvântului 
„cannibal”) este caracterizat în lista personajelor din 
ediţia in-folio din 1623 ca „un sclav sălbatic şi 
pocit”, definiţie a cărei interpretare amănunţită de 
către Frank Kermode o restrângem la afirmaţii 
esenţiale: e asociat nu numai cu sălbaticul indian, ci 
ŞI, „asemenea locuitorilor necivilizați ai Indiilor, cu 
omul sălbatic din Europa, odinioară imaginea cea 
mai familiară a omenirii străine de disciplina 
culturii”; „aiformitatea lui e caracterizată prin cea a 
monştrilor din Lumea Veche”; e „produsul legăturii 
sexuale dintre o vrăjitoare şi un incubus, ceea ce fi 
explică diformitatea, fie că amantul-diavol a fost 
Setebos” (toţi zeii păgâni erau clasificați ca demoni) 
sau, aşa cum deduce W.C. Curry, „un demon al 
apelor”; e „sclavul natural al demonilor” şi „al 
gentilomului european”. Din comentariile lui 
Kermode vom mai reține: 

„El există la cel mai simplu nivel al durerii fizice şi 
al plăcerii senzuale şi e stăpânit de poftele trupesti 
pentru că dragostea e în afara naturii sale. /.../ E un 


402 M.C. Bradbrook, Op. cit., p. 223. 

etalon pentru incredibila superioritate a lumii Artei, 
dar şi un etalon pentru corupția ei, întrucât printre 
curtenii şi servitorii lor se află nesătulul Stephano şi 
rău-intenţionatul Antonio. Caliban îşi manifestă 
disprețul fată de nehotărârea celui dintâi şi ştie mai 
bine decât Antonio că este imprudent să se opună 
grației divine pe care, declară el, o va căuta de 
acum înainte. Spre deosebire de nestăpânitul ale 
cărui pofte îi subjugă voința şi de omul rău 
intenționat a cărui voință e pervertită pentru că 
urmăreşte scopuri reprobabile, (urmează un citat 
din J.E. Hankins, P.M.L.A., LXII), «omul bestial nu are 
noţiunea de corect şi incorect şi, în consecinţă, nu 
deosebeşte între bine şi rău. E mai puţin vinovat 
decât cei stăpâniţi de pofte şi intenţii urâte, dar 
starea lui e mai deznădăjduită pentru că nu poate fi 
îndreptată».”"* 

G. Wilson Knight stabileşte analogii cu alte 
personaje shakespeariene: 

„Caliban sintetizează interesul comic sau satiric al 
lui Shakespeare: pentru aspectul animalic al omului, 
aşa cum se manifestă acesta în Christopher Sly 
(Îmblânzirea îndărătnicei)... Bottom (a cărui unire cu 
Titania împinge fantezia la extrem - Visul unei nopţi 
de vară), Dogberry... (Mult zgomot pentru nimic), Sir 
Toby Belch (A douăsprezecea noapte) şi Falstaff, 
mai ales în Nevestele vesele din Windsor, unde 
animalitatea lui e pedepsită de zâne /.../. 

Caliban descinde din alți pociți răi de gură /.../ ca 
Tersit... (Troilus şi Cresida) și e inverșunat ca 
Apemantus (Timon din Atena); din... «cacodemonul» 


403 Frank Kermode, Introducerea la „The Tempest” ediţia „The 
Arden Shakespeare”, Op. cit., p. XXXVIII-XLII. 

Richard al Ill-lea /../ şi din toate imaginile 
shakespeariene respingătoare ŞI malefice 
reprezentate prin reptile sau, pentru că nu trebuie s- 
o uităm pe Sycorax (s-ar putea spune că ca 
însumează toate femeile rele ale lui Shakespeare), 
prin creaturi ale magiei negre, ca în Macbeth. El 
descinde din toate pasiunile reprobabile, momentele 
când Lear şi Coriolan sunt numiţi balauri /.../. Îmbină 
răul subuman din Macbeth cu cel bestial din Regele 
Lear, unde voracitatea nimicitoare e comparată cu 
«monştrii adâncurilor care se mănâncă între ei». £/ 
însuşi e o fiară acvatică plodită în mâlul şi mâzga 
bălților stătute /... / şi e definit exact în descrierea 
pe care i-o face Tersit lui Aiax - «un peşte de uscat, 
fără grai - o dihanie». Totuşi, el are inocenta şi 
patosul unui animal şi e mişcat de muzică 
asemenea  «mânjilor sălbatici şi  nestruniţi» 
(Neguţătorul din Veneţia) /../ El întruchipează 
animalele de pradă ce însoțesc furtunile, mistrețul, 
taurul, ursul, mai ales scârbosul mistreţ din Venus şi 
Adonis. În el găsim urâțenia poftei sexuale de la 
Necinstirea Lucreţiei înainte, precum şi urâțenia 
creată de viciu in cei care o detestă exagerat, 
urâțenia urii şi a disprețului, urâțenia lui Leontes. 
Om, sălbatic, maimuţă, animal de apă, balaur, semi- 
diavol - Caliban este toate acestea”."* 
În comentariile sale, John Wain scrie, printre 
altele: 
„(Caliban) este un argument indirect pentru Arta 
lui Prospero şi împotriva politicii de a lăsa totul în 


404 G. Wilson Knight, The Shakespearian Superman, din „The 
Crown of Life”, 1947, fragment reprodus în „Casebook Series”, Op. 
cit., p. 1138-1139. 

voia Naturii. Pe de altă parte, el are patosul 
popoarelor exploatate pretutindeni, exprimat în mod 
impresionant la începutul valului de trei sute de ani 
al colonizării europene; până şi cel mai de jos 
sălbatic doreşte să fie lăsat în pace mai curând 
decât să fie «educat» şi silit să lucreze pentru 
altcineva /... /"*>. 

„Episoadele din lll, 2 şi IV, 1 sunt de importanță 
crucială pentru că arată diferența dintre răutatea 
provocată de Natură şi răutatea provocată de 
Educație. Caliban e răzbunător şi ucigaş, dar nu e 
vulgar; când, în drum spre peştera lui Prospero, cei 
trei dau peste nişte «găteli strălucitoare» (IV, 1, 
193) şi alte nimicuri puse de Ariel ca să le distragă 
atenția, marinarii uită imediat de planul uciderii lui 
Prospero şi încep să-şi împartă prada. În ciuda 
pledoariei disperate a lui Caliban - «Ce ţi-a venit/Să 
mori de dragul unor zdrenţe?» (IV, 1, 232-233) - ei 
nu rezistă ispitei. Naturile lor, spre deosebire de a 
lui, sunt corupte de impopoţonare şi fleacurile 
ieftine ale urbanizării /.../. 

Dar extraordinara originalitate a concepției lui 
Shakespeare despre Caliban nu se opreşte aici. 
Domeniul monstrului se extinde până în ținutul 
psihanalizei. El este «id», natura inferioară 
neregenerată din personalitatea în care Ariel 
reprezintă imaginaţia şi Prospero intelectul motrice 
şi organizator. /.../ Caliban este «animalul inferior», 
senzual şi brutal, totuşi căruia nu-i lipseşte patosul a 
ceva ce se străduieşte să evolueze. Ingrozit de 
răzbunarea care se va abate asupra lui după 
episodul complotului, el spune: «ne pierdem 


405 John Wain, Op. cit., p. 226-227. 

vremea/Şi ne-o preface-n gâşte sau maimuţe/Cu 
frunţile teşite» (IV, 1, 250-252). Poate fi subuman, 
însă cunoaşte deosebirea dintre el şi antropoide şi 
nu vrea să fie una din ele. Teama lui e cu atât mai 
înduioşătoare cu cât linia de demarcaţie dintre 
natura lui Caliban şi cea a unui animal e inevitabil 
subțire. De pildă, Caliban e receptiv la muzică, aşa 
cum sunt în general animalele, indiferente la 
celelalte arte omeneşti /.../.”% 

Mark van Doren parafrazează versurile: „În stare 
de orice, afară doar/De-un dram de bunătate” (1, 2, 
352), „proasta-ţi fire /.../ avea ceva/Ce bunul-simţ nu 
rabdă”, (|, 2, 358-360) şi „Un drac. Impielițat de-a 
cărui fire/Invățătura nu s-a prins”, (IV, 1, 188-189) şi 
observă: 

„Cuvintele sunt ale lui Prospero, deoarece numai 
Prospero s-a chinuit cu această făptură hidoasă şi 
numai pe el il doare faptul că eşecul a fost răsplata 
pe care a primit-o. Nu a reuşit să-l educe pe Caliban 
fie pentru că acesta nu era capabil să devină om, fie 
pentru că nu există artă, a lui Prospero sau a lui 
Shakespeare, prin care neomenescul poate fi 
transformat, în omenesc”. 

Acestea, după ce a făcut câteva remarci 
interesante despre exprimarea lui Caliban: 

„II recunoaştem pe Caliban în primul rând după 
stilul său, care poate că nu este «limbajul special» 
amintit de vechea tradiţie critică, dar care trădează 
o creatură perfect animalică. In exprimarea sa 
caracteristică, gura nu se deschide înspre 
muzicalitate; ea se închide mai curând producând 


406 /bid., p. 228. 
407 Mark van Doren, Op. cit., p. 284-285. 

consoane aspre, şuierate sau guturale, care în 
încetineala cu care trebuiesc rostite exprimă 
progresul anevoios al unei minţi înglodate în fapte, 
al unei imaginații înnămolite în amănunte. /.../ 
Urmează mai multe exemple, astfel: /«Thou 
sfrok'dst me and made much of me» (|, 2, 333) - al 
doilea cuvânt este nu desiş de sunete urâte, iar 
«m>»-urile ce urmează sunt mormăielile unor buze 
neomeneşti”:. 


x 


În completarea întârziată a ideii lui Anne Righter 
că urmărind cea de a doua piesă în piesă din 
Furtuna „spectatorii din teatru par să-şi piardă 
identitatea”, putem presupune că după ce au asistat 
la întregul spectacol ei au de câştigat tocmai în 
privinţa autocunoaşterii. Northrop Frye citează un 
crâmpei din dialogul dintre Antonio şi Sebastian: 

„Antonio (despre Gonzalo): Ce e cu neputinţă e 
treabă uşoară pentru el. Ce minunății o să mai facă 
de-acum încolo? 

Sebastian: Păi, eu zic că o să ducă insula asta 
acasă în buzunar şi să i-o dea lui fiu-său în chip de 
măr. 

Antonio: Și o să-i arunce semințele în mare, ca să 
plodească alte insule” (II, 1, 93-98). 

Apoi comentează: 

„Nu prea ne-am aştepta ca tocmai Antonio să ne 
spună ce trebuie să facem după ce am văzut 
Furtuna. Și totuși, Shakespeare, care se pricepe să 
facă uşoare lucrurile imposibile, pare să sugereze, 


408 /bid., p. 282-283. 

oricât de indirect, că aceasta este şi ceea ce putem 
face noi: să ducem acasă insula cum am duce un 
măr şi, atât pentru noi înşine cât şi pentru copiii 
noştri, s-o facem sorgintea altor insule din mare. 
Ultima întorsătură a evenimentelor determină în 
spiritele noastre ultima recunoaştere, incorporarea 
piesei în propriile noastre vieți şi tradiții creatoare. 
În experiența obişnuită, acțiunea, energia şi 
realitatea sunt fenomene ale unei vieţi ce înaintează 
către moarte. Zugrăvirea transformării acestor 
lucruri în literatura dramatică sau de altă natură nu 
ne va face nemuritori, dar îi va da imaginaţiei 
noastre o adâncime şi o perspectivă care pot 
îngloba alte posibilităţi, mai ales posibilitatea unui 
mod de viață mai intens. Prospero magicianul 
pretinde că a inviat morti; Prospero dramaturgul 
practică o artă mai credibilă şi mai utilă, arta de a 
trezi ceea ce e mort sau adormit în noi. Este ceea ce 
se întâmplă cu Hermiona, care se mişcă în interiorul 
statuii... şi răspunde la chemarea Paulinei: «Nu mai 
fi piatră»”"*. 

Leon D. Leviţchi 


HENRIC AL VIII-LEA 
Henry VIII, 1612-1613 


Persoanele 


409 Northrop Frye, The Myth of Deliverance, University of Toronto 
Press, Toronto-Buffalo-London, 1983, p. 89-90. 

Regele Henric al VIII-lea" 
Cardinalul Wolsey 
Cardinalul Campeius 
Capucius, ambasador al lui Carol al V-lea 
Cranmer, arhiepiscop de Canterbury 
Ducele de Norfolk 
Ducele de Suffolk 
Ducele de Buckingham 
Contele de Surrey 
Lordul Şambelan 
Lordul Cancelar 
Gardiner, episcop de Winchester 
Episcopul de Lincoln 
Lordul Abergavenny 
Lordul Sands 
Sir Thomas Lovell 
Sir Henry Guildford 
Sir Anthony Denny 
Sir Nicholas Vaux 
Diecii lui Wolsey 
Cromwell, în slujba lui Wolsey 
Griffith, uşier al reginei Katharine 
Alţi trei gentilomi 
Un cavaler al Ordinului Jaretierei 
Doctorul Butts, medicul regelui 
Vechilul ducelui de Buckingham 
Brandon şi un străjer 
Uşierul Camerei de Consiliu 


410 Henric al VIill-lea (1509-1547), fiul lui Henric al VIl-lea Tudor 
(1485-1509) şi autor al reformei protestante în Anglia (1581) în 
urma căreia biserica engleză s-a declarat independentă de Papa 
de la Roma. Regele Angliei s-a proclamat şeful bisericii engleze, 
titlu pe care suveranii Angliei l-au păstrat până azi (regi sau 

Portarul şi slujitorul său 

Pajul lui Gardiner 

Un crainic 

Regina Katharine", soţia lui Henric al VIII-lea, mai 
târziu despărțită de rege 

Anne Bullen, domnişoara ei de onoare, mai târziu 
regină 

O doamnă bătrână, prietenă cu Anne Bullen 

Patience, femeie în slujba reginei Katharine 

Mai mulţi /orzi şi doamne, personaje mute; 
doamne din alaiul reginei, duhuri care i se arată 
reginei, pisari, ofițeri, străji şi alți oameni din suită. 


Acţiunea se petrece mai ales la Londra şi la 
Westminster; o singură dată, la Kimbolton. 


Prolog 


Nu vă îndemn să râdeţi de-astă dată; 
Povestea mea e tristă,-nfricoşată, 
Măreaţă, cu-ntâmplări de-amaruri pline 
Ce-au să vă smulgă lacrimi şi suspine. 


411 Regina Katharine (1485-1530), prinţesă spaniolă, cunoscută în 
istorie sub numele de Catherine d'Aragon, era mătuşa împăratului 
Carol al V-lea (împărat german şi rege al Spaniei). A fost căsătorită 
cu fratele mai mare al lui Henric al VIII-lEa, prinţul Arthur, care a 
murit, însă, foarte tânăr. In urma anulării acestei căsătorii, după 
moartea lui Arthur, Katharine s-a căsătorit cu viitorul Henric VIII- 
lea, regele Henric al VIl-lea nevrând să piardă bogatele posesiuni 
pe continent care constituiau dota prinţesei spaniole. Din această 
căsătorie s-a născut o fiică, Mary, cunoscută în istorie sub numele 
de Mary Tudor, care a venit la tron după moartea lui Eduard al VI- 
lea, fratele ei mai mic (rege între 1647-1553). Maria Tudor, care a 
fost căsătorită cu regele Filip al Il-lea al Spaniei, a domnit între 
1553-1558, fiind urmată apoi de Elisabeta | (născută în 1533), a 
doua fiică a lui Henric al VIll-lea. 

Cei milostivi, de-or socoti cu cale, 
Pot plânge-n voia lor cu-adâncă jale. 
lar cei ce banu-şi dau, râvnind să vadă 
Doar fapte ce nu-ngăduie tăgadă“'”, 
Au să petreacă-aşa cum vor dori; 
Cei ce bătut-au drumul până-aci, 
Să judece, după o scenă-două, 
De-i rea ori bună-această piesă nouă, 
Vor câştiga-ntr-o oră însutit 
Bănuţul dat. Doar cei care-au venit 
Cu gând să facă haz fără perdea“ 
Vor fi dezamăgiţi: nu vor vedea 
Nebuni şăgalnici cu pestriţ veşmânt, 
Ciocniri de spade fluturând în vânt. 
De-ar fi să punem fără socoteală 
Războiul, a nebunului sminteală 
Şi faptele măreţe împreună, 
Atuncea am preface în minciună 
Tot gândul nostru, adevărul tot. 
Şi-astfel ne-ar părăsi, aşa socot, 
Prietenii-nţelepţi. Deci, de se poate, 
Voi fericiţii din acest oraş”, 
412 Shakespeare precizează că prezintă spectatorilor o piesă care 
va respecta adevărul istoric, prologul repetând această afirmaţie 
(„adevărul tot”). 
413 Aluzie la tinerii galanţi care veneau la teatru numai pentru a fi 
văzuţi de ceilalţi spectatori, ocupând, în acest scop, cele mai 
scumpe locuri. Cronicarii acelei vremi relatează că aceşti tineri 
erau zgomotoşi, vorbeau, râdeau şi citeau câte ceva cu glas tare, 
neasistând decât la unul sau două acte ale piesei. 
414 Shakespeare consideră că spectatorii care frecventează 
teatrul său sunt fericiţi fiindcă trupa lui este formată din actori de 
frunte, iar piesele pe care le joacă sunt dintre cele mai bune. 
Mândria dramaturgului apare justificată: trupa lui numită „The 


King's Men” (Oamenii Regelui) a avut o existenţă neîntreruptă, mai 
lungă decât alte trupe şi, totodată, a fost mai prosperă, reuşind să 

să fiţi cu tot atâta luare-aminte 
Precum v-ar trece-aievea dinainte 
Alaiul celor despre care noi 
Vă povestim: norod, curteni de soi... 
Şi-ntr-o clipită, veţi vedea năpasta 
Cum surpă fala şi mărirea-aceasta. 
Şi de veţi râde-atunci, găsesc cu cale 
Un om să plângă-n ziua nunţii sale. 


Actul | 
Scena 1 
Londra. O anticameră în palat. 
Intră pe o uşă ducele de Norfolk, iar pe cealaltă 
ducele de Buckingham şi lordul Abergavenny. 
Buckingham: 


Mă bucur să, te întâlnesc. Ce veşti 
De când în Franţa ne-am văzut? 


Norfolk: 
Slăvite, 
Cu încântare mă gândesc şi-acum 
La ce-am văzut. 
Buckingham: 


Zăceam bolnav de friguri 
Când cei doi sori ai falei se-ntâlniră“" 


atragă spectatori de o condiţie socială mai bună decât cei ce 


frecventau alte teatre. 

415 E vorba de întâlnirea dintre regele Henric al VIll-lea şi regele 
Francisc | al Franţei (domnind între 1515-1547), care a avut loc la 
5 iunie 1520. 


Metafora comparând regele cu soarele apare deseori în piesele 


lui Shakespeare, fiind repetată de Norfolk, în scena de faţă (vers. 

Pe unde curge Andren. 
Norfolk: 
Între Guynes 
Şi Arde“'*. Eu eram atunci de faţă. 
Venind călări, s-au salutat adânc. 
Sărind din şa, ei s-au cuprins în braţe 
Atât de strâns, încât în clipa-aceea 
Păreau că sunt o singură făptură. 
Dacă-ar fi fost aşa, cu greu găseai 
Patru coroane cumpănind pe-aceea 
Ce s-ar fi cuvenit să-ncununeze 
Un astfel de monarh. 
Buckingham: 
Tot timpu-acesta, 
Învins de boală am zăcut." 
Norfolk: 
Pierdut-ai 
Priveliştea măririi pământeşti. 
S-ar fi părut că până-n ziua-aceea 
Nemăritată rămăsese fala 
Şi doar atuncea îşi aflase-un mire, 
Mult mai bogat în haruri decât dânsa. 
Şi fiecare zi era mai mândră 
Decât ajunul ei; şi se-adună 


42). 


Titlul de „regele soare” pe care francezii îl dau mai târziu lui 
Ludovic al XIV-lea, nu a fost prin urmare o invenţie a acelei vremi. 
416 Râul Andren forma graniţa dintre teritoriul francez aparţinând 
englezilor şi regatul francez. Oraşul Guynes, de pe malul râului 
dinspre Calais, aparţinea englezilor, iar oraşul Arde francezilor. 
Cele două localităţi nu erau departe de portul Calais, cucerit de 


englezi în 1347 şi recucerit apoi de francezi în 1558. 


417 Cronicarul R. Holinshed menţionează, totuşi, că Buckingham şi 
alţi lorzi englezi l-au condus pe regele Francisc şi curtenii săi la 


locul întâlnirii cu regele Henric. 

In ziua cea din urmă-ntreaga fală 
A celorlalte toate. Azi, franţuijii, 
Leiţi în aur, ca păgânii zei, 
Pe briţi în umbră îi lăsau; dar mâine, 
Englezii - indieni bogați‘? păreau. 
Jurai că nobilii sunt stâlpi de aur, 
Copiii lor de casă - heruvimi. 
Şi doamnele, cu truda nedeprinse, 
Sub grelele poveri de giuvaeruri, 
Abia mai răsuflau, iar osteneala 
Ca sulimanul le-aprindea obrajii. 
Serbarea, azi, era fără de seamăn; 
A doua zi, ţi se părea săracă. 
lar regii, deopotrivă-n strălucire, 
In fală se-ntreceau pe rând; astfel, 
II lăudai pe cel văzut întâi; 
De se-arătau deodată amândoi, 
Cum să-l alegi pe cel mai strălucit? 
Când cei doi sori chematu-i-au prin crainici 
Pe cei viteji să se măsoare-n luptă, 
Priveliştea a fost atât de mândră, 
Incât nici gândul n-o putea cuprinde. 
Străvechile poveşti de vitejie 
S-au dovedit adevărate: nimeni 
O clipă nu s-ar fi-ndoit că Bevis“? 
418 În vremea lui Shakespcare, India era considerată o ţară cu 
bogății fabuloase. 
419 Bevis de Hampton (Southampton) era renumit pentru faptele 
sale de arme. Apare ca erou al multor aventuri în diferite povestiri 
provenind din Franţa, Italia, Scandinavia şi Ţările de Jos. Două 
povestiri sunt în limba celtică, iar câteva în slavonă. Eroul se luptă 
cu sarazini, uriaşi, balauri, mistreți, trecând prin tot felul de 
primejdii, după care, în ultima parte a vieţii sale, trăieşte liniştit şi 
fericit în Anglia. Intr-una din legende, Bevin este înnobilat de 
William Cuceritorul. 

E iarăşi viu. 
Buckingham: 
O, prea departe mergi! 
Norfolk: 
Pe cinstea mea, ce-o vreau neîntinată: 
Nici cel mai iscusit povestitor 
Nu ar putea da glas acestor fapte. 
Nimic nu tulbura orânduiala 
În care orice amănunt era 
Pus în lumină. 
Buckingham: 
Cine-a plănuit, 
Te rog să-mi spui, serbările acestea? 
Cu alte vorbe; trup cine le-a dat? 
Norfolk: 
Un om neînvăţat cu-astfel de lucruri. 
Buckingham: 
Deci, cine? 
Norfolk: 
Rânduitu-le-a pe toate 
Preacuviosul cardinal de York“. 
Buckingham: 
Înghită-l iadul! Lacom de mărire, 
Se-amestecă în blidul tuturor. 
Ce caută-n petreceri diavoleşti? 
Nu-mi vine-a crede că plăcinta asta 
Sorbit-a-ntreaga soarelui lumină, 
Lăsând pământu-n beznă. 
Norfolk: 


420 Wolsey fusese făcut arhiepiscop de York în 1514, iar papa îi 
acordase dreptul să participe la alegerile pentru desemnarea unui 
nou papă după moartea aceluia care deţinea funcțiunea 
respectivă. În acelaşi timp, în calitate de cardinal, putea fi şi el 
ales papă. Fapt pe care Wolsey şi l-a dorit foarte mult. 

O, desigur, 
E în plămada lui ceva de soi, 
Care-l ajută să-şi atingă ţinta. 
Nu-i este reazem vreun străbun de vază, 
Să-i netezească drumul; nici vreo faptă 
Pe placul tronului n-a săvârşit, 
Şi nici prieteni prea puternici n-are. 
Din darurile date lui de ceruri, 

El şi-a ţesut puterea ca paingul, 
Ce-şi toarce fir din însuşi trupul său. 
Astfel suit-a lângă tron. 

Abergavenny: 
Nu ştiu 
Ce-i dete cerul. Alţii mai mintoşi 
Vor înţelege. Văd trufia, însă, 
Cum răbufneşte din făptura lui. 
De unde oare a primit trufia? 
De nu e darul iadului, înseamnă 
Că diavolu-i zgârcit, sau că-nainte 
Îşi cheltuise tot ce-avea, şi-acum 
Prin el întemeiază un iad nou. 
Buckingham: 
La dracu! Pentru ce-a luat asupră-şi 
Însărcinarea de a hotărî, 
Fără să sufle regelui o vorbă, 

Pe cine să ia soţ de drum spre Franţa 
Măria sa? Nu a uitat pe nimeni, 
Întreaga nobilime a chemat-o, 

Dar nu în semn de cinste; s-o sleiască 

Voia, prin cheltuieli fără măsură. 
N-a întrebat consiliul de fel; 
Şi cel chemat era silit să vină. 
Abergavenny: 

Vreo trei din neamul meu au sărăcit 
Atât de rău cu-acest prilej, încât 
Nu s-or mai ridica nicicând. 
Buckingham: 
Atâţia 
Şi-au aburcat moşiile pe umeri 
Şi spatele şi-au rupt! Dar pentru ce? 
La ce a dus deşertăciunea-aceasta 
Decât la jalnice-ncheieri? 
Norfolk: 
Aşa.-i! 
Da, din păcate, cred că pacea asta 
Nu face preţul ce l-am dat pe ea. 
Buckingham: 
După furtuna ce-a urmat atunci, 
Toţi dobândit-au darul profeţiei, 
Vestind deopotrivă, fără greş, 
Că vijelia-aceasta e un semn: 
Smulgând podoaba de pe fruntea păcii, 
O va trânti la urmă în ţărână.“! 
Norfolk: 
Da, profeția s-a-mplinit întocmai. 
Francezii învoiala au călcat-o 
Şi, la Bordeaux, ne-au jefuit de mărfuri. 
Abergavenny: 
De-aceea solul nu a fost primit? 
Norfolk: 
De-aceea, da! 
Abergavenny: 


421 Cronicarul R. Holinshed relatează faptul că la data de 18 iunie 
din acel an (1520) s-a dezlănţuit o furtună nemaipomenită însoţită 
de ploaie şi vreme rea, interpretată ca un semn prevestind mari 
conflicte şi manifestări de ură între conducătorii de popoare. 

Frumoasă pace, zău! 
Şi cât de scump, ce greu am cumpărat-o! 

Buckingham: 

Frumoasa treabă a sfinţiei-sale! 

Norfolk: 

Să nu te superi, însă curtea-ntreagă 

A înţeles că ura vă desparte. 

Te sfătuiesc (şi-aş vrea să ştii cât ţin 
La cinstea ta pândită de primejdii) 
Să cugeţi ce viclean şi ce puternic 

E cardinalul. Ura lui grozavă 
Nu duce lipsă, vrând s-atingă-o ţintă, 
De slujitori supuşi puterii ei. 
Gândeşte-te că e răzbunător; 
Eu ştiu cât de-ascuţită-i spada lui 
E lungă şi loveşte de departe, 

Şi uneori o zvârle ca pe-o lance, 
În inimă să fereci sfatul meu. 
Dar iată stânca-aceea ascuţită, 
Pe care bine-ar fi s-o ocoleşti. 

(Intră cardinalul Wolsey; cineva din suită duce 
punga; câtiva oşteni, doi pisari cu hârtii în mână. 
Cardinalul şi Buckingham se privesc cu dispreț.) 

Wolsey: 

Vechilul ducelui? Dă-mi mărturia 
Ce ne-a trimis-o. 


Întâiul pisar: 
lat-o, înălţime! 
Wolsey: 
Şi el e-aici? 
Întâiul pisar: 
Cu voia voastră, da! 
Wolsey: 

Acum vom şti destule despre duce 
Şi-l vom sili să-şi plece ochii trufaşi. 
(lese Wolsey, însotit de alaiul său.) 
Buckingham: 
O, javră de casap“” cu colţi de-otravă! 
Nu am putere botniţă să-i pun; 
Mai bine, deci, să nu-l trezesc din somn. 
Văd azi că pâra unui coate-goale 
E mai presus ca sângele de nobil. 
Norfolk: 
Cum? Te-nfierbânţi? Te roagă să-ţi dea cerul 
Un strop de cumpătare, singur leac 
Al tulburării tale. 
Buckingham: 
Am văzut. 
M-a înfruntat cu ură; în privirea-i 
Am desluşit dorinţa de-a mă pierde. 
Mi-ntinde-o cursă. A plecat la rege. 
Mă duc şi eu să-l ruşinez. 
Norfolk: 
Rămâi. 
Mai bine-ndeamnă-ţi dreapta judecată 
Să-ntrebe fără ocoliş mânia 
Ce-ţi mai rămâne-acuma de făcut. 
Când urci un povârniş, porneşti agale. 
Mânia e un armăsar fugaci 
Ce cade doborât de goană. Nimeni 
Nu mi-e sfătuitor mai bun ca tine. 
Deci, astăzi, ţie însuţi fii prieten. 
Buckingham: 
La rege am plecat. Cinstindu-mi stirpea, 


422 Mulţi autori vechi afirmă că tatăl cardinalului Wolsey ar fi fost 
măcelar. 


~ 645 — 


Opere Complete Volumul 8 
Voi înfiera-ndrăzneala fără margini 
Acestui bădăran din Ipswich, ori 
Voi spune că toţi oamenii-s la fel. 
Norfolk: 
Să fii cu luare-aminte! Nu încinge 
Pentru duşman cuptoru-atât de tare, 
Ca singur să te frigi. Că nu-i cuminte 
S-alergi din cale-afară: greşeşti calea! 
Că focul care urcă apa-n vas 
O pierde, n-o sporeşte. Fii-nţelept! 
Că decât tine nimeni alt’ nu poate 
Să-ţi fie mai bun sfetnic. Stinge, deci, 
Sau domoleşte-al patimii pojar 
Cu seva-nţelepciunii. 
Buckingham: 
Mulţumesc. 
Am să urmez întocmai sfatul tău. 
Dar am dovezi temeinice şi limpezi, 
Mai limpezi ca izvoru-n miez de vară, 
Când în cleştarul apei desluşim 
Cea mai măruntă boabă de nisip, 
Că-acest obraznic (şi doar nu-i spun astfel 
Fiindcă-n sânge fierea s-ar vărsa, 
Ci pentru că aşa gândesc cinstit) 
E-un trădător. 
Norfolk: 
Să nu-i spui trădător. 
Buckingham: 
Cu glasul meu, mai tare decât stânca, 
Acest cuvânt îl voi striga, fii sigur, 
Şi-n faţa tronului Măriei sale. 
lar cuvioasa vulpe sau lupoaică, 
Sau amândouă-acestea la un loc 

(Că e viclean şi lacom; gândul său 
În faptă ticăloasă se preface, 
lar gândul, fapta, unul de la altul 
Se molipsesc), a vrut în ochii Franţei 
Mărirea să-şi arate ca şi-aici. 
Şi regelui i-a strecurat dorinţa 
Acelei întâlniri costisitoare 
Şi-a păcii care s-a sfărmat ca sticla. 
Norfolk: 
E drept. 
Buckingham: 
El ticluit-a după plac, 
În amănunt, această învoială. 
Şi toate fost-au încuviinţate 
Când zis-a el: „Aşa să fie!”. Astfel, 
Această pace straşnic ne ajută 
Precum ajută cârja pe un mort. 
Doar cardinalul nostru-atotputernic 
Le-a rânduit, şi el nu se înşală. 
Urmările? Ca pruncii unei babe! 
Că împăratul Carol a sosit 
S-o vadă pe mătuşa lui, regina. 
Aşa zicea. Dar adevăru-i altul: 
Cu Wolsey vrea să ţină sfat de taină. 
Se teme că prietenia-aceasta, 
Ce între noi şi Franţa s-a legat, 
O să-i aducă pagube. El crede 
Că-aici se-ascund primejdii pentru dânsul. 
De-aceea-a uneltit cu cardinalul, 
Măriei sale să-i întoarne gândul, 
Silindu-l învoiala să o calce. 
Sunt sigur că-mpăratul l-a plătit 
'Nainte de-a-i făgădui vreo plată. 

Aşa încât şi cardinalul Wolsey 
Primi-nainte de-a întinde mâna. 
Deci, pentru planul său, el a durat 
Un pod de aur. Regele să afle 
Cum cardinalu-i neguţează cinstea, 
Păstrând câştigul. 
Norfolk: 
Sunt mâhnit. Aş vrea 
să te înşeli. 
Buckingham: 
Nu, nu greşesc o iotă; 
Îl zugrăvesc întocmai cum el însuşi 
O să se-arate-n faţa-ntregii lumi. 
Şi o să-ţi dovedesc că nu mint. 
(Intră Brandon, însoțit de un străjer şi de câtiva 
paznici.) 
Brandon: 
Străjer, îndeplineşte-ţi datoria! 
Străjerul: 
În numele Măriei sale, duce 
De Buckingham, conte de Hereford, Stafford, 
Şi de Northampton, dă-te prins pe dată; 
Învinuit eşti c-ai trădat. 


Buckingham: 
Priviţi, 
M-a prins în plasa uneltirii lui 
Şi voi pieri. 
Brandon: 


Îmi pare rău să văd 
Cum libertatea-ţi pierzi. Maria sa 
In Turn“ voieşte să fii dus. 


423 Turnul Londrei, un castel pe malul Tamisei la marginea cetăţii 
Londrei - a cărui construcţie a început în timpul lui William 

Buckingham: 
Zadarnic 
Ar fi să-mi apăr nevinovăția. 
El a mânjit tot ce-i curat în mine. 
Deci, fie cum vrea cerul! Mă supun. 
Adio, Abergavenny! 


Brandon: 
Nu, el 
Tovarăş o să-ţi fie. 
(Lui Abergavenny): 
Poruncit-a 


Măria sa în Turn să fii închis, 
Şi hotărârea-i s-o aştepţi acolo. 
Abergavenny: 
Ca ducele răspund şi eu: să fie 
Precum vrea Cerul şi Măria sa! 
Brandon: 
Pe lordul Montacute şi pe numiții 
John de la Car, al ducelui duhovnic, 
Pe unul Gilbert Peck, diacul lui, 
Poruncă am să-i prind. 
Buckingham: 
Aşa? Ei sunt 
Uneltitorii ceilalţi! Sunt şi alţii? 
Nădăjduiesc că nu. 
Brandon: 


Cuceritorul -, a devenit cu timpul o cetăţuie înconjurată de două 
rânduri de ziduri servind de reşedinţă regală, închisoare şi loc de 
execuţie pentru nobilii acuzaţi de trădare faţă de rege. Printre 
numeroşii condamnaţi la moarte, executaţi prin decapitare, au fost 
şi două din soțiile lui Henric al VIll-lea (Anne Bullen şi Katharine 
Howard), regina de zece zile, Lady Jane Grey, Contele de Essex, Sir 
Walter Raleigh, etc. 

E-un certozan“”. 


Buckingham: 
Ah, Nicholas Hopkins? 
Brandon: 
El. 
Buckingham: 


Vechilul meu 
E-un trădător. Cu aur l-a năimit 
Sfinția sa. Deci firul vieții mele 
S-a tors. Acum lui Buckingham, sărmanul, 
Doar umbră-i sunt. În clipa asta, norii 
O şterg, umbrindu-mi soarele. Adio! 
(les.) 


Scena 2 


Londra. Camera de consiliu. Sunet de goarne. 
Intră regele Henric, cardinalul Wolsey, 
lorzii consiliului, Sir Thomas Lovell, ofiteri, suită. 
Regele intră sprijinindu-se de umărul cardinalului. 
Cardinalul se aşază la picioarele regelui, în 

dreapta. 


Regele Henric: 
Cu viaţa mea şi tot ce-am mai de preţ 
Iti mulţumesc. Ai destrămat urzeala 
Ce-n juru-mi se ţesea, înveninată. 
să fie-adus acum în faţa noastră 
Vechilul ducelui, şi mărturia 


424 Călugăr membru al ordinului şartrezilor întocmit de Sfântul 
Bruno, în jurul anului 1101. 

Să-şi întărească;-n amănunt să spună 
Cum a trădat stăpânul său. 

(Zgomot înăuntru, strigăte „Loc reginei!”. Intră 
regina, însoțită de ducii de Norfolk şi Suffolk; regina 
cade în genunchi. Regele se scoală de pe tron, o 
ridică, o sărută şi o aşază lângă el.) 

Regina Katharine: 

Nu! Se cuvine în genunchi să-ţi spun 
Umila-mi rugă. 
Regele Henric: 
Te ridică, doamnă. 
Că jumătate din a' tale rugi 
Nici nu-i nevoie-a le rosti: doar tu 
Ai jumătate din puterea noastră. 
lar celelalte, înainte chiar 
De-a le da glas, îndeplinite sunt. 
Voința ta-i poruncă. 
Regina Katharine: 
Mulţumesc, 
Mărite Doamne! Ruga mea-i aceasta: 
lubeşte-te pe tine, cinstea ta 
Şi-naltu-ţi rang. 

Regele Henric: 

O, doamna mea, urmează! 

Regina Katharine: 

Am auzit, de la mai mulţi anume 

(Şi toţi erau de stirpe prea înaltă) 

Ce suferinţe-ndură-ai tăi supuşi." 
Aceste noi porunci au clătinat 


425 Intervenția reginei Katharine pentru uşurarea suferințelor 
poporului este imaginată de Shakespeare. O răscoală a ţesătorilor 
a avut loc în Anglia, însă abia în 1525, în timp ce acţiunea-piesei 
de faţă începe în 1521. 

Credinţa faţă de Măria ta. 
(Lui Wolsey): 
Dar mai ales sfinţia voastră-i ţinta 
Acestei duşmănii; ei spun că voi 
Aceste biruri noi le-aţi pus la cale. 
Dar nici făptura regelui, pe care 
Rog cerul s-o păstreze nentinată, 
Nu e ferită de cuvinte grele. 
Călcând credinţa,-n vorba lor răsună 
Un zvon de răzvrătire. 
Norfolk: 
Nu un zvon, 
Ci vijelia însăşi. Sărăciţi 
De-aceste biruri, nu mai ţin pânzarii 
In slujbă calfe care torc şi ţes 
Şi dărăcesc. lar ei, împinşi de foame 
Şi fără-un ban în pungă, că nu ştiu 
Să împlinească alte munci, se scoală 
Să-nfrunte soarta deznădăjduită. 
Primejdia-i cu ei alături. 
Regele Henric: 
Biruri? 
Ce biruri? Şi de când? Sfinţia-ta, 
Cu care-mpart blestemul lor, ce ştii 
De-aceste biruri? 
Wolsey: 
Eu, Măria ta, 
În trebile de stat nu ştiu mai mult 
Decât aceia-n fruntea căror' merg 
Păşind în rând cu ei... 
Regina Katharine: 
Nu, preasfinţite, 
Nu ştiţi mai mult. Dar voi aţi plănuit 

Aceste lucruri, ce-s de toţi ştiute 
Şi nu sunt de folos acelor' care 
Ar vrea să nu le ştie, dar le ştiu 
Fiindcă n-au scăpare. - Aceste biruri, 
De care Măria sa ar vrea să afle, 
Otravă sunt pentru urechi şi stane 
Pentru spinări. Se spune că doar voi 
Le-aţi născocit. De nu-i aşa, prea grele-s 
Cuvintele de-ocară ce se-aud. 
Rostindu-se-mpotriva voastră. 
Regele Henric: 
Biruri? 
Ce fel de biruri? Vreau să ştiu! Spuneţi-mi! 
Regina Katharine: 
La grea-ncercare eu îţi pun răbdarea; 
Mi-ai dăruit iertare, deci cutez. 
Poporu-i tulburat, s-a poruncit 
Ca, neîntârziat, să i se ia 
A şasea parte din câştig. Pricina 
Ar fi războiul tău în Franţa. Astfel, 
Pe buze îndrăzneala strigă, limba 
Cinstirea ta o nesocoate;-n inimi 
Credinţa către tine-ngheaţă. Astăzi, 
În blestem se preface ruga lor. 
Şi ascultarea nu se mai supune 
Decât voinţei lor întărâtate. 
Aş vrea, Măria ta, aş vrea să cugeţi 
Că nu încape amânare. 
Regele Henric: 
Jur 
Că toate-s împotriva vrerii noastre. 
Wolsey: 
lar eu n-am fost părtaş decât unindu-mi 

Cu celelalte glasuri pe al meu. 
Prealuminată încuviinţare 
Şi-au dat toţi juzii. Dacă sunt hulit 
De cei ce nu-mi ştiu firea, nici puterea, 
Dar cred că pot să fie cronicari 
Ai fapturilor mele,-aceasta-i soarta 
Acelor' pe-nălţimi aflaţi; virtutea 
Prin spini păşeşte. Nu se cade, totuşi, 
În urma datoriei să rămânem 
De teama voitorilor de rău, 
Ce sunt asemeni peştilor de pradă 
Corabia cea nouă urmărind, 
Dar fără de folos. De săvârşim 
O faptă bună, minţile bolnave 
O pun pe seama altora. Şi dacă 
Un lucru rău am împlinit, cei josnici 
Spun că-i desăvârşit. De stăm pe loc, 
Temându-ne de blestem şi batjocuri, 
Vom prinde rădăcini, sau ne-om preface 
În stătui fără glas. 
Regele Henric: 
Dar faptei bune 
Şi înțelepte de nimic nu-i teamă. 

Dar să ne temem de urmarea faptei 
Ce în trecut nu are alta-asemeni. 
Când s-au mai dat porunci la fel cu-acestea? 
Nicicând. De ce supuşii să ni-i smulgem 
De sub cuvântul legilor, punându-i 
Doar sub voinţa noastră? - A şasea parte! 
Te înspăimânţi! Să iei dintr-un copac 
Crengi, scoarță şi din trunchiu-ntreg o parte! 
Zadarnic rădăcina i-o lăsăm; 

Din ciot, îi soarbe vântul toată seva. 

Scrisoare de iertare să trimiteţi, 
In toată ţara, celor ce n-au vrut 
Să se supună. Deci, în grija voastră 
Vă rog să luaţi acestea toate. 
Wolsey (diacului): 
Stai! 

Să-ţi spun o vorbă: scrie în provincii 
Despre iertarea regelui. Pe mine 
Comunele mă blestemă. Ai grijă 
S-alerge zvon că eu am mijlocit 
lertarea tuturor. Porunci mai noi 

Pe urmă o să-ţi dau. 

(lese diacul. Intră vechilul.) 
Regina Katharine: 

Mâhnită sunt că ducele-a stârnit 

Mânia ta. 

Regele Henric: 

Sunt mulţi mâhniţi de-aceasta. 

E învăţat, frumos vorbeşte, nimeni 
Nu-i firii mai îndatorat ca el. 

Pe învăţaţi el poate să-i înveţe. 

Dar luaţi aminte cum, aceste daruri 

Când rău sunt folosite, mintea-şi pierde 
Adevăratul drum, şi ele-ajung 
Năravuri hâde: omu-acesta, doamnă, 
Desăvârşit, pe care-l număram 
Printre minuni şi-i ascultam vorbirea, 
Că ora ne părea o clipă doar, 
Schimbat-a harul lui de-odinioară 
In obiceiuri rele; şi acum 
E negru,-n smoala iadului mânjit. 
Stai lângă noi; vei auzi acuma 
Acele fapte ce-ntristează cinstea. 

Acesta om de-ncredere i-a fost. 
Îi porunciţi să-şi depene din nou 
Povestea lui, pe care n-avem dreptul, 
Nechibzuiţi, s-o trecem cu vederea, 
Dar nici să-i dăm prea multă ascultare. 
Wolsey: 
Apropie-te fără de sfială, 
Să spui, ca un supus preacredincios, 
Tot ce aflat-ai de la Buckingham. 
Regele Henric: 
Să nu ai teamă! 
Vechilul: 
Mai întâi de toate, 
Rostea mereu cuvinte otrăvite. 
Zicea că dacă regele se stinge, 
Şi fără de urmaşi rămâne sceptrul, 
El o să-l moştenească““. - Aşa-i spunea 
Lui ginere-său, Abergavenny. 
Ameninţa cu jurăminte grele 
Pe preasfinţia sa. 
Wolsey: 
Vedeţi, mărite, 
Ce-ndemnuri rele, pline de primejdii; 
Neluat, precât ar fi dorit, în seamă, 
Cu ura sa lovea întâi în voi, 
Şi-apoi şi-n cei ce vi-s prieteni. 
Regina Katharine: 
Puneţi 
În toate-un strop de milă, preasfinţite! 
Regele Henric: 
Pe ce-şi întemeiase dreptu-acesta 


426 Acuzaţiile pe care vechilul le aduce în scena de faţă lui 
Buckingham sunt preluate din cronica lui R. Holinshed. 

De a ne lua coroana? Pomenea 


Ceva-n privinţa-aceasta? 

Vechilul: 
Nicholas Hopkins 

Îi profeţise astfel viitorul. 
Regele Henric: 
Dar cine-i Hopkins? 
Vechilul: 

E un certozan. 
Al său duhovnic; el îi aprindea 
Nesăbuite visuri de mărire. 


Regele Henric: 
De unde ştii? 
Vechilul: 
Doar cu puţin nainte 
Ca voi să fi purces la drum spre Franţa, 
Stăpânul meu de-atunci, lord Buckingham, 
Aflându-se la Rose, în parohia 
Saint Lawrence Poultney, m-a-ntrebat să-i spun 
Ce zvonuri umblă prin cetatea Londrei 
Despre plecarea voastră. l-am răspuns 
Că oamenii se tem cum că franţuijii 
Vor să vă piardă. Ducele mi-a spus 
Că teama-aceasta e întemeiată 
Şi că pe el de mult l-au pus pe gânduri 
Cuvintele rostite-n mare taină 
De-un sfânt călugăr. Ducele mi-a spus: 
„Adeseori, cu-ngăduinţa mea, 
Călugăru-l chema pe-al meu duhovnic, 
John de la Car. Sub legământul aspru 
Al sfintei spovedanii, într-un rând, 
Îi spuse-acele vorbe, ce doar eu 
Eram îndreptăţit să le aud. 

«Să afle Buckingham, i-a spus atunci, 
Că regele şi-ai lui urmaşi pieri-vor; 
Deci ducele să cerce-a câştiga 
Norodului iubirea: Buckingham 
Domni-va peste Anglia.»” 
Regina Katharine: 
Îmi pare 
Că tu pierdut-ai slujba de la duce 
Fiindcă-ai lui vasali s-au plâns de tine. 
_la seama: nu lovi, orbit de ură, 
In oamenii de seamă, că îţi pierzi 
Chiar sufletul, ce-i mai de seamă încă. 
Din suflet deci te rog: ia seama! 
Regele Henric: 
Lasă.-l!... 
(Vechilului): 
Vorbeşte! 
Vechilul: 
Jur că spun doar adevărul! 
Pe duce l-am rugat să ia aminte, 
Că poate diavolul îl amăgeşte 
Pe-acel călugăr; şi că nu e bine 
Să rumege prea mult acele vorbe, 
Să-ajungă să le creadă, şi apoi 
Să năzuiască a le trece-n fapt. 
El mi-a răspuns: „Ce rău îmi poate-aduce?” 
Zicând că dacă regele se stinge, 
Atunci şi capul preasfinţiei sale, 
Şi-al lui sir Thomas Lovell vor cădea. 
Regele Henric: 
Cum? Ha! Aşa câinos? Ha! E-un tâlhar! 
Dar altele mai ştii? 
Vechilul: 

O, da stăpâne! 
Regele Henric: 
Urmează dar! 
Vechilul: 
Pe când se-afla la Greenwich, 
Certat de voi, în urma întâmplării 
Cu William Blomer... 
Regele Henric: 
Da, mi-aduc aminte. 
Era un om chemat în slujba mea, 
Dar ducele-l oprise pentru sine. 
Dar ce-i cu asta? 
Vechilul: 
„Dacă-oi fi, zicea, 
Întemniţat în Turn, juca-voi rolul 
La care s-a gândit şi-al meu părinte 
Pe când domnea uzurpatorul Richard“. 
Deci, tatăl meu, fiind la Salisbury 
(Aşa-şi urmă povestea Buckingham), 
S-a prefăcut că vrea neapărat 
Pe rege să îl vadă; el chitea 
Ca-n clipa când va-ngenunchea-nainte-i 
Să-i şi împlânte-n inimă jungherul.” 
Regele Henric: 
Hain fără măsură! 
Wolsey (reginei): 
Spuneţi, doamnă, 
În linişte-aţi putea trăi cumva 
De n-ar fi pus în fiare omu-acesta? 
Regina Katharine: 
Tămăduiască Domnu-acestea toate! 
Regele Henric (vechilului): 


427 Richard al Ill-lea (1483-1485). 

Dar n-ai spus tot. 
Vechilul: 
Rostind „al meu părinte” 
Şi-apoi, „jungher”, cu-o mână pe pumnal, 
Şi cealaltă la piept, scuipă un blestem: 
Zicea că de-o să fie urgisit, 
Pe taică-său îl va întrece, astfel 
Cum fapta-ntrece planul şovăielnic. 
Regele Henric: 
Sfârşită-i vremea planurilor lui 
De a-şi înfige-n noi jungherul. Astăzi 
E-n temniţă. Nentârziat să fie 
Chemat la judecată. Dacă legea 
lertare îi va da, a lui să fie; 
De nu, să n-o aştepte de la noi. 
Fiindcă prin făptura lui se-arată 
Trădare-nveninată. 
(les.) 


Scena 3'% 
Londra. O încăpere a palatului. 
Intră /ordul $Şambelan şi lordul Sands. 


Lordul Şambelan: 
Se poate vrăjile franţujilor s-arunce 
Pe oameni în asemeni rătăciri? 
Sands: 
Chiar dacă râsul îl stârnesc, sau scârba, 
Năravurile noi pe om îl fură. 


428 În scena de faţă, ca şi în cea următoare, Shakespeare 


comprimă timpul în care se produc o serie de evenimente 
importante. Astfel judecarea lui Buckingham a avut loc în 1521, în 
timp ce Henric nu a întâlnit-o pe Anne Bullen decât în 1526, când 
lordul Sands fusese deja numit Lord Şambelan. 

Lordul Şambelan: 
Pe câte văd, n-am câştigat în Franţa 
Decât vreo două strâmbături, şi-atât. 
Şi când le scot englezii la iveală, 
Fără să şovăi, juri că nasul lor 
A fost chiar sfetnic lui Pepin“ sau Cldtar'”, 
Atât îl ţin de sus. 
Sands: 
Şi-au pus cu toţi 
Picioare-oloage. Zvârlă din genunchi, 
De parcă au în chişiţe cârcei. 
Lordul Şambelan: 
Şi straiele-s croite păgâneşte, 
Că parcă nu-s creştini“. 
(Intră Thomas Lovell.) 
Sir Thomas Lovell! 
Ce veşti ne-aduci? 
Lovell: 
Vă spun pe cinstea mea: 
Nu ştiu decât de-o nouă hotărâre, 
Ce-i prinsă-acum pe poartă, la palat. 
Lordul Sambelan: 
Dar despre ce e vorba? 
Lovell: 
E-o poruncă 
Privindu-i pe vitejii pierde-vară 


429 Pepin cel scurt, rege al Franței între 751-768. După ce, cu 
asentimentul papei, l-a detronat pe Childeric al Ill-lea. Fiul său, 
Carol cel Mare, a fost primul împărat al Occidentului. 

430 Aluzie, probabil, la Clotar al II-lea, rege al Franţei (584-629) şi 
Neustriei (584-613). 

431 În predicile şi scrierile satirice ale timpului era deseori criticată 
comportarea tinerilor efectuând călătorii în străinătate, a căror 
îmbrăcăminte era influenţată de moda din ţările de pe continent. 

Care-au umplut cu bârfe şi cu sfezi 
Şi cu veşminte împopoţonate 
Intreg palatul.“ 
Lordul Şambelan: 
Ha! Nespus mă bucur! 
să ia aminte, deci, musiii noştri 
Că un curtean englez e înţelept 
Chiar dacă n-a văzut vreodată Luvrul“”. 
Lovell: 
Porunca le dă dreptul să aleagă; 
S-azvârle-n grabă hainele pestrițe 
Şi penele ce le-au adus din Franţa, 
Duelurile, focul de-artificii, 
Băşici umflate, fără pic de miez, 
Invăţătura-adusă din străini, 
Anume pe-nţelepţi să-i umilească; 
Să nu-şi mai facă idol dintr-o minge“, 
să lepede colţunii lor înalţi“, 
432 Din cauza înmulţirii duelurilor, urmând moda continentală, 
prin proclamaţiile din martie, aprilie şi octombrie 1613, regele 
lacob a interzis duelurile şi îmbrăcămintea excesiv de luxoasă. 
433 Palatul de reşedinţă al regilor Franţei, la Paris, începând cu 
sec. al XVI-lea (după ce fusese castel fortificat). Construcţia 
palatului a început sub regele Filip August, în 1204 şi a fost 
continuată sub Carol al V-lea şi Francisc |, contemporan cu Henric 
al VIll-lea al Angliei. Până la data când are loc acţiunea din piesa 
de faţă, Luvrul continuase să crească sub Henric al II-lea (al 
Franţei). Palatul a fost mult extins ulterior sub Ludovic al XIII-lea 
(1601-1643) şi Ludovic al XIV-lea, fiind terminat abia sub Napoleon 
al III-lea. In 1791 a devenit muzeu. Aripa numită Les Tuileries, 
locuită în timpul imperiului, a fost incendiată parţial în 1871 şi apoi 
dărâmată. Renumele Luvrului în forma lui mai redusă era înca 
mare în Anglia în vremea lui Shakespeare. 
434 Jocul de tenis fusese adus din Franţa şi devenise foarte 
popular la curtea engleză. După Holinshed, îi plăcea mult regelui 
Henric. 
435 Aluzie la ciorapii foarte lungi, purtaţi cu pantaloni bufanţi 

Nădragii înfoiaţi şi hoinăreala 
Şi să se facă oameni de ispravă. 
De nu, să-şi ia de-ndată tălpăşiţa, 
Să-şi întâlnească soţii de prostie 
Acolo unde pot, cum privilegio"? 
De cap să-şi facă şi de râs s-ajungă. 
Sands: 
De nu-i veneam de hac acestei molimi 


Se întindea. 
Lordul Şambelan: 
Ce pierderi pentru doamne! 
Lovell: 
E adevărat! Că derbedeii ăştia 
Ştiau un vicleşug făr' de pereche, 
Cu care le dădeau pe doamne gata: 

Un cântec franțuzesc şi o vioară. 

Sands: 


Acuma să le cânte dracu-n strună! 
Nespus mă bucur că se duc de-aici, 
Tot nu-i puteam întoarce-n calea dreaptă. 
E vremea noastră,-a celor de la ţară, 
Ţinuţi departe-atât amar de vreme, 
să ne-ndemnăm la cânt, măcar un ceas, 
Sau isonul să-l ţinem. 
Lordul Şambelan: 
Bine zici! 
Ai încă-un pinten de cocoş, lord Sands. 
Sands: 
Măcar un ciot. 


foarte scurţi, - o modă adusă tot din Franţa adoptată şi de regele 
lacob |. 

436 Expresie latină însemnând „cu privilegiul” (subînţeles 
„respectiv”). 

Lordul Şambelan: 
Dar încotro, Sir Thomas? 
Lovell: 
La cardinal. V-aşteaptă şi pe voi. 
Lordul Şambelan: 
Aşa-i. În seara asta-ntinde masă. 
Pun rămăşag că o să fie-acolo 
Întreaga floare-a Angliei. 
Lovell: 
Ce preot, 
Ce suflet larg! Ce darnică-i e mâna, 
Precum ogorul rodnic, precum roua. 
Lordul Sambelan: 
E nobil, şi hulesc cei ce spun altfel. 
Sands: 
Îi dă şi mâna, are tot ce vrea; 
De-ar fi zgârcit, păcatu-ar fi mai greu 
Ca erezia; cei de seama sa 
Născuţi sunt să dea pildă-n dărnicie. 
Lordul Şambelan: 
Adevărat! Dar nu-i sunt mulţi asemeni. 
M-aşteaptă luntrea. Să plecăm, sir Thomas! 
Nu vreau să-ntârziem: Sir Henry Guildford 
Şi eu în astă seară vom conduce 
Serbarea-ntreagă. 
Sands: 
Robul vostru, sir! 
(les.) 


Scena 4 


Londra. Sala de recepții a palatului York. Flaute. 
Se vede o masă mai mică lângă jețul cardinalului 

şi o masă mai lungă pentru oaspeţi. 
Dintr-o parte intră Anne Bullen” şi alti nobili şi 
doamne din partea cealaltă - Sir Henry Guildford. 


Guildford: 
Sfinția sa pe doamne le salută. 
Prin mine, el închină seara-aceasta 
Plăcerilor şi vouă. Şi socoate 
Că nimeni în această adunare 
Nu şi-a adus şi grijile cu sine. 
Ar vrea să-aflaţi prilej de bucurie 
În vinul bun, tovărăşia bună, 
Ce-i fac pe oameni buni. 
(Intră Lordul Şambelan, lordul Sands, sir Thomas 
Lovell.) 
Veniţi târziu. 
Cu gândul la această adunare, 
Eu prins-am aripi. 
Lordul Şambelan: 
Tu eşti încă tânăr. 
Sands: 
Sir Thomas, de-ar avea sfinția sa 
Un sfert din hazul meu cel pământesc, 
Frumoasele acestea ar petrece 
Cu mult mai bine. O, pe legea mea, 


437 Anne Bullen (Boleyn) apare ca damă de onoare a reginei, 
calitate în care are ocazia să se întâlnească şi să vorbească cu 
regele Henric care se îndrăgosteşte de ea cu o pasiune extrem de 
violentă. Anne Bullon aparţinea celei mai înalte nobilimi a Angliei şi 
însoţise la Paris pe sora regelui Angliei, când aceasta se căsătorise 
cu Ludovic al XII-lea. După moartea lui Ludovic şi întoarcerea în 
Anglia a reginei văduve, Anne, o femeie de o frumuseţe 
excepţională, rămase în Franţa ca doamnă de onoare a reginei 
Claude, soţia regelui Francisc |. După moartea acesteia, a fost 
câtva timp însoţitoarea ducesei d'Alençon, apoi a revenit în Anglia. 

Frumoasă adunare! 


Lovell: 
Ar fi bine 
În clipa asta dacă-ai fi duhovnic 
Al câtorva din ele. 
Sands: 
Ce mai vorbă: 
Şi ce canon uşor le-aş da! 
Lovell: 
Uşor? 
Sands: 


Precum un aşternut de puf. 
Lordul Sambelan: 
Staţi jos. 
Vă rog, frumoase doamne. Te aşază 
Aici, Sir Harry. Eu voi sta dincoace. 
Sfinţia-sa soseşte. Nu-ngheţaţi! 
Când stau alături două,-i ger şi plouă. 
Lord Sands, tu ştii să nu le laşi să-adoarmă. 
Te rog, te-aşază între-aceste doamne. 
Sands: 
Îţi mulţumesc,-nălţime; bune doamne, 
Cu voia voastră... 
(Se aşază între Anne Bullen şi o altă doamnă.) 
Dacă-oi bate câmpii 
Să mă iertaţi: îl moştenesc pe tata. 
Anne: 
Era nebun? 
Sanas: 
Nebun în toată legea, 
Şi-n dragoste la fel; dar nu muşca, 
Ci-ntr-o clipită săruta o sută. 
Ca mine-acum. 

(O sărută pe Anne.) 
Lordul Şambelan: 
E bine zis, lord Sands! 
Deci, domnii mei, acum v-aţi aşezat. 
Veţi fi de vină dacă-aceste doamne 
S-or mohori. 
Sanas: 
Ne descurcăm şi singuri! 
Lăsaţi-mă în pace! 
(Flaute. Intră cardinalul Wolsey, cu suita; se aşază 
la locul său.) 
Wolsey: 
Dragi oaspeţi, bun venit! Nu-mie prieten 
Acel” ce nu s-o veseli. Închin, 
În semn de bun venit, pentru voi toţi. 


(Bea.) 
Sands: 
Sunteţi atât de darnic! Un pocal 
Umplut cu ale mele mulţumiri 
Mă va scuti să risipesc cuvinte. 
Wolsey: 


Lord Sands, mă-ndatorezi. Înveseleşte-ţi 
Vecinele. Dar doamnele sunt triste. 
A cui e vina, domnilor? 


Sands: 
Când vinul 
Le-o-mbujora obrajii, vorba lor 
Ne-o amuţi. 
Anne: 


Ce hâtru eşti, lord Sands! 
Când am cu cine!-N sănătatea voastră 
Şi-ai fecioriei voastre! 
Sands: 

Nu puteţi 
S-o lăudaţi pe-a voastră. 
Anne: 
Nu v-am spus 
Că vor vorbi? 
(Tobe şi goarne înăuntru; se aud tunuri.) 
Wolsey: 
Dar ce se-ntâmplă-acolo? 
Lordul Şambelan: 
Să meargă cineva să vadă ce-i! 
(lese un servilor.) 
Wolsey: 
Ce-o fi cu zarva-aceasta de război? 
Să nu vă temeti, doamnelor! Războiul 
Vă apără cu legile lui toate. 
(Se întoarce servitorul. ) 
Lordul Şambelan: 
Ce e? 
Servitorul: 
Sunt nişte oaspeţi de departe, 
Ce-au tras la țărm; sunt solii preaînalţi 
Ai unor prinți străini. 
Wolsey: 
Lord şambelan, 
Le spune bun venit; ştii franţuzeşte; 
Primeşte-i, rogu-te, cum se cuvine 
Şi să-i aduci aicea, unde cerul 
O să-şi reverse-asupră-le frumseţea. 
(lese lordul şambelan cu suita. Toţi se ridică. Se 
scot mesele.) 
Petrecerea s-a spart. Dar nu-i nimic. 
Ne vom despăgubi. Eu vă doresc 
O bună mistuire. Încă-o dată, 

Vă spun la toţi: mă bucur c-aţi venit! 
(Flaute. Intră regele, însotit de alți nobili, deghizați 
în straie de păstori. Înaintea lor, păşeşte lordul 
şambelan. Trec prin fața cardinalului, pe care-l 
salută“**,) 
Ce feţe-alese! Ce doresc anume? 
Lordul Şambelan: 
Cum nu ştiu englezeşte, m-au rugat 
Să-i spun sfinţiei tale că aflat-au 
De-această adunare;-aşa încât, 
În semn de preţuire-a frumuseţii, 
Lăsat-au turma; roagă să le-ngădui 
Un ceas cu-aceste doamne să petreacă. 
Wolsey: 
Ei îmi cinstesc umila locuinţă. 
Le sunt dator, deci, mulţumirea-ntreagă. 
Petreacă după plac: aşa să spui. 
(Doamnele sunt poftite la dans. Regele o alege pe 
Anne Bullen.) 
Regele Henric: 
O mână mai gingaşă n-am atins! 
Nu te ştiam, frumoaso! 
(Muzică. Dans.) 
Wolsey: 
Milord! 
Lordul Şambelan: 
Sfinţia ta! 
Wolsey: 
Te rog, din parte-mi 
Întreabă-i de se află printre ei 


438 Descrierea banchetului şi a piesei-mască din această scenă, 
care a avut loc în 1527, se bazează pe relatările cronicarului R. 
Holinshed. 

Mai vrednic decât mine cineva 
Să stea în jeţu-acest; atunci, mă plec 
'Naintea lui cu dragoste. 
Lordul Şambelan: 
Prea bine. 
(Se duce la grupul de mascaţi şi se întoarce.) 
Wolsey: 
Ce spun? 
Lordul Şambelan: 
Mărturisesc că printre ei 
E-un nobil preaînalt; vă roagă, însă, 
Voi înşivă să îl ghiciţi. 
Wolsey: 
_ Să-ncerc. 
(Işi părăseşte jetul.) 
Cred c-am făcut, cu-ngăduinţa voastră, 
_ Alegere regală. 
Regele Henric (Işi scoate masca): 
Ai ghicit. 
Ce adunare mândră, cardinale! 
ŞI, de n-ai fi obraz bisericesc, 
Mi-aş face gânduri rele. 
Wolsey: 
Mult mă bucur 
De veselia voastră. 
Regele Henric: 
Dar te rog, 
Lord Şambelan, această doamnă cine-i? 
Lordul Şambelan: 
Cu voia înălţimii-voastre, fiica 
Vicontelui de Rochford, Thomas Bullen. 
E din alaiul doamnei. 
Regele Henric: 

Jur pe Ceruri 
Că-i mândră. Draga mea, n-ar fi frumos 
Să te poftesc la dans fără-un sărut.“ 
Spre slava dansului, prieteni dragi! 


Wolsey: 
Sir Thomas, masa e întinsă-alături? 
Lovell: 
Da, preasfinţite. 
Wolsey: 


Teamă mi-i, slăvite, 
Că-aţi ostenit la dans. 
Regele Henric: 
Mă tem şi eu. 
Wolsey: 
Alături, aeru-i mai proaspăt. 
Regele Henric: 
Haidem! 
Pe doamne le-nsoţiţi. Frumoasa mea, 
Nu te las încă. Să ne veselim! 
Lord Cardinal, pentru aceste doamne 
Vreau să închin, să mai dansez o dată. 
Şi-apoi voi cugeta pe cine-ajută 
Mai mult norocul. Muzica să cânte! 
(les în sunetul trompetelor.)'" 


439 Conform obiceiului saloanelor din acea vreme, când se 
termina dansul cavalerul îşi săruta partenera. 

440 Comentatorul francez Georges Duval (Oeuvree dramatiques 
de William Shakespeare, vol. 8, Paris, 1908, p. 400-401) arăta că 
la sfârşitul scenei balului şi banchetului, publicul nu-şi putea da 
seama de splendorile palatului lui Wolsey, având în vedere lipsa de 
decoruri a scenei shakespeariene. 

Astfel comentatorul citează faptul că prima oară când se poate 
vorbi despre ceva ce ar semăna cu un decor - reprezentat de un 
paravan ca un zid pe care erau pictate câteva coloane, aşezat pe 
scena pe care se juca o piesă oarecare - a fost la Oxford, la 

Actul Il 


Scena 1 


Londra. O stradă. 
Intră doi gentilomi, din două părţi diferite. 


Întâiul gentilom: 
Hei, încotro? 
Al doilea gentilom: 
Te aibă-n pază cerul! 
Mă duc să aflu soarta ce-l aşteaptă 
Pe preamăritul Buckingham." 
Întâiul gentilom: 
Scuteşte-ţi 
Această trudă. Totul s-a sfârşit. 
A mai rămas pe osândit să-l ducă în temniţă. 
Al doilea gentilom: 
De-acolo vii? 


colegiul Christ Church, în prezenţa regelui lacob l, în anul 1605. 
Autorul decorului era renumitul arhitect Inigo Jones (1573-1652). 
In anii care urmară, au apărut pe scenă carele de triumf, norii, 
tritonii. În timpul domniei lui Charles |, în 1636, se joacă în 
prezenta regelui şi reginei o piesă a dramaturgului Thomas 
Heywood, pentru care acelaşi Inigo Jones reuşise să facă nişte 
decoruri considerate adevărate minuni în prefața pe care o scrie 
Heywood pentru piesa sa. Pentru fiecare act şi aproape fiecare 
scenă, Inigo Jones făcuse un decor deosebit spre marea admiraţie 
a spectatorilor. In acelaşi an se mai joacă în prezenţa perechii 
regale o piesă a unui poet minor, William Cartwright, la Oxford, a 
cărei punere în scenă, afirmă autorul, ar fi fost incomparabilă, 
datorită „maşinăriilor” aceluiaşi Inigo Jones, care apare astfel ca 
primul pictor de decoruri teatrale al Angliei. 

441 Relatarea desfăşurării judecății ducelui de Buckingham care a 
avut loc în 1521 urmează celei povestite în cronica sa de R. 
Holinshed. 

Întâiul gentilom: 
Desigur. 
Al doilea gentilom: 
Te rog să-mi spui ce-a fost. 
Întâiul gentilom: 
Nu poţi ghici? 
Al doilea gentilom: 
S-a spus că-i vinovat? 
Întâiul gentilom: 
E osândit. 
Al doilea gentilom: 
Mâhnit sunt foarte. 
Întâiul gentilom: 
Şi-alţii sunt la fel. 
Al doilea gentilom: 
Dar rogu-te să-mi spui cum s-a-ntâmplat. 
Întâiul gentilom: 
Pe scurt să-ţi povestesc: măritul duce 
S-a apărat de orice-nvinuire. 
Cercând să scape de asprimea legii, 
Chema dovezi puternice în sprijin 
Dar avocatul regelui aduse 
Nenumărate mărturii-mpotrivă; 
lar ducele ceru să vină-n faţă-i 
Cei ce-l învinuiau; şi viva voce“? 
Aceştia să-ntărească cele spuse. 
Veniră-atunci vechilul şi diacul, 
Sir Gilbert Peck, duhovnicul, John Car, 
Şi dracu-acela de călugăr, Hopkins, 
Ce-i capul relelor. 
Al doilea gentilom: 
El l-a hrănit 


442 Expresio în limba latină însemnând „prin viu grai”. 

Cu mincinoase profeţii? 
Întâiul gentilom: 
Chiar el. 
Toţi i-au adus învinuiri prea grele, 
lar ducele în van s-a străduit 
Să le înlăture. Deci, lorzii toţi, 
În faţa unor astfel de dovezi, 
L-au osândit ca trădător. Zadarnic 
Vorbit-a mult, cu multă-nvăţătură, 
Să-şi scape viaţa. A stârnit doar milă, 
Dar n-a fost ascultat. 
Al doilea gentilom: 
Cum s-a purtat? 
Întâiul gentilom: 
Când l-au adus din nou ca să-şi audă 
Al morţii sale clopot lung şi jalnic, 
Pe frunte-i râurea sudoarea rece, 
Rostea cuvinte fără şir, în grabă; 
S-a liniştit îndată, şi apoi 
A ascultat cu-o nobilă răbdare. 
Al doilea gentilom: 
Nu cred că-şi teme moartea. 
Întâiul gentilom: 
Nu, fireşte. 
Nu-i fire de femeie. Dar e trist. 
Al doilea gentilom: 
ÎI desluşesc pe cardinal aici. 
Întâiul gentilom: 
Împrejurările-o arată:-ntâi 
Când fost-a surghiunit Kildare““, în locu-i, 
Ca vicerege al Irlandei, Surrey 


443 În urma uneltirilor lui Wolsey, contele de Kildare fusese demis 
din funcţie cu pierderea titlului de conte şi confiscarea averii. 

A fost trimis, să nu cumva să-ajute 
Pe taică-su.“" 
Al doilea gentilom: 
Viclene-ntorsături! 
Întâiul gentilom: 
N-ai grijă, pocăinţa o să-l cerce 
Când Surrey se va-ntoarce. E ştiut: 
Oricine are trecere la rege 
Îndată e trimis de cardinal 
Cât mai departe. 
Al doilea gentilom: 
Ţara îl urăşte. 
Pe cinstea mea, ar vrea cu toţi să-l vadă 
La zece stânjeni sub pământ. Pe duce 
Toţi îl iubesc; „preadarnicul” îi zic, 
„Oglinda măreției”... 
Întâiul gentilom: 
Să rămânem 
Şi să-i vedem nefericita umbră. 

(Intră Buckingham, întorcându-se de la judecată. 
Înaintea lui - aprozii; tăişul securii e îndreptat spre 
el. Halebardieri'” de, ambele părți. E urmat de Sir 
Thomas Lovell, Sir Nicholas Vaux, Sir William Sands 
Şi de popor.) 

Al doilea gentilom: 

Să stăm şi să-l privim. 

Buckingham: 

Voi, oameni buni, 
Care-aţi venit din milă până-aici, 


444 Surrey, ginerele lui Buckingham, a fost trimis în Irlanda (un 
gen de exil) tot ca urmare a planurilor lui Wolsey. 

445 Halebarda era o armă constând dintr-un topor foarte ascuţit şi 
un vârf de lance, montate pe o lance lungă de 1,66-2,15 m. 

Mă ascultați şi-apoi plecaţi spre case. 

Primi-voi moartea grea de trădător, 

Dar martor îmi e cerul: de-am trădat, 

să mă cufunde cugetu-n genune 
În clipa când securea va cădea. 
Eu legea n-o urăsc că mă ucide. 
După dovezi, dreptate s-a făcut; 

Dar cei ce-au judecat puteau gândi 

Mai creştineşte. Eu însă Îi iert. 
Să ia aminte, totuşi, să nu-şi facă 
Din răutate pricini de mărire, 

Şi nici să nu se-nalţe pe morminte, 
Că-atunci, nevinovatul sânge-al meu 
Striga-va împotriva lor. Nicicând 
Nu am crezut că voi trăi ani mulţi, 
Nu cer să fiu iertat; deşi, o ştiu, 
Măria sa-i mărinimos. Prieteni, 

Ce îndrăzniţi pe Buckingham să-l plângeţi, 
Durerea că vă las e însăşi moartea. 
Pân' ce oţelul ne va despărţi, 

Mă însoţiţi precum un stol de îngeri. 
Prefacă-se în jertfă ruga voastră, 
Ce-o să-mi înalțe sufletul la ceruri. 
Duceţi-vă, în numele lui Crist! 

Lovell: 
Te rog ai milă, înălțimea ta! 
De m-ai urât cândva, te rog mă iartă! 
Buckingham: 

Te iert precum aş vrea să fiu iertat; 
Vă iert pe toţi. Oricâte nedreptăţi 
S-ar năpusti asupră-mi, le-aş ierta, 

Că ura grea mormântul nu mi-l sapă. 
Măriei sale să-i vorbeşti de mine, 

Şi când şi-o aminti de Buckingham 
Să-i spui că l-ai văzut în drum spre cer. 
Mă rog şi-acum din suflet pentru rege, 
Şi-o să-l binecuvânt atâta vreme 
Cât sufletul mi-e încă viu. Trăiască 
Mai mult decât mi-e dat să-i număr ani 
Să-i fie stăpânirea-n veci iubită 
Şi plină de iubire. Când va fi 
Împovărat de ani nenumărați, 
Şi spre sfârşit va merge, bunătatea 
Cu el mormântul să-şi împartă. 
Lovell: 
Eu 
Vă însoțesc până la râu. De-acolo, 
Cu voi pân’ la sfârşit Sir Vaux va merge. 
Vaux: 
Deci luntrea pregătiți, precum o cere 
Al înălțimii sale rang. 
Buckingham: 
O, nu! 
Batjocură e rangul pentru mine. 
Când am venit, eram lord Conetabil“** 
Şi duce Buckingham; acuma-s doar 
Sărmanul Edward Bohun. Însă sunt 
Mult mai bogat decât acei' ce josnic 
Mă-nvinuiră. N-au ştiut nicicând 
Ce-i adevărul; eu îl scriu cu sânge, 
Şi sângele acesta-i va ucide. 


446 Ducele de Buckingham descindea din vechea familie Bohun a 
conților de Hereford, de la care moştenise şi titlul de înalt Lord 
Conetabil (guvernator al castelelor regale). Titlul de conetabil a 
fost desfiinţat, după pierderea lui de către Buckingham, de regele 


Henric. 

Când tatăl meu, Henry de Buckingham“, 
S-a ridicat, în Richard să lovească, 
Într-o restrişte, adăpost cătă 
La Banister, un slujitor de-al lui. 
Dar fu vândut, murind fără judeţ. 

Îl aibă Domnu-n pază! Henric şapte, 
Înduioşat de-această moarte,-mi dete 
Furatul drept, sporindu-i strălucirea 
Acestui nume. Astăzi, fiul său 
Vieaţă, nume, cinste îmi ucide, 

Cu fericirea-mi dimpreună. Dreptu-i 
Că fost-am judecat; sunt mai ferice 
Decât sărmanul tatăl meu. Dar, totuşi, 
Aceeaşi soartă am avut: loviți 
De slujitorii ce-i iubeam mai mult. 
Ce slujbă fără de credinţă! Cerul 
Îşi ştie ţinta. Ascultaţi ce spune 
Un om mergând la moarte: seama luaţi 
La cei ce vă ştiu taina şi iubirea. 
Când văd vreo piedică în calea voastră, 
Ei fug ca apa, vrând să vă scufunde. 
Rugaţi-vă la Domnul pentru mine. 
Vă las. Sunat-a cea din urmă clipă 
A vieţii mele lungi şi ostenite. 
Adio! 

De vreţi să vă-ntristaţi, gândiţi la mine. 
Am isprăvit, şi Domnul să mă ierte! 


(lese Buckingham, însoţit de alai.) 
Intâiul gentilom: 


447 Henry de Buckingham care l-a servit cu mult devotament pe 
Richard al III-lea - învins şi ucis în lupta de la Bosworth (1485) de 
Henric al VIl-lea -, a fost executat de Richard, fără judecată, numai 
pe baza denunţului unui slujitor. 

Priveliştea e vrednică de milă! 
Vor fi loviți de blesteme făptaşii. 
Al doilea gentilom: 
De n-are vină, vor veni năpaste. 
Şi ştiu o veste încă mai cumplită. 
Întâiul gentilom: 
Ne aibă Ceru-n pază! Ce mai e? 
Nu te încrezi în mine? 
Al doilea gentilom: 
E o taină 
Ce n-o pot spune fără jurământ. 
Întâiul gentilom: 
Nu-s vorbăreţ din fire. 
Al doilea gentilom: 
Mă încred. 
N-ai auzit un zvon precum că Henric 
S-ar despărţi de Katharine? 
Întâiul gentilom: 
Ba da, 
Dar n-a ţinut prea mult. Că, auzindu-l, 
Chiar regele a poruncit pe dată 
Primarului să-i pedepsească aspru 
Pe cei ce-l răspândesc. 
Al doilea gentilom: 
Dar zvonu-acesta 
A căpătat temeiuri noi şi creşte 
Mai vajnic ca oricând. Acum e sigur 
Că se despart. Se pare, cardinalul, 
Sau poate cineva din preajma lui, 
Voind să o lovească pe regină, 
Pe rege îl împinge dinadins 
Să săvârşească-o faptă nenţeleaptă. 
Campeius, cardinalul, a venit 

Pentru aceasta. 
Întâiul gentilom: 
larăşi cardinalul! 
El se răzbună pe-mpărat““*, vezi bine, 
Că n-a primit, după făgăduinţă, 
Arhiepiscopatul din Toledo. 
Al doilea gentilom: 
Ai pus pe rană degetul. E crud 
să fie ea jertfită pentru-aceasta! 
Dar cardinalul va avea ce vrea. 
Întâiul gentilom: 
Ce lucruri triste! Însă mi se pare 
C-aici nu-i locul să vorbim acestea! 
Să mergem unde nu e lume. 
(les.) 


Scena 2 


Londra. O încăpere a palatului. 
Intră /ordul şambelan, citind o scrisoare. 


Lordul ȘSambelan: „Stăpâne, m-am îngrijit cu 
osebire ca armăsarii pe care i-a cerut înălțimea 
voastră să fie aleşi cu luare-aminte, învățați la 
călărie şi să aibă hamuri frumoase. Erau tineri şi 
arătoşi, din soiul cel mai bun din miazănoapte. Când 
au fost gata să fie trimişi la Londra, un om din slujba 
domnului cardinal a venit cu o hârtie de 
împuternicire deplină şi mi-a luat caii, spunându-mi 
că stăpânul său trebuie să fie slujit înaintea oricărui 


448 E vorba de Carol al V-lea care deţinea titlul de împărat al 
Sfântului Imperiu Roman (înfiinţat de Papa de la Roma pentru 
Carol cel Mare) şi rege al Spaniei. 

supus, dacă nu chiar a regelui. Ceea ce, stăpâne, 
ne-a închis gura.” 
Mă tem c-aşa va fi. Să-i dăm ce cere: 
Pe toate o să ni le ia. 
(Intră ducii de Norfolk şi Suffolk.) 
Norfolk: 
Mă bucur că te văd. 
Lordul Şambelan: 
Pe amândoi eu vă salut. 
Suffolk: 
Ce face regele? 
Lordul Şambelan: 
Rămas-a singur, 
Muncit de gânduri negre. 
Norfolk: 
Ce-l frământă? 
Lordul Şambelan: 
Îl roade cugetul c-a luat nevasta 
Lui frate-său. 
Suffolk: 
Ori i l-a prins în mreji 
Altă femeie? 
Norfolk: 
Poate! - Aici îl simt 
Pe cardinal, pe cardinalul-rege, 
Pe popa orb precum norocul însuşi, 
Ce toate le întoarce după plac. 
Dar regele-nvăţa-va să-l cunoască: 
Suffolk: 
Te-audă Cel de Sus! De-abia atunci 
Se va cunoaşte şi pe sine însuşi. 
Norfolk: 
Ce zel sfinţit în tot ce făptuieşte! 

A rupt prietenia cu-mpăratul, 
Nepotul prea puternic al reginei, 
Şi sapă-n sufletul Măriei sale 
Spre a sădi acolo îndoieli, 
Primejdii şi mustrări de conştiinţă, 
Nenchipuite deznădejdi şi spaime 
Legate de această-nsurătoare. 
Şi-apoi pe rege vrea să-l liniştească 
Vorbind de despărţire. Vrea s-o piardă 
Pe cea care-a lucit ca nestemata 
Pe pieptul lui“*”, două decenii-n şir, 
Sclipind şi azi la fel ca-n prima zi, 
Pe cea care statornic îl iubeşte 
Cum îngerii-l iubesc pe omul bun 
Şi care, de năpastă grea lovită, 
Pe rege o să-l binecuvânteze! 
Nu e cucernic să te porţi astfel? 
Lordul Şambelan: 
Deoparte să mă ţină Cerul! Dreptu-l 
Că toţi vorbesc de-această întâmplare, 
Ce-ndurerează cugetul cinstit. 
Adevărata dezlegare-a tainei 
E sora regelui francez“. Dar Cerul 
Măriei sale-i va deschide ochii, 
Vrăjiţi de-acest viclean şi îndrăzneţ. 
Suffolk: 
Şi-o să ne scape de robia lui. 
Norfolk: 
să ne rugăm 


449Nobilii purtau pe piept lanţuri de aur pe care se fixa o piatră 


nestemată. 
450 Ducesa d'Alençon, pe lângă care Anne Bullen a fost, pentru 
câtva timp, doamnă de onoare, (v. nota 28). 

Din suflet pentru-a noastră dezrobire. 
Trufia lui, altminteri, ne preface 
Din principi în copii de casă. El 
Ne plămădeşte rangurile toate, 
Ca pe-un aluat. 
Suffolk: 
Nu-l tem şi nu-l iubesc. 
M-am înălţat fără de el, şi rangul, 
De vrea Măria sa, tot fără el 
Mi-l voi păstra. Nu-mi pasă de blestemul 
Şi nici de binecuvântarea lui. 
Nu cred în vorba lui. Îl ştiu prea bine. 
ÎI las pe seama celui ce-i dădu 
Trufia-aceasta: papa. 
Norfolk: 
să intrăm, 
Din gândurile negre să îl smulgem 
Pe rege. Vii cu noi, Lord Şambelan? 
Lordul Şambelan: 
lertaţi-mă. Am altă-nsărcinare. 
Şi-apoi, nu-i timpu-acum să-l tulburaţi. 
Mă-nchin la amândoi. 
Norfolk: 
Îţi mulţumim. 
(lese lordul şambelan. Norfolk deschide o uşiță. Se 
vede regele citind, pe gânduri.) 
Suffolk: 
Ce-ntunecat e! 
Regele Henric: 
Cine e acolo? 
Norfolk: 
Dea Domnul să nu fie mânios! 
Regele Henric: 

Am spus: Cine-i acolo? Cutezaţi 
Să-mi tulburaţi al gândurilor şir?... 
Deci cine-s eu? 
Norfolk: 
Un rege bun ce iartă pe aceia 
Ce fără vrere-l supără. Călcat-am 
A-nsingurării voastre hotărâre, 
Mânaţi de-o treabă însemnată. Vrem 
Să-aflăm voinţa voastră. 
Regele Henric: 
Prea-ndrăzneţi! 
Plecaţi şi aşteptaţi să vină vremea 
Acestor treburi trecătoare... Deci... 
(Intră Wolsey şi Campeius.) 
Dar cine-i? Lordul cardinal? O, Wolsey, 
Balsam al cugetului meu rănit! 
Tămadă pentru regi! 
(Lui Campeius): 
Bine-ai venit, 
Preaînvăţat părinte,-n ţara noastră! 
Şi eu, şi ea suntem ai tăi! 
(Lui Wolsey): 
Ai grijă 
Să nu socoată că-s flecar. 
Wolsey: 
Dar cine 
E-n stare să gândească-aşa? Vă rog 
Ne-ngăduiţi, un ceas să stăm de vorbă 
În mare taină. 
Regele Henric (lui Suffolk şi Norfolk): 
Singuri ne lăsaţi! 
Norfolk (aparte, lui Suffolk): 
Nu-i trufaş popa! 

Suffolk (aparte, lui Norfolk): 
Nu-mi vorbi de asta! 
E-o boală grea; n-aş vrea să fiu în locu-i; 
Dar nu mai ţine mult. 
Norfolk (aparte, lui Suffolk): 
Şi dacă-o ţine, 
Am să-l înfrunt. 
Suffolk (aparte, lui Norfolk): 
Şi eu îţi stau alături. 
(les Suffolk şi Norfolk.) 
Wolsey: 
Ai săvârşit, în numele lui Crist, 
O faptă înţeleaptă, întrecând 
Pe prinții lumii“. Cine să te mustre? 
Chiar spaniolul“””, care e legat 
- Prin sânge şi iubire - de regină, 
De judecă cinstit, mărturiseşte 
Purtarea ta cea dreaptă. Dregătorii, 
Cei mai cu carte dintre ei, sunt slobozi 
In ţările creştine să-şi aleagă 
Purtarea lor. lar Roma, ce păzeşte 
Înţelepciunea, a trimis aici, 
La rugămintea ta, pe cardinalul 
Preaînvăţat, tălmaci al tuturor, 
Pe care vi-l înfăţişez din nou. 
Regele Henric: 
lar eu din nou îl strâng voios în braţe 
Şi sfântului conclav îi mulţumesc 
Că, dovedindu-şi dragostea, trimis-a 


451 Ca niciun alt prinţ, regele Henric s-a adresat universităţilor din 
Franţa şi Italia şi înalţilor prelați creştini cerându-le opinia în 
problema legalităţii căsătoriei lui cu soţia fratelui său. 

452 Impăratul Carol al V-lea, nepotul reginei Katharine. 

Un om aşa cum mi-am dorit. 
Campeius: 
Slăvite, 
Prin fapta voastră-naltă sunteţi vrednic 
De dragostea oricărui om. V-aduc 
A Romei hotărâre: dimpreună 
Cu cardinalul York, eu, robul său, 
Vom cerceta această-mprejurare. 
Regele Henric: 
Doi oameni deopotrivă. lar regina 
Va fi înştiinţată de îndată 
De rostul rânduielii voastre-aci. 
Dar unde-i Gardiner? 
Wolsey: 
Ştiu că vi-i dragă 
Şi, prin urmare, îi veţi da un drept 
Pe care legea-l dă unei femei 
Mult mai prejos ca ea în rang şi-n fală: 
Apărători cinstiţi şi învăţaţi. 
Regele Henric: 
Da, cei mai de nădejde dintre toţi, 
Şi o să-mi fie drag cel ce-o vorbi 
Mai bine dintre ei. Păzească Domnul 
Ca altfel să mă port. Te rog să-l chemi 
Pe Gardiner, diacul meu cel nou; 
E nimerit pentru aceasta. 
(lese Wolsey, care se întoarce apoi cu Gardiner.) 
Wolsey (aparte, lui Gardiner): 
Dă-mi mâna! Îţi doresc belşug. Acum 
Eşti omul regelui. 
Gardiner (aparte, lui Wolsey): 
Rămân al vostru. 
Doar mâna voastră m-a-nălţat aci. 

Regele Henric: 
Apropie-te, Gardiner! 
(Îi vorbeşte în şoaptă.) 


Campeius: 
Sfinţia ta, parcă-naintea lui 
Era un doctor Pace. 
Wolsey: 
Aşa.-i. 
Campeius: 
Îmi pare, 
Era un învăţat. 
Wolsey: 
Nu-ncape vorbă. 
Campeius: 
S-au spus cuvinte rele despre voi. 
Wolsey: 
Cum? Despre mine? 
Campeius: 


Zice-se că el 
Stârnit-a pizma voastră: v-aţi temut 
să nu se-nalţe, l-aţi ţinut deoparte. 
El, de durere, a murit nebun. 
Wolsey: 
să aibă parte de odihnă-n ceruri! 
Ce alta poate un creştin să spună? 
Cât despre cei ce clevetesc, ştiu locuri 
De îndreptare. Pace era un prost, 
Voind să fie virtuos. Acesta 
E-un tânăr de ispravă,-ascultător, 
Urmează-ntocmai vrerea mea. Nu-i bine 
În preajma regelui alt om să fie. 
O, frate, nu-i cu cale să avem 
Slujbaşi ce ni se-mpotrivesc. 

Regele Henric (lui Gardiner): 
Acestea, 
Reginei să le spui cu umilinţă. 
(lese Gardiner.) 
Gândesc că o-adunare înţeleaptă 
Nu poate să se-adune într-alt loc 
Mai potrivit decât ar fi Black-Friars. 
Veţi cumpăni acolo-mprejurarea. 
Ai grijă, Wolsey, pregăteşte toate. 
Preasfinte, care om în floarea vârstei 
Nu suferă amarnic părăsindu-şi 
Tovarăşa de pat atât de dulce? 
Dar cugetul, vai, cugetul e-un loc 
Atât de gingaş - trebuie s-o las. 
(les.) 


Scena 3 


Londra. O încăpere din apartamentele reginei. 
Intră Anne Bullen şi o doamnă bătrână. 


Anne: 

Cu preţu-acesta, nu! Îmi amintesc 
De-a ei neprihănire, neatinsă 
De cleveteli. Şi inima mă doare. 
Ea nimănuia n-a făcut vreun rău. 
Deasupra frunţii ei încoronate, 
De-atâtea ori strălucitorul soare 
Urmatu-şi-a cărarea lui înaltă, 
Sporindu-i slava! Părăsind acestea, 
Durerea e de mii de ori mai vie 
Ca fericirea de-a le câştiga. 

Şi după-atâţia ani, să fii gonită! 

Şi o jivină-ar lăcrima! 
Doamna bătrână: 
Vezi bine, 
Şi inima de piatră-o căinează. 
Anne: 
De ce-a sortit-o cerul să cunoască 
Mărirea? Că, deşi e trecătoare, 
Când soarta o desparte pe vecie 
De cel care-a purtat-o, e durerea 
La fel ea-n ceasu-nfricoşat în care 
De suflet trupul se desparte. 
Doamna bătrână: 
Vai! 
Sărmana doamnă iarăşi e-o străină. 
Anne: 
Cu-atât mai mult e vrednică de milă. 
Mai bine printre cei mărunți şi veseli 
Decât să te înalţi înveşmântat 
În straie de tristeţe aurită. 
Doamna bătrână: 
Ni-i multumirea bunul cel mai scump. 
Anne: 
Pe cinstea fecioriei mele, jur: 
N-aş vrea să fiu regină. 
Doamna bătrână: 
Ba, la naiba! 
Aş vrea! Mi-aş pune fecioria-n joc. 
Şi tu ai vrea, nu fi mironosiţă! 
Ai daruri preafrumoase de femeie, 
Şi inima tot de femeie-ţi este. 
Te farmecă, deci, slava şi averea... 
La drept vorbind, cum nu te-ar fermeca? 
Şi nu mai face nazuri! Al tău cuget 

Blajin, milos, ar vrea să se lărgească 
Primind asemeni daruri. 
Anne: 
Nu-i aşa! 
Doamna bătrână: 
Aşa-i! Aşa-i! N-ai vrea să fii regină? 
Anne: 
Nici pentru toată-averea de pe lume! 
Doamna bătrână: 
Ciudat! Şi-un sfanţ, de s-ar pleca-nainte-mi, 
M-ar hotărî, aşa cum sunt, bătrână, 
Să-i fiu regină. Ce crezi: ai putea 
Să porţi povară de ducesă? 
Anne: 
Nu. 
Doamna bătrână: 
Eşti prea firavă. Prea e grea povara: 
Să mai scădem din greutatea ei. 
De-aş fi un conte tânăr şi-arătos 
Şi ţi-aş ieşi în cale, nu ştiu, zău, 
Dacă-ai roşi măcar aşa, oleacă. 
lar dacă şalele-ţi nu pot să ducă 
Nici greutatea-aceasta,-i dovedit 
Că n-o să poţi rodi băiat vreodată. 
Anne: 
Ce tot înşiri acolo? Uite, jur 
Că nu aş vrea nici pentru-ntreaga lume 
să fiu regină. 
Doamna bătrână: 
Da, într-adevăr, 
E Anglia prea mică pentru tine 
Şi pentru cutezanţa ta. Dar eu 

M-aş mulţumi cu Carnarvon“, chiar dacă 
El singur ar mai ţine de coroană. 
Dar cine vine? 
(Intră lordul şambelan.) 
Lordul Şambelan: 
Bună-dimineaţa! 
Cât costă taina voastră? 
Anne: 
Nici măcar 
Cât osteneala de-a fi întrebat. 
Plângeam durerea-adâncă-a doamnei noastre. 
Lordul Şambelan: 
O îndeletnicire preafrumoasă 
Şi vrednică de-un suflet de femeie. 
De s-ar sfârşi cu bine! 
Anne: 
Amen, Doamne! 
Lordul Şambelan: 
Ai suflet bun, şi cerului îi plac 
Făpturi ca tine. Şi, să-ţi dovedesc 
Că nu spun basme şi că harul tău 
E lăudat, ţi-aduc cinstirea-naltă 
A regelui, ce te-nvesteşte-astfel 
Marchiză Pembroke şi-ţi trimite-un dar: 
Din visteria lui o să primeşti 
O mie lire-n fiecare an. 
Anne: 
Cum să arăt cât de supusă sunt? 
Nimicul e mai mult decât eu însămi. 
Că ruga mea nu-i sfântă, nici dorinţa-mi 


453 Comitatul Carnarvon era cunoscut ca sărac, muntos şi sterp. 
Prin urmare, Doamna bătrână se arată modestă în pretenţii, 
mulţumindu-se şi cu Carnarvon, dacă i s-ar oferi vreodată. 

Nu-i altceva decât deşertăciune. 
Şi doar cu ele pot să mă plătesc. 
Te rog să-i duci supusa-mi mulţumire 
Măriei sale! Cerul să-l ajute! 
Lordul Şambelan: 
Nu pot decât să încuviinţez 
Părerea bună-a regelui. 
(Aparte): 
Se-mbină 
În ea frumseţea, cinstea... Nu mă mir 
Că l-a vrăjit pe rege. Cine ştie 
Ce giuvaer va izvodi în ea, 
Lumină dând acestui Ostrov?! 
(Tare): 
Plec, 
Să-i spun că te-am văzut. 
Anne: 
Milord, cu bine! 
(lese lordul şambelan. ) 
Doamna bătrână: 
Car' va să zică-aşa! la uite dară! 
Cerşesc de şaişpe ani hatârul curţii, 
Şi tot o cerşetoare am rămas. 
Că n-am chitit vreodată clipa-aceea 
Ce fără greş desparte „prea devreme” 
De „prea târziu”. N-am câştigat leţcaie. 


454 Omagiu adus viitoarei regine Elisabeta, care însă nu mai trăia 


la data compunerii piesei. Prin urmare nu se poate suspecta niciun 
fel de atitudine de linguşire din partea dramaturgului, cu atât mai 
mult cu cât probabil că regele lacob | nu putea prea uşor uita că 
mama sa fusese executată din ordinul reginei Elisabeta. Merită 
menţionat, totodată, faptul că replica Lordului Şimbelan face parte 
din porţiunea din piesa de faţă atribuită de critici lui Shakespeare 
şi nu lui Fletcher. 

Ce blestemat noroc venit cu sila! 
Te-ai şi trezit aşa, cu gura plină, 
Fără s-o căşti. 
Anne: 
Ciudat! 
Doamna bătrână: 
Şi ce gust are? 
E-amar? Pe-un gologan mă prind că nu! 
A fost odată (ce poveste veche!) 
O doamnă care nu voia de fel, 
Nici pentru mâlu-ntreg adus de Nil, 
Regină să ajungă. Auzit-ai 
Cumva povestea asta? 
Anne: 
Lasă gluma! 
Doamna bătrână: 
De-aş fi în locul tău, nu m-ar întrece 
Nici ciocârlia-n zbor. Marchiză Pembroke! 
O mie lire! Semn de preţuire, 
Şi fără-ndatoriri... Un început 
Ce-aduce alte mii. Fortuna poartă 
O fustă lungă-n spate, scurtă-n faţă, 
Ai şale de ducesă! Nu te simţi 
Mai tare ca-nainte? 
Anne: 
Bună doamnă, 
Neobositei tale-nchipuiri 
Să-i cauţi alt prilej de veselie. 
Dă-mi pace! Aş muri de mii de ori, 
Decât să râd pe-un astfel de temei. 
Mă înspăimânt când mi se-ntoarce gândul 
La ce o să urmeze. 
Nemângâiată, doamna ne aşteaptă, 

Şi noi de-atâta vreme am uitat-o! 
Te rog, nimic din câte-ai auzit 
să nu îi spui. 
Doamna bătrână: 
Dar cine crezi că-s eu? 
(les.) 


Scena 4 


Londra. O sală mare la Black-Friars. Trâmbiţe şi 
corni. Intră doi aprozi, ducând beţişoare de argint: 
după ei - doi pisari în veşminte de doctori; urmează 
arhiepiscopul de Canlerbury, singur; apoi - episcopii 
de Lincoln, Ely, Rochester şi Saint Asaph. 

La o oarecare depărtare, merge un nobil, ducând 
punga, marele sigiliu şi o pălărie de cardinal: după 
aceea, doi preoți, ducând fiecare câte o cruce de 
argint; urmează un portărel cu capul gol, 

însoţit de un cămaraş, care duce un buzdugan de 
argint. Urmează doi nobili, ducând două coloane de 
argint. După ei, intră împreună cardinalii Wolsey şi 
Campeius; doi nobili cu spada şi buzduganul. În 
sfârşit, regele, regina şi alaiul lor. Regele se aşază 
sub baldachin, cei doi cardinali - pe nişte jeţuri, 
la picioarele regelui, ca judecători. Regina se 
aşază la o oarecare depărtare de rege, episcopii se 
rânduiesc pe cele două laturi în consistoriu. Pisarii - 
la picioarele lor. Lorzii - lângă episcopi. 
Ceilalţi din alai stau în picioare pe scenă, fiecare 
după rangul său. 

Wolsey: 
Cer linişte cât timp se va citi 
A Romei împuternicire. 
Regele Henric: 
La ce bun? 
O ştie toată lumea şi se pleacă 
'Naintea ei. Nu risipiţi, deci, timpul. 
Wolsey: 
să fie cum voiţi! 
(Pisarului): 
Fă-ţi datoria! 
Pisarul: Spune-i lui Henric, rege al Angliei, să vină 
dinaintea judecății. 
Crainicul: Henric, rege al Angliei, să vină dinaintea 
judecății. 
Regele Henric: Sunt aici. 
Pisarul: Spune-i Katharinei, regină a Angliei, să 
vină înaintea judecății. 
Crainicul: Katharine, regină a Angliei“, să vină 


455 Catherine d'Aragon (Katerine) era cea mai mică dintre cele 
patru fiice ale regelui spaniol Ferdinand d'Aragon şi a reginei 
Izabela de Castilia. Se născuse în anul 1485 şi se căsătorise în 
noiembrie 1501 cu prinţul Arthur, fiul mai mare al regelui Henric al 
VII-lea, pe atunci în vârstă de cincisprezece ani. O lună mai târziu, 
rămase văduvă, fără să fi convieţuit cu prinţul. Regele Henric o 
reţinu însă în Anglia, dorind să o căsătorească cu al doilea fiu al 
său, viitorul Henric al Vill-lea, pentru a păstra astfel întinsele 
posesiuni pe care ea le avea în Franţa. 

Logodna între cei doi adolescenţi a fost încheiată la 25 iunie 
1504, însă căsătoria nu a avut loc decât la 11 iunie 1509, la două 
luni după ce Henric al Vill-lea a urmat la tronul Angliei după 
moartea tatălui său. Noul rege avea atunci optsprezece ani, iar 
regina douăzeci şi patru. Perechea regală a avut trei fii şi două 
fiice, care au murit cu toţii când erau copii mici, în afară de Maria, 
născută la 18 februarie 1516, care avea să domnească după 

înaintea judecății.“ 

(Regina nu răspunde, se ridică din jilțul ei, trece 
prin fața judecătorilor, se îndreaptă spre rege şi 
cade în genunchi la picioarele lui. Apoi vorbeşte.) 

Regina Katharine: 

Slăvite domn, te rog să-mi faci dreptate 
Şi mila către mine să ţi-o pleci. 
Sărmană şi străină sunt aici: 

Nu ştiu vreun jude nepărtinitor 
Nici nu mă bizui pe prieteni buni. 
Măria ta, cu ce te-am mâniat? 

Ce pricini de nemulţumire-ţi dete 
Purtarea mea? De ce m-alungi, luându-mi 
Bunăvoinţa ta? Mi-e cerul martor 
Că ţi-am fost credincioasă şi supusă, 
Că n-am ieşit din vorba ta, de teamă 
Să nu-ţi stârnesc mânia. Fruntea ta 
Imi hotăra surâsul sau tristeţea. 
Când ţi-am lăsat dorinţa nemplinită 
Şi n-am făcut din ea dorinţa mea? 
Sau nu m-am străduit cu dinadinsul 
Prietenii să-ţi îndrăgesc, deşi 
Ştiam că-mi sunt duşmani? Sau ce prieten 
Am mai iubit şi nu l-am alungat 
Îndată ce-ţi pricinui mânia? 

Ţi-am fost soţie-ascultătoare, Doamne, 
Mai mult de douăzeci de ani; slăvite, 
Să-ţi aminteşti! M-ai binecuvântat 
Cu mulţi copii. De poţi să-mi spui o faptă 
Eduard al Vi-lea sub numele de Maria Tudor, poreclită 


„sângeroasa”. 

456 Cuvântarea reginei ca şi răspunsul regelui sunt, în afară de 
câteva amănunte, preluate din cronica lui Raphael Holinshed. 
Procesul Katharinei a început în luna iunie 1628. 

Ce dovedeşte,-n tot răstimpu-acesta 
Că mi-am călcat şi cinstea, şi credinţa, 
Că patul ţi l-am terfelit, sau, poate, 
lubirea, datoria către tine, 
În numele lui Crist, să mă alungi; 
Dispreţul nemilos în urma mea 
Să-nchidă uşa, şi mă dea în grija 
Necruţătoarei judecăţi. M-ascultă: 
Era cuminte tatăl tău, vestit, 
Pătrunzătoare minte; despre-al meu, 
Preaînţeleptul Ferdinand al Spaniei, 
S-a spus că n-a fost nimeni să-l întreacă 
Din toţi câţi au suit pe tronul ţării. 
Nu-ncape îndoială: au chemat 
Un sfat prealuminat, să hotărască 
Nuntirea noastră legiuită. Doamne, 
Te rog mă păsuieşte, să-i întreb 
Pe-ai mei prieteni spanioli, să-mi dea 
Un sfat. Dar, dacă te împotriveşti, 
Să fie voia ta. 
Wolsey: 
Voi aţi ales 
Pe-aceşti sfinţiţi părinţi, vestiți prin cinste 
Şi-nvăţătură, fruntea ţării, doamnă, 
Venită să vă apere. N-aveţi 
Niciun câştig, lungind astfel judeţul; 
Nici pentru cugetul Măriei sale, 
Atât de tulburat, pe care vreţi 
Să-l liniştiţi, nici pentru voi. 
Campeius: 
E drept 
Şi înţelept ce-a spus sfinţia sa. 
Această judecată e cu cale 

Să se urmeze fără-ntârziere. 
să ascultăm dovezile! 
Regina Katharine (lui Wolsey): 
Preasfinte, 
Cu voi vorbesc. 
Wolsey: 
Da, doamnă, ce doriţi? 
Regina Katharine: 
Mă-neacă plânsul, dar gândind că sunt 
(Sau am visat mereu că sunt) regină, 
Fiică de rege, lacrimile-mi schimb 
În flăcări vii. 
Wolsey: 
Fiţi răbdătoare, doamnă. 
Regina Katharine: 
Voi fi doar când şi voi veţi fi smerit. 
Altminteri, cerul mă va pedepsi. 
Temeiuri am să cred că-mi sunteţi duşman; 
De partea mea chem legea: n-aveţi dreptul 
Să-mi fiţi judecător. Aţi aţâţat 
Pojaru-ntre stăpânul meu şi mine. 
Să-l stingă roua cerului! Strig iarăşi 
Din tot adâncul sufletului meu: 
Eu vă urăsc şi nu vă recunosc 
Judecător; duşman de moarte-mi sunteţi, 
Şi nu prieten al dreptăţii. 
Wolsey: 
Doamnă, 
Cuvintele nu-s vrednice de voi. 
Aţi fost în milă şi înţelepciune 
Decât orice femeie mai presus. 
Nu vă urăsc pentru a voastră ură. 
Nu oropsesc pe nimeni. Fapta mea 

Şi tot ce-oi săvârşi de-aci-nainte 


Le-a întărit preasfântul consistoriu, 

Întregul consistoriu-al Romei. Voi 

Mă-nvinuiţi c-am aţâţat tăciunii. 

Tăgăduiesc. Măria sa-i de faţă; 

E-ndreptăţit de-ocară să mă facă 

De socoteşte că-ntre spusa mea 

Şi faptă e-o prăpastie. Deci poate 

să spună, ca şi voi, că mint. De ştie 
Că sunt nevinovat, mă va feri 
De nedreptatea voastră; el mi-i leac, 
Şi leacu-acesta-nseamnă să v-alunge 
Din cuget gândul rău. Dar înainte 
De-a-l asculta, vă rog uitaţi îndată 
Tot ce mi-aţi spus; nu mai rostiţi nicicând 
Asemeni vorbe. 
Regina Katharine: 
Sunt femeie slabă, 

Nu pot lupta cu dibăcia voastră: 
Rostiţi smerite vorbe, dulci ca mierea, 
Ce-s pe potriva-naltei voastre slujbe, 

Dar sufletul vi-e trufaş, plin de ură. 
Norocul, regele v-au ajutat 

să vă urcați de jos pe-acele trepte, 

De unde aţi supus puterea-ntreagă. 

Cuvântul vostru, serv ascultător, 
Stă la porunca voastră. Vi-i mai dragă 
'Nălţarea voastră decât slujba voastră 

Cea sfântă. Deci, eu nu vă recunosc 
Judecător. - 'Naintea tuturora 
ÎI chem în ajutorul meu pe papă. 
Sfinţia sa să judece. 
(Se închină în fata regelui şi se îndepărtează.) 

Campeius: 
Regina 
E răzvrătită. - Aruncă vorbe grele, 
Şi judecata o dispreţuieşte. 
Nu-i bine. A plecat. 
Regele Henric: 
Chemaţi-o iar! 
Crainicul: Katharine, regină a Angliei, să vină 
înaintea judecății. 
Griffith: 
Doamnă, sunteţi chemată înapoi. 
Regina Katharine: 
De ce mă chemi? De ce nu-ţi vezi de drum? 
Întoarce-te, de vrei! M-ajută, Doamne! 
Răbdarea-mi s-a sfârşit. Să mergem, deci, 
Nu mai rămân. Nicicând n-o să mai vin 
Chemată de-astă price, dinaintea 
Acestei judecăţi. 
(lese regina cu suita.) 
Regele Henric: 
Cum îţi e voia! 
De spune cineva că are-o soaţă 
Ce-o-ntrece pe a mea, e-un mincinos 
Certat cu adevăru-n toate cele. 
Ai, Kate, alese daruri, eşti frumoasă, 
Eşti gingaşă, blajină ca o sfântă, 
Supusă chiar atunci când porunceşti 
Şi mândră-n supuşenia de soaţă, 
Îngemănate,-asemenea virtuţi 
Regină te-ncunună-ntre regine. - 
E nobilă prin viţă; iar cu mine 
De-a rândul nobil s-a purtat. 
Wolsey: 


~ 700 ~ 


William Shakespeare 
Mărite, 
Umil o rog pe Înălţimea voastră 
Să spună în auzul tuturor 
(Că-i drept să fiu aicea dezlegat, 
Pe locul unde-am fost în lanţuri pus, 
Deşi nu-s mulţumit pe de-a întregul) 
Dacă-am înrâurit voinţa voastră 
Sau dacă îndoieli i-am strecurat, 
Sau dacă am vorbit despre regină 
Fără să laud cerul darnic, sau 
Rostit-am vreun cuvânt care-i ştirbeşte 
Măreaţa bunătate. 
Regele Henric: 
Preasfinţite, 
Cu totu-nvinuirea o înlătur. 
E de prisos să-ţi spun că ai duşmani, 
Duşmani fără de număr, cari nu ştiu 
De ce te duşmănesc. Ca nişte javre, 
Ei latră auzind că latră alţii. 

Au înşelat-o; tu n-ai nicio vină. 
Voieşti mai mult? Tu ai dorit mereu 
să fie-oprită astă judecată, 

N-ai aţâţat-o, ci în calea ei 
Ai pus chiar piedici. Cinstea mi-e zălog;: 
Aşa a fost, şi orice-nvinuire 
Eu hotărât o-nlătur pe de-a-ntregul. 
Vă cer o clipă doar de luare-aminte, 
Să ascultați povestea cum a fost. 
Dintru-nceput, mi-a strecurat în cuget 
Nelinişte, păreri de rău şi teamă 
Vlădica de Bayonne, trimisul Franţei, 
Venit să ne peţească fiica, Mary, 

Pentru al Franţei duce de Orleans." 
Nu se luase nicio hotărâre, 

Când el o păsuire a cerut 
Să-ntrebe pe stăpânul său, pe rege, 
De-i legiuită fiica mea, născută 
Din cununia cu cumnata mea. 
Această păsuire-a zguduit 
Străfundul conştiinţei, s-a-mplântat 
Precum un ic în pieptu-mi, sfârtecându-l 
lar gândurile grele au deschis 
Un drum pe care-au năvălit în suflet 
Nenumărate pricini de durere, 
Dintru-nceput, gândeam că însuşi Cerul 
Şi-a-ntors privirea de la faţa mea; 
C-a hotărât c-al soaţei mele pântec 
Mormânt încrâncenat şi trist să fie 
Mlădiţelor de parte bărbătească; 

Ori toţi coconii ei s-au stins pe dată - 
Murit-au chiar pe locul zămislirii, 
Sau după ce au tras o dată-n piept 
Văzduhu-acestei lumi. Şi-un gând statornic 
Mi-a tălmăcit că-aceasta ni-i osânda 
Şi că regatul, vrednic să primească 
Cel mai de preţ moştenitor al lumii, 

Nu va-ncerca această bucurie. 
Urmarea-a fost c-am desluşit atunci 
Primejdia în care nunta noastră 
Zvârlit-a ţara. Sfâşiat de chinuri 
Şi clătinat de marea-nvolburată 
A conştiinţei mele, am plutit 


457 Ducele de Orleans era al doilea fiu al regelui Francisc | şi avea 
să devină regele Henric al II-lea, după moartea fratelui său mai 


mare. 

Către limanul ce se află-aici. 
Adică-am năzuit să-mi lecuiesc 
Bolnavul cuget, încă nentremat, 
Şi i-am chemat pe cei mai învăţaţi 
Dintre părinţi şi cărturari din ţară. 
La început, cu tine-am stat de vorbă, 
Lord Lincoln. Ţi-aminteşti povara grea 
Ce m-apăsa când ţi-am vorbit? 
Lincoln: 
Da, Doamne. 
Regele Henric: 
Vorbit-am mult. Fii bun, mărturiseşte 
Cum îndoiala tu mi-ai risipit. 
Lincoln: 
Dintâi, împrejurarea-atât de grea 
Şi cu urmări preapline de primejdii 
M-a-mpins să pun un dram de îndoială, 
Şi-n sfatul cel mai îndrăzneţ. Atunci 
V-am îndemnat să mergeţi pe-acest drum 
Ce v-a adus aici. 
Regele Henric: 
Apoi cerut-am 
Îngăduinţa ta, lord Canterbury, 
să chem această judecată. Nimeni 
N-a fost neîntrebat. Deci slova ta 
Şi-a ta pecete întărit-au sfatul. 
Deci, mai departe: nu m-aduse-aci 
Vreo silă pentru soaţa mea, regina, 
Ci pricinile arătate-acum. 
De-mi dovediţi că este legiuită 
A noastră cununie, jur pe viaţa-mi 
Şi pe mărirea mea de rege, vreau 
Până la moarte să rămân cu ea, 

Regina noastră, Katharine, pe lume 
Întâia din desăvârşiri. 
Campeius: 
Slăvite, 
Regina nu-i de faţă. Deci, cu cale-i 
Să amânăm această judecată. 
Şi în răstimp, vom şti s-o-nduplecăm 
Să nu mai ceară judecata papei. 
Regele Henric (se scoală să plece; aparte): 
Văd cardinalii-şi bat de mine joc. 
Urăsc aceste amânări viclene, 
Aceste şiretlicuri ale Romei. 
O, Cranmer, învăţat şi credincios! 
Întoarce-te! Mi-aduci cu tine, ştiu, 
A sufletului pace. 
(Tare): 
Judecata 
S-a încheiat. Deci, să plecăm! 
(les în aceeaşi ordine în care au intrat.) 


Actul Ill 
Scena 1 


Londra. Palatul Bridewell. O încăpere în 
apartamentele reginei. 
Regina şi câteva dintre femeile ei, lucrând. 


Regina Katharine: 
Copila mea, ia harfa!-S întristată. 
C-un cânt, să-mi risipeşti, de poţi, durerea. 
Cântec 
„Harfa lui Orfeu pleca 

Munţi semeți cu pisc de nea, 
Arbori-nalți, cu crengi rotate. 
Ca o ploaie roditoare, 
Chitul ei chema spre soare 
lerbi şi flori înmiresmate. 


Îmbătate de cântări, 
Valurile-ntinsei mări 
Adormeau în pat de stâncă; 
Cad învinse-alean şi chin 
Într-al somnului alin 
Sau în moartea cea adâncă.” 
(Intră un gentilom.) 
Regina Katharine: 
Ce s-a-ntâmplat? 
Gentilomul: 
Cu voia voastră, vă aşteaptă-afară 
Măriţii cardinali. 
Regina Katharine: 
Vor să-mi vorbească? 
Gentilomul: 
Aşa mi-au spus să vă vestesc. 
Regina Katharine: 
Pofteşte-i 
să intre. (Gentilomul iese.) Ce aşteaptă de la 
mine, 
Dispreţuită, slabă, oropsită? 
Nu-mi place c-au venit. S-ar cuveni 
Cinstiţi să fie, pe măsura slujbei, 
Dar nu sutana-l face pe călugăr”. 


458 Vechi proverb englez traducând textul latin al proverbului 
medieval: „Cuculus non facit monachum”, care apare în limba 
latină atât în A douăsprezecea noapte (|, 5) cât şi în Măsură pentru 

(Intră Wolsey şi Campeius.) 
Wolsey: 
Va aibă ceru-n pază! 
Regina Katharine: 
M-aţi găsit 
Lucrând aici precum o gospodină. 
Şi-aş vrea să nu fiu altceva, chiar dacă 
Un rău mai mare m-ar pândi. Spuneţi-mi, 
Cu ce vă pot fi de folos? 
Wolsey: 
O, doamnă, 
Alăturea să trecem; veţi afla 
De ce-am venit anume. 
Regina Katharine: 
să rămânem! 
Doar cugetul nu mi-e împovărat 
De fapte rele. N-am nimic de-ascuns. 
O, de-ar putea rosti aceste vorbe 
Cu sufletul la fel de împăcat 
Femeile din tot cuprinsul lumii! 
Sunt mult mai fericită decât toate; 
Că nu mi-e teamă dacă fapta mea 
De orice gură fi-va judecată, 
De orice ochi privită, pizmuită; 
Eu viaţa-mi ştiu curată. De-aţi venit 
Să-mi cercetaţi credinţa de soţie, 
De la obraz să-mi spuneţi. Adevărul 
Nu se fereşte de lumina zilei. 


măsură (V. 1). 

Comentatorul francez Georges Duval menţionează totodată (în 
Oeuvres dramatiques de William Shakespeare, Lagny, France, 
1905-1908, p. 425) că poetul Geoffrey Chaucer face aluzie la acest 
proverb în opera sa Romaunt of the Rose: „Habite ne maketh 
Monke ne Frere” (Haina nu-l face pe monah nici pe călugăr). 


~ 706 ~ 


William Shakespeare 
Wolsey: 
Tanta est erga te mentis integritas, regina 
serenissima“*... 
Regina Katharine: 
O, preasfinţite, fără lătinească! 
Nu sunt o leneşă ce n-a-nvăţat 
A ţării limbă.-N grai străin rostită, 
Pricina mea e încă mai ciudată. 
Vorbiţi engleza; fetele acestea 
V-ar mulţumi de-ar auzi că spuneţi 
Tot adevărul despre doamna lor, 
Atât de urgisită. Preasfinţite, 
Păcatu-mi cel mai negru şi mai greu, 
Cu buna mea ştiinţă săvârşit, 
Şi-n englezeşte poate fi iertat. 
Wolsey: 
Sunt întristat că-s puse la-ndoială 
Şi cinstea mea, şi zelul meu curat 
De-a vă sluji pe rege şi pe voi. 
Nu am venit să vă mânjim credinţa 
Blagoslovită de atâtea buze, 
Nici prin trădare să vă-ndurerăm. 
Aţi suferit destul; vrem doar să ştim 
Ce-aţi hotărât în greaua-mprejurare 
Ce vă desparte de Măria sa 
Şi să v-aducem sfat şi mângâiere, 
Cum se cuvine unor oameni drepţi. 
Campeius: 


459 Wolsey se adresează reginei în limba latină spunându-i: „Ne 
îndreptăm spre tine cu cugetele cele mai curate, regină 


prealuminată”... 


In felul acesta el arată că discuţia dintre ei avea loc în limba 
latină, deoarece se ştia că regina Katharine cunoştea foarte bine 


limba latină şi limba greacă. 

Sfinţia sa, cu firea-i milostivă 
Cinstindu-vă, dorind să vă slujească, 
A' voastre vorbe grele le-a uitat... 
Vă dă în semn de pace, ca şi mine, 
Un sprijin: sfatul său. 
Regina Katharine (aparte): 
Vrând să mă piardă! 
(Tare): 
Îi mulţumesc bunăvoinţei voastre. 
Aveţi un glas de oameni preacinstiţi 
(Dea Domnul să vă dovediţi astfel!). 
Sărmanu-mi duh nu ştie să răspundă 
Învăţăturii voastre;-n joc mi-e cinstea 
(Şi poate viaţa). Roboteam aici, 
Înconjurată de aceste fete. 
Şi nu gândeam de fel, mi-e Domnul martor, 
Că voi avea asemeni oaspeţi-nalţi. 
În numele aceleia ce-am fost 
(Simt cel din urmă ghimpe al măririi), 
Vă rog, lăsaţi-mi timp să-mi aflu sprijin; 
Nu am prieteni, vai, şi nici nădejdi! 
A regelui iubire-o ponegriţi. 
Wolsey: 
Prin ea, aveţi prieteni şi nădejdi! 
Regina Katharine: 
În Anglia, nu-mi sunt de vreun folos. 
Puteţi gândi că-un brit ar cuteza 
Să-mi fie bun şi drept sfătuitor? 
De s-ar găsi un astfel de prieten, 
Ce-mpins de deznădejde-ar fi cinstit 
Şi împotriva regelui ar sta, 
N-ar mai putea trăi în ţara asta. 
Nu, nu, prieteni, cei ce mă despart 

De-adânca mea tristeţe, cei spre care 
Încrederea-mi se-ndreaptă, nu trăiesc 
Pe-acest meleag. Ci-n ţara mea, departe, 
Cu mângâierea-mi laolaltă. 
Campeius: 
Doamnă, 
Doresc, cu sfatu-mi, s-alungati durerea. 
Regina Katharine: 
Ce sfat? 
Campeius: 
Sub scutul regelui afla-veţi 
Oblăduirea sa nestrămutată; 
Măria sa e bun şi-i sunteţi dragă. 
Mai bine-i astfel pentru cinstea voastră. 
Prin lege de veţi pierde, veţi pleca 
Hulită până-n veci de veci. 
Wolsey: 
E drept! 
Regina Katharine: 
Voi amândoi nu-mi vreţi decât pierzarea. 
Acesta-i sfatul vostru creştinesc? 
leşiţi! leşiţi! Deasupra voastră-i Cerul, 
Şi-acolo stă acel judecător 
Pe care niciun rege de pe lume 
Nu-l poate-ademeni. 
Campeius: 
Mânia voastră 
Ne face-o nedreptate. 
Regina Katharine: 
Ce ruşine! 
Credeam că sunteţi sfinţi, aşa credeam! 
Virtutea cardinală! Dar mă tem 
Că sunteţi chiar păcatul cardinal, 

Cu inimi găunoase şi uscate. 
E vremea, domnii mei, să vă-ndreptaţi. 
Ce sfaturi aduceţi unei femei 
Batjocorite, singure, sărmane! 
Nu vă doresc să ştiţi nici jumătate 
Din suferinţa mea. Sunt mai miloasă. 
Dar vă previn: luaţi seama, într-o zi, 
Luaţi seama, Cerul ar putea s-arunce 
Întreaga mea durere-asupra voastră. 
Wolsey: 
O, aiuraţi şi preschimbaţi în rău 
Tot binele ce vi-l dorim. 
Regina Katharine: 
Nu, voi 
Într-un nimic mă preschimbaţi. Să cadă 
Durerea-asupra voastră şi asupra 
Oricăror prefăcuţi! Vreţi să mă daţi 
În mâna celui care mă urăşte? 
Sunteţi nedrepţi şi răi, sutane goale. 
El m-a gonit din patu-i şi din suflet. 
Eu sunt bătrână“, tot ce-i mai pot da 
E ascultarea. Ce ar fi mai rău 
Decât atât? Voi chibzuiţi să-mi faceţi 
Un rău la fel. 
Campeius: 
Mai rea e teama voastră. 
Regina Katharine: 
De vreme ce virtutea nu-şi găseşte 
Prieteni drepţi, o să vorbesc eu însămi. 
Nu fost-am credincioasă? Fără fală 


460 La data întrevederii din scena de faţă, în 1529, Katharine avea 
patruzeci şi trei de ani, ceea ce, în vremea aceea, se considera ca 
o vârstă înaintată. 

O spun că bănuiala nu m-atinge. 
Nu l-am primit cu dragoste? Pe cine 
lubit-am, după cer, mai mult? Uitat-am 
Şi rugăciunea, închinându-i-mă. Răsplata? 
lat-o! Nu e drept. Găsiţi-mi 
O soaţă mai statornică-n iubire, 
Ce nu-şi îngăduia nici chiar în vis 
Plăceri nempărtăşite cu-al ei soţ. 
lar la acestea voi mai adăuga 
Răbdarea multă. 
Wolsey: 
Doamnă, nu fugiţi 
De gândul nostru bun. 
Regina Katharine: 
N-aş cuteza, 
Să iau asupră-mi vina-aceasta mare, 
să mă despart de-un nume ce mi-l dete 
Măria sa, slăvitul meu stăpân. 
Doar moartea e în stare să mi-l ia. 
Wolsey: 
Vă rog să m-ascultaţi... 
Regina Katharine: 
De ce-am călcat 
Pe-acest pământ englez şi-am cunoscut 
Aceste linguşiri ce cresc dintr-însul?! 
Vi-i chipul precum raiul plin de îngeri, 
Dar inima - mai neagră ca gheena. 
Ce voi ajunge, vai, nefericita? 
(Femeilor): 
Sărmane fete, care-i soarta voastră, 
Zvârlite de furtună într-o ţară 
Ce nu vă dă nici milă, nici nădejdi? 
Ci pe mormântu-mi n-au să cadă lacrimi. 

Precum un crin ce-a înflorit în vremuri, 
Domnind peste întinderea câmpiei, 
Eu fruntea-mi voi pleca şi voi pieri. 
Wolsey: 

De-aţi înţelege cât e de curat 
Îndemnul nostru, aţi afla, desigur, 
Mai multă mângâiere. Bună doamnă, 
De ce-am voi să vă nedreptăţim? 
Doar slujba ni-e-mpotriva nedreptăţii. 
Noi nu iscăm, ci lecuim durerea; 
Deci, pentru Dumnezeu, să cugetaţi 
La ceea ce aţi vrea să săvârşiţi; 
Vă-nstrăinaţi voi înşivă, astfel, 

De a Măriei sale bunătate. 
Că regilor li-i dragă ascultarea; 
Pe cei ce-n faţa lor se sumeţesc 
Nu-i cruţă, ci-i lovesc ca o furtună. 
Ştiu firea voastră blândă, liniştită 
Ca însăşi liniştea. Deci, chibzuiţi 
La ce v-am spus noi, făcători de pace, 
Prieteni, servi. 
Campeius: 
Aşa e, veţi vedea 
Virtutea, doamnă, v-o muncesc zadarnic 
Aceste temeri de femeie slabă. 
Un suflet plin de haruri ca al vostru. 
Aruncă banul calp al bănuielii. 
Îi sunteţi dragă regelui, vedeţi 
să nu cumva acest folos să-l pierdeţi! 
De vă lăsaţi pe seama grijii noastre, 
Noi vă slujim. 
Regina Katharine: 
Pe voia voastră fie, 

Şi mă iertaţi de m-am purtat altcum 
Decât s-a cuvenit. Sunt o femeie 
Al cărei duh nu ştie-a vă răspunde. 
lar regelui îi duceţi preţuirea-mi. 
El mi-e stăpânul inimii, şi-n rugi 
L-oi pomeni mereu. Preasfinţi părinţi, 
Vă cere sfatul vostru o femeie 
Ce n-a gândit de fel că într-o zi 
Atât de scump mărirea-şi va plăti. 
(les.) 
Scena 2 


Londra. O anticameră în apartamentul regelui. 
Intră ducele de Norfolk, ducele de Suffolk, 
contele de Surrey şi lordul şambelan. 


Norfolk: 
De vă uniţi în plângerile voastre 
Şi fără şovăire-l veţi lovi, 
O să se plece cardinalul. Însă, 
Lăsând să treacă-acest prilej pe care 
VIi-l dă acuma timpul, nu răspund 
De noile năpaste ce-or cădea 
Asupra voastră. 


Surrey: 
Bucuros primesc 
Şi cel mai slab prilej de-a-l răzbuna 
Pe duce, socrul meu“. 
Suffolk: 


Da, niciun nobil 


461 Shakespeare face o confuzie. Surrey, ginerele lui Buckingham, 
era duce de Norfolk, deoarece tatăl său murise cu patru ani mai 
înainte, în 1525. 

Nu a scăpat de-ocara sa; pe toţi 
El i-a nesocotit, cinstind în schimb 
Mărirea lui, şi-atât. 
Lordul Şambelan: 
Vorbiţi cum vreţi; 
Şi eu ştiu plata ce i-o datorăm. 
Dar că-l putem zdrobi, mă îndoiesc, 
Deşi avem prilej. De nu puteţi 
Ca drumul către rege să-i tăiaţi, 
Să nu cercaţi să îl loviți. El ştie 
Să-l farmece pe rege. 
Norfolk: 
Nu te teme: 
Puterea vrăjii lui s-a risipit. 
Că regele-a găsit temeiuri grele 
Să-i şteargă mierea de pe buze. - Asupră-i 
S-a abătut a regelui mânie. 
Surrey: 
Ce bucuros aş fi s-aud acestea 
În fiecare clipă! 
Norfolk: 
Fii pe pace! 
Urzelile din vremea judecării 
Pricinii dintre rege şi regină 
leşit-au în vileag, aşa precum 
l-aş fi dorit hapsânului meu duşman. 
Surrey: 
Dar cum s-a prins? 


Suffolk: 

Ciudat de tot. 
Surrey: 

Cum? Spune! 
Suffolk: 

Scrisoarea către papă, rătăcită, 
Ajuns-a chiar sub ochii regelui. 

Şi s-a văzut cum cardinalul nostru 
___Asstăruit ca papa să oprească 
Intreaga judecată. „Bag de seamă - 

Scria - că regelui i-e dragă foarte 
Anne Bullen, o femeie de-a reginei.” 

Surrey: 
Şi regele-a citit? 
Suffolk: 
Fără-ndoială! 
Surrey: 
Şi a avut urmări? 
Lordul Şambelan: 
Măria sa 
Văzut-a pe ce drum întortocheat 
Se îndrepta spre ţintă cardinalul. 
Deci viclenia lui s-a-mpotmolit: 
El aducea tămada prea târziu, 
Când bâlnavul murise; cununia 
Cu preafrumoasa doamnă-i săvârşită“”. 
Surrey: 


De-ar fi aşa! 
Suffolk: 
Poţi să te bucuri, sir. 
Te-asigur că aşa-i. 
Surrey: 


Unirea-aceasta 
Eu vesel o întâmpin. 


462Conform cronicii lui Holinshed, căsătoria regelui Henric cu 
Anne Bullen a avut loc la 14 noiembrie 1532, dar a fost ţinută în 
secret până la Paştile anului următor. In piesă, căsătoria are loc 
înainte de căderea în dizgrație a lui Wolsey (1529). 

Suffolk: 
Spun amin! 
Norfolk: 
Toţi spun astfel. 
Suffolk: 


S-a dat poruncă-naltă 
să fie pregătită-ncoronarea. 
Această veste-i tânără; de-aceea, 
Se cere să n-o dăm pe seama lumii. 

Anne Ballen e frumoasă; trupul ei 
Şi mintea-i sunt la fel, fără cusur. 

Prin mijlocirea ei, această ţară 

De ceruri fi-va binecuvântată. 

Surrey: 

Măria sa va trece cu vederea 
Scrisoarea cardinalului? O, Doamne, 
Fereşte-ne de-mprejurarea-aceasta! 

Norfolk: 
Amin! 
Suffolk: 
Nu! Alte viespi ce-n juru-i zboară 
L-or face acul popei să îl simtă, 
Lăsând în vânt întreaga judecată, 
Campeius, pe furiş, plecă la Roma, 
să-l sprijine pe cardinalul nostru 
În uneltirile-i ascunse. Ştiu 
Că regele-a răcnit aflând acestea. 
Lordul Şambelan: 
Dea Domnul să-l aţâţe şi mai mult 
Şi să răcnească încă şi mai tare. 
Norfolk: 
Când se întoarce Cranmer? 
Suffolk: 

S-a şi întors, venind cu-aceleaşi gânduri 
Cu care mângâiatu-l-au pe rege, 
In vremea despărțirii de regină, 
Vestitele colegii creştineşti. 

S-o da de ştire, cred, nu peste mult, 

De cea de-a doua nuntă-a lui, şi-apoi 
Şi despre-ncoronare. Katharine 
Nu va mai fi regină, ci prinţesă, 

Vădana prinţului Arthur. 
Norfolk: 
lar Cranmer 
E-un om preavrednic; ostenit-a mult 
Pentru Măria sa. 


Suffolk: 
Nu-ncape vorbă, 
Răsplata lui o s-o vedem îndată; 
Va fi un jilţ de-arhiepiscop. 
Norfolk: 
Da. Aşa se-aude. 
Suffolk: 


Şi aşa va fi. 
Dar, iată, se arată cardinalul! 
(Intră Wolsey şi Cromwell.) 


Norfolk: 
Priviţi, e întristat. 
Wolsey: 
Pachetul, Cromwell, 
L-ai dat Măriei sale? 
Cromwell: 
Chiar în mână. 
Era-n iatacul său. 
Wolsey: 


L-a desfăcut? 

Cromwell: 
l-a rupt pecetea-ndată. Şi apoi 
Scrisoarea ce-i căzu întâi sub ochi 
El a citit-o cu luare-aminte. 
Se zugrăvea pe faţă-i încordarea. 
A poruncit să-l aşteptaţi. 
Wolsey: 
Când iese? 
Cromwell: 
Cred c-o să vină dintr-o clipă-n alta. 
Wolsey: 
Mă lasă singur, rogu-te. 

(Cromwell iese.) 

Ducesa d'Atengon să-i fie soaţă. 

Ea, sora regelui francez. Anne Bullen? 
Nu, nicio Bullen! E nevoie-aci 
Mai mult decât de-obraji frumoşi. Hm! Bullen! 
O, de-ar veni din Roma veşti mai iute! 
Marchiza Pembroke! 


Norfolk: 
Tulburat e foarte. 
Suffolk: 
Aflat-a poate că Măria sa 
Şi-ascute răzbunarea. 
Surrey: 


Dacă-ar fi 
Tăioasă-ndeajuns, să-ţi împlinească 
Dreptatea, Doamne! 
Wolsey: 
E fiica unui cavaler, o fată 
Într-al reginii-alai... S-ajungă, deci, 
Stăpânei ei stăpână şi regină! 
Nu luminează bine lumânarea; 

Fitilul de-i scurtăm, putem s-o stingem, 
Nu vreau să ştiu că-i plină de-nsugşiri: 
E luterană: deci, n-o să ne-ajute 
Când fruntea dalbă o să-şi culce lin 
Pe pieptul celui ce cu-atâta trudă 
Poţi să-l struneşti. Şi iată, se întâmplă 
Că un eretic, Cranmer, se strecoară, 
Şi regele-l socoate prooroc. 


Norfolk: 
Îl tulbură ceva. 
Surrey: 
De i s-ar sparge 
O coardă-a inimii! 
Suffolk: 


Măria sa! 
(Intră regele, citind o hârtie, şi Lowell.) 
Regele Henric: 
Grămezi de bogății a adunat 
Doar pentru el, părând că risipeşte, 
În numele zgârceniei, cum oare 
A strâns atât?... A, domnii mei, văzut-aţi 
Pe cardinal? 
Norfolk: 
La el priveam, stăpâne. 
l-e creierul ciudat de răvăşit. 
Tresare,-şi muşcă buza, se opreşte, 
Se uită în pământ. Îşi duce mâna 
La frunte,-apoi porneşte cu paşi mari 
Şi se opreşte iar, privind la lună. 
Nicicând nu s-a purtat aşa ciudat. 
Regele Henric: 
Se poate; mintea-i este tulburată. 
Azi mi-a trimis nişte hârtii privind 

A’ ţării trebi. Dar ce-mi fu dat să văd? 
Pesemne, n-a băgat destul de seamă: 
O foaie, înşirând amănunţit 
Averea lui, brocarte şi podoabe, 
Belşug prea mare pentru un supus**. 
Norfolk: 
Aşa e voia cerului! Un duh 
Sub ochii voştri-a pus această foaie. 
Regele Henric: 
De-ar fi să credem că-i pluteşte gândul 
Spre cer, deasupra tinei, l-am lăsa 
Cu visurile lui, dar teamă-mi este 
Că nu la stele cugetă. Nu-i vrednic 
Atâta să-l privim. 
(Se aşază, îi şopteşte câtea cuvinte lui Lowell, 
care se îndreaptă spre Wolesy.) 
Wolsey: 
Mă ierte cerul! 
Vă aibă Domnu-n pază! 
Regele Henric: 
A ta făptură 
E plămădită doar din lucruri sfinte, 
Şi sufletul e-un catastif în care 
Înscrisă-i toată avuţia lumii. 
Spre ca se-ndreaptă gândul tău; de-abia 
Ai vreme să te smulgi din cele sfinte 
Către vremelnicele socoteli. 
Eşti gospodar nepriceput; mă bucur 
Că pot să-ţi ţin tovărăşie. 


463 Incidentul s-a petrecut în realitate cu un raport al episcopului 
de Durham care, în loc să-i înmâneze regelui Henric raportul 
privitor la situaţia Angliei, i-a oferit un inventar al propriei sale 


averi. 

Wolsey: 
Doamne, 
Eu timpu-mi dărui slujbei mele sfinte 
Şi treburilor ţării; firea-mi cere 
Şi ea un timp s-o apăr. Fiu netrebnic, 
Îi dau ce-mi cere, tot aşa precum 
Îi dau toţi muritorii, fraţii mei. 
Regele Henric: 
Grăit-ai bine. 
Wolsey: 
Înălţimii voastre 
l-am dat prilej, socot, să-mperecheze 
Cu fapta-i bună vorba lui cea bună; 
Să le reverse-asupră-mi. 
Regele Henric: 
Bine zis! 
Şi vorba bună-i tot o faptă bună, 
Dar vorbele nu-s fapte. Tatăl meu 
Te îndrăgea: spunea că te-ndrăgeşte, 
Şi vorbele-şi încorona cu fapte. 
Eu lângă suflet te-am păstrat. Pe seamă 
Mănoase slujbe datu-ţi-am. Şi încă 
De-o parte din avere m-am lipsit 
Tot în folosu-ţi. 
Wolsey (aparte): 
Unde-o fi ţintind? 
Surrey (aparte): 
Ast început dă, Doamne, să rodească! 
Regele Henric: 
Şi n-ai ajuns, tot datorită mie, 
Tu, cel dintâi bărbat al ţării? Spune-mi, 
De crezi că e adevărat; şi-atunci, 
Să-mi spui de ţii la mine. Cum gândeşti? 

Wolsey: 
Mărturisesc: a' voastre binefaceri, 
Ce-asupră-mi se revarsă zi de zi, 
Întrec cu mult recunoştinţa mea 
Şi-orice recunoştinţă omenească. 
Dar vorbele îmi sunt mult mai prejos 
Decât dorinţa mea şi iscusinţa. 
Eu nu gândesc decât la fericirea 
Măriei tale şi a ţării. Însă 
Nemăsuratei voastre bunătăţi 
Nevrednicul de mine nu răspunde 
Decât cu rugi umile către cer 
Şi cu credinţa mea, ce creşte-ntruna, 
Pân' ce a morţii iarnă-o va-ngheţa. 
Regele Henric: 

Frumos răspuns! Deci, iată un supus 
Ascultător, şi credincios, şi vrednic. 
Răsplată-i este însăşi cinstea sa, 
Trădarea şi-ar primi pedeapsa aspră. 
Ţi-a fost mereu un sprijin, mâna mea, 
Şi inima ţi-a dăruit iubire, 
Puterea mea - cinstiri nemaivăzute. 
Deci mâna ta, şi inima, şi gândul, 
Puterea ta mai mult te-ndatorează 
Decât pe un supus de rând; deci tu 
să mă iubeşti pe mine,-al tău prieten, 
Mai mult decât pe alţii. 

Wolsey: 
Mai cu râvnă 
Pentru Măria voastră am trudit 
Decât chiar pentru mine. - Acesta sunt, 
Am fost, voi fi. Când încerca-vor alţii 
Să frângă datoria ce îi leagă 

De voi şi se vor lepăda de dânsa, 
Când m-or împresura primejdii multe 
Cu chip de spaime, nu mă voi clinti 
Şi, ca o stâncă, sparge-voi talazul 
Şi voi păstra credinţa mea întreagă. 
Regele Henric: 
Frumos cuvânt! Luaţi cu toţi aminte 
La inima ce-şi arătă credinţa 
În faţa voastră. 
(Cardinalului, înmânânau-i hârtiile.) 
să citeşti acestea, 
Apoi acestea. Vei prinzi pe urmă 
Cu toată pofta. 

(Regele iese, aruncând o privire furioasă lui 
Wolsey. Nobilii îl urmează, zâmbind şi vorbind în 
şoaptă.) 

Wolsey: 

Ce-i mânia-aceasta? 
Cu ce i-am aţâţat-o? Mă privea 
De parcă mi-ar fi prevestit pierzarea, 
Aşa,-nainte de a-l nimici, 
Priveşte-un leu pe bietul vânător. 
Mă tem c-aicea voi afla pricina 
Mâniei lui... Aşa e! Sunt pierdut! 
Acesta-i catastiful avuţiei 
Pe care-am strâns-o să-l câştig pe papă 
Şi să-mi plătesc prietenii din Roma, 
Nechibzuinţă de nebun! Ce demon 
A încurcat hârtiile acestea? 

Mai e vreun leac? Nu-mi dă această frunte 
Un sfat? E mânios. Dar ştiu o cale 
să ies iar la lumină. Asta ce-i? 

Ah! „Papei”! E scrisoarea cea de taină 

Ce-am scris-o sanctităţii sale! - Adio! 
Atins-am piscu-nalt al slavei mele 
Şi, din zenitul măreției, cad 
Spre asfinţit, un abur de lumină 
Pe care nimeni n-o să-l mai ridice. 
(Intră ducii de Norfolk şi Suffolk, contele Surrey şi 
lordul şambelan.) 
Norfolk: 
Ascultă voia regelui! Vei pune 
În mâna noastră marele sigiliu 
Şi te vei sihăstri la Asher House, 
În comitatul Winchester“*; acolo 
Vei aştepta regeasca hotărâre. 
Wolsey: 
Staţi, arătaţi-mi împuternicirea; 
Cuvântul singur n-are greutate. 
Suffolk: 
Cine cutează să se îndoiască 
De-al rege lui cuvânt? 
Wolsey: 
Atâta vreme 
Cât nu am alt temei decât o vorbă, 
Adică ura voastră, eu cutez 
Şi sunt dator să mă împotrivesc. 
Sunteţi făcuţi din tinicheaua pizmei, 
Înfometaţi mi-adulmecaţi căderea, 
Câinoşilor, haine drumuri bateti! 
Răufăcători cu chipuri de creştini, 
O să primiţi răsplata. lar sigiliul, 
Ce-l cereţi cu atâta sumeţie, 
Măria sa (stăpânul meu şi-al vostru) 


464 Wolsey era şi episcop de Winchester, episcopia posedând 
imobilul Asher, în apropiere de Hampton Court. 

Cu mâna lui mi l-a încredinţat... 
Mi-a poruncit să-l ţin întreaga viaţă, 
Cu celelalte-onoruri laolaltă; 
Mi-a dat înscrisuri, întărindu-şi vrerea. 
Deci cine-l ia? 


Surrey: 
Cel care ţi l-a dat. 
Wolsey: 
Atunci, să vină însuşi el aici. 
Surrey: 
Ce trădător fălos eşti, popă! 
Wolsey: 


Minti, 

Tu, lord fălos! Nu-s patruzeci de ceasuri 
De când ai fi lăsat să-ți ardă limba, 
Dar tot n-ai fi rostit asemeni vorbe 

În faţa mea. 
Surrey: 
Stacoj plin de trufie, 
Tu l-ai răpit acestei lumi de vaier 
Pe Buckingham, pe socrul meu. Ştii bine 
Că ţestele atâtor cardinali 
Câţi sunt pe lume, puse laolaltă, 
Nu preţuiesc măcar un fir de păr 
Din capul lui. Blestem asupra ta! 
Tu în Irlanda m-ai trimis ca sol, 
Să nu-i pot sta în ajutor, departe 
De rege şi de cei ce-ar fi putut 
lertarea să i-o smulgă. Te-ai grăbit, 
Cu marea-ţi bunătate, sfânta-ţi milă, 
Să-l ierţi cu o secure. 
Wolsey: 
Nu răspund 

Decât că tot ce spune-acest limbut 
E o minciună. Ducele, prin lege, 
Răsplata şi-a primit. Nu-s vinovat 
De moartea lui. Mi-s martori judecata 
Şi fapta-i cruntă. De mi-ar sta în fire 
Să fiu vorbăreţ, v-aş striga în faţă 
Că nu-i în voi măcar un strop de cinste, 
C-a mea credinţă sfântă pentru rege 
Mă-ndreptăţeşte să mă socotesc 
Un om mult mai curat decât e Surrey 
Şi chiar decât cei cari se dau în vânt 
După prostia lui. 
Surrey: 
Pe ce-am mai drag 
Îţi jur că fusta-ţi lungă te păzeşte, 
Că spada mea altminteri s-ar înfige, 
Chiar în izvorul vieţii tale. Spuneţi: 
Puteţi să înduraţi obrăznicia 
Unei făpturi ca asta? Îndurând 
Această zdreanţă de stacoj să-şi pună 
Călcâiul pe grumazul nostru-adio, 
Nobleţe-adio! De-l lăsăm în voie, 
O să ne prindă ca pe ciocârlii 
Sub pălăria lui. 
Wolsey: 
Prefaci în fiere 
Oricare bunătate de pe lume. 
Surrey: 
Da, bunătatea-aceasta fără seamăn, 
Ce-a jefuit a ţării avuţie 
Şi care ticluit-a pentru papă 
Scrisoarea ce lovea pe-ascuns în rege. 
Mă întăriţi cu vorbele-ţi semeţe; 

Să-ţi dăm, deci, bunătatea în vileag. 
Tu, Norfolk, eşti cu-adevărat un nobil 
Ce ţii la cei cu tine de o seamă, 
La nobilimea noastră urgisită 
Şi la dispreţuitele odrasle, 
Pe care cardinalul năzuieşte 
Boieri de ţară să le vadă-ajunse. 
Dă la iveală negrele-i păcate 
Şi legea care-i cârmuieşte viaţa. 
(Cardinalului): 
Te voi înfricoşa! Şi o să tremuri 
Mult mai grozav decât ai tremura 
De-ai auzi un zvon de clopot sfânt 
Când oacheşa-ţi ibovnică te-mbie 
Cu sărutări. 
Wolsey: 
Cum te-aş dispreţui 
De nu m-ar ţine-ndatorirea milei! 
Norfolk: 
Atâta ştim: că tainele acestea, 
Ce regele în mâna lui le ţine, 
Sunt vrednice cu totul de dispreţ. 
Wolsey: 
Neprihănită şi strălucitoare 
O să se-nalţe nevinovăţia-mi 
Când regele-adevărul va cunoaşte. 
Surrey: 
Aceasta nu te scapă... Mulţumesc 
Că ţinerea-de-minte nu mă-nşală 
Şi n-a uitat păcatele-ţi. Roşeşte 
Şi recunoaşte-ţi vina, dacă vrei 
Să ne arăţi că ai un strop de cinste. 
Wolsey: 

Vorbeşte; îţi înfrunt învinuirea. 
Roşesc doar pentru-a ta grosolănie. 
Surrey: 
Mai bine e să n-am purtări alese 
Decât să nu am inimă în piept. 
Ascultă: fără-a regelui ştiinţă, 
Ai uneltit s-ajungi legat al papei, 
Ciuntind astfel episcopii de drepturi. 
Scriai în cărţile trimise Romei 
Şi altor prinți din alte ţări străine 
Aceste vorbe: ego et rex meus,*® 
Făcând din rege un slujbaş de-al tău. 
Suffolk: 
N-ai dat de veste nici Măriei sale, 
Şi nici Consiliului, când ai plecat 
În Flandra, sol la împăratul Carol, 
Că-ai dus cu tine marele sigiliu. 
Surrey: 
Tot fără ştirea regelui şi-a ţării 
L-ai cumpărat pe Gregor de Cassado 
să cate-a mijloci o alianţă 
Între Ferrara şi Măria sa. 


Suffolk: 
Şi, în trufia ta nemăsurată, 
Ai poruncit ca meşterii-aurari 
Să-nfăţişeze sfânta-ţi pălărie 
Pe banii ţării. 
Surrey: 


Ai trimis la Roma 


465 Construcţie în limba latină: „eu şi regele meu”. De fapt, 


Wolsey a fost acuzat că în corespondenţa cu monarhii şi principii 
străini ar fi folosit formula „regele şi cu mine...”. Gravitatea 
faptului consta însă în aceea că Wolsey se situa în acest fel pe 
aceeaşi treaptă cu regele. 

Nenumărate pungi cu-argint şi aur 
(De unde, lasă cugetu-ţi să-ntrebe), 
Să-ţi netezească drumul spre mărire, 
Spre jaful ţării. Câte mai sunt încă! 
Dar tac. Fiind de tine vorba, nu vreau 
să îmi mânjesc iar buzele. 
Lordul Şambelan: 
Fii darnic, 
Nu chinui prea rău un om ce cade. 
Nu voi, ci legea îi va da pedeapsa; 
O lasă deci pe seama ei. Mă doare 
Când văd mărirea lui sfărmată. 
Surrey: 
-L iert. 
Suffolk: 
Aceasta-i voia regelui, ascult-o: 
Eşti scos de sub nenfrântul scut al său, 
Ce-ţi apăra puterea dată ţie 
De Roma şi sub care-ai săvârşit 
Atâtea fapte vrednice de scârbă. 
Deci regele a hotărât să-ţi ia 
Averea-ntreagă, case şi pământuri. 
Aceasta ni-i însărcinarea. 
Norfolk: 
- Acum 
Noi te lăsăm să cugeţi mai adânc 
Cum să-ţi orânduieşti mai bine viaţa. 
Măriei sale îi vom spune, deci, 
Că te-ai împotrivit să dai sigiliul; 
Fără-ndoială, îţi va mulţumi. 
Micuţul nostru cardinal, adio! 
(les toți, afară de Wolsey.) 
Wolsey: 

Micuţei voastre bunătăţi, adio! 
Măririi mele-adio, lung adio! 
Aceasta-i soarta omului: cresc astăzi 
Firavii muguri ai nădejdii. Mâine, 
Bogata floare a măririi creşte. 
Şi-a treia zi, când, lesne-ncrezător, 
Îşi vede fala cum se pârguieşte, 
Un ger de moarte-ngheaţă rădăcina. 
Şi-atuncea se prăvale,-asemeni mie. 
Mă avântam pe valurile falei 
Ca puştii ce plutesc la faţa apei 
Cu o băşică prinsă de mijloc. 
Trufia a plesnit. Mă duce valul 
Bătrân şi ostenit, mă-nec şi pier. 
Mărire vană-a lumii, te urăsc! 
Mi se deschide inima din nou. 

Ce tristă-i soarta celui ce-i legat. 
De-al regilor hatâr! Între surâsul 
Ce-am vrea să-l desluşim în ochii lor 
Şi hăul negru-n care ne aruncă, 
E-un chin mai aprig decât poartă-n sân 
Războiul şi femeia. Şi atunci 
Ca Lucifer cădem, fără nădejde. 


(Intră Cromwell, cu un aer uluit.) 


Ei, ce e, Cromwell? 


Cromwell: 


Nu mai pot vorbi. 


Wolsey: 


Pierdut-ai graiul din pricina mea? 
Te miri văzând cum cade un om mare? 
De plângi şi tu, e semn învederat 
Că-ntr-adevăr acum m-am prăbuşit. 


Cromwell: 

Cum vă simţiţi? 
Wolsey: 
Atât de fericit 
N-am fost nicicând; azi, Cromwell, mă cunosc 
Şi simt sălăşluind în mine-o tihnă 
Ce-i mai de preţ ca orice-a lumii fală, 
Un cuget împăcat şi liniştit. 
Tămăduit sunt astfel pe de-a-ntregul. 
Deci, regelui să-i mulţumesc umil 
Că-n mila lui nu mi-a lăsat pe umeri, 
Pe stâlpii-aceştia putrezi, o povară 
In stare să înece o catargă. 
Mărirea, Cromwell, ce povară grea 
Pentru un om care râvneşte Cerul! 
Cromwell: 
Voi aţi purtat-o cu înţelepciune. 
Wolsey: 
Aşa nădăjduiesc. Mă simt în stare 
(Astfel mi-o spune-a inimii tărie) 
Să-ndur năpaste mult mai mari decât 
Vrăjmaşii laşi cutează să-mi arunce. 
Ce noutăţi îmi dai? 
Cromwell: 
Cea mai de seamă 
Şi cea mai tristă e căderea voastră 
Sub a Măriei sale supărare. 
Wolsey: 
Să-l aibă Ceru-n pază! 
Cromwell: 
Şi apoi 
Că Thomas Morus" e ales acum 


466 Renumit umanist englez (1478-1533), autor al Utopiei (1516), 
Lord Cancelar între 1529-1632. A căzut apoi în dizgrație fiindcă, a 

Lord cancelar. 
Wolsey: 
E cam devreme; însă 
E-un cărturar. De-a regelui cinstire 
Ani mulţi să aibă parte. Şi dreptatea 
S-o-mpartă îndrumat de adevăr 
Şi de-al său cuget. Când se va sfârşi, 
Cenuşa lui s-adoarmă-ntr-un mormânt, 
Udat de lacrimi de orfani... Mai spune-mi. 
Cromwell: 
Cu bucurie Cranmer fu primit 
Şi uns la Canterbury - arhiepiscop. 
Wolsey: 
Aceasta, da, e-o veste. 
Cromwell: 
Lady Anne, 
Ce-n taină-a fost a regelui soţie, 
S-a-nfăţişat azi lumii ca regină, 
În drum către biserică. Şi toţi 
Vorbesc de-ncoronarea ei. 
Wolsey: 
Această lovitură mă doboară. 
O, Cromwell, părăsit sunt, deci, de rege. 
Mărirea mea întreagă s-a pierdut, 
Gonită de-o femeie. Niciun soare 
N-o să-mi vestească fala, aurind 
Mulţimile de nobili ce-aşteptau 
Surâsul meu“. O, Cromwell, lasă-l singur 


refuzat să recunoască legalitatea căsătoriei regelui Henric cu Anne 


Bullen şi a fost executat pentru, acest motiv în 1533. 

467 Numărul curtenilor lui Wolsey ajunsese legendar; într-una din 
scrierile vremii se afirma chiar că numărul nobililor şi oamenilor 
distinşi formând alaiul care îl însoțea pe cardinal se întindea pe o 


jumătate de milă (800 m), aceştia mergând doi câte doi. Într-un 

Pe cel lovit, nevrednic să-ţi măi fie 
Stăpân şi sprijin. Caută-l pe rege 
(Să nu apună-n veci această stea!), 
I-am spus credinţa ta cât e de mare; 
De soarta ta se va-ngriji, fii sigur 
Că îmi păstrează-o undă de-amintire 
(Ştiu cât de darnic e), nu-ţi risipi 
Priceperea: slujeşte-l bine, Cromwell, 
Şi traiul tău va fi îndestulat. 
Cromwell: 

De ce să plec? De ce să-mi las stăpânul, 
Atât de bun, de darnic, de cinstit? 
Toţi cei ce n-aveţi inimă de piatră 
Fiţi martori ai durerii ce-l cuprinde 

Pe Cromwell, care-şi părăseşte domnul. 
Pe rege voi sluji; de-a pururi, însă, 

Eu pentru voi mă voi ruga. 
Wolsey: 
O, Cromwell, 
Nu am crezut că pot să-mi smulgă lacrimi 
Năpastele acestea. Mă sileşti, 

Cu cinstea ta, să fiu muiere. Haide, 
să ne zvântăm de lacrimi ochii. - Ascultă: 
Când m-or uita şi-oi adormi pe veci 
Sub marmură, şi nu m-or pomeni, 

Să spui ce te-a-nvăţat pe vremuri Wolsey, 
Cel ce-a păşit pe drumurile falei 
Şi-a măsurat adâncuri şi potmoluri; 

Pe când se scufunda, ţi-a arătat 
Un drum pe care el nu-l străbătuse. 


manuscris publicat în 1644 se spune că alaiul cardinalului consta 
din 800 de persoane, iar într-o copie a manuscrisului apare cifra de 


1.800 persoane. 

Priveşte, deci, la prăbuşirea mea, 
La toate câte mi-au adus pieirea. 
Ascultă sfatul meu: fugi de trufie, 
Păcatul ce i-a doborât pe îngeri. 
Cum poate năzui atunci un om, 
Oglindă-a celui sânt şi-atotputernic, 
Să se înalțe prin trufia-aceasta? 
să te iubeşti pe tine cel din urmă 
Şi să răspunzi cu dragoste la ură. 
Să ştii: necinstea pierde mult mai mult 
__ Decât e-n stare cinstea să câştige 
In mâna-ţi dreaptă poartă sfânta pace, 
Şi au să tacă gurile pizmaşe. 
Fii drept şi nu te teme: fapta ta 
Închin-o ţării, Domnului din ceruri 
Şi adevărului. De vei cădea, 
Vei fi încoronat ca mucenic. 
Pe rege cu credinţă să-l slujeşti. 
Te rog să vii cu mine. 
Să numărăm la ultimul bănuţ 
Tot ce mai am: e-a regelui avere. 
Sutana mea, credinţa întru Domnul, 
Aceasta-i tot ce mai cutez să spun 
Că e avutul meu. O, Cromwell, Cromwell! 
De i-aş fi dat lui Dumnezeu un sfert 
Din dragostea ce regelui i-am dat-o, 
N-aş fi rămas, în anii mei cărunţi, 
Doar cu duşmanii-n faţă. 
Cromwell: 
O, stăpâne, 
Nu fiţi atât de tulburat, vă rog! 
Wolsey: 
Nu sunt! Te las, nădejde pământească! 

In cer nădejdea-mi o să locuiască. 


(les.) 
Actul IV 
Scena 1 
O stradă din Westminster. 
Intră doi gentilomi, care se întâlnesc. 
Întâiul gentilom: 


Mă bucur să te văd din nou. 
Al doilea gentilom: 
Şi eu. 
Întâiul gentilom: 
Venit-ai să prinzi loc, s-o vezi trecând 
Pe doamna Anne de la încoronare? 
Al doilea gentilom: 
Da, chiar aşa. Nu ne-am văzut din ziua 
Când Buckingham venea de la judeţ. 
Întâiul gentilom: 
Adevărat. Era o zi de jale: 
Dar azi venit-a vremea bucuriei. 
Al doilea gentilom: 
Aşa-i; nu mă-ndoiesc că târgoveţii 
Făcut-au astăzi pe deplin dovada 
lubirii lor pentru Măria sa. 
De li se lasă vechile lor drepturi, 

Vor da acestei zile strălucire 
Cu jocuri şi parăzi. 
Întâiul gentilom: 
Nu am văzut 
Serbări mai strălucite să slăvească 
Un fapt mai minunat. 
Al doilea gentilom: 
Pot îndrăzni 
Să te întreb ce scrie în hârtia 
Ce-o ţii în mână? 
Întâiul gentilom: 
Da; e-nşiruirea 
Acelora ce-şi cer, după obicei, 
În ziua-ncoronării, dreptul lor. 
Întâi e Suffolk, care vrea să fie 
Magistru-al casei regelui; iar Norfolk 
Vrea mareşal s-ajungă. Dar citeşte-i 
Pe ceilalţi, pe toţi. 
Al doilea gentilom: 
Îţi mulţumesc, 
De n-aş cunoaşte vechile-obiceiuri, 
Cu luare-aminte aş citi hârtia. 
Stăruitor te rog să-mi spui un lucru: 
Nu ştii cumva ce face Katharine, 
Prinţesa văduvă? 
Întâiul gentilom: 
Da, ştiu prea bine, 
Arhiepiscopul de Canterbury 
A strâns la Dunstable, la şase mile 
De Ampthill, unde stă acum prinţesa 
Mai mulţi părinţi din cinul lui. Acolo 
Ei au chemat-o în mai multe rânduri. 
Dar ea n-a vrut să vină. - 'N lipsa ei, 

Ca regelui să-i domolească chinul, 
Toţi cărturarii-aceştia-au hotărât 
Să şteargă vechea cununie. Dânsa 
La Kimbolton a fost mutată. - Acolo 
Bolnavă zace. 

Al doilea gentilom: 

Vai, sărmana doamnă! 

(Trâmbiţe.) 

Dar trâmbiţele sună. Stăm aici 
Şi nu ne mai clintim: vine regina. 
(Oboiuri.) 
Ordinea alaiului 

1. Fanfare şi trâmbiţe cântând o melodie veselă. 

2. Doi judecători. 

3. Lordul cancelar, înaintea căruia sunt purtate 
punga şi buzduganul. 

4. Corişti cântând. 

5. Primarul Londrei, ducând buzduganul. Apoi 
Garter, îmbrăcat în veşmintele de război, purtând pe 
cap o coroană de aramă aurită. 

6. Marchizul Dorset, ducând un sceptru de aur. Pe 
cap - o coroană de aur. În rând cu el - contele 
Surrey, ducând varga de argint cu porumbiţa: e 
încununat cu o coroană de conte. Poartă colanul 
ordinului cavalerilor. 

7. Ducele de Suffolk, în straiele de ceremonie, cu 
coroana pe cap, purtând bastonul alb de magistru al 
casei regale. În acelaşi rând - ducele de Norfolk, cu 
bastonul de mareşal, cu coroana pe cap şi cu 
colanul ordinului cavalerilor. 

8. Un baldachin purtat de patru baroni ai celor 
cinci porturi. Sub baldachin - Anne, înveşmântată în 
straiele de regină. Pe cap - coroana. În păr - pietre 

prețioase. De o parte şi de alta - episcopul Londrei 
şi cel al Winchester-ului. 

9. Bătrâna ducesă de Norfolk, purtând o coroniţă 
cu flori de aur, duce trena reginei. 
10. Mai multe doamne şi contese, purtând 
coronițe simple, fără flori. 
Al doilea gentilom: 
Pe cinstea mea, ce-alai regesc! Pe-aceştia 
Îi ştiu... Dar cine poartă sceptrul? 
Întâiul gentilom: 
Dorset. 
Şi cel cu varga-i Surrey. 
Al doilea gentilom: 
Un viteaz, 
lar celălalt pesemne-i Suffolk. 
Întâiul gentilom: 
El e. 
Magistrul... 
Al doilea gentilom: 
Cestălalt e Norfolk? 
Întâiul gentilom: 
Da. 
Al doilea gentilom: 
Cu tine Domnul! 
(Privind-o pe regină.) 
N-am văzut nicicând 
Obraz mai blând. E-un înger, jur pe viaţa-mi. 
Măria-sa, când o va strânge-n braţe, 
Va fi stăpân pe-a’ Indiei comori.“ 
Deci, cugetului său nu-i fac vreo vină. 


468 India cuprinde aici, probabil, atât Indiile de Est cât şi Indiile de 
Vest, ţinuturi considerate în vremea lui Shakespeare izvorul unor 
bogaţi fabuloase. 

Întâiul gentilom: 
lar baldachinu-l poartă chiar baronii 
Celor cinci porturi. 
Al doilea gentilom: 
Ce fericiţi că stau în preajma ei! 
Pesemne,-aceea care-i duce trena 
O fi ducesa Norfolk. 
Întâiul gentilom: 
Da, e dânsa. 
Şi celelalte toate sunt contese. 
Al doilea gentilom: 
O spune coroniţa lor. Ce stele! 
Dar multe-s căzătoare... 
Întâiul gentilom: 
Lasă asta! 


(Alaiul iese în sunet de trâmbiţe. Intră al treilea 


gentilom. ) 
Te aibă Ceru-n pază! Unde-ai fost? 
Al treilea gentilom: 
La catedrală... Nici măcar un ac 
Nu mai puteai s-arunci. M-a-năbuşit 
Duhoarea grea a bucuriei lor. 
Al doilea gentilom: 
Văzut-ai slujba-ncoronării? 
Al treilea gentilom: 
Da. 
Întâiul gentilom: 
Şi cum a fost? 
Al treilea gentilom: 
Cu totul vrednică de-a fi văzută. 
Al doilea gentilom: 
Te rog, ne povesteşte, domnul meu. 
Al treilea gentilom: 

De-o sta-n puterea mea... Un râu de aur, 
De nobili şi de doamne, a purtat-o 
La locul ei, în naos, pe regină 
Şi nu departe s-a oprit. lar dânsa 

Pe-un jeţ se aşeză, să se-odihnească. 

Cam jumătate dintr-un ceas, mulţimea, 
Uimită, i-a privit frumseţea. Zău, 

În aşternutu-unui bărbat, nicicând 
Nu a intrat femeie mai frumoasă, 
Când se-arătă-n întreaga-i strălucire, 
Se ridică un strigăt din mulţime, 
Vuind precum odgoanele-n furtună, 
Pe mii de glasuri. Pălării, mantale 
Au fluturat. Şi-ar fi pierdut şi capul, 
De nu l-ar fi avut înfipt pe umeri. 
N-am mai văzut asemeni bucurie. 
Femei însărcinate-n luna-a noua, 
Precum berbecii-n vechile războaie, 
Îşi deschideau prin lume drum. Şi nimeni 
N-ar fi putut să spună: „Uite-mi soaţa!”, 
Atât erau de strânşi toţi într-olaltă, 
Ca miile de fire într-o pânză. 

Al doilea gentilom: 
Şi ce-a urmat? 
Al treilea gentilom: 
Măria sa se ridică, umilă, 

Şi se-ndreptă spre-altar; îngenunche; 
Precum o sfântă-şi înălţă spre cer 
Frumoşii ochi şi se rugă fierbinte. 

Se ridică din nou şi se-nchină 
'Naintea tuturor. Primi din mâna 
Arhiepiscopului Canterbury 
Însemne de regină: mir, coroana 


~ 740 ~ 


William Shakespeare 
Lui Eduard Mărturisitorul, sceptrul 
Şi-a păcii pasăre. Pe urmă, corul 
- Cele mai bune glasuri din regat - 
Când totul fost-a săvârşit cântă 
Te Deum”. Ea plecă apoi la York Place, 
Cu-acelaşi mare-alai. În locu-acela 
S-a dat serbarea. 
Întâiul gentilom: 
Nu-i mai spune York Place. 
De când căzut-a cardinalul, nimeni 
Nu-l mai numeşte-aşa: îi zice Whitehall 
Şi e palatul regelui. 
Al treilea gentilom: 
Ştiu asta. 
Schimbarea însă e atât de nouă, 
Că vechiul nume-mi sună încă proaspăt 
Al doilea gentilom: 
Dar ce episcopi mers-au cu regina, 
De-a dreapta şi de-a stânga dânsei? 
Al treilea gentilom: 
Stokesly 
Şi Gardiner. L-au uns pe cel dintâi 
(Acesta-a fost al regelui diac) 
Episcop în cetatea Winchester. 
Pe celălalt l-au aşezat în jilţ 
La Londra. 
Al doilea gentilom: 
Însă cel din Winchester 
Nu-i e prieten, zice-se, lui Cranmer. 
Al treilea gentilom: 
Întreaga ţară a aflat aceasta, 
Dar, deocamdată, vrajba nu-i prea mare. 


469 „Pe Tine, Doamne”, (în limba latină). 

De-o creşte însă duşmănia, Cranmer 
Prieten de nădejde şi-o găsi. 
Al doilea gentilom: 
La cine te gândeşti? 
Al treilea gentilom: 
La Thomas Cromwell. 
Măria-sa-l iubeşte. E un prieten 
Cinstit şi vrednic. Regele l-a pus 
Mai mare peste-ntreaga visterie 
De pietre scumpe. Pe de altă parte 
A fost ales şi-n sfat. 
Al doilea gentilom: 
Dar şi mai sus. 
O să-l ridice harurile lui. 
Al treilea gentilom: 
Desigur! Domnii mei, veniţi cu mine. 
La curte, oaspeţi îmi veţi fi. Acolo 
Mă bucur de încredere. Pe drum 
O să vă spun mai multe lucruri încă. 
Ceilalţi doi: 
Cum vrei. Să mergem. Haidem. La poruncă. 
(les.) 


Scena 2 


Kimbolton. 
Intră Katharine, prinţesă văduvă. 
E bolnavă, o susţin Griffith şi Patience. 


Griffith: 
Cum vă simţiţi? 
Katharine: 
Bolnavă sunt de moarte; 

Picioarele, ca nişte ramuri grele, 
Se lasă spre pământ, de parc-ar vrea 
Să-şi lepede povara. Daţi-mi jilţul. 
Aşa. Mă simt un pic mai bine. Griffith, 
Mi-ai spus, pe când încoace m-aduceai, 
Că Wolsey, fiul falei, a murit. 
Griffith: 
Da, doamnă. Dar credeam că suferinţa 
Nu v-a lăsat să vă plecaţi urechea 
să m-ascultaţi. 
Katharine: 
Te rog să-mi spui, o, Griffith, 
Cum s-a fost stins, că, dacă i-a fost moartea 
Preafericită, vrednică de cinste, 
înseamnă c-a păşit 'naintea mea 
Să-mi fie pildă. 
Griffith: 
După cât se spune, 
A fost la înălţime. Când, la York 
Popritu-l-a Northumberland, voind 
să-l mâne ca pe-un vinovat de rând 
În faţa judecății, fu lovit 
De slăbiciune, neputând să meargă 
Călare pc catârcă. 
Katharine: 
Bietul om! 
Griffith: 
Pe-un drum mai lesnicios, ajunse-n Leicester 
Cu cinstea cuvenită fu primit 
De stareţ şi monahii mânăstirii. 
El spuse: „Un bătrân“ veni, părinte, 


470 Wolsey avea la acea dată între cincizeci şi cinci şi şaizeci de 
ani. 

Zdrobit, de ale ţării mari furtuni, 
Să-şi odihnească oasele-ostenite 
Aicea printre voi; fie-vă milă 
Şi-i daţi o palmă de pământ. Apoi 
Căzu la pat. Şi boala îl robi. 
Trei nopţi după aceea, la opt ceasuri, 
Aşa cum prorocise, în căinţă 
Şi-n gânduri cufundat şi în suspine, 
A dat acestei lumi lumeasca slavă, 
lar cerului el sufletul şi-a dat 
Şi-a adormit în pace. 
Katharine: 
Fie-i somnul 
Netulburat. Păcatul nu-l apese. 
Dă-mi voie însă, Griffith, să-mi rostesc 
Întregul gând cu mila cuvenită. 
Mereu nesăturată-i era pofta, 
Voia să se aşeze-n rând cu prinții. 
Cu bunu-i plac, încătuşase ţara, 
lar simonia îi părea cinstită. 
Voința el şi-o prefăcuse-n lege. 
Nu se codea în faţă să te mintă; 
Făţarnic şi în faptă, şi în gând, 
Ştia de îndurare doar în clipa 
Când plănuia pierzanii şi năpaste. 
Făgadele-i erau bogate foarte, 
Aşa cum însuşi el era pe-atunci. 
Dar pulbere e împlinirea lor, 
Aşa precum el însuşi e acum. 
Şi trupului da rea-ntrebuinţare, 
Fiind o pildă rea pentru monahi. 
Griffith: 
Păcatul omenesc săpat e-n bronz, 

lar haru-l scriem pe-ale apei unde. 
Ingăduie Măria ta să-nşirui 
Şi darurile lui? 
Katharine: 
Da, Griffith, spune; 
De n-aş îngădui, aş fi nedreaptă. 
Griffith: 
Deşi dintr-o tulpină prea umilă, 
Din leagăn încă fost-a cărturar; 
Cu multă minte, înţelept; vorbirea-i 
Era strălucitoare şi cu miez. 
Cu cei ce nu-l iubeau - semet şi aspru, 
Cu cei ce-l ascultau - blajin ca vara. 
Deşi mereu nesăturat de-averi 
(Acesta-i un păcat într-adevăr), 
Le risipea, în schimb, cu-o dărnicie 
De prinţ adevărat. Să-i fie martori 
Cei doi fii gemeni ai învăţăturii, 
Care-au crescut sub ocrotirea voastră: 
Ipswich şi Oxford. Unul a căzut 
Cu el deodată, nevoind de fel 
Să-şi lase singur binefăcătorul. 
lar cellalt, tânăr încă, e vestit 
Şi priceput în arte; se înalţă 
Atât de iute, că-n puţină vreme 
Creştinătatea toată-l va slăvi. 
Căderea îi aduse fericire: 
Atunci s-a cunoscut pe sine însuşi 
Şi-a înţeles norocul celor mici. 
Şi, vârsta sa încununând cu-o slavă 
Ce de la oameni n-ar fi dobândit-o, 
In teama celor sfinte se sfârşi. 
Katharine: 

N-aş vrea să am alt crainic după moarte, 
Să-nfăţişeze firul vieţii mele 
Şi cinstea să-mi păzească de ocară, 
Decât un cronicar cinstit ca Griffith. 
Pe cel ce l-am urât atât în viaţă, 
Tu m-ai făcut, cu inima-ţi curată, 
Umilă şi pătrunsă de credinţă, 
Să îl cinstesc acum, când e ţărână. 
Să odihnească-n pace... Patience, 
Stai lângă mine,aşează-mi mai jos capul. 
Peste puţin, nu o să te mai supăr. 
O, Griffith, roagă-i tu pe muzicanți 
Să-mi cânte tristul cântec ce-l numesc 
Troparul meu de-ngropăciune; eu 
Voi cugeta la muzica cerească 
Spre care mă îndrept. 
(O muzică tristă şi solemnă.) 
Griffith: 
A adormit... 
Fetiţo, să ne aşezăm tăcuţi, 
să n-o trezim. Ai grijă, Patience... 
Vedenia 
(Intră, păşind solemn unul după altul, şase 
personaje îmbrăcate în veşminte albe, purtând pe 
cap ghirlande de laur; pe obraz - măşti de aur, în 
mâini - ramuri de laur sau de palmier. Întâi se 
apleacă dinaintea reginei, apoi dănțuiesc; şi, după 
câteva mişcări, primele două ridică o ghirlandă 
deasupra capului ei, în vreme ce celelalte patru 
salută cu evlavie. Apoi, primele două personaje, 
care au ținut ghirlanda, o dau următoarelor două, 
care fac aceleași mișcări, ridicând ghirlanda 
deasupra capului, reginei. După ce  sfârşesc, 

înmânează ghirlanda ultimelor două, care repetă 
mişcările. Atunci, ca într-o revelație, regina, încă 
dormind, dă semne de bucurie şi îşi înalță mâinile 
spre cer. Personajele dispar, dansând şi ducând cu 
ele ghirlanda. Muzica continuă.) 

Katharine: 
Unde-aţi pierit, voi, duhuri ale păcii, 
Lăsându-mă aici în chinuri? 


Griffith: 
Doamnă, 
Suntem aici. 
Katharine: 
Nu vă strigam pe voi. 
Cine-a intrat când eu dormeam? 
Griffith: 
Pe nimeni 
Nu am văzut. 
Katharine: 


Nu? Nici cereasca oaste 
Ce, chiar acum o clipă, m-a chemat 
La un ospăț? Obrajii lor cei sfinţi 
Precum un soare mă scăldau în raze. 
Ei mi-au făgăduit de-a pururi pace, 
Mi-au dat cununi pe care am simţit 
Că nu am încă dreptul să le port. 
Dar voi avea, fără-ndoială, Griffith. 
Griffith: 
Mă bucur să aud c-astfel de vise 
Vă stăpânesc. 
Katharine: 
Vreau muzica să tacă; 
E aspră şi mă oboseşte. 
(Muzica încetează.) 

Patience (lui Griffith): 
Vezi 
Cum s-a schimbat la faţă dintr-o dată? 
Obrazul i-e prelung; cât e de pală 
Şi cât de rece! Parcă a cuprins-o 
Un ger al morţii. Şi priveşte-i ochii!... 
Griffith: 
Se duce, fata mea, să ne rugăm. 
Patience: 
S-o aibă Ceru-n paza lui cea sfântă. 
(Intră un sol.) 
Solul: 
'Nălţimea ta... 
Katharine: 
Nu ai deloc obraz! 
De cinste nu mai suntem vrednici oare? 
Griffith: 
Ar trebui să fii hulit; când ştii 
Cât ţine să nu-şi piardă vechea slavă, 
Te porţi ca mocofanii. În genunchi! 
Solul: 
lertarea înălţimii voastre-o cer; 
Din grabă, am ajuns un necioplit: 
Aşteaptă-un domn trimis de rege. 
Katharine: 
Griffith, 
Pofteşte-l. Dar pe-acesta să nu-l văd! 
(les Griffith şi solul. Intră Griffith şi Capucius.) 
De nu se-nşală ochii mei cumva, 
Trimis eşti de-mpărat, nepotul meu, 
Şi te numeşti Capucius. 
Capucius: 
Da, doamnă, 

Acelaşi serv al vostru. 
Katharine: 
Şi cinstirea, 
Şi vremile schimbatu-s-au ciudat 
De când m-ai cunoscut. Te rog să-mi spui 
De ce-ai venit aici. 
Capucius: 
Înaltă doamnă, 
Întâi, ca să mă pun în slujba voastră, 
Apoi, Măria sa mi-a poruncit 
Să vin şi să vă văd. El pătimeşte 
Pentru al vostru chin şi vrea, prin mine, 
să vă trimită-urările de bine. 
Katharine: 
O, domnul meu, târzie mângâiere, 
Asemenea iertării ce soseşte 
Când capul osânditului căzuse. 
Ăst leac, la timp, m-ar fi tămăduit; 
Acum, doar rugile mai au putere. 
Măria sa ce face? 
Capucius: 
Sănătos. 
Katharine: 
De-ar fi aşa, să înflorească pururi 
Când eu cu viermii voi sălăşlui, 
Şi numele-mi va fi gonit din ţară... 
Ai şi trimis scrisoarea, Patience, 
Pe care te-am rugat s-o scrii? 
Patience: 
Nu, doamnă. 
(Îi dă Katharinei scrisoarea.) 
Katharine (lui Capucius): 
Fii bun, te rog, să înmânezi scrisoarea 

Stăpânului meu, regele. 
Capucius: 
Da, doamnă. 
Katharine: 
Ea-i aminteşte marii sale mile 
De fiica lui, rod al iubirii noastre. 
S-o scalde roua cerului cea sfântă! 
ÎI rog s-o crească-n grijă pentru cinste. 
E tânără, sfioasă... Trag nădejde 
Că-i va rămâne sufletul curat. 
Să-i fie dragă-n amintirea mea, 
Că l-am iubit cum numai cerul ştie. 
Mai am o jalbă: rogu-l să se plece 
Cu milă spre sărmanele-mi femei 
Ce mi-au urmat norocul schimbător; 
Nu-i printre ele, răspicat o spun 
(Şi-n clipa asta nu mint), nu-i niciuna 
Ce prin a sufletului frumuseţe, 
Prin cinste şi prin bună-cuviinţă, 
Să n-aibă drept la soţ de stirpe-naltă, 
Pe care, sigur, o să-l fericească. 
Şi-acuma, despre slujitorii mei: 
Nicicând nu au plecat de lângă mine, 
Cu toate că au fost aşa săraci. 
Simbria lor la vreme s-o primească, 
Şi, pe deasupra, încă-n dar, ca astfel 
Să-mi pomenească numele în veac. 
În nesfârşita-i bunătate, Cerul 
Dacă-mi dădea o viaţă-ndelungată 
Şi-avere îndestulă, despărţirea 
Nu ar fi fost astfel. Aceasta-i tot. 
Pe ce iubeşti mai mult pe astă lume, 
De ţii la pacea celor care mor, 

Prieten fii acestor obidiţi, 
Pe rege îndemnându-l să-mplinească 
Dreptatea mea cea de pe urmă. 
Capucius: 
Jur, 
Pe Ceruri, că de nu voi face astfel, 
Să-mi pierd şi chipu-acesta omenesc. 
Katharine: 
Îţi mulţumesc, cinstite domn. Vorbeşte-i 
De umilinţa mea Măriei sale, 
Că lunga-i tulburare va purcede 
Din lumea-aceasta. Spune-i că în moarte 
L-am binecuvântat. Aşa voi face... 
Privirea mi se-ntunecă. Adio, 
Adio, domnul meu; adio, Griffith. 
Nu, Patience, nu pleca. M-aşează-n pat. 
Şi-alte femei să chemi... Când voi muri 
Să mi se deie cinstea cuvenită, 
M-acoperiţi cu virginale flori, 
Să ştie-ntreaga lume că am fost 
Neprihănită soaţă pân’ la moarte. 
Mă-mbălsămaţi: pe urmă nu mai sunt, 
Dar ca regină, fiica unui rege, 
să mă purtaţi pe drumul meu din urmă. 
Ah, nu mai pot... 
(les toți, conducând-o pe Katharine.) 


Actul V 
Scena 1 


Londra. O galerie a palatului. 
Intră Gardiner, episcop de Winchester; 

înaintea lui păşeşte un paj, purtând o torţă. 
Se întâlnesc cu sir Thomas Lovell. 


Gardiner: 
E ceasul unu; nu-i aşa, băiete? 
Pajul: 
Acuma tocmai a bătut. 
Gardiner: 
Acesta 
E-al trebuinţei ceas, nu al plăcerii; 
E vremea să îi dăm odihnă firii, 
să nu ne pierdem în deşertăciuni. 
Sir Lovell, bună seara. Încotro 
Aşa târziu? 
Lovell: 
Vii de la rege? 
Gardiner: 


Da. 
Cu Suffolk l-am lăsat jucând primer. 
Lovell: 
Mă duc la el nainte să se culce. 
Adio. 
Gardiner: 
Nu pleca, Sir Thomas. Ce e? 
Îmi pari zorit. De nu cumva te supăr, 
Să-i spui prietenului tău ce treburi 
Te mână-n noapte. Că-ndeletnicirea 
Ce se preumblă noaptea, ca strigoii, 
Mai plină-i de nelinişti ca aceea 
Care te-ncearcă-n miez de zi. 
Lovell: 
Îmi eşti 
Prea drag să nu-ți încredințez o taină 

Cu mult mai grea decât acea de-acum. 
În chinurile naşterii, regina 
Pândită-i de primejdii; ne e teamă 
Să nu se săvârşească. 
Gardiner: 
M-oi ruga 
Din suflet pentru rodu-adus pe lume. 
De-ndelungate zile aibă parte. 
Cât despre trunchi, să-l roadă viermii! 
Lovell: 
Cred 
Că pot rosti amin. Dar conştiinţa 
Îmi spune că e o ființă-aleasă 
Şi care merită urări mai bune. 
Gardiner: 
O, Doamne! Dar ascultă-mă, Sir Thomas: 
La fel cu mine cugeţi. Şi te ştiu 
Drept-credincios şi înţelept. Dă-mi voie 
Să-ţi spun că n-o fi bine, ţine minte, 
Decât în clipa-n care Cranmer, Cromwell, 
Ce-s braţele reginei, şi ea însăşi 
Vor adormi pe veci. 
Lovell: 
Aceştia doi 
În fruntea tuturor sunt în regat. 
Cât despre Cromwell, nu e doar visternic 
Al pietrelor de preț, ci e şi paznic 
Al zàpiselor regelui, diac; 
Urmează-al slavei drum. Şi cu măriri 
O să-l încarce timpul tot mai mult. 
lar arhiepiscopul e însăşi mâna 
Şi limba regelui. Cin' să cuteze 
O vorbă să rostească împotrivă-i? 

Gardiner: 
Da, da, Sir Thomas. Sunt şi dintr-aceia. 
Eu însumi mi-am rostit întregul gând. 
Chiar azi, pot să ţi-o spun, i-am aţâţat 
Pe lorzii din Consiliu. Ştim prea bine, 
Şi eu ştiu, şi ei ştiu la fel de bine 
Că-i un arhieretic şi o ciumă 
Pe trupul ţării. Ei s-au hotărât 
Să îi vorbească regelui; iar dânsul 
Urechea şi-a plecat la jalba noastră. 
Şi desluşind cu ochii săi regali 
Primejdia de care îi vorbeam, 
A hotărât să-adune mâine-n zori 
Consiliu-ntreg, chemând pe vinovat. 
El este-o buruiană otrăvită; 
Va trebui s-o smulgem. Dar te ţin 
Din treburile tale. Noapte bună, 
Lovell: 
Eu îți doresc la fel, de mii de ori. 
Rămân de-a pururi slujitorul tău. 
(les Gardiner şi pajul. In vreme ce Lovell se 
îndreaptă spre ieşire, intră regele şi Suffolk.) 
Regele Henric: 
Eu, Charles, în seara asta nu mai joc. 
Că nu la joc mi-e gândul. Eşti prea tare. 
Suffolk: 
E-ntâia dată când câştig cu voi. 
Regele Henric: 
Nimica toată, Charles. 
Pierdeai de-aş fi jucat cu luare-aminte. 
Ce ştii despre regină, Lovell? 
Lovell: 
Doamne, 

Nu am putut să-i înmânez scrisoarea, 
Precum mi-aţi dat poruncă. Am trimis-o 
Printr-o femeie, ce-napoi mi-aduse 
Umila-i mulţumire şi dorinţa 
să vă rugaţi. 
Regele Henric: 
Ce-ai spus? Cum? Să mă rog? 
E-n chinurile facerii? 
Lovell: 
Da, astfel 
Mi-a spus femeia. Fiece durere 
E un pumnal de moarte. 
Regele Henric: 
Biata doamnă! 
Suffolk: 
S-o uşureze Domnul de dureri 
Şi să vă bucure cât mai degrabă 
Cu un moştenitor. 
Regele Henric: 
E miezul nopţii. 
Fii bun, mergi la culcare. Şi te roagă 
Pentru regină. Singur vreau să fiu. 
Căci nu se-mpacă astăzi gândul meu 
Cu alţi prieteni. 
Suffolk: 
Vă doresc din suflet 
O noapte bună. Pe stăpâna mea 
N-o voi uita în rugă. 
Regele Henric: 
Noapte bună. 
(lese Suffolk. Intră Sir Anthony Denny.) 
Ei, ce se-ntâmpă? 
Denny: 

Adusu-l-am pe lordul arhiepiscop, 
Precum aţi poruncit. 
Regele Henric: 
Pe Canterbury? 
Denny: 
Da, Doamne. 
Regele Henric: 
- Adevărat? Şi unde este? 
Denny: 
Aşteaptă voia voastră. 
Regele Henric: 
Adu-l, deci. 
(lese Denny.) 
Lovell (aparte): 
Episcopul la asta se gândea... 
La vreme am venit. 
(Se întoarce Denny, conducându-l pe Cranmer.) 
Regele Henric: 
Plecaţi cu toții! 
(Lovell pare că vrea să rămână.) 
Hei! N-auziţi? Plecaţi! Am spus: plecaţii 
Ce vreţi? 
(les Lovell şi Denny.) 
Cranmer: 
Mi-e teamă! Pentru ce se-ncruntă? 
E-nfăţişarea-i cea mai de temut. 
Regele Henric: 
Ei bine, domnul meu, doreşti să afli 
De ce am vrut să vii. 
Cranmer: 
Eu sunt dator 
S-ascult porunca voastră. 
Regele Henric: 

Te ridică, 
lubitul nostru lord de Canterbury, 
Şi împreună să ne preumblăm. 
Vreau multe veşti să-ţi dau. Întinde-mi mâna; 
Ah, dragul meu, mă doare ce-am să-ţi spun 
Şi sufăr să dau glas la ce urmează. 
În zilele din urmă, fără voie, 
Am auzit atâtea lucruri grele, 
Da, grele, lucruri grele despre tine. 
Le-am cercetat şi noi, şi sfatul nostru 
Şi-am hotărât să te chemăm în zori 
În faţa noastră. Ştiu că n-ai să poţi 
De-ntreaga vină să te speli; şi astfel 
Pân' vei răspunde-n faţa judecății, 
Să-ţi iei răbdarea-ntr-ajutor, mergând 
să te închizi în Turn. Tu, frate-al nostru, 
Aşa dacă, vei face, niciun martor 
Nu va-ndrăzni-mpotrivă-ţi să vorbească. 
Cranmer: 
Vă mulţumesc plecat şi mult mă bucur 
Că-n astă-mprejurare s-o alege 
În sufletu-mi tot grâul de neghină. 
Ştiu: nimeni nu-i ca mine, ţintă-a hulei. 
Regele Henric: 
Ridică-te, prieten drag. Credinţa 
Şi cinstea ta cu-adâncă rădăcină 
În sufletu-mi s-au prins. Întinde-mi mâna. 
să ne plimbăm. Ce soi de om eşti tu? 
Pe Sfânta Născătoare! Socoteam 
Că o să-mi ceri de faţă să te pun 
Cu cei ce te învinuiesc, să fii 


Cu totul slobod. 
Cranmer: 

Doamne-al meu puternic, 
Mi-e sprijin cinstea mea şi adevărul. 
De-mi vor lipsi şi voi cădea în luptă, 
M-oi bucura-mpreună cu vrăjmaşii 
Şi vrednic de dispreţ m-oi socoti. 
Eu nu mă tem de-nvinuri. 
Regele Henric: 
Ştii însă 
Primejdiile ce te pasc în lume? 
Duşmanii-s mulţi şi-s tari; şi vicleşugul 
Li-e pe măsură. Nu oricând dreptatea 
Şi adevăru-adevărat aduc 
Fireasca hotărâre-a judecății. 
Cât de uşor un suflet ticălos 
Poate-ndemna un ticălos să jure 
- 'Mpotriva ta! Sunt pilde prea destule. 
Vrăjmaşii ţi-s puternici, ura-i mare. 
Crezi c-ai să poţi sperjurul să-l înfrunţi. 
Având mai mult noroc decât stăpânul“! 
(Al cărui prinţ eşti tu) pe când trăia 
Pe-acest pământ al crimei? Haida-de! 
Genunea o socoţi o biată groapă 
Şi te vei pierde. 
Cranmer: 
Dumnezeu şi voi 
Să-mi apăraţi, deci, nevinovăția, 
Altminteri voi cădea. 
Regele Henric: 
Fii liniştit. 
Nu vor lovi mai mult decât le-ngădui. 
Sus inima! Ai grijă, mâine-n zori 
Să vii în faţa lor. De vor zvârli 

Învinuiri ce-n temniţă te-or duce, 
Cu vorbe potrivite să te aperi, 
să nu le ocoleşti. Loveşte bine, 
Precum o să te-nveţe-mprejurarea. 
D-o fi-n zadar, le dai acest inel 
Şi ceri să vii-naintea mea. Cum, plânge? 
E-un om cinstit. Preasfântă Născătoare! 
În tot regatul, pot să jur, nu-i nimeni 
Cu sufletul mai credincios. Te du 
Şi nu uita nimic din ce ţi-am spus. 
(lese Cranmer.) 
Era înăbuşit de lacrimi. 
(Intră o doamnă bătrână.) 
Un gentilom (dinăuntru): 
Stai! 
Ce vrei? 
Doamna bătrână: 
Nu stau. Că vestea ce-o aduc 
Mă face îndrăzneață. - 'N jurul vostru 
Să zboare îngerii din cer, ființa 
Să v-o umbrească aripile sfinte. 
Regele Henric: 
În ochii tăi, eu vestea o citesc. 
Regina a născut? Zi da, vorbeşte: 
Băiat? 
Doamna bătrână: 
Da, da, stăpâne, da. Băiat! 
Un prunc din cer, ce-asupră-i mâna-şi tinde 
Şi-o binecuvântează: e o fată“, 
Vestind că vor urma băieţi. Regina 
Doreşte s-o vedeţi, şi să cunoaşteţi 

Străina care seamănă cu voi 
Precum o vişină cu alta. 
Regele Henric: 
Lovell! 
(Intră Lovell.) 
Lovell: 
Măria ta! 
Regele Henric: 
O sută mărci să-i dai 
Merg la regină. 
(lese.) 
Doamna bătrână: 
Jar pe sfântul soare 
Că voi avea mai mult de-atât. O sută! 
E plată de rândaş. Să-mi dea mai mult! 
De nu, îl fac de râs. Am spus că fata 
Îi seamănă? Să-mi dea mai mult. Altminteri. 
Pe dos voi spune. Şi acum, cât fierul 

E roşu, încă, vreau să-mi fac dreptate. 

(lese.) 


Scena 2 


O galerie în faţa Camerei de Consiliu. 
Intră Cranmer, oameni din suită, paji. 


Cranmer: 
Nădăjduiesc că n-am întârziat. 
Consiliul, printr-un nobil, mi-a trimis 
Cuvânt să mă grăbesc. Ce-nseamnă asta? 
Închisă-i uşa? Hei, cine-i de strajă? 
Nu mă cunoaşteţi? Hei! 
(Intră paznicul.) 

Paznicul: 
Ba da,-nălţime, 
Dar nu vă pot lăsa. 
Cranmer: 
De ce? 
(Intră doctorul Butts.) 
Paznicul: 
Veţi aştepta să fiţi chemat. 
Cranmer: 


Aşa! 
Butts (aparte): 
Işi bat de dânsul joc. Mă bucur foarte 
Că am venit la timp. Măria sa 
Afla-va de îndată. 
Cranmer (aparte): , 
Asta-i Butts, 
E doctorul Măriei sale, Doamne, 
Ce mai priviri! Dea Cerul să nu fie 
Măsurători ale căderii mele! 
Vrăjmaşii mei au uneltit acestea. 
să le-mblânzească inimile Cerul! 
De ura lor eu nu sunt vinovat. 
Mândria vor să mi-o rănească. - Obraijii 
Să le roşească-ar trebui. Cum lasă 
Pe-un frate din consiliul lor s-aştepte 
Cu slugi şi cu rândaşi?! Dar sunt silit 
să mă supun voinţei lor. Răbdare! 
(Regele şi Butts apar la o fereastră.) 
Butts: 
Vedeți ce mai privelişte ciudată? 
Regele Henric: 
Ce-anume, Butts? 
Butts: 

Desigur, aţi fost martor 
De multe ori la întâmplări ca asta. 
Regele Henric: 
La naiba, unde să mă uit? 
Butts: 
i Acolo. 
Inalta curte a lui Canterbury, 
Ce-şi ține fala, aşteptând la uşă 
Printre rândaşi şi slugi. 
Regele Henric: 
Aşa-i! El este! 
Deci, astfel se cinstesc ei între ei? 
Prea bine! Unul, totuşi, e mai mare. 
Gândeam că printre ei domneşte cinstea 
(Sau cel puţin purtările alese), 
Incât să nu îndure ca un om 
De rang înalt şi mie-atât de drag 
Să ţopăie-aşteptând aşa, la uşă, 
Precum un slujitor de rând. O, Doamne! 
Ce ticăloşi! Să ne ascundem, Butts, 
Şi vom avea mai multe de-auzit! 
(les.) 
Sala Consiliului. 

(Intră Lordul cancelar, ducele de Suffolk, contele 
de Surrey, lordul şambelan, Gardiner şi Cromwell. 
Cancelarul se aşază la capătul mai inalt al mesei în 
stânga. Un scaun mai înalt rămâne liber în stânga 
lui, pentru arhiepiscopul de Canterbury. Ceilalţi se 
aşează în ordine, de-o parte şi de alta a mesei. 
Cromwell se aşează la capătul mai jos al mesei, ca 
diac al Consiliului. ) 

Cancelarul: 

Vorbeşte-ne, deci, domnule diac: 

De ce ne-am adunat? 
Cromwell: 
Cu voia voastră, 
Cea mai de seamă treabă îl priveşte 
Pe preasfinţia sa de Canterbury. 
Gardiner: 


E-nştiinţat? 
Cromwell: 
Da. 
Norfolk: 
Cine-aşteaptă oare? 

Paznicul: 

Afară? 
Gardiner: 

Da, da. 
Paznicul: 


Lordul arhiepiscop. 
E-o jumătate ceas de când aşteaptă. 
Cancelarul: 
să intre. 
Paznicul: 
Acum intraţi, sfinţia voastră. 
(Cranmer se apropie de masa Consiliului.) 
Cancelarul: 
Sfinţia ta, sunt foarte întristat 
să văd că jilţu-acesta-i gol. Dar suntem 
Plăpânde firi de om, robiţi de timp. 
Puţini sunt îngeri. Din pricina-aceasta 
Şi-a unei nedestule-nţelepciuni, 
Tu, ce erai menit să ne înveţi, 
Te-ai rătăcit, păcătuind din greu 
Faţă de rege şi de legi. În ţară 
Ai risipit învăţătura ta 

Şi-a preoţilor tăi (aşa aflat-am), 
Credinţe noi, eretice, pe care 
De nu le vom curma s-or dovedi 
Primejdioase foarte. 
Gardiner: 
Şi aceasta 
Va trebui curând să se întâmple. 
Cel care călăreşte-un cal focos 
Nu-l dă-n buiestru numai cu blândeţe; 
Zăbala-i pune, îl împunge-n pinteni, 
Pân' ce îl face-ascultător. Dar dacă 
Suntem molatici sau miloşi ca pruncii 
Faţă de fala unui om, atunci 
Această molimă nu are leac 
Şi-atuncea tulburarea, obrinteala 
Cuprind întreaga ţară. Aşa cum 
Germania de sus o tristă pildă 
Ne dete de curând“. 
Cranmer: 
Cinstite fețe, 
Întreaga viaţă m-am trudit să pun 
Învățătura şi puterea mea 
În slujba binelui. Şi nu e nimeni 
(O spun cu inimă deschisă) care 
Mai mult să duşmănească şi să lupte 
În cugetu-i şi cu-mputernicirea 
Pe care i-o dă slujba, împotriva 
Acelor' care strică pacea ţării. 
Să n-aibă parte Maiestatea sa 
De-o inimă mai slabă în credinţă! 


473 Gardiner se referă la răspândirea protestantismului în 
regiunile de sud ale Germaniei numite Ţara de Sus din cauza 
dealurilor şi munţilor din acea zonă. 

Cei ce din viclenie şi din pizmă 
Fac singura lor hrană îi lovesc 
Pe cei mai buni. Vă rog, precum e scrisa 
Oricărei judecăţi, mă puneţi faţă 
Cu-ai mei pârâşi, ca slobod glas să dea 
Învinuirii lor. 
Suffolk: 
Nu, domnul meu, 
Eşti sfetnic nalt şi nimeni nu-ndrăzneşte 
Să te învinuiască. 
Gardiner: 
Ne aşteaptă 
Atâtea treburi, mult mai însemnate; 
În scurt vom lămuri pricina ta. 
Măria sa doreşte, noi la fel, 
Să te putem mai bine judeca, 
Să fii de-ndată dus la Turn. Astfel, 
Fiind din nou un om de rând, vedea-vei 
Cum se vor ridica de pretutindeni 
Să te învinuiască-atât de mulţi, 
Că n-o să izbuteşti să le faci faţă. 
Cranmer: 
Îţi mulţumesc, milord de Winchester, 
Mi-ai fost întotdeauna bun prieten, 
Şi sfatul tău de-o fi urmat, afla-voi 
În mila ta un jude şi un martor. 
Eu ţinta ţi-o-nţeleg: vrei să mă pierzi. 
Blândeţea-i stă mai bine unui preot 
Decât dorinţa de-a se înălța. 
Prin pilda umilinţei sale-i cheamă 
Pe rătăciţi pe drumul bun şi drept. 
Nu-i alunga. Răbdarea mi-o încearcă: 
O să mă apăr. Nu mă îndoiesc 

Că nu te mustră cugetul când zilnic 
Doar strâmbătăţi înfăptuieşti. Cinstirea 
Pe care eu ţi-o dau m-opreşte-aci. 
Gardiner: : 
Eşti un eretic. Asta-i adevărul. 
Sub dresurile tale desluşim 
Cât eşti de slab. 
Cromwell: 
Milord de Winchester, 
Îngăduie-mi să-ţi spun: prea aspru eşti; 
Toţi cei cu fire-aleasă nu-şi bat joc 
De cei ce-au fost cu ei de-aceeaşi seamă, 
Chiar când greşesc. E crud să-mpovărezi 
Pe cel căzut. 
Gardiner: 
O, domnule diac, 
Îţi cer iertare. Dintre cei de faţă 
Tu eşti cel mai puţin îndreptăţit 
Să spui acestea. 
Cromwell: 
Dar de ce? 
Gardiner: 
Nu ştiu 
Că eşti şi tu din secta-aceasta nouă? 
Nu eşti curat. 


Cromwell: 
Nu sunt? 
Gardiner: 
Nu eşti, o spun. 
Cromwell: 


_ De-ai fi pe jumătate-aşa cinstit, 
In juru-ţi rugi s-ar înălța, nu spaime. 
Gardiner: 

Nu-ţi voi uita această îndrăzneală. 
Cromwell: 
Cum vrei. Să nu-ți uiţi, însă, nici purtarea 
Atât de îndrăzneață. 


Cancelarul: 
E prea mult. 
Opriţi-vă,-i ruşine. 
Gardiner: 
Am tăcut. 
Cromwell: 
Şi eu. 


Cancelarul (lui Cranmer): 
Cât despre voi, toţi cei de faţă 
Au hotărât să aşteptaţi în Turn 
A regelui voinţă. Domnii mei, 
Voi încuviinţaţi acestea? 


Toți: 
Da. 
Cranmer: 
Nu-i altă cale de iertare? 
Gardiner: 


Nu! 
Ce-ar mai putea să fie? E ciudată 
Şi-obositoare stăruința ta. 
să vină straja! 
(Intră un străjer.) 
Cranmer: 
Pentru mine? Oare 

Să plec precum un trădător de rând? 
Gardiner: 

Ți-I dăm în seamă. Să-l închizi în Turn. 
Cranmer: 

Opriţi-vă o clipă, domnii mei. 

O vorbă doar... Priviţi, deci, domnii mei: 
Acest inel, cu harul lui, mă smulge 
Din gheara unor oameni cruzi; un jude 
Cu mult mai drept m-o judeca pe mine: 


Măria sa! 
Cancelarul: 
Inelul regelui! 
Surrey: 
Nu-i prefăcut. 
Suffolk: 


E cel adevărat - 
Pe cer! V-am spus că am mişcat o piatră 
Ce peste noi s-o prăbuşi. 
Norfolk: 
Cum credeţi 
Că regele lăsa-va să ne-atingem 
De-un fir de păr al omului acesta? 
Cancelarul: 
Prea limpede-i acum. Cât i-e de dragă 
Fiinţa-acestui om! De n-aş fi fost 
De fel amestecat! 
Cromwell: 
Pe când strângeam 
Dovezi în contra cinstei lui, pe care 
O pizmuieşte diavolul, ştiam 
Că aţâţaţi un foc ce-o să vă ardă. 
Păziţi-vă acum! 
(Intră regele, care le aruncă o privire încruntată. 
Se aşează.) 
Gardiner: 
Mărite Doamne, 
Să binecuvântăm înaltul Cer, 
Care ne-a dat un rege înţelept; 

Întâia ţintă-a cinstei sale este 
Bisericii să se supună. Vine, 
Mânat de-a lui credinţă, să asculte 
Cum judecă biserica pricina 
Acestui mare vinovat. 
Regele Henric: 
Ai fost, 
Episcop Winchester, vestit prin arta 
De-a născoci de laudă cuvinte. 
Dar, află: n-am venit s-ascult acum 
Asemeni linguşiri. Prea sunt stângace 
Şi străvezii, jignirile s-ascundă. 
Nu poţi lovi în mine, şi de-aceea 
Faci pe dulăul blând; rotindu-ţi limba, 
Crezi că-ai să mă câştigi. Dar am văzut 
Cât eşti de crud, de însetat de sânge. 
(Lui Cranmer): 
Om bun, aşează-te, şi o să vezi 
Cum cel mai îndrăzneţ n-o să te-atingă 
Cu degetul măcar. Pe ce-i mai sfânt. 
Mai bine s-ar lăsa răpus de foame 
Decât o clipă să îi dea prin gând 
Că locul vostru nu ar fi aici. 
Surrey: 
De-ngăduiţi... 
Regele Henric: 
Nu, domnul meu, nu-ngădui. 
Gândeam că printre sfetnicii-mi se află 
Măcar un om cu judecată dreaptă. 
Dar n-am găsit. Se cheamă-nţelpciune 
Aceasta, să lăsaţi un om cinstit, 
Un om de bine (ce puţini de-aici 
Sunt vrednici de-acest nume!), să aştepte 

Precum o slugă? Nu-i cu voi de-o seamă? 
Ruşine! Datu-v-am puterea-aceasta 
Să vă uitaţi de voi până-ntr-acolo? 
V-am dezlegat să judecaţi un sfetnic, 
Nu un rândaş. Sunt printre voi, văd bine, 
Din cei ce,-mpinşi de ură, nu de cinste, 
l-ar hotărî osânda cea mai aspră 
Dacă-ar avea puterea. Dar aceasta 
N-o vor avea cât eu trăi-voi. 
Cancelarul: 
Doamne, îngăduie-mi iertarea să ţi-o cer 
Pentru noi toţi. Întemniţarea lui 
Țintea (daca mai e credinţă-n oameni) 
să-l spele de-orice vină-n faţa lumii, 
Nu să-l zdrobească. Pentru mine, jur. 
Regele Henric: 
Ei, fie! Fie! Domnii mei, cinstiţi-l. 
Cu gânduri bune să-l primiţi; e vrednic. 
Voi spune chiar mai mult: că dacă-un rege 
Ar fi dator cumva recunoştinţă 
Unui supus; acela aş fi eu 
Pentru credinţa lui. Cu sfada voastră 
să nu mă tulburaţi. Fiţi buni, prieteni, 
Vă-mbrăţişaţi, altminteri e ruşine. 
Milord de Canterbury,-ţi cer un lucru, 
Pe care vreau de-ndată să mi-l dai. 
E-o fată preafrumoasă, care-aşteaptă 
Botezul; să-i fii naş. 
Cranmer: 
Cel mai de seamă 
Din toți monarhii-n viață s-ar slăvi 
Cu-o cinste ca aceasta. Cum pot eu, 
Supusul vostru rob, s-o împlinesc? 

Regele Henric: Ei, domnul meu, văd bine că vrei 
să-ţi păstrezi lingurile“'"*. Bătrâna ducesă de Norfolk 
şi marchiza Dorset vor fi tovarăşele tale. Primeşti? 
Deci, înc-o dată, lord de Winchester, 
Iti poruncesc să-l îndrăgeşti. 
Gardiner: 
Mi-e gândul 
Curat şi plin de dragoste frăţească. 
Cranmer: 
Mi-e martor cerul cât dragi îmi sunt 
Cuvintele acestea. 
Regele Henric: 
Om prea bun, 
Aceste lacrimi dovedesc din plin 
Că preacurată inima îţi este. 
Ghicesc c-aţi vrut să spuneţi: „Păcăliţi-l 
Pe Canterbury; el vă va rămâne 
Pe veci prieten”. Domnii mei, ajunge! 
Noi timpu-l păcălim. Aş vrea să văd 
Fetiţa mai curând încreştinată. 
Eu v-am unit; rămâneţi, deci, uniţi: 
Voi fi mai tare, voi veţi fi slăviţi. 
(les.) 


Scena 3 


Curtea palatului. Zgomot şi freamăt afară. 
Intră portarul şi servitorul său. 


Portarul: la mai tăceţi din gură, derbedeilor! Ce, 


474 Aluzie la obiceiul ca naşul să dea, la botez, în dar finului sau 
finei douăsprezece linguri de argint, fiecare având chipul unuia 
dintre apostoli. 

credeţi că aici e Paris-garden“'"? Mocofanilor, ia 
faceţi bine şi nu mai zbieraţi! 

O voce (de afară): Jupân portar, eu ţin de 
bucătăriile curţii. 

Portarul: Ba ţii de spânzurătoare, vedea-te-aş 
atârnat de ea, pungaşule! Aici te-ai găsit să urli? 
Adu-mi o duzină de ciomege de măr pădureţ, din 
alea zdravene. Pentru ei, astea nu sunt decât nişte 
smicele. Vă scarmăn eu! Vreţi botez? Credeţi că o să 
plouă cu bere şi cu plăcinte, javrelor? 

Servitorul: 

Răbdare, domnule; e mult mai greu 
(Doar dacă-i măturăm de-aici cu tunul) 
Să îi gonim decât să-i adormim 
În zori de-Armindeni“'$; cred că mai degrabă 
O să clintim St. Paul” decât pe ei. 

Portarul: 

Cum au intrat împieliţaţii ăştia aici? 

Servitorul: 

Habar nu am! Dar apa cum de intră? 
Un toroipan voinic, de cinci picioare 
(Din care-un ciot rămas-a), şi-a făcut 
Cu prisosinţă datoria. 
Portarul: 
Sir, 
Nu ai făcut nimic. 
Servitorul: 


475 Numele popular al arenei unde aveau loc luptele între urşi şi 
câini sau tauri şi câini. Era considerat locul cel mai zgomotos din 
Londra. 

476 |n ziua de 1 mai (Armindeni), tinerii din popor aveau libertatea 
de a se deda la tot felul de amuzamente. 

477 Biserică din Londra, pe locul căreia s-a clădit la sfârşitul 
secolului al XVII-lea actuala catedrală Sf. Paul. 

Nu sunt Samson“, 
Nici Guy”, nici Colbrand, să-i cosesc, vezi bine! 
Dar de-am scutit vreo ţeastă, rea sau bună, 
De-ncornorat sau puitor de coarne, 
De tânăr sau bătrân, bărbat, muiere, 
Să nu mai pun pe carne de bou gura, 
Ferească Domnul să îmi placă vaca! 

O voce (de afară): Domnule portar! N-auzi? 

Portarul: Îndată, îndată, domnule  jăvruţă! 
(Servitorului): Ai grijă de poartă, jigodie! 

Servitorul: Ce vreţi să fac? 

Portarul: Ce să faci? Să pocneşti o duzină dintr-o 
dată. Ce-i aici, Moorfields**, să vină la paradă? A 
venit vreun indian cu scula de-un cot, de ne sar 
femeile-n cap. Doamne sfinte, ce furnicar e la 
poartă! Pe cugetul meu creştinesc, zău dacă din 
botezul ăsta n-au să iasă o mie de alte botezuri! Aici 
sunt şi taţi, şi naşi şi tot ce mai trebuie! 

Servitorul: Or să fie mai multe botezuri decât 
linguri. Uite colo, lângă poartă, e unul cu o mutră 
încinsă ca jăraticul; douăzeci de zile de arşiţă i s-au 
cuibărit în nas. Toţi cei care stau în preajma lui sunt 
prăjiţi de parcă ar sta sub ecuator. Nu mai au nevoie 
de altă pedeapsă. De trei ori l-am croit în cap pe 
balaurul ăsta de foc, şi de trei ori nasul s-a stropşit 
la mine. E un adevărat tun care a venit aici să-şi 
zvârle ghiulele-n noi. Lângă el e nevasta unui telal 
de zdrenţe furate. S-a răţoit la mine până ce i-a sărit 
din cap căciula cu moţ, ca pedeapsă că s-a apucat 
478 Erou biblic, renumit pentru puterea sa. 

479 Guy de Warwick, cavaler medieval, erou al unui poem foarte 
popular. L-a ucis, la Winchester, pe Colbrand, vestit uriaş danez. 


480 Loc mlăştinos secat şi transformat într-un mare parc popular 
în 1606. 

să stârnească o asemenea tulburare în stat. O dată, 
vrând să-l croiesc pe meteorul de lângă ea, am 
pocnit-o pe femeia asta, care a început să 
răcnească: „Veniţi încoace, ciomegelor!” Şi atunci 
văd vreo patruzeci de vlăjgani, tinere speranţe ale 
Strandului““!, care-i aleargă în ajutor cu bâtele-n 
mână, să mă facă praf. Eu mă ţin bine şi-mi apăr 
locul. Ei încep să-şi rotească măciucile ca să măture 
terenul. Eu mă ţin tare, dar, dintr-o dată, o ceată de 
copii ascunşi în spatele bătăuşilor, nişte haimanale 
vestite, aruncă în mine o ploaie de pietre. Am fost 
mulţumit că mi-am putut aduce cinstea nevătămată 
în curte şi i-am lăsat să-şi facă de cap. Fără doar şi 
poate că dracul era în ceata lor. 

Portarul: Sunt derbedei din ăştia care se ţin de 
scandaluri la teatru şi se bat cu mere putrede. 
Privitorii nu-i pot suferi, afară de amărâţii de la 
Tower Hall“ şi de cei din Limehouse“*, scumpii lor 
fraţi întru Domnul. Pe câţiva dintre ei i-am şi trimis 
în Limbum Patrum'**; n-au decât să joace şi să 
petreacă aste trei zile, până când o să vină praznicul 
bicelor. 

(Intră lordul şambelan.) 

Lordul Şambelan: 

O, Doamne, ce mulţime! Creşte-ntr-una, 


481 Cartier al Londrei. 

482 Mulțimea care se aduna să privească execuțiile prin 
spânzurare, care se desfăşurau pe Tower Hill (dealul de lângă 
Turnul Londrei). 

483 Cartier locuit de mulţi muncitori străini, unde aveau loc mari 
scandaluri. 

484 Regiune din apropierea iadului unde, conform religiei catolice, 
se aflau sufletele celor drepţi care trăiseră înainte de venirea lui 
Hristos. Aici are sensul de închisoare. 

Din toate unghiurile alţii vin, 
De parcă-ar fi la bâlci. Portarii unde-s? 
(Portarilor): 
Ah, ticăloşilor, aţi izbutit 
Să ţineţi strălucită adunare! 
Aceştia vi-s prietenii? Ei, bravo! 
Avem, ce-i drept, şi pentru doamne loc 
Când vor veni aici de la botez. 
Portarul: 
'Nălţimea-voastră, nu vă supăraţi: 
Suntem nişte bieţi oameni. Am făcut 
Tot ce stătea-n puterea noastră slabă, 
Ameninţaţi să fim făcuţi bucăţi; 
O oaste-ntreagă nu i-ar fi gonit. 
Lordul Şambelan: 
Pe cinstea mea, de-oi fi certat de rege, 
Vă dau pe dată-afară; pe deasupra, 
Vă pun să vă plătiţi nesocotinţa. 
Ce ticăloşi, ce leneşi! Vă luptaţi 
Cu damigeana doar, uitând de slujbă. 
Hei, trâmbiţele! Vin de la botez; 
Tăiaţi prin gloată drum, să treacă-alaiul, 
Că-altminteri vă trimit la Marshalsea“”, 
Vreo două luni acolo să petreceţi. 
Portarul: 


Hei, loc pentru prinţesă! 
Servitorul: 
Haimana! 
De nu te strângi, te mângâi drept în creştet! 
Portarul: 
Mă, ăla-n strai de marchidan, jos ţarcul! 
Acum te-nalţ spre cer în vârf de ţeapă! 


485 Celebră închisoare în cartierul Southwark din sudul Londrei. 

(les.) 


Scena 4 


Palatul. 

Intră trâmbițaşi sunând din trâmbiţe, doi 
aldermani, lordul primar, un cavaler al Ordinului 
Jaretierei, Cranmer, ducele de Norfolk, 

cu bastonul său de mareşal, ducele de Suffolk, doi 
nobili, ducând două cupe uriaşe pentru darurile de 
botez. Urmează patru nobili, purtând un baldachin, 
sub care se află ducesa de Norfolk, naşa, ţinând în 
braţe copilul, înfăşurat în scutece bogate. O doamnă 
îi duce trena. Urmează marchiza de Dorset, cealaltă 
naşă, şi doamne. Alaiul dă ocol scenei, 
şi cavalerul Ordinului Jaretierei vorbeşte. 


Cavalerul: O, cerule, în nesfârşita-ţi bunătate, 
dăruieşte viaţă lungă, înfloritoare şi de-a pururi 
fericită înaltei şi puternicei prințese a Angliei, 
Elizabeth. 

(Fanfare. Intră regele şi suita.) 

Cranmer (îngenunchina): 

Pentru Măria ta, pentru regină, 
Tovarăşii mei nobili şi eu însumi 
Rugămu-ne. Întreaga mângâiere 
Şi bucurie ce a dat-o Cerul 
Spre fericirea tatălui şi-a mamei, 
Prin preafrumoasă-această principesă, 
Să cadă-asupră-vă în orice clipă. 

Regele Henric: 

Îţi mulţumesc, drag lord arhiepiscop. 
Ce nume i s-a dat? 

Cranmer: 
Elizabeth. 
Regele Henric: 
Ridică-te. 
(Sărută copilul.) 
Te binecuvântez 
Cu-acest sărut. Te aibă-n pază Domnul, 
În mâna cărui’ viaţa-ţi pun. 
Cranmer: 
Amen. 
Regele Henric: 
Ce dărnicie, nobile cumetre! 
Vă mulţumesc, precum şi-această doamnă 
V-ar mulţumi de-ar şti mai mult engleza. 
Cranmer: 
Îngăduiţi-mi să vorbesc, căci Domnul 
Îmi porunceşte. Nu e linguşire; 
Că-i adevăr va dovedi chiar vremea. 
Acest copil“** (să-i steie Ceru-n preajmă!) 
Din leagăn prevesteşte fericirea 
Acestei ţări; făgăduinţa-aceasta 
În totul vremea o va pârgui. 
Puţini din cei ce astăzi sunt. În viaţă 
Or să ajungă vremea fericită 
Să vadă împlinirea bunătăţii. 
Va fi o pildă pentru prinții toţi - 
Şi pentru cei din veacul ei de slavă, 
Şi pentru cei ce vor urma apoi; 
Nici Saba“ nu a căutat vreodată 
486 Repetarea omagiului adus viitoarei regine Elisabeta, născută 
atunci, (v. nota 45). 
487 Este vorba de Sheba, legendara tară menţionată în Biblie, la a 


cărei regină, vestită pentru înţelepciunea ei, a venit regele 
Israelului, Solomon, pentru a-şi verifica înţelepciunea. 

Cu-atâta stăruinţă-nţelepciunea 
Precum această inimă curată. 
Şi harurile care se adună 
S-alcătuiască-asemenea fiinţă, 
Şi toate însuşirile regale, 
Ea le-o avea de două ori sporite. 
Şi doică o să-i fie adevărul, 
lar sfetnic - gândul sfânt. Va fi iubită, 
Dar şi temută; binecuvântată 
De-al ei popor. Vor tremura vrăjmaşii 
Precum un lan în treier, cu tristeţe 
Plecându-şi fruntea. Binele va creşte 
Cu dânsa dimpreună.-N vremea ei 
Tot omul va cina în siguranţă, 
Sub umbra viței care-o va sădi 
Şi va cânta al păcii vesel cânt. 
lar Domnul fi-va-ntr-adevăr ştiut. 
Pe cei din preajma ei o să-i înveţe 
A cinstei cale dreaptă. Şi astfel, 

Ei nu prin sânge-au să-şi câştige slava. 
Şi pacea va trăi şi după ea, 
Precum, când moare pasărea măiastră, 
Fecioara-phoenix, din cenuşa ei 
Se naşte-ndată un moştenitor, 

La fel de minunat; aşijderi Cerul, 
Când o s-o cheme din această vale 
A plângerii, lăsa-va moştenire 
Acelui' ce s-o naşte după ea, 

Din sfânta ei cenuşă,-aceleaşi daruri; 
lar el, înavuţit de-aceeaşi faimă, 
Precum o stea s-o înălța pe cer. 
Lucind statornic. Pacea, bogăţia, 
lubirea, adevărul vor sluji 

Acestui prunc ales; precum o viţă 
S-or împleti şi-n jurul celuilalt, 
Ce o să-i moştenească strălucirea. 
A numelui său slavă fără seamăn 
S-o răspândi, întemeind popoare, 
Oriunde soarele luceşte-n ceruri. 
Va înflori precum un cedru-n munte, 
Şi crengile-mprejuru-şi va întinde. 
lar pruncii pruncilor vedea-vor astea, 
Şi cerurile-or binecuvânta. 
Regele Henric: 
Ne prevesteşti minuni. 
Cranmer: 
Ea va atinge, 
Spre fericirea țării, ani bogați. 
Nenumărate zile va domni, 
Şi fiecare zi va-ncununa 
Cu amintirea altei fapte mari. 
De s-ar opri aici vederea mea! 
Când va muri - o vor chema şi sfinţii - 
Fecioară ea fiind, precum un crin 
S-o-ntoarce în pământ, fiind jelită 
De-ntreaga lume. 
Regele Henric: 
Lord arhiepiscop! 
Acum, prin tine-s om. Nicicând, nainte 
De naşterea acestui prunc, n-am fost 
Inavuţit aşa precât sunt astăzi. 
Oracolul acesta-al tău îmi place. 
Când o să fiu în cer, voi năzui 
să văd ce făptuieşte-acest copil, 
Şi Ziditorul îl voi lăuda. 
Eu tuturor vă mulţumesc. Şi ţie, 

lubite lord primar, şi celor care 


Te-au ajutat. Venirea voastră-aici 
Cinstitu-m-a nespus. Vă, mulţumesc. 
Porniţi din nou. Să mergem la regină, 

Primindu-i mulţumirile; altminteri, 
Ea va cădea bolnavă. Astăzi nimeni 

Nu va gândi la trebile de-acasă; 

Cu mine veţi rămâne. Micul soare 


Preface-această zi în sărbătoare. 
(les.) 


Epilog 


Mă prind că piesa-aceapta n-a plăcut 
La toţi din faţă; unii ar fi vrut 
În largul lor măcar un act să doarmă. 
Dar trâmbiţele noastre fac o larmă! 
Vor zice-aceştia: „Fleacuri!” Au venit 
Şi alţii care-aici ar fi voit 
S-audă cum de toţi ne batem joc, 
să strige „Ce duhlii!” Dar noi de loc 
Nu ne-am gândit la asta. Deci, se pare, 
Că la femei nu-i singura scăpare. 
Aici, pe scenă, le-am înfăţişat 
Femeie,-asemeni lor, făr' de păcat. 
De-or spune ele „Merge”, şi-or zâmbi, 
Bărbaţii toţi de partea noastră-or fi. 
Că-i rău să te încrunţi, să spui sudalme, 
Când ele-ţi poruncesc să baţi din palme. 

Henric al VIIl-lea 
Comentarii 


Scrisă în 1612-1613, piesa a fost înregistrată 
oficial la 8 noiembrie 1623 şi publicată pentru prima 
oară în ediţia in-fol/io din 1623, unde e trecută 
ultima în grupul pieselor istorice sub titlul 7he 
Famous History of the Life of King Henry the Eight 
(Faimoasa istorie a vieții regelui Henric al VIII-lea). 
Textul e considerat foarte bun (s-a presupus că a 
fost cules după manuscrisul autorului), există 
împărţirea pe acte şi scene, iar indicaţiile scenice 
sunt ample. Într-o scrisoare din 2 iulie 1613, Sir 
Henry Wotton, diplomat şi scriitor, menţionează 
spectacolul Henric al VIll-lea de la teatrul Globul 
(The Globe) la care asistase cu câteva zile mai 
înainte (29 iunie) şi dă amănunte despre incendiul 
soldat cu distrugerea clădirii: 

„... în clipa când regele Henric intra în casa 
cardinalului Wolsey cu mască de dansator iar 
sosirea lui era anunțată cu salve de tun, hârtia sau 
un alt material vârât în gura unui tun a căzut pe 
acoperişul de paie. Oamenii au crezut mai întâi că e 
vorba de o dâră de fum oarecare şi nu i-au dat nicio 
atenție, mai ales că ochii le erau ațintiți asupra 
spectacolului, dar focul s-a aprins în interior şi s-a 
lățit cu repeziciune, mistuind până în temelii 
întreaga construcţie în mai puțin de un ceas”. 

Sursa de căpătâi a piesei sunt Cronicile 
(Chronicles, 1587) lui Raphael Holinshed. În mai 
multe rânduri stilul aminteşte de pasajele 

corespunzătoare din Union of the Families of 
Lancaster and York (Unirea familiilor Lancaster şi 
York, 1548) de Edward Halle, iar referirile la 
Cranmer din V, 1-3, reproduc destul de fidel datele 
expuse de John Foxe în Acts and Monuments of the 
Church sau The Book of Martyrs (Acte şi monumente 
ale bisericii sau Cartea martirilor, 1563). 

O problemă care scade întrucâtva relevanta 
acestor date şi, ceea ce este şi mai grav, împietează 
asupra încercărilor de analiză a piesei, e 
paternitatea ei. La mijlocul secolului al XIX-lea, în 
urma unui studiu al „stilurilor” şi versificaţiei din 
Henric al VIII-lea, cercetătorul James Spedding a 
ajuns la concluzia că Shakespeare nu a redactat 
decât o treime din text (|, 1-2; II, 8-4; III, 2; IV, 1- 
200; V, 1), restul reprezentând contribuţia lui John 
Fletcher şi a altor dramaturgi ai vremii. Articolul lui 
Spedding, Who Wrote Shakespeare's Henry VIII 
(Cine a scris, Henric al VIII-lea al lui Shakespeare) - 
publicat în The Gent/eman's Magazine, 1850 - a 
stârnit vâlvă şi a influenţat considerabil critica 
shakespeariană ulterioară, inclusiv pe cea din 
ultimele decenii, de pildă: 

1947, Lily Campbell: 

„Astăzi se consideră în general că Shakespeare nu 
a avut decât o contribuție minoră în redactarea 
piesei Henric al VIll-lea ”.*** 

1954, F.E. Halliday (cu argumente în plus): 

„Faptul.că Fletcher e menționat alături de 
Shakespeare în calitate de coautor al dramelor 
Cardenio şi The Two Noble Kinsmen (Cele două rude 


488 Lily Campbell, Shakespeare's Histories, 1947, Methuen, 
London, 1970, p. 120. 

nobile), ca să nu mai vorbim de mărturia stilului, 
demonstrează aproape cu certitudine că el a fost 
răspunzător pentru mai mult de jumătate din 
piesă”."* 

„Cu greu se poate spune că este o piesă; eo 
înşiruire de nenorociri personale slab legate între 
ele, alternând cu scene fastuoase, astfel încât în 
cele din urmă, cu excepția regelui însuşi, rămânem 
cu un grup de personaje cu totul diferite de cele de 
la început. Nici poezia nu este de o calitate 
superioară pentru că scenele care oferă cele mai 
mari posibilități poetice, scenele care ar fi fost 
interpretate cu totul altfel de către Shakespeare, au 
fost scrise de Fletcher”."* 

1964; John Wain: 

„Henric al VIll-lea o o colaborare”. 

1971, Peter Ure: 

„... teoriile curente potrivit cărora Shakespeare a 
scris Henric al Vill-lea şi The Two Noble Kinsmen 
fără ajutor din afară sunt cu totul şi cu totul 
improbabile”**. 

1981, A.L. Rowse: 

„... e posibil ca Shakespeare să fi colaborat până 
la un punct cu Fletcher”."* 

1986, MacD.P. Jackson: 


489 F.E. Halliday, The Poetry of Shakespeare's Plays, 1954, 
Ducworth, London, 1964, p. 188. 
490 /bid., p. 190. 
491 John Wain, The Living World of Shakespeare, Macmillan, 
London, 1904, p. 236. 
492 Peter Ure, Shakespeare and the Drama of His Time, în „A New 
Companion to Shakespeare Studies”, edited by Kenneth Muir and 
S. Schoenbaum, Cambridge, 1971. 
493 A.L. Rowse, What Shakespeare Read and Thought, Coward, 
New York, 1981, p. 52. 

„... este aproape sigur că Shakespeare a colaborat 
cu Fletcher”**. 

incertitudinea cu privire la contribuția lui 
Shakespeare în Henric al VIll-lea a determinat o 
serie de autori să nu comenteze piesa în lucrările lor 
de sinteză (Ifor Evans, John Wain, M.W. Tillyard etc.), 
inclusiv în cele care se ocupă de lumea imaginilor 
shakespeariene, cum ar fi Shakespeare's World of 
Images (1949) de Donald A. Stauffer sau The 
Development of Shakespeare's Imagery (1951) de 
W.H. Clemen. Nici întemeietoarea metodei moderne 
de analiză a testelor dramaturgului prin lumea de 
imagini a personajelor, Caroline Spurgeon (v. 
Shakespeare's Imagery and what it tells us, 1935), 
nu exprimă un punct de vedere personal asupra 
„paternităţii” piesei, totuşi constată prezența unui 
„simbol permanent” specific care îi permite să 
sporească numărul scenelor recunoscute de 
Spedding ca shakespeariene (prin Ill, 2, V, 3 şi, 
parţial, II, 2). „Pe baza unor bune justificări critice”, 
scrie autoarea, „s-a acceptat în general că o mare 
parte din piesa Henric al VIll-lea nu a fost redactată 
de Shakespeare /.../”** sau „Nu trebuie totuşi să mă 
las atrasă în problema paternității /.../”**. 

Primul paragraf al analizei concrete: 

„În mintea autorului piesei stăruie trei aspecte ale 
imaginii trupului: trupul întreg şi membrele sale; 


494 MacD.P. Jackson, The Transmission of Shakcspeare's Text, în 
„The Cambridge Companion to Shakespeare Studios”, edited by 
Stanley Wells, 1986, Cambridge University Press, Cambridge, 
1987, p: 165, 
495 Caroline Spurgeon, Shakespeare's Imagery and what it tells 
us, 1935, Cambridge, at the University Press, 1966, p. 253, 
496 /bid., p. 257. 

diferitele sale părti, limba, gura etc.; şi, mai frecvent 
decât orice, aproape toate acțiunile corporale: 
mersul, păşitul, marșul, fuga şi saltul; târâtul, 
mersul  şontăc, căderea,  purtatul, urcuşul şi 
transpirația; înotul, scufundatul, precipitarea şi 
privitul; zdrobirea, strangularea, zgâlțâitul, tremurul, 
dormitul, clintirea; şi, îndeosebi şi repetat, imaginea 
trupului sau a spatelui încovoiat şi apăsat de o 
povară grea. Cu excepția acesteia din urmă, nu văd 
niciun motiv simbolic special pentru folosirea amplă 
a acestei imagini, în afara faptului că este o imagine 
favorită a lui Shakespeare (mai ales sub forma 
mişcării corpului) pe care o găsim îndeplinind 
diverse funcții în Regele Lear, Hamlet, Coriolan, 
Regele loan /.../ și, într-o mai mică măsură, în Henric 
al V-lea și Troilus şi Cresida”"”. 

Nu am reprodus mai mult din testul lui C. 
Spurgeon pentru că acesta e sintetizat de R.A. 
Foakes, noul îngrijitor de ediţie al piesei în „The 
Arden Shakespeare”. Totodată, Foakes semnalează 
şi prezenţa altor imagini, văzând în folosirea lor un 
argument împotriva teoriei lui Spedding: 

„De-a lungul întregii piese Henric al VIll-lea, 
imaginea mişcărilor corpului, adesea violente ca 
pentru a conferi dinamism limbajului unei piese cu 
puțină acţiune fizică, este deosebit de pregnantă. 
Interacțiunile personajelor, maşinațiile lui Wolsey, 
tribulațiile şi prăbuşirile sunt, toate, prezentate sub 
formă de mişcare şi, mai cu seamă, de purtarea 
unei poveri şi eliberarea de aceasta, sau de 
mişcarea prin cădere. Moduri de exprimare din 
primele scene cum sunt: «cine a dat trup [şi 


497 Ibid., p 253. 

mădulare] /Acestor serbări» (|, 1, 46-47), «întâlnire 
costisitoare... care s-a spart ca sticla smulsă cu de-a 
sila» (l, 1, 165-167), «de ce supuşii să ni-i 
smulgem/De sub cuvântul legilor» (|, 2, 93), «s-a 
furişat prea aproape de conştiinţa lui» (II, 2, 18), 
sunt mereu prezente şi nu o dată devin 
impresionante în scene puse pe seama lui Fletcher, 
ca în II, 2, unde sunt zugrăvite uneltirile lui Wolsey: 
«A rupt prietenia  cu-mpăratul,/.../, Pătrunde-n 
sufletul Măriei sale/Spre a sădi acolo îndoieli, 
Primejdii şi mustrări de conştiinţă...» (II, 2, 24-27). 

Aceste imagini se leagă de imaginile bolii care 
sunt de asemenea prezente în piesă şi sugerează 
fărădelegea sau suferința psihică - Buckingham e 
bolnav de supărare, birurile lui Wolsey «otravă sunt 
pentru urechi» şi conştiinţa l-a îmbolnăvit pe Henric 
din cauza căsătoriei cu Katharine. Dintre alte două 
importante şiraguri de imagini unul se raportează la 
soare şi lumină, fiind deosebit de relevant pentru 
Henric deoarece la Shakespeare soarele este 
adesea asociat cu regalitatea, celălalt include 
marea, furtunile şi naufragiile, imaginea cea mai vie 
din piesă având, după câte se pare, rolul de a reliefa 
anumite momente subliniat dramatice”. 

Dincolo de continuitatea grupurilor de imagini, 
Foakes semnalează şi alte elemente ce vădesc o 
unitate fundamentală a piesei: 

„Piesa trădează o concepție şi un spirit unitar, 
chiar dacă acestea au un caracter aparte: toate 
personajele principale sunt introduse în scenele 


498 R.A. Foakes, în Introducerea la „Shakespeare, King Henry VIII”, 
„The Arden Shakespeare”, 1957, Methuon, London, 1968. p. XXIV- 
XXV. 


~ 786 ~ 


William Shakespeare 

atribuite lui Shakespeare, ceea ce determină şi 
structura intrigii, dar trimit la scenele puse pe 
seama lui Fletcher sau le anticipează. Multe din 
particularitățile stilului pot foarte bine reprezenta o 
nouă dezvoltare a caracteristicilor manifestate deja 
în piesele târzii ale lui Shakespeare. O seamă de 
scene atribuite lui Fletcher înfăţişează gentilomi 
flecari sau ocazii festive ca |I, 4 (banchetul lui 
Wolsey) şi V, 4 (botezul Elisabetei) şi este de la sine 
înțeles că ele reclamă un tratament diferit să zicem 
de descrierea procesului Katharinei; este posibil ca 
evidentele diferenţe structurale dintre aceste scene 
să fi fost determinate de atari factori. Acuzațiile lui 
Spedding şi ale altora că Henric al Vill-lea este 
incoerent ca structură au fost combătute de 
afirmațiile convingătoare că este un tot organic." 
Cea ce este şi mai important, s-a demonstrat că 
distribuția materialului tematic, ca şi distribuția 
particularităților stilistice, «combate orice divizare 
ce ar putea fi susţinută, aşa cum sugerează şi el 
(Spedding), de spirite divizate în ceea ce priveşte 
subiectul» ”>00>01, 

„Piesa se depărtează considerabil de primele 
cronici ale lui Shakespeare şi reprezintă o 
continuare firească a lor după Furtuna. Alegânau-și 
ca subiect aspectele paşnice ale unui domnii, 
Shakespeare a întreprins ceva nou pentru el cu 


499 Foakes îl citează pe A.C. Swinburne, A Study of Shakespeare 
(1879, 4* edn, 1902, pp. 81-103) şi pe N. Delius, „Fletchers 
angebliche  Betheiligung an  Shakespeare's Henry VIII, 
Shakespeare-Jahrbuch, XIV (1879), 180 ff. 

500 Este citat Peter Alexander, Essays and Studies, XVI (1930), p 
114. 

501 R.A. Foakes, Op. cit., p. XX. 

urmarea că a putut înfăţțişa în termeni dramatici mai 
puri perspective de viaţă alternând puternic cu mitul 
şi simbolul în celelalte piese târzii. 

Această viziune a vieții este exprimată prin mai 
multe teme. Una din ele este recuperarea a ceea ce 
a fost pierdut sau, prin dobândirea autocunoaşterii, 
compensația pentru suferintele pricinuite sau 
îndurate. 

O altă temă este cea a justiţiei şi injustitiei. /.../ 
Alta, posibila îndreptare a greşelilor şi suferințelor 
unei generaţii mai vârstnice prin fericirea şi 
vitalitatea generației următoare. /.../ De asemenea, 
tema iertării, care, împreună cu dragostea şi 
frumusețea tinereții, contrastează cu fostele excese 
ale pasiunii sau nesocotiri ale iertării. O altă temă 
foarte importantă este cea a  răbdării în 
nenorocire”, 

„... Ca şi Furtuna, Henric al VIll-lea este un studiu 
al căilor de izbăvire a oamenilor. Suferinta este un 
mod de a învăța şi ea îşi are propria sa răsplată, 
predicarea virtuții /.../”%. 

„Structural, Henric al VIll-lea se dezvoltă printr-o 
serie de contraste opoziții””"*. 

„Poate că, în ultimă instanţă, ceea ce îl confirmă 
pe Shakespeare ca autor al piesei este asemănarea 
de tonalitate şi concepție tolerantă în Henric al VIII- 
lea şi celelalte piese târzii. Spiritul operei cunoscute 
a lui Fletcher le este cu desăvârșire străin, astfel că 
avem, se pare, motive foarte serioase să lăsăm 
piesa acolo unde au aşezat-o Heminge şi Condell, 


502 /bid., p. XLV-XLVI. 
503 /bid., p. LXI. 
504 Ibid., p. XLXI. 

printre lucrările lui Shakespeare. Dacă poate fi 
introdus Fletcher, atunci cred că participarea lui 
trebuie să fi fost considerabil mai mică decât i-o 
alocă împărțirea obişnuită şi că el a lucrat numai 
ocazional în calitate de corector şi stilizator iar 
contribuția lui originală s-a redus, posibil, la una- 
două scene”. 

În sprijinul tezei lor „pro-shakespearienii” aduc şi 
dovezi de altă natură astfel lectura foarte atentă de 
către Shakespeare a izvoarelor - în primul rând a lui 
Holinshed -, cu o reproducere adesea fidelă a 
detaliilor, ceea ce restrânge considerabil 
participarea lui Fletcher (care, de exemplu, în 
Bonduca, nu preia ca atare textele-sursă). Incă 
Allardyce şi Josephine Nicoll subliniau: 

„Se poate constata că în această piesă 
exprimarea originală a lui Holinshed a fost 
reprodusă într-o măsură mai mare decât în oricare 
din celelalte drame. Caracterizarea, episodul şi 
dialogul îi sunt în mod nemijlocit datoare 
cronicarului”, 

Urmărind curtatul tematic conscience (conştiinţă, 
cuget), omniprezent în opera lui Shakespeare, am 
reţinut, următoarele: 

a) În marea replică a regelui din II, 4, 153-207 
(text atribuit lui Shakespeare), care urmează 
îndeaproape cronica lui Holinshed, conscience e 
preluat fără scăderi sau adăugiri: 

„Dintru-nceput mi-a strecurat în cuget/Nelinişte, 


505 /bid., p. XXV. 

506 Holinshed's Chronicle as Used în Shakespeare's Plays, edited 
by Allardyce and Josephine Nicoll, 1927, Dent, London, 1965, p. 
177: 

păreri de rău sau toarnă”, (vers. 168-169). 

„Această păsuire-a zguduit./Străfundul conştiinţei 
mele”, (vers. 179-180). 

„Sfârşit de  chinuri/Şi  clătinat pe marea- 
nvolburată/A conştiinţei mele, am  plutit/Către 
limanul ce se află-aici./Adică-am  năzuit să-mi 
lecuiesc/Bolnavul cuget, încă nentremat”, (vers. 
197-202). 

b) Discuţia despre rege dintre Lordul Şambelan, 
Suffolk şi Norfolk în II, 2, 16-27 (scena e de obicei 
atribuită lui Fletcher), amplifică mult textul 
corespunzător din Holinshed şi este semnificativ că 
ea atinge şi tema cunoaşterii (asociere 
shakespeariană): 

„Lordul Şambelan: // roade cugetul c-a luat 
nevasta,/Lui frate-său. 

Suffolk: Ori i l-a prins în mreji/Altă femeie? 

Norfolk: Poate! -Aici îi simt/Pe cardinal, pe 
cardinalul-rege,/Pe popa orb precum norocul 
însuşi,/Ce toate le intoarce după plac./Dar regele- 
nvăța-va să-l cunoască. 

Suffolk: Te-audă Cel de Sus! De-abia atunci/Se va 
cunoaşte şi pe sine însusi. 

Norfolk: Ce zel sfințit în tot ce făptuieşte!/A rupt 
prietenia  cu-mpăratul,/Nepotul prea puternic al 
reginei,/Şi sapă-n sufletul Măriei sale/Spre a sădi 
acolo îndoieli,/Primejdii ŞI mustrări de 
conştiință,/Nenchipuite deznădejdi şi spaime/Legate 
de această-nsurătoare”. 

c) În celelalte cazuri, nu am găsit preluări din 
Holinshed, iar tema conştiinţei sugerează 
intervenţia caracteristic  shakespeariană fie ca 
anticipare a scenei centrale (Il, 4), fie ca ecou alei: 

„Buckingham: ... De-am trădat,/Să mă cufunde 
cugetu-n genune” (Il, 1, 60-61, text atribuit lui 
Fletcher). 

„Regele: Dar cine-i? Lordul cardinal! O, 
Wolsey,/Balsam al cugetului meu rănit!” (M, 2, 73- 
71, text atribuit lui Fletcher). 

„Regele (către Wohey): Preasfinte, care om în 
floarea vârsteiNu suferă amarnic 
părăsindu-şi/Tovarăşa de pat atât de dulce?/Dar 
cugetul, vai, cugetul e-un loc/Atât de gingaş - 
trebuie s-o las”, (II, 2, 140-143, text atribuit lui 
Fletcher). 

„Katharine: Doar cugetul nu mi-e impovărat/De 
fapte rele”, (III, 1, 29-30, text atribuit lui Fletcher). 

„(cu implicarea cunoasterii) Wohey: Atât de 
fericit/N-am fost nicicând; azi, Cromwell, mă 
cunosc/Şi simt sălăşluina în mine-o tihnă/Ce-i mai de 
preț ca orice-a lumii fală,/Un cuget împăcat şi 
liniştit”, (Ill, 2, 377-381, text sugerat ca 
shakespearian de C. Spurgeon). 

„Al doilea gentilom: Măria sa când o va strânge-n 
brațe,/va fi stăpân pe-a’ Indiei comori./Deci 
cugetului său nu-i fac vreo vină”, (IV, 1, 45-47, text 
atribuit lui Fletcher). 

„Gardiner:  Cred/Că pot rosti amin. Dar 
conştiința/Îlmi spune că e o ființă-aleasă. Anne: //Si 
care merită urări mai bune”, (N, 1, 23-25, text 
atribuit lui Shakespeare). 

d) De câteva ori, cuvântul conscience apare ca 
simplu ecou formal (în expresii cu sensul de „pe 
legea mea” etc.). 

Cât de mult a putut prelua Shakespeare din 
Holinshed în privinţa caracterizării personajelor se 

poate vedea mai ales din portretul lui Wolsey schiţat 
în două rânduri de Katharine: 

(II, 4, 104-115) „... era mândru şi arogant /.../ La 
vremea lui, a fost cel mai trufaş om în tot ce făcea, 
căutând mai mult la cinstirea persoanei sale decât 
la cinul său duhovnicesc, unde se arăta plin de 
blindețe, umilință /şi dragoste/” (Holinshed, citat do 
R.A Foakes, Op. Cit., p, 204). 

(IV, 2, 33-44) „Acest cardinal... era foarte 
ambițios, pentru că se socotea deopotrivă cu părinții 
și prin mijloace viclene își iînsuşise comori fără 
număr. Se indeletnicea şi cu simonia şi nu era milos, 
dar se închipuia iubitor de oameni. Mintea şi spunea 
neadevăruri de la obraz şi era echivoc în vorbă şi 
intenții; făgăduia mult şi făcea puțin. Se îmbolnăvise 
din pricina desfrânării şi dădea o pildă proastă 
clericilor” (Holinshed, Op. Cit., p. 204). 

Câteva versuri mai departe, pentru „a-i arăta şi 
părţile bune”, Griffith parafrazează un alt pasaj din 
Holinshed: 

(vers. 49-53) „Acest cardinal... era fără îndoială 
născut ca să dobândească multă slavă. (Era) fără 
seamăn de înţelept, vorbea ales /.../... semet cu 
duşmanii săi; cu cei care-l ascultau şi-i căutau 
prietenia, nespus de curtenitor; un cărturar 
desăvârşit;  /.../ nesătul când era vorba să 
primească, dar şi milostiv ca un rege când dăruia, 
cum se poate vedea din ctitoria celor două colegii, 
Ipswich şi Oxenford, unul dărâmat odată cu 
prăbuşirea sa, celălalt neterminat, totuşi, ca o casă 
a studenților, dacă ținem seama şi de toate 
acareturile, fără pereche în întreaga creştinătate. 

/.../ era fiul unui om sărac din Ipswich /.../ şi de 

copil fusese foarte luminat ca să devină cărturar” 
(Holinshed, Op. cit., p. 201-205). 

Intervenţiile lui Shakespeare nu se mărginesc la 
adaosurile şi modificările de amănunt, în general 
menite să accentueze (de pildă prin plasticizări cum 
ar fi „blajin ca vara” în loc de „nespus de 
curtenitor”, „din leagăn încă fost-a cărturar” în loc 
de „copil foarte luminat” etc.). Dramaturgul 
completează portretul lui Wolsey în sensul că, după 
căderea cardinalului, îl face mai atrăgător prin 
căinţă, stoicism şi capacitatea de a ierta, trăsături 
care reies cu claritate din pasajele moralizatoare 
(comparabile cu înşiruirea de proverbe-sfaturi ale lui 
Polonius în Hamlet, |, 3, 58-79) în suita replicilor de 
rămas-bun ale cardinalului, multe autentic poetice 
(III, 2, 204-457). Astfel: 

(vers. 440-447) „Wolsey (către Cromwell): Ascultă 
sfatul meu: fugi de trufie,/Păcatul ce i-a doborât pe 
îngeri./Cum poate năzui atunci un om,/Oglindă-a 
Celui sfânt şi-atotputernic,/Să se înalte prin trufia- 
aceasta?/Să te iubeşti pe tine cel din urmă/Şi să 
răspunzi cu dragoste la urăâ./Să ştii: necinstea pierde 
mult mai mult/Decât e-n stare cinstea să câştige./În 
mâna-ți dreaptă poartă sfânta pace,/Şi au să tacă 
gurile pizmaşe./Fii drept şi nu te teme: fapta 
ta/Închin-o țării, Domnului din ceruri/Şi adevărului”. 

Spre deosebire de Wolsey, Buckingham nu 
„evoluează”, rămânând acelaşi om integru, demn, 
loial fată de Henric, chiar atunci când acesta îşi 
pleacă urechea la intriganţi şi-l osândeşte la moarte. 
Dar în drum spre execuţie (Il, 1, 55-136) - aici 
autorul (Shakespeare? Fletcher?) dezvoltă 
considerabil creionarea lui Holinshed - el dă dovadă 

de stoicism, acceptă sentinţa şi-i iartă pe uneltitori: 

„Eu însă îi iert./Să ia aminte, totuşi, să nu-şi 
facă/Din răutate pricini de mărire/Şi nici să nu se- 
nalte pe morminte”, (vers. 65-67). 

„Te iert precum aş vrea să fiu iertat;/Vă iert pe 
toți”, (vers. 82-83). 

Tot în spiritul pieselor shakespeariene târzii poate 
fi interpretată atitudinea „bunei regine” Katharine 
atunci când, pe patul morții, îl iartă pe Wolsey, „cel 
mai mare duşman” al ei: 

„(către Griffith): Fie-i somnul/Netulburat. Păcatul 
nu-l apese”, (IV, 2, 31). 

„Pe cel ce l-am urât atât în viață,/Tu m-ai făcut cu 
inima-ți curată,/Umilă şi pătrunsă de credinţă,/Să îl 
cinstesc acum, când e ţarină./Să- odihnească-n 
pace”, (/bid., vers. 73-75). 

De asemenea pe infidelul ei soţ: 

„să înflorească pururi/Când eu cu viermii voi 
sălăşlui”, (vers. 125-126); 

„Spune-i că în moarte/L-am binecuvântat”, (vers. 
163-164). 

Pornind de la acest final şi reţinând ideea că în 
portretul complex al Katharinei intervin mai multe 
surse, precum şi numeroase contribuții ale 
autorului, vom puncta mai întâi câteva trăsături 
definitorii ale personajului. După aprecierea lui 
Norfolk: 

„lea) a lucit ca nestemata/Pe pieptul lui, două 
decenii-n şir,/Sclipind şi azi la fel ca-n prima zi./Pe 
cea care statornic îl iubeşte/Cum îngerii-l iubesc pe 
omul bun/Şi care, de năpastă grea lovită,/Pe rege o 
să-l bine-cuvânteze” (II, 2, 30-36). 

Regele însuşi recunoaşte (accentuându-i parcă 

meritele pentru a arăta cât de greu îi vine să 
divorţeze): 

„De spune cineva că are-o soață/Ce-o-ntrece pe a 
mea, e-un mincinos/Certat cu adevăru-n toate 
cele./Ai, Kate, alese daruri, eşti frumoasă,/Eşti 
gingaşă, blajină ca o sfântă,/Supusă chiar atunci 
când porunceşti/Şi mânadră-n supuşenia de soată./ 
Îngemănate,-asemenea virtuţi/Regină te-ncunună- 
ntre regine. - /E nobilă prin viţă; iar cu mine/De-a 
rândul nobil s-a purtat”, (II, 4; 132-141). 

Mai târziu, într-o replică în care vorbeşte despre 
dragostea şi fidelitatea faţă de Henric, Katharine 
completează: 

„lar la acestea voi mai adăuga/Răbaarea raniță”, 
(III, 1, 137-138). 

Refrenul ei constant „sunt o femeie slabă” etc. 
(preluat din Holinshed) nu trebuie să-i ştirbească 
vigoarea sufletească funciară, dovedită într-o serie 
de situaţii concrete. El poate fi motivat prin 
exasperarea principesei spaniole, aflată singură într- 
o Anglie neprimitoare: 

„Sărmană şi străină sunt aici”, Ul, 4, 13); 

„Nu-mi place c-au venit (prelaţii făţarnici). S-ar 
cuveni/Cinstiţi să fie, pe măsura Slujbei,/Dar nu 
sutana-l face pe călugăr”, (III, 1, 22-23); 

„Nu am prieteni, vai, şi nici nădejdi”, (ll, 1, 80); 

„Nu, nu, prieteni, cei ce mă despart/De-adânca 
mea tristete, cei spre care/Încrederea-mi se- 
ndreaptă, nu trăiesc/Pe-acest meleag. Ci-n ţara 
mea, departe, Cu mângâierea-mi laolaltă”, (Ml, 1, 
87-91); 

„De ce-am călcat/Pe-acest pământ englez şi-am 
cunoscut/Asemeni linguşiri ce cresc dintr-insul?/Vi-i 

chipul precum raiul plin de îngeri,/Dar inima - mai 
neagră ca gheena”, (IIl. 1, 143-145). 

Sau implică ironia: 

„Sărmanu-mi duh nu ştie să răspundă/Învăţăturii 
voastre”, (III, 1, 72-73); 

„Sunt o femeie/Al cărei duh nu ştie-a vă 
răspunde”, (IIl, 1, 177-178). 

Marea scenă a procesului Katharinei (II, 4), 
inspirată în bună măsură de Holinshed, pune în 
lumină suferinţele şi conflictele reginei, dar şi 
demnitatea şi curajul cu care îşi înfruntă adversarii, 
mergând până la ameninţări: 

„Katharine: Mă-neacă plânsul, dar gândind că 
sunt/(Sau am visat mereu că sunt)/regină, lacrimile- 
mi schimb/În flăcări vii”, (11, 4, 68-71). 

Sau în III, 1: 

„Kutharine (către prelați): Wu vă doresc să ştiţi nici 
jumătate/Din suferința mea. Sunt mai miloasă./Dar 
vă previn: luați seama,/Corul ar putea s- 
arunce/Intreaga mea durere-asupra voastră”, (vers. 
108-111). 

În continuare, spicuiri din comentarii critice: 

„... durerile îndurate cu supunere şi amărăciunea 
virtuoasă a Katharinei au prilejuit câteva scene ce 
pot fi pe bună dreptate socotite printre cele mai 
mari culmi ale tragediei”. 

„Caracterul Reginei Katharine este cea mai 
desăvârşită zugrăvire a demnității de matroană, a 
bunătății şi resemnării care se poate închipui. 
Apelurile ei la protecţia regelui, critica adusă 
cardinalilor, conversațiile cu  însoțitoarele sale, 
vădesc un spirit nobil şi generos îmbinat cu cea mai 


507 Samuel Johnson, Shakespeare's Works, 1765. 

mare gentileţe a firii”*:. 

„Katharine ne este înfăţişată prima oară pledând 
în favoarea supuşilor pe lângă rege, care comisese 
nişte excese ilegale prin jecmănirile lui Wolsey. Ín 
această scenă, conformă cu istoria, judecata ei 
corectă, fermitatea intentiilor, pietatea şi 
bunăvoința ei sunt scoase puternic în relief. 
Demnitatea neabătută cu care se opune fără înjosiri 
atunci când îl desfide pe cardinal, mustrarea severă 
adresată vechilului Ducelui de Buckingham, sunt 
caracteristice pentru ținuta ei; iar în felul acesta, 
prin învestirea Katharinei cu toate drepturile şi 
influența ei ca soție şi statut regal, situațiile 
ulterioare devin şi mai impresionante. Din prima 
clipă ea se situează la o asemenea înălțime în stima 
și respectul nostru, încât în perioada de părăsire şi 
degradare, urmată de mila pe care ne-o stârneşte, 
primul efect rămâne intact /.../”*, 

„... Katharine... este mult mai viguros prezentată 
decât în Holinshed. Istoricul ne-o arată fermecătoare 
și întrucâtva fermă, dar îi lipseşte flacăra sau 
patosul din piesă: viziunea spiritelor cereşti, darea 
afară a crainicului într-o ultimă manifestare a 
maiestății înaintea morții ei (IV, 2, 100 şi urm.), grija 
şi credința ce i-o arată servitoarea sa Patience şi 
uşierul Griffith sunt toate, adaosuri față de 
materialul din Holinshed...”"". 

„(Katharine se înrudeşte îndeaproape) cu femeile 
credincioase şi cinstite, neințelese sau calomniate, 
508 William Hazlitt, Characters of Shakespeare's Plays, 1817. 

509 Mrs. Jamesob, Characteristics of Women, fragment citat în 
„Henry VIII by William Shakespeare”, The University Society, New 


York, 1901, p. 14-15. 
510 R.A. Foakes, Op. cit., p. XXXVIII. 

purtând demn povara nedreptății, care în loc să le 
învârtoşeze inimile, le face şi mai miloase. Aşa sunt 
Desdemona, Cordelia şi Hermiona. Cu aceasta din 
urmă regina are deosebit de multe în comun. De la 
sine se impune paralelismul dintre procesul 
Hermionei in Poveste de iarnă şi cel al Katharinei în 
Henric al VIll-lea, ceea ce, printre altele, ne oferă o 
posibilitate în plus de a ne convinge de paternitatea 
lui Shakespeare asupra piesei. 

După mm se ştie, soarta Hermionei e structurată 
altfel. Ea e salvată de la moarte şi, în cele din urmă, 
regele, care a condamnat-o, se căieşte. Katharina 
de Aragon işi urmează până la capăt drumul 
suferințelor şi moare chinuită, păstrându-şi până la 
ultima suflare fermitatea sufletească, noblețea şi 
compasiunea. 

Deosebirea dintre soarta eroinelor corespunde 
deosebirii dintre o poveste şi o dramă realistă. 
Caracterul Katharinei se ridică până pe culmile 
tragicului autentic. În marile tragedii, martirele 
nevinovate rămâneau întotdeauna pe planul al 
doilea. Ofelia, Desdemona, Cordelia sunt umbrite de 
Hamlet, Othello şi Lear. În Henric al VIll-lea, 
Katharine e trecută pe primul plan şi în epilog se 
subliniază că ceea ce merită o atenție deosebită a 
spectatorilor este tocmai exemplul virtuții sale. Prin 
energie şi bărbăţie numai Cordelia se poate 
compara cu ea. Ca şi fiica lui Lear, ea nu e 
pasivă”. 

Lui Henric nu i se face un „portret”, iar extrem de 
puţinele comentarii privind profilul său moral nu 


511 Anikst, în Postfaţa la traducerea rusă a piesei în „Șekspir”, 
Moskva, vol. 8, 1960, p. 555-556. 

sunt convingătoare [de ex. „Buckingham: Măria sa-i 
mărinimos”, Il, 1, 70; „Capucius (către Katharine): £/ 
pătimeşte/Pentru al vostru chin”, IN, 2, 117]. La 
rândul lor, nu sunt convingătoare nici referirile pe 
care regele însuşi le face în mai multe rânduri la 
„mustrările conştiinţei sale” (mai ales în Il, 2), nici 
declaraţiile de actor şi politician abil care, în public, 
„Nu ştie nimic” despre ilegalităţile lui Wolsey şi 
invocă mereu obiectivitatea justiţiei (ca în procesul 
Katharinei etc.), dar, spre sfârşitul piesei, în 
particular, îi dă ŞI următoarele sfaturi 
arhiepiscopului Cranmer: „Ştii însă/Primejdiile ce te 
pasc în lume?/Duşmanii-s mulţi şi-s tari; şi 
vicleşugul/Li-e pe măsură. Nu oricând dreptatea/$i 
adevăru-adevărat aduc/Fireasca hotărire-a 
judecății”, etc. (V, 1, 126 şi urm.). Aprecierile critici 
lor, aşadar, se bazează pe interpretarea de 
ansamblu a piesei, pe intrigă, pe situaţii concrete 
care o justifică sau nu - în funcţie de interpret şi de 
argumentele acestuia (uneori fără acoperire 
deplină): 

„Caracterul lui Henric al VIII-lea este prezentat cu 
multă veridicitate şi vigoare. Este ca un portret 
dezagreabil, schițat de mâna unui maestru, 
înfăţişarea lui grosolană, comportarea lăudăroasă, 
vulgaritatea, aroganta, senzualitatea, cruzimea, 
ipocrizia, absența unei decențe şi omenii 
elementare, sunt semnalate în versuri puternice. 
Particularitătile traditionale ale limbajului său 
completează realitatea tabloului. Autoritarul expletiv 
«Ha!» prin care își exprimă indignarea sau 
surprinderea aminteşte de efectul primului sunet 
alarmant care purcede dintr-un nor de furtună. Este 

cel mai dezgustător dintre toți monarhii istoriei 
noastre - pentru că reuneşte în el toate viciile 
barbariei şi rafinamentului, fără virtuțile acestora. 
Alți regi dinaintea lui (ca Richard al III-lea) au fost 
tirani şi ucigaşi din ambiţie sau necesitate; şi-au 
dobândit sau instaurat puterea nedreaptă prin 
mijloace violente; şi-au zdrobit inamicii sau pe cei 
care le împiedicau accesul la tron ori le făceau 
nesigură domnia. Dar puterea lui Henric al VIII-lea 
este deosebit de nefastă pentru cei pe care îl 
iubeşte: e crud şi necruţător ca să-şi sature poftele 
trupeşti; e sângeros şi lasciv: un asasin iubăreț, un 
desfrânat îndrăgostit nebuneşte de sotia sa. 
Insensibilitatea sa funciară față de sentimentele 
altora e întărită de excesiva sa îngăduință faţă de 
sine însuşi.  Ipocrizia religioasă sub care își 
maschează cruzimea şi poftele, e dezvăluită 
admirabil în replica în care îşi descrie primele vestiri 
neplăcute ale conştiinţei sale precum şi chinurile şi 
spaimele ce l-au hotărât să divorțeze de regină. 
Singurul lucru în favoarea sa în această piesă este 
felul cum îl tratează pe Cranmer /... /*"?. 

„Shakespeare, e adevărat, nu a cruțat caracterul 
lui Henric: el apare pretutindeni ca omul 
încăpățânat, capricios, egoist şi nemilos care a fost - 
un sclav al favoriților săi şi al pasiunilor sale. Faptul 
că Shakespeare nu l-a descris astfel în mod expres, 
că l-a caracterizat mai curând tacit prin acțiunile lui 
şi, fără îndoială, s-a străduit asiduu să-i pună în 
lumină trăsăturile pozitive, e întru totul scuzabil: nu 
se putea aştepta altceva de la un poet național care 
a scris în timpul domniei fiicei lui Henric, universal 

respectata Elisabeta. Iarăşi, faptul că Shakespeare 
nu o descrie pe Anne Boleyn întocmai cum a fost - 
ea, care, de fapt, la început a respins avansurile lui 
Henric dar după aceea a trăit cu el în adulter timp 
de trei ani - este de asemenea scuzabil, dacă ținem 
seama că a fost mama Elisabetei şi activitățile ei nu 
erau pe deplin dezvăluite în vremea lui 
Shakespeare, în orice caz nu erau relatate public în 
cronici şi istoriile populare. 

Unele inexactități pot fi trecute cu vederea, de 
pildă faptul că opiniile exprimate de cei mai 
eminenti teologi cu privire la divorțul lui Henric nu 
erau în favoarea lui sau că Thomas Cranmer nu a 
fost chiar fața duhovnicească nobilă şi plăcută pe 
care o reprezintă aici. /../ Dar un lucru este 
categorie criticabil, anume acela că nu ne-a dat o 
relatare deplină şi completă a vieți; lui Henric şi a lui 
Anne, ci doar un fragment al istoriei lor; în 
consecință, reprezentarea devine neadevărată şi din 
punct de vedere ideal. Or, dramaturgul nu 
păcătuieşte astfel numai Împotriva dreptății care 
izvorăşte din gândirea umană, ci şi împotriva 
dreptății poetice. Mai mult, el înfruntă dreptatea 
adevărată şi reală a istoriei atunci când un om ca 
Henric - robul propriilor sale capricii, pofte şi pasiuni 
egoiste, mingea în mâinile unui favorit ca 
ambițiosul, răzbunătorul şi uneltitorul Wolsey - un 
om care îl condamnă la moarte pe ducele de 
Buckingham fără motiv şi pe nedrept, şi care, mânat 
de dorințele sale josnice, senzuale, işi repudiază 
iubitoarea, cucernica şi cât se poate de nobila soție, 
a cărei singură vină este mândria scuzabilă a 
adevăratei maiestăți - atunci când, repet, un 

asemenea om este răsplătit pentru grelele sale 
păcate prin căsătoria cu femeia iubită şi naşterea 
unui copil reuşit; şi, iarăşi, atunci când o vedem pe 
Anne Boleyn - care chiar şi în piesă pare apăsată de 
un păcat greu pentru că îşi croieşte drum spre locul 
ce-i aparține Reginei surghiunite pe nedrept - cum 
părăseşte scena simplu ca mamă fericită şi 
preaslăvită a unui asemenea copil, bucurându-se pe 
deplin de achiziția ei ilegală. Nu acesta este cursul 
istoriei. Noi ştim, şi întotdeauna s-a ştiut bine, că 
Henric a murit când era încă în floarea vârstei şi 
după multă suferință, datorită destrăbălărilor sale 
excesive - o epavă fizică şi spirituală; ştim, şi 
niciodată nu a putut să fie un secret, faptul că Anne, 
după o scurtă perioadă de fericire, nu chiar 
nemeritat, şi-a încheiat viața frivolă în închisoarea în 
care a fost aruncată din ordinul soțului ei”. >” 

„Dacă numai Dumnezeu este imuabil, el are un fel 
de mare preot pe pământ în persoana lui Henric, din 
unele puncte de vedere cel mai dificil personaj al 
piesei. De obicei Henric este interpretat ca Regele 
Hal care nu prea ştie de multe, îmbrăcat țipător, 
burduhănos, aşa cum îl reprezintă la modul vulgar 
ultimele portrete, fudul nevoie mare şi predispus 
mereu să exclame nervos «Ha!». Conceptia 
dramaturgului cuprinde fără îndoială mai mult decât 
un astfel de portret care amplifică şi introduce în 
caracterul lui detalii puțin semnificative cum ar fi 
hotărârea nestrămutată. Tot ce se poate spune 
despre înfăţişarea sa fizică este că e robust şi 

viguros iar prezența sa scenică presupune în primul 
rând tineretea. Mult mai importantă decât 
caracteristicile sale fizice este creşterea staturii lui 
spirituale în cursul piesei. Henric se înfăţişează ca o 
figură puternică, regească, personificarea autorității, 
dar inițial această autoritate e supusă influenței lui 
Wolsey. În piesă Henric evoluează prin aceea că 
treptat se dezbară de dominaţia cardinalului şi 
îndreptățeşte increderea pe care o aveau în el lorzii 
[«regele îl va cunoaşte într-o zi (pe Wo/sey)»]. Cât 
timp persistă înrâurirea lui Wolsey, i se face 
nedreptate lui Buckingham, apoi Katharinei, de a 
cărei cădere, aşa cum se arată în piesă, vinovat este 
în primul rând cardinalul. Odată cu prăbuşirea lui 
Wolsey, Henric apare învestit cu întreaga panoplie a 
regalității; din acest moment toate merg bine şi 
Cranmer este salvat prin intervenția sa directă în 
consiliu. Când aplică legea singur, justiția operează 
asemenea justitiei cereşti iar în asumarea 
controlului Henric poate fi comparat cu Prospero, 
pentru că pare să stea deasupra soartei şi în toate 
accidentele  fatidice prin care trec celelalte 
personaje, el este lăudat şi blagoslovit. 

Dacă felul cum o tratează pe Katharine lasă o 
impresie de jenă în conştiinţa modernă, aceasta se 
datorează în bună măsură caracterului lui Henric 
aşa cum a fost fixat de istorie, precum şi enormei 
schimbări care s-a petrecut în perspectiva noastră 
istorică şi în atitudinea noastră religioasă de când a 
scris Shakespeare. În piesă divorțul Katharinei este 
reclamat ca o necesitate de către conştiinţă şi are 
loc cu sancţiunea întregii biserici catolice /.../: iar 
regele nu este deloc condamnat pentru suferințele 

ei. De îndată ce puterea Romei încetează în Anglia, 
regele îşi asumă stăpânirea legiuită şi Cranmer, 
îngenunchind simbolic în fața lui Henric, proclamă 
ideea adevărată a unui regat protestant. Starea de 
înflorire este vestită de ivirea unei moştenitoare 
care avea să devină marea Regină Elisabeta. Astăzi 
opoziția religioasă nu e resimţită atât de puternic şi 
promiscuul Henric al noțiunii populare e atât de 
dominant încât în piesă el poate părea crud şi 
imoral. /.../. 

Totodată, există o ambiguitate în figura lui Henric, 
ale cărui motive nu sunt chiar cele mai bune; până 
şi curtenii îşi permit o glumă pe socoteala lui: 

«Lordul Şambelan: îl roade cugetul c-a luat 
nevasta/Lui frate-său. 

Suffolk: Ori i l-a prins în mreji/Altă femeie?» (II, 2, 
16-18). 

Spectatorii familiarizați cu istoria lui Henric erau 
conştienţi de faptul că el putea fi indus din nou în 
eroare şi că avea să divorțeze de mai multe soții 
viitoare, inclusiv de Anne, într-un mod cât se poate 
de drastic. El ne este arătat ca un conducător supus 
greşelilor omeneşti, nu ideal; şi ca toate piesele 
târzii, Henric al Vill-lea /asă deschisă posibilitatea 
repetării unui ciclu de evenimente ca acelea pe care 
le înfăţişează. Cu toate acestea, cel mai important 
aspect al caracterului lui Henric şi, totodată, cel mai 
neglijat în spectacol, este creşterea dimensiunilor 
sale. Ea nu se realizează printr-o schimbare 
lăuntrică; este manifestarea autorității, 
recunoaşterea şi exercitarea puterilor de care 
dispunea deja. Aici el aminteşte întrucâtva de firea 
lui Prospero: funcţia lui este de a controla, de a 

interveni în evenimente care îi implică pe alții, de a 
acționa ca agent sau organizator în cea mai mare 
parte a piesei, iar acest aspect al său, de mare 
preot, de conducător salutar, s-ar cuveni subliniat cu 
toată tăria la sfârşitul piesei şi după căderea lui 
Wolsey. Ca şi Prospero, el are ceva nedefinit într- 
însul, fi lipseşte nu soliditatea ci elementul 
definitoriu ca reprezentant al unei forțe benefice 
acționând asupra altora”". 

„(Henric) este un adevărat reprezentant al 
machiavelismului, aşa cum descria acest tip de om 
de stat filosofia politică din epoca Renaşterii: vulpe 
și, totodată, leu. La început vedem vulpea: Henric al 
VIII-lea balansează între Katharina şi Wolsey. Atunci 
când ea îl critică pe cardinal pentru că a introdus un 
nou bir, regele, care pretinde că nu ştie nimic, îi 
ordonă lui Wolsey să-l desființeze. În felul acesta i se 
dă satisfactie  Katharinei. Dar pe Wolsey îl 
compensează,  incredințându-i-l pe Buckingham, 
duşmanul său, care este executat în urma unei 
reclamatii mincinoase. Shakespeare ne arată cu 
extremă subtilitate cum ascultă Henric calomniile lui 
Wolsey la adresa lui Buckingham. Îl încântă peste 
măsură amănuntele fictivei conspirații şi nici nu-i 
trece prin gând să verifice învinuirile. Crede în ele? 
Vrea să creadă - acesta este răspunsul cel mai 
exact, pentru că despotul are nevoie de atmosfera 
de conspirații şi intrigi ca să aibă oricând un motiv 
pentru a-i zdrobi pe cei incomozi. Vom înțelege cel 
mai bine credulitatea aparentă a lui Henric când el 
va căuta cu infrigurare dovezi ale «infidelităţii» 
soției sale, de care doreşte să scape. Dar oare n-o 

să-i fie de mare ajutor Wolsey, omul din preajma lui? 
Totuşi, numai pentru un timp. Wolsey îl va elibera 
de unul din cele două lanțuri, lanțul căsătoriei; apoi 
regele singur se va desface din celălalt lanț, în care 
l-a ferecat chiar atotputernicul ministru, cardinalul. 
Suprema viclenie a lui Henric stă în aceea că fl 
sileşte pe Wolsey însuşi să-şi taie craca pe care 
şade. Pentru că ajutându-l pe rege să rupă căsătoria 
cu Katharine, Wolsey însuşi loveşte în puterea 
politică pe care se sprijină. Catolicismul se menținea 
în Anglia prin autoritatea bisericii romane şi prin 
puterea militară şi politică a Spaniei. Desfacerea 
căsătoriei cu Katharine sapă temeliile forței politice 
a catolicismului în Anglia, ceea ce îi îngăduie ulterior 
lui Henric să-i dea lovitura de grație, după ce mai 
întăi îl înlătură pe cardinal de la cârma ţării”. 

Unele din aprecierile critice de mai sus converg 
atunci când, pentru un motiv sau altul, se feresc să-l 
definească pe Henric din piesă în termeni categorici. 
A.P. Rossiter adoptă, cu competenţa cunoscută, o 
atitudine similară, vorbind despre ironia sau 
ambivalenţa shakespeariană în legătură cu 
personajele sale („ironia - inclusiv «ironia 
dramatică» - este expresia unei ambivalente 
fundamentale... două judecăţi de valoare opuse sunt 
subsumate şi amândouă sunt valabile, adică pentru 
opera de artă sau pentru spiritul care o creează”) şi, 
în contextul adecvat pentru Henric al VIII-lea, în 
legătură cu regii din piesele istorice: 

„Ultima piesă a lui Shakespeare - sau a lui şi a lui 
Fletcher - se încheie cu strălucirea răsăritului de 
soare elisabetan, cu botezul copilei Elisabeta şi cu 

Cranmer în rolul de «proroc rensufleţit». Da; dar în 
1612 Regina era moartă de nouă ani, marea epocă 
era muribundă înaintea ei; şi acest Om, care 
scrutase atât de adânc, atât de teribil, experiența 
umană nu putea fi orb şi surd la ironiile ultimei sale 
constrângeri teatrale. Mă voi mărgini să spun doar 
atât: putea el, care adusese pe scenă atâtea 
«jalnice regine din vopsele» (Richard al III-lea, 1, 3, 
241), să ignore ironia triumfului Annei Boleyn - 
dânsul ştiind tot ce a urmat...? S-o uite pe nobila, 
patetica, prăbuşita Katharine din aceeaşi piesă? 

Privite într-un fel, Cronicile înfăţişează un marş 
triumfal al destinelor Angliei. Dar priviţi-le şi într- 
altfel - din perspectiva vieților individuale ale 
bărbaților şi femeilor - concluzia la care veti ajunge 
se va apropia de ceea ce scria Yeats (tot La 
Stratford-on-Avon): 

«Medita ca Solomon, nu ca Bentham, la ambițiile 
oarbe, accidentele  nenorocite şi pasiunile 
capricioase - şi în ochii săi lumea era aproape la fel 
de pustie cum trebuie să fie în ochii Domnului». 

Găsesc aceste rânduri consonante cu Cronicile; 
pentru că deşi Shakespeare oferă puține 
generalizări aplicabile «procesului istoric» (cum îi 
spunem noi grandilocvent...), totuşi Yeats surprinde 
tonurile ce răsună dincolo de meditațiile melancolice 
ale lui Richard al II-lea despre soarta Regilor: tonul 
neajutoratului Henric al VI-lea la Towton (Henric al 
VI-lea, II, 5); e mai apropiat de replica despre «idolul 
ceremonie» a lui Henric al V-lea; generalizează 
pentru Margareta de Lancaster, pentru Isabella 
Franței, pentru Katharine de Aragon... (Mânare 
Nume!)... pentru întregul şi lungul şir de femei 

zdrobite în cursul marilor evenimente /.../. 

VAA 

Aceşti regi şi potentati sunt toți sub-tragici, lipsiți 
de unul sau câteva grade de libertate /.../, ei sunt 
sclavii unei «realităţi» care este cea a lumii de 
acțiune, prin urmare temporară pragmatică, 
ireală /.../. Mecanismul la care sunt supuşi este 
procesul «reacției pedepsitoare», singura 
componentă tragică a Cronicilor. 

Reacţia  pedepsitoare e termenul pe care-l 
folosesc pentru principiul celor mai simple tipare din 
aceste piese, iar din acest tipar vedem numai o 
secţiune scurtă şi amăgitoare în tetralogia Richard - 
până la Henric al V-lea. Acolo, uzurparea lui 
Bolingbroke /.../ cu uciderea lui Richard, duce la 
Vremea Tulbure a lui Henric al IV-lea - la Răscoala 
Percy-ilor şi teama tatălui că prințul Hal este un al 
doilea Richard; şi astfel până la scena morții din: 
«lerusalim» şi «cerul ştie, fiul meu...», urmate de 
sfatul pentru «capetele înfierbântate  atrase/De 
certuri străine»: ceea ce - în ciuda tuturor 
declarațiilor arhiepiscopilor - constituie motivul 
politic al campaniei din Franța a lui Henric al V-lea. 
Campania e victorioasă iar blestemul pare adormit. 
Da. Adormit; nu e mort. 

Corul final din Henric al V-lea trimite îndărăt la 
seria Henric al VI-lea, /a pierderea Franței /.../. Astfel 
urmarea la Hernic al V-lea, în tiparul ei complet, 
este «Să se-nveşmânte-n văluri negre cerul» (1 
Henric al Vl-lea, I, 1, 1) şi; suita Rozelor, unde 
«dezbinarea civilă» duce mai departe blestemul 
asasinatului regal, al dreptului nesigur sau împărțit, 
al fratelui ridicat impotriva fratelui, timp de 60 de 

ani până la Bosworth Field. 

Tiparul poate fi extins în celălalt sens, până la 
Henric al Vill-lea, (vreau să spun prin Wolsey ca 
antagonist al Katharinei şi prin ceea ce ştim despre 
Anne Boleyn, uzurpatoarea). E una din constantele 
shakespeariene. Pentru că atunci când zic «reacţie 
pedepsitoare» am în vedere tocmai acest lucru; 
dacă este sau nu «justiţie» ştie Cel de Sus. /.../ 
Pentru mine constanta e obscură, ironică şi - în 
măsura în care Shakespeare îmi arată schema 
lucrurilor - s-ar părea nesfârşită. Considerate 
împreună, Cronicile sunt o oglindă întunecată în 
care privim per speculum in enigmate (ca prin 
oglindă în ghicitură) °. 

„În ghicitură” privim şi la piesă ca un tot, deşi de 
la început, am recurs la atâtea repere şi dispunem şi 
de un indicator important în Prolog (scris de 
Shakespeare? De Ben Jonson?): (primele rânduri) 
„Nu vă îndemn să râdeti de-astă-dată,/Povestea 
mea a tristă...”; (finalul, după ce veţi redea piesa) Si 
de veti râde-atunci, găsesc cu cale/Un om să 


plângă-n ziua nuntii sale”. Dar, formal, 
avertismentul e  contracarat de structura de 
divertisment a compoziţiei: „Diesă-mască” 


(Coleridge)... „Piesă cu elemente de piesă-mască”. 
(|. Şvedov), „un exemplu suprem de ceremonii 
fastuoase”, (M.C. Bradbrook). 

Versificaţia şi stilul piesei au constituit argumentul 
forte al lui Spedding când l-a proclamat pe Fletcher 
un coautor cu mai multe drepturi decât 
Shakespeare. Dar alţi comentatori i-au respins teza 

1970, p. 41-41. 


~ 809 ~ 


Opere Complete Volumul 8 
pe simplul motiv că marele număr de versuri 
neregulate şi alte nedesăvârşiri se întâlnesc şi în 
alte piese shakespeariene (în piesele târzii şi de 
început). Argumentele pro şi contra vor nedumeri pe 
cititorii originalului englez fără să-l convingă în toate 
cazurile. 

Cât priveşte judecăţile strict estetice, acestea nu 
pot fi, din nenorocire, călăuzite altfel decât tot „în 
ghicitură”. Cred că cel mai de preţ îndemn poate fi 
dedus din observaţia pertinentă a lui Foakes: 

„„.. acceptarea lui Fletcher a fost aproape 
întotdeauna asociată cu condamnarea piesei Henric 
al VIll-lea ca proastă /.../, iar credința în paternitatea 
fui Shakespeare, cu aprobarea ei”. 

Nu e o capodoperă, fără îndoială. Dar ne rabdă 
inima să fim „pro- fletcherieni”? Sau dacă nu inima, 
inevitabila prudenţă? 

Leon D. Leviţchi 

„În ultimele secole ale antichităţii, un oracol 
comod și la îndemâna oricui era următorul: cineva 
deschidea la întâmplare Eneida lui Virgil, citea 
primul vers care-i cădea sub ochi şi scotea din el 
prezicerea de care avea nevoie. Aşa cum aveau pe 
vremea aceea adepți oracolele, aşa are astăzi 
poezia. Ce făceau credincioşii oracolelor cu virgil pot 
face credincioşii poeziei cu Shakespeare: să-/ 
deschidă la întâmplare - nu însă ca să facă preziceri 
ci ca să afle poezie şi vorbe înțelepte şi adânci 
despre viață şi oameni. In această privință, opera lui 
este un tezaur fără fund. Sunt trei secole de când 
omenirea a tot cules din el şi nu numai că tezaurul 
nu a secat, dar e tot aşa de bogat ca şi la început. 
Oricâtă apă ai scoate din ocean, tot ocean rămâne”. 

Al. Philippide, 1963 

